
Nr.  1 


1.  JANUAR 


1923 


Ved  Aarsskiftet. 


SKAL  man  gøre  den  danske  Industris  almene 
Status  op  ved  Tærsklen  til  det  nye  Aar,  er  det 
i  Sandhed  intet  lyst  Billede,  der  melder  sig.  Det 
Aar,  man  har  bag  sig,  vil  vistnok  i  lange  Tider 
komme  til  at  staa  som  et  særlig  mørkt  i  dansk 
industriel  Historie.  Det  indlededes  under  en  Ar¬ 
bejdsløshed  saa  stor  som  aldrig  før,  medens  den 
herskende  Afsætningskrise  skærpedes  ved  en  sta¬ 
dig  stigende  Valutadumping  udefra  og  ved  næsten 
total  svigtende  Afsætningsmuligheder  paa  Eks¬ 
portmarkederne.  Samtidig  havde  man  svævende 
over  Hovedet  Regeringens  Toldlovforslag,  der  for 
en  alt  overvejende  Del  af  Industrien  vilde  betyde 
en  alvorlig  Forringelse  i  de  iforvejen  stærkt  redu¬ 
cerede  Arbejdsvilkaar. 

Den  valutabegunstigede  Import  udefra  gjorde 
sig  i  Aarets  første  Halvdel  omsider  saa  stærkt  fø¬ 
lelig  —  der  var  Fag,  indenfor  hvilke  Importen  pr. 
Maaned  naaede  samme  Omfang  som  i  normale 
Tider  pr.  Aar  —  at  de  kendte  Paastande  fra  Rege¬ 
ringens  Side  om,  at  denne  Valutakonkurrence  in¬ 
gen  reel  Betydning  havde,  ikke  mere  lod  sig  op¬ 
retholde.  Selvfølgelig  er  i  en  Krise  som  den  nu¬ 
værende  Forholdene  yderst  komplicerede,  og  det 
er  vanskeligt  at  isolere  enkelte  Fænomener  og 
derfor  ogsaa  at  træffe  Foranstaltninger  mod  disse. 
Alligevel  stod  det  klart,  at  indenfor  visse  Bran¬ 
cher  maatte  der  nu  dæmmes  op  for  denne  under¬ 
minerende  Valutadumping,  og  som  en  Indrøm¬ 
melse  fra  Regeringens  Side  overfor  dette  Syns¬ 
punkt  indførtes  da  ogsaa  i  Begyndelsen  af  August 
Maaned  en  Importregulering  for  to  særlig  truede 
og  vigtige  Industrier,  nemlig  Skotøjs-  og  Cigar¬ 
industrien. 

Samtidig  var  det  egentlige  Toldlovforslag  lagt 
hen  indtil  videre,  medens  kun  de  saakaldte 


Luksussatser  var  blevet  ført  igennem  som  Lov 
paa  en  Maade,  der  iøvrigt  dog  tog  noget  Hensyn 
til  Industriens  Krav,  hvormed  dog  ikke  skal  være 
sagt,  at  denne  Lov  ikke  har  slaaet  haardt  baade 
til  Produktionen  og  maaske  navnlig  til  Handelen, 
saaledes  at  dens  praktiske  Resultater  i  høj  Grad 
har  understreget  Berettigelsen  i  Erhvervenes 
skarpe  Protest  mod  selve  Værditoldsystemet. 

Den  Støtte,  der  af  Staten  fortsat  ydedes  Industri 
og  Haandværk  gennem  Kriselaan,  Fragtnedsæt¬ 
telser  o.  s.  v.,  har  ganske  vist  kun  spillet  en  un¬ 
derordnet  Rolle  overfor,  hvad  der  kunde  være  ud¬ 
rettet  ved  et  hensigtsmæssigt  Toldværn,  og  hvad 
der  paa  tilsvarende  Maade  gennem  Importregule¬ 
ring  kan  naas.  Men  dog  vilde  det  være  ubilligt 
ikke  at  anerkende  Værdien  af  disse  Foranstalt¬ 
ninger. 

I  Løbet  af  Sommeren  var  det  virkelig,  som  om 
der  var  ved  at  skabes  en  lysere  Stemning  i  vor  In¬ 
dustri.  Arbejdsløsheden  var  i  stærk  Tilbagegang, 
Forretningerne  syntes  at  ligge  noget  mere  solidt, 
og  ogsaa  den  psykologiske  Opmuntring,  som  laa 
i  de  nævnte  Importreguleringers  Gennemførelse, 
spillede  en  Rolle,  som  ikke  bør  undervurderes. 

Saa  kom  det  store  Banksammenbrud,  som 
baade  direkte  og  indirekte  ramte  saa  haardt  in¬ 
denfor  den  danske  Industri.  Det  lykkedes  som 
bekendt  ikke  at  begrænse  Ulykken  hverken  i  Om¬ 
fang  eller  Dybde,  og  siden  har  ikke  blot  vort 
økonomiske,  men  desværre  ogsaa  vort  politiske 
Liv  staaet  i  denne  Katastrofes  Tegn,  og  dens  Tryk 
har  forplantet  sig  vidt  omkring  i  vort  Samfund 
og  hviler  særlig  haardt  over  store  Dele  af  Indu¬ 
strien,  der  iforvejen  var  stærkt  kapitalsvækket 
gennem  de  forudgaaende  vanskelige  Tider. 

Ved  Aarsskiftet  staar  man  da  uden  at  have  Sik- 

k erhed  for  Importreguleringens  videre  Skæbne, 
og  med  et  nyt  Toldlovforslag  —  som  desværre 
kun  er  identisk  med  det  gamle  Toldlovforslag  — 
som  en  Trusel  over  Hovedet,  mens  man  finansielt 
lider  under  Bankkatastrofens  Tryk.  Samtidig  er 
hverken  den  almindelige  økonomiske  Depression 
eller  den  abnorme  Valutakonkurrence  udefra 
afsvækket,  og  de  Udsigter,  der  aabner  sig,  er  der¬ 
for  alvorligere  end  nogensinde  før  for  vor  indu¬ 
strielle  Produktion. 

Under  disse  Forhold  ser  den  danske  Industri 
sig  atter  draget  ind  i  den  splittende  og  smaat- 
skaarne  Diskussion  om  hjemlig  Erhvervspolitik. 
Atter  faar  den  stemplet  Begrebet  »unaturlig«  og 
Karakteren  »uværdig  til  Understøttelse«  paa  sig, 
samtidig  med  at  den  i  Samvirken  med  beslæg¬ 
tede  Byerhverv  stadig  har  til  Opgave  at  beskæf¬ 
tige  Landets  samlede  Befolkningsoverskud,  til 
hvis  Sysselsættelse  beklageligvis  det  bærende 
Hovederhvervs  Naturlighed  ikke  strækker  sig. 
Mens  Arbejdsløsheden  atter  tager  Fart,  kommer 
Planer  om  organiseret  Udvandring  i  stor  Stil  op, 
og  Begrebsforvirringen  bliver  saa  stor,  at  der 
paakaldes  og  forventes  Støtte  til  en  saadan  natio¬ 
nal  Aareladning,  hvor  en  rimelig  Støtte  til  den 
hjemlige  Produktion  kunde  overflødiggøre  hele 
Problemet  og  bevare  Landets  Børn. 

Affødende  Bitterhed  og  Modsætninger,  hvor 
Forstaaelse  og  Sammenhold  var  paa  sin  Plads, 


skal  den  Slags  Drøftelser  ikke  tjene  til  Opmunt¬ 
ring  for  Industrien  i  de  uendelig  deprimerende 
Forhold,  hvorunder  man  nu  starter  for  et  nyt 
Aar  imod  et  Mørke,  der  synes  stadig  tættere,  og 
en  Usikkerhed,  der  bliver  stadig  større. 

Men  trods  alt  arbejdes  der  videre  i  den  danske 
Industri,  og  med  den  svækkede  Modstandskraft 
bydes  der  Vanskelighederne  Trods  saa  længe  som 
muligt,  samtidig  med  at  enhver  Chance  udnyt¬ 
tes.  Trods  al  Tale  om  det  naturlige  og  det  krigs¬ 
tidsprægede  i  den  danske  Industri  er  denne  hel¬ 
digvis  i  sin  Kerne  sund  og  solid  nok.  Den  har 
naaet  en  teknisk  Dygtighed,  som  er  anerkendt, 
og  faar  ikke  unormale  Forhold  Lov  at  forrykke 
enhver  fastlagt  Linie  og  enhver  Disposition,  skal 
det  ogsaa  nok  vise  sig,  at  dens  økonomiske 
Grundlag  er  bæredygtigt.  Men  for  at  klare  sig 
gennem  Krisen,  for  at  bevares  for  vidtrækkende 
Sammenbrud  og  for  fuldt  ud  at  kunne  løse  sine 
samfundsmæssige  Opgaver,  maa  den  danske  In¬ 
dustri  rigtignok  kræve  en  større  Forstaaelse  af 
sine  Arbejdsvilkaar,  end  der  hidtil  er  ydet  den. 

Nød  lærer  nøgen  Kvinde  at  spinde,  hedder  det. 
Hvis  Tidens  bitre  Alvor  kunde  bevirke,  at  det 
danske  Samfund  sluttede  Kreds  om  sine  samlede 
økonomiske  Interesser  ud  fra  mere  solidariske 
Synspunkter  end  de  vante,  vilde  Krisen  dog  have 
gjort  noget  godt  —  og  Udsigterne  for  dens  Over¬ 
vindelse  være  mindre  mørke. 


Elektricitetens  Anvendelse  i  Husholdningen. 

Foredrag  holdt  i  Tilslutning  til  Gas-  og  Elektricitets-Udstillingen  i  Industriforeningen  d.  5.  December  1922 

af  Driftsbestyrer  O.  Engholm. 


Elektricitetens  Anvendelse  i  vore  Boliger  er  nu 
ikke  mere  nogen  Luksus,  den  elektriske  Belysning  har 
i  Løbet  af  kun  en  Menneskealder  trængt  sig  frem  og 
i  første  Række  blandt  Belysningsmidlerne,  i  Begyn¬ 
delsen  kun  i  Kraft  af  sin  Bekvemmelighed,  idet  man 
gerne  betalte  det  flerdobbelte  for  den  elektriske  Be¬ 
lysning  fremfor  Gassen  og  Petroleum  alene  paa 
Grund  af  de  Goder  i  Retning  af  let  Betjening  og  Ren¬ 
lighed,  som  den  frembød;  nu  er  den  imidlertid  prak¬ 
tisk  taget  eneraadende  som  Belysningsmiddel,  efter  at 
den  ogsaa  i  Retning  af  Prisbillighed  har  vunden  Før¬ 
stepladsen. 

Medens  altsaa  den  elektriske  Belysning  ikke  mere 
behøver  nogen  Anbefaling,  saa  er  Forholdene  ander¬ 
ledes  med  Hensyn  til  Elektricitetens  Anvendelse  til 
andre  Formaal  i  Husholdningen,  og  dog  frembyder 
Elektricitetens  Anvendelse  til  Opvarmning,  til  Kogning 
og  som  Drivkraft  saa  mange  Fordele  i  Retning  af  Be¬ 
kvemmelighed  og  Renlighed  og  Tidsbesparelse,  at  den 


under  mange  Forhold  vil  være  anbefalelsesværdig,  ja 
endog  vil  kunne  betale  sig. 

Jeg  skal  her  i  korte  Træk  gennemgaa  de  Anven-  . 
delsesmuligheder,  der  er  for  Elektricitet  i  Hushold¬ 
ningen  udover  selve  Belysningen,  men  jeg  maa  maa- 
ske  forud  gøre  et  Par  forklarende  Bemærkninger 
med  Hensyn  til  Taksterne  for  Elektricitet  til  forskellig 
Anvendelse. 

I  Boliger  har  vi  jo  sædvanlig  kun  en  Elektricitets- 
maaler,  og  denne  registrerer  hele  vort  Elektricitets¬ 
forbrug  til  en  Pris,  der  kaldes  Belysningsprisen,  da 
vort  hovedsagelige  Forbrug  er  til  Belysning;  dette 
Forhold  er  selvfølgelig  ikke  tilfredsstillende,  dersom 
man  anvender  Strøm  i  større  Maalestok  til  andet  end 
Belysning,  thi  medens  Belysningsprisen  i  Kjøbenhavn 
i  Øjeblikket  er  50  Øre  pr.  KWh,  er  Prisen  for  »Tek¬ 
nisk«  Strøm  under  det  halve  eller  20  Øre  pr.  KWh. 
For  mange  af  de  efterfølgende  Forbrug  er  det  derfor 
nødvendigt  eller  rettere  sagt  det  eneste  naturlige  at 

have  en  særlig  Motormaaler  for  disse  Forbrug,  og 
Økonomiberegningen  kan  altsaa  baseres  paa  den  bil¬ 
lige  Pris. 

Naar  Talen  som  her  er  om  almindelige  Husinstalla¬ 
tioner,  vil  det  til  Bedømmelsen  ogsaa  være  nødven¬ 
digt  at  vide,  hvad  Installationen  af  en  saadan  Ekstra- 
maaler  med  tilhørende  Ledninger  omtrent  koster, 
samt  hvad  Maalerlejen  for  denne  Ekstramaaler  udgør. 

For  selve  Installationen  og  Maaleropsætning  maa 
i  Øjeblikket  regnes  med  imellem  60  å  100  Kr.,  alt 
efter  Afstandene,  og  Maalerlejen  vil  for  indtil  2  KW 
Installation  være  6  Kr.  aarlig.  Regner  man  10  pCt. 
Renter  og  Afskrivning  for  Installation,  bliver  den 
faste  aarlige  Udgift  altsaa  imellem  12  og  14  Kr. 

Efter  disse  indledende  Bemærkninger  skal  jeg  i  det 
efterfølgende  nærmere  komme  ind  paa  de  enkelte  For¬ 
brug,  deres  Anvendelighed,  deres  Fordele,  samt  deres 
økonomiske  Berettigelse  i  Forhold  til  andre  Energi¬ 
kilder. 

Opvarmning  af  Rum  ved  elektrisk  Energi  er  vel 
nok  den  Anvendelse  af  Elektriciteten,  der  i  Øjeblik¬ 
ket  synes  at  have  mindst  Udsigt  til  at  faa  praktisk 
Betydning  i  større  Maalestok,  uagtet  Ovnene  i  teknisk 
og  konstruktiv  Henseende  er  fuldt  ud  tilfredsstillende, 
og  deres  Nyttevirkning  er  ifølge  Sagens  Natur  alle 
100  pCt. 

Man  vil  let  forstaa  det  økonomisk  ret  uholdbare 
Standpunkt,  naar  man  hører,  at  medens  Kul  i  Øje¬ 
blikket  koster  ca.  0,70  Øre  pr.  1000  Varmeenheder, 
Koks  ca.  1,20  Øre  pr.  1000  Varmeenheder,  koster 
Elektriciteten  til  teknisk  Brug  ca.  23,3  Øre  pr.  1000 
Varmeenheder  eller  ca.  25  Gange  saa  meget.  Denne 
Ulighed  formindskes  ganske  vist  for  en  stor  Del  der¬ 
ved,  at  Størstedelen  eller  i  alle  Tilfælde  Halvdelen  af 
den  i  Kul  og  Koks  værende  Varme  ifølge  Sagens  Na¬ 
tur  gaar  bort  i  Skorstenen  til  ingen  Nytte,  medens 
den  i  Elektriciteten  værende  Varme  altid  udnyttes 
fuldt  ud,  men  Forskellen  er  dog  saa  stor,  at  der  under 
vore  hjemlige  Forhold  ikke  er  Tale  om  en  økonomisk 
Konkurrence  for  Elektriciteten  med  Kul  og  Koks  til 
rene  Opvarmningsøjemed  af  Rum  i  større  Maalestok. 
Alligevel  kan  der  findes  Anvendelser,  hvor  de  elektri¬ 
ske  Ovne  kan  have  deres  Berettigelse,  f.  Eks.  til  gan¬ 
ske  midlertidig  Opvarmning  i  Foraaret  og  Efteraaret, 
til  enkelte  Kontorlokaler,  hvor  anden  Opvarmning 
kræver  Ekstrapersonale,  der  ellers  er  unødvendigt,  thi 
det  vil  let  indses,  at  dersom  man  daglig  skal  holde 
Hjælp  om  Morgenen  for  at  fyre  op  paa  en  Kakkelovn, 
eventuelt  til  at  komme  igen  for  at  passe  den,  da  vil 
den  elektriske  Ovn  selv  med  sit  dyre  Timeforbrug 
blot  derved,  at  den  ingen  Betjening  kræver,  være 
fuldt  ud  konkurrencedygtig.  Men  ogsaa  paa  Grund  af 
sin  lette  Anbringelsesform,  der  paa  en  ganske  anden 
Maade  egner  sig  til  Lokalopvarmning,  vil  den  elektri¬ 
ske  Ovn  ofte  kunne  optage  Konkurrencen,  man  ønsker 
jo  ikke  altid  et  helt  Rum  opvarmet,  men  Straalevar- 
men  eller  Afledningsvarmen  til  ganske  enkelte  Steder 
er  i  mange  Tilfælde  nok  eller  endog  fordelagtigere. 
Ovne  til  saadan  Lokalopvarmning  findes  jo  i  mange 
tiltalende  Former,  og  deres  rent  suggestible  Paavirk- 
ning  af  Øjet  i  Retning  af  Hygge  og  tilsyneladende 
Varmeafgivelse  maa  ingenlunde  undervurderes. 

Som  Holdepunkt  for  Størrelsen  af  Energiforbruget 


til  Opvarmning  skal  nedenstaaende  Skema  tjene,  idet 
det  dog  maa  bemærkes,  at  saadanne  Talopgivelser  jo 
kræver  visse  lokale  Forudsætninger,  og  her  er  i  neden¬ 
staaende  regnet  med  Forholdene  i  Byer  med  høj  Be¬ 
byggelse,  hvor  Varmeudstraalingen  ikke  er  saa  stor, 
som  den  er  ved  Villabebyggelse. 

Wattforbrug  pr.  Kbm.  Rumindhold. 

Til  Opvarmning  i  Foraars-  og  Efteraarsmaanederne. 

1.  I  Begyndelsen  .  30 — 40  Watt. 

2.  Til  Vedligeholdelse  ....  15 — 30  » 

Til  Opvarmning  i  Vintermaanederne. 

1.  I  Begyndelsen  .  40 — 60  Watt. 

2.  Til  Vedligeholdelse  ....  20 — 40  » 

Det  mest  interessante  paa  dette  Omraade  er  dog, 
hvad  der  med  sædvanlig  tysk  Grundighed  er  under¬ 
søgt  under  Krigen  i  Tyskland,  nemlig  at  det  slet  ikke 
eller  i  forholdsvis  ringe  Grad  er  Rummets  Tempera¬ 
tur,  der  giver  en  den  behagelige  Varmefornemmelse, 
men  at  det  i  langt  højere  Grad  er  enkelte  Legemsdeles 
Temperatur,  der  er  udslaggivende. 

En  berømt  engelsk  Læge  havde  ved  sin  Død  efter¬ 
ladt  en  lukket  Kuvert,  hvori  Kvintessensen  af  hans 
lange  Livserfaringer  var  nedskrevne,  og  som  efter 
hans  testamentariske  Ønsker  skulde  sælges  ved  Auk¬ 
tion  til  Fordel  for  et  velgørende  Øjemed.  Brevet  blev 
selvfølgelig  højt  betalt,  men  om  hvorvidt  den  lykke¬ 
lige  Køber  var  glad  ved  Købet,  forlyder  intet.  Brevet 
lød  som  følger:  »Hold  Hovedet  koldt,  Fødderne  varme 
og  Maven  i  Orden,  saa  behøver  Du  ingen  Læge«. 

Man  ser  heraf,  hvor  vigtig  for  ens  Velbefindende 
det  er  at  holde  Fødderne  varme;  dette  er  vel  ikke 
egentlig  nyt,  men  det  er  maaske  dog  ikke  helt  gaaet 
op  for  Bevidstheden,  at  man  indenfor  visse  Grænser 
kan  nøjes  med  at  holde  Fødderne  varme,  dette  var 
Tyskernes  Opdagelse,  da  de  tvungen  af  Nødvendighe¬ 
den  under  Krigen  kom  til  at  tænke  over  Tingene. 
Løsnet  er  med  andre  Ord  Varmen  paa  det  rette  Sted 
og  kun  paa  det  rette  Sted,  og  medens  vi  længe  har 
vidst,  at  et  Par  Sivsko  giver  Velvære,  naar  man  maa 
opholde  sig  længe  i  et  koldt  Rum,  saa  viser  det  sig 
paa  samme  Maade,  at  en  elektrisk  Varmeskammel 
eller  et  Varmetæppe  giver  Varmefornemmelser,  der 
vil  kræve  mere  end  den  tidobbelte  Energi,  dersom 
den  skulde  frembringes  ved  at  opvarme  hele  det  Rum, 
man  opholder  sig  i. 

Slige  Indretninger  saavel  som  ogsaa  Varmepuder 
for  syge.  Kompres  o.  1.  vil  altsaa  i  Praksis  paa  mange 
Steder  være  fuldt  ud  konkurrencedygtige  med  andre 
Opvarmningsmidler,  netop  fordi  det  ved  Elektricite¬ 
tens  Hjælp  er  muligt  at  frembringe  Varmen  paa  det 
Sted,  hvor  der  er  Brug  for  den,  og  kun  paa  dette  Sted. 

Til  Slutning  skal  bemærkes,  at  alle  elektriske  Op¬ 
varmningsanordninger  af  den  her  omhandlede  Art  er 
meget  holdbare,  fordi  der  kun  forlanges  moderate 
Temperaturer  i  Modsætning  til,  hvad  der  er  nødven¬ 
digt  ved  f.  Eks.  elektriske  Strygejern  og  Køkkenind¬ 
retninger.  Anskaffelsesprisen  for  elektriske  Varme¬ 
ovne  ligger  imellem  50  og  200  Kroner. 

Jeg  er  i  foranstaaende  gaaet  noget  mere  i  Enkelt¬ 
heder  end  selve  Spørgsmaalet  om  Elektricitetens  An¬ 
vendelse  til  rene  Opvarmningsøjemed  maaske  beretti¬ 
ger  til,  men  de  fleste  af  ovennævnte  Synspunkter 

passer  ogsaa  for  de  efterfølgende  ulige  vigtigere  Af¬ 
snit,  og  jeg  kan  derfor  i  det  efterfølgende  nøjes  med 
at  henvise  til  foranstaaende  Forklaringer. 

Saaledes  som  det  er  paavist  i  ovenstaaende,  ligger 
Elektricitetens  Konkurrencemulighed  i  den  Omstæn¬ 
dighed,  at  Varmen  kan  produceres  netop  paa  det  Sted, 
hvor  der  er  Brug  for  den;  dette  er  f.  Eks.  Aarsagen  til, 
at  det  elektriske  Strygejern  i  alle  Maader  er  konkur¬ 
rencedygtigt  med  alle  andre  Opvarmningsmaader, 
dette  synes  nu  ogsaa  mere  og  mere  at  gaa  op  for  det 
store  Publikum,  og  det  skal  her  fremhæves,  at  ogsaa 
med  Hensyn  til  Prisen  for  selve  Strygejernene  og  Re¬ 
parationen  er  der  ikke  mere  nogen  Grund  til  at  holde 
sig  tilbage.  Prisen  er  nu  nede  paa  8  å  15  Kr.  for 
et  elektrisk  Strygejern  til  Husholdningsbrug,  d.  v.  s. 
omtrent  hvad  de  kostede  før  Krigen,  og  i  min  egen 
Husholdning  har  vi  nu  strøget  »Elektrisk«  i  ca.  17 
Aar  og  har  ialt  haft  Reparationsudgifter  paa  ca.  8  Kr. 
Prisen  for  selve  Strygningen  er  med  Belysningspris 
fra  10  til  17  Øre  i  Timen,  og  dersom  man  af  Hensyn 
til  andre  Forbrug  har  en  Maaler  til  teknisk  Brug,  vil 
Prisen  komme  ned  paa  fra  4  til  7  Øre  i  Timen. 

Af  lignende  Art  som  Strygejernene  kan  nævnes  elek¬ 
triske  Cigartændere,  Brødriste,  Barbervandsopvarmere, 
Krøllejernsopvarmere,  Haar-Tørringsapparater  o.  1., 
der  alle  uden  nævneværdigt  Strømforbrug  yder  en  Be¬ 
kvemmelighed,  der  ikke  kan  opnaas  med  andre  Mid¬ 
ler. 

Et  stort  og  vigtigt  Omraade,  hvor  Elektriciteten  til 
en  vis  Grad  har  Mulighed  for  at  erobre  sig  en  Plads, 
er  til  Kogning  og  Madlavning;  her  gælder  det  i  endnu 
højere  Grad  end  ved  den  almindelige  Opvarmning,  at 
Konkurrencemuligheden  ligger  i  den  bedre  Udnyttelse 
af  Varmen,  som  det  er  muligt  at  opnaa,  fremfor  de 
andre  benyttede  Varmemidler,  thi  medens  man  ved 
Kakkelovne  dog  i  de  fleste  Tilfælde  vil  kunne  regne 
med  ca.  50  pCt.  nyttiggjort  Varme  af  Kullene,  er  man 
ved  Kulkomfurer  nede  paa  under  10  pCt.  og  ved  Gas¬ 
komfurer  vel  omkring  de  60  pCt.,  d.  v.  s.  at  hen¬ 
holdsvis  over  90  pCt.  af  Kullene  og  ca.  40  pCt.  af 
Gassens  Brændværdi  ikke  kan  blive  udnyttet  til  det 
omhandlede  Formaal;  derimod  vil  man  for  et  elektrisk 
Komfur  eller  ved  elektriske  Kogeredskaber  i  de  fleste 
Tilfælde  kunne  regne  med  omkring  70  pCt.  nyttiggjort 
Energi  og  i  visse  Tilfælde  endnu  højere. 

Ser  man  rent  driftsøkonomisk  paa  Tingene  uden  at 
tage  Hensyn  til  medfølgende  Behageligheder  eller  an¬ 
dre  Fordele  ved  de  forskellige  Systemer,  vil  den  rene 
Varmepris  til  Køkkenbrug  med  de  øjeblikkelige 
Brændselspriser,  naar  man  regner  med  ovenstaaende 
Nyttevirkninger,  være  som  følger: 

Kul  10  Øre  pr.  1000  nyttiggjorte  Varmeenheder, 
Gas  12  Øre,  Elektricitet  34  Øre  pr.  1000  nyttiggjorte 
Varmeenheder. 

Vi  ser  heraf,  at  vi  skal  ned  paa  en  Pris  af  6  Øre  pr. 
KWh  for  at  kunne  konkurrere  med  et  almindeligt  Kul¬ 
komfur,  men  vi  ser  ligeledes,  at  det  ingenlunde  er 
nødvendigt  at  kunne  konkurrere  med  Kullene  i  Pris¬ 
billighed. 

Gassen  har  nu  praktisk  talt  helt  fortrængt  de  almin¬ 
delige  Kulkomfurer,  og  man  kan  slutte  heraf,  at  Publi¬ 


kum  har  Øjnene  oppe  for,  hvad  Bekvemmelighed, 
Renlighed  og  Tidsbesparelse  er  værd  i  Penge,  og  det 
behøver  vel  næppe  nogen  nærmere  Dokumentation,  at 
en  eventuel  Overgang  til  elektriske  Køkkener  er  et 
endnu  større  Skridt  i  Retning  af  Bekvemmelighed, 
Renlighed  og  Tidsbesparelse,  end  det  allerede  fore¬ 
tagne  Skridt  til  Gaskomfuret,  Fordele,  som  man  har 
Lov  til  at  forvente,  at  Publikum  er  villig  til  at  betale 
noget  for. 

Man  ser  yderligere,  at  en  Pris  af  7  å  8  Øre  pr.  KWh 
allerede  er  nok  til  at  stille  det  elektriske  Komfur  paa 
lige  Fod  med  Gaskomfuret,  en  Nedsættelse,  der  imid¬ 
lertid  ikke  skulde  være  nødvendig  for  at  opnaa  den 
fornødne  Interesse  for  Sagen. 

Efter  denne  korte  Sammenligning  med  andet  Brænd¬ 
sel  skal  jeg  i  det  efterfølgende  se  nærmere  paa  de 
mange  forskellige  Former,  efter  hvilke  Elektricitet 
kan  anvendes  i  Køkkenet.  Her  maa  først  skelnes 
imellem  Stegning  og  Kogning,  der  er  i  den  Grad  ka¬ 
rakterforskellige,  at  de  slet  ikke  kan  behandles  under 
et,  og  medens  Kogning  er  lettere  overskuelig,  fordi  de 
Varmeenheder,  der  er  nødvendige  til  denne  Proces, 
forud  er  saa  nøje  beregnelige  og  kontrolerbare,  stil¬ 
ler  Forholdene  sig  ganske  anderledes  med  Stegning 
og  Bagning,  hvor  man  overhovedet  ikke  kan  tale  om 
nogen  bestemt  Nyttevirkning  af  Varmen. 

Medens  der  ved  Gasstegeovne,  og  særlig  da  for  saa- 
danne,  hvor  Flammen  virker  direkte  i  Stegeovnen, 
kræves  en  ret  kraftig  Luftfornyelse  i  Ovnen  for  at  til¬ 
føre  den  til  Forbrændingen  nødvendige  Ilt,  saa  er  det 
muligt  ved  Stegeovne  med  direkte  elektrisk  Opvarm¬ 
ning  at  indskrænke  Luftfornyelsen  og  derved  udnytte 
Varmen  paa  en  meget  intensiv  Maade,  idet  der  ganske 
særligt  spares  en  ikke  ubetydelig  Fordampningsvarme, 
og  dette  viser  sig  at  betyde  saa  meget,  at  Elektricite¬ 
ten  med  den  sædvanlige  Motorpris  paa  20  Øre  pr. 
KWh  er  Gassen  økonomisk  overlegen  eller  i  alle  Til¬ 
fælde  ligestillet. 

En  Gasstegeovn  bruger  almindeligt  maksimalt  1 
Kbm.  Gas  i  Timen,  medens  man  kan  gennemføre  den 
samme  Stegning  i  en  elektrisk  Ovn  paa  maksimalt 
1  å  1,5  KW  i  Timen.  De  to  Ovnes  maksimale  For¬ 
brug  vil  altsaa  være  henholdsvis  30  Øre  og  20  å  30 
Øre  i  Timen,  men  da  den  elektriske  1  KW  Ovn  skal 
slaa  noget  længere  Tid  paa  fidd  Ydelse  end  Gasovnen, 
viser  Praksis,  at  det  i  alle  Tilfælde  ikke  er  dyrere  at 
stege  elektrisk. 

(Fortsættes.) 

□□□□□□ 

Statsunderstøttet  Konkurrence. 

Nogle  Udtalelser  af  Landbrugsministeren. 

De  Betragtninger,  vi  anstillede  i  vort  forrige 
Nunier  angaaende  Frugtavlernes  Henvendelse  til 
Landbrugsministeren  for  at  opnaa  en  Import¬ 
regulering  for  Frugt  og  Ministerens  Anvisning 
bl.  a.  paa  at  bygge  Andelsfabriker,  eventuelt  med 
Statslaan,  har  foranlediget  Dagbladet  »Køben¬ 
havn«  til  at  henvende  sig  til  Landbrugsministe- 

ren  med  »dette  Angreb«,  som  Ministeren  da  og- 
saa  har  besvaret  udførligt. 

Den  Del  af  Landbrugsministerens  Udtalelser, 
der  berører  selve  Frugtavlens  Stilling  og  dennes 
eventuelle  Udvikling,  skal  vi  i  denne  Forbindelse 
lade  ligge,  idet  vi  dog  tvivler  om,  at  Ministerens 
Anvisninger  paa  Fremtiden  vil  tilfredsstille  de 
nødstedte  Frugtavlere,  og  alene  holde  os  til  Mini¬ 
sterens  Udtalelser  om  de  eventuelle  Andelsfabri¬ 
ker.  Herom  gentager  Ministeren  sit  Løfte  om 
Laan  paa  rimelige  Vilkaar  fra  Statens  Side  ved 
Oprettelsen  af  Frugtvinfabriker  m.  m. 

Ministeren  fortsætter  derefter  med  følgende  Ud¬ 
talelser,  som  vi  tillader  os  at  gengive  ordret: 

»Det  er  aabenbart  dette  sidste,  der  er  faldet 
»Tidsskrift  for  Industri«  for  Brystet.  Det  er  jo 
ikke  første  Gang,  at  den  Opfattelse  bliver  frem¬ 
sat,  at  kun  de  industrielle  Virksomheder,  der  ejes 
af  private  eller  et  Aktieselskab,  kan  betegnes  som 
Industrier,  medens  ganske  tilsvarende  Virksom¬ 
heder,  hvis  de  oprettes  af  et  Andelsselskab  — 
hvad  enten  det  er  Producenter  af  Raavarer  eller 
Forbrugere  af  det  færdige  Produkt,  der  i  Fælles¬ 
skab  slutter  sig  sammen  —  ikke  tør  betegnes  som 
Industri,  men  tvertimod  opfattes  som  Konkur¬ 
rence  til  Industrien.  Denne  Opfattelse  kan  dog 
næppe  staa  for  en  nærmere  Prøvelse.  Om  en  in¬ 
dustriel  Virksomhed  ejes  af  et  Aktieselskab  eller 
et  Andelsselskab,  bør  ikke  være  det  afgørende,  og 
i  et  Tilfælde  som  det  foreliggende,  hvor  Andels¬ 
sammenslutningen  af  Producenterne  med  dertil 
hørende  Leveringspligt  utvivlsomt  er  paakrævet, 
hvis  Opgaven  skal  kunne  løses,  synes  der  ikke  i 
særlig  Grad  at  være  Grund  til  at  lægge  Vægt  paa 
dette  Ejerforhold.« 

Vi  har  gengivet  disse  Udtalelser,  fordi  de  i 
mere  end  en  Henseende  forekommer  os  karakte¬ 
ristiske  for  den  øjeblikkelige  Diskussion  om  vor 
Industris  Stilling.  Vi  kan  nemlig  ikke  se  andet 
end,  at  Ministeren  svarer  i  Øst,  hvor  der  er  spurgt 
i  Vest.  Vi  har  ikke  med  et  eneste  Ord  rejst  Spørgs- 
maalet  om,  hvorvidt  det  er  Andelsforetagender 
eller  Aktieforetagender,  der  er  mest  værdige  til 
at  betegnes  som  Industri,  men  derimod,  hvad  der 
unægtelig  synes  os  vigtigere,  Spørgsmaalet  om, 
hvorvidt  Staten  ved  at  yde  Laan  til  Oprettelsen 
af  nye  Fabriker  efter  Andelssystemet  bør  paaføre 
allerede  bestaaende  Fabriker  i  en  Branche,  der 
if  or  vejen  kæmper  med  store  Af  sætning  sv  anskelig- 
lieder,  statsautoriseret  Konkurrence?  Vi  har  hen¬ 
vist  til  Eksemplet  fra  Fiskenetfabriken  i  Frede¬ 
ricia,  hvor  et  meget  rundeligt  Statslaan  er  blevet 


benyttet  til  at  paaføre  de  bestaaende  Fiskenet¬ 
fabriker  en  ganske  urimelig  Konkurrence,  der  til¬ 
med  støttes  ved  den  paagældende  Andelsfabriks 
Virksomhed  som  Agentur  for  udenlandske  Fa¬ 
brikata,  mens  de  danske  Fiskenetfabriker  gaar 
med  Tab  og  maa  sætte  deres  Arbejdere  paa  Gaden 
af  Mangel  paa  Afsætning. 

Det  forekommer  os,  at  dette  Spørgsmaal  er 
overordentlig  klart  og  ligetil,  og  vi  gentager  endnu 
en  Gang  vor  Forundring  over,  at  en  Sag,  der  af 
selve  de  paagældende  Producenter,  nemlig  Frugt¬ 
avlerne,  er  rejst  som  et  Krav  om  en  øjeblikkelig 
Hjælp  i  Form  af  en  Importregulering  overfor 
unormal  Import  udefra,  skal  drejes  hen  til,  at 
Staten  tilsiger  sin  finansielle  Støtte  til  Oprettelsen 
af  nye  Virksomheder  —  ganske  ligegyldig  under 
hvilken  Form  —  indenfor  en  Industri,  der  forud 
har  svært  nok  ved  at  klare  sig.  Og  for  Tydelig- 
heds  Skyld  skal  vi  gerne  tilføje  et  Spørgsmaal 
om,  hvorvidt  Skatteyderne,  hvis  Penge  skal  an¬ 
vendes  til  den  Slags  Formaal,  kan  være  tjent  med 
Resultaterne,  som  er  forøget  Arbejdsløshed  og 
forøget  Spild  af  Kapital  og  Værdier  i  vort  Sam¬ 
fund?  I  al  Fald  maa  man  ikke  fortænke  den 
bestaaende  Industri,  som  baade  skal  betale  Skat¬ 
ter  og  opfylde  sine  øvrige  Opgaver,  i,  at  den  pro¬ 
testerer  mod  en  Politik  som  den  paatænkte. 

Saaledes  ligger  denne  Sag.  Dersom  Landbrugs¬ 
ministeren  en  anden  Gang  føler  Lyst  til  at  dis¬ 
kutere  Problemet  privat  Industri  contra  Andels¬ 
industri,  skal  vi  imidlertid  ogsaa  meget  gerne 
gaa  ind  herpaa.  Det  vilde  tilmed  ikke  være  uden 
Interesse  at  faa  forelagt  Regnskaberne  fra  adskil¬ 
lige  af  de  Andelsfabriker,  der  i  de  senere  Aar  er 
oprettet,  ligesom  det  vilde  være  interessant  nær¬ 
mere  at  faa  belyst  den  sørgelige  Skæbne,  der  har 
ramt  Andelsfabrikerne  bl.  a.  for  Kartoffelmel, 
Mælketørring  og  —  Andelsfrugterier. 

□□□□□□ 

De  lukkede  Døre. 

Et  herværende  verdenskendt  Firma  for  Tilvirkning 
af  Tørelementer  skriver  følgende  til  ' os  UAnlcdning 
af  Diskussionen  om  vor  Handelspolitik: 

»Vi  tillader  os  at  meddele  Dem,  at  De  Forenede 
Stater  nu  har  forhøjet  Tolden  paa  Tørelementer  fra 
20  pCt.  til  45  pCt.  efter  Værdien,  hvilket  herefter 
umuliggør  Eksporten  af  danske  Tørelementer  til  U. 
S.  A.  løvrigt  gør  lignende  Forhold  sig  gældende  for 
flere  andre  Landes  Vedkommende,  idet  f.  Eks.  Tol¬ 
den  for  Tørelementer  til  Tyskland  andrager  60  Guld¬ 
mark  pr.  100  kg,  hvilket  er  5  Gange  saa  meget  som 
den  danske  Told.« 

Som  Kuriosum  anfører  iøvrigt  det  paagældende 
Firma,  at  dets  Import  fra  De  Forenede  Stater  af  Raa- 
materialer  til  dets  Fabrikation  bl.  a.  af  Grafit  og  Brun¬ 
sten  i  Værdi  har  oversteget  Firmaets  tidligere  Eks¬ 
port  af  Tørelementer  til  Amerika. 

Samtidig  skriver  et  andet  Firma,  nemlig  Dansk  Af- 
vulkaniseringsfabrik  i  Køge,  til  os,  at  Firmaet  i  sine 
iøvrigt  udsigtsrige  Forsøg  paa  at  komme  ind  paa  det 
spanske  Marked  har  mødt  uoverstigelige  Hindringer, 
fordi  vi  ikke  er  mestbegunstigede  i  vor  Eksport  til 
Spanien.  Den  spanske  Stat  har  nemlig  trull'et  særlig 
Overenskomst  hl.  a.  med  Frankrig,  der  erlægger  betyde¬ 
lig  mindre  Told  f.  Eks.  for  Autogummi,  end  Danmark 
maa  gøre.  Dansk  Autogummi  erlægger  7,5  Pesetas  i 
Told,  medens  de  mestbegunstigede  Lande  kun  erlæg¬ 
ger  5  Pesetas.  Foruden  Frankrig  har  ogsaa  Amerika 
og  nu  nylig  England  faaet  samme  Fortrin,  og  fra  det 
danske  Firmas  spanske  Repræsentant  meddeles  det, 
at  det  vil  være  haabløst  for  Danmark  at  faa  Forret¬ 
ninger  i  Gang  uden  en  saadan  begunstiget  Stilling 
overfor  den  spanske  Toldtarif. 

Det  paagældende  Firma  tilføjer,  at  et  saadant  For¬ 
hold  sikkert  burde  kunne  ordnes  ved  de  nu  indledede 
Traktatforhandlinger  med  Spanien.  Vi  skulde  ønske 
det  samme,  men  forinden  maa  vor  Toldlovgivning  og 
vor  Handelspolitik  vistnok  indstilles  efter  en  noget 
anden  Kurs  end  den  kendte  traditionelle. 

□□□□□□ 

Brasiliansk  handelspolitisk 
Argumentation. 

I  Anledning  af,  at  Tyskland  paatænker  en  ny  For¬ 
højelse  af  Kaffetolden,  har  den  brasilianske  Repræ¬ 
sentation  i  Berlin  rettet  en  Henvendelse  til  den  tyske 
Rigsdag,  hvori  Brasilien  gør  Rede  for  sin  Stilling  til 
en  saadan  Toldforhøjelse. 

Den  brasilianske  Betænkning  begynder  med  at  paa¬ 
pege,  at  Kaffe  ingenlunde  kan  betragtes  som  en  ren 
Luksusartikel,  og  at  Forbruget  ved  en  saa  stærk  Told¬ 
forhøjelse  som  den  planlagte  sikkert  vil  gaa  saa  stærkt 
ned,  at  den  tilsigtede  forøgede  Toldindtægt  vil  ude¬ 
blive,  ja  endog  blive  erstattet  af  en  Indtægtsnedgang. 
Det  vigtigste  Argument  fra  brasiliansk  Side  er  dog  en 
Paapegning  af,  at  Brasilien  før  Krigen  var  en  af  de 
bedste  Aftagere  af  tyske  Varer,  som  atter  betaltes  i 
første  Linie  med  den  Kaffe,  Brasilien  kunde  sende 
Tyskland.  Ved  denne  gensidige  Vareudveksling  blev 
begge  Parter,  i  al  Fald  Brasilien,  mere  købedygtig, 
og  paa  dette  sunde  Gensidighedsforhold  baseredes  da 
ogsaa  en  stærkt  blomstrende  Handelsomsætning  mel¬ 
lem  de  to  Lande.  Men  selv  efter  Krigen  indtager 
Tyskland  allerede  nu  en  fremragende  Plads  i  den  bra¬ 
silianske  Import,  og  alt  synes  at  tyde  paa,  at  Tysk¬ 
land  snart  vil  kunne  genvinde  sin  tidligere  stærke 
Stilling  paa  det  brasilianske  Marked,  hvor  tyske  Varer 
har  haft  et  godt  Ry.  Men,  fremhæver  den  brasilianske 
Betænkning,  for  at  øge  den  tvske  Eksport  til  Brasilien 
er  det  trods  alt  ikke  nok,  at  tyske  Varer  nyder  godt 
Ry  i  Brasilien,  men  det  afgørende  er  Brasiliens  Evne 
til  at  skaffe  Betalingsmidler.  Denne  afhænger  alene  af 


Afsætningen  af  brasilianske  Varer  til  Tyskland.  De 
Deviser,  som  de  tyske  Importører  af  Kaffe  betaler,  er 
altsaa  samtidig  de  brasilianske  Importørers  Betalings¬ 
midler  for  disses  Ordrer  paa  det  tyske  Marked.  Bra¬ 
silien  er  altsaa  kun  i  Stand  til  at  forøge  sine  Tilførsler 
fra  Tyskland,  naar  det  ogsaa  i  Fremtiden  med  Sikker¬ 
hed  kan  regne  Tyskland  for  Aftager  af  Raakaffe. 

Som  man  ser,  baserer  den  brasilianske  Regering 
klart  og  tydeligt  sit  Syn  paa  et  sundt  og  ligeligt  Gen¬ 
sidighedsforhold,  og  man  har  Lov  at  føre  den  logiske 
Slutning  videre,  saaledes  at  Brasilien,  hvis  der  lægges 
Hindringer  i  Vejen  for  dette  Lands  Afsætning  til  Tysk¬ 
land,  ikke  mere  vil  kunne  blive  den  gode  Aftager  af 
tyske  Produkter,  som  det  iøvrigt  var  ønskeligt. 

I  al  sin  Enkelthed  turde  denne  Betænkning  være 
typisk  for  de  Hundreder  af  Meningsudvekslinger,  der 
for  Tiden  finder  Sted  i  den  internationale  Handelspo¬ 
litik,  og  belysende  den  Aand  af  »do  ut  des«,  der  her¬ 
sker  andre  Steder,  gennem  hvilken  selv  de  saakaldte 
mindre  og  svagere  Stater  just  i  Kraft  af  deres  Ivøbe- 
evne,  d.  v.  s.  Stilling  som  Aftager,  har  et  Middel  i 
Hænde,  der  kan  sikre  dem  mod  et  vilkaarligt  Diktat 
fra  de  store  Staters  Side. 

Den  brasilianske  Betænkning  er  ogsaa  karakteristisk 
derved,  at  den  som  sagt  direkte  er  tilstillet  den  tyske 
Rigsdag  —  det  vilde  maaske  ingen  Skade  være  til,  om 
en  Kopi  heraf  ogsaa  naaede  den  danske  Rigsdag  for 
at  vise,  hvorledes  man  andre  Steder  driver  aktiv  Han¬ 
delspolitik,  naar  ens  Afsætning  er  i  Fare,  medens  man 
herhjemme  endnu  nøjes  med  at  raabe  Hurra  for  det 
forhistoriske  Fænomen,  der  hedder  Frihandel. 

□□□□□□ 

Mindre  Meddelelser. 

Vor  Handelsbalance. 

I  Oktober  Maaned  f.  A.  androg  Indførslen  til  Dan¬ 
mark  143  Miil.  Kr.,  medens  Udførslen  af  indenlandske 
Varer  kun  naaede  106  Mili.  Kr.,  hvortil  kom  Genud¬ 
førslen  af  fremmede  Varer  med  7  Mili.  Kr. 

Tal,  som  taler. 

Til  Belysning  af  Importreguleringens  Virkninger  er 
det  interessant  at  følge  Oversigten  over  Arbejdsløse  in¬ 
denfor  Tobaksindustrien.  I  Begyndelsen  af  1922  laa 
dette  Tal  omkring  5500,  dalede  derefter  i  April  til  ca. 
4000  for  i  de  følgende  Maaneder  at  svinge  mellem 
3000  og  2500.  Denne  Nedgang  skyldes  utvivlsomt  den 
relative  Forbedring,  der  var  opnaaet  for  den  inden¬ 
landske  Cigarfremstilling  ved  den  ændrede  Tobaks¬ 
afgift,  men  herefter  synes  Antallet  af  Arbejdsløse  i 
Sommermaanederne  at  stabilisere  sig  omkring  2500. 
Saa  kom  Importreguleringen  overfor  Cigarer  i  Au¬ 
gust,  og  i  de  paafølgende  Maaneder  sank  Antallet  af 
Arbejdsløse  gradvis  til  1900  å  1700  Arbejdere,  indtil 
dette  Tal  ved  Udgangen  af  Aaret  var  bragt  ned  til 
ca.  1400. 

Samtidig  var  Tallene  for  den  maanedlige  Import  i 
Januar  1922  ca.  12  Miil.  Cigarer,  i  April  10,7  Miil.,  i 
August  9,8  Mili.,  men  derefter  i  de  paafølgende  Maa¬ 
neder  ca.  3.  Mili. 

Legende  og  Virkelighed. 

Under  Diskussionen  om  Importreguleringen  hører 
man  Gang  paa  Gang  den  Paastand  fremsat,  at  en  In¬ 
dustri  som  Skotøjsindustrien,  der  har  udvidet  »saa 
stærkt«  under  Krigen,  nu  ogsaa  maa  hære  Følgerne 
af  denne  letsindige  Udvidelse  og  derfor  bl.  a.  ikke 
kan  have  Krav  paa  en  fortsat  Importregulering.  Man 
hører  hyppigt  fantastiske  Tal  nævne,  der  skal  under¬ 
bygge  dette.  Vi  skal  heroverfor  med  Materiale  hentet 
fra  Dansk  Industriberetning,  der  atter  støtter  sig  til 
Det  statistiske  Departements  Oversigter,  meddele  de 
egentlige  Skotøjsfabrikers  Arbejderantal  for  1913  (sid¬ 
ste  normale  Fredsaar)  og  for  1918,  det  Aar,  da  Sko¬ 
tøjsindustrien  havde  den  største  Beskæftigelse  baade 
grundet  paa  de  glimrende  Konjunkturer  og  paa  den 
da  ganske  minimale  Import.  Det  samlede  Antal  Fa¬ 
briksarbejdere  udgjorde  i  1913  2234  og  i  1918  3632,  de 
tilsvarende  Tal  for  Hjemmearbejdere  var  samtidig 
445  og  551.  Nogen  »unaturlig«  Udvidelse  synes  disse 
Tal  ikke  at  tyde  paa,  og  det  burde  snarere  anerken¬ 


des,  at  Skotøjsindustrien,  trods  den  seneste  Tids  fuld¬ 
kommen  fantastiske  Import,  endnu  for  1921  har  væ¬ 
ret  i  Stand  til  at  beskæftige  ca.  3000  Arbejdere. 

Ved  Sammenligningen  mellem  disse  Tal  maa  for 
det  første  Landets  normale  Befolkningstilvækst  og 
Genforeningen  med  Sønderjylland  medregnes,  dernæst 
ogsaa  8-Timers-Dagens  Virkninger.  Tages  alt  dette  i 
Betragtning,  staar  den  hjemlige  Skotøjsfabrikation 
snarere  som  en  af  de  mest  stabile  Produktioner  gen¬ 
nem  det  sidste  Tiaar  med  Hensyn  til  beskæftigede 
Arbejdere,  og  af  den  letsindige  Produktionsudvidelse 
bliver  der  følgelig  ikke  meget  tilbage.  Men  naar  dette 
er  Tilfældet,  burde  Industrien  ogsaa  have  Krav  paa 
at  bedømmes  objektivt  og  ikke  efter  opdigtede  Tal, 
der  paa  Forliaand  skal  slaa  fast,  at  den  paagældende 
Industri  har  udvidet  sig  udover  alle  fornuftige  Græn¬ 
ser  og  derfor  ikke  nu  hverken  kan  eller  bør  reddes 
fra  det  fuldkomne  Sammenbrud,  der  vil  true,  hvis 
man  atter  vil  give  frit  Slag  for  Udlandets  ganske  unor¬ 
male  Konkurrence. 


0R6ANISATI0NS-  06  FORENINGS-MEDDELELSER. 


Udenlandske  Messer. 

Gennem  Udenrigsministeriets  Oplysningsbureau  for 
Erhvervene  har  Industriraadet  modtaget  Meddelelse 
om  nedennævnte  Messer  og  Udstillinger: 

Der  afholdes  i  Barcelona  en  international  Møbel- 
og  Dekorationsudstilling  i  Maj  1923  og  en  internatio¬ 
nal  Udstilling  og  Kongres  for  Bygningsteknik  i  Ok¬ 
tober  1923. 

Den  8.  internationale  Messse  i  Utrecht  vil  blive  af¬ 
holdt  i  Dagene  13. — 22.  Marts  1923.  I  Industriraadets 
Sekretariat  henligger  til  Gennemsyn  en  Oversigt  over 
de  til  Raadighed  for  Deltagerne  staaende  Udstillings¬ 
pladser  og  over  Betalingen  for  Leje  af  disse. 

Den  6.  internationale  Wiener-Messe  afholdes  i  Da¬ 
gene  18. — 24.  Marts  1923. 

Den  nordiske  Messe  i  Kiel  vil  i  1923  blive  afholdt 
saavel  om  Foraaret  som  om  Efteraaret,  henholdsvis 
i  Dagene  18. — 22.  Marts  og  16.— 20.  September. 

Belgiske  Toldbestemmelser  for  Import  fra  Tyskland. 

Gennem  Udenrigsministeriet  har  Industriraadet 
modtaget  Meddelelse  om  et  af  det  belgiske  Finansmi¬ 
nisterium  udstedt  Cirkulære,  hvori  det  blandt  andet 
indskærpes,  at  Varer,  der  sendes  til  Belgien  pr.  Jern¬ 
bane  fra  tysk  Havn,  falder  ind  under  de  for  Tysk¬ 
land  særlig  gældende  Toldafgifter,  medmindre  de  er 
af  ikke-evropæisk  Oprindelse,  og  denne  godtgøres,  eller 
af  anden  evropæisk  Oprindelse  end  tysk  og  forsynet 


med  Oprindelsescertifikat  og  Konnossement,  samt  i 
begge  Tilfælde,  at  Omladning  i  Waggon  er  sket  di¬ 
rekte  uden  Oplægning.  Varer,  der  indføres  til  Belgien 
søværts  fra  tysk  Havn,  toldbehandles  efter  den  sær¬ 
lige  Tarif. 

Afsætningsmuligheder  i  Schweiz. 

Det  danske  Konsulat  i  Basel  har  gennem  Udenrigs¬ 
ministeriet  indberettet  om  Afsætningsmulighederne  for 
danske  Varer  i  Schweiz.  Konsulatet  er  af  den  Opfat¬ 
telse,  at  der,  selv  om  Afsætningen  f.  Eks.  af  Varer  in¬ 
denfor  Tekstil-  og  Maskinbranchen  frembyder  store 
Vanskeligheder,  dog  er  Muligheder  til  Stede  for  Indfø¬ 
relse  af  visse  Specialmaskiner,  som  ikke  fremstilles 
i  Schweiz,  saaledes  Maskiner  til  Brug  i  den  kemiske  og 
elektriske  Industri  og  muligt  forskellige  Slags  Land¬ 
brugsmaskiner,  paa  det  schweiziske  Marked.  Konsulatet 
gør  dog  opmærksom  paa,  at  det  for  at  opnaa  et  godt 
Resultat  vil  være  af  Bet}rdning,  at  de  danske  Ekspor¬ 
tører  selv  paa  Stedet  undersøger  Markedsforholdene 
og  etablerer  faste  Agenturer. 

Fortoldningen  i  Kanada. 

Gennem  Udenrigsministeriet  har  Industriraadet 
modtaget  forskellige  kanadiske  Toldcirkulærer,  der 
indeholder  visse  Ændringer  angaaende  Udstedelse  af 
Konnossementer,  Fakturaer  etc.  samt  en  Bestemmelse 
om,  at  den  hidtil  forlangte  Attest  angaaende  Værdien 
af  det  eksporterende  Lands  Valuta  fremtidig  kun  vil 

blive  krævet  for  Varer,  der  indføres  fra  Lande,  hvis 
Valuta  er  betydelig  deprecieret.  Som  saadanne  Lande 
regnes  for  Tiden  kun  Tyskland,  Østrig,  Jugo-Slavien, 
Ungarn  og  Rusland.  Ovenomtalte  Toldcirkulærer  er 
henlagt  til  Gennemsyn  i  Industriraadets  Sekretariat, 
Kontor  Nr.  13. 

Ny  Handelstraktat  mellem  England  og  Spanien. 

I  det  af  »Federation  of  British  Industries«  udgivne 
Tidsskrift  er  den  mellem  England  og  Spanien  forny¬ 
lig  afsluttede  Handelstraktat  omtalt  som  værende  af 
største  Betydning  for  Samhandelen  mellem  de  to 
Lande,  idet  den  ikke  alene  giver  England  Mestbegun¬ 
stigelsesret,  men  ogsaa  særlige  Nedsættelser  for  over 
80  Artikler  i  den  spanske  Toldtarif. 

□□□□□□ 


Ledige  Legater  i  Industriforeningen. 

Af  Kaptajn  og  Malermester  C.  A.  Bruuns  og  Hu¬ 
strus  Rejselegat  vil  der  inden  1.  Maj  1923  blive  ud¬ 
delt  2  Portioner  å  800  Kr.  Legatet  kan  søges  af 
Haandværkere  og  Industridrivende,  der  bor  paa  Kjø¬ 
benhavns  Grund. 

Af  Jacob  Pinquez’  Legal,  hvis  Renter  skal  uddeles 
til  Haandværkere  i  Kjøbenhavn  til  Hjælp  til  at  komme 
i  Vej  eller  til  Fremme  af  deres  Bedrift,  vil  inden  1. 
Maj  1923  2  Portioner  å  500  Kr.  blive  uddelt. 

Ansøgninger  om  disse  Legater  skal  skrives  paa 
dertil  indrettede  Ansøgningsblanketter,  som  kan  af¬ 
hentes  i  Industriforeningen,  Vestre  Boulevard  18,  1. 
Sal  th.,  og  vil  være  at  tilbagelevere  inden  den  15.  Ja¬ 
nuar  1923. 


□□□□□□ 


gH  Fra  Biblioteket. 


Biblioteket  er  aabent  Hverdage  Kl.  10—10,  Søndage 
10—4. 

Boglisten  giver  denne  Gang  Oversigt  over  Bibliote¬ 
kets  Bøger  om  Atomlære,  Relativitetsprincip  og  Ra¬ 
diotelegrafi. 

20.  Orthner,  R.  Entwurf  einer  Theorie  der  physi- 
kalischen  Abhångigkeit.  Leipz.  1919.  177  S. 

26.  Planck,  M.  Physikalisclie  Rundblicke.  Leipz.  1922. 
168  S. 

26.  Holst,  H.  Vort  fysiske  Verdensbillede  i  ny  Be¬ 
lysning.  1919.  49  S. 

26.  Holst,  Helge.  Die  kausale  Relativitatsforderung 
und  Einsteins  Relativitatstheorie.  Kjøbenhavn 
1919.  64  S. 


26.  Holst,  H.  Vort  fysiske  Verdensbillede  og  Einsteins 
Relativitetsteori.  1920.  102  S. 

26.  Holst,  H.  Om  vor  Rum-  og  Tidsopfattelse  og 
dens  Forhold  til  Einsteins  Teorier.  1921.  25  S. 
26.  Einstein,  A.  Uber  die  spezielle  und  die  allgemeine 
Relativitatstheorie.  1917. 

26.  Einstein,  A.  Åther  und  Relativitatstheorie.  Berlin 
1920.  15  S. 

26.  Moszkowski,  A.  Einstein.  Einblicke  in  seine  Ge- 
dankenwelt.  Berlin  1921.  240  S. 

26.  Ostwald.  Die  Grundlagen  der  Atomtheorie.  Leipz. 
1899.  30  S. 

26.  Bohr,  N.  Abhandlungen  fiber  Atombau.  Braun- 
schw.  1921.  155  S. 

26.  Bohr,  N.  Atomernes  Bygning  og  Stollernes  fy¬ 
siske  og  kemiske  Egenskaber.  Kjøbenhavn  1922. 
70  S. 

26.  Holst,  IL,  &  H.  A.  Kramers.  Bohrs  Atomteori 
almenf.  fremstillet.  Kbh.  1922.  135  S. 

119.  Schledermann,  H.  Lærebog  i  Radiotelegrafi  og 
Radiotelefoni.  Kjøbenhavn  1908.  337  S.  Tvl. 

119.  Gottwaldt,  B.  L.  Elementær  Radiotelegraphie. 
Kristiania  1915.  80  S.  Tvl. 

119.  Holmstrom,  J.  G.  Handbok  i  radiotelegrafi.  Stock¬ 
holm  1915.  166  S. 

119.  Lund-Johansen.  Lærebog  i  trådløs  Telegrafi. 
Kjøbenhavn  1918.  224  S. 

119.  Lund-Johansen.  Radiomodtagere.  1920.  48  S. 

119.  Sørensen,  S.  P.  Traadløs  Telegrafi  og  Telefoni. 
1922. 

119.  Radiotelegrafi  og  Telefoni  med  Vejledning  til  Ap¬ 
paraters  Fremstilling.  Kbhvn.  1922.  128  S. 

119.  Wiesent,  J.  Die  Fortschritte  der  drahtlosen  Te- 
legraphie.  1919. 

119.  Ffirst,  A.  Im  Bannkreis  von  Nauen.  1922. 

119.  Mazotto,  D.  Drahtlose  Telegraphie  u.  Telephonie. 
Mfinchen  1906.  368  S. 

119.  Thurn.  Die  Funkentelegraphie.  Leipz.  1915.  111  S. 
119.  Anderle,  Fr.  Lehrbuch  der  drahtlosen  Telegra¬ 
phie  und  Telephonie.  Leipz.  1916.  342  S. 

119.  Rein,  H.  Lehrbuch  der  drahtlosen  Telegraphie. 
Berlin  1917.  406  S. 

119.  Nesper.  Handbuch  der  drahtlosen  Telegraphie 
und  Telephonie.  I— II.  1921. 

119.  Year-book  of  wireless  Telegraphy.  1921. 

119.  Hawkhead,  J.  C.  Ilandbook  of  technical  instruc¬ 
tion  for  wireless  telegraphists.  Lond.  1915.  310  S. 
119.  Murray,  J.  E.  Wireless  Telegraphy.  1918. 

119.  Stanley.  Wireless  Telegraphy.  I — II.  1919. 

119.  Sleeper.  Wireless  design  and  practise.  1920. 

119.  Verrill.  The  home  radio.  How  to  make  and  use 
it.  Lond.  1922.  105  S. 

119.  Cowrey.  The  radio  experimenters  handbook. 
Lond.  1922.  113  S. 

119.  Morgan,  A.  P.  Wireless  Telegraphv  and  Telephony. 
Lond.  1922.  170  S. 

Nr.  2  15.  JANUAR  1923 


Værditoldens  Mangler. 

Administrativ  Kritik  af  det  nye  System. 


NU  da  Regeringens  Værditoldforslag  atter  er 
til  Behandling  og  Drøftelse,  vil  det  have 
sin  Interesse  at  se,  hvorledes  den  administrative 
Sagkundskab,  d.  v.  s.  Toldetaten,  bedømmer 
Værditoldsystemet.  Disse  Bedømmelser  kan  i 
Øjeblikket  hentes  baade  ude  og  hjemme,  thi 
foruden  Danmark  har  Norge  ogsaa  forsøgt  sig 
med  en  partiel  Værditold,  idet  man  ogsaa  der 
har  forhøjet  visse  saakaldte  Luksussatser  og  ført 
dem  over  paa  Værdiafgift,  medens  man  f.  Eks. 
i  Sverige  under  Brantings  Ledelse  er  gaaet  den 
unægtelig  simplere  Vej  at  forhøje  de  gældende 
Vægttoldsatser  og  derved  har  naaet  det  samme 
finansielle  Resultat  og  undgaaet  det  Kaos,  der 
i  Norge  og  Danmark  er  fulgt  i  Værditoldens 
Kølvand. 

Allerede  ifjor  tik  Folketingets  Toldudvalg  fra 
Overtoldinspektoratet  i  Kjøbenhavn  tilstillet  en 
Redegørelse  for  de  indvundne  Erfaringer  paa 
Basis  af  den  midlertidige  Luksustoldlov.  Hoved¬ 
indholdet  heraf  har  nu  været  omtalt  i  Folke¬ 
tinget,  og  det  oplyses,  at  Overtoldinspektoratets 
Betænkning  formede  sig  som  en  skarp  og  de¬ 
tailleret  Kritik  af  det  nye  System.  Den  For¬ 
enkling  af  Toldbehandlingen,  som  skulde  op- 
naas  ved  Værdifortoldningen  i  visse  Henseender, 
er  ganske  udeblevet.  Alt  er  blevet  vanskeligere, 
langsommere  og  mere  usikkert.  Fakturaerne 
omfatter  ofte  Varer  i  forskellige  Sendinger,  og 
det  volder  Besvær  at  kontrolere  dette.  Det 
samme  er  Tilfældet  med  Undersøgelsen,  om  de 
toreliggende  Varer  er  identiske  med  de  i  Fak¬ 
turaerne  opførte,  samt  om  den  fakturerede  Pris 
er  rigtig.  Navnlig  det  sidste  er  et  afgørende 


Moment.  Dernæst  anføres  det,  at  de  saaledes 
udkrævede  Undersøgelser  giver  Anledning  til  for 
baade  Toldembedsmændene  og  Forretningsfol¬ 
kene  lige  ubehagelige  Diskussioner,  og  da  baade 
Lokaliteter  og  Personale  er  indstillet  efter  en 
langt  simplere  Forretningsgang,  virker  alt  hen 
til  at  gøre  Værditoldsystemet  lidet  heldigt. 

Disse  Ulemper  forøges  selvfølgelig  ved  de  nu¬ 
værende  svingende  Valutaer,  navnlig  de  ganske 
abnormt  lave,  Usikkerhed  og  Konfliktstof  ska¬ 
bes,  og  det  er  en  offentlig  Hemmelighed,  at  den 
diplomatiske  Assistance  mobiliseres  uhyggelig 
hyppigt  i  Forbindelse  med  den  allerede  gennem¬ 
førte  ret  begrænsede  Værdifortoldning. 

Overtoldinspektoratet  fastslaar  endelig,  at  det 
er  en  kendt  Sag,  at  udenlandske  Firmaer  er 
villige  til  at  udstede  særlige  Fakturaer  til  Brug 
overfor  Toldvæsenet,  og  ikke  mindst  har  det 
været  paafaldende,  at  Værdiansættelsen  for  Va¬ 
rer,  der  af  udenlandske  Firmaer  er  sendt  til 
deres  herværende  Filialer,  ofte  er  mærkværdig 
lav. 

Til  denne  Redegørelse  fra  dansk  Side  slutter 
sig  en  offentlig  Erklæring,  som  den  norske  Tol¬ 
derforening  har  følt  sig  foranlediget  til  at  ud¬ 
sende,  og  hvori  den  norske  Toldadministration 
advarer  indtrængende  mod  Værditolden.  Ulem¬ 
perne  er  de  samme  der  som  her,  og  det  er 
navnlig  de  Forhold,  der  bygger  paa  Momentet 
Hæderlighed,  som  har  gjort  sig  grelt  gældende 
i  Norge,  og  som  foranlediger  den  norske  Tolder¬ 
forening  til  at  slutte  sin  Redegørelse  med  føl¬ 
gende  alvorlige  Udtalelse: 

»Hvor  stort  Tab,  Staten,  Industrien  og  den 

ærlige  Handelsstand  allerede  har  maattet  bære 
og  i  Fremtiden  i  stigende  Udstrækning  vil  komtne 
til  at  bære,  er  det  umuligt  at  opgive,  og  det  vil 
ogsaa  blive  vanskeligt  at  beregne  med  Nøjagtig¬ 
hed.  Men  at  baade  Statskassen,  Industrien  og 
Handelsstanden  maa  regne  med  Milliontab,  er 
indlysende.« 

I  Anledning  af  disse  Udtalelser  har  »Dansk 
Toldtidende«,  som  er  de  danske  Toldembeds- 
mænds  Organ,  valgt  at  træde  offentlig  frem  og¬ 
saa  med  sit  Syn  paa  Værditolden.  »Dansk  Told¬ 
tidende«  gør  dette  med  den  ikke  uinteressante 
Motivering,  at  naar  man  ikke  for  længst  har 
omtalt  de  fra  norsk  Side  paatalte  Skavanker, 
saa  er  det  sket  af  de  samme  Grunde,  som  har 
afholdt  det  danske  Toldblad  fra  at  omtale  de 
forskellige  Opfindelser  og  Metoder,  der  er  bragt 
i  Anvendelse  ved  Spritsmuglerierne.  »Vi  regner 
nemlig  med«,  skriver  Bladet,  »at  Størsteparten 
af  Importørerne  fremdeles  holder  sig  paa  Lovens 
Grund,  og  dem  bør  man  ikke  friste  ved  at  lære 
dem  de  Kneb,  som  af  mere  eller  mindre  driftige 
Medborgere  bringes  i  Anvendelse  for  at  bjerge 
sig  en  Fordel.« 

Det  maa  vistnok  indrømmes,  at  saadanne  Be¬ 
tragtninger  i  et  Organ  for  Toldembedsmænd  er 
særdeles  bemærkelsesværdige  —  til  Fordel  for 
Værditoldsystemet  synes  de  i  al  Fald  ikke  at 
tale  — -  naar  det  altsaa  bliver  en  Slags  moralsk 
Nødvendighed  gennem  Hemmeligholdelse  at  sikre 
et  vist  Monopol  for  Bedragerne,  hvis  Finesser 
ikke  maa  komme  de  mere  retfærdige  til  Kend¬ 
skab. 

løvrigt  former  »Dansk  Toldtidende«s  Betragt¬ 


ninger  sig  i  Tilslutning  til  de  norske,  og  Bladet 
konstaterer  »ikke  uden  visse  Betænkeligheder, 
at  indenfor  Toldtjenestemændenes  Kreds  synes 
Misfornøjelsen  med  Værditoldloven  at  brede  sig«. 
Bladet  fremhæver,  at  man  oprindelig  mødte 
det  nye  System  med  Interesse  og  Arbejdslyst 
indenfor  Etaten,  men  at  dette  nu  ganske  har 
ændret  sig,  efter  at  det  har  vist  sig,  at  alle  de 
Krav  og  Klagepunkter,  Personalet  har  fremsat, 
er  bleven  fuldkommen  ignorerede.  Under  saa¬ 
danne  Forhold  og  uden  at  forbedre  Vilkaarene 
for  Fortoldningen  maa  Sagerne  gaa  deres  skæve 
Gang,  og  vi  tror,  at  enhver  Forretningsmand 
indenfor  Industri  og  Handel,  der  i  Praksis  har 
haft  Føling  med  denne  Lovs  Virkninger,  vil 
kunne  bekræfte  dette.  »Dansk  Toldtidende«  slut¬ 
ter  da  ogsaa  med  at  slaa  fast,  at  de  ganske 
uigennemførlige  Regler  om  Værdiansættelsen  maa 
laves  om  fra  Bunden  af.  »Endnu  har  Værdi¬ 
toldloven  Tilhængere  indenfor  Toldetaten«,  hed¬ 
der  det,  »men  vi  vil  indrømme,  at  der  kræves 
et  Jernhelbred  for  at  bevare  Kærligheden  usvæk¬ 
ket.  Der  maa  inden  ret  længe  ske  noget.« 

Fra  Erhvervslivets  Side  vil  man  sikkert  mod¬ 
tage  disse  Udtalelser  med  Interesse.  De  dækker 
saa  fuldstændig,  hvad  der  allerede  fra  første 
Færd  er  blevet  fremhævet  i  Retning  af  Advarsler 
overfor  det  nye  System  fra  Industri  og  Handel. 
Vi  haaber  da  alvorligt,  at  den  Slags  neutrale, 
sagkyndige  Bedømmelser  maa  medvirke  til.  at 
skabe  en  sundere  Opfattelse  af,  hvad  Værditolden 
egentlig  er.  Thi  dette  synes  unægtelig  ikke  at 
have  staaet  helt  klart  for  dette  Princips  mange 
Tilhængere. 


&  ©  ® 

Nordiske  Kabel-  og  Traadfabriker. 

Et  25-Aars  Jubilæum  indenfor  vor  mekaniske  Storindustri. 


Den  1.  Januar  1923  kunde  »Aktieselskabet 
Nordiske  Kabel-  &  Traadfabriker«  se  tilbage  paa 
en  25-Aars  Tilværelse,  indenfor  hvilken  der  atter 
afspejler  sig  en  smuk  og  enestaaende  industriel 
Udvikling1).  Begyndelsen  til  vor  Kabelindustri 
var  dog  gjort  allerede  før  Aktieselskabets  Stif¬ 
telse  i  1898,  idet  daværende  Ingeniør  H.  P.  Prior 

1)  »Tidsskrift  for  Industri«  har  i  sin  Aargang  1914  bragt 
en  indgaaende  Skildring  af  den  danske  Kabel-  og  Traad- 
industri,  og  idet  vi  benviser  til  disse  Artikler,  skal  vi  paa 
dette  Sted  væsentlig  give  en  kort  Oversigt  over  Aktieselska¬ 
bets  Historie  og  talmæssige  Data. 


i  1891  havde  begyndt  en  Virksomhed  i  Kannike¬ 
stræde  14,  Kjøbenhavn,  under  Navnet  »Nordisk 
Kabelfabrik«,  iøvrigt  under  meget  beskedne  Di¬ 
mensioner,  nemlig  arbejdende  med  6  Arbejdere, 
1  Snomaskine,  2  Flettemaskiner  og  nogle  Spinde- 
maskiner.  Ingeniør  Prior  var  efter  et  længere 
Ophold  i  Amerika,  hvor  han  bl.  a.  havde  arbej¬ 
det  ved  Edisons  Fabriker,  vendt  tilbage  til  sit 
Fædreland,  og  med  et  skarpt  Blik  for  de  rige  Ud¬ 
viklingsmuligheder,  som  den  endnu  i  Svøb  lig¬ 
gende  Elektrificering  af  Industri  og  Teknik  vilde 
afføde  for  en  Kabelindustri,  havde  han  kastet  sig 

ind  i  dette  Speciale.  Netop  omkring  1890  havde 
Elektriciteten  holdt  sit  Indtog  i  den  danske  Ho¬ 
vedstad  med  Bygningen  af  den  første  elektriske 
Kraftstation  i  Gothersgade. 

Smaat  begyndtes  der  i  den  nye  Fabrik,  men 
alligevel  holdtes  de  store  Maal  stadig  for  Øje,  og 
den  nye  Virksomhed  skred  da  ogsaa  frem,  saa- 
ledes  at  man  allerede  i  1893  maatte  flytte  den 
til  større  og  mere  moderne  Lokaler  i  Ryesgade. 
Her  blev  blandt'  de  nye  Maskiner  anskaffet  en 
Maskine  til  Fremstilling  af  Hegns-  og  Pigtraad, 
og  hermed  var  Begyndelsen  gjort  til  den  senere 
saa  betydende  Traadforarbejdningsindustri,  der 
skulde  tilsluttes  vor  Kabeltilvirkning. 


ført  al  Traad,  Søm,  Stifter  o.  1.  fra  Udlandet, 
havde  Indførslen  af  Raamaterialet  for  disse  Pro¬ 
dukter,  navnlig  Valsetraad,  været  uden  Interesse. 
Nu  blev  Spørgsmaalet  brændende,  idet  Toldloven 
af  1863  hidtil  havde  fortolket  Valsetraad  som 
»Traad«  med  1  Skilling  Told  pr.  Pund,  hvilket 
udelukkede  enhver  dansk  Fabrikation,  som  støt¬ 
tede  sig  til  Valsetraad  som  Raaprodukt.  I  1898 
lykkedes  det  imidlertid  at  faa  en  administrativ 
Fortolkning,  hvorefter  Valsetraad  blev  betragtet 
som  en  første  Forarbejdning  af  Jerntraad  og  der¬ 
med  kun  betaltes  med  K  Skilling  Told  pr.  Pund. 
Til  denne  tilsyneladende  uvæsentlige  Kendsger¬ 
ning  kan  hele  den  danske  Traadforarbejdnings- 


Kabelfabriken  paa  Frederiksberg. 


I  Kontakt  med  Elektricitetens  stigende  Udbre¬ 
delse  arbejdedes  Virksomheden  frem.  Af  stor  Be¬ 
tydning  blev  det,  at  Ingeniør  Prior  i  1896  overtog 
Salget  for  det  verdenskendte  engelske  Kabelfirma, 
Henleys  Telegraph  Works  Co.  i  London,  af  alle 
saadanne  Kabler,  som  ikke  kunde  fabrikeres  her¬ 
hjemme.  Denne  Forbindelse  blev  vedligeholdt, 
indtil  den  danske  Fabrik  selv  blev  i  Stand  til 
efterhaanden  at  kunne  fremstille  alle  Slags  Kab¬ 
ler.  I  1897  anlagdes  Kjøbenhavns  anden  elektri¬ 
ske  Kraftstation,  Vestre  Elektricitetsværk,  hvor¬ 
ved  forøget  Forbrug  af  Kabler  og  Ledninger  af¬ 
fødtes.  Overfor  den  Fremtid,  man  nu  turde  spaa 
Kabelfabrikationen,  meldte  Spørgsmaalet  sig  om 
selv  at  fremstille  den  nødvendige  Traad,  hoved¬ 
sagelig  Kobbertraad.  Da  man  hidtil  havde  ind- 


industri  føres  tilbage,  idet  det  nu  blev  muligt  at 
tage  denne  Industri  op  i  naturlig  Tilknytning  til 
Kabelfabrikationen.  (Ved  Toldloven  af  1908  blev 
Valsetraad  iøvrigt  helt  toldfri). 

I  den  Anledning  stiftedes  1.  Januar  1898  A/S 
Nordiske  Kabel-  &  Traadfabriker,  der  overtog 
Ingeniør  Priors  hidtidige  Virksomhed  og  samtidig 
optog  Traadforarbejdningen  i  et  nyopført  Fa¬ 
briksanlæg  i  Middelfart.  Aktiekapitalen  sattes  til 
%  Mili.  Kr.,  som  i  Aarenes  Løb  er  udvidet  til  10 
Miil.  Kr.,  medens  Ingeniør  Prior  blev  administre¬ 
rende  Direktør. 

Virksomhedens  Vækst  belyses  bedst  ved  at 
følge  de  forskellige  Afdelingers  Udvikling. 

Kabelværket  i  Kjøbenhavn.  I  1906 — 07  anlag¬ 
des  et  nyt  Kabelværk  paa  Fabrikvej,  Frederiks- 

berg,  idet  de  tidligere  Lokaler  i  Ryesgade  ikke 
længere  slog  til.  Den  nye  Fabrik  bød  Mulighed 
for  en  Udvidelse  af  den  hidtidige  Fabrikation, 
idet  man  optog  Tilvirkningen  af  vulkaniserede 
Gummiledninger  og  armerede,  blyompressede 
Jord-  og  Søkabler  samt  senere  tilkommende  An¬ 
læg  af  omfattende  elektrotekniske  og  kemiske 
Laboratorier,  egen  Fabrik  for  Tilvirkning  af 
Gummi  og  elektriske  Isolationsmaterialer,  f.  Eks. 
Ebonit  og  lignende.  Kabelfabriken  paa  Frede¬ 
riksberg  er  iøvrigt  stadig  udvidet,  i  de  seneste 
Aar  endog  meget  betydeligt,  og  beskæftiger  nu 
ca.  750  Arbejdere  og  Funktionærer.  I  1920  byg¬ 
gedes  en  elektrisk  Kraftcentral  med  2000  HK,  til 


dersøiske  Telegraf  kabler  i  Øresund,  Limfjorden, 
Lillebælt,  Svendborgsund,  Alssund,  Langelands¬ 
bælt  og  Smaalandsfarvandene,  Færøerne  m.  fl. 
Steder.  Endvidere  Jordkabler  for  Høj-  og  Lav¬ 
spænding  for  de  kjøbenhavnske  og  saa  godt  som 
samtlige  indenlandske  og  en  betydelig  Række 
udenlandske  Elektricitetsværker,  samt  underjor¬ 
diske  Telefonkabler  for  samtlige  danske  Telefon¬ 
selskaber  og  Stastelegrafen,  hvortil  Nordiske 
Kabel-  &  Traadfabriker  bl.  a.  i  Løbet  af  det  for¬ 
løbne  Aar  har  leveret  og  selv  monteret  et  nyt 
Interurban-Telefonkabel  mellem  Kjøbenhavn  og 
Roskilde,  som  vil  komme  til  at  danne  Indlednin¬ 
gen  til  almindelig  Overgang  fra  Luftledninger 


Traadværket  i  Middelfart. 


hvilken  bl.  a.  A/S  Atlas  leverede  den  første  dan¬ 
ske  Dampturbine,  ligesom  der  opførtes  en  ny  Fa¬ 
brik  for  Tilvirkning  af  Kobbertraad,  som  tidli¬ 
gere  blev  fremstillet  paa  Traadværket  i  Middel¬ 
fart. 

Kabelværkets  Kunder  er  elektriske  Installatø¬ 
rer  og  Grossister  i  Elektricitetsbranchen,  Fabri¬ 
ker  indenfor  den  elektriske  Maskin-  og  Apparat¬ 
industri,  Skibsbyggerierne,  Elektricitetsværkerne, 
Sporvejene,  Telefonselskaberne,  Statstelegrafen, 
Orlogsværftet,  Hærens  tekniske  Afdelinger,  Stats¬ 
banerne  m.  fl.,  offentlige  og  private  Institutioner 
i  Ind-  og  Udland. 

Bemærkelsesværdige  større  Anlæg  er  forskel¬ 
lige  Højspændingskabler  over  Limfjorden,  Ma- 
riagerfjord,  Svendborgsund,  Alssund  m.  fl.,  un- 


til  Jordkabler  for  alle  de  betydende  Interurban- 
liniers  Vedkommende. 

Traadværket  i  Middelfart.  Denne  Afdeling  op¬ 
førtes  som  nævnt  i  1898,  og  medens  Modervirk¬ 
somheden  som  omtalt  begyndte  under  yderst  pri¬ 
mitive  Forhold  og  maatte  arbejde  sig  op  fra  bar 
Bund  af,  kunde  Traadværket  straks  starte  med 
en  Arbejdsstyrke  paa  200  Mand,  idet  bl.  a.  Kabel¬ 
fabriken  sikrede  den  fornødne  Afsætning.  Siden 
er  Arbejdertallet  bragt  op  til  7  å  800,  og  Traad- 
værkets  Fabrikationsartikler  er  udvidet  til  Traad 
af  Jern,  Staal,  Kobber  (den  sidste  Tilvirkning  dog 
nu  flyttet  til  Frederiksberg),  Hegnstraad,  Pig- 
traad,  Søm,  Kæder,  Møbelfjedre,  Hesteskosøm, 
Baandjern  o.  s.  v.  Umiddelbart  inden  Verdens¬ 
krigen,  nemlig  i  1913,  foretoges  meget  store  Ud- 

videiser  paa  Middelfart  Anlæget,  bl.  a.  Indretnin¬ 
gen  af  et  stort  moderne  Havneanlæg,  og  i  1918 
fortsattes  Udvidelserne  bl.  a.  ved  Anlæg  af  en 
moderne  elektrisk  Kraftcentral  med  ca.  2200  HK. 
Samme  Aar  erhvervedes  ved  Køb  A/S  Jerntraads- 
spinderiet  i  Varde,  som  nu  drives  som  en  Afde¬ 
ling  under  Traadværket  i  Middelfart. 

Traadværkets  Kundekreds  bestaar  hovedsage¬ 
lig  af  de  store  indenlandske  Grossistfirmaer  i 
Jern-  og  Metalbranchen  samt  store  direkte  For¬ 
brugere.  Endvidere  er  Traadværket  Leverandør 
af  Hegnstraad  til  Statsbanerne  samt  Tefegraf- 
og  Telefontraad  til  Statstelegrafen,  samtlige  in¬ 
denlandske  og  en  Del  udenlandske  Telefonsel¬ 
skaber.  En  betydelig  Del  af  Traadværkets  Pro- 


følgelig  iøvrigt  er  en  Hovedaftager,  men  desuden 
er  Grossisterne  i  Metalbranchen  samt  Metalvare¬ 
fabrikerne  og  de  større  Kobbersmede  og  Blikken¬ 
slagere  betydelige  Kunder  for  Valseværket,  lige¬ 
som  dette  har  nogen  Eksport  til  Udlandet.  For¬ 
uden  til  Marine  og  Hærvæsen  er  Valseværket 
Leverandør  til  Den  kgl.  Mønt  af  Materiale  til 
Kobber-  og  Nikkelmønter  m.  m. 

Hele  den  store  Virksomhed,  som  saaledes  er 
indbefattet  i  A/S  Nordiske  Kabel-  &  Traadfabri- 
ker,  skyldes  i  væsentlig  Grad  en  enkelt  Mands 
Arbejde,  Dygtighed  og  Fremsynethed,  nemlig  Di¬ 
rektør  H.  P.  Prior,  som  stadig  er  Selskabets  ad¬ 
ministrerende  Direktør.  Men  Virksomhedens 


Valseværket  paa  Amager. 


duktion  er  Genstand  for  Eksport  saavel  til  evro- 
pæiske  som  til  oversøiske  Lande. 

Valseværket  i  Sundbyerne.  Omtrent  samtidig 
med  Kabelfabrikens  store  Udvidelse  o.  1906  over¬ 
tog  Selskabet  Frederiksværk  Valseværk,  som  op¬ 
rindelig  var  grundlagt  ca.  1779,  hvorefter  denne 
Virksomhed  flyttedes  til  nye  moderne  Fabriks¬ 
anlæg  paa  Amager  og  selvfølgelig  tilknyttedes 
Kabelfabrikens  øvrige  Virksomhed.  Fabrikatio¬ 
nen  omfatter  valsede  Plader  og  Stænger  af  Kob¬ 
ber,  Messing  o.  s.  v.  samt  varmtpressede  Stænger 
og  Profiler,  Blyplader,  hvortil  siden  er  kommet 
Fabrikation  af  Blyrør,  Aluminiumplader,  Kob¬ 
berrør  o.  s.  v.  Ogsaa  Valseværket  er  undergaaet 
store  Udvidelser  og  beskæftiger  nu  ca.  160  Mand. 

Valseværkets  Kundekreds  falder  for  en  stor 
Del,  navnlig  for  de  offentlige  Institutioners  Ved¬ 
kommende,  sammen  med  Kabelværkets,  som  selv- 


Vækst  har  selvfølgelig  efterhaanden  gjort  en  Ud¬ 
videlse  af  Ledelsen  nødvendig,  og  ved  Siden  af 
Direktør  Prior  er  nu  Direktør  H.  P.  Lading  mer¬ 
kantil  Direktør  samt  H.  Pade  og  O.  A.  Tuxen 
tekniske  Direktører  henholdsvis  for  Virksomhe¬ 
den  i  Kjøbenhavn  og  i  Middelfart.  Ialt  beskæfti¬ 
ger  Selskabet  ca.  1600  Arbejdere  og  Funktionæ¬ 
rer,  og  den  samlede  Aarsproduktion  vil  med  fuld 
Beskæftigelse  for  alle  Afdelingers  Vedkommende 
have  en  Værdi  af  henved  50  Mili.  Kr. 

Direktør  Prior  har  i  den  offentlige  Diskussion 
om  den  danske  Industris  Vilkaar  Gang  paa  Gang 
paavist,  hvor  uholdbar  Teorien  om  den  danske 
Industris  »Unaturlighed«  er,  al  den  Stund  Raa- 
stofferne  og  Hjælpemidlerne  til  de  fleste  moderne 
Industrier  sjeldent  er  samlet  paa  samme  Sted, 
saaledes  at  en  Vekselvirkning  altid  maa  finde 
Sted,  hvilket  atter  betyder,  at  Mulighederne  for 

industriel  Virksomhed  aldeles  ikke  er  knyttet  til 
en  bestemt  geografisk  Beliggenhed  i  produktions- 
mæssig  Henseende,  men  snarere  er  afhængig  af 
Dygtighed  og  Vilje  foruden  af  en  gunstig  Belig¬ 
genhed  for  Afsætningen.  Gennem  den  Virksom¬ 
hed,  han  selv  har  skabt,  den  danske  Kabel-  og 
Traadindustri,  har  Direktør  Prior  selv  leveret 
det  bedste  Bevis  for  Rigtigheden  i  sin  Paastand. 

Men  akcepterer  man  Kabel-  og  Traadindustrien 
som  et  Led  i  moderne  dansk  Storindustri,  maa 
man  rigtignok  heller  ikke  gaa  til  den  anden  Yder¬ 
lighed  og  mene,  at  det  hele  er  saare  selvfølgeligt, 


thi  den  Udvikling,  der  ligger  mellem  det  lille  Bag- 
gaards-Værksted  i  Kannikestræde  og  de  nye, 
storslaaede  Fabriksanlæg  paa  Frederiksberg,  i 
Middelfart  og  paa  Amager,  er  en  Udvikling,  der 
i  Sandhed  ikke  er  blevet  til  af  sig  selv,  men  har 
krævet  Arbejde  og  atter  Arbejde  og  først  og  frem¬ 
mest  en  utrættelig  Energi  og  en  ukuelig  Tro  paa 
Opgavens  Mission.  Saaledes  er  det  jubilerende 
Selskab  et  godt  Bevis  paa,  at  Dygtighed  og  Vilje 
ogsaa  i  Industrien  er  de  afgørende  Faktorer  — 
og  som  saadan  iøvrigt  et  typisk  Eksempel  paa 
moderne  dansk  industriel  Udvikling. 


Elektricitetens  Anvendelse  i  Husholdningen. 

Foredrag  holdt  i  Tilslutning  til  Gas-  og  Elektricitets-Udstillingen  i  Industriforeningen  d.  5.  December  1922 

af  Driftsbestyrer  O.  Engholm. 


For  Kogningens  Vedkommende  er  Økonomien  let¬ 
tere  at  kontrolere,  men  der  er  foruden  de  rent  brugs¬ 
økonomiske  Forhold  andre  Forhold,  der  spiller  ind, 
og  som  i  mange  Tilfælde  er  nok  saa  vigtige. 

Man  kan  dele  Kogeapparater  i  3  Hovedgrupper: 

1.  Kogekar  med  indbyggede  Modstande  og  altsaa  med 
direkte  Bund-  eller  Sidevarme. 

2.  Kogeplader  med  Varmeoverføring  ved  plane  Flader. 

3.  Kogeapparater  med  Straalevarmeoverføring. 

Man  har  altid  ment  og  delvis  med  Rette,  at  først¬ 
nævnte  Gruppe  var  den  mest  økonomiske  og  derfor 
den,  der  i  de  fleste  Tilfælde  burde  foretrækkes,  hertil 
maa  dog  bemærkes,  at  Kogekar  med  direkte  indlagte 
Varmelegemer  dels  er  kostbare,  dels  kræver  et  særskilt 
Kogekar  til  de  forskellige  Brug  og  af  de  forskellige  Stør¬ 
relser,  med  andre  Ord  et  komplet  Køkken  baseret  paa 
dette  System  bliver  langt  det  kostbareste;  desuden  vil 
en  Gennembrænding  af  Varmelegemet  gøre  hele  Koge¬ 
karret  ubrugeligt,  saaledes  at  man  maa  have  Reserve¬ 
kar  ud  over  det  ellers  nødvendige,  hvad  der  atter  for¬ 
dyrer  Anlæget.  Endelig  maa  fremhæves,  at  saadanne 
Kogekar  er  særlig  udsatte  for  at  blive  defekte  ikke 
alene  ved,  at  Varmelegemet  ødelægges,  men  ogsaa  ved 
at  selve  Kogekarret  selvfølgelig  lige  saa  lidt  som  andre 
Kogekar  kan  taale  at  opvarmes,  naar  de  er  tomme, 
saaledes  at  en  tilfældig  Bortkogning,  der  ikke  helt  kan 
undgaas  i  en  Husholdning,  straks  har  hele  Apparatets 
Ødelæggelse  til  Følge. 

Som  Hovedsum  af  foranstaaende  fremgaar,  at  man 
ved  Kogekar  med  indbygget  Modstand  faar  de  største 
Anskaffelsesudgifter  og  de  største  Vedligeholdelsesud¬ 
gifter,  men  i  de  fleste  Tilfælde  ogsaa  den  største  Øko¬ 
nomi  med  Strømmen. 

De  enkelte  Kogeapparater  af  denne  Art  koster  fra 
10  til  30  Kr.  Stykket. 

Ved  de  saakaldte  Varmeplader,  hvor  Kogekarrene 
henstilles  paa  Varmepladen,  bliver  man  friere  stillet 
med  Hesyn  til  selve  Kogekarrene,  og  Udgiften  til  Ved¬ 
ligeholdelsen  af  disse  bliver  derfor  mindre,  ligesom 
man  selvfølgelig  behøver  et  betydelig  mindre  Antal 


(Sluttet.) 

Varmelegemer  end  ved  første  Gruppe.  Imidlertid  kræ¬ 
ver  Varmepladerne  dog  særlige  Kogekar  med  plane 
Bunde  af  bestemte  Dimensioner,  hvilket  fordyrer  An¬ 
læget  noget,  og  uden  disse  specielle  Kar  vil  Elektrici¬ 
tetsforbruget  blive  uforholdsmæssigt  stort.  Elektrici¬ 
tetsforbruget,  der  forud,  dersom  der  ingen  Varme¬ 
isolering  af  Systemet  finder  Sted,  er  noget  større  end 
for  første  Gruppe,  vil,  naar  Varmepladerne,  hvad  oftest 
er  Tilfældet,  er  monterede  frit  i  et  almindeligt  Komfur, 
i  den  praktiske  Brug  blive  yderligere  større  derved,  at 
man  altid  vil  have  at  gøre  med  en  Række  kortere  Op¬ 
varmningsperioder  med  mellemliggende  Afbrydelse, 
hvorved  det  Elektricitetsforbrug,  der  medgaar  til  selve 
Varmepladens  Opvarmning,  hver  Gang  gaar  tabt,  og 
dette  kan  beløbe  sig  til  et  ikke  ganske  ringe  Forbrug. 
I  økonomisk  Henseende  og  som  Hovedbasis  for  en 
almindelig  Køkkenindretning  er  denne  Ordning  i  sin 
simpleste  Form  derfor  ikke  egnet.  De  enkelte  Koge¬ 
plader  af  denne  Art  koster  fra  30  til  50  Kr.  Stykket. 

Som  henhørende  under  denne  Gruppe  skal  nævnes 
Varmeplader  eller  Varmekolber,  der  i  Stedet  for  at  an¬ 
bringes  under  Kogekarret,  anbringes  i  selve  Karret, 
altsaa  neddykket  i  den  Vædske,  der  skal  koges.  Disse 
Varmelegemer,  der  jo  ikke  kan  bruges  til  al  Slags 
Madlavning,  har  mærkelig  nok  ikke  vundet  større  Ud¬ 
bredelse,  uagtet  de  baade  er  billige  i  Anskaffelse  og 
vel  nok  den  mest  økonomiske  Opvarmningsanordning, 
idet  man  med  et  varmeisoleret  Kogekar  let  kan  opnaa 
indtil  90  pCt.  Nyttevirkning;  imidlertid  er  deres  Brug 
nærmest  indskrænket  til  tyndtflydende  Vædsker  saa- 
som  Vand,  Mælk  og  Suppe,  men  hertil  er  de  som  sagt 
anbefalelsesværdige  baade  i  Retning  af  Billighed  og 
Økonomi.  Varmekolber  koster  imellem  10  og  20  Kr. 
pr.  Stk. 

Som  det  let  vil  kunne  forstaas,  er  der  ved  elektrisk 
Kogning  en  Mulighed  for  forøget  Økonomi  ved  at 
varmeisolere  Kogeredskaberne;  dette  er  bleven  ud¬ 
nyttet  af  flere  Firmaer  særlig  ved  Varmeplader  i  For¬ 
bindelse  med  en  Art  Damp-  eller  Høkassekogning,  og 
disse  Apparater  staar  i  Retning  af  Økonomi,  Holdbar- 

hed  og  Prisbillighed  forrest  i  Rækken  af  elektriske 
Køkkenindretninger.  Det  saakaldte  »Bielerske  Spar- 
kliche«  er  et  Eksempel  paa  førstnævnte  Art,  hvor  der 
delvis  koges  ved  Damp;  den  saakaldte  »Elektro  Øko¬ 
nom«  er  et  Eksempel  af  sidstnævnte  Art,  hvor  Kog¬ 
ningen  delvis  sker  efter  Høkasse-Principet,  idet 
Strømmen  ganske  automatisk  afbrydes  ved  et  ind¬ 
bygget  Termoelement,  naar  Temperaturen  er  kommen 
op  paa  en  passende  Værdi,  og  Maden  koger  da  færdig 
ganske  uden  Brug  af  Strøm.  Sidstnævnte  har  ogsaa 
Tilbehør,  hvorved  der  saavel  kan  bages  som  steges  i 
Apparatet,  og  dets  godt  varmeisolerede  Konstruktion 
gør,  at  det  er  yderst  økonomisk  i  Retning  af  Strøm¬ 
forbrug,  ligesom  ogsaa  den  indbyggede  automatiske 
Strømafbryder,  der  synes  at  virke  paalideligt,  gør  Be¬ 
tjeningen  lettere  og  indskrænker  Strømforbruget  til  det 
mindst  mulige. 

Medens  jeg  for  den  elektriske  Høkassemadlavning 
ikke  har  haft  Lejlighed  til  selv  at  gøre  Økonomiforsøg, 
saa  har  jeg  i  sin  Tid  benyttet  en  elektrisk  Køkkenan¬ 
ordning  efter  Dampkogningssystemet  og  kan  derfra  i 
nedenstaaende  give  nogle  praktiske  Talværdier: 

Forsøg  over  Elektricitetsforbrug  ved  elektrisk  Kog¬ 
ning  med  et  Damp-»Sparkiiche«.  Middag  paa  2  Retter 
Mad  til  4  Personer. 


Forsøg  1:  0,90  KWh 
2:  1,20  — 
3:  1,25  — 

4:  1,40 
5:  1,40 


Forsøg  6:  0,66  KWh 

—  7:  1,00  — 

8:  1,30  — 

9:  1,20  — 

Middeltal:  1,15  KWh 


Efter  hvad  der  er  opgivet  mig,  skal  man  ved  Mad¬ 
lavning  efter  det  elektriske  Høkasseprincip  komme  ned 
paa  ikke  saa  lidt  lavere  Tal,  og  selve  Principet  synes 
ogsaa  at  tale  derfor. 

Hele  Køkkenindretninger  efter  ovennævnte  Syste¬ 
mer  koster  imellem  100  og  200  Kr.  —  alt  efter  Stør¬ 
relsen. 

En  anden  Form  for  Varmeoverføring  benyttes  i  de 
saakaldte  varmeakkumulerende  Komfurer,  hvor  den 
elektriske  Energi  afgives  til  et  varmeakkumulerende 
Medie,  f.  Eks.  Vand  eller  Jern,  der  er  stort  nok  til  at 
opsamle  en  større  Energimængde,  og  som  er  varme- 
isoleret  saaledes,  at  det  kan  opmagasinere  Varmen, 
indtil  der  er  Brug  for  den,  herved  opnaas,  at  den 
elektriske  Strøm  kan  benyttes  mere  jevnt  gennem 
Døgnet,  og  dette  vil  atter  have  Indbydelse  paa  den 
Pris,  som  Elektricitetsværket  kan  sælge  Strømmen  til. 
Slige  Komfurer  er  altsaa  under  ingen  Omstændighe¬ 
der  strømbesparende,  men  Besparelsen  fremkommer 
kun  ved,  at  Forbrugerne  derved  kan  faa  Strømmen 
til  en  billigere  Pris.  Disse  Ovne  vil  altsaa  kun  kunne 
tænkes  at  vinde  Udbredelse  herhjemme,  dersom  Elek¬ 
tricitetsværket  vil  indføre  en  særlig  Tarif  for  saa- 
danne  Forbrugere. 


Til  Forstaaelse  af  selve  Prisspørgsmaalet  og  Prisens 
Afhængighed  af  Benyttelsestiden  er  det  nødvendigt 
ganske  kort  at  komme  ind  paa  Benyttelsestidens  Ind¬ 
flydelse  paa  Produktionsprisen  for  Elektriciteten. 


Produktionsprisen  er  for  nogle  Posters  Vedkom¬ 
mende  direkte  proportional  med  Produktionens  Stør¬ 


relse,  og  for  denne  Del  af  Udgiftens  Vedkommende  er 
det  altsaa  uden  Interesse,  om  man  benytter  Strøm¬ 
men  meget  eller  lidt  om  Aaret;  disse  Udgifter  som 
f.  Eks.  Brændsel,  Smøreolie  og  en  Del  Udgifter  til  Ved¬ 
ligeholdelse  og  Personale  er  imidlertid  ingenlunde  de 
overvejende,  de  faste  Udgifter  saasom  Forrentning, 
Afskrivning,  Distributionsomkostninger  og  store  Dele 
af  Vedligeholdelses-  og  Personaleudgifter  er  ganske 
ens,  om  der  bruges  meget  eller  lidt  Elektricitet,  og  de¬ 
res  Indflydelse  paa  den  endelige  samlede  Produktions¬ 
pris  er  saa  stor,  at  den  Pris,  Elektriciteten  vil  kunne 
sælges  til,  i  allerhøjeste  Grad  er  afhængig  af  dens 
aarlige  Udnyttelse;  det  vil  føre  for  vidt  at  komme  nær¬ 
mere  ind  paa  Enkelthederne,  men  et  Par  Tal  vil  ogsaa 
være  tilstrækkelige  til  at  klarlægge  Forholdene. 

Den  almindelige  Belysningselektricitet  har  hos  os  i 
Gennemsnit  en  særlig  Benyttelsestid  af  Maksimalbe¬ 
lastning  paa  ca.  1200  Timer,  og  dette  svarer  til  en 
Produktionspris  inkl.  Forrentning  og  Afskrivning  paa 
ca.  40  Øre  pr.  KWh,  dersom  man  tænkte  sig  Vær¬ 
kerne  udelukkende  belastede  med  denne  Produktion. 
Tænkte  man  sig  omvendt  Værkerne  udelukkende  be¬ 
lastede  f.  Eks.  med  Sporvejene,  viser  Praksis,  at  man 
der  kan  regne  med  en  Middelbelastning  paa  ca.  3800 
Timer  aarlig  af  dens  Maksimalbelastning.  Middelpro¬ 
duktionsprisen  for  dette  Strømforbrug  inkl.  Forrent¬ 
ning  og  Afskrivning  vil  derved  komme  til  at  stille 
sig  paa  ca.  14  Øre  pr.  KWh.  Tager  man  endelig  Mo¬ 
torforbruget  (ekskl.  Sporvejene)  og  tænker  sig  dette 
som  Værkernes  eneste  Belastning,  faar  man,  at  denne 
Forbrugsart  giver  en  Middelbelastning  paa  ca.  3200 
Timer  aarlig,  og  den  Maksimalbelastning,  hvorefter 
Produktionsprisen  i  Lighed  med  foranstaaende,  kom¬ 
mer  paa  ca.  16  Øre  pr.  KWh. 

Som  det  vil  ses,  er  der  som  Helhed  en  virkelig  for¬ 
nuftig  Begrundelse  for  de  forskellige  Priser,  som  del¬ 
tages  for  Strømmen  til  de  forskellige  Formaal,  selv  om 
den  selvfølgelig  ikke  kan  være  fuldt  retfærdig  i  hvert 
enkelt  specielle  Tilfælde.  Kommer  man  nu  til  Koge¬ 
strømmen,  vil  man  straks  indse,  at  nogen  særlig  gun¬ 
stig  Belastning  vil  man  ikke  kunne  vente  af  den,  idet 
dens  Benyttelsestid  af  Maksimalbelastningen  ikke  vil 
være  særlig  stor,  men  da  dens  Belastningstidspunkt 
vel  næppe  vil  falde  sammen  med  Lysmaksimum,  bliver 
det  dog  en  nogenlunde  attraaværdig  Forbruger,  men 
naar  Kogetarifen  nu  beregnes  som  Motorstrømmen, 
saa  er  dette  dog  næppe  produktionsmæssig  set  ganske 
berettiget. 

For  at  forbedre  paa  disse  Forhold,  der  har  ganske 
særlig  Betydning  for  Vandkraftværker,  har  der  været 
mange  varmeakkumulerende  Komfurer  fremme  paa 
Markedet,  men  som  det  synes  hidtil  uden  større  Held. 
I  de  sidste  Aar  har  de  dog  vundet  nogen  Udbredelse, 
og  særlig  i  Norge  og  Sverige  er  der  opstaaet  to  Typer, 
nemlig  det  norske  Saxegaardske  System  og  det  sven¬ 
ske  Severske  System,  der  begge  først  og  fremmest  be¬ 
nytter  Vand  som  Varmeakkumulator,  hvilket  er  det 
naturligste,  dels  paa  Grund  af  Vandets  store  Varme¬ 
fylde,  der  overgaar  alle  andre  Stoffer,  dels  fordi  varmt 
Vand  er  en  af  Hovedemnerne  i  en  Husholdning;  sidst¬ 
nævnte  har  imidlertid  foruden  Vandakkumulatorer 
desuden  en  Jernakkumulator,  og  dennes  Berettigelse 
ligger  deri,  at  man  kan  opnaa  at  akkumulere  Varmen 

ved  en  langt  højere  Temperatur,  nemlig  500  å  600  0  C. 
imod  ca.  90°  C.  ved  Vand. 

Hvorvidt  disse  Komfurer  vil  faa  den  Udbredelse, 
som  det  forventes,  vil  i  første  Række  afhænge  af,  om 
man  i  Husholdningen  kan  forstaa  at  indrette  sig  efter 
den  særlige  Form  og  vil  forstaa  at  udnytte  den,  endelig 
af  Konstruktionens  Holdbarhed,  hvilket  for  Vand¬ 
akkumulatorers  Vedkommende  sikkert  er  fuldt  ud  til¬ 
fredsstillende,  hvorimod  man  med  Hensyn  til  Jern¬ 
akkumulatorers  Holdbarhed  foreløbig  maa  stille  sig 
noget  reserveret,  men  alt  dette  vil  Tiden  vise.  Hvad 
der  imidlertid  ingen  Tvivl  er  om,  det  er,  at  slige  Sy¬ 
stemer,  dersom  de  kan  vinde  Indpas,  for  Elektricitets¬ 
værkerne  vil  være  meget  fordelagtige  Kunder,  idet 
Køkkenindretningen  efter  disse  Systemer,  og  af  den 
for  den  enkelte  Husholdning  passende  Størrelse,  ikke 
alene  vil  kunne  give  en  meget  stor  aarlig  Benyttelses¬ 
tid  og  derfor  en  meget  lav  Produktionspris  for  Strøm¬ 
men,  men  desuden  en  mere  fordelagtig  Belastning  af 
Ledningsnettet.  Det  er  ingen  Utopi,  naar  man  siger, 
at  Strømmen  til  saadanne  Anlæg  endnu  med  Fordel 
vil  kunne  sælges  til  ca.  15  Øre  pr.  KWh  eller  endog 
derunder.  Prisen  paa  saadanne  Ovne  er  ca.  500  Kr., 
hvilket  vel  nok  maa  siges  at  være  en  høj  Pris. 

Som  3.  Gruppe  af  Kogeredskaber,  der  dog  i  øko¬ 
nomisk  Henseende  staar  tilbage  for  de  foranstaaende 
to  Former,  idet  deres  Elektricitetsforbrug  er  betyde¬ 
lig  større  end  disses,  skal  nævnes  Kogeredskaber,  der 
benytter  Straalevarmen  eller  Varmeluft  som  Overfø¬ 
ringsmiddel;  det  siger  sig  selv,  at  det  ved  denne  Form 
for  Kogeredskaber  ikke  er  muligt  at  faa  nogen  stor 
Økonomi  (30  til  50  pCt.  termisk  Nyttevirkning  imod 
65  til  75  pCt.  ved  Kogekar  med  indbyggede  Varme¬ 
legemer),  der  er  imidlertid  andre  Fordele  forbunden 
med  dem,  der  gør,  at  de  ikke  kan  forbigaas  i  Omtalen. 

For  det  første  er  de  relativt  billige  i  Anskaffelse  og 
Vedligeholdelse,  og  dernæst  kan  man  benytte  ganske 
almindelige  Kogekar  til  dem,  hvad  atter  betyder  en 
Besparelse  og  en  Bekvemmelighed,  ligesom  man  ogsaa 
kun  behøver  et  begrænset  Antal  Apparater.  Hertil 
kommer  yderligere,  at  en  tilfældig  Tørkogning,  der 
ikke  er  til  at  undgaa  i  en  Husholdning,  normalt  ikke 
har  nogen  skadelig  Indflydelse  paa  Apparatet,  men 
kun  paa  de  billigere  Kogekar,  og  at  det  kan  staa  med 
fuld  Varme  paa  uden  Kogekar,  d.  v.  s.  at  det  altsaa 
ogsaa  kan  benyttes  som  elektrisk  Ovn.  Denne  Billig¬ 
hed  i  Anskaffelsen,  Holdbarhed  i  Brugen  og  flersidige 
Anvendelighed  vil  i  nogle  Tilfælde  gøre,  at  denne 
Form  for  elektriske  Kogeapparater  vil  vise  sig  at  være 
fordelagtige  at  anvende,  særlig  i  mindre  Maalestok  til 
Hurtigkogning. 

Prisen  ligger  omkring  50  Kroner  for  Enkeltappa¬ 
rater. 

Som  en  særlig  egnet  Form  for  Elektricitetens  An¬ 
vendelse  til  Kogning  skal  fremhæves  Vandopvarmning; 
saaledes  som  det  er  berørt  ved  Omtalen  af  de  saxe- 
gaardske  Komfurer,  er  Elektricitetens  Anvendelse  til 
Vandopvarmning  let  gennemførlig  og  særlig  holdbar 
i  Konstruktion,  fordi  Varmelegemerne  ikke  behøver 
at  komme  op  paa  de  høje  Temperaturer,  som  ellers 
er  nødvendig,  og  da  det  varme  Vand  er  let  at  opbe¬ 
vare  i  godt  isolerede  Beholdere,  er  det  uden  Vanske¬ 
lighed  og  uden  stor  Bekostning  let  at  indrette  et  i  alle 


Maader  holdbart  og  bekvemt  Vandopvarmningssystem, 
hvorved  man  ved  et  lille  Energiforbrug  Døgnet  rundt 
altid  kan  have  det  fornødne  varme  Vand.  Et  saadant 
Vandopvarmningsanlæg,  selv  paa  de  Steder,  hvor  man 
ellers  ikke  ønsker  at  benytte  elektrisk  Køkken,  vil 
derfor  ofte  svare  Regning,  og  dette  i  endnu  højere 
Grad,  dersom  der  fra  Elektricitetsværkets  Side  blev 
indrettet  Tarifformer,  hvorved  disse  for  Værket  gan¬ 
ske  særlig  gunstige  Forbrugere  ogsaa  fik  de  efter 
Forbrugets  Art  billigst  mulige  Priser.  For  en  Varmt¬ 
vandsforsyning  med  15  1  i  Døgnet  vil  Prisen  med  den 
nuværende  20  Øres  Tarif  blive  ca.  150  Kr.  om  Aaret. 

Anskaffelsesprisen  for  selve  Apparatet  ligger  mel¬ 
lem  250  og  500  Kr.  efter  Størrelsen. 

Spørgsmaalet  om  Muligheden  for  Anvendelse  af 
Elektriciteten  i  det  private  Køkken  er  saa  indviklet, 
de  forskellige  Former,  hvorunder  det  kan  anvendes, 
saa  mangfoldige,  at  ovenstaaende  Redegørelse  langt¬ 
fra  er  udtømmende  og  maaske  endog  er  blevet  meget 
lidt  overskuelig,  fordi  jeg  har  forsøgt  at  belyse  det 
fra  saa  mange  Sider  som  muligt.  Jeg  vil  slutte  dette 
Afsnit  med  noget,  der  maaske  er  Kvintessensen  af  det 
hele,  nemlig  hvor  meget  Elektricitet  man  maa  regne 
med,  at  der  bruges  i  en  almindelig  Husholdning  ved 
en  fuldstændig  elektrisk  Køkkenindretning.  Som  Svar 
paa  dette  Spørgsmaal  skal  jeg  kort  og  godt  henvise  til 
nedenstaaende  Skema. 

Elektrisk  Energiforbrug  ved  en  fuldstændig  elek¬ 
trisk  Køkkenindretning  pr.  Dag  og  Person  i  Hushold¬ 


ningen: 

1.  Sinell,  Berlin  .  0,48  KWh 

2.  Ritter,  Berlin  .  0,59  » 

3.  Craval,  England  .  0,70  » 

4.  Adams,  Amerika  .  0,876  » 

5.  James  J.  Ayer  .  1,00  » 

6.  Elektra,  Lindau  i  B .  0,73  » 

7.  Destmar,  Berlin  .  0,84  » 


Der  er  i  ovennævnte  Talværdier  egentlig  en  forbau- 
sende  Overensstemmelse,  og  ser  man  bort  fra  de  lave¬ 
ste  Værdier,  ser  man,  at  Forbruget  med  Sikkerhed  vil 
kunne  sættes  til  imellem  3/4  og  1  KWh  pr.  Dag  pr. 
Person,  d.  v.  s.  imellem  275  og  365  KWh  aarlig  pr. 
Person  i  Husholdningen,  hvilket  atter  med  vor  nu¬ 
værende  Elektricitetspris  20  Øre  pr.  KWh  svarer  til 
imellem  55  og  73  Kr.  aarlig  pr.  Person. 

Saadanne  Tal  synes  ikke  afskrækkende,  og  naar 
man  tager  Hensyn  til  de  Behageligheder,  det  fremby- 
der,  og  de  mulige  Besparelser  med  Hensyn  til  Hjælp 
og  Tid,  vil  der  ingen  Tvivl  være  om,  at  man  mange 
Steder  vil  kunne  staa  sig  ved  at  slaa  ind  paa  den  Vej. 

Efter  foranstaaende  Redegørelse  over  Mulighederne 
for  elektrisk  Opvarmning,  Kogning  og  Stegning  skal 
jeg  fremkomme  med  nedenstaaende  almindelige  Be¬ 
mærkninger. 

Ved  alle  ovennævnte  Apparater  sker  Opvarmningen 
ved,  at  den  elektriske  Strøm  opvarmer  en  Metaltraad, 
et  Metalbaand  eller  et  Metallag,  der  kan  være  galva¬ 
nisk  udfældet  paa  et  Isolationsstof.  Endelig  kan  som 
elektrisk  Modstand  benyttes  et  ikke  metallisk  Stof, 
saasom  »Silundum«,  der  bestaar  af  særlig  præparerede 
Kulstænger.  For  alle  Modstandslegemernes  Vedkom¬ 
mende  gælder  det,  at  de  er  mest  holdbare,  naar  der  er 
anvendt  saa  tyk  Traad  som  muligt,  man  bør  derfor 

ikke  spare  paa  Pladsen,  men  udnytte  et  saa  stort  Rum 
som  muligt  til  Varmelegemet,  srnaa  Varmelegemer  er 
derfor  ikke  at  anbefale. 

For  alle  ovennævnte  Apparater  gælder  ligeledes,  at 
den  største  Økonomi  kun  opnaas,  naar  der  er  sørget 
for,  at  Varmen  er  regulerbar  indenfor  passende  Græn¬ 
ser,  dette  sker  enten  ved  Propper,  der  kan  omskiftes, 
eller  ved  en  almindelig  Drejeomskifter,  og  man  vil  i 
Praksis  kunne  nøjes  med  4  Stillinger,  nemlig  Stop, 
Stærk,  Middel,  Svag. 

Efter  at  have  gennemgaaet,  hvad  der  findes  af  elek¬ 
triske  Husholdningsgenstande,  hvor  Elekti’icitetens 
Varme  udnyttes,  skal  jeg  i  det  efterfølgende  i  korte 
Træk  nævne  nogle  Anvendelser  af  Elektriciteten,  hvor 
denne  udnyttes  paa  en  hel  anden  Maade,  nemlig  som 
Drivkraft. 

Hvorvidt  man  vil  ofre  det,  som  det  koster  i  An¬ 
skaffelse  at  faa  elektrisk  dreven  Støvsuger,  Symaskine, 
Vaskemaskine,  Rulle,  Ventilator  eller  Vandpumpe,  er 
Forhold,  der  maa  overvejes  og  undersøges  i  hvert  en¬ 
kelt  Tilfælde,  for  alle  saadanne  Anvendelser  kan  kun 
i  al  Almindelighed  siges,  at  selve  Strømforbruget  er 
ganske  ubetydeligt,  ingen  anden  Drivkraft  kan  blot 
tilnærmelsesvis  konkurrere  med  Elektriciteten,  ja 
Strømforbruget  til  saadanne  Anlæg  i  Husholdningen 
er  saa  lille,  at  man  i  de  fleste  Tilfælde  ikke  engang  vil 
kunne  staa  sig  ved  af  den  Grund  alene  at  lade  opsætte 
en  særlig  Maaler  for  teknisk  Strøm,  og  selv  Strømmen 
til  Lyspris  er  fuldt  ud  konkurrencedygtig  og  økono¬ 
misk  set  betydningsløs,  det  er  derfor  for  alle  saa¬ 
danne  Anlæg  Anskaffelsesprisen,  der  bliver  det  be¬ 
stemmende. 

Af  ovennævnte  Anvendelser  vil  Støvsugning  være 
den,  der  kommer  i  første  Række,  og  de  sidste  10  Aar 
har  vist  en  Udvikling  paa  dette  Omraade,  der  ikke 
lader  Tvivl  om,  at  den  elektriske  Støvsuger  har  en  stor 
Fremtid  for  sig,  og  vi  kan  vel  uden  at  være  partiske 
glæde  os  over,  at  dansk  Industri  og  Foretagsomhed 
har  skaffet  os  en  førende  Stilling  paa  Verdensmarke¬ 
det  i  denne  Branche;  vedrørende  de  særlige  Forhold 
ved  Støvsugerne  skal  fremhæves,  at  det  først  og  frem¬ 
mest  gælder  om  at  faa  en  kraftig  Sugning,  men  dette 
er  i  de  fleste  Tilfælde  ikke  nok,  særlig  ved  svære 
Gulvtæpper  o.  lign.  maa  man  i  Praksis  anvende  Børst- 
ning  eller  Bankning  i  Forbindelse  med  Sugningen  for 
at  bringe  Støvet  frem  til  Overfladen,  og  man  har  der¬ 
for  ved  flere  moderne  Systemer  for  Støvsugere  An¬ 
ordninger  af  denne  Art  kombinerede  med  selve  Støv¬ 
sugeren.  For  Støvsugernes  Vedkommende  maa  man 
regne  med,  at  Prisen  ikke  er  ganske  ringe,  og  deres 
Anvendelse  i  større  Maalestok  burde  derfor  fremtidig 
gaa  i  den  Retning,  at  de  anskaffedes  i  Fællesskab 
f.  Eks.  for  en  hel  Ejendom.  Prisen  ligger  vel  nu  imel¬ 
lem  150  og  500  Kroner. 

Hvad  der  her  er  sagt  om  Støvsugeren,  gælder  i 
samme  Grad  Vaskemaskiner,  Ruller  o.  1.;  selve  An¬ 
skaffelsesprisen  vil  i  de  fleste  Tilfælde  være  en  Hin¬ 
dring  for,  at  de  kan  faa  Indpas  i  den  private  Hus¬ 
holdning,  men  de  er  ogsaa  alle  af  den  Art,  at  de  uden 
Gene  kan  anskaffes  til  Benyttelse  i  Fællesskab  for 
f.  Eks.  en  hel  Ejendoms  Beboere,  og  under  disse  For¬ 
hold  vil  Anskaffelsesprisen  blive  overkommelig. 

Det  vil  være  uoverkommeligt  her  at  nævne  hvert 


enkelt  Firma,  der  er  slaaet  ind  paa  Fabrikation  af 
elektriske  Apparater  af  forannævnte  Art,  jeg  skal  der¬ 
for  nøjes  med  at  bemærke,  at  Fabrikationen  nu  er 
kommen  ind  under  saa  stabile  Former,  at  man  ikke  i 
samme  Grad  som  tidligere  er  udsat  for  at  faa  ganske 
værdiløse  Ting,  men  Publikum  maa  være  klar  over,  at 
det  bedrager  sig  selv,  naar  det  tror,  at  man  staar  sig 
ved  at  købe  billigt.  »Det  er  dyrt  at  være  fattig«  er 
et  Ordsprog,  som  maaske  mere  end  noget  andet  Sted 
passer,  naar  der  er  Tale  om  at  købe  elektriske  Hus¬ 
holdningsartikler;  endelig  skal  bemærkes,  at  der  nu 
allerede  i  en  Aarrække  har  arbejdet  danske  Fabriker 
i  alle  disse  Brancher,  saaledes  at  disse  sidder  inde  med 
ganske  de  samme  Erfaringer  som  de  store  førende 
udenlandske  Firmaer;  at  de  danske  Firmaer  ogsaa  er 
konkurrencedygtige,  ses  maaske  bedst,  naar  det  frem¬ 
føres,  at  vi  i  Øjeblikket  har  en  ikke  ganske  ubetydelig 
Eksport  af  disse  danske  Varer  til  Udlandet. 

□□□□□□ 

Hvorledes  Valutadumping  opstaar. 

Et  Eksempel  fra  Skotøjsbranchen. 

Til  Belysning  af  Begrebet:  Valutadumping  har  vi 
fra  sagkyndig  Side  faaet  tilsendt  et  interessant  Mate¬ 
riale  vedrørende  tysk  og  dansk  Skotøjsproduktion 
under  de  øjeblikkelige  Vilkaar. 

1.  August  1922  —  da  Kursen  paa  tyske  Mark  er 
0,76  —  køber  en  tysk  Skotøjsfabrikant  Materialer  til 
1000  Par  Box-Herrestøvler,  nemlig: 

3000  Kvdf.  Box . å  Mk.  180  =  Mk.  540  000 

750  kg  Underlæder . a  »  500=  »  375  000 

samt  diverse  Artikler,  Foer, 

Ringe,  Snørebaand  etc . =  »  100  000 

Mk.  1  015  000 

Han  betaler  imidlertid  ikke  Varerne  kontant,  men 
giver  sin  Leverandør  en  3  Mdrs.  Veksel  pr.  1.  Novem¬ 
ber.  — 

Derefter  gaar  han  igang  og  fabrikerer  1000  Par 
Herre  Box-Støvler.  Til  hvert  Par  Støvler  medgaar: 

3  Kvdf.  Box  .  å  Mk.  180  =  Mk.  540  å  0,76  =  Kr.  4,10 
750  g  Underl.  å  »  500  =  »  375  å  0,76  =  »  2,85 

Diverse  Tilbehør .  »  100  å  0,76  =  »  0,76 

Arbejdsløn .  »  45  å  0,76=  »  0,34 

Mk.  1060  å  0,76  =  Kr.  8,05 
Omkostninger  10  pCt .  »  106  å  0,76  =  »  0,81 

*  Mk.  1166  å  0,76  =  Kr.  8,86 
Avance  10  pCt .  »  116  å  0,76=  »  0,89 

hvorefter  et  Par  Støvler 

koster  ham . Mk.  1282  å  0,76  =  Kr.  9,75 

Den  15.  September  bliver  Støvlerne  færdige,  og  han 
anmoder  saa  sin  Repræsentant  i  Danmark  om  at 
sælge  dem  til  Kr.  9,75. 

Dette  sker  ogsaa,  de  1000  Par  Støvler  bliver  solgt 
for  9750  Kr.,  hvilket  Beløb  den  tyske  Skotøjsfabri¬ 
kant  faar  i  sin  Kasse  den  1.  November,  netop  samme 
Dag  som  han  skal  betale  sine  Varer  med  1  015  000 
Mark. 

Imidlertid  er  Kursen  paa  Mark  den  1.  November 
faldet  til  0,13,  og  for  at  dække  sine  1  015  000  Mark  be¬ 
høver  han  kun  ca.  1300  Kr. 

Materialerne  til  Støvlerne  har'derefter 

kun  kostet .  Kr.  1,30  pr.  Par 

Arbejdsløn  45  Mk.  å  0,76  =  ....  »  0,35  »  » 

Omkostninger  106  »  å  0,76  =  .  .  .  .  »  0,80  »  » 

Kr.  2,45  pr.  Par 

plus  5  pCt.  af  9,75  Kr.  Provision  i 

Danmark .  »  0,50  »  » 

saaledes  at  Støvlerne  ialt  staar  ham  i  Kr.  2,95  pr.  Par 

Hans  Avance  er  altsaa  i  Virkeligheden  9,75  Kr.  mi¬ 
nus  2,95  Kr.  eller  6,80  Kr.  paa  et  effektivt  Udlæg  af 
2,95  Kr.  Eksportafgift  maa  dog  ogsaa  fradrages,  men 
den  er  uden  større  Betydning. 

Til  Sammenligning  opstilles  en  Kalkulation  paa 
den  samme  Støvle  fabrikeret  i  Danmark: 

3  Kvdf.  Box . å  Kr.  1,40  =  Kr.  4,20 

Underlæder .  »  3,40 

Smaa-Artikler .  »  2,00 

Arbejdsløn .  »  3,40 


Kr.  13,00 

Omkostninger  15  pCt.  (maa  i  Øjeblikket  sættes 

højere  end  de  tyske) . 

Avance  10  pCt . 

Kr.  15,00 
.  »  1,50 

Kr.  16,50 

Dette  Eksempel,  der  er  hentet  fra  den  praktiske 
Virkelighed,  giver  et  godt  Begreb  om  den  tyske  Va¬ 
lutakonkurrences  Alvor.  Selv  om  Mark-Kursen  skulde 
stabiliseres,  ja,  endog  gaa  noget  op,  vil  man  se,  at 
Spillerummet  for  den  tyske  Eksportavance  er  over¬ 
ordentlig  stort,  og  fortsættes  Nedgangen,  er  Sagen  endnu 
mere  oplagt.  Interessant  er  det  ogsaa  at  se,  hvor  ringe 
den  tyske  Arbejdsløn  bliver  baade  forholdsvis  og  om¬ 
regnet  i  dansk  Valuta. 

At  opgive  Importreguleringen  under  saadanne  For¬ 
hold  maa  nøvendigvis  føre  de  alvorligste  Konsekven¬ 
ser  med  sig  for  vor  hjemlige  Skotøjstilvirkning  og 
hele  vort  hjemlige  Arbejdsmarked. 

□□□□□□ 

Mindre  Meddelelser. 

Om  Betingelserne  for  Industri. 

I  en  Tid,  hvor  man  herhjemme  atter  er  optaget 
af  Drøftelserne  om  vor  Industris  »Unaturlighed«  — 
med  tilhørende  Mangel  paa  Berettigelse  til  at  nyde 
Samfundets  Støtte  —  har  det  sin  Interesse  at  stifte 
Bekendtskab  med  nogle  Udtalelser,  som  den  schweiz¬ 
iske  Gesandt  har  fremsat  til  »Berlingske  Tidende«. 
Efter  at  Gesandten  har  omtalt  den  øjeblikkelige  van¬ 
skelige  Situation  for  Schweiz’  Eksport,  spørger  Bla¬ 
det: 

—  Er  det  væsentlig  Industriprodukter,  Schweiz  ud¬ 
fører  ? 

—  Ja,  og  det  uagtet  Schweiz  egentlig  slet  ikke  har 
naturlige  Betingelser  for  at  være  Industriland.  Vi  har 
Vandfaldene,  men  dermed  er  ogsaa  alt  sagt.  Vi  har 


ikke  selv  Raastoffer  til  nogen  af  vore  industrielle  Spe¬ 
cialiteter.  Mælk  producerer  vi  jo  i  ret  betydelig  Mængde, 
og  det  meste  heraf  gaar  til  Fabrikation  af  Ost  og  Cho¬ 
kolade,  saa  at  vi  ikke  har  nok  til  vort  eget  Smørfor¬ 
brug.  Som  De  ved,  modtager  vi  netop  fra  Danmark 
Størsteparten  af  det  Smør,  vi  indfører.  — 

Saaledes  slaar  altsaa  selve  Schweiz’  diplomatiske 
Repræsentant  fast,  at  hans  Fædreland  i  og  for  sig  slet 
ikke  har  naturlige  Betingelser  for  Industri  —  og  dog 
er  der  vel  næppe  det  Menneske  i  Schweiz,  som  vilde 
falde  paa  at  betegne  sit  Hjemlands  Industri  som  »una¬ 
turlig«  —  ligesom  Schweiz  yder  sin  Industri  en  endog 
meget  kraftig  Støtte  og  Beskyttelse. 

Sveriges  Eksport  i  1921. 

»Kommerskollegiet«  har  fornylig  offentliggjort  det 
statistiske  Materiale  vedrørende  Sveriges  Eksport  til 
de  forskellige  Lande  i  1921. 

Før  Krigen  var  Trævarer  den  vigtigste  Eksportarti¬ 
kel.  I  1913  var  den  25  pCt.  af  hele  Eksportens  Værdi, 
mens  Papirmasse  og  Papir  kun  var  17,5  pCt.  Under 
Krigen  skiftede  dette  Forhold,  og  Forandringen  synes 
at  være  vedvarende.  Aarsagen  til,  at  Sverige  nu  kan 
eksportere  store  Mængder  af  det  forædlede  Produkt, 
Papir,  turde  navnlig  være  den  Papirmangel,  som  har 
vist  sig  i  De  Forenede  Stater  i  de  sidste  Aar.  I  1921 
var  Eksporten  af  Papirmasse,  Pap  og  Papir  26,2  pCt. 
af  hele  Eksporten,  medens  Trævarer  var  17,5  pCt. 
Hovedimportørerne  er  England,  De  Forenede  Stater 
og  Holland,  medens  Tyskland  for  Tiden  hverken  kan 
importere  Trævarer  eller  forædlede  Produkter  af  Træ 
i  større  Mængder. 

Den  tredie  vigtigste  Eksportgruppe  var  i  1913  Mine- 
ralier,  som  udgjorde  11,5  pCt.  af  den  samlede  Eks¬ 
port.  Ifjor  udgjorde  den  kun  6,5  pCt.  Hovedmarkedet 
er  stadig  Tyskland,  som  aftager  75  pCt.  af  hele  Ud¬ 
førslen,  som  hovedsagelig  bestaar  af  Jernmalm.  Grup¬ 
pen  af  ikke-forarbejdede  eller  tildels  forarbejdede 
Metaller  er  sunket  fra  78,6  Mili.  Ivr.  til  58,2  Miil.  Kr. 
i  1921.  Her  mærkes  baade  Konkurrencen  fra  Tysk¬ 
land  samt  den  almindelige  Depression.  England  har 
aftaget  50  pCt.  af  Eksporten  i  denne  Gruppe.  Langt 
bagefter  kommer  Tyskland,  som  kun  kunde  aftage 
ca.  1/8  af  Totaludførslen  i  1921.  Japan  har  forøget 
sin  Import  fra  Sverige  af  Støbejern  i  betydelig  Grad. 
Stangjern  eksporteredes  før  Krigen  til  England,  De 
Forenede  Stater  og  Tyskland,  men  den  tyske  Import 
ex  nu  minimal,  og  De  Forenede  Stater  aftager  kun 
ubetydelige  Kvantiteter. 

Af  andre  Ekspoi'tvarer  kan  nævnes  Tændstikker,  af 
hvilke  der  i  1913  udførtes  34  500  Tons  mod  20  000 
Tons  i  1921.  For  denixe  Vare  saavel  som  for  andre 
svenske  Eksportvarers  Vedkommende  kan  man  iagt¬ 
tage  en  Fordeling  af  Varerne  paa  et  større' Antal  Mar¬ 
keder  end  hidtil.  Dette  Fænomen  ligger  maaske  i,  at 
mange  Varer,  f.  Eks.  Tændstikker,  før  er  blevet  eks¬ 
porteret  til  England  og  derfra  reeksporteret  til  andre 
Lande,  medens  Eksporten  nu  foregaar  direkte.  Det 
kan  dog  ogsaa  forklares  ved,  at  Sverige  —  .  i  Lig¬ 
hed  med  Danmark  —  har  maattet  »sprede«  sin  Af¬ 
sætning  og  finde  nye  Markeder.  Eksporten  af  Cen¬ 
trifuger  er  sunket  fra  3900  til  2100  Tons,  medens  den 
samlede  Værdi  paa  Grund  af  de  nuværende  højere 

Priser  er  omtrent  uforandret.  Australien  har  været 
den  største  Importør  af  svenske  Centrifuger,  idet  Im¬ 
portens  Værdi  var  ca.  5,7  Mili.  Kr.  Dernæst  kommer 
Sovjetrusland,  der  har  importeret  for  3,9  Miil.  Kr.  Cen¬ 
trifuger.  Endelig  maa  det  nævnes,  at  Lokomotiveks¬ 
porten  i  Henhold  til  den  Kontrakt,  der  er  sluttet  med 
Sovjetrusland,  har  været  særdeles  stor,  nemlig  11,6 
Mili.  Kr. 

Fra  Ruslands  Industri. 

Ifølge  Meddelelser  i  »Wirtschaftlicher  Nachrichten- 
dienst«  arbejder  enkelte  Dele  af  den  sovjet-russiske 
Industri  sig  fremad,  omend  med  Besvær  og  under  store 
Vanskeligheder.  Saaledes  oplyses  følgende  om  Teks¬ 
tiltrusten  i  Petrograd,  at  den  har  sat  flere  af  de  Vær¬ 
ker  i  Gang,  der  var  gaaet  helt  i  Staa.  Af  Petrograds 
20  Tekstilfabriker  arbejder  nu  de  13  og  med  en  Pro¬ 
duktion  for  disse,  der  svarer  til  40—50  pCt.  af  den 
før  Krigen.  Derved  skal  hele  Produktionen  svare  til 
ca.  30  pCt.  af  den  normale  i  gamle  Dage.  Men  blandt 
de  mange  Vanskeligheder,  der  er  at  overvinde,  er  bl. 
a.  den  altfor  stærke  Opslidning  af  Driftsmidlerne,  især 
af  Spindemaskiner;  det  hænger  vel  nok  for  en  stor 
Del  sammen  med,  at  det  har  været  svært  at  faa  fat 
i  tilstrækkelig  dueligt  og  faguddannet  Mandskab.  Man 
har  da  ogsaa  Planer  for  Oprettelse  af  Fagskoler. 

Før  Krigen  var  der  beskæftiget  28  600  Arbejdere  i 
Distriktets  Tekstilværker,  nu  er  der  9700.  Men  man 
opgiver,  at  disses  Ydeevne  er  i  Udvikling,  dels  ved 


Øvelse,  dels  ved  at  de  med  deres  Løn  er  gjort  inter¬ 
esserede  i  Driftens  Udbytte.  Andre  Vanskeligheder  hid¬ 
rører  imidlertid  fra  Manglen  paa  Penge  til  Indkøb  af 
Raastofler.  Fabrikerne  (Trusten)  ligger  inde  med  ret 
store  Lagre  af  forskellige  Færdigvarer,  men  kan  ikke 
let  faa  dem  solgt,  da  Befolkningens  Købeevne  er  ringe, 
og  ogsaa  de  forskellige  Sovjet-Organisationer  og  ko¬ 
operative  Selskaber  mangler  rede  Penge  til  Indkøb. 
For  Juli  Maaned  1922  har  Tekstiltrusten  ganske  vist 
solgt  Varer  for  62  Millioner  Rubler;  men  dels  er  dette 
Beløb  jo  maalt  i  Sovjet-Rubler,  dels  er  en  stor  Del 
af  Varerne  solgt  paa  Kredit  og  i  simpelt  Varebytte, 
Tuskhandel;  paa  den  Maade  er  efter  Regnskaberne 
de  45  pCt.  af  Omsætningen  gaaet  for  sig.  Det  er  for 
en  stor  Del  til  Levnedsmidlers  Fremskaffelse,  at  dette 
Varebytte  tjener,  idet  Arbejderne  der,  som  i  saa  mange 
andre  Grene  af  Ruslands  Industri,  lønnes  delvis  ved 
Udlevering  af  Levnedsmidler.  Men  nogen  let  Maade 
at  drive  industrielle  Virksomheder  paa  er  dette  ikke! 

Fra  Guld-Trusten  i  Lena-Værkerne  lyder  Beretnin¬ 
gerne  noget  gunstigere,  selv  om  Produktionen  ogsaa 
der  endnu  er  langt  under  den  tilsvarende  før  Krigen. 
Trusten  dannedes,  ligesom  saa  mange  andre  af  de 
russiske  Statstruster,  i  Slutningen  af  1921.  I  1913  pro¬ 
duceredes  der  med  ca.  11  000  Arbejdere  716  Pud  Guld. 
For  1922  var  Budgettet,  at  der  med  de  4800  Arbejdere, 
der  var  i  Gang,  skulde  vindes  260  Pud.  Men  det  op¬ 
gives,  at  der  i  første  Halvdel  af  dette  Aar,  Trustens 
første,  er  indvundet  ca.  30  pCt.  mere  end  beregnet. 


•  •  • 


ORGANISATIONS-  06  FORENINGS-MEDDELELSER. 


Arbejdspengetaksterne  paa  Kjøbenhavns  Toldbod. 

Som  bekendt  havde  Toldbodens  Arbejdspengetaks- 
ter  i  Højkonjunkturernes  Tid  naaet  et  meget  højt 
Niveau.  Det  første  Skridt  i  nedadgaaende  Retning 
fandt  Sted  den  21.  Oktober  1921,  da  Finansministeriet 
efter  Industriraadets  Henstilling  lod  et  særligt  25  pCt. 
Tillæg  bortfalde  for  Indladningsgodsets  Vedkommende. 

Fra  1.  Januar  1923  bortfalder  dette  25  pCt.-Tillæg 
ogsaa  for  Klareringsgodsets  Vedkommende,  men  da 
Industriraadet  stadig  mener,  at  Arbejdspengetaksterne 
paa  Toldboden  er  uforholdsmæssig  høje,  særlig  for 
Raavarer  og  grovere  bearbejdede  Varer,  der  kun  kræ¬ 
ver  en  ganske  overfladisk  Behandling  ved  Ind-  og  Ud¬ 
ladning  og  som  meget  vanskeligt  taaler  at  blive  bela¬ 
stet  med  alt  for  høje  Ekstraudgifter,  har  Raadet  rettet 
en  fornyet  Henvendelse  til  Finansministeriet,  som  har 
erklæret  sig  villig  til  gennem  et  Udvalg  snarest  mu¬ 
ligt  at  lade  undersøge  Mulighederne  for  en  fornyet 
Revision  af  Arbejdspengetaksterne. 

I  det  paagældende  Udvalg,  der  allerede  er  nedsat 
og  har  paabegyndt  sit  Arbejde,  er  Industriraadet  re¬ 
præsenteret  ved  Sekretær,  cand.  polit.  Har.  Cock-Clau- 


sen,  til  hvem  Henvendelser  fra  Firmaer,  der  maatte 
være  interesserede  i  det  foreliggende  Spørgsmaal,  sna¬ 
rest  mulig  bør  rettes.  Adresse:  Industriraadets  Sekre¬ 
tariat. 

Messe  i  Helsingfors. 

Gennem  Udenrigsministeriets  Oplysningsbureau  for 
Erhvervene  har  Industriraadet  modtaget  Meddelelse 
om,  at  der  i  Fortsættelse  af  den  i  de  to  sidste  Aar  af¬ 
holdte  »Finska  Måssan«  i  Dagene  1.— 6.  Juli  1923  og 
derefter  i  hvert  af  de  følgende  4  Aar  vil  blive  afholdt 
et  internationalt  Købestævne  i  Helsingfors. 

For  Importører  til  Australien. 

Gennem  Udenrigsministeriets  Oplysningsbureau  for 
Erhvervene  har  Industriraadet  modtaget  et  Eksem¬ 
plar  af  australsk  Bekendtgørelse  af  11.  August  f.  A., 
hvorved  der  fastsættes  nye  Formularer  til  Fakturaer 
og  til  Værdi-  og  Oprindelsescertifikater  for  Varer,  der 
indføres  til  Australien. 

Det  bemærkes,  at  de  i  Bekendtgørelsen  givne  Reg¬ 
ler  ikke  medfører  nogen  Ændring  med  Hensyn  til  de 
for  alle  Varer,  der  eksporteres  til  Australien,  udstedte 

Opriudelsescertificater,  der  med  Industriraadets  Paa- 
tegning  som  Grundlag  viseres  af  det  britiske  Konsu¬ 
lat.  Bekendtgørelsen,  hvis  Bestemmelser  kræves  an¬ 
vendt  ved  Fakturering  af  Varer,  der  efter  1.  Marts 
1923  indføres  til  Australien,  henligger  til  Gennemsyn 
i  Industriraadets  Sekretariat,  Kontor  Nr.  13. 

Ved  Eksport  til  Brasilien. 

Gennem  Udenrigsministeriet  har  Industriraadet 
modtaget  Afskrift  af  en  Indberetning  fra  Gesandtska¬ 
bet  i  Rio  de  Janeiro,  i  hvilken  Gesandtskabet  frem¬ 
hæver  Betydningen  af,  at  de  Konsulatsfakturaer,  der 
ledsager  Varer,  der  eksporteres  til  Brasilien,  er  om¬ 
hyggeligt  og  nøjagtigt  udfærdiget.  Det  bemærkes,  at 
der  i  Straffetold  ved  formelle  Mangler  eller  Fejl  i  Kon¬ 
sulatsfakturaer  (manglende  Legalisation,  formelle  Fejl 
eller  Mangler  ved  Angivelse  af  Varernes  Mærker  og 
Numre,  Brutto  eller  Netto  Vægt,  Oprindelsesland, 
Kvantum  og  Benævnelse)  skal  betales  fra  2—5  pCt. 
af  Varens  Værdi.  Udførlige  Oplysninger  angaaende 
Udfærdigelse  af  Konsulatsfakturaerne  kan  faas  ved 
Henvendelse  til  Udenrigsministeriets  Oplysningsbureau 
for  Erhvervene,  Bornholmsgade  8,  K. 

Udenlandsk  Virksomhed  i  Letland. 

I  Industriraadets  Sekretariat  henligger  til  Gennem¬ 
syn  et  gennem  Udenrigsministeriet  modtaget  lettisk 
Reglement  af  29.  Novhr.  1922  angaaende  udenlandske 
Selskabers  Adgang  til  at  drive  Virksomhed  i  Letland. 

Australiens  Anti-Dumping  Lov. 

Gennem  Udenrigsministeriet  har  Industriraadet 
modtaget  et  Eksemplar  af  australsk  Lov  af  9.  Okto¬ 
ber  f.  A.,  der  indeholder  forskellige  Skærpelser  af 
Anti-Dumping  Lovens  Bestemmelser. 

Skærpelserne  bestaar  bl.  a.  deri,  at  Begrebet  »rea- 
sonable  price«  nu  forstaas  som  den  paagældende  Va¬ 
res  Produktionspris  (i  det  eksporterende  Land)  -f- 
20  pCt.  (mod  tidligere  5  pCt.). 

Hvor  det  drejer  sig  om  Konsignationsvarer,  skal 
»reasonable  selling  price«  regnes  til  »fair«  Markeds¬ 
værdi  -f-  Fragt,  Assurance  og  andre  Omkostninger, 
hvortil  lægges  indtil  15  pCt.  (mod  tidligere  5  pCt.). 

Desuden  giver  Loven,  der  henligger  til  Gennemsjm 
i  Industriraadets  Sekretariat,  nye  Bestemmelser  an¬ 
gaaende  Varer  fra  Lande  med  stærk  depressieret  Va¬ 
luta. 


Fra  Biblioteket. 


Biblioteket  er  aabent  Hverdage  Kl.  10 — 10,  Søndage 
10—4. 

Nyhedslisten  giver  denne  Gang  en  Oversigt  over 
den  nyeste  Literatur  indenfor  Erhvervsgeografi. 

1.  FEBRUAR 


1923 


Importreguleringen  i  Schweiz. 

Den  af  Handelsministeriet  nedsatte  Kommission  afgiver  Betænkning. 


NOGET  sent,  men  særdeles  å  propos  kommer 
Betænkningen  fra  den  Kommission,  som 
Handelsministeriet  nedsatte  for  gennem  Under¬ 
søgelser  i  Schweiz  at  fremskaffe  en  objektiv 
Redegørelse  for  Importreguleringssystemets  Vil- 
kaar  og  Virkninger.  Kommissionen  foretog  som 
bekendt  disse  Undersøgelser  sidste  Efteraar,  og 
Resultatet  foreligger  altsaa  nu  for  Offentligheden, 
just  da  vor  hjemlige  Importregulerings  Skæbne 
atter  er  aktuel.  Det  skal  straks  siges,  at  en  Be¬ 
tænkning  som  den  foreliggende  selvfølgelig  ikke 
kan  give  noget  afgørende  Svar  for  eller  imod  Im¬ 
portreguleringen  som  saadan.  Den  er  selvfølge¬ 
lig  nødt  til  at  holde  sig  til  Forholdene  i  Schweiz,  og 
selv  indenfor  disse  Rammer  er  der  selvfølgelig 
baade  pro  et  contra.  Alligevel  er  saadanne  Un¬ 
dersøgelser  om  fremmede  Landes  Foranstaltnin¬ 
ger  af  stor  Værdi,  og  sikkert  er  det,  at  det  vilde 
være  gavnligt,  om  de  i  Schweiz  indhøstede  Re¬ 
sultater  maatte  blive  almindelig  kendt  herhjemme 
i  den  jo  desværre  ikke  helt  lidenskabsløse  De¬ 
bat,  der  allerede  er  under  Udvikling  angaaende 
vore  egne  beskedne  Foranstaltninger  paa  dette 
Omraade. 

Betænkningen,  eller  rettere  den  Betænkning, 
som  har  faaet  Tilslutning  fra  Kommissionens 
alt  overvejende  Flertal1),  nemlig  fra  Repræsen¬ 
tanter  for  Handelsministeriet,  Det  statistiske  De¬ 
partement,  De  samvirkende  Fagforbund,  Indu- 
striraadet  og  Grosserer-Societetets  Komité,  ind- 

')  Mindretallet  udgøres  af  et  Medlem,  der  ganske  vist  er 
udpeget  af  Handelsministeriet,  men  som  dog  ifølge  hele  sin 
Stilling  maa  betragtes  som  repræsenterende  Landbruget,  der 
som  bekendt  ikke  ønskede  at  være  officielt  repræsenteret 


ledes  med  en  Skildring  af  Erhvervsforholdene 
m.  m.  i  Schweiz,  og  det  er  ingen  Skade  til,  at 
den  danske  Offentlighed  herved  faar  et  let  over¬ 
skueligt  og  dog  sagligt  Materiale  til  Belysning 
af  den  økonomiske  Udvikling  og  de  dermed  i 
Forbindelse  slaaende  politiske  Forhold  i  et  Land, 
hvis  Omsætningsvilkaar  jo  i  mange  Henseender 
ligner  vore.  Derefter  følger  den  egentlige  Rede¬ 
gørelse  for  den  schweiziske  Importregulering  og 
dens  Historie.  Det  er  værd  at  fremhæve,  at 
Schweiz  i  normale  Tider  nærmest  tenderer  mod 
Frihandel,  thi  saa  meget  mere  interessant  er  det 
at  se,  hvorledes  Valuta  faldet  i  Tyskland  og 
Østrig  efterhaanden  giver  Anledning  til,  at  man 
i  Schweiz  tager  de  nye  Problemer  op  sagligt  og 
uden  mindste  Fordomme.  Under  Indtrykket  af 
den  voksende  Valutadumping  med  tilsvarende 
Arbejdsløshed  opfordrer  Forbundsraadet  allerede 
i  Januar  1921  Parlamentet  til  at  give  Raadet 
Bemyndigelse  til  at  træffe  Foranstaltninger  til 
Sikring  af  Landets  Produktion.  Raadet  gør  i  den 
Anledning  Rede  for  den  hidtil  fulgte  Frihandels¬ 
politik  og  de  Fordele,  denne  byder,  naar  den 
vel  at  mærke  følges  almindeligt  af  alle  betydende 

i  Kommissionen,  iøvrigt  et  noget  mærkeligt  Forbold,  som 
kun  kan  tyde  paa,  at  det  danske  Landbrug  i  denne  Sag 
havde  taget  sin  Stilling  paa  Forhaand  og  ikke  ønskede  den 
paavirket  af  en  nok  saa  objektiv  Undersøgelse.  Mindretallets 
Betænkning  skal  iøvrigt  ikke  her  nærmere  omtales;  den  for¬ 
mer  sig  væsentlig  som  en  særlig  stærk  Fremdragen  af  Sy¬ 
stemets  Skyggesider  og  indeholder  iøvrigt  Betragtninger 
over  Importreguleringens  forskellige  Virkninger  og  Forud¬ 
sætninger  henholdsvis  for  Eksport- Industrierne  og  Hjemme¬ 
marked-Industrierne,  der  er  lige  saa  rigtige,  som  de  er 
selvfølgelige. 


4 


22 


TIDSSKRIFT  FOR  INDUSTRI 


Stater.  Da  dette  imidlertid  ikke  er  Tilfældet 
mere,  hvilket  Raadet  dokumenterer  ved  Henvis¬ 
ning  til  andre  Staters  Told-  og  Beskyttelsesfor¬ 
anstaltninger,  mener  Raadet,  at  heller  ikke  Schweiz 
længere  bør  følge  de  gamle  Veje,  men  maa  træffe 
visse  foreløbige  Foranstaltninger  —  man  under¬ 
streger  stærkt  den  foreløbige  Karakter  —  der 
bør  falde  bort,  saa  snart  Forholdene  tillader  atter 
at  vende  tilbage  til  den  normale  Lovgivning. 

Det  er  klare  og  rene  Ord,  og  navnlig  for  en 
dansk  Opfattelse  virker  det  uendelig  forfriskende, 
desværre  næsten  ogsaa  rent  ud  utroligt,  at  stifte 
Bekendtskab  med  den  Slags  Regeringsudtalelser. 
Efter  forskellige  Forhandlinger  og  nærmere  Un¬ 
dersøgelser  af  de  Veje,  man  kunde  gaa,  gav 
Parlamentet  den  ønskede  Bemyndigelse,  idet 
Forslaget  gennemførtes  i  Nationalraadet  med  57 
Stemmer  for  og  32  imod  og  i  Stænderraadet  med 
22  Stemmer  for  og  2  imod.  Loven  udstedtes  al¬ 
lerede  18.  Februar  1921  —  ogsaa  dette  korte 
Tidsrum  mellem  Ord  Handling  maa  vække  baade 
Be-  og  Forundring  her  til  Lands  —  og  den  gav 
Forbundsraadet  en  meget  vidtstrakt  Bemyndigelse 
til  at  begrænse  Indførslen  af  saadanne  Varer, 
hvis  Import  havde  en  ekstraordinær  Karakter. 
Der  lagdes  saaledes  en  stor  Magt  i  Raadets  og 
Administrationens  Hænder,  men  samtidig  sikrede 
Folkerepræsentationen  sig  dog  selvfølgelig  Kon¬ 
trol  og  Medvirken  paa  forskellig  Maade  ved  de 
fornødne  Foranstaltningers  Praktisering. 

Den  første  Lov  om  Importreguleringen  gjaldt 
til  31.  December  1921.  Derefter  fornyedes  den 
til  30.  September  1922  og  forlængedes  atter  i 
sidste  Efteraar  til  30.  Juni  1923,  til  hvilket  Tids¬ 
punkt  man  iøvrigt  tænker  sig  at  kunne  gennem¬ 
føre  en  ny  Toldtarif,  der  ogsaa  skal  tage  Hen¬ 
syn  til  slige  ekstraordinære  Forhold  som  dem, 
Importreguleringen  gælder. 

Den  danske  handelsministerielle  Kommission 
fremlægger  i  sin  Betænkning  et  rigt  Materiale, 
der  fuldstændig  objektivt  gør  Rede  baade  for 
Betragtninger  for  og  imod  Importreguleringen, 
for  dennes  Fordele,  og  Ulemper,  saaledes  som  de 
fremstiller  sig  og  gør  sig  gældende  i  Schweiz. 
Meget  interessant  og  tankevækkende  Materiale 
er  her  lagt  frem,  og  dog  maa  det  være  tilladt 
at  sige,  at  skal  man  paa  Grundlag  af  denne  Be¬ 
tænkning  fælde  en  Dom  over  det  schweiziske 
System,  kan  man  i  og  for  sig  ikke  faa  noget  bedre 
at  holde  sig  til  end  selve  den  Kendsgerning,  at 
Loven  saaledes  stadig  er  bleven  fornyet  og  vel 
at  mærke  med  stadig  stigende  Tilslutning  for 


Importreguleringen.  Ved  den  sidste  Fornyelse 
vedtoges  Forslaget  nemlig  i  Nationalraadet  med 
93  Stemmer  for  og  43  imod  og  i  Stænderraadet 
med  27  Stemmer  for  og  4  imod.  Disse  Afstem¬ 
ninger,  der  iøvrigt  i  stort  Omfang  sprængte  de 
gængse  Partirammer,  fortjener  derfor  at  frem¬ 
hæves. 

Betænkningens  Klarlæggelse  af  de  omtalte 
Forhold  og  samtlige  de  Data,  som  her  har  Be¬ 
tydning,  skal  ikke  her  gengives  nærmere,  de 
bør  læses  in  extenso.  Fremhæves  skal  det  blot, 
at  afgørende  for  den  schweiziske  Offentlighed 
og  den  schweiziske  Lovgivningsmagt,  der  med 
saa  stor  Majoritet  er  traadt  ind  for  Importregu¬ 
leringen,  har  det  været,  at  alle  traditionelle  Fri¬ 
handelstendenser  til  Trods  har  man  forstaaet,  at 
de  forbigaaende  abnorme  Valutaforhold  og  den 
herpaa  baserede  abnorme  Konkurrence  ikke  maa 
have  Lov  at  ødelægge  den  schweiziske  Produk¬ 
tion,  og  den  schweiziske  Befolkning  har  været 
villig  til  at  betale,  hvad  det  maatte  koste  at 
holde  sit  Erhvervsliv  intakt.  Tillige  har  ganske 
vist  ogsaa  rent  fiskale  og  beskatningsmæssige 
Hensyn  gjort  sig  gældende,  men  det  forringer 
jo  ikke  det  anerkendelsesværdige  i,  at  man  alt- 
saa  faktisk  har  kunnet  sætte  sig  ud  over  til¬ 
vante  Forhold  og  traditionelle  Teorier  og  lade 
opportune  Hensyn  være  de  afgørende. 

I  Redegørelsen  for  den  schweiziske  Importre¬ 
gulerings  Virkninger  udadtil  og  dens  handels¬ 
politiske  Konsekvenser  fremhæver  Betænkningen, 
at  et  System  som  Importreguleringen  selvfølgelig 
maatte  vække  Mishag  i  Udlandet,  men  dog  an¬ 
føres  det,  og  her  støtter  Betænkningen  sig  paa 
Meddelelser  fra  Embedsmænd  i  det  schweiziske 
Udenrigsministerium,  at  Schweiz  ikke  har  haft 
særlige  Besværligheder  af  udenrigspolitisk  Art  af 
denne  Grund.  Der  har  været  Henvendelser  fra 
forskellige  udenlandske  Magter,  men  disse  har 
i  intet  Tilfælde  givet  Anledning  til  virkelige  Van¬ 
skeligheder  endsige  til  en  Opgivelse  af  Systemet. 
Forhandlingerne  er  iøvrigt  foregaaet  paa  den 
Maade,  at  Udenrigsministeriet  har  henvist  til 
direkte  Forhandling  med  Socialøkonomi-Depar¬ 
tementet,  der  administrerer  Loven,  og  hverken 
almindelige  Klager  eller  Henvisninger  til  Mest- 
begunstigelsesprincipet  har  kunnet  føre  til  af¬ 
gørende  Vanskeligheder,  idet  man  fra  Schweiz’ 
Side  har  henvist  til  de  ganske  abnorme  Import¬ 
tal  og  godtgjort,  at  Systemet  kun  har  til  Hen¬ 
sigt  at  begrænse  Importen  fra  hvert  enkelt  Land 
til  det  Omfang,  den  i  normale  Tider  har  haft. 

Heroverfor  har  Udlandet  altsaa  maattet  bøje  sig. 

Det  er  jo  ikke  mindst  paa  denne  Konto,  at 
Betænkningen  er  aktuel,  og  det  maa  derfor  være 
tilladt  at  gøre  en  kort  Bemærkning.  Betænknin¬ 
gen  slutter  nemlig  dette  Afsnit  med  at  tilføje, 
at  man  i  denne  Forbindelse  dog  bør  erindre,  at 
Schweiz  for  Tiden  ikke  er  synderlig  afhængig 
af  sine  Nabolande  i  handelspolitisk  Henseende 
og  derfor  staar  i  en  ret  stærk  Stilling  overfor 
disse.  Det  kan  være  rigtigt  at  fremhæve  dette, 
men  ikke  hvis  det  skal  udnyttes  til  at  fremstille 
Sagen  som  liggende  principielt  anderledes  for 
Danmarks  Vedkommende.  Ikke  mindst  naar 


man  tager  Hensyn  til  Schweiz’  trafikmæssige 
Beliggenhed  uden  Adgang  til  Havet  for  sin  Im¬ 
port  og  —  i  denne  Forbindelse  maaske  navnlig 
—  for  sin  Eksport,  er  det  værd  at  fremhæve, 
at  Danmark  næppe  er  ugunstigere  stillet,  tvert- 
imod.  Men  derfor  maa  ogsaa  dette  Afsnit  af  Be¬ 
tænkningen  læses  med  stor  Opmærksomhed,  og 
det  maa  haabes,  at  det  uanset  partipolitiske 
Krav  og  rodfæstede  Teorier,  som  man  jo  desværre 
herhjemme  ikke  endnu  har  kunnet  gøre  sig  løs 
for,  maa  blive  et  Folkekrav  ogsaa  her  til  Lands, 
at  vi  i  Hævdelsen  af  vor  handelspolitiske  Suve¬ 
rænitet  ikke  maa  staa  tilbage  for  Schweiz. 

P.  D. 


®  ®  ® 

Indlandsbrændsel  —  hjemme  og  ude. 

Af  Direktør  Gunnar  Gregersen. 


Den  i  Slutningen  af  Aaret  1922  trufne  endelige  Af¬ 
gørelse  i  Spørgsmaalet  om  Sønderjyllands  Elektrici¬ 
tetsforsyning  ved  Beslutningen  om  Anlæg  af  et  Høj¬ 
spændingsværk  i  Aabenraa  var,  saa  tilfredsstillende 
den  nu  ellers  kan  være  —  en  Afgørelse  i  et  Spørgs- 
maal,  der  har  været  svævende  i  nogen  Tid,  har  jo 
altid  noget  tilfredsstillende  ved  sig  —  dog  en  stor 
Skuffelse  i  vide  Kredse.  Industrien  har  for  saa  vidt 
ingen  Grund  til  Klage.  Venner  af  »Dansk  Arbejde« 
kan  glæde  sig.  Leverancerne  til  Højspændingsværket 
tilfaldt  en  Række  af  de  største  danske  Firmaer.  — 
Men  Tilhængere  af  Hjemmebrændslet  saa  med  Sorg 
denne  Lejlighed  til  Bygning  af  en  Central  med  dansk 
Brændsel  forskertset.  Aabenraa-Centralen  er  efter  sit 
hele  Anlæg  en  /uffcentral,  og  de,  der  haabede,  at  Slut- 
profetien  i  Vildmosekommissionens  Beretning  skulde 
gaa  i  Opfyldelse  ved  denne  Lejlighed,  skuffedes  dybt. 

Men  de  har  fortjent  det!  De  var  for  sangvinske. 
Hvor  langsomt  lader  den  store  Befolkning  sig  ikke 
omvende?  Det  er  her  som  andetsteds;  Nøden  skal  til. 
Og  naar  den  er  forbi,  glemmer  man  ret  hurtigt,  hvad 
der  skete,  i  Stedet  for  at  tage  Lære.  Man  vil  hertil¬ 
lands  ikke  lade  sig  belære  i  Brændselsspørgsmaal, 
der  har  en  langt  farligere  Modstander  i  Befolkningens 
fuldkomne  Uvidenhed  og  Ligegyldighed  overfor  de 
fundamentaleste  nationaløkonomiske  Spørgsmaal  end 
i  den  Serie  af  Teknikere,  der  endnu  til  Stadighed  mod¬ 
sætter  sig  Anvendelsen  af  Tørv  og  Brunkul  efter  at 
have  regnet  ud,  at  Kalorierne  alt  iberegnet  maaske 
vil  være  nogle  Procent  billigere  præsteret  med  gode 
Stenkul  fremfor  med  jyske  Tørv  eller  danske  Brun¬ 
kul  —  alt  i  sublim  Foragt  for  det  Faktum,  at  det 
sidste  betyder,  at  Pengene  bliver  i  Familien,  medens 
det  første  er  Penge  ud  af  Huset.  Verdenskrigens  na¬ 
tionaløkonomiske  Anskuelsesundervisning  er  gaaet  ind 
gennem  det  ene  Øre  og  ud  af  det  andet.  Deres  teknisk 
økonomiske  Vurderingsprinciper  er  forfattet,  forlagt 
og  udkommet  før  1914  og  vil  maaske  komme  paa 
Moden  igen,  naar  Evropa  har  overstaaet  Rekonvale¬ 


scensen  efter  Verdenskrigens  Blod-  og  Værditab.  — 
Men  foreløbig  trænger  disse  Principer  rigtignok  til 
visse  Korrektiver,  nemlig  at  vi  for  længere  Tid  hør 
indrette  os  som  et  blokeret  Land,  blokeret  af  økono¬ 
miske  Vanskeligheder,  altsaa  saa  vidt  muligt  maa  klare 
os  med,  hvad  der  er  i  Landet,  og  det  paa  alle  Om- 
raader  —  for  Kaloriernes  Vedkommende  derfor  om 
muligt  med  Torv  og  Brunkul. 

Medens  der  som  bekendt  er  en  Righoldighed  af  de 
første  hertillands  —  nok  til  nogle  Menneskealdres 
Brændselsforbrug  —  er  vore  Brunkulforekomster 
langt  beskednere.  —  Men  der  er  nogle!  Af  de  aller¬ 
bedste  er  de  vel  ikke  —  men  at  de  under  de  forhaan- 
denværende  Forhold  ikke  er  til  at  kimse  af,  vil  vi 
kunne  se  ved  at  følge  Udviklingen  sydpaa,  nemlig 
Anvendelsen  af  de  tyske  Brunkul  —  dér  bruges  alt, 
ogsaa  Brunkul  der  i  Kvalitet  staar  under  de  bedste  af 
de  hjemlige. 

Det  er  maaske  ikke  alle  dette  Tidsskrifts  Læsere 
klart,  hvilken  enorm  Rolle  de  tyske  Brunkul  har  spillet 
og  navnlig  spiller  for  Tysklands  Industri.  Lad  det 
være  et  Brændsel  af  mindre  »Lødighed«  end  Stenkul, 
saa  er  Forekomsterne  paa  den  anden  Side  saa  rige  og 
bekvemme,  at  man  her  har  haft  et  solidt  Grundlag 
for  Hjemmeindustrien.  Og  en  overordentlig  vigtig  Re¬ 
serve  efter  Krigen,  hvor  ikke  alene  Kulleverancer  og 
Tabet  af  Kullejer,  men  tillige  forstandig  Nationaløko¬ 
nomi  maatte  henvise  til  Forbrug  af  Indlands-Vare, 
men  hvor  tillige  Valutaen  simpelthen  fra  Tid  til  anden 
gjorde  Import  af  Brændsel  umulig. 

Det  vil  maaske  erindres,  at  de  engelske  Kul  før 
Verdenskrigen  —  svingende  med  Konjunkturerne  — 
konkurrerede  dybt  ind  i  Tyskland,  navnlig  dog  ved 
Kysterne  og  langs  Floderne.  Under  de  daværende  For¬ 
hold  var  der  ikke  megen  Opfordring  til  at  oparbejde 
dybere  liggende  eller  mindre  anvendelige  Brunkul: 
Sterling  var  relativt  billig  og  de  engelske  Kul  derfor 
ligeledes.  —  Men  nu?  —  Naar  vi  lige  undtager  for¬ 
skellige  korte  Perioder,  hvor  mægtige  Kulleverancer 

til  Frankrig  tvang  en  Del  tyske  Værker  (f.  Eks.  Liibeck) 
til  at  købe  engelske  Kul,  der  paa  et  vist  Tidspunkt 
laa  langt  nede  i  Pris  —  saa  har  den  tyske  Energi¬ 
forsyning  været  helt  baseret  paa  Indlandsenergien: 
Vand  og  Indlandsbrændsel  —  og  det  maaske  mest 
karakteristiske  Træk  i  Billedet  Oparbejdningen  af  de 
siettere  Brunkulslejer. 

Som  tidligere  her  i  Tidsskriftet  berettet1)  havde 
man  i  det  ret  seperatistiske  Bayern  slaaet  sig  paa 
Vandfaldene,  hvor  Walchenseeværket  blev  noget  af  et 
nationalt  Samlingsmærke.  Man  havde  i  Sydtyskland 
paa  et  vist  Tidspunkt  tænkt  sig  dette  Værk  som  Hoved¬ 


kraftkilden  for  de  bagerske  Baner  etc.  (Nu  er  det  i 
en  Parentes  bemærket  noget  af  en  Ironi,  at  dette 
Værk  vedblivende  er  et  nationalt  særbayersk  Samlings¬ 
mærke,  forsaavidt  som  det  er  Riget  —  ikke  Bayern  — 
der  lader  det  bygge).  Men  det  er  jo  ikke  ret  mange 
Steder  udenfor  Sydtyskland,  at  man  indenfor  Riget 
har  Adgang  til  nye  Vandkraftanlæg  i  større  Stil. 

I  Preussen  og  Sachsen  blev  det  da  Brunkullene, 
man  kastede  sig  over,  og  Brunkulsagen  er  for  en 
stor  Del  af  den  tyske  Industri  bleven  det  samme,  som 
Hedesagen  blev  for  Danmark  efter  Nederlagets  Aar. 
»Hvad  udad  tabes,  skal  indad  vindes«.  De  Kilder, 
Versailles  Traktaten  afskar,  søges  ved  voldsomme 
Kraftanstrængelser  erstattet  ved  systematisk  Under- 

')  Se  nærv.  Tidsskr.  Nr.  23,  1921. 


søgelse  og  Oparbejdning  af  saadanne  Brunkulslejer, 
der  tidligere  ansaas  for  værdiløse,  og  man  er  her 
bl.  a.  gaaet  den  Vej,  der  er  lige  saa  nærliggende  — 
vi  kan  næsten  sige  selvfølgelig  —  som  den  er  lærerig, 
nemlig  Centraler  bgggede  op  ad  saadanne  daarlige 
Lejer,  hvis  Kul  ikke  taaler  lang  Transport,  saaledes 
at  Brunkullenes  Energi  paa  Stedet  omdannes  til  Elek¬ 
tricitet  for  derpaa  gennem  Højspændingsværkets  Led¬ 
ninger  at  forsyne  fjerne  Egne. 

Det  store  Eksempel  —  det  berømteste  af  saadanne 
Værker  —  er  Golpaværket,  bygget  under  Krigen  af 
Allgemeine  Elektricitåts  Gesellschaft. 


Golpaværket  ligger  i  Omegnen  af  Bitterfeld  og  er 
i  det  hele  i  Tyskland  Rekorden  paa  Omraadet  Stor- 
Kraftværker,  saavel  hvad  samlet  Kapacitet  som  hvad 
den  korte  Tid,  paa  hvilken  det  blev  oprettet,  angaar. 
Det  er  baseret  paa  Udnyttelsen  af  de  store,  men  tar¬ 
velige  Brunkulsfelter  ved  Golpa.  Det  var  selve  Ra- 
thenau,  der  i  sin  Tid  erhvervede  disse  med  Henblik 
paa  Elektricitetsforsyningen,  men  Sagen  blev  henlagt. 
Saa  kom  Krigen  og  dens  uhyre  Krav  til  Kraft  (bl.  a. 
Salpeter  o.  s.  v.),  og  man  besluttede  da  at  realisere 
Rathenaus  Tanker. 

I  Marts  1915  paabegyndtes  Opførelsen,  og  i  De¬ 
cember  samme  Aar  kunde  man  begynde  med  at  le¬ 
vere  Strøm  derfra.  Altsaa:  man  var  kun  ca.  7  Maane- 
der  om  at  præstere  en  64  000  KW  Højspændingscen¬ 
tral.  Kraftværket  Golpa  bestaar  af  et  Kulhus,  hvortil 


Golpa- Værket. 

Brunkullene  pr.  Kædebane  føres  fra  de  1900  m  borte 
beliggende  Lejer,  4  Kedelhuse  med  9  100  m  liøje  Skor¬ 
stene,  og  et  vinkelret  paa  disse  opfort  over  200  m 
langt  Turbinehus,  der  ender  i  Transformatorhuse 
med  Strømfordeling.  Foran  Turbinehuset  staar  11 
Køletaarne  (Graderværker).  I  Kedelhuset  lindes  64 
Kedler  hver  med  500  m2  Hedeflade,  i  Turbinehuset  8 
Turbodynamoer  hver  paa  16  000  KW,  der  gør  Golpa- 
værket  til  en  af  Verdens  største  Dampkraftcentraler. 
Efter  Opstillingen  af  yderligere  et  Turboaggregat  i 
1923  er  Præstationsevnen  143  000  KW.  Man  er  endelig 


naar  de  anvendes  paa  Stedet,  vil  kunne  brydes  med 
Fordel.  Det  maa  erindres,  at  Konkurrencen  med  an¬ 
det  Brændsel,  navnlig  bedre  Brunkul,  er  skarp  i  Tysk¬ 
land.  Ikke  saa  mange  km  fra  Stationen  Schornewitz, 
hvor  Golpa-Distriktet  ligger,  findes  nogle  af  Tysklands 
største  og  bedste  Brunkulslejer.  Og  dog  —  dog  betalte 
det  sig  at  oparbejde  de  daarlige  Kul,  vaade  som  de 
er,  til  Brug  paa  Stedet! 

Hvad  Brunkullene  er  for  Midttyskland,  er  Tørv  for 
Vesttyskland  (Friesland,  Oldenburg)  og  Østtyskland 
(Pommern,  hvor  der  findes  umaadelige  Torvearealcr) 


Transportbane  fra  Brunkulbrudet  til  Værket. 


i  Færd  med  at  lave  et  tiende  Aggregat,  der  atter  vil 
øge  Præstationsevnen  til  158  000  KW. 

Værkets  Opgave  under  Krigen  var  at  præstere  Kalk¬ 
salpeter  til  Gødningsbrug  samt  Salpetersyre  til  Spræng¬ 
stoffer  og  andet  Brug.  Med  Verdenskrigens- Afslutning 
er  Værket  efterhaanden  helt  gaaet  over  til  sin  oprin¬ 
delige  Bestemmelse,  nemlig  at  forsyne  Berlin  og  Leip- 
zig  med  Elektricitet,  idet  betydelige  Energimængder 
under  Anvendelse  af  en  Spænding  af  110  000  Volt  le¬ 
veres  til  Rigshovedstaden  gennem  en  132  km  lang 
Fjernledning. 

Golpaværket  har  nu  en  snart  7  Aars  regelmæssig 
Drift  bag  sig.  Uden  Vanskeligheder  har  den  ikke 
været.  Men  alle  Vanskeligheder  er  overvundne  —  og 
let  overvundne,  synes  det.  Det  har  altsaa  været  et 
rigtigt  Ræsonnement  dette,  at  selv  slette  Brunkul, 


samt  for  de  Dele  af  Tyskland,  der  ligger  mod  Øster¬ 
søen. 

Baade  daarlige  Brunkul  og  lette  Torv  har  Tyskland 
altsaa  med  Energi  gennemført  Oparbejdningen  af  og 
en  Oparbejdning,  der  —  det  dokumenterer  de  fore¬ 
liggende  Regnskaber  gennem  Aarene  —  har  været 
lønnende:  Wiesmoor-Centralen  med  Tørv1)  og  Golpa¬ 
værket  med  Brunkul. 

Som  det  vil  erindres,  blev  ogsaa  de  daarlige 
danske  Brunkulslejer  oparbejdede  under  Krigen,  da 
vi  var  afskaarne  fra  tilstrækkelig  Tilgang  af  Brænd¬ 
sel  ude  fra,  men  saa  snart  de  engelske  Kul  faldt  i 
Pris  og  her  kom  tilstrækkelige  Mængder,  ophørte  Sal¬ 
get  af  Brunkul. 

')  Se  nærv.  Tidsskr.  Nr.  16,  1922. 

Og  dermed  mente  man,  at  Interessen  for  disse  Kul 
burde  ophøre. 

Men  det  er  nu  et  Spørgsmaal.  Og  givet  er  det,  at 
den  Lære  bør  Danmark  i  hvert  Tilfælde  have  draget 
af  Krigen,  at  man  undersøger  de  hjemlige  Brændsels¬ 
muligheder,  inden  man  opgiver  dem.  Det  er  da  ogsaa 


Grundlag  af  disse  Lejer,  saa  vil  der  kunne  opføres 
og  drives  et  mindre,  men  dog  efter  danske  Forhold 
ganske  anstændigt  Elektricitetsværk  paa  Stedet,  der 
kunde  indgaa  i  den  nordjyske  Elektrificeringsplan. 

Nærværende  Linier  er  imidlertid  ikke  Indledningen 
til  en  saadan  Plan.  Den  er  som  bekendt  allerede  fore- 

sket  sukcessive.  Indenrigsministeriets  tekniske  Udvalg 
har  igennem  et  langvarigt  Borearbejde  undersøgt  Brun¬ 
kulforekomsterne  og  ladet  Prøver  af  disse  gaa  til 
duelige  Eksperter  i  Ind- og  Udland,  navnlig  Tyskland, 
saaledes  at  man  ved  saa  nogenlunde,  hvad  der  findes 
af  Brunkul  i  de  Egne,  hvor  der  kan  ventes  Forekomst 
af  saadanne.  Paa  omstaaende  Kortskitse  er  Lejernes 
Lokalitet  angivet.  Og  saa  meget  kan  der  i  hvert  Til¬ 
fælde  siges,  at  kan  der  ikke  laves  et  Golpaværk  paa 


slaaet  (Ing.  Faher:  Elektroteknikeren  Nr.  6,  1921). 
Deres  Opgave  ligger  lige  for.  Det  er  den  at  søge  In¬ 
teressen  for  det  hjemlige  Brændsel  vedligeholdt  i  Be¬ 
folkningen.  Meget  er  tabt  ved,  at  man  slap  Tørve-  og 
Brunkulsagen  for  let,  men  dels  som  Grundlag  for 
en  Briketeringsfabrik  dels  som  Basis  for  en  lille  Høj¬ 
spændingscentral  er  der  sikkert  Muligheder  for  de 
midtjyske  Brunkul  —  Muligheder  man  anstændigvis 
ikke  tør  slippe,  før  de  er  nøjere  prøvede. 

Polens  Metaller  og  Metalindustri. 

Tiden  efter  det  polske  Riges  Genopstaaen  har  væ¬ 
ret  vanskelig  saavel  for  den  polske  Minedrift  som  for 
den  polske  Industri.  Gang  paa  Gang  drog  under  Ver¬ 
denskrigen  de  kæmpende  Hære  hen  over  Landet,  idet 
de  ødelagde  Fabriker  og  Miner  eller  bortførte  Maski¬ 
nerne.  Paa  Trods  af,  at  Landets  økonomiske  Grund¬ 
lag,  saaledes  for  en  stor  Del  ødelagdes,  er  nu  Udvin¬ 
dingen  af  Mineraler  med  stor  Energi  bragt  frem,  saa 
at  Produktionen  nu  er  30  pCt.  af  Produktionen  før 
Krigen. 

Indlemmelsen  af  Øvre-Sehlesien  i  det  polske  Rige 
i  1921  var  af  stor  Retydning  for  den  polske  Metalin¬ 
dustri,  idet  Polen  herved  kom  til  at  raade  over  Øvre- 
Schlesiens  store  Kul-  og  Koksproduktion.  Herved  fik 
Jernværkerne  i  det  gamle  Kongrespolen  let  Adgang  til 
Brændsel  til  deres  Højovne,  medens  omvendt  Kon¬ 
grespolen  fik  Afsætning  af  sit  Overskud  af  Raajern  til 
Jernværkerne  i  Øvre-Sclilesien,  hvor  Jernlejerne  for 
en  stor  Del  var  udtømte.  Med  Øvre-Schlesien  fulgte 
følgende  store  Smelteværker  til  Polen:  Bismarckhiitte, 
Bethlen-Falvahiitte,  Friedenshiitte,  Baildonhiitte,  Hu- 
bertushutte,  Marthahutte,  Laurahutte,  Eintrachthiitte 
og  Silesiahiitte. 

De  største  Jernlejer  i  Polen  forefindes  særlig  om¬ 
kring  Czestochowa,  Bendzin-Olkusz  og  Kielce-Radom. 
Følgende  Tabel  viser  Produktionen  i  1900,  1913,  1919, 
1920  og  1921: 


1900 

1913 

1919 

1920 

1921 

Jernerts  i  Tusind  Tons  .  . 

484 

312 

93 

120 

240 

Antal  Miner  i  Virksomhed 

125 

30 

— 

— 

25 

Antal  Arbejdere . 

6565 

3237 

— 

— 

4437 

Tabellen  viser,  at  Produktionen  siden  Krigens  Slut¬ 
ning  er  i  stadig  Stigning,  saaledes,  at  medens  den  i 
1919  var  nede  under  Vi,  allerede  i  1921  var  naaet  op 
til  ca.  3A  af  Produktionen  i  1913;  for  1922  anslaas  den 
at  naa  9/io  af  Produktionen  i  1913. 

Den  polske  Jernindustri  i  det  tidligere  Kongrespo¬ 
len  producerer  mest  mindre  Varer  f.  Eks.  Jernrør, 
Vognakser,  Skruer,  Nittesøm.  Fabrikerne  i  Staracho- 
wice  og  Ostrowiec  har  valgt  hver  sit  Speciale,  idet 
førstnævnte  Fabriker  er  under  Omdannelse  til  Vaaben- 
og  Ammunitionsfabriker,  medens  sidstnævnte  har  lagt 
sig  efter  Fabrikationen  af  Jernbanevogne. 

I  Øvre-Schlesien  er  Jernindustrien  betydelig  bedre 
organiseret  end  i  Kongrespolen.  Hvert  Aktieselskab 
har  ofte  flere  Fabriker,  og  Produktionen  er  meget 
specialiseret. 

Ved  Forhandlinger  mellem  Polen  og  Tyskland  er 
man  blevet  enig  om,  at  Tyskland  for  de  første  fire 
Aar  delvis  skal  forsyne  de  polske  Fabriker  i  dette 
Omraade  med  Jernerts. 

I  1921  havde  man  i  Polen  faaet  22  Højovne  af  39 
i  Arbejde,  og  disse  22  Ovne  producerede  467,84  Tu¬ 
sind  Tons  Raajern.  Samme  Aar  produceredes  der 
960,84  Tusind  Tons  Staalblokke  fordelt  paa  43  Mar- 
tinsovne  (31  arbejdede  ikke),  5  Thomasovne,  5  elek¬ 
triske  Ovne  (2  arbejder  ikke)  og  6  Pudlerovne  (22  ar¬ 
bejder  ikke). 

Valseværkerne  solgte  i  1921  729,86  Tusind  Tons  for¬ 
arbejdede  Varer. 


Af  andre  Metaller  forefindes  i  Polen  Zink,  Bly  og 
Sølv. 

Bly  og  Zink  forekommer  dels  blandet  i  Mineralet 
Galmej,  dels  hver  for  sig.  I  det  tidligere  Kongrespolen 
arbejder  nu  4  Fabriker,  disse  er  kun  indrettet  til  at 
udvinde  Zinken  fra  Mineralet  Galmej;  i  »Lille  Polen« 
(fhv.  Galizien)  findes  derimod  et  Zinkværk,  som  an¬ 
vender  Zinkblende.  Den  største  polske  Zinkproduktion 
findes  i  det  polske  Omraade  af  Øvre-Schlesien.  Her 
er  man  gaaet  over  til  at  anvende  Mineralet  Zinkblende, 
efter  at  Galmejminerne  ved  den  intensive  Produktion 
næsten  er  tømt. 

I  1913  produceredes  af  21  Fabriker  med  10  378  Ar¬ 
bejdere  191,9  Tusind  Tons  Raazink  og  7,9  Tusind  Tons 
Zinkpulver;  i  1919  produceredes  af  17  Fabriker  med 
8186  Arbejdere,  78,7  Tusind  Tons  Raazink  og  2,04  Tu¬ 
sind  Tons  Zinkpulver.  For  1922  anslaas  Zinkproduk¬ 
tionen  til  ca.  200  Tusind  Tons. 

Polen  er  nu  den  næstvigtigste  zinkproducerende 
Stat  i  Evropa.  Foruden  at  dække  sit  eget  Forbrug 
vil  Landet  være  i  Stand  til  at  eksportere  store  Mæng¬ 
der  til  Udlandet. 

Samtidig  med  Zinken  udvandtes  af  de  samme  Mi¬ 
neraler  i  1913  42,6  Tusind  Tons  Bly  og  7,8  Tusind 
Kilogram  Sølv,  i  1919  18,41  Tusind  Tons  Bly  og  2,96 
Tusind  Kilogram  Sølv. 

Polen  er  ret  fattigt  paa  Kobber.  Dette  Metal  findes 
i  Bjergene  ved  Kielce  og  Sandomierz.  I  Midten  af  det 
19.  Aarhundrede  ophørte  Udvindingen;  først  under 
Krigen  i  1915  aabnedes  Minerne  igen.  Saavel  Udvin¬ 
dingen  af  Mineralet  som  Bearbejdelsen  af  Metallet  er 
imidlertid  under  stadig  Udvikling. 

Anstrengelserne  for  at  faa  Arbejdet  i  Gang  igen  i 
Polen  skrider  godt  frem;  Højovn  efter  Højovn,  Fa¬ 
brik  efter  Fabrik  sættes  atter  i  Gang,  og  det  Tids¬ 
punkt  vil  sikkert  ikke  være  fjernt,  da  Produktionen 
igen  er  naaet  op  paa  samme  Højde  som  før  Krigen. 

C.  U. 

□□□□□□ 

Organisations-  og  Foreningsmeddeielser. 

Udstillinger  og  Messer. 

Gennem  Udenrigsministeriets  Oplysningsbureau  for 
Erhvervene  har  Industriraadet  modtaget  nogle  Bro¬ 
churer  angaaende  en  international  Møbel-  og  Deko¬ 
rationsudstilling  samt  en  international  Udstilling  og 
Kongres  for  Bygningsteknik,  der  agtes  afholdt  i  Bar¬ 
celona  henholdsvis  i  Maj  og  Oktober  1923.  Brochu¬ 
rerne  henligger  til  Gennemsyn  i  Industriraadets  Se¬ 
kretariat. 

Gennem  Udenrigsministeriets  Oplysningsbureau  for 
Erhvervene  har  Industriraadet  modtaget  et  Eksem¬ 
plar  af  Reglement  for  en  Udstilling  af  anvendt  Me¬ 
kanik  og  Elektricitet  i  Gent,  der  agtes  afholdt  i  Maa- 
nederne  Juni-Oktober  d.  A.  Reglementet,  tilligemed 
en  Anmeldelsesblanket  etc.,  henligger  til  Gennemsyn 
i  Industriraadets  Sekretariat. 

I  Industriraadets  Sekretariat  henligger  til  Ges.  aem- 

syn  Brochure  og  Reglement  etc.  for  den  kommende 
Foraarsmesse  i  Lvon,  der  agtes  afholdt  i  Dagene 
5—17  Marts  d.  A. 

Gennem  Udenrigsministeriets  Oplysningsbureau  for 
Erhvervene  har  Industriraadet  modtaget  Meddelelse 
om,  at  det  4.  nederlandsk-indiske  Købestævne  vil 
blive  afholdt  i  Bandoeng,  Java,  i  Tiden  28.  Juli  til  12. 
August  d.  A.  Kobestævnet  omfatter  alle  Slags  Maski¬ 
ner,  Værktøj  og  andre  Handelsartikler,  der  kommer 
i  Betragtning  som  Eksportvarer. 

Rumænske  Eksportafgifter. 

I  Industriraadets  Sekretariat  henligger  til  Gennem¬ 
syn  et  fra  Udenrigsministeriets  Oplysningsbureau  for 
Erhvervene  modtaget  Eksemplar  af  Fortegnelse  over 
en  Række  nye  rumænske  Eksporttakster,  der  har 
været  bekendtgjort  i  »Monitorul  Official«  for  15.  De¬ 
cember  1922. 

Polske  Toldafgifter. 

Gennem  Udenrigsministeriet  har  Industriraadet 
modtaget  Meddelse  angaaende  en  polsk  Forordning 
af  7.  December  f.  A.,  hvorved  bl.  a.  Toldmultiplikato¬ 
ren  for  en  Række  Varer  forhøjes  fra  500  til  1000. 

Forordningen  henligger  til  Gennemsyn  i  Industri¬ 
raadets  Sekretariat. 

Ingen  Oprindelsescertifikater  for  Australien. 

Gennem  Udenrigsministeriet  har  Industriraadet 
modtaget  Meddelelse  om,  at  den  australske  Regering, 
i  Henhold  til  telegrafisk  Indberetning  fra  Generalkon¬ 
sulatet  i  Melbourne,  har  opgivet  Kravet  om,  at  Varer, 
der  indføres  til  Australien,  skal  være  ledsaget  af  Op¬ 
rindelsescertifikat. 

Ved  Eksport  til  Sydafrika. 

I  Industriraadets  Sekretariat  henligger  til  Gennem¬ 
syn  en  gennem  Udenrigsministeriet  modtaget  Bekendt¬ 
gørelse  af  30.  Oktober  1922  angaaende  de  Formalite¬ 
ter,  der  vil  være  at  iagttage  ved  Eksport  af  Varer 
til  Sydafrika  med  Hensyn  til  Affattelsen  af  Faktura 
og  den  i  denne  angivne  Værdi  og  Oprindelse.  ' 

□□□□□□ 

g|g  Fra  Biblioteket.  §§gj 

Da  det  i  den  sidste  Tid  gentagne  Gange  er  konsta¬ 
teret,  at  Medlemmer  har  laant  enten  Tidsskrifthefter 
fra  Hylderne  eller  Haandbøger  fra  Reolerne  og  be¬ 


holdt  det  laante  nogle  Dage  for  senere  at  lægge  det 
paa  l’lads,  saa  indskærpes  det  hermed,  at  den  Slags 
Laan  volder  meget  Besvær  baade  for  andre  Medlem¬ 
mer  og  for  Bibliotekets  Personale.  Men  tillige  ind¬ 
skærpes  det,  at  saadanne  Laan  selvfølgelig  er  ulov¬ 
lige,  saa  paagældende  let  vil  paadrage  sig  meget  ube¬ 
hagelige  Følger. 

Biblioteket  er  daglig  aabent  Kl.  10—10,  Søndage  Kl. 
10-4. 

Følgende  nye  Bøger  er  indlemmede  i  Biblioteket. 

2.  Kali,  J.  C.  Universitetsbibliotekets  Organisation 
og  Fremtid.  Kbhvn.  1922.  104  S. 

25.  Einfeldt,  H.  D.  Lærebog  i  Fysik.  Kbhvn.  1922. 
282  S. 

42.  Dahlberg,  P.  Vor  Jords  Atmosfære.  Kbhvn.  1922. 
64  S. 

78.  Jonas,  J.,  &  A.  L.  Vanggaard.  Materiallære.  2.  Ud¬ 
gave.  Kbhvn.  1922.  388  S. 

86c.  A  manual  of  the  Steam  Wagon.  London  1918. 
103.  S. 

115.  Aspestrand,  T.  H.  Elektriske  Sterkstrøms-Anlæg. 

Kria.  1922.  537  S.  -f  13  Tvl. 

123.  Luckiesh,  M.  Artificial  Light.  London.  366  S. 

165.  Die  Baltische  Papierindustrie.  1922.  104  S.  Tvl. 
135.  Sandmo,  .1.  K.  Vejledning  i  Lokomobilskur.  Kri- 
stiania  1922.  65  S. 

135.  Camm,  F.  J.  Screw  cutting.  London  264  S. 

142.  Fuchs,  O.  Schmiedehåmmer.  Berlin  1922.  158  S. 
156.  Schmitto,  F.  Automobilbog.  1.  Udg.  Kbhvn.  1922. 
384  S. 

200.  Elektrotekniken  i  lantbrukets  tjanst.  Stockh.  1922. 
223  S. 

234.  Masters  of  water  colour  painting  Studio  special 
number.  1922—23.  8  S.  -f  Tvl. 

234.  Grevenor,  H.  Silhouetter.  Kria.  1922.  101  S. 

239.  Vedel,  V.  Renæssancens  Frembrud.  Kbhvn.  1922. 
235  S. 

241.  Johansen,  P.  Fidias.  Kbhvn.  1922.  248  S. 

255.  Heuss,  Th.  Das  Haus  der  Freundschaft  in  Kon- 
stantinopel.  Munch.  1918.  92  S. 

272.  Cassel,  G.  Penningvåsenet  efter  1914.  Stockholm. 
356  S. 

281c. Christiansen,  C.  Bidrag  til  dansk  Statshushold¬ 
nings  Historie.  I— II.  Kbhvn.  1922.  (2.  Bd.) 

281c.  Birck,  L.  V.  Rigets  offentlige  Formaal  og  Ind¬ 
tægter  i  Middelalderen  og  under  Adelsvælden. 
Kbhvn.  1922.  172  S. 

314.  Vahl,  M.,  og  Gudmund  Hatt.  Jorden  og  Menne¬ 
skelivet.  I.  Kbhvn.  1922.  572  S. 

321.  Peck,  A.  S.  Industrial  and  commercial  South 
America.  London  1922.  509  S. 

326.  Engelstoft,  P.,  og  F.  Nørgaard.  Hovedtræk  af 
Verdenshistorien  fra  186(5  til  vore  Dage.  Kbhvn. 
1922.  496  S. 

Kinesiske  Lysthus,  Frederiksberg  Have.  Kbhvn. 
1922.  24  S. 


Redaktion:  Povl  Drachmann.  Redaktionsudvalg:  C.  F.  Jarl,  F.  H.  J.  Rambusch  og  Torben  Zahle. 

Redaktion:  Vestre  Boulevard  18,  Kjøbenhavn  B.  Telefon  Byen  4084. 

Ekspedition  og  Annonceafdeling:  Vestre  Boulevard  18,  Telefon  8100.  Generalagentur  (Nissens  Annoncebureau)  Telefon  11977. 
For  lkke-Medlemmer  af  Industriforeningen  koster  Abonnement  paa  Tidsskriftet  6  Kr.  pr.  Aarg. 

Kjøbenhavn  —  Nielsen  &  Lydiche  (Axel  Sinunelkiær). 


TIDSSKRIFT  FOR 

INDUSTRI 

UDGIVET  AF  INDUSTRIFORENINGEN  I  KJØBENHAVN 

•  ORGAN  FOR  INDUSTRIRAADET  • 


Nr.  4  15.  FEBRUAR  1923 


Aktieselskabet  Vølund. 

Af  dansk  Jernindustris  Saga. 


I  Anledning  af,  at  Aktieselskabet  Vølund 
den  1.  Januar  1923  kunde  fejre  sit  25  Aars 
Jubilæum,  har  Selskabet  udsendt  et  smukt  Fest¬ 
skrift,  hvori  Selskabet  Direktør,  Aage  Christen¬ 
sen,  paa  en  klar  og  nøgtern  Maade,  uden  at  for¬ 
tabe  sig  i  overflødige  Betragtninger,  bar  rede¬ 
gjort  for  Firmaets  Tilblivelse  og  dets  Virksomhed 
gennem  Aarene.  Med  stor  Interesse  følger  man 
Forfatterens  Beretning  om,  hvorledes  Firmaet  fra 
en  saare  beskeden  Begyndelse,  saa  at  sige  Trin 
for  Trin,  er  vokset  frem  til  den  betydelige  og  an¬ 
sete  Stilling,  som  Aktieselskabet  »Vølund«  nu 
indtager  indenfor  den  danske  Maskinindustri. 
Det  gaar  her  som  næsten  overalt,  naar  man 


vil  søge  at  paavise,  hvad  det  er,  der  har  betinget 
dette  eller  hint  Foretagendes  Fremgang  og  Blom¬ 
string.  Inden  man  naar  ret  langt  ind  i  Direktør 
Christensens  Beretning,  bliver  man  nemlig  klar 
over,  at  det,  der  i  det  foreliggende  Tilfælde  har 
været  det  afgørende,  er  den  Energi  og  det  Ini¬ 
tiativ,  som  i  Tidens  Løb  er  udvist  af  nogle  faa 
ledende  Mænd  indenfor  Virksomheden  —  i  Sær¬ 
deleshed  Firmaets  oprindelige  Stifter,  Direktør 
F.  A.  H.  Petersen,  hans  senere  Kompagnon,  Di¬ 
rektør  Ludvig  Christensen,  og  i  de  sidste  Aar  af 
Selskabets  nuværende  Direktør,  Aage  Christen¬ 
sen. 

Aktieselskabet  Vølund  oprettedes  paa  Grund- 


Fabrikskomplekset  set  fra  Støberiet. 

lag  af  F.  A.  H.  Petersens  og  Ludvig  Christensens 
Maskinfabrik  og  Jernstøberi  paa  Blegdamsvejen 
i  Kjøbenhavn,  og  at  Firmaet  fik  det  anførte 
Navn,  skyldes  den  Omstændighed,  at  Holger 
Drachmanns  »Vølund  Smed«  netop  paa  den  Tid 
optog  Sindene  saa  stærkt.  Imidlertid  har  Aktie¬ 
selskabet  »Vølund«  sin  Rod  betydelig  længere  til¬ 
bage  i  Tiden,  idet  Maskinarbejder  F.  A.  H.  Pe¬ 
tersen  i  1875  sammen  med  en  Arbejdskammerat 
paabegyndte  et  lille  Klejnsmedeværksted  i  Kæl¬ 
deren  i  Borgergade  39  i  Kjøbenhavn. 

Det  var  overmaade  beskedne  Midler,  de  to 


Kammerater  til  en  Begyndelse  havde  at  raade 
over,  ialt  1200  Kroner,  og  der  maatte  Flid  og 
Energi  til  for  at  faa  Virksomheden  til  at  løbe 
rundt.  Efter  3  Aars  Forløb  blev  Kompagniska¬ 
bet  ophævet,  da  Maskinarbejder  Petersens  Ar¬ 
bejdstempo  var  for  kraftigt  for  hans  Kammerat. 
Petersen  fortsatte  derefter  Virksomheden  alene, 
og  der  maatte  hænges  i  fra  tidlig  Morgen  til  langt 
ud  paa  Aftenen,  men  det  lykkedes  ham  lidt  efter 
lidt  at  udvide  Bedriften,  saaledes  at  ban  af  Plads¬ 
hensyn  i  1878  maatte  flytte  Virksomheden  til 
Krystalgade,  hvor  han  efterhaanden  fik  anskaf¬ 
fet  de  nødvendige  Arbejdsmaskiner  og  kunde  be¬ 
skæftige  6  å  3  Mennesker  med  Fremstilling  af 
Bygningsbeslag,  smaa  Værktøjsmaskiner  til 
Smede  m.  v.  I  1883  kom  Petersen  i  Forbindelse 
med  Ingeniør  F.  L.  Smidth  og  Kaptajn  A.  B. 


Reck,  hvad  der  medførte,  at  han  siden  hen  fik 
overdraget  ret  omfattende  Leverancer  af  Maskin¬ 
arbejde,  dels  til  Cementfabriker,  Teglværker  o.  1., 
dels  til  Varmeanlæg,  Dampkedelanlæg  m.  v.  Disse 
betydelige  Arbejder  nødvendiggjorde  efterhaan- 
den  nye  Udvidelser  af  Værkstedet,  som  derfor  en 
Overgang  flyttedes  til  Toldbodgade  17  og  derfra 
senere  til  Nørrebrogade  52.  I  1890  var  Virksom¬ 
heden  vokset  i  en  saadan  Grad,  at  der  nu  kunde 
beskæftiges  60  å  70  Mennesker,  og  da  Udviklin¬ 
gen  medførte,  at  der  blev  overdraget  Petersen 
Arbejder,  hvortil  der  krævedes  teknisk  Hjælp, 


indsaa  han,  at  det  vilde  gaa  ud  over  den  prak¬ 
tiske  Ledelse,  hvis  han  vedblev  med  at  passe  det 
hele  selv,  og  da  saa  Ingeniør  Ludvig  Christensen 
i  1891  henvendte  sig  til  ham  og  foreslog  ham 
Kompagniskab,  kom  det  senere  saa  lykkelige 
Samarbejde  mellem  disse  to  Mænd  hurtigt  i  Stand, 
og  Firmaet  F.  A.  H.  Petersen  &  Ludvig  Christen¬ 
sen  oprettedes  den  1.  Januar  1892. 

Ingeniør  Christensen  havde,  efter  at  have  stu¬ 
deret  nogle  Aar  ved  Den  polytekniske  Lære¬ 
anstalt,  gjort  Tjeneste  som  Ingeniørassistent  ved 
Jernbaneanlæg  og  ved  forskellige  større  Anlæg 
under  Hedeselskabet.  Fra  1885  til  1892  havde 
han  imidlertid  været  ansat  i  Kaptajn  A.  B.  Recks 
Opvarmningsforretning  og  var  derved  kommen 
ind  paa  det  Felt,  som  senere  i  saa  høj  Grad  blev 
dyrket  af  Aktieselskabet  Vølund. 


Fabriken  i  Fugleperspektiv. 

F.  A.  H.  Petersens  Forretning  havde  i  Tidens 
Lob  været  meget  betydelig  Forbruger  af  Støbe¬ 
gods,  og  for  at  blive  uafhængig  af  de  forskellige 
Støberier  var  et  af  de  første  større  Spørgsmaal, 
som  man  tog  op  indenfor  det  nye  Firma,  dette, 
at  erhverve  et  eget  Støberi  enten  ved  Leje  eller 
Køb.  I  1894  lejede  man  derfor  af  Jernstøber  I.  P. 
Dalls  Bo  Jernstøberiet  paa  Blegdamsvej  28  og  32 
og  overflyttede  samtidig  bele  Virksomheden  til 
den  sammesteds  værende  Fabrik.  Efter  at  man 
nu  havde  faaet  eget  Støberi,  blev  Firmaet  i  Stand 
til  at  løse  større  Opgaver  paa  det  støberitekni¬ 
ske  Omraade,  og  man  optog  derfor  bl.  a.  Fabri¬ 
kationen  af  Dampgrydeanlæg  til  Hospitaler  etc. 

I  de  følgende  Aar  arbejdede  Firmaet  sig  nu 


var  Indledningen  til  den  vanskelige  Periode,  der 
yderligere  forværredes  ved  Byggekraket  i  1903, 
som  paaførte  Selskabet  overordentlig  betydelige 
økonomiske  Tab.  Det,  der  i  de  første  Aar  navn¬ 
lig  beskæftigede  Virksomheden,  var  en  Række 
meget  omfattende  Centralvarmeanlæg  i  offentlige 
og  private  Bygninger.  Desuden  udførte  man  en 
betydelig  Mængde  Dampvaskeri-  og  Dampkøk- 
kenanlæg  og  udviklede  og  forbedrede  de  an¬ 
vendte  Systemer,  Skønt  A/S  Vølund  saaledes  sta¬ 
dig  arbejdede  med  nye  betydelige  Opgaver  Lan¬ 
det  over,  var  Firmaets  økonomiske  Forhold  dog 
ret  trykkede,  og  der  indtraadte  først  en  virkelig 
Bedring  i  Forholdene,  efter  at  Firmaet  i  1907 
havde  faaet  overdraget  Udførelsen  af  de  meget 

Antal  Funktionærer  og  Arbejdere  gennem  48  Aar. 


støt  og  roligt  fremad,  men  da  den  Driftskapital, 
man  havde  til  Raadighed,  i  Virkeligheden  ikke 
var  fuldt  tilstrækkelig,  blev  Firmaet,  som  tidli¬ 
gere  omtalt,  i  1897  omdannet  til  et  Aktieselskab 
med  F.  A.  H.  Petersen,  Ludvig  Christensen  og 
Evald  Fenger  som  Direktører.  Paa  Grund  af 
Sygdom  og  ved  en  venskabelig  Overenskomst 
udtraadte  Direktør  Fenger  dog  allerede  af  Direk¬ 
tionen  i  1901. 

Aktieselskabet  Vølund,  der  begyndte  med  en 
Aktiekapital  paa  325  000  Ivr.,  traadte  ud  i  Livet 
under  betryggende  økonomiske  Forhold,  men 
der  fulgte  snart  en  Række  trange  Aar  for  det  nye 
Selskab.  Den  store  Lockout  i  1899,  under  hvil¬ 
ken  Direktør  Ludvig  Christensen  som  Formand 
for  Jernindustriens  Fabrikantforening  var  en  af 
dem,  der  stod  forrest  i  de  kæmpendes  Rækker, 


omfattende  Opvarmnings-,  Ventilations-  og  Va¬ 
skerianlæg  i  det  nye  Rigshospital.  Udførelsen  af 
de  heromhandlede  Arbejder,  der  løb  op  til  ca. 
Yi  Million  Kroner,  strakte  sig  over  Perioden  1907 
— 10,  og  den  fortræffelige  Udførelse,-  som  Arbej¬ 
det  fik,  bragte  ikke  blot  »Vølund«  dets  hidtil  sav¬ 
nede  økonomiske  Rygstød,  men  bidrog  ogsaa  i 
høj  Grad  til  at  befæste  Positionen  udadtil.  Se¬ 
nere  hen  har  A/S  Vølund  optaget  og  standardi¬ 
seret  Fabrikationen  af  Raaoliemotorer  og  overtog 
saa  sent  som  i  1919  Peter  Alminds  kendte  Spe¬ 
cialfabrik  for  Vaskerimaskiner,  altsaa  en  Fabri¬ 
kation,  der  nøje  knytter  sig  til  »Vølund«s  tidli¬ 
gere  Arbejdsfelt.  Yderligere  skal  anføres,  at  »Vø¬ 
lund«  i  de  senere  Aar  har  udviklet  en  ret  bety¬ 
delig  elektrisk  Afdeling,  hovedsagelig  knyttet  til 
»Vølund« s  Entreprenørvirksomhed  paa  de  tek- 

niske  Installationers  Omraade.  Desuden  har  man 
i  1921  paabegyndt  en  Virksomhed  med  Repara¬ 
tion  af  Lokomotiver  samt  har  oprettet  en  Han¬ 
delsafdeling  med  Tilknytning  til  udenlandsk  In¬ 
dustri  paa  Omraader,  der  ikke  konkurrerer  med 
dansk  Arbejde. 

Allerede  i  1916  bevirkede  den  stærke  Stigning 
i  Omsætningen,  at  Pladsforholdene  i  Fabriken 
paa  Blegdamsvejen  var  utilstrækkelige,  og  man 
besluttede  derfor  i  Januar  1918  at  købe  en  Fa¬ 
briksgrund  ved  Kongens  Enghave.  Paa  Grund 
af  de  vanskelige  Byggeforhold  i  Højkonjunktu¬ 
ren  umiddelbart  efter  Krigen  opgav  man  imid¬ 
lertid  selv  at  bygge  og  forhandlede  i  Stedet  for 
med  A/S  Nielsen  &  Winther  om  Overtagelse  af 
dette  Selskabs  store  moderne  Fabrikskompleks 
ved  Øresundsvej  paa  Amager.  Resultatet  af  For¬ 
handlingerne  blev,  at  A/S  Vølund  den  1.  Ja¬ 
nuar  1921  overtog  det  meget  omfattende  og  mo¬ 
derne  indrettede  Fabrikskompleks,  hvor  det  har 
været  muligt  at  indrette  hele  Fabrikationen  paa 
fuldt  ud  tidssvarende  Maade. 

Hele  Udviklingen  af  A/S  Vølund  kan  som 
tidligere  omtalt  sikkert  i  første  Linie  sættes  i  For¬ 
bindelse  med  den  Energi  og  Dygtighed,  hvor¬ 
med  den  daglige  Ledelse  gennem  Aarene  har 
forestaaet  Virksomheden,  men  ogsaa  en  Mand 
som  Arbejdsgiverforeningens  tidligere  Formand, 
Direktør  S.  C.  Hauberg,  der  var  Formand  for  Sel¬ 
skabets  Bestyrelse  fra  1909  indtil  sin  Død  i  Marts 
1920,  maa  særlig  nævnes  i  denne  Forbindelse. 

I  Slutningen  af  1916  trak  Direktør  Ludvig  Chri¬ 
stensen  sig  paa  Grund  af  Sygdom  tilbage  fra  Sel¬ 
skabets  Ledelse  og  døde  kort  Tid  efter.  Direktør  F. 
A.  H.  Petersen  fortsatte  derefter  som  Enedirektør, 
indtil  den  nuværende  Direktør  Aage  Christensen  i 
December  1918  indtraadte  i  Direktionen.  Senere 
er  Direktør  F.  A.  H.  Petersen  udtraadt  af  Direk¬ 
tionen,  men  er  dog  stadig  knyttet  til  »Vølund« 
som  Kommitteret.  Af  den  hosstaaende  Kurve, 
der  viser  Antallet  af  Funktionærer  og  Arbejdere, 
der  gennem  48  Aar  har  været  beskæftiget  i  A/S 
Vølund.,  yil  man  se,  hvilken  overordentlig 
Udvikling  dette  Selskab  navnlig  i  de  senere  Aar 
er  gennemgaaet.  Direktør  Aage  Christensen  har 
i  Festskriftet  paa  følgende  træffende  Maade  ka¬ 
rakteriseret  sit  Firma  og  de  Idéer,  der  i  de  se¬ 
nere  Aar  har  været  bestemmende  for  Firmaets 
Lidvikling: 

»A/S  Vølund  er  et  typisk  Eksempel  paa  en 
jernindustriel  Virksomhed  i  et  mindre  Land,  idet 
man  er  indstillet  paa  at  kunne  udføre  saa  at  sige 


ethvert  Arbejde,  som  paa  Grund  af  sin  Beskaf¬ 
fenhed  ikke  egner  sig  til  egentlig  Massefabrika¬ 
tion. 

Denne  Evne  til  at  kunne  tilpasse  sig  efter  Ef¬ 
terspørgslen  er  ganske  sikkert  Grunden  til,  at 
Selskabet  —  trods  de  senere  Aars  vanskelige 
Tider,  som  særlig  har  ramt  Specialindustrien  — 
har  kunnet  opvise  en  jevn  god  Beskæftigelse,  og 
foruden  denne  »Kerne«  i  Virksomheden,  som  — 
ganske  naturlig  —  hovedsagelig  er  baseret  paa 
Hjemmemarkedet,  staar  »Vølund«  i  den  nye  Fa¬ 
brik  med  de  gode  Fabrikationsbetingelser  for  Fa¬ 
brikens  Specialtilvirkninger  ogsaa  rustet  til,  naar 
Forholdene  bedrer  sig,  at  søge  udover  Landets 
Grænser  i  større  Omfang,  end  det  nu  er  mu¬ 
ligt.« 

Set  paa  Baggrund  af  den  Depression,  der  ellers 
for  Tiden  i  saa  høj  Grad  behersker  store  Dele 
af  den  danske  Industri,  kan  man  kun  glæde  sig 
over  den  Fremgang,  som  præger  A/S  Vølund, 
og  man  maa  lykønske  Selskabet  til  de  Re¬ 
sultater,  man  hidtil  har  kunnet  opvise,  og  det 
maa  haabes,  at  det  Initativ  og  den  faglige  Dyg¬ 
tighed,  der  hidtil  i  saa  høj  Grad  har  præget  dets 
Ledelse,  ogsaa  i  Fremtiden  maa  vise  sig  i  Stand 
til  at  hævde  og  udvikle  den  smukke  Position, 
som  A/S  Vølund  gennem  Aarene  har  tilkæmpet 
sig  indenfor  dansk  Industri. 

G  H. 

□□□□□□ 

Erændselsoliekongressen  i  Paris. 

Ingeniør  A.  Hallback,  som  har  deltaget  i  den  in¬ 
ternationale  Kongres  for  flydende  Brændsel  som  den 
svenske  Stats  Repræsentant,  har  i  »Svenska  Dagbla¬ 
det«  givet  nogle  Meddelelser  om  den  nævnte  Kongres. 

Han  var  blevet  meget  imponeret  af  de  energiske 
Anstrengelser,  som  Frankrig  gør  for  at  sikre  sig  sta¬ 
dig  at  kunne‘faa  flydende  Brændsel,  og  han  mener, 
at  Sverige  med  sine  rige  Muligheder -for  Sulfitproduk¬ 
tion  har  al  Anledning  til  at  følge  de  franske  Forsøg 
med  at  anvende  Spriten  [som  Motorbrændsel  med 
største  Opmærksomhed. 

Næste  Aar  skal  der  afholdes  en  ny  lignende  Kon¬ 
gres  i  Cambrigde,  som  har  samme  Program,  nemlig 
at  bidrage  til  at  løse  samtlige  de  Problemer,  som  an- 
gaar  saavel  Produktionen  som  Anvendelsen  af  fly¬ 
dende  Brændselsstoffer.  Der  blev  paa  Kongressen  i 
Paris  arbejdet  med  Foredrag  og  Diskussioner,  men 
nogle  Beslutninger  blev  ikke  taget  udover,  at  man 
vedtog  at  skabe  en  ensartet  Terminologi  angaaende 
Brændselsolier.  Her  raader  der  for  Øjeblikket  en  stor 
Forvirring,  efter  at  de  før  Krigen  dominerende  tyske 
Benævnelser  ikke  mere  bruges. 

Om  de  franske  Forsøg  kan  følgende  meddeles.  Man 
har  ved  Pechelbronn  i  Nærheden  af  Strassburg  for- 

søgt  en  ny  Metode  for  Produktion  af  mineralske  Olier. 
Denne  Olie  forekommer  i  Sandlag  af  2—3  Meters  Tyk¬ 
kelse  paa  150  Meters  Dybde.  Den  nye  Metode  bestaar 
i,  at  man  gaar  ned  i  Jorden  med  et  Borehul  og  der¬ 
efter  udgraver  et  Antal  horisontale  Tunneler,  saaledes 
at  der  fremstaar  kvadratiske  Arealer  paa  ca.  50  Me¬ 
ters  Sidelængde.  Olien  løber  ud  i  disse  Tunneler  og 
ned  i  Opsamlingsbrønde,  hvorfra  den  pumpes  op  til 
Jordens  Overflade  og  til  Raffinaderiet.  Udbyttet  pr. 
Ton  olieførende  Sand  bliver  ved  Boringen  20  kg, 
desuden  ved  den  omtalte  Drænering  50  kg.  Metoden 
giver  saaledes  over  3  Gange  saa  stort  Udbytte  som 
efter  den  gamle  Metode.  Den  nye  Maade  er  man  for 
Tiden  ved  at  indføre  i  Texas. 

For  at  blive  uafhængig  af  Udlandet  har  Frankrig 
undersøgt  de  forskellige  Muligheder  for  at  fremstille 
flydende  Brændselsstoffer  indenfor  Landets  egne  Græn¬ 
ser.  Som  Resultat  af  Undersøgelserne  har  man  be¬ 
stemt  sig  for  Spriten  og  vil  fremme  en  energisk  Roe- 
dyrkning  for  paa  den  Maade  at  producere  Sprit.  Som 
Biprodukter  faar  man  et  Kreaturfoder,  som  kan  for¬ 
syne  Landet  med  billigt  Kød,  og  Gødningsstoffer,  der 
atter  kan  hjælpe  til  en  billig  Produktion  af  Korn. 
Frankrig  kan  endnu  ikke  fremstille  saa  meget  Sprit, 
at  det  kan  dække  Behovet.  Resten  maa  dækkes 
med  importeret  Benzin  og  Petroleum.  Den  franske 
Produktion  af  flydende  Brændsel  er  ca.  20  pCt.  af 
Landets  hele  Behov.  Derfor  har  man  tænkt  at  fore- 
slaa,  at  der  skulde  blandes  et  mindre  Kvantum  Sprit 
i  al  Motorbenzin.  Det  er  imidlertid  kun  vandfri  Sprit, 
som  kan  blandes  med  Benzin,  medens  den  i  Hande¬ 
len  forekommende  Sprit  altid  indeholder  ca.  5  pCt. 
Vand.  Man  har  hidtil  ikke  ment,  at  man  kunde  blande 
denne  Sprit  med  Benzin.  Nu  har  Franskmændene  fundet 
paa,  at  man  ved  at  tilsætte  nogle  Procent  af  et  tre¬ 
die  Stof  kan  faa  en  saadan  Blanding  af  Sprit  og  Ben¬ 
zin,  at  den  er  holdbar  ogsaa  ved  Kulde,  uden  at  den 
vandholdige  Blanding  udskiller  sig.  En  saadan  Blan¬ 
ding  med  ca.  10  å  15  pCt.  af  Sprit,  Resten  Benzin 
samt  det  nævnte  Stof,  kan  man  anvende  i  alle  Auto¬ 
mobilmotorer  uden  særlige  Forandringer,  og  uden 
at  Brændselsforbruget  i  Volumen  bliver  nævneværdig 
forøget. 

En  ny  Metode  til  Fremstilling  af  Sprit  af  Savspaa- 
ner  blev  iøvrigt  demonstreret  paa  Kongressen  af  en 
Schweizer  ved  Navn  Vernet. 

Forandringen  af  vegetabilske  Olier  til  lette  Brænd¬ 
selsolier  synes  at  være  en  Sag,  som  har  Fremtiden 
for  sig.  Saalænge  der  staar  Solenergi  til  Raadighed, 
vil  man  altid  kunne  gøre  Regning  paa  Produktion  af 
vegetabilske  Olier.  Endnu  er  disse  dog  for  dj're  til, 
at  det  er  økonomisk  forsvarligt  at  anvende  dem  som 
Motorbrændsel.  Paa  Kongressen  holdt  Prof.  Berthelot  et 
Foredrag  om,  hvordan  Verdenskrigen  havde  bidraget 
til  alle  Landes  Forstaaelse  af,  at  det  var  et  Livsspørgs- 
maal  at  være  uafhængig,  navnlig  naar  det  gælder  fly¬ 
dende  Brændsel,  og  at  Spørgsmaalet  om  et  nationalt 
Brændselsstof  til  Motorer  ikke  kan  løses  generelt  for 
alle  Lande,  men  ethvert  Land  maa  forsøge  at  løse 
Opgaven  paa  sin  Maade,  hvorved  der  tages  Hensyn 
til  de  specielle  Forhold  i  hvert  Land. 

□□□□aa 


Russiske  Stats-Truster  og  Elektrificering. 

I  Løbet  af  de  sidste  tre  Fjerdingaar  er  der  inden¬ 
for  Sovjet-Rusland  oprettet  en  hel  Række  nye,  stats¬ 
lige  Truster,  hvoraf  i  hvert  F'ald  enkelte  allerede  er 
i  ret  travl  Virksomhed.  Trusterne  støttes  af  Staten, 
er  til  en  vis  Grad  selvstju-ende,  naturligvis  dog  under 
Sovjets  Kontrol.  Blandt  de  større  af  dem  skal  saale¬ 
des  nævnes: 

Trætrusterne.  Den  største  af  dem  er  Nord-Skoven, 
der  omfatter  42  Savmøller  med  ialt  77  000  Arbejdere; 
herhen  hører  ogsaa  Vestskoven  og  Dynaskoven.  De 
har  sluttet  Overenskomst  med  Letland  om  at  drive 
en  Række  Savværker  i  og  ved  Riga,  og  de  har  selv 
deres  egen  Savmølle  i  Riga  for  at  behandle  det  Træ, 
der  ad  Dynaen  flaades  dertil.  Nordskov-Trustens  Om¬ 
sætning  i  Marts  i  1922  beløb  sig  til  132  Milliarder 
Rubler! 

Tændstiktr usten,  Glawspitchka,  indeslutter  i  sig  alle 
større  russiske  Tændstikfabriker  og  har  sit  Hovedsæde 
i  Moskwa.  Hørtrusten  har  17  Lærredsvæverier  med 
20  000  Arbejdere;  sammen  med  den  skal  ogsaa  arbejde 
en  hele  Rusland  omspændende  Bomuldstrust,  der  hen¬ 
ter  sit  Materiale  (naar  Transportforholdene  da  tilla¬ 
der  det)  fra  de  rige  Bomuldsegne  inde  i  Turkestan. 
Tekstiltrusten,  Gussew,  bærer  sit  Navn  efter  den  le¬ 
dende  Storfabrikant  i  Tekstilbranchen;  den  skal  ef¬ 
ter  Opgivelse  være  en  af  de  største  i  hele  Rusland  og 
være  af  særlig  Betydning,  fordi  den  raader  over  et  stort 
Forraad  af  Raastoffer,  men  ogsaa  af  forarbejdede 
Ting.  Korktrusten  omfatter  10  Korkvare-  og  især  Kork¬ 
isolationsfabriker,  men  arbejder  med  importerede  Ma¬ 
terialer.  Endvidere  er  der  Symaskinetrusten,  Anilin- 
og  Farvetrust  (med  8  Fabriker),  Asbesttrust  i  Ural  (med 
2700  Arbejdere),  den  store  Gummitrust,  og  til  Slut 
endnu  de  store  Kraft-,  Maskin-  og  Raastof-Truster: 

Kultrusten,  der  omfatter  og  leder  87  Gruber  og  ke¬ 
miske  Fabriker  i  Sydrusland  med  op  imod  9000  Ar¬ 
bejdere. 

Elektricitetstrusten,  som  rummer  en  lang  Række 
elektriske  Virksomheder. 

Maskintrusten,  Gornza  Trust,  der  1.  Jan.  1922  be¬ 
skæftigede  40  000  Arbejdere  i  Mellemrusland.  I  den  er 
samlet  det  meget  vigtige  Arbejde  for  Waggon-  og  Ma- 
skinfabrikation  i  Rusland. 

Og  endelig  Staaltrusten,  Jugostal,  i  Sydrusland; 
den  har  en  Række  Jernmalm-Gruber,  tre  store  Jern- 
og  Staalværker  og  ialt  35  000  Arbejdere.  For  1922  ser 
»Programmet«  for  den  russiske  Blanding  af  Jern¬ 
malme  saaledes  ud: 

Ural-Distrikterne:  .  .  930  000  Pud 

Central-Rusland:  .  .  .  3  822  000  — 

Syd-Rusland .  10  000  000  — 

14  752  000  Pud, 

hvad  der  ikke  svarer  til  mere  end  nogle  faa  Procent 
af  Indvindingen  i  1913! 

De  største  af  de  til  disse  Truster  knyttede  Planer 
er  sikkert  dem,  der  samler  sig  om  Elektricitetstrusten 
og  de  andre,  beslægtede  elektriske  Værker.  Som  det 
allerede  ofte  er  anført  i  forskellige  Meddelelser  fra 
Rusland,  har  Sovjet-Styret  i  Rusland  sat  meget  store 

Forventninger  til  Elektrificeringen  af  Rusland,  For¬ 
ventninger,  man  endnu  ikke  er  kommen  ret  nærmod 
Opfyldelsen  af.  Man  havde  oprindelig  den  Plan  at 
grunde  en  stor  Statsbank  væsentlig  med  Elektrifice¬ 
ringen  for  Øje,  men  det  blev  atter  opgivet,  da  man 
indsaa,  at  Ruslands  egne  Midler  aldeles  ikke  strakte 
dertil.  I  Tidens  Løb  har  man  saa  arbejdet  med  for¬ 
skellige  Planer  om  udenlandsk  Hjælp,  baade  teknisk¬ 
organisatorisk  og  finansiel,  til  netop  dette  Formaal. 
Og  det  er  sikkert  ikke  mindst  i  denne  Retning,  at 
Hugo  Stinnes’  Planer  om  Samarbejde  med  Rusland 
gaar;  og  Rathenaus  gamle  Medarbejder,  Lederen  af 
A.  E.  G.  i  Rusland,  Krassin,  har  sin  store  Andel  i 
Elektricitets-Planerne. 

Planerne  gaar  i  Hovedsagen  ud  paa  at  bygge  30 
nye  Kraftstationer  rundt  om  i  Rusland,  hvoraf  20 
skal  drives  som  Dampmaskineanlæg,  med  en  samlet 
Ydeevne  af  1,1  Mili.  KW;  10  Anlæg  skal  være  Vand¬ 
kraftstationer  med  ialt  640  000  KW.  Allerede  før 
Krigen  var  der  en  Række  mindre  Vandkraftanlæg  i 
Gang,  ialt  250,  med  en  Ydeevne  af  ca.  400  000  KW. 
Og  man  paatænkte  da  ogsaa  Udbygningen  af  det  store 
Imatra-  Fald  i  Finland  med  det  for  Øje  at  forsyne 
Petrograd  og  dens  Omegn  derfra  med  Lys  og  Kraft. 
Det  forlyder  nu,  (ifølge  »Deutscher  Wirtschaftsdienst«) 
at  et  belgisk  Selskab,  Belgique  &  Imatra  Cie  skulde 
være  opsat  paa  at  tage  disse  Planer  op  igen.  Dette 
Selskab  har,  i  Samarbejde  med  Finlands  Regering,  al¬ 
lerede  udbygget  de  finske  Fald  for  en  Del.  Og  da  Sel¬ 
skabet  iforvejen  har  betydelige  Interesser  i  Petrograd, 
anstrenger  det  sig  meget  rimeligt  for  at  faa  Lov  til 
at  føre  Elektriciteten  dertil;  foreløbig  har  den  finske 
Regering  dog  ikke  villet  give  Samtykke  til  Eksport  af 
Elektricitet,  men  man  venter,  at  naar  Kraftanlægene 
bliver  tilstrækkelig  store,  vil  en  saadan  Eksport  aabnes. 

Alt  ialt  rummer  Rusland  jo  uh3rre  Arbejdsfelter 
for  Organisationerne  og  for  Kapital;  det  er  betegnende 
for  belgisk  Effektivitet,  at  det  lille  Land  ogsaa  og  al¬ 
lerede  gør  sig  gældende  derovre,  hvor  det  vel  maa  an¬ 
tages,  at  det  i  særlig  Grad  blev  tysk  og  amerikansk 
Indflydelse,  der  vilde  gøre  sig  gældende. 

Endnu  skal  nævnes  Forholdet  til  en  udenlandsk 
Koncessionshaver,  nemlig  til  den  store  svenske  Kugle¬ 
leje-Fabrik  (S.  K.  F.).  Denne  havde  i  1915  faaet  bygget 
en  Fabrik  i  Moskwa,  der  imidlertid  straks  efter  Re¬ 
volutionen  i  1917  blev  beslaglagt  og  siden  ført  videre 
under  Sovjets  Drift.  I  en  af  Moskwas  Forstæder  byg¬ 
gede  S.  K.  F.  sig  en  ny  Fabrik,  der  ogsaa  blev  sat  i 
Gang  og  gik  med  400  Mand.  Der  har  nu  i  nogen  Tid 
været  arbejdet  i  Fællesskab  mellem  S.  K.  F.  og  Sovjet 
paa  Grundlag  af  en  Koncession,  en  Overenskomst, 
der  i  det  væsentlige  gaar  ud  paa  følgende:  Svenskerne 
har  Kontrolen  med  Bygning  og  Drift  og  med  Maski¬ 
ner,  medens  Sovjet  leverer  Raastoffer  og  Arbejdere. 
Svenskerne  faar  15  pCt.s  Fortjeneste  paa  alle  Varer 
leverede  efter  Statens  Bestilling,  15  pCt.  af  Fabrika¬ 
tionen  maa  sælges  til  Udland  eller  Indland  til  Priser, 
de  selv  bestemmer.  Hele  Ledelsen  er  svensk; 
Regeringen  har  ogsaa,  for  at  skaffe  godt  Staalmateriale 
til  Kuglerne,  ansat  svenske  Bjergværksfolk  i  Gruber 
og  Staalværker  i  Ural,  der  skal  ophjælpe  Driften  der 
og  oplære  Arbejderne.  Den  svenske  Ingeniør,  som  har 


Ledelsen  af  P'abrikerne  i  Moskwa,  meddeler  yderligere, 
at  Regeringen  har  givet  fuld  Garanti  for  tilstrækkelig 
Arbejdsstyrke  og  Arbejdsro. 

□□□□□□ 

Mindre  Meddelelser. 

Ak  hvor  forandret  —  / 

Det  vil  endnu  være  i  frisk  Erindring,  hvorledes 
Industriens  Overgang  til  Statsdrift  gennem  Oprettel¬ 
sen  af  Monopoler  for  faa  Aar  siden  var  det  eneste 
saliggørende  baade  for  at  løse  de  sociale  Problemer, 
for  at  give  Penge  i  Statskassen  og  for  at  sikre  For¬ 
brugerne  billige  Priser.  Ogsaa  herhjemme  hærgede 
Monopol-Bacillen,  og  fra  social-demokratisk  Side  ind¬ 
bragtes  endog  i  Folketinget  et  Forslag  om  Statens 
Overtagelse  af  en  anselig  Række  af  vore  større  Indu¬ 
strigrene.  Anskuelserne  har  jo  ændret  sig  noget  siden 
da  baade  ude  og  hjemme.  De  bestaaende  Statsvirk¬ 
somheder  har  ikke  just  kunnet  opfylde  mange  af  de 
Missioner,  der  var  tillagt  dem,  hvilket  Skatteyderne 
kan  tale  med  om.  Nu  drejer  Diskussionen  sig  nær¬ 
mest  om  en  Begrænsning  af  Statsvirksomhederne  og 
om  Afvikling. 

Saaledes  kommer  fra  Statsmonopolernes  klassiske 
Land,  Frankrig,  Meddelelser  om,  at  der  i  Deputeret¬ 
kammeret  er  fremsat  yderst  skarp  Kritik  af  de  be¬ 
staaende  Monopoler  for  Tobak,  Tændstikker  og  Krudt. 
Det  fremhæves  saaledes,  at  det  franske  Tobaksmono¬ 
pol  giver  langt  ringere  Indtægter  for  Statskassen,  end 
man  andre  Steder  opnaar  gennem  effektiv  Beskatning 
af  den  frie  Industri,  medens  Tændstikmonopolet  nær¬ 
mest  har  lammet  den  franske  Produktion.  Samtidig 
rettede  Kritiken  sig  mod  de  højst  mangelfulde  Regn- 
skabsoptysninger,  der  gjorde  det  umuligt  at  faa  et 
fast  Skøn  over  Monopolernes  virkelige  Stilling  i  øko¬ 
nomisk  Henseende  —  noget  der  turde  være  en  Skøde¬ 
synd  for  alle  olfentlige  Virksomheder!  Den  parla¬ 
mentariske  Kritik  i  Frankrig  overfor  Statsmonopolerne 
har  vundet  ualmindelig  Tilslutning,  og  man  regner 
med,  at  Regeringen,  skønt  den  næppe  foreløbig  vil 
ophæve  Tobaksmonopolet,  snarest  muligt  vil  afskaffe 
Tændstikmonopolet. 

Lige  for  lige. 

Vi  oplyste  nylig,  hvilke  Vanskeligheder  der  møder 
den  danske  Industri  for  dens  Afsætning  i  fremmede 
Lande,  og  anførte  nogle  Eksempler  fra  vor  Tørele¬ 
mentindustri.  I  Tilslutning  hertil  kan  vi  oplyse,  at 
Czeko-Slovakiet  har  indført  en  Told  paa  Tørelemen¬ 
ter  af  60  cz.  Kr.  pr.  kg,  en  Told,  som  er  akkurat  40 
Gange  saa  høj  som  den  tilsvarende  Told  her  i  Dan¬ 
mark  (7 Vs  pCt.  af  Værdien).  Det  er  under  saadanne 
Forhold  selvsagt  umuligt  for  den  danske  Industri  at 
kunne  eksportere  til  Czeko-Slovakiet,  og  da  dette 
Eksempel  desværre  ikke  er  enestaaende,  synes  vi,  at 
den  proportionale  Importbegrænsning,  som  Import¬ 
reguleringen  af  Skotøj  har  ført  med  sig  overfor  den 
czeko-slovakiske  Afsætning  hertil,  maa  bedømmes  no¬ 
get  anderledes,  end  man  fra  visse  Sider  er  tilbøjelig 
til.  Den  danske  Industri  er  i  Principet  en  mindst  lige 

saa  ærlig  Tilhænger  af  den  uhindrede  Handelsomsæt¬ 
ning  som  det  danske  Landbrug,  men  en  afgørende 
Forudsætning  maa  rigtignok  være  den,  at  man  over¬ 
alt  mødes  i  et:  lige  for  lige.  Indtil  denne  Forudsæt¬ 
ning  er  i  Orden,  nødsages  man  til  at  se  opportunt 
på?  Forholdene  —  og  indstille  sig  derefter. 


Tysklands  Kulproduktion. 

Følgende  Tal  giver  et  Billede  af  disse  Forhold 
(Tallene  er  Mili.  Tons): 


Sten¬ 

kul 

Brun¬ 

kul 

Koks 

Bri¬ 

ketter 

Sept.  1913  (uden  Alsace- 

Lorr.  og  Saar) . 

Sept.  1921  (uden  polsk 

14,87 

7,47 

2,53 

2,41 

Øvreschlesien) . 

9,60 

10,36 

2,18 

2,97 

August  1922 . 

10,21 

12,15 

2,57 

3,22 

Sept.  1922  . 

10,16 

11,82 

2,47 

3,14 

Fra  Ruhrrevieret  meldes,  at  3A  af  samtlige  Arbej¬ 
dere  i  Oktober  Maaned  deltog  i  Overarbejdet.  Okto¬ 
bers  Produktion  er  derfor  ogsaa  i  hvert  Fald  der  over 
Septembers;  Antallet  af  Arbejdere  er  ogsaa  vokset  lidt. 

Indførslen  af  engelske  Kul  var  i  September  (efter 
engelske  Opgørelser)  1,6  Miil.  Tons,  for  Oktober  vil 
den  blive  ca.  2  Mili.  Tons. 

Spaniens  Erhvervsliv. 

Intet  Land  har  selvfølgelig  helt  undgaaet  at  blive 
ramt  af  Verdenskrisen.  Ogsaa  Spanien  er  blevet  følelig 
berørt  af  den.  Men  det  synes,  som  om  dette  har  givet 
Anledning  til  en  Forøgelse  og  Vækst  i  det  spanske 
Folks  Initiativ  eller  i  hvert  Fald  i  visse  Kredse  af 
det.  Fra  de  sidste  Maaneder  meldes  der  fra  alle  Egne 
af  Erhvervslivet  om  en  sundere  Udvikling,  en  rolig 
Fremgang.  Og  den  spanske  Kapital  har  vovet  sig  frem 
og  sat  store  Summmer  i  Opbygningen  af  Landets  In¬ 
dustri,  der  ogsaa  støttes  af  betydelige  naturlige  Rig¬ 
domme  og  Hjælpemidler.  Fra  det  sidste  halve  Aars 
Tid  meldes  om  følgende  nye  Industriforetagender: 

Compania  generale  de  Autobures,  Barcelona,  med 
en  Kapital  af  10  Mili.  Pesetas,  Termo-Electra,  Madrid, 
12  Miil.,  Sociedad  anonima  Moratå,  Barcelona,  15 
Miil.,  Rica,  Bilbao,  6  Mili.,  Fosfatos,  Madrid,  5  Miil. 
Pesetas,  og  en  Række  andre  med  ialt  10  Mil.  Pesetas’ 
Kapital.  En  enkelt  Storindustriel,  Urgoiti,  staar  bag 
en  Række  af  disse  Værker;  han  og  hans  Koncern  har 
i  den  senere  Tid  anbragt  over  100  Mili.  Pesetas  i  in¬ 
dustrielle  Foretagender.  Han  har  ogsaa  grundlagt  2 
store  Aviser,  gennem  hvilke  han  øver  betydelig  poli¬ 
tisk  Indflydelse. 

□□□□□□ 

Organisations-  og  Foreningsmeddelelser. 

Statens  Medvirken  til  Ydelse  af  Eksportkredit. 

Som  bekendt  bevilgedes  der  af  Statskassen  i  Som¬ 
meren  1922  5  Miil.  Kroner  til  at  fremme  den  danske 
Industris  Evne  til  at  yde  Kredit  i  Tilfælde  af  Eksport 
for  derved  enten  at  fastholde  eller  genvinde  tidligere 
Markeder  eller  at  vinde  nyt  Marked  for  danske  Indu¬ 
striprodukter.  Denne  Sag  var  et  af  Handelsminister 


Rothes  i  sin  Tid  meget  omtalte  8  Punkter,  paa  hvilke 
Regeringen  vilde  søge  at  imødekomme  Industriens 
Ønsker  under  den  forhaandenværende  kritiske  Situa¬ 
tion.  —  Der  er  allerede  givet  adskillige  Bevillinger  til 
danske  Industrivirksomheder,  men  Beløbet  er  endnu 
langtfra  opbrugt.  —  Sagen  administreres  af  Handels¬ 
ministeriet,  hvortil  Ansøgning  skal  indgives,  og  hvor 
nærmere  Oplysninger  kan  faas.  Ministeriet  har  ned¬ 
sat  et  raadgivende  Udvalg,  hvis  Formand  er  Indu- 
striraadets  Repræsentant,  Fabrikant  C.  F.  Jarl.  Det  er 
lykkedes  dette  Udvalg  ved  en  rimelig  Hensyntagen  til 
de  praktiske  Forhold  at  føre  Systemet  ud  i  Livet  paa 
en  saa  effektiv  Maade,  at  Nyttevirkningerne  for  In¬ 
dustrien  utvivlsomt  vil  vise  sig  langt  større,  end  man 
oprindelig  havde  Grund  til  at  vente  efter  den  Formu¬ 
lering,  Reglerne  havde  faaet. 

Ændringer  i  den  finske  Toldtarif. 

Gennem  Udenrigsministeriet  har  Industriraadet 
modtaget  Meddelelse  om  de  Ændringer,  der  er  fore¬ 
tagne  for  1923  i  den  finske  Toldtarif.  Ifølge  disse 
forhøjes  Indførselstolden  for  bl.  a.  elektriske  Maski¬ 
ner,  Sukker,  Korn  og  Mel,  medens  Eksporttolden  ned¬ 
sættes  for  bl.  a.  Træpap,  Papir,  og  endelig  Indførsels¬ 
tolden  nedsættes  for  Porcelæn,  Fajance  og  Lerarbej¬ 
der. 

Desuden  er  der  ved  en  Lov  af  22.  December  f.  A. 
indført  en  saakaldt  »Tolagsafgift«,  der  opkræves  ved 
Import  af  Varer  til  eller  Eksport  af  Varer  fra  Fin¬ 
land  og  udgør  højst  3  pCt.  af  Toldafgiften  for  den 
paagældende  Vare.  »Tolagsafgiften«  tilfalder  den  By, 
hvortil  Varen  er  indført,  respektive  hvorfra  Varen  er 
udført,  og  Regeringen  er  bemyndiget  til  at  fastsætte 
den  for  1923  gældende  pCt.  for  hver  enkelt  By. 

Sagen  er  fremlagt  til  Gennemsyn  i  Industriraadets 
Sekretariat,  Vestre  Boulevard  18,  I.  Sal,  Kontor  Nr.  9. 

Australiens  Dumping-Værn. 

Gennem  Udenrigsministeriet  har  Industriraadet 
modtaget  en  Indberetning  vedrørende  Australiens 
Anti-Dumping  Lovgivning,  hvoraf  det  fremgaar,  at  Lo¬ 
ven  yderligere  er  blevet  bragt  i  Anvendelse  overfor 
følgende  Varer: 

Emulsionsmaskiner,  Barbermaskiner,  Sakse,  Tætte¬ 
kamme,  Hængelaase  fra  Tyskland  samt  Eau  de  Co¬ 
logne  (Roger  &  Gallet’s)  fra  Frankrig,  Papæsker  fra 
Tyskland  og  »Portland  Cement«  fra  »United  Kingdom«. 

Udstilling  i  Reval. 

Udenrigsministeriets  Oplysningsbureau  for  Erhver¬ 
vene  har  meddelt  Industriraadet,  at  der  i  Estland  er 
planlagt  en  international  Handels-  og  Industriudstil¬ 
ling,  som  afholdes  i  Reval  i  Tiden  fra  2.  til  11.  Juni 

d.  A.  Den  estniske  Handels-  og  Industriminister  har 
paataget  sig  Protektoratet  for  Udstillingen,  der  foran¬ 
staltes  af  et  særligt  for  dette  Øjemed  dannet  Aktie¬ 
selskab. 

Udstillingen  vil  i  Lighed  med  sidste  Aars  Udstil¬ 
ling  i  39  Afdelinger  omfatte  samtlige  under  Handel 
og  Industri  henhorende  Varer. 

I  Industriraadets  Sekretariat  foreligger  til  Gennem¬ 
syn  Uddrag  af  en  Indberetning  fra  Konsulatet  i  Re¬ 
val  angaaende  den  omhandlede  Udstilling,  og  man 
haaber  i  nær  Fremtid  at  kunne  fremlægge  Blanketter 
til  Anmeldelse  af  Deltagelse  i  Udstillingen. 

Udstilling  i  Prag. 

Udenrigsministeriets  Oplysningsbureau  for  Erhver¬ 
vene  har  meddelt  Industriraadet,  at  der  i  Dagene  fra 

16.  til  21.  Maj  d.  A.  i  Prag  afholdes  en  Landbrugsud¬ 
stilling,  hvori  Udlændinge  har  Adgang  til  at  deltage 
i  Udstillingen  af  Landbrugsredskaber  og  -maskiner. 

□□□□□□ 


Fra  Biblioteket.  Hg 

Der  meddeles  denne  Gang  en  Oversigt  over  nyere 
Bøger  om  Regning,  Regnemaskiner,  om  grafisk  Reg¬ 
ning  og  Nomograli. 

287.  Brown,  W.  Vejledning  i  Handelsregning.  Kbhvn. 
1895.  256  S. 

17.  Sillén,  O.  Genviigar  och  Kontrollmetoder  vid 
Råkning.  Stockh.  1912.  64  S. 

17.  Winkel,  H.  Gebrauchsanweisung  zur  allgemeinen 
Rechentafel. 

17.  Dobbeler,  C.  v.  Gebrauchsanweisung  fur  die 
Ivalkulationstafeln. 

18.  Hafnia’s  Multiplikationstabeller.  Kbhvn.  1897. 

18.  Bruns,  H.  Grundlinien  des  wissenschaftlichen 

Rechnens.  Leipz.  1903.  159  S. 

17.  Lohse,  O.  Tafeln  fur  numerisches  Rechnen  mit 
Maschinen.  Leipz.  1909.  122  S. 

17.  Gram,  J.  P.,  &  A.  Oppermann.  Regnetavler.  Kø¬ 
benhavn  1888.  16  S.  Tvl. 

17.  Santz,  A.  Rechentafel.  Berl.  1920.  212  S. 

18.  Skov,  L.  C.  J.  Vejledning  i  Anvendelse  af  Regne¬ 
stok.  Vejle  1914.  28  S. 

18.  Skov,  L.  C.  Vejledning  i  Anvendelse  af  Regnestok. 
Vejle  1917.  43  S. 

18.  Thomassen,  Fr.  Strejflys  over  nogle  Regneappa- 
raters  Udviklingshistorie.  Kria.  1917.  19  S.  Tvl. 
18.  Jørgensen,  H.  A.  Regnestaven.  Kria.  1919.  80  S. 
Tvl. 

18.  Rohrberg,  A.  Theorie  und  Praxis  des  Rechen- 
schiebers.  Leipz.  1916.  50  S. 


18.  Lundsgaard,  E.  Regnestokken.  Kbhvn.  1919.  28  S. 

18.  Lenz,  K.  Die  Rechenmaschinen  und  das  Maschi- 
nenrechnen.  Leipz.  1915.  120  S. 

18.  Mayer,  J.  E.  Das  mechanische  Rechnen  des  In- 
genieurs.  Hannover  1908.  118.  S.  Tvl. 

17.  Grosse,  W.  Grapliische  Papiere.  189  S. 

17.  Haskell,  A.  C.  How  to  make  and  use  graphic 
charts.  N.  Y.  1920.  539  S. 

17.  Oeagne,  M.  d\  Nomogrammes.  Paris  1912.  192  S. 
Tvl. 

17.  Oeagne,  M.  d\  Traité  de  Nomographie.  Paris 
1899.  489  S. 

17.  Oeagne,  M.  d’.  Les  calculs  usuels.  Paris  1891.  94 
S.  Tvl. 

17.  Oeagne,  M.  d’.  Calcul  graphique  et  Nomographie. 
Paris  1914.  414  S. 

17.  Mehmke,  R.  Leitfaden  zum  graphischen  Rech¬ 
nen.  Leipz.  1917.  160  S. 

17.  Pirani,  M.  Graphisclie  Darstellung  in  Wissen- 
schaft  und  Technik.  Berl.  1919.  126  S. 

17.  Sorreau,  R.  Nomographie  ou  Traité  des  Abaques 
I— II.  Paris  1921. 

17.  Schreiber,  P.  Grundzuge  einer  Flachen-Nomo- 
graphie.  Braunschw.  1921.  85.  S.  Tvl. 

17.  Schreiber,  P.  Grundzuge  einer  Flåclien-Nomo- 
graphie.  Braunschw.  1922.  113  S. 

17.  Luckey,  P.  Einfiihrung  in  die  Nomographie. 
I -II.  Leipz.  1920. 

17.  Albrecht,  Th.  Logarithmisch-Trigonometrische 
Tafeln.  Berl. 

17.  Peters,  J.  Fiinfstellige  Logarithmentafel.  Berlin 
1912.  82  S. 

17.  Gausz,  F.  G.  Fiinfstellige  Logarithmische  und 
Trigonometrische  Tafeln.  Stuttg.  1912.  207  S. 

17.  Peters,  J.,  und  .1.  Stein.  Zweiundftinfzigstellige  Lo- 
garithmen.  Berl.  1919.  29  S. 

□□□□□□ 

Uddeling  af  Understøttelser  fra  Alex.  Foss’ 
Industrifond  og  C.  F.  Jarl’s  Industrifond. 

Fra  Alex.  Foss’  Industrifond  er  der  i  December 
Maaned  f.  A.  uddelt  Understøttelser  til  et  Beløb  af 
ialt  Kr.  21  600,  heri  indbefattet  som  Supplement  et 
Beløb  af  ca.  Kr.  4000  fra  C.  F.  Jarl’s  Industrifond. 

Følgende  har  modtaget  Understøttelser: 

Foreningen  af  tekniske  Skoler  i  Danmark. 

Kontorchef,  cand.  polit.  P.  P.  Svejstrup,  Kbhvn. 

Mekaniker  S.  Riimenapp,  Kbhvn. 

Docent,  Dr.  techn.  Jul.  Hartmann,  Kbhvn. 

Smedemester  Aage  Schøller,  Kbhvn. 

Korner  &  Kett,  Kbhvn. 

Mekaniker  Regnar  Jensen,  Kbhvn. 

Fabrikant  Oscar  Petersen,  Kbhvn. 

Urmager  Anders  Jensen,  Vesløs. 

Keramiker  P.  Nordstrom,  Husum. 

1.  MARTS 


1923 


Told-  og  Handelspolitik  i  andre  Lande. 

En  Oversigt  over  den  øjeblikkelige  Stilling  i  told-  og  handelspolitisk  Henseende  i  en  Række 

evropæiske  Stater. 


TIL  Belysning  af  de  aktuelle  toldpolitiske 
Spørgsmaal  har  Industriraadet  indsamlet 
en  Række  officielle  Oplysninger  om  den  øjeblik¬ 
kelige  Stilling  i  forskellige  evropæiske  Staters 
Told-  og  Handelspolitik.  Det  har  ikke  været  Hen¬ 
sigten  at  tilvejebringe  et  tungt  Materiale  af  Love, 
Tarifer,  Betænkninger  o.  1.,  men  derimod  gennem 
en  summarisk  Fremstilling  af  Hovedprinciperne 
for  Told-  og  Traktatlovgivning,  heri  indbefattet 
ekstraordinære  Kriseforanstaltninger  m.  m.,  at 
klarlægge  Retningslinien  i  de  paagældende  Lan¬ 
des  økonomiske  Politik. 

De  Hovedspørgsmaal,  man  har  ønsket  besvaret, 
har  for  Handels-  og  T raktatpolitiken  været  føl¬ 
gende: 

a.  Er  vedkommende  Lands  Handelspolitik  ba¬ 
seret  paa  Mestbegunstigelsessystemet, 

b.  Er  Landets  Toldpolitik  ordnet  saaledes,  at 
der  ved  Handelstraktater  er  givet  eller  kan  gi¬ 
ves  Toldnedsættelser  i  Forholdet  overfor  en¬ 
kelte  Lande.  Er  der  f.  Eks.  2  Tarifer,  eller 
er  der  givet  Regeringen  en  Bemyndigelse  til 
administrativt  at  nedsætte  Toldsatserne  imod 
Indrømmelser  fra  andre  Lande  (Differential- 
told  m.  v.). 

c.  Har  man  foretaget  Forhøjelser  af  visse  Told¬ 
satser  i  den  Hensigt  at  slaa  af  paa  disse,  naar 
tilstrækkelige  Modydelser  fra  Udlandet  op- 
naas,  og  i  hvilke  Tilfælde  er  dette  sket. 

d.  Hovedindholdet  af  de  vigtigste  Handelstrak¬ 
tater,  der  ikke  hviler  paa  Mestbegunstigelses¬ 
systemet. 

e.  Hvorledes  er  Bestemmelsen  om  Forhøjelser 
af  Toldsatserne  i  Tilfælde  af  Toldkrig. 


For  Kriseforanstaltningerne  har  man  særlig  søgt 
belyst: 

a.  Importreguleringer. 

b.  Ekstraordinær  Forhøjelse  af  Toldsatserne  — 
generelt  eller  for  visse  Varegrupper  —  gen¬ 
nem  Krav  om  Toldens  Betaling  i  Guldværdi 
etc.,  Valutatillæg,  Forhøjelse  ved  Fastsættelse 
af  visse  Kvotienter  m.  v. 

c.  Andre  Foranstaltninger  til  at  beskytte  den 
hjemlige  Produktion. 

Idet  vi  iøvrigt  skal  lade  det  fremskaffede  Ma¬ 
teriale  tale  for  sig  selv,  kan  vi  ikke  undlade  at 
fremhæve  det  grelle  Misforhold  mellem  vore 
hjemlige  Forhold  og  den  overordentlige  Bevæge¬ 
lighed  i  og  opportune  Udnyttelse  af  Toldpolitiken 
baade  i  fiskal  og  beskyttelsesmæssig  Henseende  i 
andre  Lande. 

Belgien. 

å  jour-Føring.  —  Straff etold.  —  Bort  fra  Værditold. 

Belgiens  Handels-  og  Toldpolitik  før  Krigen  hvilede 
i  det  store  og  hele  paa  Principerne:  Frihandel  og  Mest¬ 
begunstigelse.  De  samme  Principer  fastholdes  ogsaa 
efter  Krigen,  men  dog  med  de  Modifikationer,  som  de 
meget  forandrede  Forhold  har  nødvendiggjort. 

De  Forandringer,  Toldtarifen  har  undergaaet,  be- 
staar  paa  en  enkelt  Undtagelse  nær  —  Ophævelsen  af 
Tolden  paa  Kvæg  og  Kød  i  1919  —  i  alt  væsentlig  i 
Forhøjelser.  Efter  at  Tolden  ved  specielle  Love  i  1919 
var  bleven  fordoblet  for  01  og  Tobak  og  firdoblet  for 
Alkohol,  blev  i  1920  de  fleste  i  Tarifen  specificerede 
Toldsatser  forhøjede  med  Koefficienter  indtil  det  tre¬ 
dobbelte,  i  1921  indtil  det  seksdobbelte,  dog  saaledes 
at  de  største  Kvotienter  rammer  de  dyreste  eller 
Luksusvarer,  og  at  nødvendige  Næringsmidler  eller 

RaastofTer  gaar  fri.  I  1921  indførtes  endvidere  dels  en 
moderat  Told-  eller  Tarifforhøjelse  for  visse  saakaldte 
Luksusvarer  (navnlig  Frugter,  Silke,  Pelsværk,  Mu¬ 
sikinstrumenter,  Juveler,  Møbler,  Stentøj  og  Fajance, 
Automobiler,  Cykler),  dels  en  sæi'lig  Tarif  overfor 
Tyskland,  der  rammer  saadanne  Varer,  som  ikke  er 
nødvendige  for  eller  produceres  i  Belgien  (samme 
System  kan  anvendes  overfor  andre  valutasvage 
Lande,  hvad  dog  ikke  er  sket).  Endelig  i  1922  kom  en 
mindre  Told  paa  Benzin. 

Ved  de  nævnte  Forandringer  mener  man  dog  ikke 
at  være  kommen  bort  fra  Frihandelsprincipet,  idet  de 
enten,  som  Forhøjelseskoefficienterne,  er  indført  for  no¬ 
genlunde  —  ikke  helt  —  at  bringe  Toldsatserne  å  jour 
og  i  Harmoni  med  den  for  visse  Varer  gældende  Vær- 
ditoldbeskatning,  eller,  hvor  de  betegner  virkelige  For¬ 
højelser,  af  fiskale  Hensyn.  Af  protektionistisk  Karak¬ 
ter,  men  ganske  midlertidig,  er  egentlig  kun  den  spe¬ 
cielle  Tarif  overfor  Tyskland;  man  har  ment,  at  de 
ganske  ekstraordinære  Valutaforhold  nødvendiggør 
ekstraordinære  Foranstaltninger  for,  at  den  belgiske 
Industri  ikke  skal  blive  ganske  ødelagt  i  Konkur¬ 
rencen. 

For  saa  vidt  angaar  Straff etoldbestemmelser  hjem- 
ler  Lov  af  19.  Maj  1902  Ret  til  at  paalægge  Varer 
kommende  fra  Lande,  der  ikke  har  nogen  Handels¬ 
ordning  med  Belgien  og  ikke  yder  det  Behandling  som 
mestbegunstiget  Nation,  en  Tillægsafgift  af  50  pCt.  til 
Toldtarifens  Satser,  og,  hvis  Varerne  ikke  falder  ind 
under  Tarifen,  en  Afgift  af  15  pCt.  af  Værdien  eller  en 
tilsvarende  speciel  Afgift;  derhos  kan  der  paalægges 
Varer,  som  i  deres  Hjemland  nyder  Eksportpræmie, 
en  Afgift  svarende  til  Præmiens  Størrelse.  Disse  Be¬ 
stemmelser  har  dog  aldrig  været  anvendte. 

Forslag  til  en  ny  Toldtarif  er  udarbejdet  og  vil  i  en 
nærmere  Fremtid  blive  forelagt  Parlamentet.  Herved 
vil  alle  foran  nævnte  Bestemmelser  bortfalde,  og  den 
nye  Lov  vil  indeholde  alle  fornødne  Forskrifter.  For¬ 
slaget  til  den  nye  Tarif  vil,  bl.  a.  ved  at  rette  adskil¬ 
lige  Anomalier,  bringe  en  Del  Forhøjelser  og  nogle 
Nedsættelser,  men  vil  fastholde  de  nugældende  Hoved¬ 
synspunkter:  Toldfrihed  for  nødvendige  Næringsmid¬ 
ler,  der  ikke  produceres  eller  ikke  produceres  i  til¬ 
strækkelig  Mængde  i  Belgien,  samt  for  Raaprodukter, 
nødvendige  for  Industrien;  meget  moderat  Told  paa 
Halvfabrikata,  der  produceres  i  Belgien,  men  omdan¬ 
nes  her;  en  Told  af  7 — 15  pCt.  paa  færdige  Produkter, 
der  konkurrerer  med  belgiske;  samt  en  Told  af  i  Reg¬ 
len  ikke  over  20  pCt.  paa  Luksusartikler.  Det  nye 
Forslag  vil  komme  til  at  indeholde  en  Minimums-  og 
en  Maksimumstarif,  og  denne  sidste  vil  kunne  benyt¬ 
tes  overfor  valutasvage  Lande  og  som  Kampmiddel, 
men  Regeringen  vil  ikke  ad  administrativ  Vej  kunne 
nedsætte  Toldsatserne.  Det  er  en  Selvfølge,  at  For¬ 
slaget  vil  kunne  undergaa  mange  Forandringer  under 
Behandlingen  i  Parlamentet.  Tendensen  synes  at  gaa 
i  Retning  af  at  komme  bort  fra  Værditolden,  der  er 
»en  Præmie  paa  Uærlighed«. 

Endnu  skal  mindes  om,  at  den  meget  indbringende 
indenlandske  Omsætningsafgift  paa  1  pCt.  for  uden¬ 
landske  Varers  Vedkommende  opkræves  ved  Indførs¬ 
len. 

Der  har  efter  Krigen  i  længere  Tid  været  Indførsels- 


og  Udførselsforbud  for  en  Mængde  Varer,  saaledes  at 
Ind-  og  Udførsel  kun  kunde  finde  Sted  med  Licenser. 
Hensigten  hermed  var  ikke  at  hindre  Importen  af  Va¬ 
rer,  men  at  kontrolere  Fordelingen.  Dette  System  er 
nu  i  Virkeligheden  bortfaldet;  naar  der  endnu  kræves 
Licens  for  Indførsel  af  Anilin-Farvestoffer  og  tyske 
Landbrugsmaskiner  samt  ved  Udførsel  af  Ildvaaben 
og  Ammunition  til  visse  Lande,  skyldes  det  Bestem¬ 
melser  i  Fredstraktaten  o.  1.  Regeringen  søger  dog  for 
Tiden  Lovgivningsmagtens  Bemyndigelse  til  vedbli¬ 
vende  at  kunne  træffe  Foranstaltninger  til  Regulering 
af  Ind-  og  Udførslen  for  om  fornødent  at  hindre  Ud¬ 
førsel  af  uundværlige  Levnedsmidler  og  Materialer 
(f.  Eks.  Mursten).  Denne  Bemyndigelse  vil  formentlig 
blive  givet. 

Der  er  siden  Krigen  af  Belgien  kun  afsluttet  een 
Handelstraktat ,  nemlig  med  Polen;  denne  er  endnu 
ikke  forelagt  Kamrene  til  Godkendelse  og  endnu  ikke 
offentliggjort,  men  den  vides  at  hvile  paa  Mestbegun- 
stigelsesprincipet.  Dette  Princip  ligger  ligeledes  til 
Grund  for  de  Forhandlinger,  der  er  indledede  med  en 
Række  andre  Lande  angaaende  Handelstraktater. 

Czeko-Slovakiet. 

d  jour-Føring.  —  Importforbud.  —  Straffetold. 

Ved  den  czeko-slovakiske  Republiks  Dannelse  den 
28.  Oktober  1918  beholdt  man  de  østrig-ungarske 
Toldtarifer,  der  var  gældende  i  Dobbeltmonarkiet  i 
1914.  Af  Hensyn  til  Valutanedgangen  forhøjede  man 
med  visse  Mellemrum  Toldsatserne  procentvis,  altsaa 
et  Valutatillæg,  som  dog  ikke  fuldt  udlignede  Diffe¬ 
rencen  mellem  Dagskursen  og  den  østrigske  Krones 
Værdi  før  Krigen.  Man  inddelte  de  forskellige  Vare¬ 
grupper  i  3  Afdelinger,  hvoraf  den  første  særlig  ind¬ 
befattede  Luksusvarer,  den  anden  halvfærdige  Varer, 
den  tredie  Levnedsmidler  og  RaastofTer,  saaledes  at 
det  procentvise  Valutatillæg  var  højst  for  den  første 
Afdeling  og  lavest  for  den  sidste  Afdeling. 

Dette  System  forlod  man  den  21.  Maj  1921  ved  at 
gaa  over  til  de  østrig-ungarske  Grundsatser  i  Forbin¬ 
delse  med  Koefficienter.  Den  19.  December  1921  fandt 
der  en  Regulering  Sted  af  Koefficienterne,  og  man  har 
for  Øjeblikket  under  Udarbejdelse  en  Revision  af  Ko¬ 
efficienterne  under  Hensyn  til  den  czekiske  Krones 
Stigning  siden  December  1921. 

Overgangen  til  Koefficientsystemet  betød  faktisk  en 
hel  ny  Toldlov,  idet  de  fleste  Toldsatser  derved  for¬ 
andredes.  Koefficienterne  varierer  fra  1  til  30,  Tolden 
paa  nogle  Positioner  blev  derved  forhøjet,  andre  for¬ 
mindsket,  og  for  RaastofTer,  enkelte  Levnedsmidler 
som  f.  Eks.  Korn,  Mel,  Æg,  Svinefedt,  Fisk  samt  visse 
Frøsorter,  raa  Huder  o.  s.  v.  er  der  Toldfrihed. 

De  nugældende  Toldsatser  kan  ikke  betragtes  ude¬ 
lukkende  som  en  å  jour-Føring,  flere  af  Forhøjelserne 
maa  siges  at  være  af  protektionistisk  Natur,  og  ved 
Fastsættelsen  af  Koefficienterne  i  December  1921  læg¬ 
ger  man  ikke  Skjul  paa,  at  der  bl.  a.  er  taget  Hens}m 
til  den  tyske  Konkurrence. 

Hvad  angaar  særlige  Foranstaltninger  i  Anledning 
af  den  efter  Krigen  herskende  økonomiske  Krise,  skal 
bemærkes,  at  man  i  saa  Henseende  har  indført  et 
fuldstændigt  Kontrolsystem  med  Ind-  og  Udførslen. 

Efter  dette  System  behandles  alle  Varer,  der  søges 
ind-  eller  udførte,  efter  en  af  de  3  Maader:  a.  Kontrol¬ 
frihed,  b.  Anmeldelse,  c.  Bevilling.  Den  fuldstændige 
Kontrolfrihed  anvendes  kun  overfor  Udforselsvarer, 
hvoraf  de  fleste  nu  frit  kan  udføres.  Undtagelse  her¬ 
fra  er  f.  Eks.  Huder,  som  ikke  maa  udføres  af  Hen¬ 
syn  til  Læderfabrikationen. 

Indførsel  mod  Anmeldelse  betyder  i  Virkeligheden 
fri  Indførsel,  og  herunder  kommer  f.  Eks.  Korn,  Mel, 
de  fleste  Levnedsmidler  og  Raastoffer. 

Til  Indførsel  af  andre  Varer,  og  det  er  langt  de 
fleste,  skal  der  i  ethvert  Tilfælde  en  Bevilling,  hvor¬ 
ved  Administrationen  har  det  i  sin  Magt  for  kortere 
eller  længere  Tid  at  forhindre  Indførsel. 

Endelig  skal  følgende  oplyses  angaaende  Republi- 
kens  Traktatpolitik. 

Denne  er,  hvad  angaar  Ind-  og  Udførsel,  baseret 
paa  Mestbegunstigelsesprincipet  i  Forbindelse  med 
Kontingentaftaler.  Der  er  indtil  nu  i  Handelstraktater 
ikke  givet  nogen  Nedsættelse  i  Toldsatserne  overfor 
fremmede  Lande. 

Der  findes  kun  en  Toldtarif,  men  Regeringen  kan  i 
en  Handelstraktat  nedsætte  Toldsatserne  imod  Ind¬ 
rømmelser  fra  Modpartens  Side.  Dog  kan  en  saadan 
Nedsættelse  kun  betragtes  som  provisorisk,  idet  en¬ 
hver  Handelstraktat  skal  forelægges  Rigsdagen  til  Ra¬ 
tifikation. 

Man  opgiver,  at  man  ikke  har  forhøjet  Toldsatserne 
i  den  Hensigt  at  slaa  af  paa  de  paagældende  For¬ 
højelser,  men  det  kan  altsaa  lade  sig  gøre. 

Alle  de  afsluttede  Handelstraktater  hviler  paa  Mest¬ 
begunstigelsesprincipet  i  Forbindelse  med  Kontingent¬ 
aftaler  og  Frilister.  Medens  Frilister  kommer  ind  un¬ 
der  Mestbegunstigelse,  er  dette  ikke  Tilfældet  med 
Kontingenter. 

Regeringen  kan  administrativt  i  Tilfælde  af  Told¬ 
krig  med  et  andet  Land  vedtage  StratTetoldbestem- 
melser. 

Sverige. 

’  Toldforhøjelser.  — -  Korntold.  —  Mestbegunstigelse. 

Med  den  31.  Juli  1919  ophørte  de  under  Krigen  ud¬ 
stedte  provisoriske  Forordninger,  der  omfattede  visse 
Ændringer  i  tidligere  gældende  Toldbestemmelser,  men 
forøvrigt  i  denne  Sammenhæng  ikke  frembyder  Inter¬ 
esse.  Efter  ovennævnte  Dato  har  der  fundet  en  Del 
Forandringer  i  Indførselstoldsatserne  Sted,  i  over¬ 
vejende  Grad  Toldforhøjelser  af  reel  Natur  uden  sær¬ 
lig  Hensyntagen  til  stedfundne  Prisstigninger.  Moti¬ 
verne  til  Forhøjelserne  er,  med  Undtagelse  af  Korn¬ 
tolden,  i  det  allervæsentligste  af  fiskal  Natur.  Saale- 
des  er  f.  Eks.  Kaffetolden  blevet  forhøjet  for  ubrændt 
Kaffe  fra  12  til  50  Øre  og  for  brændt  fra  20  til  66  Øre 
pr.  kg. 

For  Korntoldens  Vedkommende  forholder  Sagen  sig 
saaledes,  at  der  den  21.  August  1919  efter  Rigsdagens 
Beslutning  udstedtes  en  Forordning  om  Indførsel  af 
Glidetold  paå  Hvede,  Rug  og  Byg,  formalet  og  ufor- 
malet.  Hensigten  hermed  var  at  skaffe  Landbruget 
en  Toldbeskyttelse  af  samme  Virkning  som  den,  Told¬ 
beskyttelsen  havde  udøvet  før  Krigen  og  inden  Tolden 
paa  Grund  af  Krigstidens  Virkninger  blev  suspenderet. 


Tolden  paa  det  umalede  Korn  blev  beregnet  til  at 
modsvare  Halvdelen  af  Forskellen  mellem  Importpri¬ 
sen  og  en  af  Landbrugsministeriet  med  visse  Mellem¬ 
rum  fastsat  indenlandsk  Normalpris,  dog  maatte  Tol¬ 
den  ikke  overskride  den  før  Krigen  bestaaende  Told¬ 
sats:  3  Kr.  70  Øre  pr.  100  kg.  Denne  sidste  Begræns¬ 
ning  blev  den  20.  April  1921  ophævet,  og  Tolden  pr. 
100  kg  kom  derefter  op  paa  omkring  7  Kr.  20  Øre. 
Den  1.  Juni  1922  ophævedes  Glidetolden,  og  den  tidli¬ 
gere  Toldsats  3  Kr.  70  Øre  pr.  100  kg  genindførtes. 

I  det  efter  Krigen  forløbne  Tidsrum  er  der  ikke  ble¬ 
vet  udstedt  noget  helt  eller  delvis  Forbud  mod  Indfør¬ 
sel  af  Industrivarer,  ligesom  der  ikke  med  Undtagelse 
af  Sukker  er  haandhævet  andre  Former  for  Import¬ 
regulering. 

Paa  Grund  af  den  svenske  Krones  høje  Værdi  har 
der  ikke  været  Anledning  til  at  stille  noget  Krav  om 
Toldens  Betaling  i  Guld.  I  Foraaret  1922  fremlagde 
Regeringen  i  Rigsdagen  et  Forslag  til  en  Forordning 
angaaende  Foranstaltninger  til  Beskyttelse  mod  Va¬ 
lutadumping,  hvilket  Forslag  imidlertid  ikke  blev  ved¬ 
taget. 

I  Aarene  1921  og  1922  udfærdigedes  Forordninger, 
hvorefter  der  ved  Statens  Indkøb  eller  Licitationer 
som  Regel  og  saavidt  muligt  skulde  gives  indenlandske 
Varer  Fortrinsret  fremfor  udenlandske.  Endvidere  be¬ 
vilgede  forrige  Aars  Rigsdag  15  Millioner  Kr.  til  Stats¬ 
bestillinger  hos  den  svenske  Industri,  og  endelig  er 
der,  saavidt  det  kunde  ske  uden  at  støde  an  mod  Han¬ 
delstraktater,  vedtaget  Indskrænkninger  i  Udlændin¬ 
ges  Ret  til  at  drive  svensk  Kystfart. 

Sveriges  Handels-  og  Traktatpolitik  er,  forsaavidt 
angaar  Ind-  og  Udførslen,  baseret  paa  Mestbegunsti¬ 
gelsesprincipet. 

Den  svenske  Toldtarif  er  en  saakaldt  Enkel-Tarif, 
d.  v.  s.  for  hver  Toldposition  findes  kun  een  Toldsats, 
som  er  ens  for  alle  Lande.  Regeringen  har  ikke  er¬ 
holdt  Bemyndigelse  til  adminstrativt  at  kunne  ned¬ 
sætte  Toldsatserne  mod  Indrømmelse  fra  Modpartens 
Side. 

Der  har  i  Tiden  efter  Krigen  ikke  fundet  Toldfor¬ 
højelser  Sted  med  det  Formaal  for  Øje  at  slaa  af  paa 
de  paagældende  Forhøjelser,  naar  der  fra  Udlandets 
Side  eventuelt  kunde  opnaas  tilstrækkelige  Mod¬ 
ydelser. 

Flertallet  af  Sveriges  nugældende  Handelstraktater 
hviler,  hvad  Ind-  og  Udførsel  angaar,  paa  Mestbegun¬ 
stigelsesprincipet ,  dog  er  i  visse  Traktater,  som  f.  Eks. 
Traktaten  med  Argentina,  Reciprocitetsgrundsætnin¬ 
gen  kommet  til  Anvendelse.  Det  skal  tilføjes,  at  Sve¬ 
rige  for  nærværende  ikke  har  nogen  Traktat  med  Ta¬ 
rifbestemmelser,  med  Undtagelse  af  Traktaten  med 
Frankrig,  ifølge  hvilken  Toldsatsen  for  lette  Vine  er 
bundet. 

Ved  kgl.  Foi'ordning  af  16.  Juli  1919  er  i  Overens¬ 
stemmelse  med  en  af  Rigsdagen  fattet  Beslutning  Re¬ 
geringen  bemyndiget  til  at  paalægge  fra  et  vist  Land 
indførte  Varer  en  Tillægstold  udover  den  i  Toldtarifen 
stipulerede  Toldafgift,  dog  højst  til  samme  Beløb  som 
denne  sidste,  eller,  hvis  Varen  efter  Toldtarifen  er  told¬ 
fri,  til  højst  det  Beløb,  der  svarer  til  Varens  Værdi. 
Denne  Bemyndigelse  er  imidlertid  indskrænket  til  kun 
at  gælde  under  den  l  id,  Rigsdagen  ikke  er  inde,  og 

den  vedtagne  Toldforhøjelse  skal  til  Godkendelse  fore- 
lagges  den  første  sammentrædende  Rigsdag  inden  10 
Dage  efter  dennes  Aabning.  Hvis  Rigsdagen  derefter 
ikke  giver  sit  Samtykke  til  den  saaledes  indførte  Til¬ 
lægstold  i  uforandret  Skikkelse,  ophører  den  at  gælde 
senest  10  Dage  efter  Rigsdagens  i  Sagen  trufne  Afgø¬ 
relse. 

Gyldigheden  af  denne  Forordning,  der  indtil  Dato 
endnu  ikke  er  kommet  til  Anvendelse,  udløb  oprinde¬ 
lig  med  Udgangen  af  1920,  men  er  siden  blevet  for¬ 
længet  til  31.  December  1923. 

Norge. 

Midlertidige  Toldtillæg.  —  Toldtarif  kommission. 

I  hemmeligt  Stortingsmøde  er  i  Februar  1923  efter 
Regeringsforslag  vedtaget,  at  der  for  alle  toldpligtige 
Varer  opkræves  et  midlertidigt  Tillæg  til  den  til  en¬ 
hver  Tid  pligtige  Told  af  20  pCt.  af  det  beregnede 
Toldbeløb  undtagen  for  følgende  Varer:  De  traktat- 
bundne,  jfr.  den  norsk-spanske  Handelstraktat,  samt 
Kaffe,  Sukker  og  Brændevin.  Endvidere  foreligger 
kgl.  Resolution  gaaende  ud  paa,  at  Værditolden  for 
de  i  Toldtarifens  Tillæg  anførte  Varer  »Luksustolden« 
skal  erlægges  med  et  Beløb,  som  i  hvert  Tilfælde  skal 
udgøre  mindst  den  ordinære  Vægt-  eller  Styktold. 
Denne  Bestemmelse  er  truffet  for  at  rette  paa  det  Mis¬ 
forhold,  at  Værditoldsystemet  i  visse  Tilfælde  har  gi¬ 
vet  formindskede  Indtægter  for  Statskassen.  De  20 
pCt.s  Tillæg  gælder  ogsaa  for  Luksustolden,  og  lige¬ 
ledes  forsaavidt  denne  efter  det  foregaaende  beregnes 
efter  de  ordinære  Vægt-  eller  Styktoldsatser. 

Finansdepartementets  Forslag  gik  oprindelig  ud  paa 
et  Tillæg  af  15  pCt.  af  den  nugældende  Told  for  alle 
Satser  undtagen  de  traktatbundne.  Det  udtales  i  Pro¬ 
positionen,  at  dette  Forslag  er  »begrundet  i  Hensynet 
til  Statsbudgettets  Stilling,  idet  der  til  Dækning  af  Ud¬ 
gifterne  maa  tilvejebringes  øgede  Indtægter«.  Paa 
Grundlag  af  de  i  de  forløbne  to  Kvartaler  af  inde¬ 
værende  Termin  indgaaede  Toldbeløb  skulde  Told¬ 
indtægterne  for  Terminen  1923—24  med  uforandrede 
Satser  antagelig  andrage  90  Mili.  Kr.  I  Statsbudget¬ 
propositionen  anslaas  Toldindtægterne  for  den  kom-' 
mende  Termin  til  102  Miil.  Kr.,  og  det  er  for  at  naa 
dette  Beløb,  at  Departementet  har  fremsat  Forslag  om 
en  almindelig  Toldforhøjelse. 

Departementet  udtaler,  at  det  har  ment  at  burde 
foreslaa  Forhøjelsen  i  Form  af  et  procentvis  Tillæg 
for  alle  Toldtarifens  Satser  —  med  ganske  enkelte 
Undtagelser  —  saaledes  at  der  ikke  sker  nogen  For¬ 
rykkelse  i  den  nuværende  Toldbeskatnings  Fordeling 
over  de  forskellige  Varegrupper.  Specielle  Ændringer 
i  Tarif ens  forskellige  Satser  finder  Departementet  det 
ikke  heldigt  at  foreslaa  paa  nærværende  Tidspunkt, 
da  Toldtarifkommissionens  Arbejde  nu  er  saa  vidt 
fremskredet,  at  dens  Indstilling  antagelig  kan  forven¬ 
tes  i  en  nogenlunde  nær  Fremtid. 

Finansdepartementets  Forslag  om  Toldforhøjelse  blev 
som  hemmelig  Proposition  oversendt  til  Toldkomitéen. 
Efter  Propositionens  Oversendelse  meddelte  Departe¬ 
mentet  —  som  det  vil  ses  af  Toldkomitéens  Indstilling 
—  at  det  fandt  Anledning  til  at  foreslaa  Kaffe  og  Suk¬ 
ker  undtaget  fra  Toldpaalæget,  men  at  man  samtidig 


vilde  foreslaa,  at  Toldpaalægene  for  de  øvrige  i  Pro¬ 
positionen  omhandlede  Varer  forhøjedes  fra  15  til 
20  pCt. 

I  Toldkomitéens  Indstilling  gav  Komitéflertallet 
(Højre  og  Venstre)  Departementets  Forslag  om  Told- 
l’orhøjelse  sin  Tilslutning  ud  fra  den  Betragtning,  at 
den  finansielle  Situation  gjorde  Forhøjelsen  nødven¬ 
dig.  Et  Mindretal  (Kommunister)  erklærede  sig  prin¬ 
cipmæssigt  uenige  i  enhver  Toldforhøjelse  og  fore¬ 
slog  Sagen  udsat  »i  Paavente  af  Toldtarifkommissio- 
nens  Indstilling«.  Højremanden  C.  Petersen  sluttede 
sig  subsidiært  til  Flertalsindstillingen,  men  antydede 
principalt  et  Forslag  om  Tillæg  af  50  pCt.  for  alle 
Satser.  Mellbye  (Landmandsforbundet)  foreslog  en 
ekstra  Forhøjelse  af  Tolden  paa  Flæsk  samt  Æbler  og 
Pærer. 

Stortingspropositionen  indeholdt  tillige  Forslag  om, 
at  der  til  »Tillæg  til  Toldtarifen«  om  de  midlertidige 
Toldsatser  gøres  den  Tilføjelse,  at  Tolden  i  hvert  Til¬ 
fælde  skal  udgøre  mindst  den  ordinære  Vægt-  eller 
Styktold,  idet  man  derved  vil  forhindre  —  hvad  der  i 
en  Række  Tilfælde  har  gjort  sig  gældende  —  at  den 
beregnede  Værditold  bliver  mindre  end  den  Vægt-  el¬ 
ler  Styktold,  som  efter  den  ordinære  Sats  skal  svares 
for  Varen.  Om  Aarsagen  til  dette  Forhold  udtaler 
Propositionen,  at  det  vistnok  skyldes,  »tildels  at  der 
har  været  Tale  om  Realisationsvarer  af  mindre  god 
Kvalitet,  som  er  blevet  solgt  til  usædvanlig  lave  Pri¬ 
ser.  Dels  og  særlig  maa  Grunden  søges  i  de  abnorme 
Forhold,  som  endnu  er  raadende  i  den  internationale 
Handel  og  da  navnlig  den  lave  Kurs  paa  tysk  Va¬ 
luta«.  Til  dette  Forslag  finder  Komitéen  intet  at  be¬ 
mærke. 

Sagen  behandledes  i  Stortinget  i  et  hemmeligt  Møde, 
hvor  efter  en  længere  Debat  Indstillingens  første 
Punkt:  Forhøjelse  af  Toldsatserne  med  20  pCt.  bi¬ 
faldtes  mod  33  Stemmer,  hvorimod  Resten  af  dette 
Punkt:  Undtagelse  for  de  traktatbundne  Satser  samt 
Kaffe  og  Sukker  bifaldtes  enstemmigt.  Mellbyes  For¬ 
slag  angaaende  Flæsketolden  blev  forkastet  med  111 
mod  26  Stemmer.  Et  af  Statsministeren  under  For¬ 
handlingen  fremsat  Forslag  til  Anmærkning  i  Told¬ 
tarifen  saalydende:  »Tolddepartementet  bemyndiges 
til  at  fritage  for  Tillæget  Fiskeriredskaber  og  Mate¬ 
rialer  til  disse«,  bifaldtes  imod  5  Stemmer. 

Indstillingens  andet  Punkt  angaaende  Værditoldens 
Minimumsgrænse  blev  bifaldet  enstemmigt. 

Frankrig. 

å  jour-Føring.  —  Forskelstarif.  —  Straff etold. 

Efter  Krigen  er  den  franske  Indførselstoldtarif  un- 
dergaaet  nogle  Forandringer,  fremkaldte  ved  Ønsket 
om  at  tilbagegive  Toldsatserne  den  Grad  af  Beskyt¬ 
telse,  som  de  havde  før  1914,  og  som  var  blevet  for¬ 
mindsket,  i  visse  Tilfælde  meget  betydeligt,  paa  Grund 
af  den  almindelige  Prisstigning. 

I  denne  Henseende  fastsatte  Dekret  af  14.  Juni 
1918  Værditillægsafgifter.  Da  disse  imidlertid  viste 
sig  upraktiske,  erstattedes  de  den  8.  Juli  1919  ved 
Forhøjelseskoefficienter,  som  forøgede  de  særlige  Sat¬ 
ser  fra  før  Krigen  og  derved  genindførte  Ligevægten. 

Disse  Forholdsregler  fuldstændiggjordes  ved  Om- 


TIDSSKRIFT  FOR  INDUSTRI 


41 


formning  af  nogle  særlige  Afgifter  til  Værditakster  og 
ved  Erstatning  af  de  under  Krigen  fastsatte  Udførsels¬ 
forbud  med  Udførselsafgifter;  disse  sidste  er  dog  saa 
godt  som  ophævede  senere.  Endelig  kan  nævnes  den 
ved  Dekret  af  28.  Marts  1921  indførte  Forøgelse  af 
Generaltarifen. 

Under  Krigen  havde  den  franske  Regering,  ifølge 
den  den  særlig  tilstaaede  Bemyndigelse,  udstedt  tal¬ 
rige  Indførselsforbud  for  Frankrig  og  Algier,  og  De¬ 
kretet  af  22.  Marts  1917  udvidede  endelig  Forbudet 
til  at  gælde  alle,  eller  næsten  alle  Varer. 

Men  saa  snart  Krigen  var  til  Ende,  maatte  Regerin¬ 
gen  have  sin  Opmærksomhed  henvendt  paa  Genopta¬ 
gelsen  af  Handelsforbindelserne,  og  Forbudene  blev 
derfor  for  en  stor  Del  ophævede  i  Løbet  af  Aaret  1919. 
Endelig  lod  Dekret  af  22.  Juli  1920  kun  Forbudet  be- 
staa  for  enkelte  Varers  Vedkommende  (ugæret  Vin, 
Blomster,  Likører,  Ure,  Vaaben,  Patroner  etc.). 

.  Som  Følge  af  samme  Dekret  eller  af  tidligere  Love 
forblev  imidlertid  visse  Varer  underkastet  særlige  Ind¬ 
skrænkninger  (Tobak,  Cellulosemasse,  syrlig  eller  for¬ 
dærvet  Vin,  Alkohol,  Likør,  Petroleum,  Saccharin,  Me¬ 
dicinalvarer,  Spillekort,  Krudt,  Svovlstikker,  Farve¬ 
stoffer  etc.). 

Der  findes  i  Frankrig  for  nærværende  ingen  Tillægs¬ 
afgift  for  Toldens  Ikke-Betaling  i  Guld.  Udover  Af¬ 
gifterne  (eventuelt  forøgede  ved  Koefficienter)  og  de 
enkelte  ovenfor  nævnte  Forbud  og  Indskrænkninger 
findes  der  ikke  særlige  Foranstaltninger  til  Beskyttelse 
mod  udenlandsk  Konkurrence. 

Med  Hensyn  til  Frankrigs  Handels-  og  T  rakt  at  poli¬ 
tik,  da  forbyder  Loven  af  29.  Juli  1919  den  franske 
Regering  i  økonomisk  Henseende  at  indrømme  even¬ 
tuelle  Medkontrahenter  en  almindelig  Mestbegunsti¬ 
gelsesklausul.  Dog  kan  de  Stater,  som  før  1919  har 
afsluttet  en  Handelstraktat  med  Frankrig,  indehol¬ 
dende  en  saadan  Klausul,  bevare  denne  ved  Trakta¬ 
tens  Forlængelse. 

Den  fordelagtigste  Ordning,  som  Frankrig  ser  sig  i 
Stand  til  at  indrømme  i  Henhold  til  Bestemmelserne  i 
Loven  af  1919,  er  følgende: 

1)  Indrømmelse  af  den  franske  Minimumstarif  for 
en  vis  Mængde  Artikler. 

2)  Indrømmelse  af  en  Mellemtarif  mellem  General¬ 
og  Minimumstarifen. 

Satserne  for  denne  Mellemtarif  fremkommer  ved 
Formindskelse  af  Generaltarifen,  beregnet  procentvis 
af  Forskellen  mellem  General-  og  Minimumstarifen. 

Eksempel: 

Det  drejer  sig  f.  Eks.  om  en  Sats  paa  Frcs.  100  efter 
Generaltarif  og  Frcs.  50  efter  Minimumstarif,  det 
Land,  som  forhandler  med  Frankrig,  opnaar  en  Ned¬ 
sættelse  af  25  pCt.  Denne  Nedsættelse  beregnes  efter 
Forskellen  mellem  100  og  50: 

50  X  25 

- =  12, o 

100 

Den  Indførselsafgift,  som  bliver  at  erlægge,  er  Ge- 
neraltarifens  formindsket  med  denne  Kvotient: 

100—  12,5  =  87,5. 

Til  Gengæld  for  en  saadan  Ordning  anmoder  Frank¬ 
rig  hos  de  Lande,  med  hvilke  det  forhandler,  om  den 


fordelagtigste  Behandling,  som  det  er  muligt  for  paa¬ 
gældende  Land  at  indrømme,  d.  v.  s.  enten  Mestbe¬ 
gunstigelsesklausul,  hvis  saadan  er  forenelig  med 
Landets  Lovgivning  (Czeko-Slovakiet,  Polen,  Finland, 
Estland)  eller  enhver  anden  Behandling,  saaledes  som 
den  er  fastsat  ved  Lov,  som  den  gunstigste  der  kan 
indrømmes  et  fremmed  Land  (Spanien,  Canada). 

Den  fransk-italienske  modus  vivendi  af  13.  Novem- 

ø 

her  1922  indeholder  ganske  vist  en  gensidig  Udveks¬ 
ling  af  Mestbegunstigelsesklausul,  men  det  beror  paa, 
at  den  kun  er  en  Ændring  af  den  tidligere  fransk-ita¬ 
lienske  Overenskomst  af  1898. 

Af  Hensyn  til  de  ved  Krigen  skabte  særlige  Forhold 
bemyndigedes  den  franske  Regering  ved  Lov  af  6.  Maj 
1916  til  at  forandre  Toldsatserne  ved  Dekret.  Denne 
Lovs  Bestemmelser  var  imidlertid  kun  gældende  ind¬ 
til  den  1.  Januar  1923,  fra  hvilken  Dag  Regeringen 
ikke  kan  foretage  nogen  Forandring  i  Toldafgifterne 
uden  Parlamentets  Medvirkning,  undtagen  i  nogle  en¬ 
kelte  nærmere  betegnede  Tilfælde  vedrørende  nødven¬ 
dige  Fødemidler. 

Man  har  i  Frankrig  ikke  forhøjet  Toldsatserne  for 
visse  Varer  i  den  Hensigt  at  slaa  af  paa  de  paagæl¬ 
dende  Forhøjelser,  naar  der  opnaas  tilstrækkelige 
Modydelser  fra  Udlandets  Side.  Da  Toldafgifterne  i 
Frankrig  ikke  erlægges  efter  Guldværdi,  har  de  Takst¬ 
forhøjelser,  som  har  fundet  Sted,  som  ovenfor  nævnt, 
kun  haft  til  Hensigt  at  regulere  Satserne  som  Følge 
af  den  under  og  efter  Krigen  stedfundne  Prisforøgelse. 

Angaaende  Straff etoldbestemmelser  da  er  disse  i 
Frankrig  strengere  end  i  Danmark.  Den  franske  Re¬ 
gering  kan  fastsætte  Tillægsafgifter  paa  indtil  det  dob¬ 
belte  af  Maksimaltarifsatserne  eller  lige  med  Varernes 
Værdi.  De  afgiftsfrie  Varer  kan  rammes  af  en  Værdi¬ 
afgift  paa  indtil  50  pCt.  De  tagne  Bestemmelsers  Va¬ 
righed  er  ikke  begrænset.  Regeringen  kan  uopholde¬ 
lig  tage  alle  nødvendige  Forholdsregler  i  Tilfælde  af, 
at  Forholdsregler,  trufne  af  andre  Lande,  kan  bevirke 
Vanskeligheder  for  den  franske  Handel,  (som  f.  Eks. 
mod  Spanien  i  1921). 

□□□□□□ 

Fra  Ruslands  Erhvervsliv. 

Den  store  Afvikling  fra  Fraser  til  Arbejde. 

Den  tiende  alrussiske  Sovjet-Kongres,  der  blev  holdt 
i  Aaret  1922’s  sidste  Dage,  stod  i  det  allermeste  under 
Økonomiens  og  Erhvervslivets  Tegn.  Selv  om  man 
selvfølgelig  fra  de  der  fremsatte  Udtalelser  maa  trække 
en  Del,  saa  er  de  Beretninger,  som  Folkekommissæ- 
rerne  ved  denne  Lejlighed  afgav  overfor  den  Forsam¬ 
ling,  der  svarer  til  Ruslands  Parlament,  dog  Dokumen¬ 
ter  af  Værdi  og  Interesse  for  Forstaaelse  af  Stillingen 
i  Rusland  og  af  den  Udvikling,  der,  omend  ganske 
langsomt,  dog  gaar  for  sig  bag  det  store  Folks  Græn¬ 
ser. 

Folkekommissæren  Kamenew  indledede  med  en 
Skildring  af  Aaret  1922’s  almindelige  politiske  og  øko¬ 
nomiske  Forløb.  Han  betonede  stærkt  Overenskom¬ 
sterne,  Aaret  havde  bragt  i  Stand  mellem  Rusland  og 
Tyskland  og  Rusland  og  Tyrkiet.  I  politisk  Hense¬ 
ende  er  utvivlsomt  Ruslands  Stilling  udadti;  i  øje- 

blikket  ogsaa  langt  stærkere,  end  det  betinges  af  For¬ 
holdene  indadtil.  Kamenew  vilde  ganske  vist  ogsaa 
hævde,  at  Landets  Økonomi  stærkt  havde  bedret  sig 
gennem  Stigningen  i  Udenrigshandelen.  I  1921  var  Ud¬ 
førslen  af  russiske  Varer,  og  det  vilde  alene  sige  af 
RaastofTer,  kun  5  pCt.  af  Indførslen  af  fremmede 
Varer  —  medens  Forholdene  i  1922  havde  bedret  sig 
saa  vidt,  at  Udførslen  nu  udgjorde  23  pCt.  af  Værdien 
af  Indførslen.  Fra  anden  Side  ved  man,  at  til  Italien 
blev  der  i  Løbet  af  1922  udført  Varer  for  2,5  Millioner 
Guldrubler,  Petroleum,  Antracit,  Manganmalme,  Raa- 
silke  o.  1.  —  der  er  nu  grundet  et  stort  italiensk  Kon¬ 
cern  til  Fremme  af  Handelen  paa  Rusland.  —  Saadan 
er  utvivlsomt  nok  Kamenews  Opgivelser  rigtige;  no¬ 
get  helt  andet  er,  om  det  russiske  Samfund  er  naaet 
saa  vidl  frem  allerede,  at  det  kan  bære  denne  Eks¬ 
port,  og  det  ikke  blot  af  industrielle  Raavarer,  men 
ogsaa  af  Korn.  Paa  den  ene  Side  vil  Sovjet-Regeringen 
gerne  have  Eksporten  saa  stor  som  mulig  bl.  a.  for 
at  faa  Penge  ind,  paa  den  anden  Side  er  baade  Indu¬ 
strien  og  mange  andre  Kredse  betænkelige  ved,  at  disse 
Ting  berøves  det  russiske  Folk  og  dets  Arbejde. 

Kamenew  gav  med  følgende  Tal  et  Billede  af  det 
russiske  Transportvæsens  Stilling:  i  1913  blev  daglig 
læsset  30  000  Godsvogne,  i  1918  7500,  i  1921  9500, 
i  1922  11  500.  Der  var  ingen  Mangel  paa  Brændsels- 
stoffer  til  Jernbanetraf iken;  ganske  vist  var  det  saa¬ 
dan,  at  i  1913  fvredes  overvejende  med  Kul  og  Nafta, 
kun  19  pCt.  af  Brændslet  var  Træ;  i  1922  udgjorde 
dette  imidlertid  44  pCt.  (i  1919  endda  88  pCt.). 

Med  Hensyn  til  Industrien  opgav  ban  den  samlede 
Stilling  som  utilfredsstillende.  Endnu  var  Produk¬ 
tionen,  omend  i  Stigning,  kun  ca.  25  pCt.  (ja,  efter 
andre  Meddelelser  snarere  kun  18 — 20  pCt.)  af  Freds¬ 
tidens.  Fremgangen  blev  godtgjort  ved  følgende  Tal 
(Millioner  Pud): 

1921  1922 


Kul  .  472  588 

Nafta  . .  233  280 

Tin  .  . .  90  125 

Erts  .  7  10 

Jern  og  Staal  .  10  20 

Forarbejdede  Metaller  .  9  15 


Handelen  var  lige  saa  stærkt  tilbage:  medens  i  1914 
Indenrigshandelen  kunde  regnes  til  en  Værdi  af  4000 
Millioner  Guldrubler,  var  den  i  1921  kun  af  en  Værdi 
af  600,  nu  i  1922  dog  steget  til  1000  Miil.  Guldrubler. 
65  pCt.  af  Varehandelen  faldt  paa  Statsorganer  for 
Handel,  12  pCt.  paa  kooperative  Selskaber,  23  pCt. 
paa  private  Handlende.  Og  den  private  Handelsvirk¬ 
somhed  var  i  stadig  Vækst. 

Efter  Kamenews  store  indledende  Beretning  — 
han  repræsenterede  Lenin  - —  aflagde  de  enkeltevFolke- 
kommissærer  deres  Beretninger.  Derefter  fandt  en 
Forhandling  Sted.  Men  dels  er  Kongressen  vist  i  det 
store  og  hele  Kommissærernes  lydige  Redskab,  dels  er 
Referatet  fra  Kongressen  sikkert  godt  renset  i  de  rus¬ 
siske  officielle  Blade;  men,  som  det  anføres  af  det 
tyske  »Wirtschaftsdienst«,  paa  hvis  Meddelelser  det 
nærværende  Referat  i  det  væsentlige  er  bygget  —  de 
vedtagne  Resolutioner  giver  en  klar  og  tydelig  Ret¬ 
ningspil  for  Strømmen  indenfor  Sovjet-Rusland. 


Blandt  mange  saadanne  Resolutioner  —  som  bl.  a. 
tilsigtede  en  øget  Samhandel  imellem  Industrien  og 
Landbruget;  en  Beskyttelse  ved  Told  af  forskellige 
Industrigrene,  der  er  under  Udvikling;  en  nøje  Opsigt 
med  hvilke  Varer,  der  indførtes  og  udførtes,  under 
strengt  Hensyn  til,  hvad  der  tjente  Erhvervslivets 
bedste  Fremme  —  blandt  disse  Resolutioner  var 
ogsaa  en,  der  anbefalede  Afviklingen  af  de  forskellige 
Statstruster,  da  disse  i  altfor  stærk  en  Grad  havde  be¬ 
lastet  Statens  Finansbudget. 

Om  dette  Spørgsmaal  havde  der  staaet  ret  stærk 
Kamp  imellem  Larin,  der  er  Kommissær  for  Indu¬ 
strien,  og  Folkekommissariatet  for  Statens  Finanser. 
Fra  Larins  Side  blev  det  hævdet,  at  Finansstyret  lagde 
altfor  høje  Skatter  (Naturalskatter)  paa  Industrien, 
ialt  ca.  18  pCt.  aarlig,  medens  Landbruget  (ogsaa  i 
Vareydelser)  var  beskattet  med  kun  ca.  10  pCt.;  og 
dertil  maatte  erindres,  at  disse  Skattebyrder  ikke  som 
andetsteds  kunde  lægges  over  paa  Forbrugerne,  idet 
de  store  Stats-Truster  skal  sælge  deres  Varer  til  Frem¬ 
stillingspris,  ja  i  adskillige  Tilfælde,  for  at  konkurrere 
med  de  private  Virksomheder,  maa  sælge  til  lavere 
Priser  end  Fremstillingsprisen.  —  Saaledes  vilde  Larin 
forklare  den  Misere,  hvori  Stats-Trusterne  befandt 
sig.  Paa  den  anden  Side  hævdede  Finanskommissæ- 
rerne,  at  Trusternes  stadige  Krav  paa  Bidrag  fra  Sta¬ 
tens  Side  var  saa  overvældende,  at  det  var  umuligt  at 
fortsætte;  og  ogsaa  at  Skattebyrden  ikke  var  højere 
end  for  andre  Virksomheder  eller  Erhvervsgrupper. 

Resultatet  af  disse  Sammenstød  blev  den  førnævnte 
Resolution,  hvorefter  Stats-Trusterne  skal  afvikles;  i 
hvert  Fald  i  det  væsentligste.  Man  udtaler,  at  Finan¬ 
sernes  Bæreevne  er  blevet  stærkt  overvurderet,  og  at 
det  derfor  var  nødvendigt  at  afvikle  alle  saadanne 
Stats-Industrier  (de  saakaldte  nationaliserede  Indu¬ 
strier  eller  Stats-Truster),  som  ikke  kunde  undvære 
Statens  Støtte. 

I  det  officielle  Blad  »Prawda«  skildres  Forholdene  i 
Stats-Trusterne  saaledes,  at  det  ikke  blot  er  enkelte 
af  disse  Truster,  der  er  forfejlede,  men  deres  hele  Sy¬ 
stem,  idet  dette  er  gjort  fuldstændig  upersonligt.  Ar¬ 
bejder  een  Fabrik  godt,  bliver  dens  Overskud  opsuget 
af  det  hele  System;  den  enkelte  Leders  Ansvar  og  Mu¬ 
lighed  er  blevet  i  den  Grad  begrænset,  at  han  er  kun 
en  Funktionær  i  et  stort  mekanisk  og  Bureau-System, 
uden  Mulighed  for  nogen  Art  af  Udvikling.  —  De  In¬ 
dustrier,  der  hidtil  har  kunnet  betale  sig,  skal  dog 
indtil  videre  blive  under  Staten.  Efter  Kongressen 
blev  der  i  et  Møde  den  3.  Januar  1923  vedtaget  føl¬ 
gende  i  Folkekommissærernes  Raad:  »Til  Raadighed 
for  Stats-Trusterne  skal  kun  de  Virksomheder  fortsat 
staa,  som  ikke  har  givet  under  10  pCt.  Nettofortjeneste. 
Alle  andre  skal  denationaliseres  i  Løbet  af  kortest  mu¬ 
lig  Frist  og  inden  to  Maaneder  gaa  over  til  ny,  privat¬ 
økonomisk  Driftsmaade.« 

/?. 

□□□□□□ 

Mindre  Meddelelser. 

Den  danske  Konfektionsindustri. 

Til  Belysning  af  Valutakrisen  skal  vi  hidsætte  nogle 
Tal  fra  vor  Konfektionsindustri,  som  tydeligt  viser. 

hvorledes  den  indenlandske  Produktion  fuldstændig 
ødelægges  af  den  abnorme  Valutakonkurrence  udefra. 


Herreklæder. 

Uld.  1913  1921 

19  Fabriker  20  Fabriker 

Produktion .  415  000  Stk.  265  000  Stk. 

Hele  Indførslen  af  færdige 

Herreklæder .  90  000  kg  265  000  kg 

Altsaa,  Produktionen  her  i  Landet  er  faldet  til  hen- 
imod  det  halve.  Indførslen  er  steget  til  det  tredob¬ 
belte.  • 

Bomuld.  1913  1921 

Produktion .  435  000  Stk.  215  000  Stk. 

Hele  Indførslen  af  færdige 

Herreklæder .  55  000  kg  200  000  kg 


Altsaa,  Produktionen  her  i  Landet  er  faldet  til  un¬ 
der  det  halve.  Indførslen  er  steget  til  henimod  det 
firedobbelte. 

Dansk  Læder  og  Skotøj. 

Den  Udstilling,  som  vor  Læder-  og  Skotøjsindustri 
havde  arrangeret  i  Industriforeningens  Lokaler  i  Kjø- 
benhavn  sidste  Maaned,  afgav  det  bedst  mulige  Vid¬ 
nesbyrd  om,  hvor  smuk  en  Udvikling  denne  Industri 
har  naaet  her  til  Lands,  og  hvor  uforsvarligt  det  vilde 
være  at  prisgive  en  saadan  Industri  til  Fordel  for 
forbigaaende,  ganske  ekstraordinære  Konkurrence¬ 
forhold  som  de,  der  for  Tiden  foreligger.  Vi  skal  ikke 
komme  ind  paa  nærmere  Omtale  af  Udstillingen,  som 
jo  heldigvis  kunde  glæde  sig  baade  ved  en  udmærket 
»Presse«  og  først  og  fremmest  ved  en  ualmindelig 
stærk  Tilstrømning  af  Publikum,  men  blot  fremhæve, 
at  hvad  der  her  fremvistes  af  dansk  Fabrikat  vistnok 
virkede  overraskende  paa  de  allerfleste  af  de  besø¬ 
gende.  De  fikse,  fuldt  ud  moderne  og  dog  solide  Va¬ 
rer  vilde  sikkert  af  de  fleste,  naar  de  blev  præsenteret 
i  et  Butiksvindue,  blive  henført  til  Begrebet  »uden¬ 
landsk  Tilvirkning«,  medens  man  altsaa  nu  fik  haand- 
gribelige  Beviser  for,  hvor  godt  den  danske  Industri 
har  fulgt  med  Tiden.  Alt  for  ofte  gaar  det  jo  saaledes, 
at  man  af  gammel  Vane  er  tilbøjelig  til  at  tro,  at  vor 
hjemlige  Produktion,  selv  om  den  er  solid  og  god, 
dog  ikke  i  alle  andre  Henseender  kan  staa  Maal  med 
det  fremmede,  og  navnlig  i  en  Industri  som  Skotøjs¬ 
fabrikationen,  hvor  visse  internationale  Moder  spiller 
saa  stor  en  Bolle,  har  dette  sikkert  været  Tilfældet. 
Derfor  har  Skotøjudstillingen  sikkert  ogsaa  haft  Be¬ 
tydning  udover  Øjeblikket  —  hvis  politiske  Forhold 
jo  desværre  ikke  er  denne  Industri  gunstige  —  nemlig 
ved  at  give  Publikum  en  Forestilling  om,  hvad  vor 
egen  Industri  formaar.  Vi  tror,  at  lignende  Mønstrin¬ 
ger  fra  andre  Industrier  vil  være  paa  deres  Plads,  og 
efterhaanden  som  det  danske  Publikum  faar  Syn  for 
Sagen,  vil  ogsaa  Forstaaelsen  af  Vilkaarene  for  den 
indenlandske  Produktions  Opretholdelse  vinde  stadig 
større  Terræn. 

Danske  Galoscher. 

Tilvejebringelsen  af  en  dansk  Galoschefabrikation 
har  jo  længe  staaet  paa  Dagsordenen,  men  først  ny¬ 
lig  er  det  lykkedes  »Dansk  Afvulkaniseringsfabrik«  i 


Køge  at  omsætte  Tanken  til  Virkelighed.  Paa  Firmaets 
Fabrik  er  der  indrettet  en  særlig  Afdeling  for  Galo- 
schetilvirkning,  og  fra  en  saare  beskeden  Begyndelse 
er  Produktionen  nu  taget  fabriksmæssigt  op.  Den  dag¬ 
lige  Tilvirkning  er  allerede  nu  oppe  paa  over  500  Par, 
og  med  de  gode  Egenskaber,  man  fra  alle  Sider  til¬ 
lægger  det  nye,  danske  Produkt,  er  der  Haab  om,  at 
der  her  er  gjort  Begyndelsen  til  en  levedygtig  og  ud¬ 
viklingsrig  dansk  Industri. 

Englands  Produktion. 

Englands  samlede  Kulproduktion  har  i  de  sidste 
Aar  været  følgende: 

1912:  260  Miil.  Tons  1920:  229  Miil.  Tons 
1913:  287  —  1921:  164 

1919:  229  —  1922:  252 

Produktionen  af  Raajern  har  været  i 
1913:  10,2  Miil.  Tons 
1921:  2,6 
1922:  4,9  — 

af  Staal  i  de  tilsvarende  Aar  henholdsvis  7,6,  3,7  og 
5,8  Miil.  Tons. 

Af  Kullene  blev  der  udskibet  i  1922  64,2  Mili.  Tons 
(mod  kun  24,7  i  1921).  Deraf  gik  til  Frankrig  13,6  M. 
Tons.  til  Tyskland  8,4,  til  Italien  6,3,  Holland  6,1  og 
Belgien  3,5  Millioner  Tons. 

Fra  U.  S.  A.s  Erhvervsliv. 

Det  store  amerikanske  Jernbanenet,  der  som  be¬ 
kendt  er  rent  privat,  har  i  de  sidste  Aar  været  under 
Krisens  Tegn.  To  Trediedele  af  Selskaberne  arbejder 
under  uheldige  økonomiske  Forhold  og  med  Under¬ 
skud.  Der  er  derfor  nu  fremsat  Planer  om  en  stærk 
Koncentration  af  Banerne,  i  nogle  faa  store  Selskaber, 
man  mener  ialt  19  Systemer,  hvis  hele  Driftsmaade  vil 
kunne  blive  langt  mere  planmæssig  og  tilfredsstillende 
til  alle  Sider  end  den  nuværende  meget  mere  splittede, 
decentraliserede  Drift. 

Jernproduktionen  i  U.  S.  A.  viser  følgende  Tal  (i 
Millioner  Tons) : 

1913:  30,9  1917:  38,6  1920:  36,4 

1914:  23,3  1918:  39,0  1921:  16,5 

1915:  29,9  1919:  31,0  1922:  26,8 

1916:  39,4 

Automobilindustriens  Tal  er  disse: 

I  1922  fremstilledes  2 l/i  Millioner  Personvogne  og 
240  000  Lastvogne  (ca.  300  000  Vogne  ialt  mere  end  i 
1921).  Salgsværdien  (i  Storhandel)  af  Automobilerne  var 
1588  Mili.  Dolk,  Gennemsnitsprisen  for  en  Personvogn 
var  770  Dolk,  14  pCt.  mindre  end  i  1921,  for  en  Lastvogn 
var  den  1050  Dolk,  21  pCt.  mindre  end  det  forrige  Aar. 
Motorcyklerne  blev  fremstillet  i  et  Antal  af  36  Miil. 
U.  S.  A.  har  81  pCt.  af  samtlige  i  Verden  indregistrerede 
Auto-Vogne,  nemlig  ca.  123A  Mill.  For  Aaret  1923  reg¬ 
nes  Produktionen  at  naa  op  til  de  3  Mill.  Vogne;  Ford 
alene  producerer  daglig  6500  Vogne,  de  øvrige  Fabriker 
tilsammen  omtrent  det  halve  heraf. 

Fabrikationen  af  Tørmælk  (Kondenseret  Mælk)  er  i 
meget  stærk  Fremgang.  Deraf  gaar  det  meste  til  Eks¬ 
port:  til  England  ca.  30  Mill.  kg,  til  Kuba  13,  Frankrig 
5,  Japan  5,  China  3  Mill.  kg. 

Organisations-  og  Foreningsmeddelelser. 

Loven  om  uretmæssig  Konkurrence  og 
Varebetegnelse. 

Fra  Handelsministeriet  har  Industriraadet  modtaget 
Anmodning  om  at  fremkomme  med  Forslag  til  even¬ 
tuelle  Ændringer  i  Loven  af  6.  Maj  1921  om  Bestem¬ 
melser  mod  uretmæssig  Konkurrence  og  Varebeteg- 
nelse,  da  det  paahviler  Ministeriet  at  forelægge  For¬ 
slag  til  en  revideret  Lov  inden  Udgangen  af  indevæ¬ 
rende  Aar. 

Industriraadet  har  henvist  Sagen  til  Behandling  af 
det  indenfor  Raadet  nedsatte  Udvalg  om  Konkurrence¬ 
klager,  bestaaende  af  d’Herrer  Dr.  polit.  F.  Pio  (For¬ 
mand),  Direktør  Allan  Petersen  og  Fabrikant  E.  No¬ 
bel.  Til  Brug  for  Udvalgets  Arbejde  bedes  ethvert 
Medlem  af  Industriraadsorganisationen,  som  maatte 
have  særlige  Ønsker  eller  Forslag  at  fremkomme  med, 
meddele  disse  til  Industriraadets  Sekretariat  snarest 
muligt. 

□□□□□□ 

Industriforeningens  ordinære 
Generalforsamling. 

Tidspunktet  for  Industriforeningens  ordinære  Ge¬ 
neralforsamling  er  fastsat  til  Mandag  den  26.  Marts 
Kl.  3  Eftm. 

De  Delegerede  for  de  industrielle  Organisationer 
og  Enkeltvirksomheder  afholder  Møde  samme  Dags 
Eftermiddag  Kl.  2. 

Nærmere  Oplysninger  angaaende  Generalforsam¬ 
lingen  vil  fremkomme  i  næste  Numer  af  Tidsskriftet. 


□□□□□□ 

gH  Fra  Biblioteket.  §§g 

Der  gives  denne  Gang  en  Oversigt  over  nyere  Li- 
teratur  om  Arbejdsledelse  (Taylorisme)  og  Kritik  af 
de  forskellige  Systemer. 

Biblioteket  er  aabent  Hverdage  Kl.  10 — 10,  Søndage 
10—4.  -  > 

304.  Pieschel,  E.  Die  Kalkulation  in  Maschinen-  und 
Metallwarenfabriken.  Berl.  1920.  266  S. 

304.  Merrick,  D.  V.  Time  studies  as  a  basis  for  rate 
setting.  N.  Y.  1919.  384  S. 

304.  Gilbreth,  F.  B.  Primer  of  Scientific  management. 
N.  Y.  1914.  116  S. 

304.  Le  travail  industriel  aux  Etats-unis.  I— II.  Brux. 

1920. 

287.  Lauder,  A.  Die  wirtschaftliche  Arbeitsweise. 
Berl.  1919.  86  S. 


287.  Gruil,  W.  Die  Inventur  im  Fabrik-  und  Waren- 
handelsbetriebe.  Berl.  1918.  247  S. 

304.  Winter,  G.  Das  Taylorsystem.  Leipz.  1919.  99.  S. 
304.  Brake,  L.  Werkzeugsmaschine  und  Arbeitszerle- 
gung.  Berl.  1911.  68  S. 

304.  Tramm,  K.  A.  Psvchotechnik  und  Taylor-System. 
Berl.  1921.  139  S. 

304.  Taylor,  F.  W.  Die  Grundsatze  wissenschaftliclier 
Betriebsfuhrung.  Berl.  1917.  161  S. 

304.  Walther,  L.  Der  Schnellbetrieb.  Berl.  1919.  102  S. 
304.  Eilertsen,  Th.  Moderne  amerikansk  Værksteds¬ 
ledelse.  Kbhvn.  1913.  12^8. 

304.  Gilbreth,  F.  B.,  &  C.  Ross.  Das  A.  B.  C.  der  wis- 
senschaftlichen  Betriebsfiihrung.  Berl.  1917.  78  S. 
304.  Joteyko,  J.  La  science  du  travail  et  son  organi¬ 
sation.  Paris  1917.  260  S. 

304.  Taylor,  F.  W.  Shop  management.  N.  Y.  1911. 
207  S. 

304.  Hoxie,  R.  F.  Scientific  management  and  labor. 
N.  Y.  1916.  312  S. 

304.  Mc.  Killop,  M.  Efficiency  methods,  an  introduc- 
tion  to  scientific  management.  Lond.  1917.  223  S. 
304.  Gilbreth,  F.  B.  Motion  study.  Lond.  1921.  139  S. 
304.  Thompson,  C.  B.  Scientific  management.  Lond. 
1914.  890  S. 

304.  Taylor,  F.  W.  &  A.  Wallichs.  Die  Betriebsleitung 
in  besondere  der  Werkståtten.  Berl.  1917.  158  S. 
304.  Taylor,  F.  W.  The  principles  of  scientific  mana¬ 
gement.  N.  Y.  1919.  144  S. 

304.  Diemer,  H.  Factory  organization  and  administra¬ 
tion.  Lond.  1914.  393  S. 

304.  Kimball,  D.  S.  Principles  of  industrial  organiza¬ 
tion.  Lond.  1913.  286  S. 

304.  Parkhurst/Æ.  A.  Applied  methods  of  scientific 
management.  N.  Y.  1917.  344  S.  Tvl. 

304.  Brentano,  Lujo.  Om  Arbejdsydelsens  Forhold  til 
Arbejdsløn  og  Arbejdstid.  Kbh.  1894.  129  S. 

304.  Gilbreth,  F.  B.  Motion  study.  N.  Y.  1911.  139’S. 
304.  Gilbreth,  F.  B.  Applied  motion  study.  Lond.  1918. 
304.  Slichter,  S.  H.  The  turnover  of  factory  labor. 
N.  Y.  1919.  474.  S. 

304.  Barcock,  G.  D.,  &  R.  Trautschold.  The  Taylor  Sy¬ 
stem  in  Franklin  management.  N.  Y.  1918.  267  S. 

□□□□□□ 

Ledigt  Legat  i  Industriforeningen. 

Den  28.  April  d.  A.  uddeles  af  Enkefru  I.  E.  E.  Ol¬ 
sens  Legat  for  Haandværkslærlinge,  der  tilhører 
Haandværkerforeningen  og  Industriforeningen  i  Kjø- 
benhavn,  2  Portioner  paa  hver  100  Kr.  aarlig  i  2  Aar 
til  Haandværkslærlinge  særlig  af  Maskin-  og  Bygge¬ 
fagene. 

Legatet  er  bestemt  for  Uddannelse  af  Lærlinge  i 
de  to  sidste  Læreaar. 

Blanketter  til  Ansøgninger  kan  afhentes  paa  Indu¬ 
striforeningens  Kontor  (9—4)  indtil  den  15.  Marts  d.  A. 

industri  og  Samfund. 

De  urigtige  Paastande  om,  at  Industriens  Krisesituation  er  selvforskyldt. 

Af  Redaktør,  cand.  polit.  Povl  Drachmann. 


DET  hedder,  som  bekendt,  at  en  Usandhed 
bliver  ikke  til  Sandhed,  om  den  end  gen¬ 
tages  nok  saa  ofte.  Rigtigheden  heraf  kan  man 
imidlertid  komme  til  at  tvivle  om,  naar  man  føl¬ 
ger  Agitationen  mod  vor  Industri,  thi  det  kan 
ikke  skjules,  at  i  den  nuværende  vanskelige  Krise 
for  Landet  —  en  Krise,  der  burde  paakalde  Fæl¬ 
lesfølelse,  men  snarere  synes  at  afføde  det  mod¬ 
satte  —  bliver  visse  økonomiske  Principer  hævet 
til  Religion  og  visse  økonomiske  Paastande,  som 
ikke  just  er  i  Industriens  Favør,  gentaget  saa  ofte, 
at  de  efterhaanden  gaar  ind  i  Folks  Bevidsthed 
som  Kendsgerninger.  Industrien,  der  for  Tiden  i 
mange  Retninger  arbejder  under  vanskelige  Vil- 
kaar,  har  heroverfor  kun  at  sætte  sit  Haab  til,  at 
Erkendelsen  af  de  virkelige  Forhold  dog  engang 
maa  trænge  igennem.  Samtidig  vil  der  være  god 
Grund  til  ved  hver  given  Lejlighed  at  imødegaa 
de  urigtige  Fremstillinger  og  sætte  haandgribe- 
ligt  Materiale  overfor  Paastande  og  Beskyldnin¬ 
ger. 

Ved  et  nylig  afholdt  Møde  i  Aalborg  har  en  af 
Venstres  mere  fremtrædende  Politikere,  Folke¬ 
tingsmand  Stengaarcl-Kirkegaard,  holdt  et  Fore¬ 
drag,  hvori  han  indgaaende  beskæftigede  sig  med 
den  industrielle  Krise.  Vi  skal  paa  dette  Sted 
lade  de  politiske  Momenter  ligge,  men  finder  iøv- 
rigt  den  paagældende  Tale  saa  karakteristisk  for 
det  Syn,  som  navnlig  fra  Landbrugets  Side  an¬ 
lægges  overfor  vor  Industri,  at  vi  føler  Trang  til 
baade  at  fremdrage  Talen  og  at  imødegaa  den. 

Hr.  Stengaard-Kirkegaard  indledede  med  at  ud¬ 
tale  Ønsket  om.  at  det  saglige  Arbejde  maatte 


trænge  mere  igennem  ogsaa  paa  Rigsdagen,  idet 
han  fremhævede,  at  det  var  de  økonomiske  Op¬ 
gaver,  der  var  i  Forgrunden  for  Tiden,  og  at  man 
netop  paa  disse  Omraader  trængte  til  Saglighed. 
Heri  kan  man  jo  kun  give  Folketingsmanden  sin 
udelte  Tilslutning,  medens  man  samtidig  med 
Forbauselse  maa  konstatere,  at  den  efterfølgende 
Tale  ikke  syntes  at  staa  i  særlig  logisk  Forbin¬ 
delse  med  denne  Indledning. 

For  efter  sædvanlig  agrarisk  Taktik  at  isolere 
Industrien  paa  Spørgsmaalet  om  Toldbeskyttelse 
og  saaledes  fremstille  Frihandelen  ikke  blot  som 
det  eneste  saliggørende,  men  ogsaa  som  det  Prin¬ 
cip,  der  har  et  overvældende  Flertal  i  Folket  bag 
sig,  fremhæver  Hr.  S.-K.,  at  det  jo  i  Virkeligheden 
»kun  er  en  meget  lille  Del  selv  af  Bybefolkningen, 
der  er  interesseret  i  Toldbeskyttelse.  Handelen 
er  selvfølgelig  interesseret  i,  at  Omsætningen  bli¬ 
ver  saa  let  og  saa  stor  som  muligt,  og  ganske  det 
samme  gælder  Haandværket.« 

Vi  tillader  os  at  fremdrage  disse  Udtalelser, 
fordi  de  rummer  ikke  blot  saa  megen  karakteri¬ 
stisk  »Taktik«,  men  navnlig  fordi  de  præker  en 
nationaløkonomisk  Lære,  der  er  lige  saa  fejlagtig, 
som  den  vil  blive  skæbnesvanger  for  vort  Land, 
hvis  den  skal  dyrkes  i  Praksis.  Selvfølgelig  er  det 
rigtigt,  at  Handelen,  baade  den  store  og  mindre, 
principielt  er  interesseret  i  fri  Omsætning,  men 
det  afgørende  Spørgsmaal  i  denne  Forbindelse, 
hvor  Talen  jo  er  om  Opretholdelse  eller  Prisgi- 
velse  af  Landets  industrielle  Produktion,  maa  dog 
blive  dette:  —  Kan  vi  leve  alene  af  at  omsætte,  og 
er  det  ikke  en  Hovedbetingelse  for  Handelen  at 

kunne  faa  sine  Varer  solgt,  med  andre  Ord,  at 
der  er  Købeevne  i  Befolkningen?  Og  er  denne 
Købeevne  ikke  atter  i  særlig  Grad  afhængig  af 
Industriens  Blomstring? 

Vi  ved  alle,  hvor  nøje  Danmarks  store  Omsæt¬ 
ning  i  visse  Hovedvarer  er  knyttet  til  Landbru¬ 
gets  Arbejde,  men  vi  ved  ogsaa,  at  baade  den 
store  og  den  mindre  Handel  i  størst  muligt  Om¬ 
fang  er  blevet  trængt  ud  af  denne  Omsætning, 
som  Landbruget  har  ønsket  selv  at  formidle,  hvor¬ 
ved  Landbruget  tilmed  er  gaaet  langt  ind  i  den 
selvstændige  Handels  naturlige  Omraader.  Vi 
skal  ikke  uddybe  dette  Problem  nærmere,  men 
anfører  det  blot  for  at  vise,  at  den  Deltagelse,  der 
nu  mobiliseres  fra  Landbrugets  Side  overfor  Han¬ 
delens  Ve  og  Vel,  altsaa  kun  kan  indskrænke 
sig  til  at  gælde  de  endnu  frie  Markeder,  som 
denne  Handel  finder,  nemlig  hovedsagelig  i 
Byerne.  Heroverfor  er  det,  man  har  Lov  at 
hævde,  at  den  Dag,  Danmarks  Byer  skal  henvises 
alene  til  Handel,  enten  det  nu  er  Grossist-  eller 
Butiksvirksomhed,  da  vil  ganske  sikkert  vore 
Byers  Skæbne  være  beseglet,  men  tillige  ogsaa 
vor  samlede  Nationaløkonomi  være  fuldkommen 
undergravet.  Intet  Land,  og  navnlig  Danmark 
ikke  med  sit  ringe  naturlige  Opland,  kan  leve  af 
Handelsomsætning,  og  trods  den  ulyksalige  sne¬ 
versynede  Standsegoisme,  som  er  blevet  fremmet 
saa  stærkt  i  de  seneste  Aar,  er  der  vist  heller  ikke 
mange  tænkende  Elementer  indenfor  vor  Han¬ 
delsstand,  der  ikke  kan  se,  hvorledes  deres  In¬ 
teresser  baade  i  stort  og  smaat  er  afhængige  af 
de  producerende  Byerhvervs  Udvikling.  Den 
ved  den  industrielle  Krise  skabte  Arbejdsløs¬ 
hed  turde  her  have  talt  sit  tydelige  Sprog. 
Men  ogsaa  Befolkningsstatistiken  godtgør  iøv- 
rigt  samme  Forhold.  Tbi  overfor  en  beskæftiget 
Befolkning  i  Industri  og  Haandværk  af  op  imod 
1  Million  Mennesker,  staar  kun  godt  X  Million 
beskæftiget  ved  Handel  (herunder  tilmed  Fag  som 
Gæstgiveri  m.  m.).  Lidet  vil  det  derfor  nytte  vor 
Handelsstand,  om  den  lettes  nok  saa  meget  gen¬ 
nem  fri  Omsætning  og  lignende  Velsignelser,  naar 
samtidig  dens  naturlige  Opgave,  Fordelingen  af 
Varer  til  Befolkningen,  svigter,  fordi  Byernes 
Købeevne  lammes  ved  Industriens  Forfald,  me¬ 
dens  paa  Landet  Brugsforeninger  og  Andelsfore¬ 
tagender  besørger  Resten. 

Endelig  kan  det  ud  fra  et  nationaløkonomisk 
Synspunkt  tilføjes,  at  dog  netop  de  seneste  Aars 
Begivenheder  tilfulde  har  godtgjort,  hvad  al  mo¬ 
derne  Økonomi  iøvrigt  har  lært,  at  end  ikke  en 


storstilet  Transithandelsvirksomhed  kan  bygges 
op  uden  en  fast  og  solid  Basis  i  en  hjemlig  Pro¬ 
duktion.  Tidligere  Tiders  luftige  Stabelhandel  er 
og  bliver  en  Saga  blot,  og  den  moderne  Oplands¬ 
handel,  der  er  traadt  i  Stedet,  er  uløseligt  knyttet 
til  industriel  Produktion  og  denne  Produktions 
store  System  af  økonomisk  Vekselvirkning,  Im¬ 
port,  Forædling  og  Geneksport.  Med  andre  Ord, 
kun  en  kraftig,  maalbevidst  Udvikling  af  Landets 
Industri  kan  afgive  Basis  for  den  Storhandel,  vi 
alle  ønsker  maa  blive  til  Virkelighed,  til  Gavn  for 
vort  Land,  men  som  rigtignok  ikke  maa  bygges 
op  hverken  paa  Børsmanipulationers  letfærdige 
Grundlag  eller  paa  Partipolitikens  sneversynede 
Taktik. 

Naar  saaledes  trods  alt  Handelens  og  Produk¬ 
tionens  Interesser  løber  parallelt,  hvis  man  da  vil 
følge  de  store  Linier,  turde  dette  være  ikke  min¬ 
dre  Tilfældet  med  Hensyn  til  Industrien  og 
Haandværket,  hvor  gerne  man  end  ud  fra  de 
nævnte  politisk-taktiske  Grunde  vil  søge  ogsaa  at 
sprænge  Haandværket  ud  fra  den  saakaldte  Stor¬ 
industri,  som  jo  iøvrigt  i  al  Fald  her  til  Lands 
hovedsagelig  er  vokset  rent  organisk  ud  just  af 
Haandværket.  Man  behøver  blot  at  følge  vore 
store  Virksomheders  Historie  for  at  faa  tilstræk¬ 
kelige  Vidnesbyrd  herom. 

Men  ifølge  den  Lære,  Folketingsmand  Sten- 
gaard-Kirkegaard  er  Profet  for,  maa  altsaa  heller 
ikke  Haandværket  føle  sig  solidarisk  med  Indu¬ 
strien.  Om  dette  Spørgsmaal  siger  Hr.  S.-K.: 
»Hvis  der  er  nogen  Klasse,  der  for  Tiden  er  inde 
under  en  Krise,  er  det  ikke  den  danske  Industri, 
men  Haandværket.  Det  fremgaar  klart  af  Ar¬ 
bejdsløshedstallene.  I  Vinteren  1921 — 22  havde 
Haandværksfagene  procentvis  tre  Gange  saa  man¬ 
ge  Arbejdsløse  som  Industrifagene«. 

Meningen  hermed  er,  at  Haandværket  altsaa  er 
langt  værre  stedt  end  Industrien,  medens  det  alli¬ 
gevel  er  denne,  der  forlanger  Beskyttelse,  saale¬ 
des  at  Haandværket  altsaa  skulde  staa  i  direkte 
Modsætningsforhold  til  Industrien. 

Det  er  fuldkommen  rigtigt,  at  store  Dele  af 
vort  Haandværk  sidder  mindst  lige  saa  haardt  i 
det  som  Industrien,  men  at  samme  Haandværk 
—  fraregnet  rent  specielle  Fag  —  ikke  i  Lighed 
med  Industrien  skulde  kunne  hjælpes  gennem  en 
fornuftig  Toldpolitik,  savner  man  ethvert  Bevis 
for.  Det  burde  ikke  være  Hr.  S.-K.  ubekendt, 
at  Haandværk  og  Industri  nu  som  før  arbejder 
intimt  sammen  i  Toldspørgsmaalet,  og  hvis  Hr. 
S.-K.  vilde  gennemgaa  de  Memoranda,  som 

Haandværkets  og  Industriens  fælles  Toldudvalg 
har  tilstillet  Regering  og  Rigsdag,  saa  vil  han 
blandt  de  særlig  kriseramte  Fag  finde  mange  og 
store  Haandværk,  saasom  Møbelhaandværket, 
Kurvemagere,  Sejlmagere,  Skræderfaget  og  en 
broget  Række  Smaahandværk  og  Smaafabrika- 
tioner,  i  hvilke  Fag  det  med  tydelige  Tal  kan 
godtgøres,  at  den  udenlandske  Konkurrence,  sær¬ 
lig  takket  være  Valutaforhold  m.  m.,  helt  er  ved 
at  overvælde  vort  solide,  hjemlige  Haandværk. 
Paastanden  om,  at  Haandværket  derfor  med  Hen¬ 
syn  til  Toldpolitik  intet  har  tilfælles  med  Indu¬ 
strien,  ja,  tvertimod  har  direkte  modsatte  Inter¬ 
esser,  turde  da  være  mildest  talt  uholdbar. 

Men  foruden  den  lange  og  triste  Række  af 
Haandværksfag,  der  er  ramt  af  Valutadumping 
og  udenlandsk  Smudskonkurrence,  overfor  hvil¬ 
ken  den  herskende  Frihandelspolitik  efter  Evne 
giver  frit  Lejde,  turde  det  være  en  Kendsgerning, 
at  den  saa  ganske  overvejende  Del  af  hele  det 
øvrige  Haandværk  —  i  endnu  højere  Grad  end 
Byernes  Handelsvirksomhed  —  er  direkte  og  in¬ 
direkte  knyttet  til  Industriens  Trivsel.  Alene  den 
før  anførte  Kendsgerning,  at  vor  Industri  kun  er 
en  organisk  Udvikling  af  vort  Haandværk,  turde 
vise  dette.  Vekselvirkningen  mellem  Industri  og 
Haandværk  er  overhovedet  overordentlig  stor, 
selv  om  en  overfladisk  Betragtning  maaske  kan 
fremkalde  en  modsat  Opfattelse.  Selv  mellem  et 
saa  specielt  Fag  som  Byggehaand værket  og  In¬ 
dustriens  Blomstring  er  der  en  intim  Forbin¬ 
delse,  som  Medgangs-  og  Modgangsaar  taler  lige 
klart  om. 

Efter  saaledes  i  ikke  særlig  nøje  Kontakt  med 
Virkeligheden  at  have  isoleret  Handel  og  Haand¬ 
værk  fra  Industriens  Interesser  vender  Folke¬ 
tingsmand  Stengaard-Kirkegaard  sig  i  sin  Tale 
til  Situationens  Kernepunkt,  nemlig  den  egent¬ 
lige  Industri.  Som  det  i  dansk  Politik  kun  er  »en 
lille  desperat  Fløj«,  der  kræver  Toldbeskyttelse, 
saaledes  er  ogsaa  den  danske  Industri  indenfor 
den  fælles  danske  Samfundshusholdning  kun  en 
lille  desperat  Faktor,  der  kræver  Understøttelse 
paa  Bekostning  af  det  øvrige  Samfund  og  tilmed 
med  meget  daarlig  Begrundelse.  Thi  Hovedsagen 
for  Hr.  S.-K.  som  for  hele  den  øvrige  Landbrugs- 
Opfattelse  er,  at  den  danske  Industri  selv  har  væ¬ 
ret  ude  om  sine  egne  Ulykker,  idet  Krisen,  naar 
alt  kommer  til  alt,  bunder  i,  at  Industrien  i 
Aarene  1914  til  1920  har  udvidet  sig  efter  en  hid¬ 
til  ukendt  Maalestok.  Med  andre  Ord,  at  Indu¬ 
strien  faktisk  er  blevet  for  stor  til  Landet,  og  at 


den  nu  maa  tage  Skade  for  Hjemgæld  og  finde 
sig  i  den  behørige  Nedskæring  i  Stedet  for  at  stille 
Krav  til  det  øvrige  Samfund  om  kunstigt  at  op¬ 
retholde  sin  unaturlige  Standard. 

Saaledes  er  i  Korthed  Opfattelsen,  og  saaledes 
skal  den  gøres  til  Sandhed  i  Befolkningen.  Hr. 
S.-K.  supplerer  dette  yderligere  med  følgende  Ud¬ 
talelse:  »Nordiske  Kabel-  og  Traadfabriker  har 
udvidet  sit  Arbejdertal  med  over  200  pCt.,  flere 
Virksomheder  med  over  100  pCt.,  Cigarindustrien 
med  71  pCt.  og  Skotøjsindustrien  med  56  pCt. 
Gennemsnitlig  har  Industrien  i  det  hele  siden 
1914  udvidet  sit  Arbejderantal  med  mindst  50 
pCt.,  og  man  kan  derfor  ogsaa  gaa  ud  fra,  at  Pro¬ 
duktionen  er  forøget  med  over  50  pCt.« 

Man  maa  nu  ikke  lade  sig  forlede  til  at  tro, 
at  der  bag  disse  Udtalelser  skjuler  sig  en  dog 
ellers  ikke  unaturlig  Glæde  over  at  se  sit  Lands 
Arbejde  og  Foretagsomhed  gaa  frem,  se  hjemlige 
Markeder  blive  erobret  fra  Udlandets  tidligere 
Herredømme  og  se  nye  Markeder  ude  i  den  store 
Verden  blive  oparbejdet  og  sikret  —  se  Velstand 
og  Virksomhed  vokse  og  dermed  Landet  og  Na¬ 
tionen.  Nej,,  det  er  ikke  den  Slags  Tanker,  der 
er  i  Højsædet  i  Øjeblikket!  Nu  er  slige  Tal  kun 
Tegn  paa  noget  kunstigt  og  unaturligt,  som  bør 
være  dømt  til  snarlig  Afvikling,  og  som  i  al  Fald 
ikke  har  nogensomhelst  Ret  til  at  appellere  til 
det  øvrige  Samfund  med  det  Formaal  for  Øje  at 
opretholde,  hvad  der  blev  vundet. 

Vi  skal  først  gøre  den  Bemærkning,  at  de  an¬ 
førte  Tal  i  sig  selv  er  misvisende,  hvilket  vi  se¬ 
nere  skal  komme  tilbage  til.  Men  vi  vil  dernæst 
tillade  os  blot  ganske  kort  at  tage  det  principielle 
i  denne  Tankegang  op  til  Undersøgelse.  Selv  om 
Tallene  som  nævnt  er  delvis  urigtige,  er  det  selv¬ 
følgelig  sandt,  at  dansk  Industri  har  udviklet  sig 
i  Aarene  1914 — 1920.  Men  denne  Udvikling,  som 
nu  altsaa  staar  som  en  Forbrydelse,  som  en  fræk 
Anmasselse  overfor  det  øvrige  Samfund,  hvor¬ 
ledes  forholder  det  sig  med  den? 

Aarene  1914 — 1920!  Har  man  glemt,  hvad 
dette  Tidsrum  dækker  over,  og  har  man  glemt 
den  store  Lære  om  national  Selvhjulpenhed  i  øko¬ 
nomisk  Henseende ,  de  indeholdt  ogsaa  for  vort 
Land? 

Da  Verdenskrigen  kom,  og  da  Blokadepolitiken 
fra  alle  Sider  snart  lagde  sit  kvælende  Tag  om 
vor  økonomiske  Tilværelse,  som  atter  saa  nøje 
betingede  vor  politiske  Neutralitet,  kastede  det 
danske  Folk  prisværdig  hurtigt  meget  økonomisk 
Fortidsgods  overbord,  og  den  danske  Industri, 

som  hidtil  kun  havde  spillet  en  underordnet  Rolle 
i  Folkets  Bevidsthed,  og  som  i  sin  Grundlæggelse 
og  Fremvækst  kun  alt  for  ofte  var  blevet  mødt 
med  det  evige  »unaturlig«  og  »overflødig«,  og 
følgelig  snarere  modarbejdet  end  støttet,  akcep- 
teredes  med  et  Slag,  nu  da  man  ikke  længere 
havde  Udlandets  »naturlige«  Varestrøm  at  øse  af, 
som  noget  uhyre  selvfølgeligt.  Der  stilledes  store 
Krav  til  vor  industrielle  Produktion  for,  at  den 


gennem  sine  Leveringer  skulde  forhindre  det  store 
Samfundsmaskineri  i  at  gaa  istaa,  Krav,  som  In¬ 
dustrien  heldigvis  takket  være  teknisk  Dygtighed 
og  kommerciel  Vaagenhed  i  saa  stort  Omfang 
kunde  imødekomme. 

Fordi  vi  nu  er  inde  i  et  deprimerende  Opgør  om 
Spekulationer  og  Spil,  burde  det  ikke  glemmes, 
at  Udviklingen  af  den  hjemlige  Produktion  i  Kri¬ 
gens  Aar  stod  som  en  national  Nødvendighed, 
hvis  Forbruget  skulde  sikres  og  Opgaverne  udad¬ 
til  og  indadtil  løses.  Lad  det  blive  fremhævet,  at 
der  den  Gang  virkelig  var  Tilløb  til  nye  og  større 
Synspunkter  i  vort  Folk,  og  at  der  faktisk  netop 
gennem  det  smukke  Arbejde  i  alle  Erhverv  var 
ved  at  oparbejdes  en  sund,  instinktiv  national 
Fællesfølelse  af  Stolthed  over,  hvad  dansk  Ar¬ 
bejde  og  Foretagsomhed  formaaede  at  yde  - —  en 
Følelse,  som  næppe  nogen  Nation  i  Længden  vil 
kunne  undvære,  hvis  den  skal  hævde  sig  i  den 
store  Kappestrid.  Saa  meget  mere  nedslaaende 
er  det  ganske  vist,  at  alt  dette  nu  synes  glemt. 
For  det  negative,  der  trods  alt  dog  kun  var  og  er 
Bimomenter,  er  det  positive  skudt  til  Side,  og  en 
sagligt  fuldkommen  ubegrundet  Miskreditering  af 
egne  Evner  og  egne  Idealer  er  sat  i  Stedet. 

Saaledes  er  man  da  kommet  dertil,  at  det  nu 
skal  staa  som  en  Forsyndelse,  hvis  Industrien  i 
de  Aar  virkelig  har  udvidet  sig.  Den  har  jo  tjent 
saa  godt,  og  nu  maa  den  finde  sig  i  at  blive  straf¬ 


fet!  | 

Naar  man  imidlertid  vil  gaa  tilbage  til  disse' 
Aar,  hvorfor  vil  man  da  ikke  være  retfærdig,  og 
hvorfor  ikke  anstille  nogle  Beregninger  over, 
hvad  Tilstedeværelsen  af  den  danske  Industri  og 
dens  eventuelle  Udvikling  var  værd  for  Landet  i 
sin  Helhed ?  En  Guldgrube  af  Materiale  ligger  jo 
her  for  den  industriinteresserede  Politiker  eller 
hvem,  der  nu  ellers  sætter  sig  til  Dommer  over 
dansk  Industris  Ve  og  Vel.  Industri  for  Industri 
vil  man  kunne  tage  op  og  belyse  i  sin  Betydning. 
Lad  os  blot  som  et  enkelt,  ganske  vist  særlig  klart, 
Eksempel  nævne,  hvad  f.  Eks.  Tilstedeværelsen 
af  en  dansk  Sukkerindustri  betød  for  Landets  Be¬ 


folkning  i  de  Aar.  Ved  at  sammenstille  Priser 
hjemme  og  ude  og  dernæst  tænke  sig  hele  vort 
Sukkerforbrug  dækket  udefra,  saaledes  som  f. 
Eks.  det  neutrale  Norge  maatte  gøre  det,  kommer 
man  til  en  Besparelse  for  det  danske  Folk  i  hine 
Aar  paa  op  imod  400  Mili.  Kr.  Det  er  dog  den 
Slags  Tal,  der  taler,  og  dog  hører  man  aldrig  no¬ 
get  om  dem.  Nu  er  det  nok,  at  Industrien  mindst 
har  udvidet  sig  med  50  pCt.,  altsaa  er  den  værdig 
til  at  skæres  50  pCt.  ned.  Det  er  efter  Døgnets 
Melodi.  Ned  med  den!  Punktum! 

Vi  tror,  det  er  daarlig  Gerning  baade  overfor 
vor  Nutid  og  Fremtid  at  gøre  Krigens  store  Lære 
op  paa  denne  Maade,  og  trods  det  simple  i  Frem- 
gangsmaaden  og  det  fristende  ved  »at  skære  ned«, 
tror  vi,  det  er  en  daarl  ig  Status  at  komme  til.  Men 
skal  den  endelig  stilles  op,  og  vil  man  lade  Øje¬ 
blikkets  Mørke  skygge  over  det  værdifulde  og 
dygtige  i  de  svundne  Aar,  maa  man  i  al  Fald  kræ¬ 
ve,  at  der  nu  ikke  regnes  med  forkerte  Tal  og 
posteres  falske  Værdier. 

Og  fuldkommen  falsk  er  det  at  fremstille  den 
nuværende  industrielle  Krise  som  affødt  af  en 
unaturlig  Udvidelse.  Hvad  der  har  maattet  regu¬ 
leres  i  saa  Henseende,  har  Industrien  aldrig  kla¬ 
get  over,  i  al  Fald  aldrig  anmodet  om  Hjælp  til. 
Selvfølgelig  har  visse  specielle  krigsprægede  Pro¬ 
duktioner  maattet  likvidere,  men  denne  Afvikling 
har  intetsomhelst  med  den  foreliggende  Krise  at 
gøre.  Thi  den  Krise,  overfor  hvilken  Industrien 
har  anmodet  om  Statens  Bistand,  og  den,  der  har 
undergravet  vor  økonomiske  Sundhed,  er  netop 
præget  af  det  stik  modsatte  af,  hvad  Hr.  Sten- 
gaard-Kirkegaard  anfører.  Det  er  ikke  vor  egen 
Produktion,  der  er  bleven  for  stor  —  det  er  den 
udenlandske  Import,  som  er  steget  til  det  mange¬ 
dobbelte  af  det  normale,  og  som  har  virket  med 
morderiske  Priser. 

Vi  tager  nogle  Eksempler  fra  Hr.  S.-K.s  egen 
Fremstilling.  Først  den  meget  omtalte  Skotøjs¬ 
industri,  hvor  det  altsaa  nu  skal  slaas  fast,  at  det 
er  de  mægtige  »Trustdannelser«  i  denne  Industri 
og  den  letsindige  Udvidelse  af  Produktionen,  der 
har  Hovedskylden  i  Miseren.  Vi  ser  ganske  bort 
fra,  at  Forbrugerne  under  Krigen  sikkert  havde 
ønsket  en  endnu  større  Produktion,  ser  ogsaa 
bort  fra,  at  Landbruget  selv  gennem  sine  For¬ 
brugsforeningers  Fællesforening  mente  at  burde 
afhjælpe  denne  Mangel  ved  at  starte  en  ny,  mæg¬ 
tig  Skotøjsfabrik,  og  henholder  os  alene  til  de 
fremførte  Tal. 

Skotøjsindustrien  har  udvidet  med  56  pCt.,  si- 

ger  Hr.  S.-K.  Henholder  man  sig  nøjagtig  til  Sta- 
tistiken,  kan  Tallene  maaske  forsvares,  thi  i  den 
egentlige  Skotøjsindustri  var  Antallet  af  Fabriks¬ 
arbejdere  i  1913  ca.  2400  og  i  Aarene  1918 — 1920 
ca.  3600,  men  man  maa  her  ikke  glemme,  at  vi 
den  Gang  dels  stod  ved  Kulminationen  af  Blo- 
kadepolitikens  Virkninger,  dels  at  8-Timers-Da- 
gens  Indførelse  i  Industrien  ikke  mindst  i  dette 
Fag  maatte  forøge  Arbejdertallet  væsentlig  — 
rent  bortset  fra  Folketallets  og  Købeevnens  Stig¬ 
ning.  Hovedsagen  er  dog,  at  de  anførte  Tal  er 
ganske  uden  Interesse  for  den  Krise,  der  sætter 
ind  Aaret  efter,  nemlig  i  1921,  med  det  Resultat, 
at  den  indenlandske  Produktion  af  Skotøj,  der  i 
1913  var  1,5  Mili.  kg,  i  1921  slaas  ned  til  1,1  Mili. 
kg.  Og  den  Faktor,  der  er  afgørende  her,  repræ¬ 
senteres  saa  sandelig  ikke  af  de  af  Hr.  S.-K. 
fremdragne  Arbejdertal  for  1913  og  1920,  men 
afspejler  sig  i  Importtallene  og  det  med  en  Tyde¬ 
lighed,  der  skulde  synes  at  maatte  udelukke  Mis- 
forstaaelser.  Importen  af  udenlandsk  Skotøj,  der 
i  1913  androg  288  000  kg,  var  nemlig  i  1921 
vokset  til  538  000  kg  for  i  første  Halvaar  af  1922 
at  naa  ca.  500  000  kg.  Denne  Bevægelse  skete  til¬ 
med  efter  rapid  stigende  Skala,  indtil  Indførslen 
til  sidst  i  Foraaret  1922,  forud  for  Importregule¬ 
ringens  Gennemførelse,  var  naaet  op  paa  Tal,  der 
pr.  Maaned  repræsenterede  ca.  Halvdelen  af  den 
Skotøjsmængde,  der  importeredes  i  hele  Aaret 
1913. 

Naar  hertil  kommer,  at  denne  lavineagtige 
Vareimport  kom  frem  til  Priser  præget  af  de  fuld¬ 
kommen  abnorme  Valutaforhold,  idet  Importen 
overvejende  skete  fra  Tyskland  og  Czeko-Slova- 
kiet,  vil  man  forstaa,  at  overfor  en  saadan  Kon¬ 
kurrence  kan  ingen  Produktion  holde  Stand. 

Det  er  derfor  ikke  mærkeligt,  at  Skotøjsfabri¬ 
kernes  Arbejdertal,  som  var  kulmineret  i  Aarene 
1918  til  1920  med  ca.  3600,  i  de  følgende  Aar  er 
gaaet  ned,  medens  det  snarere  burde  paaskønnes, 
at  Industrien  alligevel  for  1921  var  i  Stand  til 
at  holde  2400  Folk  i  Arbejde,  altsaa  ca.  samme 
Tal  som  i  1913  til  Trods  for,  at  Importen  altsaa 
var  omtrent  fordoblet  (et  Forhold,  som  iøvrigt 
i  sig  selv  maa  være  det  bedste  Modargument  mod 
Hr.  S.-K.s  Teori). 

Som  bekendt  skred  Rigsdag  og  Regering  da 
endelig  i  Sommeren  1922,  under  Indtrykket  af 
det  abnorme  i  disse  Forhold,  til  den  Importregu¬ 
lering,  som  i  al  Fald  indtil  videre  frelste  vor  Sko¬ 
tøjsindustri  fra  det  fuldstændige  Sammenbrud. 

Vi  tager  endnu  et  Eksempel,  hvor  Folketings¬ 


mand  Stengaard-Kirkegaards  Tal  viser  sig  endnu 
uheldigere.  Hr.  S.-K.  paastaar,  at  Cigarindustrien 
har  udvidet  sit  Arbejdertal  med  71  pCt.  Vi  ved 
ikke,  hvor  disse  Tal  stammer  fra,  mulig  er  de 
rigtige,  men  i  al  Fald  er  det  ikke  rigtigt,  at  ogsaa 
Produktionen,  som  Hr.  S.-K.  paastaar  det,  er  for¬ 
øget  med  over  50  pCt.  I  1913  var  den  indenland¬ 
ske  Produktion  af  Cigarer,  der  tilmed  hemmedes 
væsentlig  ved  en  flere  Maaneders  Strejke,  ca.  1,35 
Mili.  kg.  I  1921  var  den  derimod  kun  1,1  Mili.  kg, 
men  samtidig  var  Importen  steget  fra  127  000  kg, 
d.  v.  s.  ca.  9  pCt.  af  den  danske  Produktion,  til 
ca.  338  000  kg,  d.  v.  s.  benved  30  pCt.  af  den  dan¬ 
ske  Produktion.  I  1922  fortsattes  ogsaa  i  denne 
Industri  Bevægelsen  i  forfærdelig  Grad.  Medens 
den  maanedlige  Import  af  Cigarer  i  1913  gennem¬ 
snitlig  laa  omkring  10  000  kg,  var  Importen  alene 
for  December  1921  ca.  71  000  kg,  og  i  1922  var 
den  maanedlige  Import-Standard  ca.  60  000  kg  — 
saa  at  sige  altsammen  fra  Tyskland.  Ogsaa  her 
maatte  da  Produktionen  svigte  og  Arbejdsløshe¬ 
den  tage  til  i  det  Omfang,  som  bevirkede,  at  Im¬ 
portreguleringen  ogsaa  kom  til  at  omfatte  Cigar¬ 
industrien  med  de  heldige  Virkninger,  der  vil 
være  kendte. 

Saaledes  ligger  Forholdene  i  disse  to  Industrier, 
og  de  er  principielt  ikke  anderledes  end  Forhol¬ 
dene  i  en  Række  andre  Fag  og  Produktioner.  Intet 
Steds  er  det  vor  hjemlige  Industris  halsløse  Udvi¬ 
delse  (med  indtil  50  pCt.),  der  har  affødt  Miseren, 
men  derimod  Udlandets  Import,  som  takket  være 
den  abnorme  Valutakonkurrence  er  bragt  op  til 
6 — 700  pCt.  af,  hvad  den  normalt  androg  inden 
1914.  Men  hertil  kommer,  hvilket  ikke  maa  glem¬ 
mes,  naar  man  søger  at  danne  sig  et  Helhedsbil¬ 
lede  af  dansk  Industris  øjeblikkelige  Situation,  at 
mangfoldige  Produktioner  og  Virksomheder  ind¬ 
til  nu  i  al  Fald  har  staaet  Krisen  igennem,  uden 
at  dette  har  sat  sig  Spor  hverken  i  forøgede  Im¬ 
porttal  eller  Arbejdsløshedsstatistiken,  fordi  man 
for  det  længst  mulige  at  holde  sit  Marked  og  be¬ 
vare  sin  Organisation  er  gaaet  ned  med  sine  Pri¬ 
ser,  ofte  langt  under  Fabrikationsomkostningerne, 
altsaa  gaaet  med  daglige  Driftstab,  blot  for  at 
holde  den  udenlandske  Konkurrence  Stangen. 
Det  er  den  Slags  F'ænomener,  der  tjener  til  Fæ¬ 
drelandets  økonomiske  Forsvar,  men  som  des¬ 
værre  kræver  stor  Kapitalkraft  og  koster  mange 
Penge.  At  den  Slags  Afværgekamp  derfor  maa 
være  stærkt  tidsbegrænset,  navnlig  under  vore  nu¬ 
værende  finansielle  Forhold,  siger  sig  selv. 

Saaledes  ser  altsaa  det  virkelige  Billede  af  den 

kriseramte  danske  Industri  ud,  enten  den  nu  er 
rendt  over  Ende  af  Udlandets  Masse-Offensiv, 
som  har  tappet  Landet  for  kostbare  Penge,  eller 
den  finansielt  har  forblødt  sig  i  Kampen  for  sin 
Eksistens.  Det  er  muligt,  at  den  herskende  Fri¬ 
handelsreligion  synes,  at  alt  dette  er  saare  godt, 
fordi  dog,  naar  alt  kommer  til  alt,  Varernes 
»Prisbillighed«  er  det  afgørende.  Overfor  en  saa- 
dan  Retragtning  nytter  ingen  Diskussion,  blot 
maa  man  have  Lov  at  fremhæve,  at  den  danske 
Industri,  der  i  disse  Aar  maa  give  op,  vil,  som 
Forholdene  ligger,  ikke  kunne  ventes  genopbyg¬ 
get  i  en  overskuelig  Fremtid.  Dette  maa  staa 
klart,  naar  man  iøvrigt  vil  sætte  sit  Haab  til  uden¬ 
landske  Trusters  og  Koncerners  Velvilje  med 
Hensyn  til  billige  Varer  ogsaa  for  Fremtiden.  Men 
alt  dette  maa  som  sagt  enhver  afgøre  med  sig  selv 
og  efter  sine  egne  Idealer  for  vort  Samfunds  na¬ 
tionaløkonomiske  Karakter.  Tilbage  bliver  dette 
afgørende:  at  i  en  Stund,  der  er  saa  katastrofal 
og  bitter,  som  Øjeblikket  er  for  den  danske  indu¬ 
strielle  Produktion,  maa  man  kunne  forlange,  at 


denne  Produktions  Interesser  ikke  modarbejdes 
paa  fuldkommen  falsk  Grundlag.  Skal  det  være 
en  Forbrydelse,  hvis  den  danske  Industri  faktisk 
har  udvidet  sig  noget  i  det  sidste  Tiaar,  vil  denne 
Side  af  Sagen  sikkert  hurtigt  kunne  afgøres,  idet 
de  kriseramte  Industrier  —  hvad  der  for  Resten 
Gang  paa  Gang  er  fremhævet  og  jo  ogsaa  har  fun¬ 
det  Udtryk  i  selve  Importreguleringens  Principer 
—  vil  være  fuldt  ud  tilfredse  med  blot  at  faa 
sikret  tilsvarende  relativ  Afsætning  paa  vort  eget 
Hjemmemarked  som  før  Krigen.  Overdreven 
Protektionisme,  endsige  Prohibitivisme  ligger 
overhovedet  den  danske  Industri  fjern.  Men  at 
kæmpe  paa  en  Gang  mod  abnorme  Priser  udefra 
og  mod  en  Import,  der  er  indtil  6 — 7 -doblet,  det 
overstiger  Industriens  egne  Kræfter.  Kan  man 
overfor  slige  Problemer  ikke  skabe  den  fornødne 
Følelse  af  økonomisk  Solidaritet  for  hele  Sam¬ 
fundet,  for  alle  Erhverv  og  alle  Rorgere,  da  lader 
sig  ganske  vist  næppe  noget  Middel  til  Krisens 
Afhjælpning  finde,  men  da  turde  ogsaa  hele  vor 
økonomiske  Fremtid  tegne  sig  saare  mørk. 


Told-  og  Handelspolitik  i  andre  Lande. 

En  Oversigt  over  den  øjeblikkelige  Stilling  i  told-  og  handelspolitisk  Henseende  i  en  Række 

evropæiske  Stater. 


Holland. 

Importregulering.  —  Mestbegunstigelse. 

Hvad  Hollands  Indførselstoldsatser  angaar,  er  disse 
i  den  Periode,  hvorom  der  her  er  Tale,  kun  for  to 
Varesorters  Vedkommende  undergaaet  Forandringer 
af  Betydning:  I  Maj  Maaned  1921  forelagde  Regerin¬ 
gen  Generalstaterne  et  Lovforslag  om  en  generel  For¬ 
højelse  af  Toldsatserne  —  for  de  en  5  pCt.s  Værditold 
underkastede  Varers  Vedkommende  androg  den  pro¬ 
jekterede  Forhøjelse  2  pCt.  —  men  allerede  i  August 
Maaned  samme  Aar  besluttede  Regeidngen  sig  til,  an¬ 
tagelig  paa  Grund  af  den  Modstand  Forslaget  havde 
mødt,  at  trække  dette  tilbage. 

I  Løbet  af  de  sidste  Maaneder  har  der  rejst  sig 
stærkere  og  stærkere  Stemmer  for  Udfærdigelsen  af 
Regeringsforanstaltninger  til  Beskyttelse  af  visse  af 
Konkurrencen  fra  de  valutasvage  Landes  Side  særlig 
truede  Grene  af  Nederlandenes  Industri.  Regeringen 
har  allerede  i  nogen  Tid  haft  Spørgsmaalet  om,  under 
hvilken  Form  en  saadan  Beskyttelse  —  uden  derved 
at  fremkalde  Ængstelse  for  Tilstedeværelsen  af  en  Ten¬ 
dens  hen  imod  en  mere  permanent  Fravigen  af  Fri- 
handelsprineipet  —  skulde  kunne  ydes,  under  Over¬ 
vejelse.  Af  de  senest  modtagne  Meddelelser  at  dømme 
maa  det  antages,  at  Regeringen  vil  bestemme  sig  for 
at  fremsætte  Forslag  om  Indførelse  af  en  provisorisk 
Importregulering  (antagelig  et  Indførselsforbuds-  med 


tilhørende  Licenssystem)  for  en  eller  to  Industrivare¬ 
gruppers  —  f.  Eks.  Skotøjs  — -  Vedkommende,  men  at 
den  ikke  vil  gaa  med  til  at  foreslaa  en  Ændring  af  de 
gældende  Toldsatser  for  saadanne  Varer.  (Importre¬ 
guleringen  er  nu  vedtaget). 

De  to  Varegrupper,  for  hvilke  Toldsatserne  i  Aarene 
efter  Krigen  er  blevet  ændret,  er:  Kød  og  Cigarer. 
Hvad  den  førstnævnte  Varesort  angaar,  bestemtes  det 
ved  en  Lov  af  19.  Maj  f.  A.,  at  den  hidtil  for  fersk  og 
afkølet  Kød  gældende  Toldafgift  paa  Fl.  6  pr.  100  Pd. 
skulde  ændres  til  en  Afgift,  udgørende  10  pCt.  af  Vær¬ 
dien,  beregnet  i  Henhold  til  en  af  sagkyndige  maaneds- 
vis  fastsat  Priskurant.  Med  Hensyn  til  den  anden  oven¬ 
for  omtalte  Artikel,  Cigarer,  er  der  siden  Krigen  ved 
to  forskellige  .Lejligheder,  nemlig  i  1921  og  i  1922, 
blevet  foretaget  Ændringer  i  den  for  denne  Vare  gæl¬ 
dende  Toldsats.  Ved  Lov  af  6.  Maj  førstnævnte  Aar 
afløstes  saaledes  den  hidtilværende  Vægttoldafgift  for 
Cigarer  —  Fl.  40  for  100  Pund  —  af  en  Værditold 
paa  30  pCt.,  en  Foranstaltning,  der  var  ensbetydende 
med  en  væsentlig  Forhøjelse.  Samme  Toldsats  under¬ 
gik  gennem  Loven  af  30.  November  f.  A.  en  yderli¬ 
gere  Forhøjelse,  idet  der  til  Bestemmelsen  om  den 
nye  30  pCt.s  Værditold  føjedes  en  Passus  af  følgende 
Indhold:  »dog  ikke  mindre  end  Fl.  15  pr.  1000  Stk., 
beregnet  særskilt  for  hver  Sort  og  Kvalitet«. 

For  begge  de  omhandlede  Toldændringers  Vedkom¬ 
mende  pointeres  det  i  Motiverne  til  de  respektive  Love, 

at  Øjemedet  med  Forhøjelserne  har  været  at  holde  de 
indenlandske  Producenter  af  Varer  af  de  omhandlede 
Arter  skadesløse  for  den  ugunstigere  Stilling,  de  ellers 
vilde  komme  til  at  indtage  derigennem,  at  det  paahvi¬ 
ler  dem  at  betale  en  Akcise  af  deres  Produktion,  med 
andre  Ord,  at  man  har  villet  gøre  de  paagældende 
Toldsatser  lige  saa  store  som  den  Akcise,  som  hol¬ 
landske  Varer  af  samme  Slags  er  underkastet.  Hvad 
særlig  den  ovenfor  berørte  Minimaltoldsats  for  Cigarer 
angaar,  udtales  det  udtrykkelig  i  Lovens  Motiver,  at 
Anledningen  til  Forslagets  Fremkomst  maa  søges  i  den 
Omstændighed,  at  den  i  1921  indførte  30  pCt.s  Afgift, 
paa  Grund  af  den  tyske  Marks  stærke  Fald,  havde 
vist  sig  at  være  for  ringe  til  at  kunne  udfylde  sit  For- 
maal,  at  afstedkomme  den  berørte  »Udjevning«  (Ak- 
cisetold). 

Med  Hensyn  til  Nederlandenes  Traktatpolitik  i  den 
efter  Krigen  forløbne  Periode  kan  meddeles,  at  de  — 
forøvrigt  ikke  talrige  —  Handelsoverenskomster,  som 
den  hollandske  Regering  i  det  nævnte  Tidsrum  har  af¬ 
sluttet,  alle  er  baseret  paa  Mestbegunstigelsesprincipet, 
forsaavidt  Ind-  og  Udførslen  angaar,  og  at  det  er  Re¬ 
geringens  Hensigt  at  søge  opnaaet,  at  de  Traktater, 
om  hvis  Afsluttelse  den  for  Tiden  ligger  i  Underhand¬ 
linger  med  en  Række  Lande,  bliver  bygget  paa  det 
samme  Princip.  Det  nederlandske  Toldsystem  kender 
kun  til  een  Tarif,  og  der  findes  ikke  nogen  Hjemmel  i 
Lovgivningen,  i  Henhold  til  hvilken  Regeringen  efter 
Behov  skulde  kunne  nedsætte  eller  forhøje  Toldsat¬ 
serne,  og  det  hverken  til  Brug  under  Traktatforhand¬ 
linger  eller  med  hvilkesomhelst  andre  Formaal  for 
Øje. 

De  Forenede  Stater. 

Højprotektionisme.  —  Aktiv  Handelspolitik. 

Fra  1913 — 21  var  Det  demokratiske  Parti  under 
Præsident  Wilson  ved  Magten  i  De  Forenede  Stater, 
og  der  bestod  altsaa  i  Overensstemmelse  med  dette 
Partis  Politik  en  relativ  lav  Toldtarif  med  Toldfrihed 
for  mange  Nødvendighedsartikler. 

Fra  4.  Marts  1921  kom  Det  protektionistiske  repu¬ 
blikanske  Parti  atter  til  Magten  og  gennemførte  der- 
paa  først  den  saakaldte  Emergency  Tariff  Act  af  27. 
Maj  1921,  der  navnlig  forhøjede  Tolden  paa  Land¬ 
brugsprodukter  paa  Grund  af  Landbrugets  af  Krigs¬ 
forholdenes  Afslutning  følgende  Misere,  men  forøv¬ 
rigt  ogsaa  indeholdt  mange  andre  protektionistiske 
Bestemmelser.  Denne  midlertidige  Lov  er  nu  ikke 
mere  i  Kraft,  idet  den  afløstes  af  den  permanente  nye 
Toldlov  af  21.  September  1922,  der  som  bekendt  be¬ 
tyder  en  meget  stor  Forhøjelse  af  Toldafgifterne  og 
Indskrænkning  i,  hvad  der  kan  indføres  toldfrit.  Den 
forhøjede  Tarif  skyldes  dels  Det  republikanske  Partis 
protektionistiske  Principer,  dels  Ønsket  om  at  for¬ 
hindre  Dumping  af  Varer  fra  Lande  med  i  Værdi 
stærkt  forringet  Valuta,  dels  endelig  Ønsket  om  at 
tilvejebringe  forøgede  Indtægter  for  Staten  og  at 
kunne  nedsætte  de  direkte  Skatter. 

Der  er  ikke  udstedt  egentlige  Forbud  mod  Indfør¬ 
sel  af  Industrivarer  eller  andre  Importreguleringer 
(undtagen  mod  Indvandring,  altsaa  Import  af  Ar¬ 
bejdskraft).  Her  afses  fra  den  midlertidige  Regule¬ 


ring  af  Indførsel  af  Kultjæreprodukter  i  den  oven¬ 
nævnte  Emergency  Tariff  Act. 

Tolden  er  i  det  Hele  en  Værditold  beregnet  paa 
Grundlag  af  den  fremmede  Markedsværdi,  og  der  er 
derfor  indrømmet  Præsidenten  Ret  til  overfor  valuta¬ 
svage  Lande  at  forhøje  Tolden  eller  lade  den  beregne 
efter  den  amerikanske  Markedsværdi  eller  Værdien  af 
den  tilsvarende  amerikanske  Vare. 

Af  andre  Beskyttelsesforanstaltninger  kan  nævnes 
Reglerne  om  de  saakaldte  »countervailing  duties«, 
hvorefter  Tolden  paa  en  Vare  fra  et  fremmed  Land, 
der  paalægger  den  tilsvarende  amerikanske  Vare  en 
højere  Told  end  den  amerikanske  Told,  kan  forhøjes 
til  at  være  lig  med  det  fremmede  Lands  Told  paa  den 
omtalte  Vare. 

Traktaterne  med  mange  Lande,  deriblandt  Dan¬ 
mark,  indrømmer  Mestbegunstigelse  med  Hensyn  til 
Toldafgifter,  men  paa  Grund  af  den  ejendommelige 
amerikanske  Opfattelse  af  Mestbegunstigelsesprinci¬ 
pet  er  denne  Klausul  om  Mestbegunstigelse  ikke  af  af¬ 
gørende  Betydning.  I  tidligere  Tid  afsluttedes  direkte 
Reciprocitetstraktater,  men  dette  er  nu  opgivet  paa 
Grund  af  Modstanden  derimod,  baade  i  Kongressen 
og  i  Folket,  og  De  Forenede  Stater  insisterer  i  det 
Hele  kun  paa,  at  fremmede  Magter  behandler  dem  lige 
med  andi’e  Lande  i  Henseende  til  Toldafgifter,  saale- 
des  at  der  kan  paalægges  en  Tillægstold,  hvis  en  frem¬ 
med  Magt  diskriminerer  mod  amerikanske  Varer.  En 
særlig  Aftale  om  Toldnedsættelser  bestaar  med  Brasi¬ 
lien  og  Kuba,  ligesom  der  fremdeles  bestaar  Adgang 
til  og  maaske  nu  er  Udsigt  til  at  afslutte  en  Reciproci¬ 
tetskonvention  med  Canada. 

Toldloven  bestaar  kun  af  een  Tarif,  men  Præsiden¬ 
ten  har  en  meget  begrænset  Ret  til  i  visse  Tilfælde  for 
at  ekvalisere  Forskellen  i  Produktionsomkostninger  at 
forhøje  eller  at  nedsætte  Toldafgifterne  med  indtil  50 
pCt.  foruden  sin  almindelige  Ret  til  at  afslutte  Trak¬ 
tater  ogsaa  om  Toldsatser. 

Særlige  Forhold  bestaar  bl.  a.  overfor  Brasilien. 
Dette  Land  indrømmer  ved  sine  aarlige  Budgetlove 
Adgang  for  Præsidenten  til  at  nedsætte  Tolden  paa 
visse  Indførselsartikler  ogsaa  fra  De  Forenede  Stater. 
For  Aaret  1921  indrømmedes  der  saaledes  en  Nedsæt¬ 
telse  paa  30  pCt.  for  Hvedemel  og  paa  20  pCt.  for: 
kondenseret  Mælk,  Gummivarer,  Ure,  Farvestoffer, 
Fernis,  Skrivemaskiner,  Isskabe,  Pianoer,  Vægte, 
Vindmøller,  Cement,  Korsetter,  tørrede  Frugter,  Sko¬ 
lemøbler,  Skriveborde. 

Dette  sker,  fordi  De  Forenede  Stater  er  de  største 
Aftagere  af  brasilianske  Produkter,  og  fordi  Staterne 
ikke  lægger  Told  paa  Brasiliens  Hovedudførselsartik¬ 
ler,  nemlig  Kaffe  og  Gummi. 

Med  Kuba  sluttedes  den  11.  December  1902  en 
Traktat,  hvorefter  alle  Artikler  fra  De  Forenede  Sta¬ 
ter,  som  dengang  var  toldfrie  i  Kuba,  og  alle  Artikler 
fra  Kuba,  der  dengang  var  toldfrie  i  De  Forenede  Sta¬ 
ter,  skulde  vedblive  at  være  toldfrie.  Endvidere  skulde 
alle  andre  Artikler  fra  Kuba  nyde  en  Nedsættelse  af 
20  pCt.  i  Tolden  i  De  Forenede  Stater,  og  alle  andre 
Artikler  fra  De  Forenede  Stater  skulde  i  Kuba  nyde  en 
Nedsættelse  i  Tolden  fra  20  til  40  pCt.  Disse  gensi¬ 
dige  Indrømmelser  skulde  ikke  kunne  gøres  til  noget 
andet  Land. 

Den  nye  Toldlov  af  21.  September  1922  indeholder 
endelig  i  Sektionerne  316  og  317  meget  vidtgaaende 
og  detaillerede  Bestemmelser  om  Præsidentens  Ret  til 
at  paalægge  Straff etold  eller  udstede  Indførselsforbud 
overfor  Lande,  der  paa  nogen  Maade  diskriminerer 
mod  De  Forenede  Staters  Handel. 

Italien. 

Bevægelighed  i  Tarif  en.  —  Aktiv  Traktatpolitik. 

Den  generelle  italienske  Toldtarif,  som  traadte  i 
Kraft  den  1.  Juli  1921,  var  ifølge  det  Dekret,  hvorved 
dens  Ikrafttræden  blev  offentliggjort,  udfærdiget  un¬ 
der  Hensyn  til  Nødvendigheden  af  at  ændre  den  tid¬ 
ligere  Toldtarif  i  Overensstemmelse  med  de  forandrede 
økonomiske  Vilkaars  Krav.  Den  tidligere  Toldtarif 
var  nemlig  efterhaanden  blevet  meget  mangelfuld,  idet 
den  indeholdt  for  faa  Poster,  saaledes  at  flere  forskel¬ 
lige  Varekategorier  maatte  behandles  under  samme 
Rubrik.  Den  nye  Tarif  er  derimod  mere  specialiseret; 
den  har  endvidere  i  det  store  og  hele  forhøjet  Told¬ 
satserne.  I  det  teoretiske  Princip  er  der  ikke  gjort 
nogen  Forandring.  Teoretisk  set  indeholder  den  nye 
generelle  Toldtarif  ligesom  den  tidligere  kun  een  Ko¬ 
lonne  Toldsatser,  men  forudsætter  faktisk  Muligheden 
af  et  Flerkolonnesystem,  idet  den  er  bestemt  at  gælde 
for  Varer,  der  kommer  fra  Lande,  med  hvilke  Italien 
ikke  har  sluttet  specielle  Overenskomster  om  anden 
Toldbehandling. 

Ifølge  den  nævnte  generelle  Toldtarif  af  1921  vil 
de  fleste  Toldsatser  være  at  forhøje  med  et  Beløb,  som 
angives  ved  de  udfor  samme  anførte  saakaldte  Koef¬ 
ficienter  »coefficients  de  majoration«,  som  angiver  det 
Tal,  hvormed  Toldsatsen  skal  multipliceres  for  at  give 
Forhøjelsen;  den  reelle  Toldsats  bliver  saaledes  Told¬ 
satsen  plus  Koefficienten  gange  Toldsatsen.  Regerin¬ 
gen  er  bemyndiget  til  administrativt  at  forandre  disse 
Koefficienter,  naar  dette  maatte  vise  sig  nødvendigt  af 
Hensyn  til  eventuelle  Forandringer  i  Produktionsfor¬ 
holdene  eller  af  internationale  Toldhensyn.  De  en¬ 
kelte  Toldsatser  og  de  ved  Koefficienterne  angivne 
Forhøjelser  betragtes  altid  som  et  Hele,  saaledes  at 
de  enkelte  Bestanddele  i  intet  Tilfælde  kan  udskilles. 

Ved  kgl.  Dekret  af  10.  August  1922  forhøjedes  den 
overvejende  Del  af  Tarifens  Toldsatser,  baade  selve 
disse  og  Koefficienterne,  temmelig  betydeligt  for  Varer 
fra  Lande,  med  hvilke  Italien  ikke  har  særlige  Afta¬ 
ler,  eller  som  ikke  uden  nogen  egentlig  Overenskomst 
(Gensidighed)  indrømmer  Italien  begunstiget  Toldbe¬ 
handling,  hvilket  f.  Eks.  er  Tilfældet  med  Tyskland, 
der  ifølge  Versaillestraktaten  indrømmer  mestbegun- 
stiget  Toldbehandling  for  italienske  Varer  uden  Gen¬ 
sidighed  fra  Italiens  Side.  Forhøjelserne  andrager 
mellem  10  og  50  pCt.  Dette  er  utvivlsomt  sket  for,  at 
den  italienske  Regering  kunde  være  bedre  rustet  un¬ 
der  de  forskellige  Handelstraktatforhandlinger  med 
fremmede  Lande,  af  hvilke  de  fleste  endnu  ikke  er  af¬ 
sluttede.  Efter  den  Opsigelse  af  Tarifoverenskom¬ 
sterne  (bortset  fra  den  med  Brasilien  af  1900  og  den 
med  Japan  af  1912),  som  fandt  Sted  fra  Italiens  Side 
straks  efter  Krigen,  var  det  nemlig  ellers  ikke  af  In¬ 
teresse  for  fremmede  Lande  at  slutte  Handelsaftale 
med  Italien  om  Mestbegunstigelse,  idet  de  selv  uden 


nogen  Traktat  fik  deres  Varer  behandlede  efter  den 
generelle  Toldtarif,  og  nogen  Mestbegunstigelsesklau¬ 
sul  ikke  vilde  stille  dem  gunstigere. 

Af  ovenstaaende  vil  det  ses,  at  Italien,  selv  om  Told- 
tarifen  som  nævnt  kun  indeholder  en  Kolonne  Told- 
satser,  dog  har  et  Toldsystem  med  3  Kolonner  for 
visse  Varers  Vedkommende,  nemlig  Toldtarifens  Sat¬ 
ser  for  Varer  fra  de  Lande,  med  hvilke  Italien  ikke 
har  nogen  Aftale  om  lavere  Toldsatser,  forhøjede 
Toldsatser  for  Varer  fra  Lande,  med  hvilke  Italien 
slet  ingen  Overenskomst  har,  og  som  ikke  til  Trods 
herfor  tilstaar  Italien  Toldlettelser,  og  endelig  lavere 
Toldsatser  for  de  Varer,  der  nævnes  i  særlige  Trakta¬ 
ter  (»tarifs  conventionnels«)  og  for  de  samme  Varer, 
naar  de  kommer  fra  Lande,  med  hvilke  haves  Trakta¬ 
ter  med  Mestbegunstigelsesklausul. 

For  Varer  af  Luksuskategorien  erlægges  ved  Ind¬ 
førslen  til  Riget  en  Luksusskat.  Til  Brug  ved  Fastsæt¬ 
telsen  af  denne  Skat  kræves  det,  at  disse  Varer  led¬ 
sages  af  Faktura.  Dette  er  derimod  ikke  nødvendigt 
for  andre  Varers  Vedkommende  og  kræves  ikke  af 
Hensyn  til  den  egentlige  Told,  men  kun  for  Fastsæt¬ 
telsen  af  Luksusskatten. 

Ved  Toldtarifen  af  1921  er  endvidere  indført  Eks¬ 
porttold  for  enkelte  Artiklers  Vedkommende,  saasom 
Mineralmetaller,  Jernkis-Støv,  Zink-Støv,  Knogler, 
visse  Salte  etc.,  som  man  ønsker  at  beholde  i  Landet, 
da  man  ellers  maatte  importere  dem  udefra,  eller  de, 
som  f.  Eks.  gamle  Knogler  af  Kvæg,  bibringer  Jorden 
gode  Gødningsstoffer.  Eksporttolden  er  temmelig  lav. 

Den  italienske  Traktatpolitik  er  hovedsagelig  base¬ 
ret  paa  Mestbegunstigelsesprincipet.  Ved  Handelstrak¬ 
tater  kan  der  dog  som  antydet  gives  Nedsættelse  i 
Toldsatserne  overfor  fremmede  Lande.  Toldtarifens 
Satser  (Koefficienter)  kan  endvidere  nedsættes  af  Re¬ 
geringen  administrativt,  men  kun  i  Almindelighed  og 
ikke  overfor  enkelte  Lande,  bortset  fra  at  dette  kan 
ske  ved  Traktat  (som  dog  senere  skal  ratificeres). 

Der  findes  ingen  Regler  om  Forhøjelse  af  Toldsat¬ 
sterne  i  Tilfælde  af  Toldkrig  med  et  andet  Land.  Man 
kan  under  saadanne  Forhold  falde  tilbage  paa  den 
almindelige  Forhøjelse  af  August  1922  og  endvidere 
eventuelt  udstede  Importforbud  eller  lignende  for  Va¬ 
rer  fra  det  paagældende  Land. 

□□□□□□ 

„Isbjørn". 

Den  danske  Stats-Isbryder. 

Den  strenge  Vinter  1922,  hvor  Isdannelserne  be¬ 
gyndte  i  Januar  Maaned,  og  hvor  alle  danske  Hoved¬ 
farvande  i  Februar  Maaned  var  isfyldte,  paaførte 
dansk  Erhvervsliv  ganske  enorme  Tab,  dels  forvoldte 
ved  Skibenes  Ophold  i  Isen,  dels  ved  de  store  Hava¬ 
rier,  der  paaførtes  Skibene.  Det  viste  sig  hurtigt,  at 
nogen  effektiv  Hjælp  ikke  kunde  ydes  disse  Skibe, 
idet  fornødent  Isbrydermateriel  ikke  var  for  Haan¬ 
den,  og  man  indsaa  derfor,  at  der  maatte  træffes  For¬ 
beredelse  til  at  imødegaa  en  Gentagelse  heraf,  og  at 
Isbrydningsarbejde  i  danske  Hovedfarvande,  først  og 
fremmest  Kattegat,  maatte  være  en  Statsopgave. 

Den  nye  Stats-Isbryder. 


Medens  man  indenfor  Handelsministeriet  udarbej¬ 
dede  Planerne  til  et  saadant  Skib,  blev  der  i  Rigsda¬ 
gen  fremlagt  et  Lovforslag  om  Anskaffelse  og  Drift 
heraf,  et  Forslag,  der  var  baseret  paa,  at  der  gennem 
Indførelse  af  en  saakaldt  Isafgift  skulde  tilvejebrin¬ 
ges  de  fornødne  aarlige  Midler  til  Drift,  Vedligehol¬ 
delse  og  Forrentning  af  Skibet,  medens  Isbryderhjæl¬ 
pen  iøvrigt  skulde  være  gratis. 

Den  23.  Juni  1922  sluttedes  Kontrakt  med  A/S  Kjø¬ 
benhavns  Flydedok  &  Skibsværft  om  Bygning  af  dette 
Skib,  og  Skibet  skulde,  af  Hensyn  til  en  kommende 
Isvinter,  leveres  klar  til  Drift  den  1.  Februar  1923. 

Til  Skibets  Bygning  blev  der  ialt  bevilget  en  Sum 
af  1  550  000  Ivr.,  for  hvilken  Sum  Skibets  Bygning 
gennemførtes. 

Skibets  Hoveddimensioner  i  engelske  Maal  er: 


Længde  overalt  .  170’  0” 

Længde  i  Vandlinien  .  156’  2” 

Bredde  .  40’  0” 

Sidehøjde  .  21’  0” 


Maskineriet  bestaar  af  en  Tregangs-Ekspansions- 
Maskine,  der  ved  ca.  105  Omdr.  normalt  udvikler 
2500  IHK.  Maskinens  Dimensioner  er:  Cylindre 
24”X39”X65”,  Slaglængde  42”,  Damptrykket  er 
210  Ibs.  pr.  sq.”  og  Dampen  udvikles  ved  4  Hoved- 
kedler  13’  3”  Diam.  og  11’  5Y2”  Længde,  Kedlerne 
er  forsynet  med  Howdens  Træk,  og  hele  Maskineriet 
er  særlig  konstrueret  for  at  kunne  modstaa  det  haarde 
Arbejde,  der  bydes  det.  Saaledes  er  alle  bevægende 
Dele  i  Maskinen  udført  10  pCt.  sværere,  end  de  almin¬ 
delige  Fordringer  kræver,  Krumtapakslen  15  pCt.  og 
Skrueakslen  30  pCt.  over  almindelige  Fordringer,  og 
Maskinen  er  saaledes  konstrueret,  at  den  ikke  er  ud¬ 


sat  for  Havari,  selv  om  den  pludselig  udsættes  for 
voldsomme  Paavirkninger  udefra.  Skruen  er  en  4- 
bladet  Skrue  med  løse  Blade  af  Nikkelstaal,  1G  ft. 
Diameter,  og  Trykket  overføres  gennem  et  Trykleje 
af  Michels  patenterede  Konstruktion. 

I  Maskinrummet  findes  opstillet  alle  de  nødvendige 
Hjælpemaskiner  for  Last-  og  Tanksugninger,  Dyna¬ 
moer,  Blæsemaskiner  etc. 

Skrogets  Form  er  af  særlig  Type  efter  de  nyeste 
Erfaringer  og  konstrueret  for  at  kunne  yde  den  største 
Modstand  mod  Isens  Tryk.  Middelspantets  særlige 
Form  vil  opløse  det  tværskibs  Tryk  i  to  Composanter, 
hvoraf  den  vertikale  er  af  særlig  Vigtighed  under 
Skruninger. 

Selve  Skroget  er  meget  svært  bygget  og  afstivet  for 
at  modstaa  Paavirkningerne.  Spanteafstanden  i  For¬ 
skibet  er  kun  15”,  midtskibs  og  agter  18”,  forstærket 
ved  svære  Stringere,  Dæk  og  Bjælker.  Pladerne  i  Si¬ 
der  og  Kimming  danner  en  fuldstændig  glat  Plade, 
idet  Klædningen  her  er  samlet  med  indvendige  Laske¬ 
plader  saavel  i  Sømme  som  i  Støde.  Paa  denne  Maade 
reduceres  Friktionen  til  et  Minimum.  Skibet  er  for¬ 
synet  med  5  vandtætte  Skodder,  der  sammen  med  de 
herhen  hørende  Tankdæk  danner  4  Dybtanke,  nemlig 
2  for  og  2  agter.  Af  disse  Tanke  har  Tank  Nr.  3,  der 
er  anbragt  umiddelbart  agten  for  Maskinrummet,  en 
særlig  Mission,  idet  denne  Tank  er  indrettet  til  at 
tjene  som  Reservoir  for  Kondensatorens  Kølevand  un¬ 
der  vanskelige  Isforhold. 

Af  samme  Grund  er  Cirkulationspumpen  indrettet 
til  at  suge  saavel  fra  Søen  som  fra  Tank  3  og  trykke 
gennem  Hovedkondensatoren  overbord  eller  til 
Tank  3.  Oven  over  Tank  2  er  anbragt  et  Lastrum, 

der  kan  tjene  som  Reservebunker,  og  hvorfra  en 
vandtæt  Skydedør  fører  ind  til  forreste  Tværbunker. 

Kedelrummet  optager  hele  det  midtskibs  Parti  af 
Skibet;  her  er  foruden  de  4  Hovedkedler  en  Donkey- 
kedel  til  Brug  ved  Skibets  Til-  og  Afrigning.  Kullene 
føres  i  2  tværskibs  Kulkasser,  en  til  hver  Fyrplads, 
Asken  fjernes  ved  Hjælp  af  en  Ejektor  paa  hver 
Fyrplads.  Skibets  Pumpearrangement  er  meget  kraf¬ 
tigt.  Ballastpumpen,  der  har  en  Ydeevne  af  800  Tons 
pr.  Time,  kan  suge  fra  Sø  og  Tank  samt  Laster  og 
trykke  overbord  og  til  Kondensatoren  som  Reserve 
for  Cirkulationspumpen,  og  ved  at  skifte  Vandet  fra 
Agtertank  til  Fortank  eller  omvendt  kan  det  i  kort 
Tid  forandre  Skibets  Styrlastighed  under  Isbrydning. 
Agtenfor  Maskinrummet  er  anbragt  et  mindre  Last¬ 
rum,  der  betjenes  med  et  3  Tons  Dampspil. 

Salon,  Officerskamre  og  Mandskabslukafer  er  ind¬ 
rettet  paa  Hoveddæk  midtskibs.  Her  findes  en  lille 
Salon  med  tilhørende  Reserve-Kahyt,  i  S.  B.  Gang 
samtlige  Officerskamre,  Messen  og  Lodskamnier,  Bad 
og  W.  C.,  i  B.  B.  Gang  Mandskabskamrene  med  Messe, 
Soverum,  Bad  etc. 

Kaptajnen  er  installeret  i  Dækshus  for  og  Telegraf¬ 
rum  og  Telegrafistkammer  i  Dækshus  midtskibs  mel¬ 
lem  de  to  Skorstene.  Apteringen  er  arrangeret  saa- 
ledes,  at  der  overalt  er  Passage  ad  indvendige  Trap¬ 
per  og  Gange  og  saaledes,  at  man  ikke  behøver  at 
komme  ud  paa  aabent  Dæk  —  en  Ting  af  stor  Be¬ 
hagelighed  i  en  Isbryder. 

Skibet  er  forsynet  med  2  Master,  der  bærer  Anten¬ 
nen  til  den  traadløse  Telegrafstation.  Redningsmid¬ 
lerne  bestaar  af  2  Isbaade,  1  almindelig  Redningsbaad 
og  1  Engelhardt  Klapbaad.  Agter  er  anbragt  en  svær 
Slæbekrog  med  tilhørende  Bugserpullerter  og  Wire- 
knibere  til  at  holde  Slæberen,  og  forude  2  ekstra 
svære  Pullerter,  der  skal  anvendes,  saafremt  man  er 
nødsaget  til  at  trække  Skibene  fri  af  Isen  ved  Bak- 
ning.  Af  samme  Grund  er  Roret  indrettet  til  at  kunne 
laases  og  beskyttes  under  Bakning  ved  en  Skærm  paa 
Agterstævnen. 

Skibet  er  udstyret  med  elektrisk  Lys  overalt  samt 
paa  Fokkemasten  med  en  kraftig  Projektør. 

Kølen  til  Skibet  blev  lagt  den  24.  August  1922,  og 
ved  et  stærkt  forceret  Arbejde  naaede  man  saa  vidt, 
at  man  den  24.  November  kunde  sætte  Skibet  i  Van¬ 
det,  og  ved  en  lille  Højtidelighed  foretog  fhv.  Han¬ 
delsminister  Rothes  Datter  Daaben.  Glat  og  smukt 
gled  Skibet  i  Vandet,  og  man  tog  straks  fat  paa  Ma¬ 
skineriets  Installation  og  Skibets  Udrustning,  saa¬ 
ledes  at  Skibets  Afleveringsprøve  kunde  tage  sin  Be¬ 
gyndelse  i  Slutningen  af  Januar  Maaned. 

Disse  Afleveringsprøver  omfattede  en  Bugserings- 
prøve,  hvorunder  Skibet  ved  90  Omdrejninger  og  5 
Knobs  Fart  skulde  udvikle  de  fulde  2500  IHK.,  en 
Kulforbrugsprøve  og  en  Fuldkraftsprøve.  Man  op- 
naaede  herunder  i  frit  Vand  en  Hastighed  paa  ca. 
12 1/2  Knob  ved  2500  IHK.  og  maksimalt  ydede  Ma¬ 
skinen  ved  Fuldkraftprøve  over  3000  IHK.  med  et 
Kulforbrug  væsentlig  under  det  stipulerede.  Bugse- 
ringsprøven  erstattedes  med  en  Bolværksprøve,  der 
afholdtes  i  Nordhavnen,  og  hvor  Maskinen  ved  0 
Knobs  Fart  udviklede  over  2500  IHK.  Efter  den  til¬ 
fredsstillende  Gennemførelse  af  Prøverne  kunde  Ski¬ 


bet  den  8.  Februar  1923  overtages  af  Ministeriet,  og 
»Isbjørn«  ligger  nu  klar  til,  i  det  Øjeblik,  da  Isen 
melder  sig,  at  gaa  ud  paa  Togt  og  løse  sin  store  Op¬ 
gave  »at  bringe  Skib  og  Ladning  til  sikker  Havn«. 

Aage  H.  Larsen. 

□□□□□□ 

Industriforeningens  ekstraordinære 
Generalforsamling 

den  28.  Februar  i 923. 

Paa  den  ekstraordinære  Generalforsamling  vedtoges 
forskellige  Ændringer  i  Industriforeningens  Love.  Æn¬ 
dringerne  indeholder  ikke  paa  noget  Punkt  Brud  med 
Traditionen  eller  med  den  Form,  i  hvilken  Industri¬ 
foreningen  hidtil  er  blevet  st}rret.  Industriforeningens 
Repræsentantskab  og  Best}rrelse  bestaar  i  den  hid¬ 
tidige  Form  og  med  samme  Myndighed  som  hidtil. 
Heller  ikke  for  Industriraadets  Vedkommende  er  der 
gennemført  nye  Bestemmelser  med  Hensyn  til  dets 
Kompetence  og  Virksomhedsomraade.  Derimod  er  der 
vedtaget  forskellige  Ændringer  med  Hensyn  til  Val¬ 
gene  til  Bepræsentantskabet  og  Industriraadet. 

De  Delegerede  for  de  industrielle  Organisationer 
og  Virksomheder  skal  som  hidtil  hvert  Aar  vælge  30 
Medlemmer  af  Repræsentantskabet.  En  ny  Regel  er 
det  derimod,  at  de  saaledes  valgte  30  samtidig  er  ind¬ 
valgte.  som  Medlemmer  af  Industriraadet.  Det  sam¬ 
lede  Repræsentantskab  paa  60  Medlemmer,  som  hid¬ 
til  har  valgt  hele  Industriraadet,  skal  nu  kun  vælge 
indtil  20  af  Raadets  Medlemmer. 

Endvidere  har  man  ophævet  Bestemmelsen  om,  at 
de  Delegerede  for  de  industrielle  Organisationer  og 
Virksomheder  skal  være  personlige  Medlemmer  af 
Foreningen  for  at  kunne  afgive  Stemme  paa  General¬ 
forsamlingen. 

De  nævnte  Ændringer  er  foretaget  for  at  imøde¬ 
komme  Ønsker,  som  er  fremsat  bl.  a.  fra  forskellige 
Organisationer  under  Industriraadsorganisationen. 
Disse  har  ønsket  Adgang  til  at  foretage  direkte 
Valg  til  Industriraadet,  og  Ønsket  herom  er  ydermere 
efterkommet  ved  en  ny  Bestemmelse  om,  at  der  i  sær¬ 
lige  Tilfælde  kan  foretages  Valg  til  Repræsentantska¬ 
bet  ved  Forholdstal,  saaledes  at  Organisationerne  der¬ 
ved  faar  Mulighed  for  at  sætte  deres  egne  Repræsen¬ 
tanter  umiddelbart  ind  i  Industriraadet. 

Naar  Kravet  om,  at  de  Delegerede  skal  være  per¬ 
sonlige  Medlemmer,  er  opgivet,  skyldes  det  ligeledes 
Hensynet  til  de  industrielle  Virksomheder  og  Organi¬ 
sationer,  som  betaler  betydelige  Medlemskontingenter 
til  Industriraadet,  og  som  derfor  ofte  har  klaget  over 
det  urimelige  i,  at  deres  Repræsentanter  skulde  løse 
personlige  Medlemskort  til  Industriforeningen  for  at 
kunne  komme  til  Stede  paa  Generalforsamlingen. 

Da  Spørgsmaalet  om  Revision  af  Lovene  var  rejst, 
fandt  man  Anledning  til  samtidig  at  foretage  forskel¬ 
lige  mindre  betydningsfulde  Forandringer,  som  var 
nødvendiggjorte  for  at  tilpasse  Lovene  til  den  hastige 
Udvikling,  som  Industriforeningen  og  Industriraadet 
har  gennemgaaet  i  de  senere  Aar.  Saaledes  er  bl.  a. 
Foreningens  Regnskabsaar  lagt  om  til  Kalenderaaret 
i  Stedet  for  som  hidtil  at  løbe  fra  Juli  til  Juli. 

Mindre  Meddelelser. 

Mussolini  og  den  italienske  Storindustri. 

Ansaldo-Værkerne,  som  var  Italiens  største  Fore¬ 
tagende  i  Sværindustrien,  kom  efter  Verdenskrigen  i 
store  Vanskeligheder  paa  Grund  af  manglende  Afsæt¬ 
ning.  Under  Depressionen  forøgedes  Vanskelighederne, 
og  i  Efteraaret  blev  de  bedste  af  Værkerne  overtaget 
af  et  nyt  Selskab  Societå  per  Azioni  Ansaldo  med  200 
Miil.  Lires  Kapital.  Rekonstruktionen  er  nu  kommet 
et  Skridt  videre,  det  gamle  Selskab  Societå  Italiana 
Geo  Ansaldo  har  af  den  italienske  Regering  faaet  Løfte 
om  Statshjælp  for  at  ophjælpe  Selskabets  Bjergværks- 
produktion  og  Produktion  af  Krigsmateriel.  Der  har 
været  afholdt  en  Række  Møder,  hvori  Mussolini  har 
deltaget,  og  man  bestemte  bl.  a.,  at  de  store  Bjerg- 
værker  i  Cogne,  i  hvilke  Ansaldo-Selskabet  allerede 
har  anbragt  300  Miil.  Lire,  skal  overgaa  i  et  nyt  Sel¬ 
skab,  hvor  Staten  overtager  for  75  Mili.  Aktier  med 
samme  Rettigheder  og  Pligter  som  de  øvrige  Aktio¬ 
nærer.  Det  er  første  Gang,  at  den  italienske  Stat  bli¬ 
ver  Aktionær  i  et  Industriforetagende.  Desuden  har 
Regeringen  erklæret  sig  villig  til  at  yde  aarlige  Bidrag 
til  Ansaldo-Selskabets  Kanon-  og  Panserpladefabriker. 
Staten  har  ogsaa  indrømmet  Selskabet  store  Skatte¬ 
lettelser  til  et  Beløb  af  145  Miil.  Lire. 

Efter  at  alle  disse  Spørgsmaal  er  bevet  løst,  er  det 
igen  blevet  muligt  at  faa  Privatkapitalen  til  at  inter¬ 
essere  sig  for  Ansaldo-Værkerne.  Det  gamle  Selskabs 
Aktiekapital  er  nedskrevet  fra  500  Mili.  Lire  til  5  Mili. 
Lire,  d.  v.  s.  til  1  pCt.  af  den  oprindelige  Værdi. 

□□□□□□ 

Organisations-  og  Foreningsmeddelelser. 

Tilførslerne  fra  Ruhr. 

I  Anledning  af  den  franske  Besættelse  af  Ruhr 
distriktet  er  der  opstaaet  forskellige  Vanskeligheder 
for  den  danske  Industri,  fordi  vigtige  Tilførsler  er 
udeblevet.  Navnlig  for  Skibsværfternes  og  Jernindu¬ 
striens  Vedkommende  synes  denne  Standsning  at 
kunne  faa  alvorlige  Følger.  Grosserer-Societetets  Ko¬ 
mité  og  Industriraadet  har  derfor  anmodet  Udenrigs¬ 
ministeriet  om  at  varetage  de  danske  Erhvervs  In¬ 
teresser  i  denne  Sag.  Med  Ministeriets  Billigelse  er  der 
til  foreløbig  Orientering  i  Sagen  udsendt  en  Erhvervs¬ 
delegation  til  Ruhrdistriktet.  Industriraadet  er  i  De¬ 
legation  repræsenteret  ved  Direktør  Ove  Munck  og 
Grosserer-Societetets  Komité  ved  Grosserer  Dahl  og 
Sekretær  Vestberg. 

Efter  et  kortere  Besøg  hjemme  for  nye  Informa¬ 
tioner  er  Delegationen  atter  vendt  tilbage  til  Ruhr¬ 
distriktet. 

Toldnedsættelser  i  Schweiz. 

Gennem  Udenrigsministeriet  har  Industriraadet 
modtaget  Meddelelse  om,  at  Tolden  i  Schweiz  for  en 
Række  Varer,  bl.  a.  Handsker,  Musikinstrumenter,  kon¬ 


serverede  Grøntsager  og  Ost,  er  blevet  nedsat.  En  For¬ 
tegnelse  over  de  paagældende  Varer  er  henlagt  til 
Gennemsyn  i  Industriraadets  Sekretariat. 

Importen  til  Østrig. 

Gennem  Udenrigsministeriets  Oplysningsbureau  for 
Erhvervene  har  Industriraadet  modtaget  en  Forteg¬ 
nelse  over  de  Varer,  for  hvilke  der  ved  Indførsel  til 
Østrig  kræves  særlig  Tilladelse,  samt  over  Varer,  der 
kun  kan  udføres  derfra  med  særlig  Tilladelse. 

Fortegnelserne  er  henlagt  til  Gennemsyn  i  Industri¬ 
raadets  Sekretariat  tilligemed  en  Oversigt  over,  hvilke 
østrigske  Myndigheder  der  kan  udstede  Ind-  og  Ud¬ 
førselstilladelserne. 

Ungarns  Toldtarif. 

Gennem  Udenrigsministeriets  Oplysningsbureau  for 
Erhvervene  har  Industriraadet  modtaget  Meddelelse 
om,  at  der  ved  Forordninger  af  11.  Februar  1923  er 
fastsat  nye  Regler  for  Toldafgifternes  Erlæggelse  i 
Ungarn. 

Forordningerne  skelner  mellem  tre  Varekategorier, 
nemlig:  Kategorierne  A.  B.  og  C.,  for  hvilke  Toldopgæl¬ 
den  er  fastsat  til  henholdsvis  2500  pCt.,  10  000  pCt.  og 
20  000  pCt.  For  Varer,  der  ikke  omfattes  af  nogen  af 
fornævnte  Kategorier,  forhøjes  Toldopgælden  til  45  000 
pCt. 

Som  Varer  af  Interesse  for  dansk  Eksport  kan  un¬ 
der  Kategori  A.  bl.  a.  nævnes:  steriliseret  og  konden¬ 
seret  Mælk  og  Mælkepulver,  der  tidligere  henførtes  til 
Kategori  B.  Desuden  kan  en  Række  Varer  fra  11.  s. 
M.  kun  indføres  til  Ungarn  efter  særlig  Bevilling,  der¬ 
under  bl.  a.  Tekstilvarer,  Papir,  Læder  og  Skotøj. 
Blandt  de  indførselstilladte  Varer  kan  nævnes:  Olie, 
Lædervarer  (ogsaa  tekniske),  Jernvarer  og  talrige  ke¬ 
miske  Produkter. 

En  Indberetning  om  Sagen  fra  Generalkonsulatet  i 
Budapest  henligger  til  Gennemsyn  i  Industriraadets 
Sekretariat. 

Australiens  Anti-Dumping  Lov. 

Gennem  Udenrigsministeriet  har  Industriraadet 
modtaget  Meddelelse  om,  at  den  australske  Anti-Dum- 
ping  Lovgivning  er  bragt  i  Anvendelse  paa:  Imiterede 
Pelsværk- Haler,  parfumeret  Sprit,  Portemonnælaase 
af  forniklet  Staal,  Brilleglas,  Støvleblokke,  Marine-, 
Felt-  og  Teaterkikkerter,  Metal-Armbaand,  Legetøj  og 
Skobaand  (Bomuld)  fremstillet  i  eller  eksporteret  fra 
Tyskland.  Portland  Cement  fremstillet  i  eller  ekspor¬ 
teret  fra  Norge.  Endvidere  for  Kostumer,  Frakker, 
Kjoler  o.  1.  samt  Duntæpper,  for  hvilke  Grupper  Lo¬ 
ven  ikke  er  angivet  at  skulle  anvendes  paa  Varer  fra 
noget  bestemt  Land. 

Det  internationale  Handelskammer. 

Det  internationale  Handelskammer  afholder  sin 

2.  Kongres  i  Rom  i  Ugen  fra  18.— 24.  Marts.  En  Række 
finansielle  og  merkantile  Problemer  skal  drøftes,  ogsaa 
de  internationale  Samfærdselsspørgsmaal  vil  komme 
til  Behandling.  Industriraadets  Repræsentant  paa  Kon¬ 
gressen  bliver  Kaptajn  F.  H.  J.  Rambusch.  For  Gros¬ 
serer-Societetets  Komité  rejser  Grosserer  Harald  Kjær, 
og  Provinshandelskammeret  har  som  sin  Repræsen¬ 
tant  udpeget  Grosserer  Chr.  Andersen,  Odense.  Des¬ 
uden  møder  ogsaa  Sekretæren  i  den  danske  nationale 
Komité,  Sekretær  RafTenberg. 

□□□□□□ 

Dagsorden  for  Generalforsamlingen. 

Mandag  den  26.  Marts  1923  Kl.  3  Efterm.  afholder 
Industriforeningen  i  Kjøbenhavn  ordinær  Generalfor¬ 
samling  i  Foreningens  Udstillingssal,  Indgang  Vester¬ 
brogade  1. 

Dagsorden : 

1.  Beretning  om  Foreningens  —  herunder  Industri¬ 
raadets  og  Udvalgenes  —  Virksomhed  siden  sidste 
ordentlige  Generalforsamling. 

2.  Fremlæggelse  til  Efterretning  af  det  reviderede  og 
deciderede  Regnskab  for  det  forløbne  Regnskabsaar. 

3.  Valg  af  Repræsentanter  for  og  blandt  de  i  Hen¬ 
hold  til  §  4  valgte  Delegerede. 

4.  Valg  af  Repræsentanter  for  og  blandt  de  egentlige 
Medlemmer. 

5.  Forslag  fra  Bestyrelsen  om  at  vælge  Ing.  Alex.  Foss 
til  Æresmedlem  af  Foreningen  (jfr.  Lovenes  §  8). 

6.  Forslag  fra  nogle  af  Foreningens  Medlemmer  om, 
at  der  i  Foreningens  Lokaler  skal  være  gratis  Ad¬ 
gang  til  Telefon  for  Medlemmerne. 

7.  Forslag  fra  nogle  af  Foreningens  Medlemmer  om 
Nedsættelse  af  et  Udvalg  til  fremtidig  Kontrol  af 
Restaurationsforholdene. 


□□□□□□ 

Fra  Biblioteket.  §§g 

Biblioteket  er  aabent  Hverdage  Kl.  10—10,  Søndage 
10 — 4  (men  er  som  sædvanlig  lukket  hele  Paasken). 
88.  Dubbel,  H.  Grossgasmaschinen.  Berl.  1910.  167  S. 
Tvl. 

88.  Birck,  C.  V.  Varmemotorer  til  flydende  Brændsel. 
Kbhvn.  1911.  22  S. 

88.  Michel,  Ph.  Tabellen  und  Konstruktionsregeln 
fur  den  Verbrennungsmotorentechniker.  Leipz. 
1911.  187  S. 

86d.  Finne,  D.  E.  Dieselmotoren  som  Skibsmaskine. 
Kria.  1912.  48  S. 


88.  Bergner,  H.  Die  Wirkungsweise  und  Konstruktion 
der  ortsfesten  Verbrennungskraftmaschinen.  Leip- 
zig  1912.  178  S. 

88.  Lieckfeld,  G.  Die  Petroleum-  und  Benzinmotoren. 
Berl.  1913.  304  S. 

88.  Neumann,  H.  Die  Verbrennungskraftmaschinen 
in  der  Praxis.  Leipz.  1913.  368  S. 

88.  Guldner,  H.  Das  Entwerfen  und  Bereelinen  der 
Verbrennungskraftmaschinen  und  Kraftgas-Anla- 
gen.  Berl.  1914.  789  S. 

78.  Neumann,  H.  Die  Motoren  fur  Gas  und  fliissige 
Brennstoffe.  Leipz.  1914.  78  S. 

88.  Magg,  J.  Die  Steuerungen  der  Verbrennungskraft¬ 
maschinen.  Berl.  1914.  374  S. 

86d.  Scholz,  W.  Schiffs-Dieselmotoren.  Hamb.  1915. 
175  S. 

88.  Welss,  J.,  &  A.  J.  Wallis-Tayler.  The  diesel  or 
slow-combustion  oil  engine.  Lond.  1915.  336  S. 

88.  Seufert,  F.  Bau  und  Berechnung  der  Verbren¬ 
nungskraftmaschinen.  Berl.  1917.  197  S.  Tvl. 

88.  Scholz,  W.  Schififs-Olmaschinen.  Berl.  1919.  226  S. 

88.  Devilliers,  R.  Le  Moteur  å  explosions.  Paris  1920. 
916  S.  Tvl. 

88.  Schottler,  R.  Skizzen  von  Gasmascliinen.  Berlin 
1920.  40  S. 

89.  Stolze-Charlottenburg,  F.  Die  Heissluftturbine. 
Rostock  1904.  13  S.  Tvl. 

89.  Wegener-Dallwitz.  Die  Explosions-Gasturbine  als 
Reaktionsturbine.  Rostock  1908.  56  S. 

89.  Rdtscher,  F.  Versuche  an  einer  2000  pferdigen 
Riedler-Stumpf-Dampfturbinen.  Berl.  1908.  57  S. 

89.  Brilling.  Verluste  in  den  Schaufeln  von  Freistrahl- 
dampfturbinen.  Berl.  1909.  75  S. 

89  Jasinsky.  Ventilationsverlust  in  Dampfturbinen. 
Berl.  1909.  60  S. 

89.  Baer.  Die  Regelung  von  Dampfturbinen.  Berlin 
1910.  60  S. 

88.  Zsélyi,  A.  Die  Gas-Turbine.  Berl.  1913.  63  S. 

89.  Kriegbaum,  Aug.  Turbinen  mit  Dampfentnahme, 
Miinch.  1913.  130  S. 

88.  Schulz,  B.  Kritische  Betraehtung  der  bisherigen 
Bestrebungen  zur  Herstellung  von  Gasturbinen. 
Berl.  1914.  59  S. 

89.  Morrow,  J.  Entwerfen  und  Berechnen  der  Dampf¬ 
turbinen.  Berl.  1914.  460  S.  Tvl. 

86d.  Klamroth,  Schiffsmaschinenkunde  mit  besondere 
.  Beriicksichtigung  der  Dampfturbinen  und  Olmo- 
toren.  I — II.  Berl.  1916. 

89.  Eyermann  &  Schulz.  Die  Gasturbinen.  Berl.  1917. 
255.  S. 

89.  Seufert,  F.  Bau  und  Berechnung  der  Dampftur¬ 
binen.  Berl.  1919.  88  S. 

89.  Stodola,  A.  Dampf-  und  Gas-Turbinen.  Berl.  1922. 
1111  S.  Tvl. 

88.  Haeder,  H.  Gasmotoren  und  Generatoren.  I — II. 
Wiesb.  1914. 

Ved  Formandsskiftet  i  Industriforeningen. 

Industriforeningens  Generalforsamling  bringer  Direktør  Prior  Industriens  Tak. 


PAA  Industriforeningens  Generalforsamling 
den  26.  Marts  oplæste  Næstformanden,  Di¬ 
rektør  Benny  Dessau,  følgende  Skrivelse,  som  Be¬ 
styrelsen  den  21.  s.  M.  havde  modtaget  fra  Direk¬ 
tør  H.  P.  Prior: 

»Som  det  vil  være  Bestyrelsen  bekendt,  har  de 
vanskelige  Forhold,  hvorunder  store  Dele  af  den 
danske  Industri  har  arbejdet  i  de  sidste  Aar,  ogsaa 
i  væsentlig  Grad  berørt  det  Selskab,  for  hvilket 
jeg  har  den  Ære  at  være  administrerende  Direk¬ 
tør.  Under  disse  Forhold  er  der  i  højeste  Grad 
lagt  Beslag  paa  min  Arbejdskraft,  og  selv  om  jeg 
efter  bedste  Evne  vilde  bestræbe  mig  for  frem¬ 
deles  at  udfylde  mine  tvende  ansvarsfulde  Hverv 
som  Formand  i  Industriforeningen  og  som  ad¬ 
ministrerende  Direktør  for  et  stort  industrielt  Sel¬ 
skab,  er  det  min  Overbevisning,  at  der  nu  bør 
ske  en  Forandring.  Under  Indtrykket  af  de  sidste 
Tiders  Begivenheder  og  de  Angreb,  der  offentlig 
er  rettet  mod  mig,  er  jeg  yderligere  bleven  bestyr¬ 
ket  i  mit  Forsæt  om  at  træde  tilbage  som  For¬ 
mand  for  Industriforeningen  og  dermed  for  Indu- 
striraadet  og  beder  derfor  Bestyrelsen  om  at  fri¬ 
tage  mig  for  dette  ærefulde  Hverv. 

Det  er  med  dyb  Beklagelse,  at  jeg  har  taget 
denne  Beslutning,  idet  det  Arbejde,  som  det  gen¬ 
nem  Åarene  er  forundt  mig  at  udføre  for  den 
danske  Industri,  er  blevet  mig  kært,  og  jeg  haaber 
derfor  ogsaa,  at  jeg  fremdeles  skal  faa  Lejlighed 
til  at  arbejde  for  vort  Erhvervs  Udvikling  og 
Fremgang.« 

Derpaa  fik  Formanden  for  Repræsentantskabet, 
Direktør  R.  Hehveg,  Ordet  for  følgende  Udtalel¬ 
ser: 


»Naar  Direktør  Prior  er  traadt  tilbage  fra  In¬ 
dustriforeningens  og  dermed  Industriraadets  Le¬ 
delse,  vil  der  være  al  Anledning  til  paa  dette  Sted 
at  mindes  hans  store  og  fortjenstfulde  Arbejde  for 
vor  Organisation  og  for  dansk  Industri. 

Direktør  Priors  Navn  vil  altid  nøje  være  knyt 
tet  til  Industriraadet,  ikke  blot  gennem  den  store 
Indsats,  han  siden  kom  til  at  præstere  indenfor 
Raadets  Rammer,  men  fordi  han  jo  i  Virkelighe¬ 
den  var  den  egentlige  Ophavsmand  til  Industri¬ 
raadets  Oprettelse  ved  Industriforeningens  Gene¬ 
ralforsamling  den  29.  Oktober  1910.  Som  Indu¬ 
striforeningens  Formand  blev  Direktør  Prior  eo 
ipso  den  første  Formand  for  det  nyoprettede  In- 
dustriraad,  der  straks  efter  traadte  i  Virksomhed. 

Direktør  Prior  naaede  at  udføre  et  stort  grund¬ 
læggende  Arbejde  for  den  nye  Organisation,  ind¬ 
til  han  i  1911  paa  Grund  af  svigtende  Helbred 
nedlagde  sit  Formandshverv. 

Kun  faa  Aar  efter  kaldtes  han,  som  heldigvis  i 
Mellemtiden  var  bleven  fuldstændig  restitueret, 
tilbage  til  det  store  betydningsfulde  Arbejde,  der 
snart  efter  udfoldede  sig,  da  Ingeniør  Foss  i  1912 
var  blevet  Industriforeningens  og  Raadets  For¬ 
mand,  og  som  fik  saa  mægtig  forøget  Omfang,  da 
Krigen  kom.  I  Krigens  Aar  stod  Direktør  Prior 
sdm  en  af  Ingeniør  Foss’  mest  betroede  Medar¬ 
bejdere  indenfor  Industriraadet. 

Det  var  saaledes  Direktør  Prior,  der  straks  efter 
det  store  afgørende  Industrimøde  den  12.  Januar 
1915  foretog  den  første  Rejse  til  London  i  Indu¬ 
striraadets  Anliggender  og  gennem  de  Forhand¬ 
linger,  han  førte  derovre,  lagde  det  første  Grund¬ 
lag  til  den  senere  for  Industriens  og  Landets  Vel 

saa  afgørende  Handelsoverenskomst  med  den 
engelske  Regering.  Direktør  Prior  gennemførte 
sit  Hverv,  der  paa  det  Tidspunkt  selvfølgelig  var 
forbundet  med  de  største  Vanskeligheder,  paa  ud¬ 
mærket  Maade,  og  han  kom  tilbage  med  en  Ord¬ 
ning  truffet  med  de  engelske  Autoriteter,  der  som 
sagt  blev  Forløberen  for  den  senere  generelle 
Overenskomst  af  19.  November  1915.  Det  umaa- 
delige  og  saare  ansvarsfulde  Arbejde,  som  Prak¬ 
tiseringen  af  Handelsoverenskomstsystemet  førte 
med  sig,  og  som  medførte  den  enorme  Udvidelse 
af  Industriraadets  Virksomhed,  lagde  ogsaa  i  høj 
Grad  Beslag  paa  Direktør  Prior,  idet  han  ikke 
blot  til  Stadighed  deltog  i  de  evindelige  Forhand¬ 
linger  udadtil,  men  ogsaa  som  Formand  for  en 
stor  Række  af  de  saakaldte  Rationsudvalg  fik 
tilsvarende  Hverv  indadtil.  Kun  takket  være  det 
opslidende  og  uegennyttige  Arbejde,  der  indenfor 
disse  Rammer  præsteredes  i  hine  Aar,  lykkedes 
det  at  holde  Overenskomstsystemet  vedlige  gen¬ 
nem  de  stadig  voksende  Vanskeligheder,  der  skær¬ 
pedes,  efterhaanden  som  Krigen  trak  i  Langdrag 
og  blev  mere  og  mere  bitter. 

Da  endelig  Krigen  og  Blokadepolitiken  gik  ind 
i  sin  sidste,  kritiske  Fase  ved  De  Forenede  Staters 
Indtræden  i  Krigen,  blev  det  atter  Direktør  Prior, 
der  kom  til  at  udføre  Pionerarbejdet,  nemlig  gen¬ 
nem  hans  Sendelse  i  Efteraaret  1917  til  Washing¬ 
ton  til  Forhandling  med  de  amerikanske  Myn¬ 
digheder.  Paa  denne  Rejse,  der  nødvendiggjorde 
3  Maaneders  Fraværelse,  udførte  Direktør  Prior 
et  stort  og  besværligt  Arbejde,  og  ogsaa  her  dan¬ 
nede  hans  Indsats  Forløberen  for  den  Overens¬ 
komst,  der  senere  efter  saa  mange  Vanskeligheder 
omsider  blev  opnaaet  ogsaa  med  De  Forenede 
Stater,  en  Ordning,  der  paa  det  Tidspunkt  blev 
af  aldeles  afgørende  Betydning  for  vor  Industri, 
Handel  og  Landbrug,  kort  sagt  for  hele  Landets 
Eksistens;  thi  det  maa  huskes,  at  de  Overens¬ 
komster,  der  her  var  Tale  om,  ingenlunde  var 
specifike  industrielle  Anliggender,  men  i  Virkelig¬ 
heden  omfattede  eller  betingede  Landets  samlede 
Tilførsler  og  Udførsler. 

I  Aarene  umiddelbart  efter  Krigen,  midt  i  den 
for  vort  Erhvervsliv  saa  alvorlige  sociale  Krise, 
indtraf  Ingeniør  Foss’  Sygdomstilfælde,  der  i  Ja¬ 
nuar  1920  tvang  ham  bort  fra  Industriforenin¬ 
gens  og  Industriraadets  Ledelse.  I  denne  vanske¬ 
lige  Situation  samledes  man  enstemmigt  om  Di¬ 
rektør  Prior  som  Ingeniør  Foss’  Efterfølger,  og 


skønt  det  Arbejde,  der  i  den  paafølgende  Ned¬ 
gangsperiode  har  hvilet  paa  ham  som  Formand, 
har  været  meget  vanskeligt,  føler  jeg  mig  fuldt 
ud  forvisset  om,  at  alle  Medlemmer  af  Industri¬ 
foreningen  og  af  Industriraadsorganisationen  til 
Stadighed  vil  vide  Direktør  Prior  Tak  skyldig  for 
det  store,  opofrende  Arbejde,  han  saaledes  gennem 
næsten  fulde  12  Aar  har  udført  i  og  for  Industri- 
raadet,  et  Arbejde,  hvis  Værdi  ingen  udenforstaa- 
ende  Begivenheder  vil  kunne  forringe.« 

Forsamlingen  sluttede  sig  til  disse  Udtalelser 
ved  at  rejse  sig,  og  senere  bragte  Fabrikant  Theil- 
gaard  under  stærkt  Bifald  den  afgaaede  Formand 
en  hjertelig  Tak  fra  de  menige  Medlemmer. 

□□□□□□ 

Ingeniør  Alex.  Foss  Æresmedlem 
af  Industriforeningen. 

Paa  den  ordinære  Generalforsamling  i  Industri¬ 
foreningen  fremsatte  den  fungerende  Formand, 
Direktør  Benny  Dessau,  paa  Bestyrelsens  Vegne 
Forslag  om  at  vælge  Ingeniør  Alex.  Foss  til  Æres¬ 
medlem  af  Industriforeningen.  Direktør  Dessau 
udtalte  herom  følgende: 

»En  nærmere  Motivering  af  det  af  Bestyrelsen 
fremsatte  Forslag  om,  at  Ingeniør  Alex.  Foss  væl¬ 
ges  til  Æresmedlem  af  Industriforeningen,  er  i  og 
for  sig  upaakrævet,  idet  Ingeniør  Foss’  Virken 
indenfor  Industriforeningen  og  Industriraadet  til 
Gavn  for  dansk  Industri  og  dansk  Erhvervsliv  i 
det  hele  er  saa  velkendt  og  sikkert  i  frisk  Minde, 
at  en  mere  indgaaende  Omtale  heraf  er  overflø¬ 
dig.  Det  maa  være  nok  at  erindre  om  at  Ingeniør 
Foss  traadte  til  som  Formand  for  Industrifor¬ 
eningen  kort  Tid  efter  Industriraadets  Oprettelse 
i  1910  og  derefter  ledede  vor  Organisation  gen¬ 
nem  de  vanskelige  Krigsaar  med  en  overlegen 
Dygtighed,  som  har  aftvunget  os  alle  den  dybeste 
Beundring  og  Respekt.  Det  er  derfor  kun  natur¬ 
ligt,  at  det  af  Bestyrelsen  fremsatte  Forslag  om, 
at  man  skulde  vælge  Ingeniør  Foss  til  Æresmed¬ 
lem,  hvorved  Industriforeningen  viser  ham  sin 
højeste  Grad  af  Anerkendelse,  har  fundet  enstem¬ 
mig  Tilslutning  indenfor  Repræsentantskabet  og 
Industriraadet,  og  jeg  haaber,  at  Generalforsam¬ 
lingen  vil  vise  Tanken  den  samme  Tilslutning.« 

Forsamlingen  vedtog  staaende  og  under  Bifalds¬ 
tilkendegivelser  enstemmigt  Bestyrelsens  Forslag. 

Industriraadets  Virksomhed 
i  det  forløbne  Aar. 

Paa  Industriforeningens  ordinære  Generalforsam¬ 
ling  den  26.  Marts  1923  forelaa  følgende  Oversigt  over 
Industriraadets  Virksomhed  i  det  forløbne  Aar: 

De  Opgaver,  der  i  det  svundne  Aar  i  første  Linie 
har  lagt  Beslag  paa  Industriraadet  og  i  alt  overvejende 
Grad  præget  Arbejdet  indenfor  dette,  har  ligesom  det 
foiegaaende  Aar  været  knyttet  til  Bestræbelserne  for, 
at  der  gennem  et  særligt  Kriseværn  eller  Toldforan¬ 
staltninger  tilvejebringes  en  Støtte  for  den  hjemlige 
Produktion. 

Importreguleringsspørgsmaalet. 

Paa  Generalforsamlingen  i  Marts  1922  fremhævedes 
det,  at  vi  fra  Industriens  Side  paany  maatte  frem¬ 
sætte  Krav  om  Kriseforanstaltninger,  hvis  de  sted¬ 
findende  Rigsdagsforhandlinger  om  en  Revision  af 
Toldloven  ikke  førte  til  et  for  Industrien  gunstigt  Re¬ 
sultat,  hvilket  just  ikke  var  at  vente  paa  Forhaand 
efter  Forslagets  Karakter.  Hen  paa  Foraaret  kunde 
vi  saa  nogenlunde  begynde  at  overse,  at  Toldforhand¬ 
lingerne  ikke  vilde  føre  til  noget  Resultat,  og  da  vi  i 
nogen  Tid  havde  haft  Opmærksomheden  henvendt  paa 
den  Form  for  Kriseforanstaltninger,  som  man  i  Be¬ 
gyndelsen  af  1921  havde  gennemført  i  Schweiz  til 
Støtte  for  den  hjemlige  Produktion,  besluttede  vi  gen¬ 
nem  Udsendelsen  af  en  Repræsentant  at  undersøge, 
hvorledes  det  schweiziske  Importreguleringssystem 
havde  virket.  Denne  Opgave  blev  overdraget  til  Kon¬ 
torchef  G.  E.  Hartz,  som  derefter  i  Slutningen  af  April 
foretog  en  ca.  14  Dages  Studierejse  til  Schweiz  og 
straks  efter  sin  Tilbagekomst  afgav  Beretning  til  In¬ 
dustriraadet,  hvilken  konkluderede  i,  at  det  schweizi¬ 
ske  Importreguleringssystem  havde  virket  i  Overens¬ 
stemmelse  med  sin  Hensigt  og  havde  bidraget  til  i  en 
Krisesituation  at  beskæftige  schweiziske  Arbejdere  og 
opretholde  sunde  og  levedygtige  Produktionsgrene. 

Da  de  ved  Slutningen  af  sidste  Rigsdagssamling  ud¬ 
foldede  Bestræbelser  i  Retning  af  Gennemførelse  af 
Toldforanstaltninger,  der  kunde  gøre  Industrien  mere 
modstandsdygtig  i  den  herskende  Krise,  ikke  syntes 
at  føre  til  noget  Resultat,  rettede  Industriraadet  under 
15.  Juli  f.  A.  paany  Henvendelse  til  Regeringen  om, 
at  der  snarest  maatte  blive  truffet  midlertidige  Be¬ 
skyttelsesforanstaltninger  mod  den  udenlandske  Va- 
lutadumping-Konkurrence.  Medens  man  ved  tidligere 
Henvendelser  til  Regeringen  havde  anset  det  for  ret¬ 
test  ikke  at  fremsætte  noget  positivt  Forslag  om, 
hvilke  Foranstaltninger  man  burde  bringe  til  Anven¬ 
delse,  fremsatte  Industriraadet  denne  Gang  Forslag 
om,  at  man  skulde  gennemføre  en  Importregulerings¬ 
lov  efter  schweizisk  Mønster,  saaledes  at  der  af  Rigs¬ 
dagen  blev  givet  Regeringen  en  Bemyndigelse  til  at 
træffe  importregulerende  Foranstaltninger,  naar  For¬ 
holdene  indenfor  en  eller  anden  vanskelig  stillet  Pro¬ 
duktionsgren  maatte  kræve  det;  som  Eksempel  paa 
Produktionsgrene,  som  trængte  til  øjeblikkelig  Støtte, 
fremførte  vi  samtidig  Skotøjsindustrien  og  Cigarindu¬ 
strien. 

Selv  om  Resultatet  af  denne  Henvendelse  til  Rege¬ 
ringen  ikke  blev  en  Imødekommelse  af  Ønsket  om 


en  generel  Bemyndigelse  for  Regeringen  til  i  givet 
Fald  at  kunne  gribe  ind,  opnaaedes  der  dog  denne 
Gang  ved  Gennemførelsen  af  Impoi’treguleringsloven 
for  Fodtøj  og  Cigarer  et  Resultat,  som  siden  hen  har 
vist  sig  at  være  saare  betydningsfuldt  for  disse  vigtige 
Industrigrene. 

Ved  den  paagældende  Lejlighed  viste  der  sig  altsaa 
virkelig  for  en  Gangs  Skyld  indenfor  Regering  og 
Rigsdag  en  for  os  glædelig  Forstaaelse  af  Nødvendig¬ 
heden  af  at  opretholde  krisestedte  Produktionsgrene. 
Samtidig  blev  der  fra  de  paagældende  Industrigrenes 
Side  afgivet  Garanti  for,  at  man  ikke  vilde  udnytte  Si¬ 
tuationen  til  Prisforhøjelser. 

I  Tilslutning  til  Loven  om  Importregulering  for 
Skotøj  og  Cigarer  blev  der  fra  Regeringens  Side  af¬ 
givet  Tilsagn  om,  at  man  snarest  vilde  sende  en  Stu¬ 
diekommission  til  Schweiz  for  at  undersøge  Forudsæt¬ 
ningerne  for  og  Virkningerne  saavel  i  produktions¬ 
mæssig  som  i  omsætningsmæssig  Henseende  af  de  dér 
gennemførte  importregulerende  Bestemmelser.  I  denne 
Kommission  blev  Industriraadet  repræsenteret  ved  Di¬ 
rektør  Chr.  IL  Olesen  og  Kontorchef  G.  E.  Hartz. 

Den  Beretning,  som  Studiekommissionen  afgav  ved 
Nytaarstid  iaar,  kunde  vi  for  vort  Vedkommende  kun 
opfatte  som  en  Opmuntring  til  at  fortsætte  ad  den 
Vej,  der  var  betraadt  ved  Gennemførelsen  af  Import¬ 
reguleringsloven  for  Skotøj  og  Cigarer.  Det  var  der¬ 
for  med  den  største  Forundring  og  Beklagelse,  at  In¬ 
dustrien  har  set,  at  den  Agitation  i  Retning  af  at  for¬ 
lade  Importreguleringsprincipet,  som  man  allerede 
nogen  Tid  iforvejen  fra  Regeringens  Side  havde 
iværksat,  rigtig  begyndte  at  tage  Fart  nu  i  Begyndel¬ 
sen  af  indeværende  Aar.  Dette  saa  meget  mere  som 
Importreguleringsbestemmelserne  i  den  korte  Tid,  de 
havde  faaet  Lov  til  at  virke,  havde  svaret  til  deres 
Hensigt. 

Forhandlingerne  paa  Rigsdagen  har  jo  nu  ført  til 
det  Resultat,  at  Importreguleringen  for  Skotøj  og  Ci¬ 
garer  fra  1.  April  d.  A.  at  regne  skal  erstattes  af  sær¬ 
lige  Krisetoldforanstaltninger,  og  vi  maa  saa  haabe,  at 
det  i  de  kommende  Maaneder  maa  lykkes  Arbejds¬ 
givere  og  Arbejdere  indenfor  de  paagældende  Fag  at 
komme  til  en  indbyrdes  Forstaaelse,  saaledes  at  de 
Forudsætninger,  hvorunder  de  nye  Toldsatser  er  gi¬ 
vet,  bliver  opfyldte. 

Toldspø  rgsmaalet. 

De  Bestræbelser,  der  i  Forsommeren  1922  var  i 
Gang  for  at  formidle  en  for  Produktionen  mere  af¬ 
passet  Modifikation  af  Regeringens  Toldlovforslag, 
førte  som  allerede  fremhævet,  ikke  til  noget  Resultat. 
Regeringen  forelagde  derpaa  i  Efteraaret  atter  sit  Told¬ 
lovforslag,  baseret  paa  Værditoldprincipet,  idet  Fi¬ 
nansministeren  dog  samtidig  erklærede,  at  lykkedes 
det  ikke  at  gennemføre  Forslaget  i  indeværende  Rigs¬ 
dagssamling,  vilde  Spørgsmaalet  ikke  blive  taget  op 
igen.  Derved  vilde  man  jo  ganske  vist  være  befriet 
for  en  yderligere  Anvendelse  af  Værditoldprincipet, 
og  der  vilde  for  saa  vidt  »skabes  Ro  om  Sagen«. 
Imidlertid  maa  vi  for  vort  Vedkommende  forbeholde 
os,  naar  vi  anser  det  for  paakrævet,  paany  at  rejse 
Kravet  om  en  rimelig  Beskyttelse  af  hjemlig  In¬ 
dustri  og  Haandværk,  idet  Beskyttelsen  jo  saa 

væsentlig  er  blevet  forringet,  fordi  Prisniveauet 
ikke  længere  svarer  til  Forholdene  i  1908.  Haand- 
værkets  og  Industriens  fælles  Toldudvalg  protesterede 
da  ogsaa  allerede  i  en  Skrivelse  af  28.  August  f.  A. 
mod,  at  Toldlovforslaget  fremlagdes  igen  i  uforandret 
Skikkelse,  og  man  pegede  paa  de  Erfaringer,  der  i 
Mellemtiden  var  gjort  med  Hensyn  til  Værditolden, 
og  som  jo  fuldt  ud  har  godtgjort,  at  vore  Bekymringer 
var  rigtige.  Vi  maatte  derfor  atter  fastslaa,  at  kun  en 
å  jour-Føring  af  Vægttoldsatserne  i  den  gældende 
Toldlov  var  den  eneste  rigtige  Vej  at  gaa. 

Den  Protest,  hvori  Haandværk  og  Industri  prin¬ 
cipielt  indtager  samme  Stilling  som  Handelen  med 
Hensyn  til  Fortoldningsprincipet,  blev  altsaa  uden 
Indvirkning  paa  Regeringens  Stilling,  idet  Toldlovfor¬ 
slaget  som  nævnt  fremsattes  uforandret;  men  vi  har 
Grund  til  at  haabe,  at  Erfaringerne  fra  den  saakaldte 
Luksustoldlov  og  fra  Udlandet,  navnlig  fra  Norge,  dog 
maa  have  rokket  noget  ved  Dogmet  om  Værditoldens 
Fortrinlighed,  og  kunde  man  blot  komme  bort  fra 
dette  og  faa  et  mere  objektivt  og  mindre  forudfattet 
Syn  frem  overfor  vore  Toldlovgivningsprinciper,  vilde 
sikkert  allerede  meget  være  vundet. 

løvrigt  bør  det  fremhæves,  at  netop  Luksustold¬ 
loven,  der  udløber  den  31.  Maj  1923,  i  sin  endelige 
Affattelse  dog  tog  ikke  ringe  Hensyn  til  de  Prote¬ 
ster,  der  var  fremsat  fra  Haandværkets  og  Industriens 
Side.  Det  lykkedes  nemlig  dels  at  undgaa  forskellige 
for  Produktionen  meget  skadelige  Forslag,  dels  at  faa 
Ændringer  og  Forbedringer  i  en  Række  andre  Til¬ 
fælde,  saaledes  at  Luksustoldloven,  omend  den  over¬ 
vejende  kom  til  at  indeholde  Værditoldparagrafer,  dog 
tog  praktiske  Hensyn.  Det  har  siden  vist  sig,  at  dette 
i  høj  Grad  har  været  paakrævet,  al  den  Stund  det  just 
var  Erfaringerne  fra  den  herved  gennemførte  Værdi¬ 
fortoldning,  der  viste  sig  saa  uheldige. 

Vi  haaber 'da  ogsaa  at  kunne  naa  videre  ad  denne 
Vej  og  herigennem  faa  Sikkerhed  for,  at  der  ikke  ved 
en  hel  ny  Toldlov,  der  kunde  tænkes  gennemført  ved 
en  Overrumpling  af  Erhvervene,  indførtes  ganske 
ødelæggende  Toldforhold.  Derimod  synes  Udsigterne 
for  at  komme  til  positive  Forbedringer  af  den  bestaa- 
ende  Toldlov  jo  ikke  særlig  store,  men  trods  det  her¬ 
skende  Frihandelssyn  har  det  dog  vist  sig,  at  det  i 
enkelte  Tilfælde  er  muligt  at  opnaa  Fordele.  Under 
de  afsluttende  Forhandlinger  i  Rigsdagen  om  Told- 
spørgsmaalet  vil  vi  da  samtidig  med  at  søge  Værdi¬ 
tolden  afværget  gøre  alt  for  at  faa  vore  Synspunkter 
igennem  til  Værn  og  Udvikling  for  det  indenlandske 
Produktionsliv,  som  i  saa  høj  Grad  trænger  hertil. 

T  raktatspørgsmaalet. 

Efterhaanden  som  man  rundt  om  i  Verden  er  kom¬ 
met  ind  paa  en  meget  kraftig  Beskyttelsespolitik,  har 
Spørgsmaalet  om  Afslutning  af  Handelstraktater  faaet 
en  meget  stor  Interesse.  Som  bekendt  hvilede  Dan¬ 
marks  Traktatpolitik  tidligere  paa  Mestbegunstigelses¬ 
systemet,  og  disse  Mestbegunstigelsesaftaler  var  i  Vir¬ 
keligheden  før  Krigen  den  hævdvundne  Form  for  in¬ 
ternationale  Handelstraktater. 

I  dette  Forhold  er  der  imidlertid  sket  en  ganske  af¬ 
gørende  Ændring,  idet  store  Lande,  som  f.  Eks.  Frank¬ 
rig  og  Spanien,  har  erklæret,  at  de  ikke  vil  afslutte 


Mestbegunstigelsesaftaler,  men  kun  slutte  Særaftaler, 
hvori  der  indrømmes  særlige  Toldnedsættelser  m.  v., 
mod  at  der  til  Gengæld  i  paagældende  Lande  opnaas 
Begunstigelser  af  tilsvarende  Art. 

Til  Støtte  for  denne  Traktatpolitik  er  der  i  de  paa¬ 
gældende  Lande  indført  glidende  Toldsatser,  saaledes 
at  man  har  een  Toldsats,  der  gælder  for  Lande,  med 
hvem  man  ikke  har  Traktat,  een,  der  kan  indrøm¬ 
mes  over  for  de  Lande,  med  hvem  man  har  en  fordel¬ 
agtig  Traktat,  og  endelig  særlig  lave  Toldsatser,  der 
gælder  for  Lande,  med  hvilke  man  har  afsluttet  Sær¬ 
aftaler.  I  Forhandlingerne  med  Lande,  der  har  ind¬ 
rettet  deres  Toldpolitik  paa  dette  Grundlag,  og  dette 
gælder  ikke  alene  de  nævnte  evropæiske  Stater,  men 
ogsaa  de  sydamerikanske  Stater,  hvor  vi  maa  haabe 
at  faa  vigtige  Eksportinteresser,  staar  Danmark  gan¬ 
ske  overordentlig  svagt,  eftersom  de  udenlandske  Va¬ 
rer  toldbehandles  paa  akkurat  samme  Maade  i  Dan¬ 
mark,  ligegyldigt  paa  hvilken  Maade  det  fremmede 
Land  stiller  sig  overfor  danske  Varer.  Vi  kan  maaske 
gøre  os  Haab  om  at  udveksle  vort  Mestbegunstigelses¬ 
tilsagn  med  de  andre  Landes  Miniinaltarifer,  men 
saalænge  vi  ikke  fra  vor  Side  har  et  virkeligt  For¬ 
handlingsgrundlag,  er  der  kun  en  meget  lille  Chance 
for  os  til  at  opnaa  de  særlige  Toldnedsættelser  udover 
Minimaltarifen,  som  i  mange  Tilfælde  vil  blive  det  af¬ 
gørende  for,  hvorvidt  en  fremmed  Industrivare  kan 
sælges  paa  det  paagældende  Marked. 

Hvormeget  en  saadan  Toldpræference  i  Virkelighe¬ 
den  kan  komme  til  at  betyde,  lader  sig  vanskelig  af¬ 
gøre.  Jeg  skal  blot  nævne,  at  der  for  det  danske  Ce¬ 
ment,  der  i  1922  er  blevet  solgt  til  Brasilien,  er  blevet 
betalt  omkring  1/4  Mili.  Kroner  mere  i  Told  end,  hvis 
Cementen  var  blevet  leveret  fra  Belgien  eller  U.  S.  A. 
Dette  Beløb  er  en  Bøde,  de  danske  Eksportører  maa 
betale,  fordi  Danmark  ikke  har  kunnet  sikre  sig  til¬ 
svarende  handelspolitiske  Fordele,  som  de  nævnte 
Lande. 

Allerede  forlængst  har  Industriraadet  paapeget,  at 
det  ikke  var  tilstrækkeligt,  at  de  danske  Delegationer, 
der  skulde  forhandle  om  vore  Handelstraktater, 
mødte  udrustede  med  Oplysningsmateriale  fra  Trak¬ 
tatkommissionen  —  hvor  fortrinligt  dette  end  maatte 
være  —  thi  saalænge  de  danske  Underhandlere  ikke 
har  noget  virkeligt  at  tilbyde  eller  at  handle  paa,  vil 
deres  Arbejde  let  forblive  resultatløst.  Allerede  i  April 
1922  henledte  Industriraadet  Statsministerens  Op¬ 
mærksomhed  paa  dette  Forhold  og  bad  om,  at  det 
maatte  blive  undersøgt,  om  der  ikke  var  Anledning  til, 
at  den  danske  Toldpolitik  blev  indrettet  saaledes,  at  vi 
stod  bedre  udrustede  i  Forhandlingerne  med  Udlandet. 
Industriraadet  pegede  paa,  at  Indførelsen  af  en  Dob¬ 
belttarif  maaske  vilde  frembyde  en  Udvej,  der  kunde 
tjene  til  at  sikre  vore  Eksportinteresser  uden  at  berøre 
Afgørelsen  af  det  vigtige  Spørgsmaal  om  Frihandel  el¬ 
ler  Toldbeskyttelse.  I  det  svundne  Aar  er  dette  Stand¬ 
punkt  gentagende  Gange  hævdet  fra  vor  Side  saavel  of¬ 
fentligt  som  indenfor  Traktatkommissionen.  Den  dan¬ 
ske  Krones  faldende  Kurs  er  i  sig  selv  et  kraftigt  Me¬ 
mento  om  at  begrænse  Importen  og  forøge  Eksporten. 
Efterhaanden  som  Udlandet  afspærrer  sig  og  ved  gensi¬ 
dige  Traktataftaler  i  Realiteten  udelukker  Import  fra 
Ikke-Traktat-Magter,  vil  de  danske  Eksportører  kom- 

me  til  at  arbejde  under  vanskeligere  og  vanskeligere 
Vilkaar. 

Det  forekommer  os,  at  Regering  og  Rigsdag  bør 
tage  hele  dette  Spørgsmaal  op,  og  det  skulde  synes 
naturligt,  at  alle  Erhverv  maa  være  interesseret  i,  at 
vor  økonomiske  Politik  indrettes  saaledes,  at  de  dan¬ 
ske  Eksportvarer  faar  samme  Chancer  som  andre 
Landes. 

Industriraadet  har  i  Aarels  Løb  søgt  at  faa  det 
mest  mulige  ud  af  de  Tilsagn  om  Kriseforanstaltnin¬ 
ger  til  Støtte  for  Industrien,  som  i  sin  Tid  blev  givet 
af  Statsminister  Neergaard  og  senere  af  Handelsmini¬ 
ster  Rothe,  og  Resultatet  af  vore  Bestræbelser  skal  i 
det  følgende  ganske  kort  omtales: 

Fragtgodtgørelser  og  Fragtnedsættelser. 

I  Statsbanetakstloven  af  13.  Marts  1922,  som 
traadte  i  Kraft  den  1.  April  s.  A.,  findes  en  Overgangs¬ 
bestemmelse,  i  Henhold  til  hvilken  der  gives  en  20 
pCt.s  Nedsættelse  (for  Tørv  30  pCt.)  i  Fragterne  for 
Vognladningsgods  fra  de  Industrivirksomheder,  til 
hvilke  der  af  Indenrigsministeriet  inden  Udgangen  af 
December  1921  var  givet  Tilsagn  om  et  Fragttilskud 
af  30  pCt.  af  de  gamle  Takster. 

Parallelløbende  med  denne  Ordning  har  Indenrigs¬ 
ministeriet  fornyet  sit  Tilsagn  om  Fragttilskud  ved 
Privatbaneforsendelser  og  i  visse  Tilfælde  ved  Sø¬ 
transporter,  men  ogsaa  her  er  det  oprindelige  30 
pCt.s  Tilskud  reduceret  til  20  pCt.  (for  Tørv  gives 
dog  stadig  30  pCt.). 

I  Aarets  Løb  er  det  lykkedes  Industriraadet  at  op- 
naa  Fragtlettelser  for  enkelte  Virksomheder,  der  tid¬ 
ligere  var  blevet  forbigaaet. 

Anvendelsen  af  dansk  Arbejde  ved  Byggeforetagender, 
der  opføres  med  Statslaan. 

I  Anledning  af  Loven  om  Laan  til  Boligforanstalt¬ 
ninger  af  23.  December  1922  henvendte  Industriraa¬ 
det  sig  til  Indenrigsministeren  og  dennes  Konsulent  i 
Byggesager,  Hr.  Arkitekt  Rolf  Schrøder,  for  at  søge 
gennemført,  at  der  som  Betingelse  for  Ydelse  af  Stats¬ 
laan  til  de  paagældende  Byggeforetagender  skulde 
kræves  anvendt  dansk  Arbejde  i  større  Udstrækning 
end  efter  den  tidligere  Lov,  i  Henhold  til  hvilken  der 
kun  blev  stillet  Forlangende  om,  at  Mursten,  Cement 
og  enkelte  andre  Byggematerialer  skulde  være  af 
dansk  Oprindelse. 

Overfor  Laansøgere  stilles  der  nu  Betingelse  om,  at 
danske  Byggematerialer  skal  benyttes  i  »størst  mulig 
Udstrækning«,  hvad  der  vil  medføre,  at  kun  Materia¬ 
ler,  som  ikke  fremstilles  her  i  Landet,  vil  kunne  be¬ 
nyttes  i  udenlandsk  Fabrikat.  Denne  Nyordning  vil 
faa  stor  Betydning  for  mange  danske  Industrier,  og 
Industrien  har  kun  Grund  til  at  glæde  sig  over  den 
Forstaaelse,  der  af  Indenrigsministeren  er  vist  i  denne 
Sag. 

Under  Forhandlingerne  har  Industriraadet  arbej¬ 
det  i  nøje  Kontakt  med  Landsforeningen  »Dansk  Ar¬ 
bejde«. 

Paa  Foranledning  af  et  herværende  Stenhuggerfirma 
rettede  vi  for  nogen  Tid  siden  Henvendelse  til  Mini¬ 


steriet  for  offentlige  Arbejder  med  Anmodning  om,  al 
man  fortrinsvis  vil  anvende  dansk  Granit  ved  saa- 
danne  Statsarbejder,  som  sorterer  under  Ministeriet, 
og  vi  har  nu  fornylig  modtaget  Svar  fra  Ministeriet 
gaaende  ud  paa,  at  Ministeriet  i  Fremtiden  vil  kræve 
indhentet  Tilbud  saavel  med  dansk  som  med  uden¬ 
landsk  Stenmateriale,  og  at  der  derefter  vil  blive  ta¬ 
get  et  rimeligt  Hensyn  til  de  Tilbud,  for  hvis  Vedkom¬ 
mende  der  er  regnet  med  danske  Materialer. 

Statslaan. 

Det  Udvalg  —  bestaaende  af  d’Herrer  Fabrikant  C. 
F.  Jarl,  Direktør  Gunnar  Gregersen  og  Professor  Karl 
Meyer,  med  cand.  jur.  Johs.  Hansen  som  Sekretær  — 
der  af  Industriraadet  er  nedsat  til  at  foretage  Ind¬ 
stillinger  til  Finansministeriet  angaaende  Bevillin¬ 
gen  af  Statens  Driftslaan  til  den  nødlidende  Industri, 
har  afsluttet  sit  væsentligste  Arbejde  i  Sommeren 
1922,  da  der  disponeredes  over  den  sidste  halve  Mil¬ 
lion,  der  af  Ministeriet  var  stillet  til  Raadighed.  Der 
er  tilsammen  uddelt  31/2  Mili.  Kr.  til  83  forskellige 
Virksomheder,  og  der  har  ialt  været  behandlet  ca.  170 
Laaneandragender.  Laanene  er  bleven  bevilgede  paa 
eet  Aar.  For  en  stor  Dels  Vedkommende  er  de  saa¬ 
ledes  allerede  forfaldne  til  Indbetaling.  Som  det  var 
at  vente,  var  det  Virksomhederne  umuligt  at  tilbage¬ 
betale  disse  ret  betydelige  Laan  i  Løbet  af  eet  Aar,  til¬ 
med  da  Konjunkturerne  stadig  er  saa  ugunstige  for 
Industrien,  som  Tilfældet  har  været.  Imidlertid  har 
Ministeriet  efter  Indstilling  af  Industriraadets  nævnte 
Udvalg  stillet  sig  meget  imødekommende  med  Hensyn 
til  en  foreløbig  Prolongation  af  Laanene  paa  eet  Aar. 
Dog  er  der  paa  en  Del  af  Laanene  betalt  betydelige 
Afdrag,  og  der  vil  fremtidig  indgaa  periodiske  Afdrag. 
Jeg  vil  gerne  her  udtale  Industriraadets  bedste  Tak 
til  d’Herrer  Fabrikant  Jarl,  Direktør  Gregersen  og 
Professor  Meyer  for  det  store  og  brydsomme  Arbejde, 
som  d’Herrer  har  haft  med  Behandlingen  af  de  mange 
Laaneandragender  og  med  en  Række  andre  Sager  ved¬ 
rørende  Kriseforanstaltninger  til  Støtte  for  Industrien. 

Ophævelse  af  tyngende  Toldsatser  for  Raa-  og 
Hjælpestoffer. 

Det  af  Statsministeren  i  sin  Tid  givne  Tilsagn  for- 
saavidt  angaar  Tolden  paa  Træmasse,  der  anvendes 
ved  Papirfabrikationen,  er  fremdeles  i  Kraft  indtil  1. 
April  iaar,  og  vi  haaber,  at  en  Henvendelse,  som  In¬ 
dustriraadet  fornylig  har  rettet  til  Finansministeriet 
om  Forlængelse  af  Ordningen  udover  den  nævnte 
Dato,  maa  blive  imødekommet,  da  Papirindustrien 
stadig  arbejder  under  vanskelige  Kaar. 

For  et  Par  Aar  siden  startedes  en  ny  Kartebeslagfa- 
brik  i  Vejle,  en  Fabrikation,  som  den  danske  Tekstil¬ 
industri  i  høj  Grad  er  interesseret  i  under  Hensyn  til, 
at  den  er  den  eneste  Fabrik  i  sin  Art  her  i  Landet. 
Vi  imødekom  derfor  gerne  en  Henvendelse,  som  vi 
for  nogen  Tid  siden  fik  fra  Kartebeslagfabriken  om  at 
søge  opnaaet,  at  Fabriken  faar  godtgjort  Tolden  paa 
de  Raamaterialer,  som  medgaar  ved  den  paagældende 
Fabrikation,  idet  der  paa  dette  Omraade  bestod  det 
Misforhold,  at  Tolden  paa  Raamaterialer  var  større 
end  Tolden  paa  den  færdige  Vare.  Det  lykkedes  In- 

dustriraadet  ved  Forhandling  med  Handelsministeriet 
at  faa  gennemført,  at  Fabriken  paa  visse  nærmere 
Betingelser  faar  godtgjort  Tolden  paa  de  anvendte 
Raamaterialer. 


Eksportkredit. 

I  Sommeren  1922  fik  Handelsminister  Rothe  Fi¬ 
nansudvalgets  Bemyndigelse  til  til  dette  Formaal  at 
disponere  over  5  Miil.  Kr.  Der  nedsattes  et  Udvalg, 
bestaaende  af  4  Repræsentanter  for  henholdsvis  Han¬ 
delsministeriet,  Nationalbanken,  Grosserer-Societetets 
Komité  og  Industriraadet,  og  Nationalbankens  Repræ¬ 
sentant,  Grosserer  Otto  Petersen,  valgtes  til  Formand. 
Industriraadets  Repræsentant  i  Udvalget  er  Fabrikant 
C.  F.  Jarl,  som,  efter  at  Grosserer  Otto  Petersen  har 
trukket  sig  tilbage,  blev  valgt  til  Formand  for  Ud¬ 
valget.  Der  kan  af  Staten  ydes  Støtte  dels  ved  Dis¬ 
kontering  af  indtil  85  pCt.  af  Veksler  trukne  paa 
udenlandske  Købere,  saafremt  der  ved  Bankgaranti 
eller  paa  anden  Maade  er  stillet  tilfredsstillende  Sik¬ 
kerhed  for  Vekslen,  dels  ved  at  Staten  overtager  en 
Del  af  Risikoen  ved  at  udsende  danske  Industrivarer 
i  Konsignation  paa  fremmede  Markeder.  I  dette  sidste 
Tilfælde  kan  der  dog  kun  være  Tale  om,  at  Staten 
kan  gaa  ind  med  højst  50  pCt.  af  Risikoen.  Der  er 
allerede  givet  adskillige  Bevillinger  til  danske  Indu¬ 
strivirksomheder,  men  Beløbet  er  endnu  langt  fra  op¬ 
brugt.  Det  er  lykkedes  det  af  Handelsministeriet  ned¬ 
satte  Udvalg  ved  en  rimelig  Hensyntagen  til  de  prak¬ 
tiske  Forhold  at  føre  Systemet  ud  i  Livet  paa  en  saa 
effektiv  Maade,  at  Nyttevirkningerne  for  Industrien 
utvivlsomt  vil  vise  sig  langt  større,  end  man  oprinde¬ 
lig  havde  Grund  til  at  vente  efter  den  Formulering, 
Reglerne  havde  faaet. 

For  den  Imødekommenhed  og  Forstaaelse,  vi  har 
mødt  hos  Embedsmændene  i  de  forskellige  Ministe¬ 
rier,  hvor  Industriens  Anliggender  er  blevet  behand¬ 
let,  vil  jeg  gerne  ved  denne  Lejlighed  udtale  Industri¬ 
raadets  Tak. 


Spirituslovene. 

Som  bekendt  forelagdes  der  i  Efteraaret  1921  et 
Regeringsforslag  om  Beskatning  af  Sprit,  der  anven¬ 
des  til  Fremstilling  af  Frugtvine,  og  om  Beskatning  af 
Rosin-Cider.  Det  stod  Industriraadet  klart,  at  den 
foreslaaede  Beskatning  af  Sprit  til  Frugtvin  fabrikatio¬ 
nen  var  teknisk  uheldig,  eftersom  der  herved  vilde 
fremkomme  en  kunstig  Præmiering  af  en  bestemt  Fa¬ 
brikationsmetode,  medens  andre  Fabriker,  der  var  ba¬ 
seret  paa  en  anden  Teknik,  vilde  blive  stillet  ugunsti¬ 
gere.  Under  Hensyn  hertil,  og  med  fuld  Tilslutning 
fra  den  paagældende  Industri,  foreslog  Industriraadet, 
at  Skatten  skulde  fremtræde  som  en  Afgift  paa  den 
færdige  Frugtvin,  uden  Hensyn  til  hvorledes  denne 
var  fremstillet,  og  det  lykkedes  at  faa  Rigsdagens  Til¬ 
slutning  hertil,  ligesom  der  ogsaa  blev  taget  Hensyn 
til  vore  Ønsker  om  en  Nedsættelse  af  Beskatningen, 
saaledes  at  Satsen  nu  blev  32  Øre  pr.  1.  Den  fore¬ 
slaaede  Skattesats  for  Rosin-Cider  var  1  Kr.  pr.  1. 
Eftersom  det  maatte  befrygtes,  at  en  saa  høj  Beskat¬ 
ning  vilde  umuliggøre  Ciderfabrikationen,  lagde  In¬ 
dustriraadet  den  største  Vægt  paa  at  faa  denne  Skatte¬ 


sats  nedsat  betydelig.  Industriraadet  foreslog,  at  Af¬ 
giften  skulde  sættes  til  50  Øre  pr.  1.  Det  lykkedes  ikke 
at  faa  denne  Nedsættelse  gennemført,  men  man  op- 
naaede  dog,  at  den  foreslaaede  Afgift  af  1  Kr.  pr.  1 
blev  reduceret  til  75  Øre  pr.  1. 


Det  social-politiske  Udvalg. 

Af  de  Spørgsmaal,  der  har  beskæftiget  Det  social¬ 
politiske  Udvalg  i  det  forløbne  Aar,  maa  først  og 
fremmest  nævnes  Aldersrenteloven.  Det  af  Regerin¬ 
gen  fremsatte  Forslag  om  Aldersrente  var,  som  be¬ 
kendt,  baseret  paa  Tilskudspolitik  og  betød  i  sine 
Konsekvenser  en  Underminering  af  det  frivillige  Op¬ 
sparingssystem,  der  gennem  Oprettelsen  af  Pensions¬ 
forsikringsanstalten  er  indført  bl.  a.  i  en  Række  in¬ 
dustrielle  Virksomheder.  Vi  paa  vor  Side  maatte  fore¬ 
trække  en  Ordning,  der  var  baseret  paa  Hjælp  til 
Selvhjælp,  og  som  kunde  tjene  til  at  fremme  Opspa¬ 
ringsbestræbelserne  i  Stedet  for,  som  det  nu  er  Til¬ 
fældet,  at  tage  fra  dem,  der  lægger  til  Side  til  deres 
Alderdom,  og  give  til  dem,  der  lægger  Hænderne  i  Skø¬ 
det  og  overlader  Betryggelsen  af  deres  Alderdom  til 
Samfundet.  Vi  opnaaede  desværre  ikke  i  første  Om¬ 
gang  at  faa  vore  Synspunkter  gennemført,  idet  den  i 
sidste  Foraar  vedtagne  Lov  om  Aldersrente  jo,  som 
bekendt,  holdt  sig  nær  til  det  fremsatte  Regeringsfor¬ 
slag.  Vi  ydede  imidlertid  vort  Bidrag  til,  at  det  i  vide 
Kredse  af  Befolkningen  tilstedeværende  Ønske  om  en 
Forsikringsordning  blev  fremført  med  al  mulig  Vægt, 
og  det  er  os  en  Glæde  at  kunne  konstatere,  at  Rege¬ 
ringen  har  stillet  sig  forstaaende  overfor  dette  Ønske 
og  har  nedsat  en  hurtigt  arbejdende  Kommission,  der 
skal  afgive  en  Indstilling  om  den  praktiske  Gennem¬ 
førlighed  af  en  Folkeforsikringsordning.  I  denne 
Kommission  har  bl.  a.  d’Herrer  Maskinmester  Bouét, 
Direktør  Chr.  H.  Olesen  og  Direktør  Pade  faaet  Sæde. 

I  den  vedtagne  Invalideforsikringsordning  findes 
der  den  urimelige  Bestemmelse,  at  en  Virksomhed 
skal  betale  Forsikringspræmie  for  alle  sine  Funktio¬ 
nærer,  ogsaa  for  dem  der  har  en  Indtægt,  der  lig¬ 
ger  over  den  i  Loven  fastsatte  Grænse,  og  som  derfor 
i  paakommende  Tilfælde  ikke  vil  faa  den  ringeste  Un¬ 
derstøttelse  fra  den  Invalideforsikring,  til  hvilken  der 
for  deres  Vedkommende  hvert  Aar  betales  en  Præ¬ 
mie.  Vi  har  ved  Henvendelse  til  de  respektive  Mini¬ 
sterier  søgt  at  faa  dette  Vildskud  paa  den  sociale  Lov¬ 
givning  bortskaaret,  men  endnu  er  dette  ikke  lykke¬ 
des  os. 

Endvidere  skal  jeg  omtale,  at  Udvalget  har  ført  ind- 
gaaende  Forhandlinger  om  hele  Spørgsmaalet  om 
Funktionærernes  Stilling  indenfor  den  sociale  Lov¬ 
givning ,  og  at  man  overfor  Handelsministeriet  har 
anbefalet  det  fra  Dansk  Principalforening  fremsatte 
Forslag  om  Nedsættelse  af  en  Kommission  til  Under¬ 
søgelse  af  dette  Problem. 

Endelig  skal  omtales,  at  der  indenfor  Det  social-po- 
litiske  Udvalgs  Rammer  i  Slutningen  af  1922  blev  ført 
en  Række  Forhandlinger  angaaende  de  forskellige  Er¬ 
hvervsorganisationers  Stilling  til  Priskontrolkomitéen , 
hvilke  resulterede  i  en  Beslutning  om  at  søge  Pris- 
kcntrolkomitéen  ophævet  fra  1.  Januar  d.  A.  at  regne, 
idet  man  var  af  den  Opfattelse,  at  Komitéen  nu  i  det 

store  og  hele  havde  gennemført  den  Opgave,  der  i  sin 
Tid  var  tiltænkt  den. 

Fællesudvalget  om  Skatt  espør  g  smaal. 

Ved  sidste  Generalforsamling  oplystes  det,  at  Dansk 
Dampskibsrederiforening,  Grosserer-Societetets  Ko¬ 
mité  og  Industriraadet  gennem  et  Fællesudvalg  havde 
rettet  en  Henvendelse  til  Regering  og  Rigsdag  for 
særlig  med  Hensyn  til  Aktieselskabsbeskatningen  at 
opnaa  Lempelser  i  Loven  om  Indkomst-  og  Formue¬ 
skat  til  Staten. 

Det  er  meget  glædeligt,  at  denne  Henvendelse  har 
baaret  Frugt  i  den  nugældende  Lov  af  10.  April  1922, 
idet  der  paa  adskillige  Punkter  er  opnaaet  væsentlige 
Fordele  til  Gavn  for  Erhvervslivet. 

Af  de  vigtigtigste  nye  Bestemmelser  med  Hensyn  til 
Aktieselskabsbeskatningen  skal  nævnes  følgende: 

1)  Ved  Beregningen  af  Indkomstens  procentvise 
Forhold  til  Aktiekapitalen  tages  fremtidig  ikke  blot 
Hensyn  til  den  indbetalte  Aktiekapital,  men  ogsaa  til 
Beløb,  der  fra  Reservefonden  er  overført  til  Aktieka¬ 
pitalen. 

2)  Dersom  et  Selskab  i  Henhold  til  sine  Statuter 
henlægger  en  Indkomst  til  Reservefond  for  derved  at 
sikre  Selskabets  økonomiske  Grundlag,  nedsættes  Skat¬ 
ten  for  en  tilsvarende  Del  af  den  beskattede  Indkomst 
med  V4-  Angribes  saadanne  henlagte  Reserver  senere, 
bliver  Halvdelen  af  de  paagældende  Beløb  at  med¬ 
regne  til  Selskabets  skattepligtige  Indkomst  i  det  paa¬ 
gældende  Aar. 

3)  Ved  Beregningen  af  et  Aktieselskabs  skatteplig¬ 
tige  Indtægt  fradroges  tidligere  i  den  samlede  Netto¬ 
indtægt  et  Beløb  svarende  til  4  pCt.  af  Aktiekapitalen. 
Nu  er  dette  skattefri  Fradrag  forhøjet  til  5  pCt. 

4)  Dersom  et  dansk  Selskab  godtgør,  at  en  vis  Del 
af  dets  Bruttoindtægt  hidrører  fra  Virksomhed  i  Ud¬ 
landet,  bortfalder  Skattepligten  for  en  forholdsvis  til¬ 
svarende  Del  af  Nettoindtægten,  efter  at  det  skattefri 
Fradrag  paa  5  pCt.  er  fradraget. 

5)  Det  er  lykkedes  at  faa  fjernet  den  tidligere  3-dob- 
belte  Beskatning,  der  fremkom  derved,  at  saavel  et 
Moderselskab  som  dettes  Datterselskab  og  Modersel¬ 
skabets  Aktionærer  maatte  betale  Skat  af  Datterselska¬ 
bets  Indtægt.  Loven  bestemmer  nu,  at  Finansministe¬ 
ren  kan  fritage  Moderselskabet  for  at  betale  Skat  af 
den  Indtægt,  som  indvindes  fra  Datterselskabet,  naar 
vel  at  mærke  Moderselskabet  i  hele  Aaret  har  ejet 
mindst  50  pCt.  af  Datterselskabets  Aktiekapital. 

Fællesudvalget  har  iøvrigt  opnaaet  forskellige  Æn¬ 
dringer  af  mere  almindelig  Art,  nemlig: 

1)  Skatteraadene  kan  fremtidig,  naar  en  Skatteyder 
har  benyttet  Selvangivelse,  ikke  forhøje  Ansættelsen, 
uden  at  der  forinden  er  givet  Skatteyderen  Adgang  til 
at  udtale  sig,  ligesom  Forhøjelsen,  hvor  den  foreløbige 
Ansættelse  hviler  paa  Selvangivelse  og  specificeret 
Regnskab,  maa  begrundes. 

2)  Fremtidig  gives  der  en  Skatteyder  5  pCt.  Rente 
p.  a.  for  for  meget  erlagte  Skattebeløb. 

3)  Det  er  lykkedes  at  faa  Landsoverskatteraadet  ud¬ 
videt  saaledes,  at  Handel,  Søfart  og  Industri  nu  kan 
blive  repræsenteret.  I  Henhold  til  denne  Lovændring 


er  Ingeniør  P.  Korsgaard  bleven  udpeget  som  Indu¬ 
striens  Repræsentant  i  nævnte  Raad. 

I  Erkendelse  af  den  Betydning,  det  vil  have  — 
ikke  mindst  for  Industrien  —  til  enhver  Tid  at  holde 
sig  orienteret  om  Administrationens  Fortolkning  af 
Indkomst-  og  Formueskatteloven  og  i  Erkendelse  af 
det  gavnlige  i  til  enhver  Tid  at  være  å  jour  med  Rigs¬ 
dagens  Forhandlinger  om  fremtidige  Skattelove,  har 
Industriraadet  besluttet  at  opretholde  som  fast  Ud¬ 
valg  Industriraadets  Skatteudvalg,  der  bestaar  af:  Di¬ 
rektør  Chr.  H.  Olesen  (Formand),  Fabrikant  H.  Sebbe- 
lov  og  Direktør  Torben  Zahle,  med  cand.  polit.  Harald 
Cock-Clausen  som  Sekretær.  Skatteudvalget  vil  i 
Fremtiden  samarbejde  med  tilsvarende  Udvalg,  ned¬ 
satte  af  Dansk  Dampskibsrederiforening  og  Grosserer- 
Societetets  Komité.  Medlemmerne  af  vor  Organisation 
vil  sikkert  vide  at  paaskønne  de  paa  dette  Omraade 
opnaaede  gode  Resultater,  og  jeg  benytter  Lejligheden 
til  at  udtale  en  Tak  til  Skatteudvalgets  Medlemmer  og 
til  Overretssagfører  Fr.  Pio,  der  paa  fortræffelig  Maade 
bar  bistaaet  Udvalget. 

Rioudstillingen. 

Den  danske  Afdeling  paa  Verdensudstillingen  i'  Rio 
de  Janeiro  er  i  væsentlig  Grad  en  Industriudstilling, 
og  Arbejdet  med  Tilrettelæggelsen  af  Udstillingen  er 
derfor  sket  i  nøje  Samarbejde  med  Industriraadet. 

Som  bekendt  fremkom  Indbydelsen  til  at  deltage  i 
Udstillingen  i  Sommeren  1921,  og  Industriraadet  un¬ 
dersøgte  da  paa  Udenrigsministeriets  Foranledning, 
hvilken  Tilsutning  der  kunde  forventes  indenfor  In¬ 
dustrien,  og  indkaldte  Anmeldelser  fra  de  Virksom¬ 
heder,  der  ønskede  at  deltage.  Arbejdet  gik  derefter 
over  til  et  for  Udstillingen  nedsat  særligt  Kommis¬ 
sariat,  for  hvilket  Industriraadets  Næstformand,  Di¬ 
rektør  Benny  Dessau,  blev  Formand.  Kommissariatet 
fik  Kontor  i  Industribygningen,  og  som  Sekretær  fun¬ 
gerede  cand.  polit.  Ivar  Egebjerg. 

Ved  et  dygtigt  Arbejde,  ikke  mindst  af  Generalkom¬ 
missær  Fr.  Riise,  lykkedes  det  at  faa  den  danske  Ud¬ 
stilling  færdig,  saaledes  at  den  kunde  aabnes  paa  den 
programmæssige  Aabningsdag.  Foruden  Danmark  var 
der  kun  ganske  enkelte  andre  Lande,  der  var  færdige 
med  deres  Udstillinger  paa  Aabningsdagen,  og  med 
det  Forløb,  Udstillingen  har  faaet,  tør  man  vistnok 
sige,  at  det  var  dobbelt  heldigt  for  os,  at  vi  var  færdige 
i  rette  Tid.  Selve  Aabningsfestlighederne  foraarsagede 
nemlig  en  meget  stærk  Tilstrømning  af  Besøgende 
ikke  alene  fra  Sydamerika,  men  ogsaa  fra  andre 
Lande,  og  Intere.ssen  koncentrerede  sig  naturligvis  i 
ganske  særlig  Grad  om  de  Udstillinger,  der  var  fær¬ 
dige.  Dette  bidrog  meget  til  at  skabe  den  smukke 
Sukces,  som  den  danske  Udstilling  har  faaet,  og  vi 
har  saaledes,  endskønt  Verdensudstillingen  i  sin  Hel¬ 
hed  ikke  har  svaret  til  de  stillede  Forventninger,  faaet 
det  ud  af  vor  Deltagelse,  som  vi  kunde  gøre  os  Haab 
om. 

Industriberetningen. 

Som  omtalt  i  forrige  Aarsberetning  er  Redaktionen 
af  »Dansk  Industriberetning«  overtaget  af  Fuldmægtig 

i  Industriraadet,  cand.  polit.  Ivar  Egebjerg.  Skønt  der 
i  det  forløbne  Aar  har  paahvilet  Fuldmægtig  Egebjerg 
en  betydelig  Række  Opgaver  indenfor  Industriraadet, 
specielt  vedrørende  Toldspørgsmaalet,  er  det  dog  lyk¬ 
kedes  ham  at  faa  Industriberetningen  for  1919  og  1920 
færdig,  og  denne  er,  som  det  maaske  vil  være  bekendt, 
netop  udkommet  i  disse  Dage.  Det  er  vort  Haab,  at 
vi  i  det  kommende  Aar  kan  indvinde  den  indtraadte 
Forsinkelse,  saaledes  at  vi  i  1923  atter  kan  blive  å  jour 
med  Beretningen. 

Konsulatudvalget. 

Konsulatudvalget  har  i  det  forløbne  Aar  afgivet  Ud¬ 
talelser  om  Besættelsen  af  en  Række  honorære  Kon¬ 
sulatposter  rundt  om  i  Udlandet.  Ialt  har  Udvalget  be¬ 
handlet  53  Sager. 

Oprindelsescertifikater. 

I  Aaret  1922  er  der  udstedt  ca.  400  engelske  og  au¬ 
stralske  Oprindelsescertifikater,  af  hvilke  langt  den 
overvejende  Del  for  Vai'er  til  Australien. 

I  Januar  d.  A.  blev  Kravet  om  Oprindelsescertifika¬ 
ter  for  Varer  til  Australien  opgivet  og  erstattedes  med 
en  Fakturaerklæring,  der  imidlertid  ikke  skal  viseres 
i  Konsulatet  og  derfor  heller  ikke  paategnes  af  Indu¬ 
striraadet. 

Industriraadets  Paategning  af  Oprindelsescertifika¬ 
ter  kræves  herefter  kun  for  Varer,  der  falder  ind  un¬ 
der  den  engelske  »  Safeguarding  of  Industries  Act«, 
samt  for  alle  Varer,  der  eksporteres  til  Spanien. 

Vi  har  endvidere  i  en  Række  Tilfælde  maattet  sige 
god  for  Firmaer,  der  ønskede  at  eksportere  til  Belgien, 
forinden  det  herværende  Konsulat  udstedte  de  for¬ 
nødne  Certifikater.  Der  er  til  en  Række  Eksportfir¬ 
maer  udstedt  Attester  til  Brug  ved  Eksport  til  bl.  a. 
Spanien,  Portugal,  Bulgarien,  Grækenland,  Tyrkiet  og 
Japan. 

Der  er  i  Aarets  Løb  klaget  fra  en  Del  Eksportfir¬ 
maer  over  de  urimelig  høje  Gebyrer,  der  maa  betales 
for  Udstedelsen  af  Oprindelsescertifikater  til  Frankrig 
og  Portugal. 

Industriraadet  rejste  i  Februar  1922  overfor  Udern- 
rigsministeriet  Spørgsmaalet  om  at  søge  udvirket  en 
Nedsættelse  af  Gebyrerne  for  de  franske  Certifikater, 
men  det  har  endnu  ikke  været  Ministeriet  muligt  at 
opnaa  noget  Resultat.  I  Februar  1923  rejste  Industri¬ 
raadet  Spørgsmaalet  om  en  Nedsættelse  af  Gebyrerne 
for  de  portugisiske  Certifikater. 

Som  Industriraadets  Eksperter  ved  Udstedelsen  af 
Oprindelsescertifikater  har  atter  iaar  fungeret  d’Herrer 
Professor  Karl  Meyer  og  Professor  E.  Thaulow,  Kjø- 
benhavn,  Stadsingeniør  H.  V.  Rygner,  Odense,  og  For¬ 
stander  G.  Høeg-Guldberg,  Aarhus. 

Erhvervenes  Pressesekretariat  har  udsendt  Beret¬ 
ning  for  sit  3.  Virksomhedsaar,  hvori  meddeles,  at 
Sekretariatet  ligesom  ifjor  har  udsendt  ca.  120  Fæl¬ 
lesartikler  til  danske,  norske  og  svenske  Blade,  i  hvilke 
man  har  gjort  Rede  for  industrielle,  økonomiske  og 
sociale  Forhold  dels  her  i  Landet  og  dels  i  Udlandet. 
Desuden  har  Sekretariatet  udsendt  Artikler  og  Nyheds¬ 
stof  til  saavel  Hovedstads-  som  Provinsblade. 


Den  1.  Juli  nedsatte  Pressesekretariatets  Bestyrelse 
et  Forretningsudvalg  bestaaende  af  Direktør  Folmer 
Preisler,  Formand,  Redaktør  Povl  Drachmann  og  Fa¬ 
brikant  Hans  Holten.  Efter  Forretningsudvalgets  Øn¬ 
ske  har  Pressesekretariatet  gentagne  Gange  sendt 
Rundskrivelser  til  Industriraadets  Underorganisatio¬ 
ner  for  at  erindre  disse  om  altid  i  Pressesager  at  hen¬ 
vende  sig  til  Erhvervenes  Pressesekretariat.  Det  frem- 
gaar  af  Beretningen,  at  disse  Rundskrivelser  har  baaret 
god  Frugt,  idet  Erhvervenes  Pressesekretariat  i  en  lang 
Række  Tilfælde  har  kunnet  understøtte  de  forskellige 
Industriers  Krav  og  Ønsker. 

Pressesekretariatet  har  i  det  forløbne  Aar  udvidet 
sit  Virksomhedsomraade  til  ogsaa  at  omfatte  økono¬ 
miske  Ugeoversigter,  der  vederlagsfrit  sendes  til  30  af 
de  største  Provinsblade,  nemlig  15  Venstreblade  og  15 
konservative  Blade.  Disse  Oversigter  har  slaaet  ganske 
udmærket  an;  de  giver  ikke  blot  et  økonomisk  Rund¬ 
skue,  men  lægger  naturligvis  særlig  Vægt  paa  det 
danske  Erhvervslivs  øjeblikkelige  Stilling. 

Da  Erhvervenes  Pressesekretariat  har  intimt  Sam¬ 
arbejde  med  tilsvarende  Bureauer  i  Sverige  og  Norge, 
er  Industrien  altid  i  Stand  til  i  den  skandinaviske 
Presse  at  faa  bragt  sine  Synsmaader  frem  til  Publikum, 
og  det  anbefales  derfor  paany  saavel  vore  Underorga¬ 
nisationer  som  de  enkelte  Virksomheder  at  benytte 
Erhvervenes  Pressesekretariat  saa  ofte,  de  ønsker  gen¬ 
nem  Pressen  at  komme  i  Kontakt  med  Publikum. 


Erhvervenes  Ruslandsudvalg. 

Efter  Afbrydelsen  af  de  officielle  dansk-russiske 
Forhandlinger  i  Stockholm  i  Efteraaret  1921  fortsatte 
Erhvervenes  Ruslandsudvalg  i  Løbet  af  1922  sit  Ar¬ 
bejde  med  at  indsamle  Informationsmateriale  angaa- 
ende  Handelen  paa  Rusland  og  det  økonomiske  Livs 
Udvikling  i  selve  Rusland.  Dette  Materiale  er  blevet 
benyttet  dels  ved  oplysende  Artikler  i  Pressen,  dels  til 
Meddelelser  til  interesserede  Firmaer.  Udvalgets  Sekre¬ 
tær,  Ingeniør  Lange,  foretog  i  Aarets  Løb  en  Række 
Orienteringsrejser  til  Stockholm  og  Berlin  for,  at  vore 
Erhverv  yderligere  kunde  blive  holdt  å  jour  med  Si¬ 
tuationen  i  Rusland. 

Bestræbelserne  for  at  genoprette  Handelssamkvem¬ 
met  mellem  Danmark  og  Rusland  er  nu  indtraadt  i  en 
ny  Fase,  efter  at  Udenrigsministeriet  fornylig  har  ud¬ 
sendt  en  særlig  Delegation,  bestaaende  af  Kammer¬ 
herre  Clan,  D:.rektør  Hjerl  Hansen  og  Ingeniør  Eigil 
Leth,  til  Moskwa  for  at  forhandle  om  en  Overens¬ 
komst  mellem  de  to  Lande.  Som  bekendt  er  Direktør 
Hjerl  Hansen  Formand  for  Erhvervenes  Ruslandsud¬ 
valg  og  er  tillige  Formand  for  Foreningen  til  Vare¬ 
tagelse  af  danske  Fordringshaveres  Interesser  i  Rus¬ 
land. 

For  Erhvervene,  specielt  Industrien,  knytter  sig  jo 
stor  Interesse  til  de  forestaaende  Forhandlinger  i 
Moskwa,  og  selv  om  vi  næppe  tør  regne  med,  at  en 
Overenskomst  vil  medføre,  at  der  for  danske  Firmaer 
øjeblikkelig  kommer  store  Forretninger  i  Stand  paa 
Rusland,  er  det  af  Vigtighed,  at  vi  snarest  kan  paa¬ 
begynde  et  Orienteringsarbejde  med  Hensyn  til  vore 
Fremtidsmuligheder  i  Rusland. 

Samarbejdet  med  Udenrigsministeriets  Oplysnings- 
bureau  for  Erhvervene. 

I  Maj  Maaned  1922  gik  Dansk  Eksportforening  op 
i  Udenrigsministeriets  Oplysningsbureau  for  Erhver¬ 
vene,  og  samtidig  blev  det  af  nævnte  Forening  hidtil 
udgivne  Tidsskrift  »The  Danish  Export  Review«  slaaet 
sammen  med  »Danish  Foreign  Office  Journal«,  med 
hvilket  Organ  vi  gennem  Ingeniør  Lange  har  et  nøje 
Samarbejde. 

løvrigt  har  vi  baade  officielt  og  sekretariatmæs¬ 
sigt  et  godt  og  intimt  Samarbejde  med  dette  Bureau. 
Til  Eksempel  skal  anføres,  at  det  store  og  omfattende 
Kartotek,  som  Oplysningsbureauet  i  Løbet  af  det 
svundne  Aar  har  tilvejebragt  for  danske  Firmaer,  der 
er  interesserede  i  Eksport,  er  blevet  til  efter  nærmere 
Aftale  mellem  Oplysningsbureauet  og  Industriraadet, 
forsaavidt  angaar  alle  de  industrielle  Firmaer,  og  vi 
maa  nu  haabe,  at  dette  Kartotek  maa  blive  til  Gavn 
for  alle  de  Firmaer,  der  har  ønsket  sig  optaget  i  dette. 

Af  Alex.  Foss’  Industrifond  er  der  i  December  1922 
uddelt  Understøttelser  til  et  Beløb  af  ialt  Kr.  21  600 
heri  indbefattet  som  Supplement  et  Beløb  af  ca.  Kr. 
4000  fra  C.  F.  Jarl’s  Industrifond. 

Følgende  har  modtaget  Understøttelser: 

Foreningen  af  tekniske  Skoler  i  Danmark. 

Kontorchef,  cand.  polit.  P.  P.  Svejstrup,  Kbhvn. 

Mekaniker  S.  Riimenapp,  Kbhvn. 

Docent,  Dr.  techn.  Jul.  Hartmann,  Kbhvn. 

Smedemester  Aage  Schøller,  Kbhvn. 

Korner  &  Kett,  Kbhvn. 

Mekaniker  Regnar  Jensen,  Kbhvn. 

Fabrikant  Oscar  Petersen,  Kbhvn. 

Urmager  Anders  Jensen,  Vesløs. 

Keramiker  P.  Nordstrøm,  Husum. 

Præmieringen  af  den  mindre  Industri. 

Til  Præmieringen  var  anmeldt  75  Deltagere,  af  disse 
blev  de  34  opfordret  til  at  indsende  Prøver  til  Bedøm¬ 
melse.  Der  blev  uddelt  3000  Kroner,  fordelt  paa  11 
Præmietagere,  hvis  Navne  tidligere  har  været  offent¬ 
liggjort  i  »Tidsskrift  for  Industri«. 

Husmoderforeningen. 

Det  paa  forrige  Generalforsamling  omtalte  Samar¬ 
bejde  med  Husmoderforeningerne,  som  var  etableret 
i  Anledning  af  disse  Foreningers  Ønske  om  at  oprette 
en  Forsøgsstation  til  Prøvning  af  Husholdningsvarer¬ 
nes  Værdi,  fortsattes  en  Tid  med  Hensyn  til  Produk¬ 
tionen  og  en  dermed  følgende  Kontrol  af  de  saakaldte 
1).  H. -Sæber.  Imidlertid  opsagde  Husmoderforenin- 
geine  Overenskomsten  herom,  fordi  det  viste  sig,  at 
D  H. -Sæberne  havde  meget  ringe  praktisk  Betydning. 
Der  førtes  ogsaa  langvarige  Forhandlinger  med  Hus¬ 
moderforeningerne  om  Fremstillingen  af  en  paa  særlig 
Maade  kontroleret  Kvalitet  af  dansk  Hvedemel,  men 
Forhandlingerne  førte  ikke  til  noget  Resultat,  fordi 
Møllerorganisationerne  ansaa  Planerne  for  uigennem¬ 
førlige  i  Praksis.  Samarbejdet  med  Husmoderforenin¬ 
gerne  ophørte  derefter  helt,  fordi  Foreningerne  ikke 
kunde  akceptere  Raadets  to  almindelige  Forudsætnin¬ 
ger  for  Samarbejdet,  nemlig  dels  at  Kontrolen  kun 


omhandlede  danske  Varer,  dels  at  Raadets  Medvirken 
gjordes  afhængig  af,  at  den  for  paagældende  Branche 
eksisterende  Organisation  deltog  i  Ordningen,  saaledes 
at  ikke  en  enkelt  Virksomhed  af  mange  fik  Adgang 
til  at  nyde  Fordel  af  Husmoderforeningernes  Godken¬ 
delsesstempel. 

Efter  at  saaledes  Samarbejdet  med  Husmoderforenin¬ 
gerne  engang  var  bragt  til  Ophør,  har  disse  Forenin¬ 
ger  dog  paany  anmodet  om  en  Forhandling.  Raadet 
har  erklæret  sig  villig  til  at  foretage  en  saadan  og  har 
udpeget  d’Herrer  Fabrikant  Jarl,  Professor  Karl  Meyer, 
Direktør  H.  Schmidt  og  Fabrikant  L.  Larsen  til  at  føre 
Forhandlingerne. 

Det  dansk-australske  Handelskammer. 

I  Foraaret  1921  startede  en  Kreds  af  danskfødte 
Mænd,  bosat  i  Australien,  et  dansk-australsk  Handels¬ 
kammer.  Kammeret,  der  fra  den  australske  Regerings 
Side  har  vundet  lydhør  Forstaaelse  i  Bestræbelserne 
for  at  knytte  et  intimt  handelsøkonomisk  Samarbejde 
med  Danmark,  henvendte  sig  i  1922  til  Udenrigsmini¬ 
steriet  med  Anmodning  om,  at  bl.  a.  Industriraadet 
maatte  blive  gjort  bekendt  med  Handelskammerets 
Start  og  opfordret  til  at  formaa  danske  Virksomheder, 
der  har  Interesser  paa  det  australske  Marked,  til  at 
indtræde  som  Medlemmer  af  Handelskammeret. 

Raadet  tog  denne  Opgave  op,  og  det  lykkedes  at 
formaa  en  Del  Firmaer,  som  man  paa  Forhaand  vidste 
havde  Handel  paa  Australien,  til  at  følge  Henstillin¬ 
gen.  Industriraadet  har  iøvrigt  vist  sin  Sympati  for 
Sagen  ved  selv  at  lade  sig  optage  som  Medlem  af 
Kammeret,  og  da  man  kan  formode,  at  en  større  Kreds 
af  industrielle  Virksomheder  maatte  ønske  at  være 
med  i  Arbejdet  for  et  intimere  Handelssamkvem  med 
Australien,  har  Raadet  erklæret  sig  beredt  til  paa  Han¬ 
delskammerets  Vegne  at  modtage  Nyindmeldelser. 

Industriraadet  bar  henstillet  til  Regeringen,  at  der 
paa  enhver  Maade  ydes  Handelskammeret  Støtte. 

Posttaksterne. 

Til  Ministeriet  for  offentlige  Arbejder  har  Industri¬ 
raadet  den  15.  December  1922  afgivet  en  Skrivelse, 
hvori  det  henstilles,  at  der  snarest  gøi’ligt  iværksættes 
en  betydelig  Nedsættelse  i  de  nugældende  Posttakster, 
der  ikke  under  Hensyntagen  til  Prisniveauet  staar  i 
noget  rimeligt  Forhold  til  Taksterne  før  Krigen. 

Det  er  maaske  tvivlsomt,  om  der  i  Øjeblikket  kan 
opnaas  noget  positivt  Resultat  paa  dette  Omraade, 
men  den  stedfundne  Henvendelse  maa  ses  som  et  Led 
i  Bestræbelserne  for  at  faa  nedsat  de  forskellige  af 
Stat  og  Kommune  fastsatte  Takster,  der  paa  mange 
Omraader  virker  urimelig  generende  for  Erhvervs¬ 
livet. 

Vandafgiften  i  Kjøbenhavn  og  paa  Frederiksberg. 

Et  andet  Omraade,  hvor  Industriraadet  beskæftiger 
sig  med  Takstspørgsmaal,  er  de  kommunale  Vandaf¬ 
gifter,  som  opkræves  i  Kjøbenhavn  og  paa  Frederiks¬ 
berg.  Der  er  foretaget  en  indgaaende  Undersøgelse, 
som  viser,  at  Kommunernes  stigende  Udgifter  ved 
Fremskaffelse  af  Drikkevand  hidtil  næsten  udeluk¬ 
kende  er  blevet  paalagt  Erhvervene  og  da  først  og 

fremmest  Industrien.  Vi  har  rettet  Henvendelse  til 
Kommunalbestyrelserne  om,  at  der  maa  blive  gennem¬ 
fort  i  hvert  Tilfælde  en  Omlægning  af  Vandafgiften, 
saaledes  at  Byrderne  fordeles  mere  retfærdigt. 

Arbejdspengetciksterne  pua  Kjøbenhavns  Toldbod. 

Toldbodens  Arbejdspengetakster  havde  i  Højkon¬ 
junkturernes  Tid  naaet  et  meget  højt  Niveau.  Det 
første  Skridt  i  nedadgaaende  Retning  fandt  Sted  den 
21.  Oktober  1921,  da  Finansministeriet  efter  Industri- 
raadets  Henstilling  lod  et  særligt  25  pCt.  Tillæg  bort¬ 
falde  for  Indladningsgodsets  Vedkommende. 

Fra  1.  Januar  1923  skulde  dette  25  pCt.  Tillæg  ogsaa 
bortfalde  for  Klareringsgodsets  Vedkommende,  men 
da  Industriraadet  stadig  mente,  at  Arbejdspenge- 
taksterne  paa  Toldboden  var  uforholdsmæssig  høje, 
særlig  for  Raavarer  og  grovere  bearbejdede  Varer, 
der  kun  kræver  en  ganske  overfladisk  Behandling  ved 
Ind-  og  Udladning  og  som  meget  vanskeligt  taaler  at 
blive  belastet  med  alt  for  høje  Ekstraudgifter,  rettede 
Raadet  i  Oktober  Maaned  1922  en  Henvendelse  herom 
til  Finansministeriet,  som  erklærede  sig  villig  til  gen¬ 
nem  et  Udvalg  at  lade  undersøge  Mulighederne  for  en 
fornyet  Revision  af  Arbejdspengetaksterne.  I  det  paa¬ 
gældende  Udvalg,  der  har  paabegyndt  sit  Arbejde,  er 
Industriraadet  repræsenteret  ved  Sekretær,  cand.  polit. 
Har.  Cock-Clausen. 

Jeg  tror  at  kunne  sige,  at  det  vil  blive  muligt  at  faa 
gennemført  en  ny  væsentlig  Nedsættelse  i  Arbejdspen- 
gelaksterne  til  Gavn  for  mange  Industrier. 

Konkurrenceklager. 

Konkurrenceklage-Udvalget,  der  ligesom  de  fore- 
gaaende  Aar  bestaar  af  d’Herrer  Fabrikant  Nobel, 
Direktør  Allan  Petersen  og  Overretssagfører,  Dr.  polit. 
F.  Pio,  har  behandlet  i  alt  14  Sager,  i  hvilke  Industri¬ 
raadet  enten  selvstændig  har  rejst  Tiltale  eller  har 
tiltraadt  den  private  Tiltalebegæring  i  Anledning  af 
Overtrædelser  af  Lov  af  6.  Maj  1921  om  Bestemmelser 
mod  uretmæssig  Konkurrence  og  Varebetegnelse.  Fra 
Handelsministeriet  har  Industriraadet  modtaget  An¬ 
modning  om  at  fremkomme  med  eventuelle  Forslag  til 
Ændringer  i  den  nævnte  Lov,  hvis  Gyldighed  udløber 
med  Udgangen  af  indeværende  Aar.  Industriraadet  har 
anmodet  Konkurrenceklage-Udvalget  om  at  optage 
denne  Sag  til  Behandling,  og  Raadet  har  dels  i  »Tids¬ 
skrift  for  Industri«,  dels  ved  direkte  Meddelelse  til  de 
industrielle  Organisationer  anmodet  de  interesserede 
Industrier  om  at  fremkomme  med  eventuelle  Forslag 
og  Ønsker. 

Stempling  sspørgsmaalet. 

Som  meddelt  paa  forrige  Generalforsamling  havde 
Industriraadet  nedsat  et  Udvalg  til  at  overveje  Spørgs- 
maalet  om,  hvorvidt  og  i  hvilket  Omfang  det  vil  være 
nyttigt  at  søge  gennemført  Regler  om  tvungen  Stemp¬ 
ling  og  Mærkning  af  udenlandske  Varer.  Udvalget  af¬ 
gav  en  Indstilling,  som  ikke  i  al  Almindelighed  til- 
raadede  at  søge  saadanne  Forholdsregler  gennemført, 
men  derimod  henledte  Opmærksomheden  paa  den  Ad¬ 
gang,  der  ved  §  14  i  Loven  af  6.  Maj  1921  om  Bestem¬ 
melser  mod  uretmæssig  Konkurrence  og  Varebetegnelse 


er  givet  Handelsministeren  til  ad  administrativ  Vej  at 
faa  gennemført  Paabud  om,  at  bestemte  Varer  i  Detail¬ 
salg  kun  maa  sælges  eller  udbydes  til  Salg  med  Angi¬ 
velse  af  Varens  Fi'embringelses-  eller  Oprindelsessted. 
Denne  Adgang  burde  saa  benyttes  i  de  individuelle 
Tilfælde,  hvor  en  Stempling  ansaas  for  nyttig  for  paa¬ 
gældende  Industri. 

Fem  forskellige  Industrier,  deriblandt  f.  Eks.  Tag¬ 
papindustrien  og  Tørelementindustrien,  har  benyttet 
sig  af  denne  Mulighed  til  at  indgive  Andragende  til 
Handelsministeriet  om  saadanne  Sager,  og  Industriraa¬ 
det  nærer  det  bestemte  Haab,  at  disse  Andragender 
vil  blive  imødekommet  fra  Ministeriets  Side.  Paa  In- 
dustriraadets  Vegne  er  disse  Sager  blevet  behandlet  i 
et  Udvalg,  hvis  Formand  er  Direktør  Benny  Dessau 
og  hvis  Medlemmer  iøvrigt  er  Direktør  Allan  Bock, 
Fabrikant  Engel,  Direktør  L.  Larsen  og  Fabrikant  No¬ 
bel. 

Industriens  Forhold  til  Arbejds-  og  Fabrikstilsynet. 

Paa  Foranledning  af  en  Henvendelse  fra  en  Arki¬ 
tekt,  som  havde  udarbejdet  Tegninger  og  Planer  for 
et  industrielt  Anlæg,  men  havde  faaet  disse  delvis  re¬ 
fuserede  fra  Arbejds-  og  Fabrikstilsynet,  nedsatte  In¬ 
dustriraadet  et  Udvalg  til  at  behandle  de  Klager,  der 
fra  Tid  til  anden  bringes  til  Industriraadets  Kundskab 
angaaende  Arbejds-  og  Fabrikstilsynets  ofte  urimelige 
Krav  overfor  Industrien.  Udvalget,  der  bestaar  af 
d’Herrer  Direktør  R.  Helweg,  Fabrikant  Jonn  Jacob¬ 
sen  og  Direktør  Hans  L.  Larsen,  har  allerede  behand¬ 
let  tre  Sager,  derunder  ogsaa  Spørgsmaalet  om  Erhver¬ 
venes  og  specielt  Industriens  Stilling  til  de  af  Inden¬ 
rigsministeren  i  Rigsdagen  fremsatte  Ændringsforslag 
angaaende  nye  Regler  for  Betalingen  af  Tilsyn  med 
visse  Maskiner  i  Henhold  til  Fabrikloven  og  om  for¬ 
øgede  Gebyrer  for  Kedelsyn  i  Henhold  til  Loven  om 
Tilsyn  med  Dampkedler  paa  Landjorden.  Denne  sid¬ 
ste  Sag  er  behandlet  i  Forening  med  et  af  Arbejds¬ 
giverforeningen  nedsat  Udvalg,  og  de  to  Udvalg  er 
enedes  om  en  Indstilling,  som  er  videresendt  til  det 
Folketingsudvalg,  der  behandler  paagældende  Sag.  In¬ 
dustrien  har  hermed  ønsket  at  lægge  sin  Indflydelse  i 
Vægtskaalen  for  at  fastholde  det  Princip,  at  naar  Sta¬ 
ten  kræver  visse  Forholdsregler  iagttagne  og  over- 
vaagede  —  af  Samfundshensyn,  maa  Udgifterne  til  det 
nødvendige  Tilsyn  afholdes  af  Staten.  Ministerens  For¬ 
slag  indeholder  derimod  den  Tendens,  at  Byrderne 
skal  væltes  over  paa  de  private  Erhverv  i  saa  vidt  Om¬ 
fang  som  muligt,  saaledes  at  der  i  Virkeligheden  slet 
ikke  bliver  Tale  om  en  Nedskæring,  men  en  Over- 
væltning  af  visse  sociale  Udgifter  fra  Staten  til  Er¬ 
hvervene. 

Ifjor  Sommer  gæstede  The  Ceramic  Society  fra 
England  Kjøbenhavn,  og  i  Forbindelse  med  Dansk 
Ingeniørforening  og  nogle  særlig  interesserede  Fir¬ 
maer  forestod  Industriraadet  Tilrettelæggelsen  af  Pro¬ 
grammet  for  Besøget  her,  der  strakte  sig  over  flere 
Dage.  De  engelske  Gæster  var  under  deres  Ophold 
her  i  Byen  blandt  andet  indbudte  til  Frokost  i 
Industriraadet,  og  vi  fik  det  Indtryk,  som  senere  er 
blevet  bekræftet,  at  de  var  meget  tilfredse  med  deres 
Ophold  her  i  Kjøbenhavn,  hvor  de  bl.  a.  havde  Lej- 

lighed  til  at  aflægge  Besøg  paa  nogle  af  de  største 
Fabriker  indenfor  den  højt  ansete  danske  keramiske 
Industri. 

I  1922  er  der  bl.  a.  fra  Industriraadets  Side  blevet 
fremført  en  Kritik  over  den  efterhaanden  stærkt  in¬ 
dustrialiserede  Fabriksdrift,  der  lidt  efter  lidt  er  ble¬ 
vet  gennemført  indenfor  Fængselsvæsenet,  og  det  er 
fra  vor  Side  blevet  gjort  gældende,  at  den  herom- 
handlede  Fremgangsmaade  er  egnet  til  yderligere  at 
skabe  Vanskeligheder  for  Industrien,  navnlig  under 
Hensyn  til  de  særlige  Forhold,  der  gør  sig  gældende 
indenfor  Fængselsvæsenet,  lave  Lønninger  m.  v.  Ju¬ 
stitsministeriet  har  derfor  fornylig  nedsat  et  Udvalg 
til  nærmere  Undersøgelse  af  hele  dette  Forhold.  Ved 
en  Imødekommenhed  fra  Fællesrepræsentationen  for 
dansk  Industri  og  Haandværk  er  vi  blevet  repræsen¬ 
teret  i  Udvalget  ved  Fabrikant  Holger  Sebbelov. 

For  nogen  Tid  siden  har  vi  til  Justitsministeriet  ret¬ 
tet  Henvendelse,  om  Tiden  ikke  maatte  være  inde  til 
at  gennemføre  Lempelser  med  Hensyn  til  de  gældende 
Pasbestemmelser,  i  første  Linie  med  Hensyn  til  Af¬ 
skaffelsen  af  Pastvangen  i  det  indbyrdes  Forhold  mel¬ 
lem  de  skandinaviske  Lande.  Desværre  har  det  endnu 
ikke  været  muligt  at  imødekomme  vort  Ønske,  men 
et  Skridt  i  den  rigtige  Retning  er  man  kommen  der¬ 
ved,  at  Passene  ikke  længere  skal  viseres  ved  Rejser 
mellem  de  skandinaviske  Lande. 

Sø-  og  Handelsretten. 

Da  Ingeniør  Holger  Neergaards  Funktionstid  som 
Medlem  af  Sø-  og  Handelsretten  for  nogen  Tid  siden 
udløb,  og  Ingeniøren,  der  var  det  eneste  tekniske  Med¬ 
lem  af  Sø-  og  Handelsretten,  ikke  ønskede  at  modtage 
Genvalg,  viste  Grosserer-Societetets  Komité  Industri- 
raadet  den  Imødekommenhed  at  forespørge,  hvilken 
Tekniker  vi  gerne  saa  indvalgt  i  Sø-  og  Handelsret¬ 
ten  i  Ingeniør  Neergaards  Sted,  idet  Komitéen  da  vilde 
indstille  vedkommende.  Vi  bragte  Direktør  R.  Helweg 
i  Forslag,  og  Direktøren  er  senere  valgt  til  Medlem 
af  nævnte  Ret. 

Besættelsen  af  Ruhromraadet  og  de  tilgrænsende 

Distrikter. 

Fornylig  har  Industriraadet  i  Forbindelse  med  Gros¬ 
serer-Societetets  Komité  behandlet  Spørgsmaalet  om 
de  Skridt,  der  fra  Erhvervene  burde  foretages  for  at 
opnaa  Udførselstilladelse  for  Jern  og  andre  for  vor 
Industri  vigtige  Varer,  som  før  den  franske  Be¬ 
sættelse  af  Ruhrdistriktet  var  indkøbt  af  danske  Fir¬ 
maer.  Vi  blev  meget  hurtig  klar  over,  at  der  her  stod 
vigtige  Interesser  paa  Spil,  navnlig  for  vore  Skibsværf¬ 
ter  under  Hensyn  til,  at  der  i  Besættelsesomraadet 
henlaa  store  Partier  Jern,  for  hvis  Udførsel  der  paa 
Grund  af  Besættelsen  var  opstaaet  store  Vanskelig¬ 
heder.  Resultatet  af  vore  Overvejelser  blev,  at  de  to 
Erhvervsorganisationer  i  Forening  besluttede  sig  til  at 
udsende  en  særlig  Delegation  til  det  besatte  Omraade 
for  at  undersøge  Forholdene  paa  Stedet.  Industriraa¬ 
det  blev  i  den  paagældende  Delegation  repræsenteret 
ved  Direktør  Ove  Munck.  Delegationens  første  Rejse 
til  Ruhrdistriktet,  der  var  af  rent  orienterende  Natur, 


blev  hurtig  efterfulgt  af  en  ny  Rejse  dertil  for  at  for¬ 
handle  med  de  derværende  franske  og  tyske  Myndig¬ 
heder  samt  en  Række  af  de  store  tyske  Firmaer.  Der 
foreligger  endnu  ikke  noget  endeligt  Resultat  af  de 
stedfundne  Forhandlinger,  men  vi  nærer  Haab  om,  at 
der  trods  alt  ved  Forstaaelse  baade  fra  tysk  og  fransk 
Side  vil  kunne  opnaas  en  for  danske  Interesser  relativ 
god  Løsning  af  dette  vanskelige  Spørgsmaal.  De  Her¬ 
rer,  der  har  deltaget  i  disse  besværlige  Rejser  og  van¬ 
skelige  Forhandlinger,  fortjener  vor  bedste  Tak. 

Der  kunde  nævnes  endnu  en  lang  Række  af  Spørgs¬ 
maal,  som  vi  Aarets  Løb  har  behandlet,  men  det,  der 
her  er  anført,  giver  formentlig  et  tilstrækkelig  klart 
Billede  af  den  Virksomhed,  vi  har  udfoldet. 

At  give  en  Oversigt  over  det  Utal  af  Konferencer, 
der  i  Aarets  Løb  har  fundet  Sted,  er  ifølge  Sagens 
Natur  umuligt,  og  selv  om  Antallet  af  de  afholdte 
Møder  og  de  ekspederede  Skrivelsers  Antal  ikke  er  no¬ 
gen  absolut  Maalestok  for  Omfanget  af  det  Arbejde, 
der  er  udført,  giver  nedenanførte  Tal  dog  et  Indtryk 
af  den  Virksomhed,  der  er  udfoldet  i  Aarets  Løb.  An¬ 
tallet  af  Møder  indenfor  Industriforeningens  Besty¬ 
relse,  Repræsentantskab  samt  Industriraadet  og  dettes 
Staaende  Udvalg  og  de  øvrige  mange  Udvalg  indenfor 
Foreningen  og  Raadet  beløber  sig  til  ca.  190.  Antallet 
af  indgaaede  Breve  har  i  Aarets  Løb  andraget  ca.  6  500, 
medens  Antallet  af  udgaaede  Breve  i  den  samme  Pe¬ 
riode  beløber  sig  til  ca.  17  700,  herunder  3  Cirkulærer 
til  Industriraadsorganisationens  Medlemmer,  omfat¬ 
tende  ca.  4  500  Breve. 

Det  er  mit  Haab,  at  det  med  denne  Beretning  er  lyk¬ 
kedes  at  give  et  Indtryk  af,  at  vi  i  Beretningsaaret  har 
opnaaet  adskillige  Resultater  for  Industrien,  men  sam¬ 
tidig  vil  det  sikkert  staa  klart,  at  der  fremdeles  ligger 
store  industripolitiske  Opgaver,  der  venter  paa  deres 
Løsning.  Naar  jeg  nu  slutter  denne  Beretning,  skal 
det  derfor  være  med  en  Tak  til  Kolleger  og  Medarbej¬ 
dere  for  det  store  Arbejde,  som  de  i  det  svundne 
Aar  har  udført  indenfor  vor  Organisation  til  Gavn 
for  det  industrielle  Erhverv,  og  samtidig  ønsker  jeg 
at  udtale  Haabet  om,  at  Industriens  Mænd  ogsaa  i  det 
kommende  Aar  vil  stille  Tid  og  Kræfter  til  Raadighed 
for  vor  fælles  Sag. 

□□□□□□ 

Organisations-  og  Foreningsmeddelelser. 

Tilførslerne  fra  Ruhr. 

Som  tidligere  meddelt,  har  der  været  udsendt  en 
dansk  Erhvervsdelegation  til  Ruhr  for  at  skaffe  Fri¬ 
givelse  af  Varepartier  beordrede  af  danske  Firmaer 
i  de  Distrikter,  der  nu  er  okkuperet  af  Franskmæn- 
dene.  Delegationen  er  hjemvendt;  men  der  er  endnu 
ikke  fremskaffet  nogen  endelig  Ordning  af  Sagen.  Dog 
haaber  man,  at  en  saadan  vil  komme  til  at  foreligge. 

Der  er  af  Grosserer-Societetets  Komité  og  Industri¬ 
raadet  den  20.  Marts  udsendt  følgende  foreløbige  Med¬ 
delelse  til  Pressen: 

I  Anledning  af  de  for  Tiden  stedfindende  Forhand¬ 
linger  om  Udførsel  af  Varer  fra  de  besatte  tyske  Di- 

strikter  skal  Grosserer-Societetets  Komité  og  Industri- 
raadet  lierved  opfordre  de  Medlemmer  af  Organisa¬ 
tionerne,  som  inden  1.  Februar  d.  A.  maatte  have  be¬ 
ordret  Varer  fra  nævnte  Distrikter,  til  i  egen  Interese 
snarest  at  skalfe  sig  de  nedenanførte  Oplysninger  om 
de  paagældende  Varer: 

a)  Er  de  paagældende  Varer  helt  eller  delvis  færdige? 
Er  de  paagældende  Varer  kun  delvis  færdige,  ind¬ 
hentes  Oplysning  om,  i  hvilket  Omfang  og  hvor 
naar  de  kan  ventes  at  blive  færdige. 

b)  Hvor  befinder  de  beordrede  færdige  Varer  sig  i 
Øjeblikket: 

Paa  Værk 


I  Pakhus 


|  nøjagtig  Angivelse 
•af  Adresse 

Paa  Kaj  J 

I  Jernbanevogn  (Vognens  Direktions-Bezirk  og  Nr. 

samt  Opgivelse  af  den  Station, 
hvorved  Vognen  for  Tiden  befin¬ 
der  sig). 

I  Lægter  (Lægterens  Navn  og  Hjemsted 

samt  Oplysning  om,  hvor  Lægte¬ 
ren  i  Øjeblikket  befinder  sig). 

Yderligere  Meddelelser  vil  snarest  blive  bekendt¬ 
gjort. 

Dansk  Industriberetning. 


»Dansk  Industriberetning  for  Aarene  1919  og  1920« 
foreligger  nu.  Det  interessante  Værk,  der  er  udkom¬ 
met  i  Kommission  paa  G.  E.  G.  Gads  Forlag,  faas  i 
Boghandelen  til  en  Pris  af  6  Kr.  Vi  skal  senere  bringe 
en  nærmere  Omtale  af  Bogen. 


□□□□□□ 


Fra  Biblioteket. 


Denne  Gang  bringes  en  Oversigt  over  Bibliotekets 
Beholdning  af  Festskrifter  ang.  de  forskellige  danske 
Industrivirksomheders  Udvikling. 

Biblioteket  er  aabent  Hverdage  Kl.  10 — 10,  Søndage 
10—4. 

Malmgren,  N.  Danmarks  industrielle  Etablissementer 
i  Billeder  og  Tekst.  Serie  1 — 3.  Kbh.  1888—89.  (3  Bd.) 
(udlaanes  ikke). 

Nyrop,  C.  Strandmøllen.  Aktstykker  til  Oplysning 
om  den  danske  Papirfabrikation.  Kbh.  1878.  (34) 
316  S. 

Brødrene  Cloétta’s  Chocolade-Fabriker  i  København 
og  Malmø  1862—87.  Kbh.  1887.  3  S.  (3  Tvl.) 

Tutein,  W.  A.  De  danske  Sukkerfabriker  1872—88.  Kbh. 

1888.  102  S.  (Tvl.) 

Gamle  Carlsberg.  Kbh.  1888.  55  S. 


Det  forenede  Dampskibs  Selskab  1866—91.  Kbh.  1891. 
109  (56)  S. 

Aktieselskabet  De  forenede  Malermestres  Farvemølle. 
Tilbageblik  paa  Selskabets  Virksomhed  1845—1895. 
Ved  C.  F.  Stegemann.  Kbh.  1895.  98  S. 

Nj'rop,  C.  1846 — 1896.  1871 — 1896.  Ny  Carlsberg.  Et 
Jubilæumsskrift.  Kbh.  1896.  154  S. 

Fraenkel,  A.  Gamle  Carlsberg.  Et  Bidrag  til  dansk 
Industrihistorie  og  industriel  Udviklingshistorie. 
Kbh.  1897.  601  S.  (Tvl). 

Sørensen,  R.  Kjærs  Mølle  1851 — 1901.  Et  Festskrift. 
Aalborg  1901.  97  S. 

Bing,  H.  Porcellænsfabriken  Bing  &  Grøndahl  1853 — 
1903.  Kbh.  1903.  92  S. 

Nyrop,  C.  Om  danske  Sæbesyderier  og  Oliemøller. 
Ved  Odense  Sæbesyderis  150-aarige  Bestaaen.  Odense 
1903.  133  S. 

Jubilæumsskrift  1855 — 1905.  De  forenede  danske  Tænd¬ 
stikfabriker.  Teksten  ved  Bering  Liisberg.  [Kbh. 
1905.]  54  S. 

Nyrop,  C.  Fredens  Mølle.  Et  Stykke  Industrihistorie. 
Kbh.  1905.  224  S.  (Tvl.) 

Aktieselskabet  Burmeister  &  Wain’s  Maskin-  og  Skibs¬ 
byggeri,  København.  Dets  Tilblivelse  og  Historie. 
Kbh.  1906.  101  S. 

Mindeskrift  paa  50-Aarsdagen  for  Grundlæggelsen  af 
den  kongelig  privilegerede  Mineralvandsfabrik  Sø¬ 
dring  &  Co.,  Kbh.  1906.  13  S. 

Schovelin,  J.  Det  forenede  Dampskibs  Selskab.  40 
Aars  Udvikling.  Kbh.  1906.  133  S. 

Carlsberg  Bryggerierne  1847-M907.  (Tr.  s.  Manuskr.> 
Kbh.  1907  14  S. 

Jarl,  C.  F.  Fabriken  Øresund  1859 — 1909.  Kryolitindu- 
striens  Historie  og  Udvikling.  Kbh.  1909.  85  S. 
Fajancefabriken  Aluminia.  Københavns  Fajancefabrik. 

1863—1913.  [Kbh.  1913.]  50  S. 

Drachmann,  P.  Aktieselskabet  Aalborg  Portland-Ce- 
ment-Fabrik.  1889 — 1914.  Et  Festskrift.  Kbh.  1915. 
160  S.  (Tvl.) 

Ved  Camillus  Nyrops  Etablissements  75- Aars  Jubi¬ 
læum.  Nogle  Mindeblade  ved  Louis  Nyrop.  Kbh. 

1915.  31  S. 

Meyer,  Karl.  De  forenede  Bryggerier  1891—1916.  Kbh. 

1916.  233  S. 

Drachmann,  P.  A/S  Nielsen  &  Winther.  En  dansk  in¬ 
dustriel  Virksomheds  Udvikling.  1867—1917.  Kbh. 

1917.  117  S. 

Andrup,  O.  Firmaet  Baadh  &  Winther  gennem  tø 
Hundrede  Aar.  Kbh.  1917.  222  S. 

Bratli,  C.  Brødrene  Dahl.  1867—1917.  Et  Jubilæums¬ 
skrift.  Kbh.  1917.  90  S.  (Tvl.) 

Magasin  du  Nord.  14.  April  1868—1918.  Kbh.  1918. 
136  S. 

Drachmann,  P.  A/S  Sadolin  og  Holmblad.  Bidrag  til 
den  danske  Farveindustris  Historie.  1819— 1919.  Kbh. 
1919.  58  S. 

Nr.  8 

15.  APRIL 

1923 

8-Timers-Dagen. 

Nogle  Betragtninger  og  Undersøgelser  i  »Dansk  Industriberetning«. 


DE  almindelige  Forhold  paa  Arbejdsmarkedet 
i  Forbindelse  med  de  særlige  Bestemmelser, 
der  knytter  sig  til  Loven  om  Kriseværnstolden 
for  Skotøj,  bar  atter  gjort  Spørgsmaalet  om  8- 
Timers-Dagen  aktuelt.  Vi  gengiver  derfor  nogle 
Betragtninger  herom  hentet  fra  det  nylig  ud¬ 
komne  Dobbelthefte  af  »Dansk  Industriberetning 
for  Aarene  1919  og  1920«. 

»Efterhaanden  som  Spørgsmaalet  om  en  Ned  * 
sættelse  i  Arbejdstiden  trængte  sig  frem,  og  efter¬ 
haanden  som  Arbejdstiden  blev  kortere,  maatte 
der  ganske  naturligt  fremkomme  en  Trang  til  at 
faa  klaret  Forholdet  mellem  Arbejdstidens 
Længde  og  Arbejdsydelsens  Størrelse.  Det  op¬ 
rindelige  Arbejdsgiverstandpunkt,  at  den  længste 
Arbejdstid  gav  den  største  samlede  Arbejds- 
ydelse,  var  forlængst  opgivet,  men  paa  den  anden 
Side  hævede  der  sig  ogsaa  Røster  for,  at  Arbej¬ 
dernes  Paastand  om,  at  Nedsættelserne  i  Arbejds¬ 
tiden  altid  opvejes  af  en  Forøgelse  i  Produktivi¬ 
teten,  var  lige  saa  forkert.  Det  var  klart,  at  der 
maatte  være  et  Punkt,  fra  hvilket  Forøgelserne  i 
Produktiviteten  ikke  længere  kunde  opveje  Ned¬ 
sættelsen  i  Arbejdstiden,  og  det  var  givet,  at  det 
maatte  være  af  den  største  Betydning  at  faa  op¬ 
lyst,  hvorledes  Forholdene  i  saa  Henseende  stil¬ 
lede  sig.  Her  ud  fra  kunde  nemlig  beregnes,  hvor- 
meget  en  Forkortelse  i  Arbejdstiden  kostede  i 
Retning  af  en  formindsket  Produktion,  og  naar 
man  kendte  det  —  og  først  da  —  kunde  man  tage 
Stilling  til,  om  de  sociale  Fordele  og  individuelle 
Behageligheder,  der  følger  med  en  forkortet  Ar¬ 
bejdstid,  var  det  økonomiske  Offer  værd,  og  om 
dette  overhovedet  kunde  bæres  under  de  givne 
Forhold. 


Medens  der  af  den  danske  Arbejdstidskommis¬ 
sion  end  ikke  er  gjort  Forsøg  paa  at  belyse  dette 
Problem,  er  der  i  andre  Lande  arbejet  energisk 
paa  at  fremskaffe  et  Materiale  dette  Spørgsmaal 
vedrørende.  Af  særlig  Interesse  er  de  af  »Medical 
Research  Committee  and  Department  of  Scien- 
tific  and  Industrial  Research«  foretagne  Under¬ 
søgelser,  dels  fordi  Undersøgelserne  her  synes  at 
være  udmærket  planlagte,  og  dels  fordi  man  bl.  a. 
i  den  engelske  Regerings  Ammunitionsfabriker 
under  Krigen  har  haft  en  udmærket  Lejlighed  til 
at  gøre  sig  bekendt  med  de  produktionsmæssige 
Virkninger  af  Forandringer  i  Arbejdstiden.  No¬ 
get  egentlig  Sammendrag  vedrørende  samtlige 
Undersøgelser  af  Arbejdstiden  foreligger  der  ikke, 
men  af  de  forskellige  Redegørelser  kan  der  dog 
uddrages  visse  mere  almengyldige  Resultater.  Det 
viser  sig  saaledes,  at  en  Nedsættelse  i  Arbejdsti¬ 
den  næsten  altid  vil  indeholde  en  Tilskyndelse  til 
en  Forøgelse  i  Arbejdstempoet,  medens  en  For¬ 
længelse  i  Arbejdstiden  —  alt  andet  lige  —  vil 
virke  i  modsat  Retning.  Der  gaar  imidlertid  no¬ 
gen  Tid,  inden  Arbejderen  kan  vænne  sig  til  det 
nye  Tempo,  og  vil  man  se  Virkningerne  af  en  Ar¬ 
bejdstidsforkortelse,  kan  man  ikke  gøre  dette  før 
3 — 6  Maaneder  efter  dens  Ikrafttræden.  Først 
fra  dette  Tidspunkt  vil  Arbejdstempoet  nemlig 
være  fuldt  indstillet  paa  den  nye  Arbejdstid.  Som 
man  kunde  vente,  gaar  det  noget  langsommere 
for  Arbejderne  at  forcere  Arbejdet  med  den  ned¬ 
satte  Arbejdstid  end  at  gøre  Tempoet  langsom¬ 
mere,  naar  Arbejdstiden  forlænges.  I  første  Til¬ 
fælde  kræves  der  nemlig  noget  af  en  Træning  for 
at  kunne  udføre  de  forskellige  Bevægelser  hurti¬ 
gere,  medens  Træthedsfølelsen  i  sidste  Fald  gan- 

ske  naturligt  vil  føre  til,  at  det  oprindelige  Tempo 
ikke  holdes.  Følgen  heraf  viser  sig  paa  en  sær¬ 
lig  Maade,  hvis  man  i  en  Virksomhed  i  længere 
Tid  arbejder  med  en  vekslende  Arbejdstid,  f.  Eks. 
8-Timers-Arbejdsdag  med  1  Times  Overarbejde 
de  3  Dage  om  Ugen.  Paa  en  saadan  Virksomhed 
vil  Arbejdstempoet  ret  hurtigt  indrette  sig  efter 
den  længste  Arbejdstid,  ogsaa  i  den  Tid,  hvor  den 
korte  Arbejdstid  gælder.  Samme  Virkning  vil 
vise  sig,  hvis  en  Virksomhed  i  længere  Tid  har 
Overarbejde.  Arbejdstempoet  vil  tendere  heni- 
mod  en  Afpasning  efter  den  længere  Arbejdstid, 
og  naar  man  atter  vender  tilbage  til  den  oprinde¬ 
lige  Arbejdsdag,  vil  der  i  den  første  Tid  blive  be¬ 
stilt  mindre  end  normalt,  fordi  Tempoet  er  ind¬ 
rettet  efter  en  Time  længere  Arbejdstid.  Den 
iforvejen  særlig  betalte  Overarbejdstime  tager 
sig  saaledes  betalt  ogsaa  paa  anden  Maade. 

Ved  de  foretagne  Undersøgelser  blev  det  kon¬ 
stateret,  at  en  Nedsættelse  i  Arbejdstiden  regel¬ 
mæssig  førte  til  en  forhøjet  Produktionsydelse  pr. 
Arbejdstime.  I  enkelte  Tilfælde,  saaledes  f.  Eks. 
for  nogle  kvindelige  Ammunitionsarbejdere,  er 
det  endog  blevet  paavist,  at  den  samlede  Dags¬ 
produktion  voksede,  da  Arbejdstiden,  der  i  For¬ 
hold  til  det  strenge  Arbejde  var  meget  lang,  blev 
forkortet. 

Den  Mening,  at  en  Nedsættelse  i  Arbejdstiden 
kan  medføre  en  Forøgelse  i  den  samlede  Produk¬ 
tion,  kan  altsaa  vise  sig  at  være  rigtigt.  At  dette 
kun  indtræffer  i  enkelte  outrerede  Tilfælde,  hvor 
Arbejdstiden  faktisk  er  for  lang  for  Arbejdernes 
Fysik,  er  ikke  niere,  end  hvad  man  ved  en  for¬ 
standig  Prøvelse  af  de  forskellige  Momenter  vilde 
naa  til  paa  Forhaand.  Det  maa  jo  nemlig*  erin¬ 
dres,  at  det  forøgede  Arbejdstempo  —  som 
skulde  følge  med  Arbejdstidsforkortelsen  —  ved 
Forholdenes  Natur  indskrænkes  i  sine  Virknin¬ 
ger.  Det  skal  saaledes  blot  paapeges,  at  det  Tids¬ 
rum,  der  gaar  om  Morgenen,  inden  Arbejdet  kom¬ 
mer  rigtig  i  Gang,  er  det  samme,  enten  Arbejdsti¬ 
den  er  noget  kortere  eller  længere,  og  paa  samme 
Maade  virker  mange  andre  —  om  man  saa  maa 
sige  —  konstante  Afbrydelser  i  Arbejdet.  Ved  Ar¬ 
bejdstidsnedsættelsen  er  det  derfor  den  fuldt  ef¬ 
fektive  Arbejdstid,  der  reduceres,  og  derved  bliver 
Muligheden  for  at  forringe  Tabet  ved  øget  Flid 
væsentlig  formindsket.  I  samme  Retning  virker 
de  rent  tekniske  Forhold.  I  den  maskinelle  Pro¬ 
duktion  —  og  det  er  kun  herom  Talen  er  —  er 
væsentlige  Led  i  Arbejdsprocessen  rent  mekanisk 
afpassede  ved  den  paagældende  Maskines  Hur¬ 


tighed.  Selve  Udboringsprocessen  ved  en  Metal¬ 
boremaskine  tager  en  vis  bestemt  Tid,  hvorover 
Arbejderen  ikke  er  Herre.  I  de  omtalte  engelske 
Undersøgelser  har  man  haft  Opmærksomheden 
henvendt  paa  dette  Forhold.  Ved  en  bestemt  Fa¬ 
brikation  har  man  paavist,  hvor  stor  en  Del  af 
Arbejdsprocessen  der  var  mekanisk  bestemt,  og 
hvor  stor  en  Del  der  var  paavirket  af  Arbejds¬ 
tempoet. 

For  denne  sidste  Del  af  Produktionsprocessen 
kunde  det  paavises,  at  der  blev  ydet  mere  pr.  Ar¬ 
bejdstime,  naar  den  daglige  Arbejdstid  blev  for¬ 
mindsket,  men  da  Merydelsen  kun  virkede  paa 
en  vis  Del  af  hele  Arbejdet,  blev  Resultatet,  at 
den  absolute  Produktion  pr.  Arbejdstime  ikke 
steg  nær  i  samme  Forhold,  som  Arbejdernes 
Hurtighed  forøgedes. 

Omend  det  selvfølgelig  har  sin  store  Interesse 
at  kunne  følge  Aarsagsforholdet  mellem  Arbejds¬ 
tidsforkortelse  og  Produktionsforøgelse  for  de  en¬ 
kelte  Fag,  vil  det  dog  under  Hensyn  til  det  prak¬ 
tiske  Formaal  være  det  egentlig  afgørende,  at  man 
kan  fastslaa  Undergrænsen  i  dette  Forhold,  idet 
man  lier  ud  fra  vil  kunne  hente  det  fornødne  Ma¬ 
teriale  til  en  Bedømmelse  af,  hvor  langt  man  kan 
gaa  og  hvad  et  yderligere  Skridt  eventuelt  vil 
koste. 

En  ganske  særlig  Betydning  maa  man  derfor 
tillægge  de  af  den  førnævnte  Kommission  fore¬ 
tagne  Undersøgelser  af  Virkningen  af  Nedsættel¬ 
sen  af  Arbejdstiden  fra  8  til  6  Timer  daglig  i  et 
Valseværk,  hvor  der  udvalsedes  »tinplatøs«.  Ved 
den  undersøgte  Produktionsproces  bestod  Arbej¬ 
det  bl.  a.  i,  at  Arbejderen  maatte  løfte  og  flytte 
tunge  Plader,  og  da  der  arbejdedes  med  glødende 
Metal,  herskede  der  en  meget  høj  Temperatur 
paa  Arbejdsstedet.  Det  var  følgelig  et  ganske 
overordentlig  trættende  Arbejde,  som  krævede  en 
meget  stærk  fysisk  Anspændelse  af  dets  Udøvere. 
Alt  maatte  saaledes  tale  for,  at  en  Nedsættelse  af 
Arbejdstiden  her  maatte  bringe  en  betydelig  For¬ 
øgelse  i  den  relative  Produktivitet. 

Det  viste  sig  imidlertid,  at  Forøgelsen  i  Pro¬ 
duktionen  pr.  Arbejdstime  var  meget  lille  og  kun 
udgjorde  omkring  10  pCt.  Ved  en  Arbejdsdag  paa 
8  Timer  ydede  en  Arbejder  saaledes  et  Arbejde, 
svarende  til  800  Produktionsenheder,  medens  han 
i  den  nedsatte  Arbejdstid  kun  præsterede  660 
Produktionsenheder.  Produktionstabet  ved  Ned¬ 
sættelsen  af  Arbejdstiden  var  saaledes  overordent¬ 
lig  stort.  Som  et  Kuriosum  kan  det  iøvrigt  anfø¬ 
res,  at  en  Forøgelse  i  Arbejdsydelsen  pr.  Arbejds- 

time  med  10  pCt.  ogsaa  kunde  opnaas  under  den 
for  Fabriken  oprindelig  gældende  8-Timers-Dag, 
naar  man  foretog  visse  Forbedringer  i  de  iøvrigt 
paa  ingen  Maade  daarlige  Ventilationsforhold. 

Ud  fra  denne  Undersøgelse  kan  det  med  stor 
Sikkerhed  fastslaas,  at  selv  for  strengt  legemligt 
Arbejde  indenfor  Industrien  opnaas  Maksimum 
for  en  Mands  Arbejdspræstation  pr.  Arbejdsdag 
kun  ved  en  Arbejdstid,  der  ligger  over  8  Timer 
daglig.  For  det  lettere  Arbejde  vil  Maksimum 
naas  ved  en  endnu  længere  Arbejdstid,  og  det 
kan  med  stor  Sandsynlighed  antages,  at  for  det 
meste  industrielle  Arbejde  vil  Arbejdsydelsens 
Maksimum  fremkomme  ved  en  Arbejdstid  paa 
9  å  9V2  Time.  Nedsættes  Arbejdstiden  herunder, 
synker  den  samlede  Produktion  uvægerligt,  og  de 
Tab,  der  fremkommer  herved,  er  den  Pris,  Sam¬ 
fundet,  Arbejdsgiveren  eller  Arbejderen  maa  be¬ 
tale  for  den  forkortede  Arbejdstid.  Hvor  stort 
dette  Tab  er,  lader  sig  kun  fastslaa  efter  meget 
indgaaende  Undersøgelser,  men  en  ikke  uvæsent¬ 
lig  Vejledning  til  Bedømmelsen  heraf  faar  man, 
hvis  man  overfører  de  ved  ovennævnte  Undersø¬ 
gelser  fremkomne  Resultater  paa  Industrien  i  sin 
Helhed.  Gaar  man  ud  fra,  at  en  Nedsættelse  i  Ar¬ 
bejdstiden  fra  9V2  Time  til  8  Timer  daglig  vil 
medføre  en  Stigning  i  Arbejdstimens  Produktion 
med  10  pCt.,  vil  man  i  hvert  Fald  ikke  være  ubil¬ 
lig  mod  8-Timers-Dagens  Forkæmpere,  idet  man 


sikkert  tør  antage  —  jfr.  herom  de  i  Arbejdstids¬ 
kommissionen  gentagne  Gange  fremsatte  Be¬ 
mærkninger  desangaaende  —  at  man  i  mangfol¬ 
dige  Tilfælde,  særlig  ved  akkordlønnet  Arbejde, 
allerede  havde  naaet  den  størst  mulige  Arbejds- 
ydelse  pr.  Arbejdstime  under  den  da  gældende 
Arbejdsdag  paa  9 V2  Time.  Følger  man  imidler¬ 
tid  den  nævnte  Antagelse,  vil  det  ses,  at  det  Ar¬ 
bejde,  der  under  en  Arbejdsdag  paa  9 V2  Time 
kan  udføres  af  100  Arbejdere,  vil  kræve  108  Ar¬ 
bejdere,  naar  Arbejdstiden  nedsættes  til  8  Timer 
daglig.« 

Industriberetningen  anfører  endnu  adskillige 
andre  interessante  Eksempler,  bl.  a.  fra  Tegl¬ 
værksindustrien,  for  paa  Basis  heraf  sluttelig  at 
fastslaa,  at  Dogmet  om  den  ideelle  8-Timers-Dag 
er  fuldkommen  uholdbart,  idet  den  nævnte  Ar¬ 
bejdstid  selvfølgelig  er  aldeles  vilkaarlig  valgt.  I 
nogle  Fag  vil  en  saadan  normal  Arbejdstid 
maaske  være  berettiget,  i  andre  absolut  ikke.  Det 
eneste  sikre  er,  at  den  kritikløse  Gennemførelse 
af  8-Timers-Dogmet  betyder  et  saa  afgjort  natio- 

4 

naløkonomisk  Værditab,  at  den  nuværende  øko¬ 
nomiske  Verdenskrise  ikke  kan  ventes  afhjulpet 
paa  holdbar  Maade,  uden  at  Reglerne  for  Ar¬ 
bejdstiden  og  dermed  Arbejdsydelsen  løftes  ud  af 
de  tvangsmæssige  Former,  som  indførtes  i  Ly  af 
Paniktiden  efter  Krigen  og  de  da  herskende  Høj¬ 
konjunkturer. 


Industriforeningen  1922 — 23. 


Mandag  den  26.  Marts  Kl.  3  Em.  afholdt  Industri¬ 
foreningen  sin  aarlige  Generalforsamling  under  Le¬ 
delse  af  Overretssagfører,  Dr.  polit.  F.  Pio.  Til  Be¬ 
handling  forelaa  følgende  Dagsorden: 

1.  Beretning  om  Foreningens  —  herunder  Industri- 
raadets  og  Udvalgenes  —  Virksomhed  siden  sidste 
ordentlige  Generalforsamling. 

2.  Fremlæggelse  til  Efterretning  af  det  reviderede  og 
deciderede  Regnskab  for  det  forløbne  Regnskabs- 
aar. 

3.  Valg  af  Repræsentanter  for  og  blandt  de  i  Hen¬ 
hold  til  §  4  valgte  Delegerede. 

4.  Valg  af  Repræsentanter  for  og  blandt  de  egentlige 
Medlemmer. 

5.  Forslag  fra  Bestyrelsen  om  at  vælge  Ing.  Alex.  Foss 
til  Æresmedlem  af  Foreningen  (jfr.  Lovenes  §  8). 

6.  Forslag  fra  nogle  af  Foreningens  Medlemmer  om, 
at  der  i  Foreningens  Lokaler  skal  være  gratis  Ad¬ 
gang  til  Telefon  for  Medlemmerne. 

7.  Forslag  fra  nogle  af  Foreningens  Medlemmer  om 
Nedsættelse  af  et  Udvalg  til  fremtidig  Kontrol  af 
Restaurationsforholdene. 


ad  1.  Foreningens  Næstformand,  Direktør  Benny 
Dessau,  aflagde  Beretning  og  udtalte  herunder: 

Den  næsten  haabløse  Stilstand,  der  i  1921  prægede 
Forholdene,  og  som  rundt  om  lammede  Produk¬ 
tionsevnen,  er  i  nogen  Grad  aftaget  i  det  nu  svundne 
Aar.  Aarsagen  hertil  maa  tilskrives  den  Omstændig¬ 
hed,  at  den  store  Konjunkturnedgang  blev  overstaaet 
i  1921,  og  de  yderst  alvorlige  Vanskeligheder,  som  en 
Række  Produktionsgrene  har  kæmpet  med  i  1922,  har 
nærmest  haft  sin  Rod  i  den  internationale  Valuta- 
misere. 

Selv  om  Forholdene  i  det  svundne  Aar  har  stillet  sig 
nogenlunde  taaleligt  for  en  Del  Fag,  maa  man  ikke 
heraf  slutte,  at  den  økonomiske  Krise  er  overstaaet, 
idet  en  varig  Bedring  af  Forholdene  i  afgørende  Grad 
knytter  sig  til  Gennemførelsen  af  ordnede  Forhold  i 
det  hærgede  Centralevropa.  Jeg  behøver  i  saa  Hen¬ 
seende  kun  at  henpege  paa  de  store  Vanskeligheder, 
som  den  sidste  Tids  Begivenheder  i  Ruhr  har  medført 
for  omfattende  danske  Industrier  med  Hensyn  til  For¬ 
syningen  med  vigtige  Raamaterialer  som  Staal  og  Jern, 
og  som  i  Løbet  af  kort  Tid  har  givet  Anledning  til 

meget  betydelige  Stigninger  i  Priserne  paa  disse  Va¬ 
rer  samt  paa  Kul. 

Under  de  givne  Forhold  er  der  derfor  siden  Industri¬ 
foreningens  sidste  ordinære  Generalforsamling  i  meget 
høj  Grad  lagt  Beslag  paa  Industriens  Mænd  indenfor 
vor  Organisation,  og  det  omfattende  Arbejde,  der  er  ud¬ 
ført,  har  været  koncentreret  dels  i  Bestræbelser  udad¬ 
til  i  Retning  af  en  Hævdelse  af  Industriens  Synspunk¬ 
ter  overfor  Regering  og  Rigsdag,  dels  i  Bestræbelser 
indadtil  med  Hensyn  til  en  Styrkelse  af  vor  Organisa¬ 
tion.  Det  Arbejde,  der  i  førstnævnte  Henseende  er 
udført,  skal  jeg  senere  komme  tilbage  til  under  Om¬ 
talen  af  Industriraadets  Virksomhed,  specielt  med 
Hensyn  til  Arbejdet  for  Gennemførelse  af  Kriseforan¬ 
staltninger  til  Støtte  for  Industrien.  Arbejdet  indadtil 
har  navnlig  givet  sig  Udslag  i  de  paa  den  fornylig  af¬ 
holdte  ekstraordinære  Generalforsamling  gennemførte 
Lovændringer,  der  ved  at  skabe  en  Adgang  for  de  in¬ 
dustrielle  Organisationer  og  Virksomheder  til  at  fore¬ 
tage  Valg  af  Repræsentanter  direkte  til  Industriraadet 
tilsigter  at  hidføre  en  mere  intim  Forbindelse  mellem 
Industriraadet  og  de  industrielle  Organisationer  og 
Virksomheder.  Yderligere  skal  i  denne  Forbindelse 
fremhæves  de  efter  vore  Forhold  ret  omfattende 
Byggearbejder,  der  tilsigter  at  skaffe  Industrien  tids¬ 
svarende  Udstillings-  og  Mødelokaler. 

Siden  sidste  ordentlige  Generalforsamling  den  29. 
Marts  1922  har  Industriforeningen  mistet  det  ene  af 
sine  Æresmedlemmer,  nemlig  Konferensraad  Philip 
Schou,  der  var  Industriforeningens  Formand  fra  1883 
— 1890  og  blev  valgt  til  Æresmedlem  i  1913.  Det  er 
ikke  her  Tid  og  Sted  at  komme  med  en  nærmere  Om¬ 
tale  af  den  Indsats,  som  Konferensraad  Schou  i  sin 
Tid  har  ydet  indenfor  Industriforeningen  til  Gavn  for 
dansk  Industri  og  for  vort  Samfund.  De  ældste  af  os 
sætter  uvilkaarligt  Konferensraad  Schous  Navn  i  For¬ 
bindelse  med  Udstillingen  i  1888,  idet  hans  Arbejde 
for  denne  Udstilling  utvivlsomt  har  været  af  afgø¬ 
rende  Betydning  for  selve  Udstillingens  Forløb  og  for 
den  Betydning,  som  Udstillingen  i  flere  Henseender  fik 
for  vort  Land.  Som  praktisk  Industrimand  hørte 
Konferensraad  Schou  til  sin  Tids  mest  betydende, 
og  den  kgl.  Porcelainsfabrik  afgiver  Vidnesbyrd  om 
hans  Dygtighed  og  Energi.  Konferensraad  Schou  vil 
her  i  Industriforeningen  blive  erindret  som  en  af  den 
danske  Industris  mest  fremragende  Mænd. 

Paa  det  konstituerende  Møde  i  Industriforeningens 
Repræsentantskab  umiddelbart  efter  Generalforsam¬ 
lingen  ifjor  indvalgtes  følgende  Herrer  til  Medlem¬ 
mer  af  Industriraadet: 

Direktør  G.  A.  Horneman. 

Direktør  Herm.  Jørgensen. 

Direktør  Hans  L.  Larsen. 

Direktør  Olaf  Seligmann. 

Fabrikant  C.  J.  Sørensen. 

Direktør  Georg  Waidtløw. 

I  Aarets  Løb  har  Etatsraad  Emil  Gliickstadt  frem¬ 
sat  Ønske  om  at  udtræde  af  Repræsentantskabet  og 
Industriraadet. 

Industriforeningens  Medlemstal  var  den  1.  Marts 
1922  4400  og  den  1.  Marts  1923  4078,  altsaa  en  Til¬ 
bagegang  paa  322  Medlemmer.  Utvivlsomt  hænger 


den  fortsatte  Tilbagegang  i  Medlemsantallet  i  høj  Grad 
sammen  med  de  daarlige  Tider. 

Ogsaa  med  Hensyn  til  Antallet  af  Industriraadsor- 
ganisationens  Medlemmer  har  den  økonomiske  Krise 
gjort  sig  gældende,  idet  der  omkring  1.  Marts  ifjor 
var  indmeldt  ca.  1580  Medlemmer,  medens  Antallet  nu 
er  ca.  1500.  Denne  Tilbagegang,  der  iøvrigt  omtrent 
er  som  det  foregaaende  Aar,  hidrører  i  det  væsent¬ 
ligste  fra,  at  Gørtlerlauget  i  Kjøbenhavn,  der  omfatter 
ca.  60  Virksomheder,  den  1.  Juli  1922  til  vor  store  Be¬ 
klagelse  udtraadte  af  Industriraadsorganisationen.  løv¬ 
rigt  har  Tilgangen  af  nye  Medlemmer  i  Aarets  Løb 
omtrent  været  normal. 

Af  Forandringer  med  Hensyn  til  Industriraadsorga- 
nisationens  Medlemmer  skal  anføres,  at  en  Del  af  Med¬ 
lemmerne  af  Foreningen  af  større  Handelsmøller  i 
Danmark  er  udtraadt  af  denne  Forening  og  har  dan¬ 
net  en  særlig  Organisation,  Foreningen  af  danske  Han¬ 
delsmøller,  der  som  saadan  har  indmeldt  sig  i  Industri¬ 
raadsorganisationen. 

Udstillingsudvalget  har  i  det  forløbne  Aar  foruden 
Udlejning  af  Salene  beskæftiget  sig  med  Spørgsmaalet 
om  en  Vandreudstilling.  Udlejningen  af  Salene  er  med 
Undtagelse  af  Læder-  og  Skotøjsudstillingen  og  Belys¬ 
ningsudstillingen  væsentligst  foregaaet  til  foi'skellige 
Formaal  uden  direkte  Tilknytning  til  Industrien.  Ud¬ 
stillingssalene  har,  naar  undtages  Maanederne  Juni  og 
Juli,  været  udlejet  saa  godt  som  uafbrudt. 

Spørgsmaalet  om  en  industriel  Vandreudstilling 
er  blevet  behandlet  paa  et  Møde  i  Udstillingsudval¬ 
get,  der  imidlertid  ikke  mente,  at  en  saadan  Ud¬ 
stilling  var  praktisk  gennemførlig.  For  det  første 
fordi  det  maaske  ikke  havde  Interesse  at  udstille  de 
samme  Varer  i  forskellige  Lande,  og  der  vilde  saa 
kun  kunne  blive  Tale  om  en  Række  Enkeltudstillin¬ 
ger,  et  Projekt,  der  vilde  blive  økonomisk  uoverkom¬ 
meligt,  selv  om  et  Samarbejde  med  Landbruget  vilde 
finde  Sted.  Desuden  fandt  Udvalget,  at  de  økonomiske 
Forhold  i  Udlandet  ikke  egnede  sig  til  Oprettelse  af 
særlige  danske  Udstillinger,  men  at  Industrien  burde 
følge  de  specielle  Udstillinger  rundt  om  og  om  muligt 
deltage  deri. 

Naar  de  økonomiske  Forhold  ændrede  sig  til  det 
bedre,  vilde  det  være  muligt  —  og  nødvendigt  —  for 
den  danske  Industri  ved  samlede  danske  Udstillinger 
i  de  større  Byer  at  vise  Udlandet,  hvad  den  formaar. 

Udvalgets  Indstilling  om  Spørgsmaalet  blev  senere 
tiltraadt  af  det  samlede  Industriraad. 

Biblioteksudvalget  har  i  det  forløbne  Aar  foretaget 
større  Udvidelser.  Som  sædvanlig  er  Boganskaffelserne 
gaaet  i  teknisk  Retning,  men  der  er  dog  ogsaa  anskaf¬ 
fet  industripolitisk  og  socialøkonomisk  Literatur,  og  i 
Tidsskriftsholdet  er  der  sket  den  Ændring,  at  nogle  al¬ 
menoplysende  Tidsskrifter  er  afløst  af  rent  tekniske. 

En  værdifuld  Forøgelse  er  foretaget  ved  Anskaffelse 
af  engelske  Patentbeskrivelser,  og  de  tyske  Patentbe¬ 
skrivelser  vil  blive  anskaffet,  saasnart  det  er  muligt, 
fordi  Biblioteket  derved  faar  et  Materiale  (parallelt 
med  Tidsskrifter  og  Bøger),  som  er  til  Nytte  ikke  blot 
for  Patentinteresserede,  men  for  alle,  som  søger  Nyhe¬ 
der  indenfor  Tekniken. 

Det  forløbne  Aar  har  tillige  været  optaget  af  Opstil- 

ling  af  Bøgerne  efter  det  internationale  System,  som 
angives  i  det  Katalog,  der  nu  er  under  Trykning;  da 
Biblioteket  i  den  Anledning  ikke  har  været  lukket,  har 
Omordningen  nok  i  det  daglige  kunnet  genere  Bru¬ 
gerne  en  Del,  men  paa  selve  Benyttelsen  har  det  dog 
ikke  virket  hemmende.  Besøg  og  Laan  har  de  sidste 
Aaringer  været  i  jevn,  stadig  Stigning;  der  har  i 
1922  været  29  696  Ekspeditioner  imod  28  510  i  1921 
og  28  396  i  1920. 

Legatudvalget  har  i  det  forløbne  Aar  uddelt  føl¬ 
gende  Legater: 

Af  Kaptajn  og  Malermester  C.  A.  Bruun  og  Hustrus 
Rejselegat  er  der  uddelt  1  Portion  paa  800  Kr.  til 
Typograf  Valdemar  Th.  Hansen.  Af  Læge  Jacob  Pin- 
quez’  Legat  er  uddelt  2  Portioner  å  500  Kr.  til  Gørt- 
ler  J.  Chr.  Jensen  og  Snedker  R.  J.  Møller.  Af 
Handskefabrikant  W.  T.  Danielsens  og  Hustrus  Rejse¬ 
legat  er  uddelt  1  Portion  af  160  Kr.  til  Handskemager 
Emanuel  Christensen.  H.  C.  Ørsteds  Legat  uddeltes 
ikke,  da  der  ikke  fandtes  kvalificerede  Ansøgere. 

Foredragsudvalget.  I  Efteraars-  og  Foraarssæsonen 
har  Foredragsudvalget  ladet  afholde  Foredrag  hver 
14.  Dag.  I  Lighed  med  sidste  Aar  har  Udvalget  be¬ 
stræbt  sig  for,  foruden  de  rent  underholdende  og  al¬ 
mene  Foredrag,  at  faa  afholdt  Foredrag  om  indu¬ 
strielle,  økonomiske  og  sociale  Spørgsmaal.  Saaledes 
f.  Eks.  om:  Lærlingelovgivning,  Handelspolitik,  Im¬ 
portregulering  og  Dansk  Arbejde-Problemet. 

Ved  denne  Kursændring  er  det  lykkedes  i  større 
Udstrækning  end  hidtil  at  faa  de  egentlige  Industri¬ 
drivende  i  Tale  ved  Lejligheder,  hvor  Industriens  vi¬ 
tale  Spørgsmaal  drøftes. 

I  Stedet  for  Tømrermester  H.  J.  Kornerup  Koch, 
der  ved  sidste  Generalforsamling  udtraadte  af  Fore¬ 
dragsudvalget,  blev  Direktør,  Kaptajn  F.  H.  J.  Ram- 
busch  valgt  til  Medlem  af  Udvalget.  Direktør  Gunnar 
Gregersen  har  fungeret  som  Udvalgets  Formand. 

Bygningsudvalget  har  ialt  afholdt  9  Møder  til  Be¬ 
handling  af  de  for  Tiden  stedfindende  Om-  og  Til¬ 
bygningsarbejder,  der  tog  deres  Begyndelse  1.  Juli 
1922. 

Jordarbejdet,  Murerarbejdet  og  Tømrerarbejdet 
bar  været  udbudt  til  offentlig  Licitation,  de  øvrige 
Arbejder  er  udført  dels  efter  udbudt  Licitation,  dels 
efter  indhentede  Tilbud. 

Det  for  Tiden  stedfindende  Arbejde  omfatter  i  Ho¬ 
vedsagen:  l)  Opførelse  i  østre  Gaard  af  en  Forbin¬ 
delsesbygning  mellem  Midterfløj  og  østre  Fløj,  2)  Ind¬ 
retning  af  Toiletter  og  Garderober  under  Hovedind¬ 
gangen  ved  Vesterbrogade  samt  3)  Ombygning  og  Ud¬ 
videlse  af  Kedelrum  og  Varmeanlæg. 

Arbejdet  har  været  fortsat  uafbrudt  indtil  den  med 
Februar  Maaned  indtraadte  Frostperiode,  siden  hvil¬ 
ken  dette  til  Trods  for  midlertidig  indlagt  Varme  er 
blevet  sinket  temmelig  betydeligt  navnlig  for  Puds- 
og  Stukarbejdets  Vedkommende,  hvorfor  den  nye  Sal 
i  østre  Gaard  næppe  vil  kunne  være  færdig  til  at  ta¬ 
ges  i  Brug  før  om  et  Par  Maaneder. 

Herefter  vil  Arbejdet  blive  fortsat  med  Ombygnin¬ 
gen  af  den  nuværende  'store  Udstillingssal,  Bagsal  og 
Foredragssal  og  derefter  med  Opførelsen  af  Nybygnin¬ 
gen  i  vestre  Gaard. 

I  Sommerens  Løb  vil  der  tillige  finde  Ombygning 


Sted  af  nogle  Lokaler  og  Trapper  i  Bagfløjen  til  Ind¬ 
retning  af  en  ny  Foredragssal  i  Stedet  for  den  nuvæ¬ 
rende,  der  ved  Ombygningen  indgaar  i  Udvidelsen  af 
den  store  Udstillingssal  i  Midterfløjen. 

Til  de  for  Tiden  stedfindende  Om-  og  Nybygnings¬ 
arbejder  er  hidtil  medgaaet  ca.  215  000  Kr. 

Med  Hensyn  til  Lejeforholdene  skal  bemærkes,  at 
Officersforeningen  efter  venskabelig  Overenskomst  er 
indgaaet  paa  at  fraflytte  de  hidtil  beboede  Lokaler  i 
Industribygningen  fra  April  Flyttedag  n.  A.  at  regne. 
Bestyrelsen  bar  derefter  indledet  Forhandlinger  med 
Bestyrelsen  for  Dansk  Ingeniørforening  om  eventuel 
Udleje  af  en  Del  af  disse  Lokaler  til  denne  Forening 
fra  nævnte  Tidspunkt  at  regne. 

Tidsskrift  for  Industri  har  i  det  forløbne  Aar  arbej¬ 
det  under  stedse  stigende  Vanskeligheder,  idet  Ned¬ 
gangen  i  Fremstillingsomkostningerne  desværre  langt¬ 
fra  har  fulgt  Trop  med  Nedgangen  i  Annonceindtæg¬ 
terne.  For  ikke  at  paavirke  det  økonomiske  Resultat 
for  meget  har  det  derfor  atter  været  nødvendigt  at 
indskrænke  Tidsskriftets  Sideantal,  hvilket  selvfølge¬ 
lig  er  beklageligt  netop  i  disse  Tider,  hvor  saa  mange 
og  store  Spørgsmaal  af  Betydning  for  Industrien  er 
fremme.  Til  Trods  for,  at  det  maa  anerkendes,  at  In¬ 
dustriens  øjeblikkelige  Forhold  opfordrer  stærkt  til 
Sparsommelighed,  maa  vi  dog  rette  en  indtrængende 
Opfordring  til  vore  Medlemmer  om  i  videst  muligt 
Omfang  at  støtte  Tidsskriftet  gennem  Annoncering. 

Det  finansielle  Resultat  for  Regnskabsaaret,  som  jo 
først  slutter  30.  Juni,  kan  endnu  ikke  helt  gøres  op, 
men  takket  være  de  nævnte  Indskrænkninger  og  en 
gennemført  Økonomi  i  Tidsskriftets  Drift  er  der 
Grund  til  at  tro,  at  man  vil  kunne  holde  sig  indenfor 
det  budgetterede  Underskud,  men  Udsigterne  er  unæg¬ 
telig  ikke  lyse  for  Fremtiden. 

Den  fungerende  Formand  sluttede  med  den  i  for¬ 
rige  Hefte  gengivne  Beretning  om  de  specielle  Konto¬ 
rer  og  Virksomheder  under  Industriraadet  m.  m.  og 
udtalte  til  sidst  Haabet  om,  at  Industriens  Mænd 
ligeledes  i  det  kommende  Aar  vilde  stille  Tid  og  Kræf¬ 
ter  til  Raadighed  for  Industriens  Sag. 

ad  2.  Repræsentantskabets  Formand,  Direktør  R. 
Htlweg,  forelagde  derefter  det  reviderede  og  decide¬ 
rede  Regnskab  for  det  forløbne  Regnskabsaar.  Regn¬ 
skabet  toges  uden  Diskussion  til  Efterretning. 

ad  3.  Til  Efterretning  forelaa  Meddelelse  om  de 
stedfundne  Valg  til  Repræsentantskabet  og  Industri¬ 
raadet  blandt  de  i  Henhold  til  §  4  valgte  Delegerede, 
nemlig  for  industrielle  Organisationer  og  Virksomhe¬ 
der.  Dette  Valg  havde  i  Henhold  til  Lovenes  §  21a 
fundet  Sted  paa  et  Delegeretmøde  umiddelbart  forin¬ 
den  Generalforsamlingen. 

Følgende  Herrer  var  blevet  valgt: 

Direktør  Harald  Bing. 

Direktør  H.  Blache. 

Direktør  P.  Dorph  Broager. 

Direktør  Benny  Dessau. 

Fabrikant  Axel  Engel. 

Ingeniør  Alex.  Foss. 

Direktør  Valdemar  Hansen. 

Direktør  R.  Helweg. 

Direktør  G.  A.  Horneman. 

Direktør  E.  F.  Jacob. 

Fabrikant  John  Jacobsen. 

Fabrikant  C.  F.  Jarl. 

Direktør  Herm.  Jørgensen. 

Direktør  F.  A.  Kjær. 

Fabrikant  L.  Larsen. 

Direktør  Hans  L.  Larsen. 

Teglværksejer  L.  Laursen. 

Direktør  Fr.  Lausen. 

Direktør  Chr.  H.  Olesen. 

Direktør  A.  C.  Owen. 

Direktør  Allan  Petersen. 

Direktør  Wilh.  Petersen. 

Direktør  Poul  C.  Poulsen. 

Direktør  F.  Preisler. 

Direktør  H.  P.  Prior. 

Fabrikant  Holger  Sebbelov. 

Direktør  Olaf  Seligmann. 

Fabrikant  C.  J.  Sørensen. 

Direktør  H.  Vestesen. 

Direktør  Torben  Zahle, 

blandt  hvilke  Direktør  G.  A.  Horneman  og  Direktør 
Wilh.  Petersen  var  nyvalgte. 

Disse  30  Repræsentanter  var  i  Henhold  til  de  nye 
Lovbestemmelser  samtidig  valgt  som  Medlemmer  af 
Industriraadet. 

ad  A.  Derefter  fulgte  Valg  af  Repræsentanter  for 
de  personlige  Medlemmer. 

I  Henhold  til  Lovenes  §  46  maatte  der  iaar  und¬ 
tagelsesvis  foretages  Valg  af  alle  30  blandt  de  per¬ 
sonlige  Medlemmer  valgte  Repræsentanter  til  Indu¬ 
striforeningens  Repræsentantskab,  medens  der  frem¬ 
tidig  ligesom  tidligere  hvert  Aar  skal  afgaa  10  af 
disse  Repræsentanter. 

Følgende  Herrer  blev  valgt: 

Fabrikejer  Alfred  Renzon. 

Konsul  K.  C.  Bloch. 

Driftsbestyrer  O.  Engholm. 

Raadmand  P.  Gram. 

Direktør  Gunnar  Gregersen. 

Direktør  A.  B.  C.  Hansen. 

Kontorchef  Victor  Henriksen. 

Fabrikejer  C.  M.  Hess. 

Konsul  F.  L.  Hey. 

Bogtrykker  Ivar  Jantzen. 

Kobbersmedemester  Charles  W.  Jensen. 

Arkitekt  Emil  Jørgensen. 

Tømrermester  O.  V.  Kayser. 

Direktør  A.  Knudsen. 

Fabrikant  M.  Kragelund. 

Bogbindermester  Anker  Kyster. 

Bogtrykker  H.  Langkjær. 

Ingeniør  Jul.  Madsen. 

Fabrikant  John  Messerschmidt. 

Professor  Karl  Meyer. 

Etatsraad  N.  C.  Monberg. 

Fabrikant  Axel  R.  Møller. 

Borgmester  H.  C.  V.  Møller. 

Fabrikant  Rud.  Nielsen. 

Oldermand  P.  O.  Olsen. 

Kaptajn  F.  H.  J.  Rambusch. 

Hof-Metalstøber  Carl  Rasmussen. 

Oldermand  Rud.  Rasmussen. 

Generalkommissær  Fred.  Riise. 

Kammerherre  I.  C.  Tuxcn. 


ad  5.  Det  af  Bestyrelsen  stillede  Forslag  om  at 
vælge  Ingeniør  Alex.  Foss  til  Æresmedlem  af  For¬ 
eningen  blev  vedtaget  med  Akklamation. 

ad  6  og  7.  Dirigenten  stillede  begge  disse  Punkter 
til  Drøftelse  under  eet.  Efter  nogen  Diskussion  blev 
dog  begge  disse  Forslag  forkastede. 

Næstformanden  bragte  en  Tak  til  Dirigenten  for 
hans  Ledelse  af  Forhandlingerne,  hvorefter  General¬ 
forsamlingen  hævedes. 

□□□□□□ 

Mindre  Meddelelser. 

/  rivende  Fremgang  — . 

Den  herværende  portugisiske  Gesandt  har  til  et  kjø- 
benhavnsk  Dagblad  udtalt  sig  om  de  økonomiske  For¬ 
hold  i  sit  Fædreland  og  herunder  anført,  at  »der  er 
rivende  Fremgang  i  Portugals  Afsætning  af  Vine,  ikke 
mindst  til  dette  Land«,  d.  v.  s.  Danmark.  Endvidere 
fremhævede  Gesandten,  at  Portugal  i  Ly  af  sin  meget 
lave  Valuta  i  det  sidste  Aars  Tid  havde  vundet  stærk 
Indpas  paa  det  danske  Marked,  naturligvis  mest  med 
Portvine  og  Madeira,  men  ogsaa  med  Rødvine.  Ge¬ 
sandten  udtalte  sluttelig  Ønsket  om  en  gensidig  stær¬ 
kere  Interesse  mellem  de  to  Lande  og  en  derpaa  ba¬ 
seret  Handelsforbindelse. 

Dette  Ønske  kan  man  selvfølgelig  kun  fuldt  ud  dele 
fra  dansk  Side,  ligesom  det  er  overordentlig  forstaae- 
ligt,  at  den  portugisiske  Gesandt  udtaler  sin  Glæde 
over  den  rivende  Fremgang  i  Afsætningen  af  portu¬ 
gisiske  Vine  her  til  Lands.  Men  ser  man  samtidig  hen 
til  vor  hjemlige  Restriktionspolitik,  der  anbringer  den 
danske  Spritindustri  i  en  Spændetrøje  og  tvinger  Øl¬ 
industrien  til  en  uholdbar  »Udvanding«  af  sin  Pro¬ 
duktion,  og  ser  man  paa  disse  Forholdsreglei's  natio¬ 
naløkonomiske  Betydning,  maa  Glæden  fra  dansk 
Side  blive  noget  blandet.  Thi  at  det  er  over  den  inden¬ 
landske  Spi’it-  og  Ølproduktions  Nedskæring,  at  den 
rivende  Fremgang  af  udenlandske,  billige  hede  Vine 
finder  Sted,  er  hævet  over  enhver  Tvivl.  Saaledes 
kan  det  anføres,  at  Forbruget  af  01  (Skatteklasse  I) 
i  1921  androg  ca.  1  500  000  hl  og  i  1922  1  250  000  hl, 
hvilken  Tilbagegang  stadig  fortsættes,  hvorved  Ølskat¬ 
ten  da  ogsaa  alene  for  det  sidste  Aar  har  givet  en 
Mindreindtægt  for  Staten  af  4,4  Miil.  Kr.  Samtidig  er 
Tallet  paa  de  til  Ølindustrien  knyttede  Ai'bejdei’e  da¬ 
let  fra  6650  i  1921  til  5400  i  Januar  1923.  Den  sam¬ 
lede  Industri  havde  i  føi’stnævnte  Aar  100  Arbejds¬ 
løse,  nu  derimod  1000.  Altsammen  Konsekvenser  af, 
at  den  danske  Stat  forbyder  vor  hjemlige,  teknisk 
fremi’agende,  Ølindusti'i  at  brygge  det  Pi'odukt,  Pub¬ 
likum  ønsker,  medens  der  derimod  intet  er  til  Hinder 
for,  at  den  udenlandske  Import,  der  i  Stedet  erobrer 
det  danske  Forbi’ug,  er  i  i'ivende  Fremgang. 

□□□□□□ 

Organisations-  og  Foreningsmeddelelser. 

Mærkning  af  Tørelementer. 

Under  12.  Marts  d.  A.  har  Handelsministeriet  ud¬ 
stedt  følgende  Bekendtgørelse: 

I  Henhold  til  §  14  i  Lov  Nr.  290  af  6.  Maj  1921  om 

Bestemmelser  mod  uretmæssig  Konkurrence  og  Vare¬ 
betegnelse  og  efter  Samraad  med  Hovedorganisationer 
for  dansk  Erhvervsliv  fastsættes  herved,  at  elektriske 
Tørelementer  i  Detailsalget  kun  maa  sælges  eller  fal- 
bydes,  naar  de  i  Overensstemmelse  med  nedenstaaende 
Forskrifter  er  forsynede  med  Angivelse  af  Frembrin¬ 
gelsesstedet. 

Ved  Frembringelsesstedet  forstaas: 

For  Indlandet  den  By,  og  for  Udlandet  det  Land, 
hvor  Forarbejdningen  og  Sammensætningen  af  det 
elektriske  Torelement  har  fundet  Sted. 

Saafremt  de  fornævnte  Arbejder  er  foregaaede  i  for¬ 
skellige  Lande,  bestemmer  Handelsministeriet,  hvilket 
Sted  der  er  at  anse  som  Frembringelsesstedet. 

Angivelsen  af  Frembringelsesstedet  skal  paa  iøjne¬ 
faldende  Maade  og  med  mindst  3  mm  høje  Bogstaver 
i  det  danske  Sprog  være  trykt  paa  den  Etiket,  som  an¬ 
giver  Varens  Egenskab,  Firmanavn  o.  desl. 

Angivelsen  skal  for  Tørelementer,  fremstillede  i  Ud¬ 
landet,  være  saalydende: 

»Fabrikeret  i  .  (Landets  Navn)«. 

For  Tørelementer,  fremstillede  her  i  Landet,  skal 
alene  angives  Navnet  paa  vedkommende  By. 

Overtrædelse  af  nærværende  Bekendtgørelse  paata¬ 
les  af  det  offentlige  og  straffes  med  Bøder  indtil  600 
Kroner. 

Denne  Bekendtgørelse  træder  i  Kraft  den  1.  Juni 
1923. 

Den  omtalte  Foranstaltning  er  gennemført  efter 
den  paagældende  Industris  Ønske  paa  Foranledning 
af  Industriraadet. 


Ophævede  spanske  Udførselsafgifter. 

Gennem  Udenrigsministeriets  Oplysningsbureau  for 
Erhvervene  har  Industriraadet  modtaget  Meddelelse 
om,  at  de  spanske  Udførselsrestriktioner  og  -afgifter 
er  ophævet  fra  den  14.  Marts  d.  A.  for  nedennævnte 
Varer: 

Raabomuld  (Algondon  en  rama),  Hør,  uforarbejdet 
og  Affald  (hilazas  y  estopa),  Gasolin,  Makulatur,  Pe¬ 
troleum,  Papiraffald,  uforarbejdet  Jute  (Yute  en 
rama),  Jordnødder,  Fodtøj,  Trækul  og  alm.  Sæbe, 
garvede  Skind,  Cement  og  ugarvet  Oksehud  (pieles 
vacunas). 

Udstilling  i  Huli.  ■ 

Gennem  Udenrigsministeriets  Oplysningsbureau  for 
Erhvervene  har  Industriraadet  modtaget  et  Program 
for  en  Udstilling  (2.  International  Domestic  Fconomy 
and  Trades  Exhibition),  der  agtes  afholdt  i  Huli  i 
Dagene  fra  20.  April  til  5.  Maj  d.  A.  Udstillingen  vil, 
ligesom  den  i  Edinburgh  i  Dagene  fra  15. — 24.  f.  M. 


afholdte  1.  International  Domestic  Economy  and  Tra¬ 
des  Exhibition,  bl.  a.  komme  til  at  omfatte  Komfurer, 
Ovne,  Glas,  Porcelæn,  Cigarer,  Tobak,  Motorvogne 
etc.  etc. 

Programmet  er  henlagt  til  Gennemsyn  i  Industri- 
raadets  Sekretariat. 

£  i 

Lettisk  Udførselstoldtarif. 

Gennem  Udenrigsministeriets  Oplysningsbureau  for 
Erhvervene  har  Industriraadet  modtaget  Oversættelse 
af  en  lettisk  Lov  af  13.  Marts  d.  A.  indeholdende  Let¬ 
lands  reviderede  Udførselstoldtarif.  Tarifen,  der  er 
henlagt  til  Gennemsyn  i  Industriraadets  Sekretariat, 
stemmer  i  det  store  og  hele  overens  med  den  hidti¬ 
dige,  idet  Satserne  vel  er  fordoblede,  men  nu  beregnes 
til  Kurs  50  (1  Guldfranc  =  50  Rubler),  medens  de 
tidligere  beregnedes  til  Kurs  100. 

Polske  Udførselsforbud. 

Industriraadet  har  fra  Udenrigsministeriets  Oplys¬ 
ningsbureau  for  Erhvervene  modtaget  Underretning 
om,  at  den  polske  Regering  ved  en  Forordning  af  1. 
Marts  har  forbudt  Udførsel  fra  Polen  af  nedennævnte 
Metaller  fra  den  21.  Marts  d.  A.  at  regne: 

Kobber,  Nikkel,  Kadmium  i  Høvle-  og  File-Spaaner 
og  i  Klumper. 

Messing,  Tombak,  Argentan  (Nysølv),  Britanniametal 
og  andre  Metallegeringer  i  Høvle-  og  File-Spaaner 
og  i  Klumper. 

Bly  i  Klumper. 

Ved  Eksport  til  Argentina. 

Gennem  Udenrigsministeriet  har  Industriraadet 
modtaget  Meddelelse  om,  at  den  argentinske  Regering 
har  autoriseret  de  argentinske  Konsulater  til  at  lega¬ 
lisere  Konnossementer  og  andre  Afskibningsdokumen¬ 
ter  for  Varer,  der  er  bestemt  til  Argentina,  paa  følgende 
Betingelser: 

Konsulen  paa  Oprindelsesstedet  viserer  mod  Betaling 
af  Gebyr  Konnossementerne  og  Varernes  Oprindelses¬ 
certifikater,  uden  at  det  dog  vil  være  paakrævet,  at 
der  i  disse  Dokumenter  anføres,  med  hvilken  Damper 
Varerne  skal  befordres,  det  vil  i  saa  Henseende  være 
tilstrækkeligt  at  anføre,  til  hvilken  Linie  eller  hvilket 
Rederi  Skibet  hører,  som  skal  transportere  Varerne. 

To  Eksemplarer  af  de  viserede  Dokumenter  sendes 
ad  officiel  Vej  til  Konsulatet  i  Afskibningshavnen,  og 
dette  fuldstændiggør  dem  ved  at  indføre  Navnet  paa 
Skibet,  som  skal  befordre  Varerne,  uden  at  opkræve 
nyt  Gebyr.  Et  af  disse  Eksemplarer  sender  Konsulen 
til  det  argentinske  Toldvæsen  paa  Bestemmelsesstedet, 
og  det  andet  overgives  til  Skibets  Kaptajn  for,  at  han 
kan  fremlægge  det  ved  Indklareringen  sammen  med 


76 


TIDSSKRIFT  FOR  INDUSTRI 


Dokumenter  for  den  øvrige  Ladning  og  Hovedmani¬ 
festet.  Det  argentinske  Toldvæsen  vil  tillade,  at  Varer¬ 
nes  Modtager  fremlægger  Konnossementer  uden  Skibs 
Nævnelse,  og  vil  udfylde  dem  svarende  til  det  Sæt 
Konnossementer,  der  er  viseret  af  Konsulatet  paa  Op¬ 
rindelsesstedet. 

□□□□□□ 

Præmieringen  af  den  mindre  Industri  . 

Udvalget  angaaende  Præmiering  af  den  mindre  In¬ 
dustri  har  iaar  uddelt  10  Præmier.  Præmielagcrc  er 
følgende: 

Metalvarefabriken  »Swift«,  H.  Nordheim,  Wollers- 
gade  11  —  Cyklelygten  »Nefa«  —  Præmie  450  Kr. 

Edv.  B.  Simonsen,  Bruunsgade  35,  Aarhus  —  Sølv- 
fingerbøl  —  Præmie  450  Kr. 

Hans  Petersen,  Mariendalsvej  35  —  Kædeskærme 
til  Cykler  —  Præmie  350  Kr. 

Ingeniør  E.  Ebbe,  Kriigersvej  23,  Odense  —  Trans¬ 
formatorer  —  Præmie  300  Kr. 

S.  P.  Hansen,  Øresundsvej  51  —  Pudseskiver  — 
Præmie  300  Kr. 

Begnar  Jensen,  Valby  Langgade  126  —  Vindskærme 
til  Automobiler  —  Præmie  300  Kr. 

Frederik  Jørgensen,  Hørsholm  — ■  Varekurve  og 
Transportkasser  —  Præmie  250  Kr. 

Metalvarefabriken  »Gefion«,  Oehlenschlægersgade  46 
—  Barnevognsstyr  —  Præmie  200  Kr. 

Jørgen  Jørgensen,  Sofievej  17  —  Murstensforme  — 
Præmie  200  Kr. 

I.  K.  Nordlings  Hjulfabrik,  Amerikavej  12  og  18  — 
Barnevognshjul  og  Dukkevognshjul  —  Medarbejder¬ 
præmie  til  Værkfører  Th.  Damgaard  —  200  Kr. 


□□□□□□ 

gH  Fra  Biblioteket.  §|gj 

Dette  Numer  fortsætter  Oversigten  over  Industri¬ 
virksomheder,  tillige  gives  Oversigt  over  Bibliotekets 
Bøger  om  større  Haandværkervirksomheder  samt  om 
de  enkelte  Lavs  Historie. 

Biblioteket  er  aabent  daglig  Kl.  10 — 10,  Søndage 
10—4. 

Vigen,  A.  A/S  Sodafabrikerne.  1896—1921.  Kbh.  1921. 
61  S. 

Estrup,  L.  A/S  De  danske  Spritfabriker  1881—1921 
Kbh.  1921.  39  S. 

Bauer,  A.  C.  B.  Hansens  Etablissement  1830 — 1880. 
Kbh.  1880.  48  S. 

Flyge,  J.  L.  J.  L.  Flyge’s  Bogbinderi  1880 — 1905. 
Kbh.  1905.  32  S. 

[Benzon,  O.]  Firmaet  Alfred  Benzon.  Grundlæggeren 
og  Virksomheden  1849 — 1884 — 1909.  Kbh.  1909. 
55  S. 


Engelhardt,  K.  V.  Bernh.  Schrøder,  Nielsen  &  Han¬ 
sen  1858—1908.  Kbh.  1908.  58  S. 

Brdtz  Møllers  Efterfølgere.  1885 — 1910.  Kbh.  1910. 
14  S. 

Hjort,  V.  F.  W.  Doberck  &  Søns  Eftf.  1821—1921. 

Jubilæumsskrift.  Kbh.  1921.  32  S. 

Johansen,  M.  Den  Warburgske  Forretning  gennem 
175  Aar.  Kbh.  1921.  83  S.. 

Holm,  C.  Peltzner  og  Handskemagernes  Laugsartikler 
1460 — 1684  samt  Uddrag  af  Laugsprotokollen  fra 
1745.  Kbh.  1884.  57  S. 

Both,  L.  Om  Bogbinderlavets  tohundredaarige  Jubi¬ 
læum.  Kbh.  1885.  22  S. 

Meddelelser  om  Silke-,  Ulden-  og  Lærredskræmmerla¬ 
vet  1651 — 1861  samt  Manufakturhandlerforeningen 
1862—1886.  Kbh.  1887.  443  S.  (Tvl.). 

Bauer,  A.  1742 — 1892.  Stolemagerlavet  i  Kjøbenhavn. 
Kbh.  1892.  75  S. 

Nielsen,  O.  Medd.  om  Vintapperlavet  i  Kjøbenhavn 
1694 — 1861  samt  Vinhandlerforeningen  1862 — 94. 
Kbh.  1894.  227  S.  (Tvl.). 

Lauritsen,  J.  Odense  Smedelav  igjennem  400  Aar. 

Odense  1896.  65  S.  (Tvl.). 

Nyrop,  C.  Kjøbenhavns  Tømrerlav.  Industrihistoriske 
Meddelelser.  Kbh.  1887.  358  S. 

—  Register.  Kbh.  1896.  22  S. 

Meddelelser  om  Urte-  og  Isenkræmmer-  samt  Sukker- 

En  handelspolitisk  Episode. 


SOM  det  var  at  forudse,  maatte  den  passive 
Handelspolitik,  Danmark  følger,  før  eller 
senere  have  til  Resultat,  at  vi  kom  til  kort  overfor 
Lande,  hvis  økonomiske  Politik  er  anlagt  efter 
mere  aktivistiske  Linier.  Foreløbig  er  dette  da 
ogsaa  indtruffet  med  Hensyn  til  Eksporten  af 
Klipfisk  fra  Færøerne,  og  for  nogle  Dage  siden 
maatte  Justitsministeren  henvende  sig  til  Finans¬ 
udvalget  for  at  bede  om  en  ekstraordinær  Bevil¬ 
ling  til  Støtte  for  den  færøske  Fiskerbefolkning, 
der  som  Følge  af  den  danske  Handelspolitik  plud¬ 
selig  saa  sig  afskaaret  fra  sit  Hovedafsætnings¬ 
marked,  Spanien,  fordi  andre  Lande  paa  dette 
Marked  har  skaffet  sig  toldmæssige  Begunstigel¬ 
ser,  som  Danmark  i  hvert  Tilfælde  hidtil  ikke  har 
kunnet  faa.  Den  direkte  Anledning  hertil  er  den 
islandske  Forbudspolitik.  Importrestriktionerne 
for  Vin  generede  i  allerhøjeste  Grad  den  spanske 
Vineksport.  Spaniens  Svar  herpaa  var  meget 
drastiske  Forholdsregler  mod  Importen  af  is¬ 
landsk  Klipfisk,  og  Resultatet  af  denne  begyn¬ 
dende  Handelskrig  er  nu  altsaa  blevet,  at  de  to 
Lande  ud  fra  Forstaaelsen  af  de  fælles  Interesser 
har  fundet  hinanden  i  en  Overenskomst,  der  nøje 
følger  Principet  om  den  gensidige  Afsætning.  Is¬ 
land  har  givet  efter  i  Forbudsspørgsmaalet,  saa- 
ledes  at  spanske  Vine  nu  igen  kan  sælges  der- 
oppe,  og  til  Gengæld  er  den  spanske  Udførsels¬ 
told,  hvis  laveste  Sats  for  Klipfisk  ellers  er  32 
Pesetas  pr.  100  kg,  blevet  nedsat  til  24  Pesetas 
pr.  100  kg  for  Klipfisk,  der  kommer  fra  Island. 

Nogen  Tid  iforvejen  havde  England  opnaaet 
en  Overenskomst  med  Spanien,  hvorefter  der  er 
Mestbegunstigelse  for  saa  at  sige  alle  engelske 
Eksportvarer,  saaledes  at  ogsaa  Klipfisk,  der  af¬ 
sendes  fra  England,  kommer  ind  under  den 


ekstraordinære  lave  Toldsats.  Følgen  er,  at  de 
Fisk,  der  fanges  i  Nordsøen,  bliver  6 — 7  Øre  dy¬ 
rere  pr.  kg,  naar  de  forsendes  Via  Færøerne,  end 
naar  de  kommer  fra  Island  eller  f.  Eks.  fra  Shet¬ 
landsøerne.  At  det  under  disse  Forhold  er  en 
temmelig  haabløs  Forretning  at  være  Klipfiske¬ 
eksportør  paa  Færøerne,  turde  være  ret  indly¬ 
sende,  og  det  er  forstaaeligt,  at  den  færøske  Be¬ 
folkning  ikke  nærer  de  allerblideste  Følelser 
overfor  det  Land,  hvis  Handelspolitik  er  saaledes 
indrettet,  at  det  færøske  Hovederhverv  lægges  øde. 
Foreløbig  har  den  danske  Regering  altsaa  valgt 
den  Udvej  at  betale,  hvad  dette  koster,  og  det  kan 
man  vel  ogsaa  gøre  i  nogen  Tid.  Selv  om  Lan¬ 
dets  Skatteydere  maaske  nok  kan  bære  de  øko¬ 
nomiske  Konsekvenser  heraf,  maa  det  imidler¬ 
tid  fastholdes,  at  dette  er  en  for  alle  Parter  lidet 
tilfredsstillende  Ordning,  eftersom  selv  det  mest 
rundelige  Statstilskud  aldrig  vil  kunne  erstatte  et 
blomstrende  Erhvervsliv. 

Mellem  Spanien  og  Danmark  føres  der  nu  For¬ 
handling  om  en  ny  Handelsoverenskomst  til  Er¬ 
statning  for  den  af  Spanien  opsagte,  gamle  Han¬ 
delstraktat.  Det  maa  haabes,  at  det  vil  lykkes 
vore  Forhandlere  at  opnaa  et  gunstigt  Resultat, 
men  i  Sandhedens  Interesse  maa  det  erkendes, 
at  det  Forhandlingsgrundlag,  vi  herhjemmefra  har 
udrustet  dem  med,  ikke  giver  dem  de  allerbedste 
Forudsætninger  herfor.  Spanien  har  som  be¬ 
kendt  indrettet  sin  Toldpolitik  efter  det  Syns¬ 
punkt,  at  der  skal  være  noget  at  handle  om. 
Først  er  der  den  almindelige  Toldtarif,  den  saa- 
kaldte  Maksimaltarif,  der  kommer  til  Anvendelse 
overfor  alle  Lande,  med  hvem  Spanien  ikke  har 
Traktat.  Dernæst  er  der  Minimaltarif  en,  hvis 
Satser  iø.vrigt  paa  mange  Omraader  er  af  næsten 

prohibitiv  Karakter,  hvilken  Tarif  gælder  for  de 
Lande,  der  giver  Spanien  tilstrækkelige  Indrøm¬ 
melser  til  Gengæld,  og  endelig  kan  den  spanske 
Regering  indrømme  Nedsættelser  fra  Minimal- 
tarifen,  naar  der  til  Betaling  herfor  opnaas  sær¬ 
lige  Fordele  i  Udlandet.  Heroverfor  staar  det 
danske  Toldsystem  med  lave,  ensartede  Told¬ 
satser,  der  ikke  forhøjes  eller  nedsættes  i  Forhold 
til,  hvorledes  danske  Varer  bliver  behandlet  af 
vedkommende  fremmede  Land. 

En  økonomisk  overlegen  Stormagt  som  Eng¬ 
land  kan  tiltvinge  sig  visse  Fordele,  selv  om  dens 
Handelspolitik  hviler  paa  en  ligelig  Begunstigelse 
ti!  alle,  og  alligevel  har  selv  England  overfor 
Spanien  maattet  købe  sin  Handelstraktat  ved  at 
give  Tilsagn  om,  at  den  nuværende  Toldbeskat¬ 
ning  af  vigtige  spanske  Eksportvarer  ikke  maatte 
forhøjes  i  en  Aarrække.  I  et  lille  Land  vil  en  til¬ 
svarende  Handelspolitik  ikke  have  de  samme 
Chancer  for  at  give  en  god  Udgang.  Det,  vi  her¬ 
hjemme  under  det  nugældende  Toldsystem  kan 
tilbyde  Spanien,  er  et  Tilsagn  om  almindelig  Mest¬ 
begunstigelse.  Det  er  imidlertid  tvivlsomt,  hvor 
stor  Værdi  et  saadant  Mestbegunstigelsestilsagn 
vil  have  for  Spanien,  og  om  det  i  Virkeligheden 


vil  blive  betragtet  som  andet  end  Betaling  for  en 
Nedgang  fra  Maksimal-  til  Minimal tarifen.  Det 
maa  jo  nemlig  erindres,  at  spanske  Varer,  saa 
længe  der  ikke  er  ligefrem  Toldkrig,  vil  blive  ind- 
fortoldet  til  ganske  de  samme  Satser,  hvad  enten 
Spanien  har  Mestbegunstigelsesret  eller  ikke. 

Den  lille  handelspolitiske  Episode,  der  har  fun¬ 
det  sin  foreløbige  Afslutning  ved  Aftalen  mellem 
Spanien  og  Island,  burde  være  en  Lære  for,  hvil¬ 
ken  Handelspolitik,  der  nu  er  sat  i  Højsædet.  Is¬ 
land,  der  krænkede  en  af  Spaniens  vigtigste  Eks¬ 
portinteresser,  opnaaede  netop  herigennem  en  af¬ 
gørende  Fordel  paa  det  spanske  Klipfiskemarked, 
medens  Danmark,  der  har  forholdt  sig  ganske 
passiv  og  stadig  behandlet  spanske  Varer  med 
samme  ufravigelige  Velvilje,  ved  denne  Lejlighed 
blev  sat  udenfor.  Denne  Udvikling  viser  ganske 
tydeligt,  at  hvis  den  danske  Regering  vil  gøre 
noget  for  de  færøske  Fiskere,  saa  er  Vejen  ikke 
et  indenlandsk  Skattepaalæg,  der  skaber  Midler 
til  en  Arbejdsløshedsunderstøttelse,  men  langt 
snarere  en  Toldbeskatning  af  Produkterne  fra 
det  Land,  der  ikke  uden  en  saadan  Fremgangs- 
maade  vil  se  sin  Fordel  i  at  købe  vore  Varer  paa 
samme  Vilkaar  som  Varer  fra  vore  Naboer. 

E. 


•  ©  © 

Lithauen  og  Danmark. 


Efter  at  Verdenskrigen  og  den  russiske  Revo¬ 
lution  havde  skabt  Betingelserne  for  Finlands, 
Estlands,  Letlands  og  Lithauens  Selvstændighed, 
er  der  i  disse  Lande  foregaaet  en  Udvikling,  der 
mere  og  mere  har  tiltrukket  sig  Evropas  og  Ame¬ 
rikas  Opmærksomhed.  Det  Land,  der  først  for- 
maaede  at  konsolidere  sig,  var  Finland,  hvis  øko¬ 
nomiske  Liv  nu  har  naaet  en  Blomstring,  som  er 
forbausende,  naar  den  ses  paa  Baggrund  af  de 
Ødelæggelser,  som  Revolutionen  og  Krigen  med 
Rusland  havde  foraarsaget. 

I  de  andre  Østersøstater  er  Udviklingen  fore¬ 
gaaet  noget  langsommere,  idet  disse  Lande  ikke 
* —  som  Tilfældet  har  været  i  Finland  —  før  har 
nydt  godt  af  den  delvise  politiske  og  økonomiske 
Selvstændighed,  som  Finland  inden  Revolutionen 
var  i  Besiddelse  af.  De  nye  Stater  maatte  skabe 
administrative  og  økonomiske  Organer,  inden  det 
virkelige  Konsolideringsarbejde  kunde  begynde, 
og  da  det  derfor  tog  lang  Tid,  inden  Produktio¬ 
nen  kunde  sættes  i  System,  maatte  de  nævnte  Sta¬ 


ter  kæmpe  med  store  finansielle  Vanskeligheder. 
En  medvirkende  Aarsag  til,  at  Udviklingen  ikke 
kunde  foregaa  i  det  Tempo,  som  var  paatænkt, 
var  den  store  Verdensdepression,  der  næsten 
umuliggjorde  Placering  af  udenlandsk  Kapital  i 
de  smaa  baltiske  Lande.  For  Lithauens  Ved- 
kommende  er  der  kommet  flere  Omstændighe¬ 
der  til,  som  hindrede  den  økonomiske  Udvikling, 
nemlig  politiske  Uoverensstemmelser  med  Polen, 
Usikkerheden  angaaende  Memelomraadet  og  Va¬ 
lutaforhold,  idet  nemlig  Lithauen  havde  Møntfod 
tii  fælles  med  Tyskland.  Den  tyske  Marks  kata¬ 
strofale  Sammenbrud  maatte  derfor  ogsaa  virke 
i  højeste  Grad  hemmende  paa  det  lithauske  Fi- 
nansvæsens  Konsolidering.  Nu  har  Landet  imid¬ 
lertid  indført  en  ny  Møntfod,  en  Lit,  som  er  lig 
med  V10  Dollars.  En  af  Aarsagerne  til,  at  man 
har  valgt  en  Møntfod,  som  stod  i  et  vist  Forhold 
ti!  Dollaren,  var  den,  at  der  lever  ca.  1  Million 
Lithauere  i  De  Forenede  Stater,  og  disse  gode 
Patrioter  viser  deres  Glæde  over  deres  Fædre- 

huids  Selvstændighed  og  deres  Iver  efter  at  støtte 
det  materielt  ved  at  placere  deres  opsparede  Dol¬ 
lars  i  Lithauen. 

Efter  at  Lithauen  for  kort  Tid  siden  har  faaet 
Memelomraadet,  er  der  tilvejebragt  bedre  Mulig¬ 
heder  for  direkte  Vareudveksling  med  det  vest¬ 
lige  Udland,  og  det  økonomiske  Liv  i  Lithauen 
har  følt  sig  stimuleret  af  de  nye  Handelsmulig¬ 
heder,  hvilket  bl.  a.  har  givet  sig  Udslag  i  Planer 
om  Bygning  af  nye  Jernbanelinier  og  Modernise¬ 
ring  af  Landets  Hovedstad,  Kovno. 

Man  har  endvidere  udsendt  en  officiel  Delega¬ 
tion,  bestaaende  af  følgende  Herrer:  J.  Dobkevi- 
cius,  tidligere  Finansminister,  nu  Direktør  i  Han¬ 
dels-  og  Industribanken  i  Kovno,  St.  Liutkus,  Di¬ 
rektør  for  Handelsdepartementet  i  Handels-  og 
Finansministeriet,  J.  Vileischis,  Borgmester  i 
Byen  Kovno,  J.  Tubelis,  tidl.  Landbrugsminister, 
Formand  for  Landbrugsforeningen  i  Kovno,  L. 
Ziryckis,  Direktør  for  nydannet  engelsk-lithausk 
Trust  Co.,  Ltd.,  Kovno,  for  at  studere  de  kommu¬ 
nale  Institutioner  i  de  skandinaviske  Landes  Ho- 
vedstæder  samt  for  at  bese  Landbruget  og  indu¬ 
strielle  Virksomheder  i  Danmark,  Norge  og  Sve¬ 
rige. 

Delegationen  har  fornylig  aflagt  Besøg  her  i 
Danmark  og  besaa  under  Industriraadets  Ledelse 
flere  af  vore  største  Industrivirksomheder.  Efter 
hvad  Delegationens  Medlemmer  ytrede,  var  de 
blevet  meget  overraskede  ved  at  se,  paa  hvilket 
højt  Standpunkt  den  danske  Industri  staar,  og 
man  ytrede  Ønsket  om  at  se  dansk  Industris  Pro¬ 
dukter  indarbejdede  i  Lithauen.  Man  havde  troet, 
at  Danmark  hovedsagelig  producerede  Smør, 
Flæsk  og  Æg,  og  var  ligefrem  forbløffet  over  at 
se,  hvilken  stor  Rolle  Industrien  spillede  i  Dan¬ 
marks  økonomiske  Liv. 

Den  lithauske  Delegation  har  efter  endt  Be¬ 
søg  her  i  Landet  givet  et  Resumé  af  dens  Indtryk 
herfra  i  et  Telegram,  stilet  til  Industriraadets  For¬ 
mand,  af  følgende  Ordlyd: 

»Paa  den  lithauske  Handels  og  Industris  De¬ 
legations  Vegne  udtrykker  jeg  min  dybeste  Tak¬ 
nemlighed  overfor  Dem  og  Industriraadet  for  den 
elskværdige  Modtagelse  og  Imødekommenhed, 
som  gav  Mulighed  for  at  kende  den  fremra¬ 
gende  danske  Industri  —  Dobkevicius.« 

Delegationen  er  nu  rejst  videre  til  Sverige  og 
Norge  og  vil  snart  være  hjemme  igen,  og  det  maa 
haabes,  at  den  danske  Industri  nu  vil  arbejde 
videre  paa  det  gode  Indtryk,  som  de  lithauske 
Herrer  har  faaet  herhjemme. 


Det  er  ikke  alene  paakrævet,  at  man  bearbejder 
Markedet  ved  dygtige  Agenter,  men  Tryksager 
maa  være  affattet  paa  Tysk  eller  Russisk  og  inde¬ 
holde  saadanne  Oplysninger,  at  en  Læser,  der 
hidtil  ikke  har  haft  nogen  Forstaaelse  af,  at  vi  i 
Danmark  har  en  højt  udviklet  Industri,  gennem 
Tryksagerne  kan  blive  overbevist  herom. 

□□□□□□ 

Dansk  Industriberetning 

for  Aarene  1919  og  1920. 

Industriberetningen  for  Aarene  1919  og  1920, 
et  omfangsrigt  Bind,  som  foruden  en  almindelig 
Del  indeholder  særlige  Beretninger  om  henved 
60  danske  Industriers  Virksomhed  og  Oplevel¬ 
ser  i  hine  to  Aar  og  endelig  en  Række  tabella¬ 
riske  Oversigter,  har  efter  Sagens  Natur  ikke  sin 
Mission  i  det  brede  Publikum.  Som  den  ellevte 
i  Rækken  af  Industriforeningens  Beretninger  er 
den  et  Led  i  en  fortløbende  Haandbog  i  de  in¬ 
dustrielle  Erhvervs  Udviklingshistorie,  og  dens 
Mængder  af  Detailler  er  alt  for  specielle  til  at 
kunne  opfanges  af  den  offentlige  Interesses  stor¬ 
maskede  Net.  De,  der  har  Brug  for  særlige  Op¬ 
lysninger  om  de  enkelte  Industrier,  vil  imidler¬ 
tid  med  Udbytte  kunne  søge  dem  i  Beretningen, 
der  som  de  foregaaende  er  Resultatet  af  et  meget 
omhyggeligt  Arbejde.  Fuldmægtig  Ivar  Egebjerg 
i  Industriraadet  har  Ansvaret  for  og  Æren  af 
det  foreliggende  Bind. 

Som  Forfatter  ogsaa  af  den  almindelige  Del 
har  Fuldmægtig  Egebjerg  imidlertid  med  afgjort 
Held  bestræbt  sig  for  at  skaffe  Industriberetnin¬ 
gen  en  større  Læsekreds  —  med  afgjort  Held, 
for  saa  vidt  som  denne  almindelige  Del  paa  en 
meget  anskuelig  Maade  sammenfatter  Hovedlinien 
i  Billedet  af  hine  to  Aar  »mellem  Krigen  og  Kri¬ 
sen«.  Synspunktet  er  naturligvis  Industriens, 
men  Betragtningsmaaden  er  i  udpræget  Grad 
Forfatterens,  og  ud  af  hans  Behandling  af  et 
mangesidet  Stof  er  der  kommet  baade  en  god 
Oversigt  over  Kendsgerningerne  og  en  særdeles 
læseværdig  Studie  over  Tidsrummets  økonomiske, 
sociale  og  politiske  Forhold. 

Det  behøves  nu  ikke  at  fremhæves,  at  den 
Krise,  som  indtraadte  sidst  paa  Aaret  1920,  og 
om  hvis  Afslutning  Haabet  endnu  har  mere  at 
sige  end  Virkeligheden,  har  haft  en  for  Indu¬ 
strien  ret  ugunstig  Virkning  paa  den  offentlige 
Mening.  Industrien  maatte  straks  staa  for  Skud, 
da  Konjunkturkraket  gav  fri  Bane  for  alle 

Ulykker;  dens  Modstandskraft  var  paa  forskellig 
Maade  svækket  ved  Dispositioner  med  en  bedre 
Fremtid  tor  Øje  og  blev  nu  udsat  for  en  øde¬ 
læggende  Dumping  fra  Industrilande  med  lav 
og  faldende  Valuta.  Det  gik  da  hurtigt  i  Glemme, 
at  Industrien  i  1919  og  1920  havde  lagt  stor 
Produktionskraft  for  Dagen,  og  at  Udførslen  af 
danske  Industrivarer  i  1919  beløb  sig  til  198, 
i  1920  endog  til  354  Mili.  Ivr.,  eller  henholdsvis 
27  pCt.  og  22  pCt.  af  den  samlede  Udførsel, 
idet  Landbruget  endnu  kæmpede  med  Krigens 
Eftervirkninger  og  langt  fra  kunde  præstere  en 
normal  Produktion.  Som  sagt,  fra  disse  Højder 
faldt  Industrien  pludseligt  og  haardt,  og  med 
faldne  Storheder  har  hverken  Publikum  eller 
Politikere  synderlig  Medlidenhed.  Egebjerg  læg¬ 
ger  heller  ikke  Skjul  paa,  at  Industrien  havde 
sine  braadne  Kar,  men  han  bestrider,  at  den 
førte  an  i  det  almindelige  Jobberi.  Spekulations¬ 
feberen  rasede  i  store  Befolkningskredse,  paa 
Landet  som  i  Byen,  og  forøvrigt  var  Industri- 
raadet  et  af  de  faa  faste  Punkter  i  Modstanden 
mod  den  økonomiske  Letsindighed.  Det  vil  til 
syvende  og  sidst  ogsaa  vise  sig,  at  flere  indu¬ 
strielle  Virksomheder,  end  man  tror,  har  ført  en 
forsigtig  Politik  og  vil  komme  til  at  høste  Frug¬ 
terne  deraf. 

Den  overvældende  Rolle,  som  Forbrug  er  sy  ns¬ 
punktet  spillede  for  Landets  økonomiske  Politik 
under  Krigen,  og  som  blandt  andet  fik  Udtryk 
i  de  mangfoldige  »overordentlige  Foranstaltnin¬ 
ger«,  maatte  nødvendigvis  fremkalde  Reaktioner 
fra  Erhvervslivets  Side,  som  Tilbageslaget  fik  en 
langt  mere  omfattende  Tilslutning,  fordi  Admi¬ 
nistrationen  af  alle  disse  overordentlige  Foran¬ 
staltninger,  hvor  dygtig  og  retsindig  den  end 
iøvrigt  kunde  være,  skabte  en  Atmosfære  af  al¬ 
mindelig  Uvilje  mod  det  Offentliges  Formynderi. 
Derfor  brød  Kravet  om  Frihed  for  de  økono¬ 
miske  Kræfter  saa  voldsomt  igennem,  da  Kri¬ 
gen  var  afsluttet,  det  vil  sige  netop  i  de  Aar, 
Beretningen  omhandler.  Og  derfor  blev  det,  til 
Beklagelse  for  Industriraadet  og  til  Skade  for 
Landet,  umuligt  at  gennemføre  en  forsigtig 
Overgangspolitik  og  begrænse  Virkningen  af  Høj¬ 
konjunkturens  vilde  Optimisme.  Lige  saa  umuligt 
var  det,  da  Konjunkturen  pludselig  brød  sam¬ 
men,  at  afværge  den  saakaldte  Købestrejke,  der 
i  høj  Grad  bidrog  til  at  forværre  Erhvervskrisen. 
Og  Egebjerg  understreger  i  det  hele  taget  atter 
og  atter,  at  de  psykologiske  Strømninger  i  Be¬ 
folkningen  er  et  Moment,  som  fortjener  den 


største  Opmærksomhed,  naar  man  vil  danne  sig 
rigtige  Forestillinger  om  økonomiske  Forhold  og 
Sandsynligheder. 

Forfatterens  koldsindige  Saglighed  lægger  sig 
ikke  mindst  for  Dagen  i  hans  Behandling  af 
8-Timers-Dagen,  Udbyttedeling,  Bedriftsraad  og 
Socialisering,  Spørgsmaal  som  Samfundet  og  Er¬ 
hvervslivet  har  arvet  fra  de  bevægede  Tider  om¬ 
kring  Krigens  Afslutning.  8-Timers-Dagen  var  som 
bekendt  gennemført  i  Haandværk  og  Industri 
ved  Nytaar  1920;  de  andre  Spørgsmaal  pressedes 
frem  af  en  stærk  Bevægelse  blandt  Arbejderne, 
men  fører  nu  en  mere  afsides  Tilværelse,  me¬ 
dens  8-Timers-Dagen  endnu  fastholdes  af  Arbej¬ 
derne.  Egebjergs  lille  Afhandling  om  Arbejdstiden 
er  et  dygtigt,  tildels  paa  nyt  Materiale  bygget, 
Indlæg  imod  det  dogmatiske  Ottetalleri,  som  Ar¬ 
bejderne  har  gjort  til  deres  Standpunkt,  skønt 
en  friere  Opfattelse  vilde  kunne  blive  Produktio¬ 
nen  og  dem  selv  til  Nytte. 

Overhovedet  frembyder  Industriberetningens 
almindelige  Del  meget  af  almindelig  Interesse  og 
er  vel  nok,  som  samlet  Fremstilling,  et  af  de 
vægtigste  Bidrag  til  den  omhandlede  urolige  Pe¬ 
riodes  Historie,  der  endnu  har  foreligget  for 
Publikum.  Forfatteren  skriver  klart  og  med 
Glimt  af  Humor;  man  faar  noget  at  vide  ved 

at  læse  ham  og  ogsaa  en  hel  Del  at  tænke 
over. 

Anders  Vigen. 

□□□□□□ 

Industriforeningen. 

Valg  af  Bestyrelse,  Industriraad  og  faste  Udvalg. 

Det  paa  Generalforsamlingen  den  26.  Marts  ny¬ 
valgte  Repræsentantskab  afholdt  Torsdag  den  5.  April 
sit  første  Møde  for  at  foretage  Valg  til  Industrifor¬ 
eningens  Bestyrelse,  indtil  20  Medlemmer  af  Industri¬ 
raadet  samt  til  de  faste  Udvalg  og  endvidere  af  For¬ 
mand  og  Næstformand  for  Repræsentantskabet. 

Mødet  lededes  af  Forsamlingens  Alderspræsident, 
Fabrikant  John  Messerschmidt.  Man  foretog  først 
Valg  af  Bestyrelsen.  Samtlige  afgaaende  Medlemmer 
genvalgtes.  Bestyrelsen,  der  straks  efter  Repræsen¬ 
tantskabsmødet  konstituerede  sig,  har  følgende  Sam¬ 
mensætning: 

Bestyrelsen: 

Direktør  Benny  Dessau,  fung.  Formand. 

Fabrikant  C.  F.  Jarl,  fung.  Næstformand. 

Ingeniør  Alex.  Foss. 

Kontorchef  Victor  Henriksen. 

Fabrikant  John  Messerschmidt. 

Borgmester  H.  C.  V.  Møller. 

Direktør  H.  P.  Prior. 

Derpaa  fulgte  Valg  af  Medlemmer  til  Industriraa- 
det.  Som  nyt  Medlem  valgtes  Ingeniør  Jul.  Madsen. 
Herefter  har  Industriraadet  følgende  Sammensæt¬ 
ning: 

Industriraadet: 


Direktør  Benny  Dessau,  fung.  Formand. 
Fabrikant  C.  F.  Jarl,  fung.  Næstformand. 
Ingeniør  M.  A.  Abrahamson. 

Direktør  Harald  Bing. 

Direktør  H.  Blache. 

Direktør  Allan  Bock. 

Direktør  P.  Dorph  Broager. 

Fabrikant  Axel  Engel. 

Ingeniør  Alex.  Foss. 

Direktør  Gunnar  Gregersen. 

Direktør  Valdemar  Hansen. 

Direktør  R.  Helweg. 

Direktør  G.  A.  Horneman. 

Direktør  E.  F.  Jacob. 

Fabrikant  John  Jacobsen. 

Direktør  Herm.  Jørgensen. 

Direktør  F.  A.  Kjær. 

Bogtrykker  H.  Langkjær. 

Direktør  Hans  L.  Larsen. 

Fabrikant  L.  Larsen. 

Teglværksejer  L.  Laursen. 

Direktør  Fr.  Lausen. 

Ingeniør  Jul.  Madsen. 

Professor  Karl  Meyer. 

Direktør  Ove  Munck. 

Hof-Pianofabrikant  Knud  Møller. 

Fabrikant  E.  Nobel. 

Direktør  Chr.  H.  Olesen. 

Direktør  A.  C.  Owen. 

Direktør  Allan  Petersen. 

Direktør  Wilh.  Petersen. 

Dr.  polit.,  Overretssagfører  Frantz  E.  Pio. 
Direktør  Poul  C.  Poulsen. 

Direktør  F.  Preisler. 

Direktør  H.  P.  Prior. 

Kaptajn  F.  H.  J.  Rambusch. 

Direktør  Holger  Schmidt. 

Fabrikant  Holger  Sebbelov. 

Direktør  Olaf  Seligmann. 

Fabrikant  C.  J.  Sørensen. 

Direktør  H.  Vestesen. 

Direktør  Georg  Waidtløw. 

Direktør  Torben  Zahle. 


Til  de  faste  Udvalg  foretoges  derefter  Valg,  hvor¬ 
efter  Udvalgene  har  følgende  Sammensætning: 
Udstillingsudvalget: 

Direktør  Benny  Dessau. 

Direktør  Gunnar  Gregersen. 

Kontorchef  Victor  Henriksen. 

Kgl.  Hof-Pianofabrikant  Axel  R.  Møller. 
Fabrikant  Rudolph  Nielsen. 

Hof -Metalstøber  Carl  Rasmussen. 

Fabrikant  Holger  Sebbelov. 

Biblioteksudvalget: 

Kontorchef  Victor  Henriksen. 

Bogtrykker  Ivar  Jantzen. 

Arkitekt  Emil  Jørgensen. 


Legatudvalget: 

Bogbindermester  Anker  Kyster. 

Fabrikant  John  Messerschmidt. 

Borgmester  H.  C.  V.  Møller. 

Oldermand  Rud.  Rasmussen. 

Fabrikant  C.  J.  Sørensen. 

Foredragsudvalget: 

Driftsbestyrer  O.  Engholm. 

Direktør  Gunnar  Gregersen. 

Kontorchef  Victor  Henriksen. 

Bogbindermester  Anker  Kyster. 

Bogtrykker  H.  Langkjær. 

Fabrikant  John  Messerschmidt. 

Kaptajn  F.  H.  J.  Rambusch. 

Bygningsudvalget: 

Foreningens  Formand. 

Murermester,  Raadmand  P.  Gram. 

Tømrermester,  cand.  polyt.  O.  V.  Kayser. 

Endelig  foretoges  Valg  af  Formand  og  Næstformand 
for  Repræsentantskabet.  Direktør  R.  Helweg  blev 
valgt  til  Formand  og  Oldermand  Kayser  til  Næstfor¬ 
mand. 

□□□□□□ 


Fra  Gummimarkedet. 

En  stærk  og  planmæssig  Indskrænkning  af 
Produktionen. 

En  af  de  ganske  faa  Varer  i  Verden,  hvis  Pris  nu 
er  faldet  til  adskilligt  under  Før-Krigsperiodens  Pris, 
er  Kautchuk  (Raagummi).  I  1910  var  dette  Stof  oppe 
i  en  saa  fantastisk  Prishøjde  som  12  s.  6  d.  pr.  Ib., 
men  faldt  saa  indtil  Krigens  Udbrud  ned  til  2.  s.  5  d.; 
nu  er  det  nede  i  en  Pris  omkring  1  s.  6  d.  Og  alle¬ 
rede  i  længere  Tid  har  dette  Prisfald  varet,  saaledes 
at  Kautchuk-Industrien  fra  Slutningen  af  Aaret  1921 
har  været  ude  i  alvorlige  Kriser.  Industrien  er  paa 
mange  Hænder,  især  ud  over  Omraadet  omkring  de 
indiske  Have:  Indien,  Ceylon,  Federatet  Malay  States 
(Malakka),  Holl.  Ostindien.  Fra  en  Del  af  de  industri¬ 
elle  Organisationer  blev  stillet  Forslag  om  Formind¬ 
skelse  af  Produktionen,  men  disse  Forslag  havde  ingen 
videre  Følger;  Krisen  fortsatte,  Priserne  sank,  store 
Foretagender  maatte  indskrænke  og  afskedige,  en 
Række  Falliter  kom.  Tilsidst  var  Prisen  faldet  til  7  d. 
Imidlertid  blev  Situationen  ogsaa  følelig  for  det  bri¬ 
tiske  Statssamfund  paa  Malakka,  Federatet  Malay 
States;  der  ligger  den  betydeligste  Del  af  Kautchuk 
Plantagerne,  og  Industrien  der  giver  Staten  en  væsent¬ 
lig  Del-  af  dens  Indtægter.  Myndighederne  nedsatte  da 
sidste  Aar  en  Kommission,  der  skulde  undersøge  Stil¬ 
lingen  og  foreslaa  Midler  imod  den ;  og  da  den  fri¬ 
villige  Nedskæring  ikke  var  lykkedes,  stillede  nu 
denne  Kommission  Forslag  om  en  almindelig  Ned¬ 
sættelse  af  Produktionen  for  at  faa  Prisniveauet 
fæstnet,  samtidig  med  at  der  blev  truffet  Foranstalt¬ 
ninger  imod  en  unaturlig  Prisforhøjelse.  Alle  de  bri¬ 
tiske  Plantageejere,  ogsaa  indenfor  Ceylon  og  Malakka, 
sluttede  sig  med  Glæde  til  Planerne,  der  bringes  til 
Udførelse  fra  1.  Novbr.  1922.  Der  maa  indtil  videre 

ikke  udføres  mere  Raagummi  fra  Plantage-Egnene  end, 
hvad  der  svarer  til  aarlig  60  pCt.  af  Produktionen  i 
Aaret  fra  1.  Novbr.  1919  til  31.  Okt.  1920.  Ved  Begyn¬ 
delsen  af  hvert  Kvartal  skal  indtil  videre  Produktionen 
reguleres  saaledes,  at  hvis  Prisen  har  været  over 
1  s.  3  d.,  men  under  1  s.  6  d.  skal  Udbjdtet  i  det  føl¬ 
gende  Kvartal  kunne  øges  med  5  pCt.;  har  Prisen  væ¬ 
ret  1  s.  6  d.  eller  derover,  skal  Produktionen  i  næste 
Kvartal  sættes  10  pCt.  op.  En  saadan  Forhøjelse  af 
10  pCt.  vil  svare  til  ca.  31  000  Tons.  Der  regnes  over¬ 
alt  med,  at  1  s.  6  d.  er  en  god  Pris;  og  hele  Planen 
vinder,  som  nævnt,  Støtte  og  Bifald  fra  de  fleste  Pro¬ 
ducenters  Side,  især  de  engelske.  Men  selv  om  man 
ved  Planerne  har  søgt  at  undgaa  en  unaturlig  Pris¬ 
forhøjelse  —  idet  man  lader  Produktionen  stige  auto¬ 
matisk  med  Prishøjden  —  saa  har  dog  Forbrugerne  af 
Raagummi  Verden  over,  og  forstaaeligt  fra  deres 
Synspunkt,  ikke  hilst  disse  Foranstaltninger  med 
Glæde,  især  ikke  Amerikanerne.  Imidlertid  synes  der 
foreløbig  intet  at  kunne  gøres  imod  Planen,  som  har 
baaade  Myndighedernes  og  den  producerende  Industris 
Støtte. 

□□□□□□ 

Den  polytekniske  Læreanstalts  Fond  for 
teknisk  Kemi. 

Denne  Fond  er  oprettet  med  Støtte  af  den  danske 
kemiske  Industri  og  Kemikerstand. 

Fondens  Midler  skal  tjene: 

1.  Til  Fremme  af  teknisk  videnskabeligt  Forsknings¬ 
arbejde  paa  den  tekniske  Kemis  Omraade  til  Gavn 
for  dansk  Industri,  hvilket  bl.  a.  skal  søges  naaet 
ved  at  støtte  teknisk  og  videnskabeligt  uddannede 
Kemikere  med  Stipendier  eller  hjælpe  dem  til  paa 
Læreanstaltens  eller  andre  Laboratorier  at  foretage 
systematiske  Undersøgelser  over  teknisk  kemiske  Em¬ 
ner,  bl.  a.  med  det  for  Øje,  at  de  kan  faa  Lejlighed 
til  at  arbejde  for  den  tekniske  Doktorgrad. 

2.  Til  Fremme  af  videregaaende  teoretisk  og  prak¬ 
tisk  Undervisning  og  iøvrigt  til  Støtte  for  den  viden¬ 
skabelige  tekniske  Kemis  Kaar  her  i  Landet. 

Ansøgninger  med  Redegørelse  for  Formaal  og  om 
muligt  Overslag  over  Bekostninger  maa  indsendes  til 
Fondens  Bestyrelse  inden  den  15.  Maj  1923  under 
Adresse:  Den  polytekniske  Læreanstalts  Fond  for 
teknisk  Kemi,  Den  polytekniske  Læreanstalt,  Sølvgade 
83,  Kjøbenhavn  K. 


□□□□□□ 

Mindre  Meddelelser. 

Frankrigs  Eksport  til  Tyskland. 

Efter  hvad  »Frankfurter  Zeitung«  meddeler,  vil  den 
tyske  Boycott  af  franske  Varer  sikkert  ikke  være  uden 
Betydning,  thi  medens  Frankrig  gennem  Beskyttelses¬ 
told  har  holdt  Indførslen  af  tyske  Varer  nede,  er  den 
franske  Udførsel  til  Tyskland  vokset  i  betydelig  Grad. 
Efter  den  officielle  Statistik  har  Frankrig  i  de  første 
11  Maaneder  af  1922  eksporteret  for  ca.  1600  Miil.  Frcs. 
Varer  til  Tyskland,  men  kun  importeret  for  ca.  1100 
Miil.  Frcs.  tyske  Raastoffer  og  Industriprodukter.  Heraf 


kommer  der  paa  den  tyske  Reparationskonto  ca.  700 
Mili.  Frcs.,  saaledes  at  ikke  engang  Halvdelen  af  den 
tyske  Eksport  til  Frankrig  kan  opføres  som  Aktiv  paa 
den  tyske  Handelsbalance. 

Den  paafølgende  Tabel  giver  en  Oversigt  over  de 
Varer,  som  T3rskland  i  Maanederne  Januar-November 
1922  importerede  fra  Frankrig,  og  de  vedføjede  Pro¬ 
centtal  viser  Tysklands  Andel  i  hele  den  franske  Eks¬ 
port: 


Fransk  Eksport 
til  Tyskland 

Tysklands  Andel 
af  den  samlede 
franske  Eksport 

ilOOt.  i! 

Mili.  Frcs. 

i  pCt. 

Jern  og  Staal . 

,  4  802 

197,3 

28,5 

Raajern . 

1  873 

58,5 

30,3 

Kul,  Koks . 

4  344 

54,6 

17,6 

Erts . 

18  555,9 

45,2 

21,2 

Kobber . 

101,4 

19,0 

19,6 

Bomuldsvarer . 

116,9 

204,2 

21 

Uldvarer  . 

32,2 

153,3 

20 

Bomuldsgarn . . 

102,2 

89,1 

65,7 

Uldgarn  . 

,  27,7 

64,0 

21 

Uld-  og  Uldaffald  .  .  . 

71,6 

85,7 

14,6 

Raabomuld . 

51,1 

26,1 

24,4 

Raahuder  og  Skind  .  .  . 

138,1 

90,5 

27,4 

Tilberedte  Huder . 

12,4 

19,9 

10,2 

Kemikalier . 

.  1896 

44,4 

12,5 

Æteriske  Olier,  Par- 

furner  o.  1 . 

0,5 

25,1 

11,2 

Værktøjer  og  Metal 

varer  . 

99,2 

31,3 

7 

Vine . 

104,0 

19,9 

8,5 

Brændevin . 

15,4 

9,5 

13,6 

Likører  . 

2,9 

2,9 

11,6 

Vegetabilsk  Voks,  Har 

piks  o.  1 . 

111,2 

11,5 

16 

Kødkonserves  . . 

33,3 

10,4 

18,5 

□□□□□□ 

Organisations-  og  Foreningsmeddelelser. 

Overenskomsten  mellem  Danmark  og  Rusland. 

Industriraadet  har  i  disse  Dage  tilstillet  en  Række 
af  de  Medlemmer  af  Industriraadsorganisationen,  som 
maa  antages  i  første  Linie  at  være  interesseret  i  Gen¬ 
optagelsen  af  Handelssamkvemmet  mellem  Danmark 
og  Rusland,  en  Skrivelse  af  følgende  Ordlyd: 

»Efter  at  Handelsoverenskomsten  mellem  Danmark 
og  Rusland  er  blevet  afsluttet,  har  Industriraadet  ta¬ 
get  under  Overvejelse  snarest  at  sende  Ingeniør  Hjal¬ 
mar  Lange  til  Moskwa  og  Petrograd  for  at  undersøge 
Afsætningsmulighederne  for  danske  Industrivarer  i 
Rusland  samt  Spørgsmaal,  der  staar  i  Forbindelse  her¬ 
med,  f.  Eks.  Undersøgelse  af  den  russiske  Industris  Pro¬ 
duktion,  Transportmuligheder, Toldforhold,  Betingelser 
for  Samarbejde  mellem  russiske  og  danske  Industri¬ 
virksomheder,  Betydningen  af  og  Betingelserne  for 
den  danske  Industris  eventuelle  Deltagelse  i  den  i 

Løbet  af  Eftersommeren  forestaaende  Landbrugsud¬ 
stilling  i  Moskwa  m.  m. 

Saafremt  De  maatte  være  interesseret  i  denne  Sag, 
anmoder  man  Dem  om  snarest  at  meddele  Ingeniør 
Hjalmar  Lange  (Adr.  Industriraadets  Sekretariat,  Ve¬ 
stre  Boulevard  18,  Kjbhvn.  B.),  hvilke  Forhold  i  Rus¬ 
land  der  særlig  har  Deres  Interesse,  for  at  han  un¬ 
der  sit  Ophold  derovre  kan  have  sin  Opmærksomhed 
henvendt  herpaa. 

Da  der  eventuelt  kan  blive  Spørgsmaal  om,  at  de 
i  denne  Sag  interesserede  maa  deltage  i  de  med  Rej¬ 
sen  forbundne  Omkostninger,  beder  man  Dem  sam¬ 
tidig  meddele,  om  De  maatte  være  villig  til  for  Deres 
Vedkommende  eventuelt  at  afholde  en  Del  af  Omkost¬ 
ningerne,  idet  bemærkes,  at  man  i  bekræftende  Fald 
forud  vil  forhandle  nærmere  med  de  paagældende 
Firmaer  angaaende  Omfanget  af  de  enkeltes  økono¬ 
miske  Forpligtelser«. 

De  Medlemmer  af  Industriraadsorganisationen,  som 
ikke  har  modtaget  ovenstaaende  Henvendelse,  og  som 
maatte  være  interesseret  i  denne  Sag,  anmodes  om 
snarest  at  sætte  sig  i  Forbindelse  med  Ingeniør  Hjal¬ 
mar  Lange,  Adresse  Industriraadets  Sekretariat,  Vestre 
Boulevard  18,  Kjbhvn.  B. 

Industriraadets  Staaende  Udvalg. 

Onsdag  den  11.  April  afholdt  Industriraadet  kon¬ 
stituerende  Møde,  paa  hvilket  foretoges  Valg  til  In¬ 
dustriraadets  Staaende  Udvalg. 

Følgende  Herrer  blev  valgt: 

Direktør  Benny  Dessau,  fung.  Formand. 

Ingeniør  Alex.  Foss. 

Fabrikant  C.  F.  Jarl. 

Direktør  Ove  Munck. 

Direktør  Chr.  H.  Olesen. 

Direktør  H.  P.  Prior. 

Kaptajn  F.  H.  J.  Rambusch. 

Fabrikant  H.  Sebbelov. 

Direktør  Torben  Zahle. 

Suppleant:  Direktør  Herm.  Jørgensen. 

Toldtarifering  af  franske  Varer. 

Gennem  Udenrigsministeriet  har  Industriraadet 
modtaget  en  Bekendtgørelse  fra  det  franske  General- 
tolddirektorat  om  Tariferingen  af  en  Række  Varer, 
der  ikke  er  nævnt  i  Toldtarifen. 

Bekendtgørelsen  er  henlagt  til  Gennemsyn  i  Indu¬ 
striraadets  Sekretariat. 

Varer  fra  de  besatte  Distrikter  i  Tyskland. 

Da  der  i  visse  Tilfælde  er  Mulighed  for  at  faa  ud¬ 
ført  fra  de  besatte  Distrikter  i  Tyskland  dér  heroende 
Varer,  for  hvilke  der  er  opnaaet  Udførelsestilladelse, 


og  hvis  Afsendelse  er  paabegyndt  inden  21.  Februar 
fra  de  tidligere  besatte  Distrikter  (herunder  Diissel- 
dorf  og  Duisburg-Ruhrort)  eller  inden  21.  Januar  fra 
det  øvrige  Ruhrdistrikt,  eller  Varer  fra  det  ubesatte 
Tyskland  transiterende  de  besatte  Distrikter  mellem 
21.  Januar  og  1.  Februar,  anmodes  de  interesserede 
Firmaer  om  at  henvende  sig  til  Industriraadet,  eller 
Grosserer-Societetets  Komité,  hvor  nærmere  Oplys¬ 
ninger  og  Tryksager  vil  kunne  erholdes. 

Ogsaa  de  Firmaer,  der  har  afgivet  Ordrer  i  oven¬ 
anførte  Distrikter  inden  1.  Februar,  men  som  endnu 
ikke  har  opnaaet  tysk  Udførselstilladelse,  anmodes 
om  under  Hensjm  til  de  Skridt,  som  Organisationerne 
maatte  beslutte  sig  til  at  foretage,  at  sætte  sig  i  For¬ 
bindelse  med  disse. 

Henvendelsen  skal  ske  fra  den  virkelige  Importør. 

Oprindelsescertifikater  for  Varer  til  Spanien. 

Gennem  Udenrigsministeriet  har  Industriraadet 
modtaget  en  Indberetning  angaaende  et  spansk  De¬ 
kret  af  22.  Marts  d.  A.  angaaende  Oprindelsescertifi¬ 
kater  for  Varer  til  Spanien. 

Dekretet,  der  indeholder  en  Suppleringsliste  over 
Varer,  for  hvilke  der  fra  1.  Maj  d.  A.  skal  præsteres 
Oprindelsescertifikat,  henligger  til  Gennemsyn  i  Indu¬ 
striraadets  Sekretariat. 

Tobaksudstilling  i  Amsterdam. 

Gennem  Udenrigsministeriets  Oplysningsbureau  for 
Erhvervene  har  Industriraadet  modtaget  Katalog  for  en 
Udstilling  af  Tobaksfabrikata  samt  Artikler  for  Fa¬ 
brikanter  og  Forhandlere  af  Tobaksvarer,  der  agtes 
afholdt  i  Tiden  fra  11.  Maj  til  10.  Juni  d.  A.  i  Am¬ 
sterdam. 

Kataloget  henligger  til  Gennemsyn  i  Industriraadets 
Sekretariat. 

International  Prøvemesse  i  Bordeaux. 

Gennem  Udenrigsministeriets  Oplysningsbureau  for 
Erhvervene  har  Industriraadet  modtaget  Meddelelse 
om,  at  der  i  Lighed  med  de  foregaaende  Aar  vil  blive 
afholdt  en  international  Prøvemesse  i  Bordeaux  i  Ti¬ 
den  fra  15.— 30.  Juni  d.  A. 

International  Fiskeriudstilling  i  Boulogne. 

Udenrigsministeriets  Oplysningsbureau  for  Erhver¬ 
vene  har  meddelt  Industriraadet,  at  der  i  Tiden  fra 
9.  til  15.  September  d.  A.  under  den  franske  Præsi¬ 
dents  Protektorat  vil  blive  afholdt  en  »Fiskeuge«  i 
Boulogne-sur-Mer.  I  Forbindelse  hermed  afholdes 
der  en  international  Udstilling  af  Fiskerimotorer  samt 
af  Maskiner  og  Redskaber  til  Brug  i  Fiskeindustrien, 
herunder  ogsaa  Maskiner  til  Fremstilling  af  Fiske¬ 
konserves. 

Industri-  og  Landbrugsudstilling  i  Riga. 

Fra  Udenrigsministeriets  Oplysningsbureau  for  Er¬ 
hvervene  har  Industriraadet  modtaget  Program  og 
nærmere  Oplysninger  vedrørende  den  3.  internatio¬ 
nale  Industri-  og  Landbrugsudstilling  i  Riga,  der  fin¬ 
der  Sted  i  Tiden  fra  22.  Juli  til  5.  Aug.  d.  A.  Det 
danske  Konsulat  i  Riga  har  paapeget  Ønskeligheden 
af,  at  Danmark  bliver  saa  fyldig  repræsenteret  paa 
Udstillingen  som  muligt,  navnlig  for  saa  vidt  angaar 
Landbrugsmaskiner  og  -redskaber  (herunder  Mejeri¬ 
maskiner  og  -inventar  samt  Vindmotorer),  desuden 
ogsaa  Træbearbejdningsmaskiner.  Ved  Henvendelse 
til  Industriraadets  Sekretariat  vil  enhver  yderligere 
Oplysning  være  til  Disposition  for  interesserede  in¬ 
dustrielle  Virksomheder,  ligesom  Industriraadet  gerne 
modtager  Henvendelser  angaaende  Sagen. 

□□□□an 

Fra  Biblioteket.  {lp§§ 

Riblioteket  bringer  denne  Gang  Afslutning  paa  Med¬ 
delelsen  om,  hvad  det  ejer  af  Værker  om  større  In- 
strivirksomheder  samt  af  moderne  Bøger  om  Organi¬ 
sation  i  Værksteder  og  Fabriker.  (Sammenlign  Heftet 
for  1.  Marts,  hvor  flere  har  været  meddelt). 

Biblioteket  er  aabent  Hverdage  Kl.  10 — 10,  Søndage 
10-4. 

Riisager,  Knudåge.  F.  L.  Smidth  &  Co.  1882—1922. 
Kbh.  1921.  268  S.  (Tvl.) 

[Blache,  H.  H.]  A/S  Burmeister  &  Wain’s  Maskin-  og 
Skibsbyggeri.  1872—1922.  Kbh.  1922.  172  S. 
Schovelin,  Jul.  og  Holger  R.  Angelo.  A/S  Det  danske 
Kulkompagni  1897—1922.  Kbli.  1921.  171  S. 

Vigen,  A.  A/S  Kjøbenhavns  Flydedok  og  Skibsværft. 

Et  Rids  af  25  Aars  Udvikling.  Kbh.  1922.  97  S. 
Drachmann,  P.  og  L.  Estrup.  A/S  De  danske  Sukker¬ 
fabriker  1872-1922.  Kbh.  1922.  190  S. 

Koefoed,  Hauberg,  Marstrand  og  Helweg.  Aktiesel¬ 
skabet  Titan.  1897—1922.  177  S. 

Christensen,  A.  A/S  »Vølund«  1898—1923.  Kbh.  1922. 
75  S. 

Borberg,  P.  Kemp  &  Lauritzen.  1882—1922.  Kbh.  1922. 
40  S. 

A/S  Det  Østasiatiske  Kompagni  1897—1922.  Kbh.  1922. 
80  S. 

Frederiksson,  N.  Verkstadsorganisation  vid  blandad 
Tillverkning.  Stockh.  1911.  55  S. 

Kent,  W.  Warum  arbeitet  die  Fabrik  mit  Verlust. 
Berl.  1921.  95  S. 

Michel,  E.  Wie  macht  man  Zeitstudien.  Berl.  1920. 185  S. 
Grimshaw,  R.  Werkstatt-Betrieb  und  -Organisation. 
Hann.  1908.  518  S. 


Standardisering  inom  svensk  Industri.  Upsala  1919.  88  S. 
Hur  man  arbeter  i  utlandet.  Stockh.  1911.  94  S. 

Sillén,  O.  Industriell  sjalvkostnadsberakning.  Stockh. 
1913.  60  S. 

Kastendieck,  H.  Die  Wertverånderung  durch  Abschrei- 
bung,  Tilgung  und  Zinseszinsen.  Berl.  1914.  32  S. 
Calmes,  A.  Fabriksorganisation.  151  S. 

Weyrauch,  R.  Wirtschaftlichkeit  technischer  Entwurfe. 
Stuttg.  1916.  124  S. 

Jantzen,  I.  Lidt  om  Stykpriser  for  Masseartikler. 
Kjbh.  1916.  16  S. 

100  Plans  for  reducing  factor}7  costs.  Lond.  136  S. 
Lilienthal,  J.  Fabriksorganisation,  Fabrikbuchfiih- 
rung.  Berl.  1918.  254  S. 

Peiser,  H.  Grundlagen  der  Betriebsrechnung  in  Ma- 
schinenbauanstalten.  Berl.  1919.  106  S.  Tvl. 
Rohrbach,  J.  F.  D.  Cost  accounting.  N.  Y.  1919.  597  S. 
Eipel,  H.  Bestimmung  der  Arbeitszeiten  fur  die  Vor- 
kalkulation  im  Maschinenbau.  Berl.  1920  12  S.  Tvl. 
Le  travail  industriel  aux  Etats-unis.  I— II.  Brux.  1920. 
Ridgway,  A.  C.  Cost  accounts  in  principle  and  prac- 
tice.  Lond.  120  S. 

Gruil.  W.  Fabriksorganisation.  Upsala  1920.  182  S. 
Sieben.  Die  Wirtschaftlichkeit  einer  Grosskraftver- 
wertung  der  Kohlenenergie  in  Deutschland.  Diis- 
seldorf.  1921.  81  S. 

Gruli,  W.  Die  Kontrolle  in  gewerblichen  Unterneh- 
mungen.  Berl.  1921.  236  S. 

□□□□□G 

Ledigt  Legat. 

Af  H.  C.  Ørsteds  Legat  vil  12.  Juli  d.  A.  200  Kroner 
være  at  tildele  en  Industridrivende  eller  Haandvær- 
ker,  som  i  det  forløbne  Aar  har  frembragt  noget  nyt 
og  godt  i  sit  Fag. 

De,  som  mener  at  kunne  komme  i  Betragtning, 
kan  inden  15.  Maj  d.  A.  indsende  Andragende  med  for¬ 
nødne  Oplysninger  til  Industriforeningen,  Kjbhvn.  B. 

□□□□□□ 

Notitser. 

Flytninger.  For  at  undgaa  Forstyrrelser  i  Forsen¬ 
delsen  af  Tidsskriftet  bedes  Flytninger  meddelt  Bladets 
Ekspedition,  Vestre  Boulevard  18,  Kjøbenhavn  B,  Telf. 
8100,  Lokal  10. 

Manglende  Hefter  af  »Tidsskrift  for  Industri«  maa 
kræves  erstattet  af  Postvæsenet,  hvis  dette  har  for¬ 
sømt  at  aflevere  Tidsskriftet.  Dettes  Omdeling  har 
Industriforeningen  intet  direkte  Ansvar  for.  Reklama¬ 
tioner  bør  altid  ske  snarest  muligt.  Enkelte  Hefter 
kan  evtl.  købes  i  Ekspeditionen  å  50  Øre. 


Redaktion:  Povl  Drachmann.  Redaktionsudvalg:  C.  F.  Jarl,  F.  H.  J.  Rambusch  og  Torben  Zahle. 

Ved  Tuborgs  Jubilæum. 


T  UBORGS  Fabrikker  kunde  Søndag  den  13. 

Maj  fejre  sit  50  Aars  Jubilæum  under  de 
bedste  Varsler  for  Fremtiden,  idet  Rigsdagen  for¬ 
nylig  har  ophævet  de  Restriktioner,  som  hvilede 
tyngende  paa  dansk  Bryggerivirksomhed.  Det 
kan  ganske  vist  ikke  nægtes,  at  den  betydelige 
Skat,  der  samtidig  blev  lagt  paa  Lagerøl  og  Por¬ 
ter,  maa  virke  hemmende  paa  en  Industri,  der 
kun  ønsker  gennem  fortsat  rolig  Virksomhed  at 
oparbejde  og  forædle  sit  Produkts  Kvalitet,  men 
samtidig  maa  man  erkende,  at  netop  Tuborgs  Fa¬ 
brikker  ved  sin  tekniske  og  maskinelle  Dygtighed 
i  Øjeblikket  staar  paa  et  saadant  Standpunkt,  at 
det  netop  i  særlig  Grad  er  rustet  til  de  kommende 
Tider. 

Ved  De  Forenede  Bryggeriers  25  Aars  Jubilæum 
bragte  »Tidsskrift  for  Industri«  (Hefte  2,  Februar 
1916)  en  udførlig,  illustreret  Oversigt  over  Tu¬ 
borgs  Fabrikkers  Arbejde  og  gennemgik  deres  Hi¬ 
storie.  Men  Fabrikerne  er  ikke  standset  ved  de 
Udvidelser,  som  indtil  da  var  foretaget.  Tvert- 
imod  har  Tuborgs  Fabrikker  efter  Krigens  Op¬ 
hør  med  stor  Kraft  og  med  betydelig  Indsats  af 
Kapital  udvidet  sin  Virksomhed.  Der  er  bygget 
to  store  Siloer,  den  ene  af  Staal,  den  anden  af  ar¬ 
meret  Beton,  hvilke  rummer  henholdsvis  20  000 
Td.  og  28  000  Td.  Korn,  og  en  ny  7-Etagers  Mi¬ 
neralvandsfabrik  er  for  Tiden  under  Opførelse. 

I  sin  første  Udvidelsesperiode  fra  1873 — 1900 
foretog  Tuborgs  Fabrikker  Nybygninger  for  5 
Miil.  Kr.,  hvilket  efter  Datidens  Forhold  var  me¬ 
get  betydeligt.  Fra  1900 — 1923  er  Udviklingen 
gaaet  endnu  stærkere  frem,  og  i  disse  Aar  an¬ 
vendtes  15  Miil.  Kr.  til  Nybygninger,  medens  der 
I  il  Anskaffelser,  Fornyelser  og  Vedligeholdelse 
medgik  7  Mili.  Kr.  Det  er  værd  at  oplyse,  at  disse 


Beløb  næsten  udelukkende  er  kommen  dansk  In¬ 
dustri  og  Haandværk  til  gode,  og  at  Tuborgs  An¬ 
læg  kan  karakteriseres  som  de  smukkeste,  mest 
harmoniske  og  moderne. 

Fabrikernes  Udvidelser  har  naturligvis  staaet  i 
Forhold  til  Ølproduktionens  Fremgang.  I  det 
første  Aar,  Tuborg  arbejdede,  solgtes  6467  hl,  i 
1880  var  man  oppe  paa  36  529  hl,  i  1900  141  483 
hl,  og  i  sidste  Regnskabsaar  paa  425  695  hl.  Det 
burde  ogsaa  interessere  vore  Landbrugere  at  er¬ 
fare,  at  Tuborg  til  sin  Brygning  har  anvendt  over 
200  Mili.  kg  Byg,  og  Virksomhedens  Omfang  illu¬ 
streres  ogsaa  derigennem,  at  der  i  Lønninger  til 
Arbejdere  og  Funktionærer  er  betalt  521/ 2  Miil. 
Kr.  og  i  Ølskat  til  Staten  70  Miil.  Kr. 

Ved  Siden  af  Ølbrygningen  paabegyndte  Tu¬ 
borgs  Fabrikker  for  over  30  Aar  siden  Fremstil-  ' 
ling  af  Mineralvand,  Tuborg  Apollinaris  og  Citron 
Sodavand,  og  i  det  første  Aar  kunde  man  sælge 
1  Mili.  Flasker,  medens  man  i  sidste  Regnskabs¬ 
aar  er  naaet  op  til  et  Salg  af  20  Miil.  Flasker.  Den 
oprindelige  Mineralvandsfabrik  er  som  Følge 
deraf  flere  Gange  blevet  udvidet,  men  viser  sig 
stadig  for  lille,  og  som  nævnt  er  man  derfor  be¬ 
gyndt  at  opføre  en  ny,  fuldt  ud  moderne  Mine¬ 
ralvandsfabrik,  som  det  er  Meningen  at  tage  i 
Brug  i  Løbet  af  faa  Maaneder. 

Tuborgs  Fabrikker,  der  grundlagdes  ved  Philip 
W.  Heymans  Initiativ,  og  som  han  oparbejdede 
sammen  med  sin  Brygmester  Bekkevold,  er  un¬ 
der  Direktor  Benny  Dessaus  Ledelse  fort  frem  til 
en  fremragende  Stilling  indenfor  dansk  Industri. 
Produktets  høje  Kvalitet  er  Beviset  for,  hvor 
langt  dansk  Industri  kan  naa  under  dygtig  Le¬ 
delse  og  ved  Samvirken  mellem  Teknik  og  Vi¬ 
denskab,  og  Virksomheden  faar  gennem  sin  Stor- 

To  af  Fabrikernes  Ammoniak-Kompressorer  til  Køleanlæg. 


relse  Betydning  for  vort  Land  derved,  at  den  gi¬ 
ver  Arbejde  til  Tusinder  af  Mænd  og  Kvinder. 

En  Udtalelse  af  Ingeniør  Alex.  Foss. 

I  Anledning  af  Jubilæet  har  Ingeniør  Foss  vel- 
villigst  tilstillet  Tidsskriftet  følgende  Udtalelse: 

»I  1873  blev  Grundstenen  lagt  til  Tuborgs  Fa¬ 
brikker.  De  50  Aar,  som  er  gaaet  siden  da,  be¬ 
tegner  en  økonomisk  Periode  af  stor  Interesse 
for  Danmarks  Historie.  I  denne  Tid  forvandle¬ 
des  det  danske  Landbrug  fra  et  kornproduce¬ 
rende  Erhverv,  som  udførte  sin  Overskudspro¬ 
duktion,  til  et  Landbrug  af  en  helt  anden  Art. 
Nu  er  det  Dyr  og  dyriske  Produkter,  der  danner 
Hovedstammen.  Før  1873  var  Danmark  i  høj 
Grad  selvforsynende,  særlig  gjaldt  dette  Landet. 
En  Gaard  paa  Landet  kunde  den  Gang  selv  frem¬ 
stille  det  allervigtigste,  eller  Landsbyens  Haand- 
værkere  kunde  tilvirke  det.  Naturligvis  spillede 
Købmændene  i  Købstaden  en  stor  Rolle.  Der  var 
ogsaa  den  Gang  en  Række  Varer,  som  vi  indførte, 
men  kvantitativt  var  det  dog  ikke  store  Sager.  Nu 
er  det  helt  anderledes.  Landbruget  indfører  en 
stor  Mængde  af  sine  egne  RaastofTer  for  at  for¬ 
øge  Jordens  Produktion;  der  maa  i  stort  Omfang 
købes  Majs  og  Kager,  Jorden  maa  forbedres  ved 
Hjælp  af  indførte  Gødningsstoffer.  Men  ogsaa  i 


Hjemmene  er  Forandringen  stor.  Tidligere  kunde 
man  selv  tilvirke  sin  Belysning  af  Talg,  sine  Klæ¬ 
der  af  Faarets  Uld  og  sit  Fodtøj  af  Skovens  Træ. 
Man  bryggede  selv  sit  01  hjemme,  ja,  gaar  man 
længere  tilbage,  var  man  paa  Landet  endog  i 
Stand  til  selv  at  tilvirke  sit  Jern,  hvorom  gamle 
lænsregnskaber  bærer  Vidne.  Helt  anderledes  er 
det  nu,  da  Landbruget  er  et  i  høj  Grad  speciali¬ 
seret  Erhverv,  som  ikke  gerne  indlader  sig  paa 
selv  at  lave  sine  Redskaber  og  sit  Tøj,  og  som  kø¬ 
ber  sin  Petroleum,  sit  01  og  meget  andet. 

I  disse  50  Aar  har  ikke  alene  det  danske  Land¬ 
brug  i  høj  Grad  forandret  sig.  Det  samme  gælder 
ogsaa  andre  Erhverv.  For  50  Aar  siden  havde 
Danmark  omtrent  2  Millioner  Indbyggere.  Nu 
har  det  omtrent  3  Millioner.  Den  ene  Million, 
som  er  tilkommet,  har  kun  i  ringe  Grad  kunnet 
finde  Beskæftigelse  ved  Jordbruget,  og  trods  alle 
Anstrengelser  for  at  forøge  den  agerdyrkende 
Stand,  opvejes  dog  meget  af  Maskinernes  over- 
haandtagende  Arbejde.  Det  vilde  heller  ikke 
være  fordelagtigt  og  derfor  heller  ikke  sundt  at 
tænke  sig  den  Tilvækst  i  Form  af  en  Million  be¬ 
skæftiget  ved  Jorden.  Med  Rette  ligger  Frem¬ 
skridtet  i  en  Specialisering,  og  meget  af  det,  som 
tidligere  tilvirkedes  hjemme,  fremstilles  nu  i 
større  eller  mindre  Virksomheder  fra  det  mindste 

Haandværk  til  den  største  Fabrik,  baade  paa 
Land  og  i  By.  Man  kan  ganske  vist  købe  alt  dette 
fra  Udlandet,  men  det  vil  sige,  at  det  er  andre 
Folks  Sønner  end  vore  egne,  som  skal  udføre  det, 
og  endnu  værre  er  det,  at  derved  ødelægges  Lan- 


Dygtighed.  Hvorledes  det  er  gaaet,  kan  alle  Er¬ 
hverv  vidne  om.  Som  et  Eksempel  er  det  inter¬ 
essant  at  følge  Tuborgs  Fabrikkers  Historie. 

For  50  Aar  siden  var  Hovedkonsumen  af  01  i 
Danmark  Hvidtøl  og  hjemmebrygget  01.  Det  er 


Staal-  og  Jernbeton-Siloer  til  Byg  og  Malt. 


dets  Økonomi,  saa  meget  mere  som  Folk  med 
Rette  ikke  vil  ligge  ledige,  og  hvis  Landet  ikke 
kan  skaffe  dem  Arbejde,  maa  de  enten  udvandre 
eller  kræve  Samfundets  Hjælp.  Begge  Dele  tyder 
paa  en  Svækkelse  af  Nationen,  en  Byrde  for 
Landbruget,  og  tyder  paa,  at  det  lille  Land 
maaske  ikke  formaar  at  afbalancere  de  store 
Vanskeligheder  ved  tilstrækkelig  Forstaaelse  og 


først  ved  en  systematisk  og  videnskabelig  Be¬ 
handling  af  Øllet,  at  man  har  opnaaet  at  lave  et 
holdbart,  rent  og  velsmagende  Produkt.  Paa  den 
tysk-franske  Krigs  Tid  var  undergæret  01  meget 
lidt  kendt  i  Danmark.  Jeg  mindes,  at  jeg  som 
stor  Dreng  første  Gang  paa  den  tysk-franske 
Krigs  Tid  overhovedet  har  set  undergæret  01. 
Skønt  hjemmehørende  i  et,  om  ikke  just  velha- 

vende,  dog  velstillet  Embedsmandshjem  havde 
jeg  aldrig  før  set  dette  paa  Rordet.  Jeg  saa  det 
forste  Gang  i  en  Sommerferie  i  Aaret  1871.  Un¬ 
dergæret  01  var  altsaa  den  Gang  en  forholdsvis 
Sjældenhed.  Kom  man  ild  paa  Landet,  fik  man 
hjemmebrygget,  tyndt  01,  der  var  af  yderst  for¬ 
skellig  Reskaff enhed.  I  mit  Hjem  saa  man  en 
Flaske  Hvidtøl,  om  hvilket  det  samme  gjaldt, 
aabenbart  fordi  Gæringen  var  tilfældig  og  afhæn¬ 
gig  af  Gæringens  Art.  Det  var  heller  ikke  uden 
Grund,  at  man  ansaa  01  som  en  jevnlig  Aarsag 
til  Mavepine. 

I  1873  var  der  omtrent  ca.  190  000  Mennesker 
i  Kjøbenhavn,  nu  er  der  mere  end  3V2  Gange  saa 
mange.  Naar  man  i  vore  Dage  færdes  i  Ryens 
Omegn  og  ser  de  utallige  Kolonihaver  og  de 
mange  Roliger,  maa  man  atter  og  atter  spørge: 
»Hvad  er  egentlig  alle  disse  Menneskers  Er¬ 
hverv?«  Naturligvis  kræves  der  et  ikke  ringe  An¬ 
tal  Mennesker  til  Opdragelse,  Husholdning,  Køb¬ 
mandshandel,  Lægekunst,  Administration  af  alle 
Slags  o.  s.  v.  Men  alt  dette  vil  ikke  være  nok, 
hvis  der  ikke  var  andre  Virksomheder,  der  kunde 
beskæftige  Refolkningen  i  Haandværk  og  In¬ 
dustri. 

En  Virksomhed  som  Tuborgs  Fabrikker,  der 
for  50  Aar  siden  beskæftigede  90  Mennesker  og 
nu  ca.  1600  Mennesker,  har  direkte  og  indirekte 
sin  store  Betydning.  De,  der  direkte  fortjener  de¬ 
res  Brød  ved  Tilvirkning  af  T uborg  01,  beskæf¬ 
tiger  ogsaa  en  Mængde  andre,  Skrædere,  Skoma¬ 
gere,  Lærere  o.  s.  v.  o.  s.  v.  Resultatet  af  saale- 
des  selv  at  tilvirke  sine  Varer  i  Stedet  for  at  købe 
dem  fra  Udlandet  er  derfor  meget  stort,  og  stort 
er  det  Antal  Mennesker,  der  paa  denne  Maade 
har  Arbejde  og  Erhverv.  Men  hertil  kommer,  at 
en  Virksomhed  som  Tuborgs  Fabrikker  ogsaa  be¬ 
skæftiger  en  hel  Række  andre  Industrier  og  saa- 
ledes  ogsaa  ad  denne  Vej  er  et  Led  i  hele  Sam¬ 


fundsvirksomheden.  C.  F.  Tietgen  saa  med  Rette, 
at  Danmarks  Fremgang  beroede  paa,  at  alle  Fak¬ 
torer,  Landbrug  og  Skibsfart,  Haandværk  og  In¬ 
dustri,  gik  fremad.  Hvad  der  siden  da  er  sket  i 
Danmark  af  industriel  Udvikling,  er  meget  stort. 
Man  havde  i  1873  kun  faa  og  ikke  ret  store  indu¬ 
strielle  Virksomheder.  Vi  har  nu  en  hel  Række, 
og  selv  om  mange  i  Begyndelsen  har  haft  store 
Vanskeligheder,  som  f.  Eks.  Sukkerfabrikerne,  er 
det  en  Ære  for  Nationen  og  Landet,  at  de  nu  tri¬ 
ves  blandt  de  første.  Det  er  en  hel  Række  Virk¬ 
somheder,  hvis  Tilværelse  beror  paa,  at  de  tilvir¬ 
ker  første  Klasses  Produkter  og  dertil  bruger 
første  Klasses  Midler. 

Man  kan  ikke  sige,  at  den  danske  Industri  har 
haft  Statens  Velvilje  eller  Støtte.  Som  Forholdene 
nu  ligger  her  i  Landet,  er  det  meget  mere  Land¬ 
bruget  som  Landets  Hovederhverv,  der  har  vakt 
Befolkningens  Interesse,  og  som  ogsaa  politisk 
har  spillet  en  betydelig  Rolle.  Dansk  Industri  har 
ikke  haft  Medvind,  men  maaske  er  dette  godt. 
Maaske  er  det  netop  ad  den  Vej,  at  dansk  Industri 
har  hævet  sig  til  det  Standpunkt,  som  den  nu  ind¬ 
tager.  Hvorvidt  dette  ogsaa  vil  blive  Tilfældet  i 
Fremtiden,  beror  paa  mangt  og  meget.  Ingen 
kan  sige,  hvad  de  næste  50  Aar  vil  bringe.  Et  er 
givet,  at  Medvind  er  der  ingen  Udsigt  til,  og  det 
kan  let  hænde,  at  Poul  Møllers  Ord  igen  bliver  til 
Virkelighed.  Den  Periode,  i  hvilken  Danmark  har 
været  noget  andet  end  et  lidet,  fattigt  Land,  har 
ikke  været  lang,  men  blandt  de  Virksomheder, 
hvis  Fortid  varsler  godt  ogsaa  for  Fremtiden,  hø¬ 
rer  Tuborgs  Fabrikker.  Med  Rette  besøges  de  af 
mange  Udlændinge,  som  vil  se,  hvorledes  et  godt 
indrettet  og  vel  ledet  Bryggeri  tager  sig  ud.  Nav¬ 
nene  Tietgen  og  P.  W.  H  eg  man  samt  B.  Dessau 
taler  om  den  storartede  Udvikling,  som  denne 
Virksomhed  har  gennemgaaet.« 

Alex.  Fuss. 


Diskontoforhøjelsen. 


Fra  den  Dag,  Raavaren  indkøbes,  til  den  Dag, 
Fabrikationsprocessen  er  afsluttet,  maa  den  in¬ 
dustrielle  Virksomhed  staa  i  Forskud  for  Pro¬ 
duktionsudgifterne,  og  selv  om  Varen  straks  sæl¬ 
ges,  kan  der  endda  hengaa  en  rum  Tid,  inden 
Købesummen  bliver  betalt,  og  Pengene  virkelig 
indgaar.  De  fleste  industrielle  Virksomheder 
maa  derfor  anvende  en  ret  betydelig  flydende 
Driftskapital,  og  det  vil  sikkert  ikke  være  urig¬ 


tigt  at  antage,  at  denne  i  Reglen  udgør  et  Beløb, 
der  i  det  mindste  svarer  til  Værdien  af  el  Aars 
Produktion.  En  Forhøjelse  af  Diskontoen  vil 
derfor  betyde  en  ikke  ringe  Stigning  paa  Om¬ 
kostningskontoen,  og  naar  en  saadan  Forhøjelse 
indtræder  i  daarlige  Tider  som  de  nuværende, 
vil  Merudgiften  blive  saa  meget  større,  fordi  der, 
naar  Salget  gaar  trevent,  vil  være  en  Tilbøjelig¬ 
hed  til  yderligere  at  udvide  Kreditgivningen  for 

paa  denne  Maade  at  bevare  Kunderne  og  holde 
Omsætningen  oppe.  E11  Diskontoforhøjelse  læg¬ 
ger  ydermere  et  Tryk  paa  hele  Forretningslivet; 
den  hemmer  Lysten  til  at  begynde  paa  noget  nyt 
og  maner  til  Indskrænkninger  paa  alle  Punkter, 
hvor  saadanne  kan  finde  Sted.  Dyrere  Penge  og 
indskrænket  Afsætning  er  derfor  for  Industrien 
den  direkte  Følge  af  en  Diskontoforhojelse. 

Heroverfor  staar  de  Fordele,  som  man  venter, 
Landet  i  sin  Helhed  vil  opnaa  ved  denne  Æn¬ 
dring  i  Rentefoden,  derved  at  den  danske  Krones 
hastige  Værdiforringelse  standses  og  muligt  er¬ 
stattes  af  en  Opgang.  Det  kan  ikke  skjules,  at 
Forholdenes  Udvikling  var  begyndt  at  faa  en 
faretruende  Karakter.  Efterhaanden  som  Krone- 
kursen  falder,  maa  Prisen  paa  de  importerede 
Raavarer  nødvendigvis  stige,  og  dette  i  Forbin¬ 
delse  med  det  stigende  Kronebeløb,  Eksporten 
hjembringer,  maa  ganske  naturligt  føre  til  en  al¬ 
mindelig  Højnelse  af  Prisniveauet  her  i  Landet. 
Heraf  følger  igen  Kravet  om  forøgede  Lønninger, 
og  hvis  dette  imødekommes,  er  den  skæbne¬ 
svangre  Kredsgang:  forøget  Dyrtid — stigende 
Lønninger,  stigende  Lønninger — forøget  Dyrtid, 
igen  sluttet.  Ganske  vist  vil  et  Fald  i  den  danske 
Kronekurs  betyde  en  øjeblikkelig  Stimulans  for 
den  indenlandske  Produktion,  fordi  Eksportmu¬ 
lighederne  forøges,  medens  det  samtidig  bliver 
vanskeligere  for  Udlandets  Industrier  at  finde 
Afsætning  her  i  Danmark.  Industrien  kender 
imidlertid  af  Erfaring,  hvor  kort  denne  Blom¬ 
string  er,  og  hvor  vanskeligt  det  bliver  at  gen¬ 
nemleve  den  Depressionstid,  der  uvægerlig  vil 
indtræffe,  naar  Kronekursen  igen  skal  bringes  til 
at  stige,  naar  Prisniveauet  begynder  at  falde,  og 
Stridighederne  om  en  nødvendig  Nedsættelse  af 
Arbejdslønninger  foraarsager  Uro  og  Arbejds- 
stridigheder.  Indenfor  Industrien  er  der  derfor 
vist  kun  Enighed  om,  at  den  Valutabobbel,  Lan¬ 
det  oplevede  i  1920,  ikke  bør  gentages,  og  at  de 
Midler,  der  kan  tjene  til,  at  den  danske  Krone¬ 
kurs  kommer  til  at  ligge  fast,  ogsaa  anvendes.  I 
samme  Grad  som  en  Forhøjelse  af  Diskontoen 
kan  medvirke  hertil,  vil  Industrien  hilse  denne 
Foranstaltning  med  Tilfredshed,  selv  om  man  er 
klar  over  de  ubehagelige  Følger,  der  uvægerlig  er 
knyttet  hertil. 

Naar  man  skal  bedømme  Udsigterne  til,  at 
Diskontoforhøjelsen  kan  hidføre  det  ønskede  Re¬ 
sultat,  maa  man  vistnok  være  opmærksom  paa, 
at  Diskontoforhøjelsen  ikke  alene  paavirker  den 
danske  Kronekurs  ved  en  almindelig  Indskrænk¬ 


ning  af  Importen  og  derved,  at  udenlandske  Fir¬ 
maer  lader  deres  Tilgodehavender  henstaa  her  i 
Landet,  fordi  der  i  saa  Fald  opnaas  en  højere 
Rente,  men  ogsaa  derved,  at  den  højere  Kapital¬ 
rente  formindsker  Kapitalforbruget  og  forøger 
den  indenlandske  Kapitalopsparing.  Naar  Talen 
er  om  at  skabe  en  varig  Forbedring  i  den  danske 
Krones  Stilling,  turde  dette  sidste  være  af  ikke 
mindst  Vigtighed.  Den  Tillid  der  næres  til,  at 
Diskontoforhøjelsen  er  det  rette  Middel,  vil  der¬ 
for  blive  i  nogen  Grad  afsvækket,  naar  Diskonto¬ 
forhøjelsens  kapitaldannende  Virkninger  bliver 
ganske  skudt  til  Side,  derigennem  at  Bankerne 
ikke  forhøjer  Indlaansrenten  i  tilsvarende  Grad. 
At  en  saadan  Forhøjelse  vil  føre  til  et  Fald  i 
Obligationskurserne  og  saaledes  tjene  til  at  for¬ 
dyre  Byggeriet,  hvad  der  igen  vil  være  til  Skade 
for  de  mange  Industrier,  der  arbejder  i  nær  Til¬ 
knytning  til  Byggevirksomheden,  er  ikke  urig¬ 
tigt,  men  forsaavidt  man  virkelig  vil  opnaa  et 
Resultat  ved  at  forhøje  Kapitalrenten,  maa  man 
ogsaa  tage  den  deraf  flydende  Konsekvens,  nem¬ 
lig  at  Kapitalen  bliver  dyrere. 

Efter  Udtalelser,  der  er  fremkommet  andet 
Steds,  synes  det  endda,  som  om  de  nævnte  uhel¬ 
dige  Indvirkninger  paa  det  Byggeri,  der  af  so¬ 
ciale  Hensyn  tiltrækker  sig  saa  stor  Interesse,  vil 
blive  ret  betydningsløse,  fordi  Financieringen  af 
Sommerens  Byggeri  allerede  nu  skulde  være  fast¬ 
lagt.  En  faldende  Obligationskurs  vil  derfor 
maaske  næppe  formindske  Byggeriet,  men  kun 
fordyre  det  indenfor  visse  Grænser. 

I  samme  Grad  som  det,  der  nu  er  sket,  maa 
betragtes  som  en  Fordyrelse  af  Pengeomsætnin¬ 
gen,  uden  en  tilsvarende  Forøgelse  af  Kapitalop¬ 
sparingen,  vil  Udsigten  til,  at  den  danske  Krones 
Fald  nu  er  standset,  blive  formindsket.  En  Ud¬ 
skydelse  af  Betalingen  af  visse  udenlandske  Til¬ 
godehavender  kan  nemlig  ikke  i  det  lange  Løb 
medføre  nogen  Ændring  af  den  danske  Betalings¬ 
balance,  men  kun  skabe  en  mere  øjeblikkelig 
Bedring.  Bortset  fra  den  øjeblikkelige  Reaktion 
vil  der  formentlig  kun  opnaas  et  Resultat,  der 
varer  ret  kort,  maaske  i  nogle  Maaneder,  og  naar 
denne  Tid  er  gaaet,  vil  man  —  forsaavidt  ikke 
andre  Begivenheder  griber  ind  i  Udviklingen  — 
mulig  atter  staa  overfor  Nødvendigheden  af  at 
forhøje  Diskontoen,  hvis  man  ikke  vil  se  den 
danske  Kronekurs  gaa  ned  ad  Bakke. 

Selv  om  Diskontoforhøjelsen  imidlertid  føres 
ud  i  sin  fulde  —  og  nødvendige  —  Konsekvens, 
vil  det  dog  være  urigtigt  at  antage,  at  man  her 

har  et  Middel,  der  selvstændigt  kan  fremkalde 
den  ønskede  Ændring  i  Valutakurserne.  Mellem 
Valutakursernes  Bevægelse  og  Landets  Betalings¬ 
balance  er  der  en  umiskendelig  Sammenhæng,  og 
det  naturlige  og  varige  Grundlag  for  en  fast 
Kronekurs  vil  derfor  næppe  være  tilstede,  før 
det  stadige  Underskud  paa  Handelsbalancen  er 
blevet  indskrænket  saa  stærkt,  at  vor  Gæld  til 
Udlandet  ikke  forøges  fra  Maaned  til  Maaned. 

For  Øjeblikket  er  Forholdet  det,  at  Danmark 
indfører  for  meget  og  udfører  for  lidt,  eller 
maaske  rettere  vi  faar  for  lidt  for  vore  Eksport¬ 
varer  til,  at  vi  kan  betale  den  Import,  der  nu  en¬ 
gang  svarer  til  Befolkningens  Levestandard.  Dis- 
kontoforhojelsen  vil  antagelig  medføre  en  vis 
Begrænsning  af  Importen  og  saaledes  navnlig, 
hvis  den  suppleres  med  en  formaalstjenlig  Told¬ 
politik,  tjene  til  at  skabe  den  tilsigtede  Balance. 
Dette  bør  imidlertid  ikke  benyttes  som  en  Und¬ 
skyldning  for,  at  Spørgsmaalet  om  at  skabe  bedre 
Afsætningsvilkaar  for  vore  Eksportvarer  bliver 
skudt  til  Side.  Det  i  sine  Virkninger  saa  uhel¬ 
dige  Misforhold  mellem  Import  og  Eksport  burde 
tvertimod  føles  som  indtrængende  Opfordring  til 
at  føre  en  maalbevidst  Traktat-  og  Toldpolitik, 
der  var  tilrettelagt  saaledes,  at  de  danske  Eks¬ 
portører  kan  faa  samme  Begunstigelse  som  andre 
Landes  Eksportører  og  saaledes  at  de  Lande, 
hvorfra  vi  indforer  for  Millionbeløb,  ikke  ganske 
afspærrer  sig  for  ethvert  Salg  af  danske  Varer. 

□□□□□□ 

Mindre  Meddelelser. 

Fra  Jern -  og  Staalindustrien. 

En  af  de  Erhvervsgrene,  som  Depressionen  efter 
Krigen  haardest  har  ramt,  og  hvor  Bedringens  Tegn 
endnu  er  svagest,  er  Jern-  og  Staalindustrien  i  dens 
mange  Forgreninger.  I  og  for  sig  er  det  jo  heller  ikke 
•  underligt  under  Hensyn  til  den  særlige  Karakter  af 
Jernindustriens  Produkter,  som  jo  i  Modsætning  til 
Dagligdagens  Brugsvarer  finder  deres  Anvendelse  til 
Udvidelser  og  Nyanlæg  af  andre  produktive  Arbejder, 
i  Byggeforetagender,  i  Jernbane-  og  Dampskibsanlæg, 
til  Maskiner  o.  1.  Og  under  en  Nedgangsperiode,  hvor 
forstaaeligt  den  Slags  nye  eller  udvidede  Foretagen¬ 
der  ikke  kommer  i  Gang  før  til  sidst,  naar  Opgan¬ 
gen  for  Alvor  har  vist  sig,  bliver  derfor  ogsaa  Jern- 
og  Staalindustrien  et  af  de  Erhvervsfelter,  der  senest 
mærker  Bedringen. 

Verdensproduktionens  Tal  er  disse  for  en  Række 
af  de  sidste  Aar  (i  Millioner  Tons): 

1913  1920  1921  1922 


Ba ajern .  76,7  60,6  35,9  49,8 

Staal .  74,6  67,1  41,9  61,0 


Opgangen  fra  1921  til  1922  er  saaledes  umiskende¬ 
lig,  om  der  end  er  langt  igen  til  normale  Forhold, 
d.  v.  s.  Forholdene  før  Krigen.  Men  ser  man  nærmere 
paa  Tallene,  der  viser  de  enkelte  Landes  Produk¬ 
tioner,  vil  det  straks  ses,  at  Fremgangen  i  særlig  Grad 
skyldes  U.  S.  A.  og  er  betinget  af  den  hele  Opgangs¬ 
linie,  dette  Land  allerede  kan  fremvise. 

Produktionen  i  de  forskellige  Lande  er  atter  an¬ 
givet  i  Miil.  Tons;  for  Tysklands  og  Frankrigs  Ved¬ 
kommende  er  de  i  Parentes  ved  1913  angivne  Tal 
Produktionscifrene  for  Elsass-Lothringen. 


1913 

1921 

1922 

Storbritannien: 

Raajern . 

.  .  .  .  10,3 

2,6 

4,9 

Staal  . 

.  .  .  .  7,7 

3,6 

5,8 

U.  S.  A.: 

Raajern . 

....  30,6 

16,5 

26,5 

Staal  . 

.  .  .  .  31,3 

19,7 

29,1 

Tyskland: 

Raajern . 

.  .  .  .  19,0 

6,1 

6,5 

Staal  . 

.  .  .  .  18,6 

8,7 

9,0 

F rankrig : 

Raajern . 

.  .  .  .  5,1 

3,3 

4,9 

Staal . 

....  4,6 

3,0 

4,3 

Elsass-Lothringen : 

Raajern . 

Staal  . 

....  (9,1) 
....  (7,4) 

Belgien : 

Raajern . 

....  2,4 

0,9 

1,6 

Staal  . 

....  2,4 

0,8 

1,5 

Trods  Fremgangen  fra  1921  til  1922  viser  disse  Tal, 
at  Evropas  Jernproduktion  endnu  er  langt  tilbage. 
Dertil  kommer,  at  f.  Eks.  Englands  Staalværker  er 
steget  ca.  50  pCt.  i  Ydeevne  i  Forhold  til  1913.  Der¬ 
imod  nærmer  U.  S.  A.  sig  stærkt  Produktionen  før 
Krigen,  et  stærkt  Tegn  paa  Forholdenes  Bedring  der¬ 
ovre.  Det  er  dels  Jern  og  Staal  til  Byggeforetagender 
og  til  Jernbanemateriel,  dels  til  Automobilfabrika¬ 
tionen,  som  sætter  Jernarbejdet  i  Gang. 

En  stærk  Forskydning  er  under  Krigsaarene  fore- 
gaaet,  især  i  U.  S.  A.,  i  Retning  af  Overgang  til  Elek- 
trostacil.  Krigens  stærke  Forbrug  af  Kvalitetsstaal,  til 
Granater  o.  1.  Ammunitionsmateriel,  har  fremmet  Stu¬ 
diet  af  og  Kendskabet  til  Elektrostaalprocesserne  over¬ 
ordentligt.  Der  er  anlagt  meget  store  Værker,  alene  til 
Fremstilling  af  Staal  ad  elektrisk  Vej,  rundt  i  U.  S.  A., 
nogle  af  dem  hører  til  de  største,  Jorden  kender  —  i 
det  hele  er  Elektrostaalproduktionen  i  U.  S.  A.  i 
de  sidste  8  Aar  tidoblet.  En  stor  Del  af  de  der 
fremstillede  Sorter  gaar  nu  til  Automobilfabrikerne, 
men  ogsaa  til  Værktøjsstaal  o.  a.  Staalsorter,  der  er 
blevet  stærke  Konkurrenter  til  svensk  og  Sheffield- 
Staal. 

Det  amerikanske  Markeds  Bedring  viser  sig  ogsaa 
i  den  Prisstigning,  der  har  fundet  Sted  derovre,  og 
hvorved  det  amerikanske  Jern  er  blevet  dyrere  end 
de  øvrige  Landes.  Men,  som  det  ogsaa  vil  ses  af  de 
følgende  Tal,  er  de  tyske  Priser  paa  dette  Felt  som  paa 
mange  andre  ogsaa  i  Nærheden  af  »Verdensmarkedets«. 
(Tallene  angiver  Priserne  pr.  Ton  Støberi-Raajern  III, 
og  er  anførte  i  Guldmark  (efter  Wirtschaft  u.  Statistik): 

England  U.  S.  A.  Tyskland  Frankrig 


1913 .  59,0  61,75  74,50  70,72 

1922,  Jan .  80,05  89,88  71,48  74,72 

Juli .  82,24  115,20  67,58  73,04 

Dcbr .  87,19  118,86  90,55  76,02 

1923,  Jan .  89,67  122,98  93,37  74,38 


De  høje  amerikanske  Priser  skyldes  naturligvis 
ogsaa,  foruden  de  bedrede  Forhold  derovre,  den 
stærke  Toldmur,  U.  S.  A.  har  bygget  sig. 

Amerikas  ekonomiske  Verdensmagt. 

Et  lille  Glimt  af,  hvad  U.  S.  A.  betyder  i  Øjeblikket 
Verden  over,  viser  de  her  anførte  Tal.  De  angiver,  hvor 
megen  ny  Kapital  der  i  en  Aarrække  er  anbragt  i 
fremmede  Lande  og  i  forskellige  Foretagender  fra  en¬ 
gelsk  og  fra  amerikansk  Side.  Tallene  er  angivne  i 
Millioner  Dollars  og  efter  Omregningen  1  £  =5  Doli. 


Aar 

Fra  England 

Fra  U. 

1911 

503 

31 

1912 

465 

71 

1913 

422 

78 

1920 

40 

464 

1921 

lit 

596 

1922 

276 

652 

© 


Tabellen  viser,  at  før  Krigen  var  det  højst  ubetyde¬ 
lige  Kapitaler,  U.  S.  A.  var  i  Stand  til  at  anbringe  el¬ 
ler  overhovedet  anbragte  i  Udlandet,  medens  England 
derimod  i  Kraft  af  sin  Kapitalrigdom  var  en  betyde¬ 
lig  Laangiver.  Hvorledes  Forholdene  efter  Krigen  har 
ændret  sig,  fremgaar  tydeligt,  og  det  er  betegnende,  at 
selv  om  England  atter  er  paa  Vejen  fremad  som 
Laangiver,  har  U.  S.  A.  ikke  blot  hævdet  sin  Plads, 
men  ogsaa  stadig  arbejdet  den  stærkere  ind. 

Det  sidste  Aars  Kapital,  652  Miil.  Dolk,  er  blevet  an- 


bragt  af  U.  S.  A.  i 

Hovedtrækkene  ved  Udlaan  til 

følgende  Verdensdele  og  til  følgende  Formaal: 

I  Lande  og  Verdensdele 

Til  Stater  og 
Kommuner 

Til  private 
Selskaber 

Ialt 

Evropa  . 

132 

79 

211 

Sydamerika . 

134 

39 

173 

Canada  . 

106 

50 

156 

Østasien . 

111 

1 

112 

483 


169 


652 


Det  vil  bl.  a.  ses,  at  et  Land  som  det  britiske  Ca¬ 
nada  i  1922  har  faaet  sin  Kapital  fra  U.  S.  A.  i  et  Be- 
lob  saa  stort,  at  det  udgør  nær  60  pCt.  af  hele  den 
Kapital,  England  har  anbragt  udenlands. 


ORGANISATIONS-  OG  FORENINGS-MEDDELELSER. 


International  Messe  i  Luxembourg. 

Gennem  Udenrigsministeriets  Oplysningsbureau  for 
Erhvervene  har  Industriraadet  modtaget  Programmet 
for  en  international  Messe,  der  agtes  afholdt  i  Luxem¬ 
bourg  fra  12. — 22.  August  d.  A. 

Anmeldelse  af  Deltagelse  maa  være  Komitéen 
(Adresse:  Foire  Commerciale  Officielle,  Rue  des  Bains 
19,  Luxembourg)  i  Hænde  inden  15.  Juni  og  maa 
være  ledsaget  af  Halvdelen  af  det  Beløb,  der  efter 
den  i  Programmet  fastsatte  Takst  vil  være  at  erlægge 
i  Lejeafgift  for  Stadeplads. 

Programmet  henligger  til  Disposition  for  interesse¬ 
rede  Firmaer  i  Industriraadets  Sekretariat. 

Tyske  Retsafgørelser  angaaende  Køb  og  Salg. 

Paa  Grundlag  af  en  i  »Hamburger  Frcmdenblatt« 
for  den  20.  April  fremkommet  Artikel  har  Gesandt¬ 
skabet  i  Berlin  til  Udenrigsministeriet  meddelt  føl¬ 
gende  Oplysninger  angaaende  nogle  af  den  tyske 
Rigsret  i  den  seneste  Tid  trufne  Afgørelser  i  Rets¬ 
sager  angaaende  Retshandler  om  Køb  og  Salg,  for- 
saavidt  angaar  Klausulerne  »rebus  sic  stantibus«, 
»Preise  freibleibend«  og  »Freibleibend,  Lieferungs- 
moglichkeit  vorbehalten«. 

1)  Klausulen  »rebus  sic  stantibus«. 

Der  er  ikke  Pligt  til  Levering,  naar  de  økonomiske 


Forhold  i  Tiden  mellem  Kontraktafslutning  og  Le¬ 
vering  har  ændret  sig  i  den  Grad,  at  Sælgeren  for 
sin  Ydelse  vilde  erholde  en  Modydelse,  der  ikke  en¬ 
gang  tilnærmelsesvis  kan  betragtes  som  et  saadant 
Ækvivalent  for  Ydelsen,  som  forudsattes  i  Kontrakten. 
Ogsaa  Pengeværdiforringelsen  berettiger  til  Tilbage¬ 
træden  fra  en  Kontrakt  paa  langt  Sigt,  saafremt  det 
ved  Kontraktens  Afslutning  har  været  en  Forudsæt¬ 
ning,  at  Ydelse  og  Modydelse  skulde  ækvivalere  hin¬ 
anden,  og  Køberen  ikke  vil  gaa  ind  paa  en  For¬ 
højelse.  Derimod  kommer  ovennævnte  Klausul  ikke 
til  Anvendelse,  naar  der  er  købt  under  Formlen  »fest 
und  ohne  Widerruf,  also  nicht  freibleibend«,  i  hvilket 
Tilfælde  Leveringspligten  bestaar.  En  Ret  til  at  nægte 
Levering  bestaar  ved  store  Leveringskontrakter,  saa¬ 
fremt  Debitor  kan  bevise,  at  Opfyldelsen  af  Kontrak¬ 
ten  ifølge  de  ændrede  økonomiske  Forhold  vilde  fore 
til  hans  Ruin.  Forudseelige  Ændringer  i  den  økono¬ 
miske  Situation  og  Pengeværdien  berettiger  ikke  til 
Tilbagetræden  fra  Kontrakten. 

2)  Klausulen  »Preise  freibleibend«. 

I  Tilbud  gælder  denne  Klausul  kun  til  Kontraktens 
Indgaaelse.  Bliver  Klausulen  Bestanddel  af  Kontrak¬ 
ten,  er  Køberen  bundet  ved  samme  og  maa  betale  en 
passende  højere  Pris.  Klausulen  berettiger  imidlertid 
ikke  Sælgeren  til,  saa  ofte  han  ønsker  det,  at  for- 

lange  højere  Pris  i  Tiden  mellem  Købet  og  Leverin¬ 
gen.  Forlanger  han  en  højere  Pris  paa  et  Tidspunkt, 
hvor  Leveringen  er  nær  forestaaende,  saa  er  han 
bundet  ved  denne  Pris,  saafremt  han  ikke  særlig 
tydeligt  har  tilkendegivet,  at  han  paa  Grund  af  den 
mulig  stadig  herskende  Usikkerhed  ikke  vil  være 
bundet  ved  Prisen. 

3)  Klausulen  »Freibleibend,  Lieferungsmoglichkeit 
vorbehalten«. 

Denne  Klausul  giver  Ret  til  at  forlange  den  til 
enhver  Tid  gældende  Dagspris,  saafremt  dermed  ikke 
er  forbunden  en  Forfordeling  med  Hensyn  til  Leve¬ 
ringstidspunkt  af  Køberen  i  Forhold  til  andre  Købere. 

Overenskomst  om  glidende  Priser  er  anerkendt, 
saafremt  der  ikke  deri  involveres  en  Spekulation  paa 
den  anden  Parts  Bekostning. 

International  Efteraarsmesse  i  Prag. 

Udenrigsministeriets  Oplysningsbureau  for  Erhver¬ 
vene  har  meddelt  Industriraadet,  at  den  internationale 
Efteraarsmesse  i  Prag  iaar  vil  blive  afholdt  i  Dagene 
fra  2.-9.  September,  samt  at  den  herværende  czeko- 
slovakiske  Gesandt  paa  Messe-Komitéens  Vegne  har 
udtalt  Ønske  om,  at  Danmark  officielt  vil  deltage  i 
Messen. 

Det  formenes,  at  en  meget  betydelig  Deltagelse  i 
Messen  vil  tinde  Sted  iaar,  og  Messe-Komitéen  har 
under  denne  Forudsætning  stillet  i  Udsigt,  at  de  sti¬ 
pulerede  Afgifter  for  Deltagelse  muligvis  vil  kunne 
nedsættes. 

I  Industriraadets  Sekretariat  henligger  til  Gennem¬ 
syn  et  Eksempler  af  Anmeldelsesblanket  og  Regler  for 
Deltagelse  i  Messen. 

Ind-  og  Udførselsforbud  i  New  Zealand. 

Gennem  Udenrigsministeriets  Oplysningsbureau  for 
Erhvervene  har  Industriraadet  modtaget  en  af  Told¬ 
autoriteterne  i  Wellington  udarbejdet  Fortegnelse 
over  de  i  New  Zealand  gældende  Ind-  og  Udførsels¬ 
forbud. 

Fortegnelsen  henligger  til  Gennemsyn  i  Industri¬ 
raadets  Sekretariat. 

Havnen  i  Murmansk. 

Eicon.  Schnisn.  meddeler,  at  man  i  Murmansk  er 
ved  at  opføre  en  Kaj,  ved  hvilken  Oceandampere 
skal  kunne  lægge  til.  Samtidig  bygges  i  Murmansk 
et  Værft  til  Fremstilling  af  Fiskefartøjer. 


Handels-  og  Industriudstillingen  i  Reval. 

Gennem  Udenrigsministeriets  Oplysningsbureau  for 
Erhvervene  har  Industriraadet  modtaget  nogle  Eks¬ 
emplarer  af  en  af  Komitéen  for  den  Handels-  og  In¬ 
dustriudstilling,  der  afholdes  i  Reval  fra  2. — 11.  Juni 
d.  A.  (se  Tidsskriftets  Hefte  4  d.  A.),  udgiven  Vejledning 
indeholdende  Oplysninger  vedrørende  Leje  af  Stade¬ 
plads  og  Toldformaliteter,  der  vil  være  at  iagttage  for 
Varer,  der  udstilles,  Pasformaliteter,  etc. 

De  paagældende  Tryksager  henligger  til  Gennem¬ 
syn  i  Industriraadets  Sekretariat. 

□□□□□□ 


Fra  Biblioteket. 


Biblioteket  er  daglig  aabent  Kl.  10—10,  Søndage 
10—4.  (I  Juni  Maaned  er  Biblioteket  aabent  10—8, 
Søndage  10—12). 

I  Stedet  for  at  give  denne  Rubriks  interesserede 
Læsere  en  Liste  over  Bibliotekets  Nyerhvervelser 
eller  særlige  Emner  ønsker  man  gerne  at  henvende 
sig  til  dem  med  en  Anmodning  fra  Biblioteket  eller 
rettere  egentlig  med  to.  De  fleste  af  vore  Laanere  og 
af  Foreningens  og  Industriraadets  Medlemmer  har 
blandt  deres  Subskriptioner  enkelte  Tidsskrifter,  som 
Tid  efter  anden  gaar  til  Papirmøllen,  men  et  halvt 
eller  kvart  Aar  efter  opdager  de,  at  der  i  et  af  Hef¬ 
terne  stod  en  Artikel,  som  pludselig  er  aktuel  —  men 
desværre  ikke  til  at  opdrive  igen.  Vedkommende  hen¬ 
vender  sig  andre  Steder  og  her,  men  forgæves. 

Havde  han  været  blandt  de  Firmaer,  som  samler 
Hefterne  for  at  overlade  dem  til  Biblioteket,  vilde  han 
kunne  tinde  Heftet;  men  det  tænkte  han  desværre 
ikke  paa  den  Gang.  Maaske  tør  det  haabes,  at  disse 
Linier  leder  til,  at  flere  betænker  Biblioteket  med  Tids¬ 
skrifterne  regelmæssigt,  saa  det  virkelig  kan  faa  Be¬ 
tydning  for  alle,  som  senere  har  Brug  derfor. 

Den  anden  Anmodning,  som  ogsaa  er  i  paagældendes 
egen  Interesse,  gaar  ud  paa  at  udvide  vor  Katalog¬ 
samling.  Skønt  den  de  sidste  Aar  kun  har  modtaget 
ganske  faa  nye  Kataloger,  benyttes  den  meget;  men 
for  at  den  skal  give  det  fulde  Udbytte  og  give  virke¬ 
ligt  Begreb  om  inden-  og  udenlandske  Firmaers  Stan¬ 
dard  vil  det  være  nødvendigt,  at  de  forskellige  Fir¬ 
maer  viser  den  fornyet  Interesse. 

I  Løbet  af  Sommeren  vil  der  ske  direkte  Henven¬ 
delse  til  Firmaerne,  men  det  vilde  være  nemmest  baade 
for  Firma  og  Bibliotek,  om  Forbindelsen  kunde  ske 
straks  ved,  at  den  Chef,  som  læser  denne  Anmodning, 
paa  staaende  Fod  giver  Ordren:  Send  Industriforenin¬ 
gens  Bibliotek  de  sidste  Kataloger! 

Han  vil  nok  erindre,  at  Adressen  er: 

Vesterbrogade  1,  2.  Sal,  Kjøbenhaun  B. 

Handelsoverenskomsten  med  Rusland. 


INDEN  længe  vil  den  danske  Rigsdag  være  stil¬ 
let  overfor  Afgørelsen  af  det  vigtige  Spørgs- 
maal,  om  Danmark  nu  skal  indtræde  i  Rækken 
af  de  Lande,  der  har  sluttet  Handelsoverenskomst 
med  Rusland.  Det  er  givet,  at  den  Afgørelse,  der 
træffes,  vil  kunne  faa  vidtrækkende  Følger  saa- 
vel  for  det  danske  Erhvervslivs  Udvikling  som 
for  Danmarks  hele  Stilling  overfor  den  økonomi¬ 
ske  Verdenspolitik,  og  det  er  derfor  i  lige  saa  høj 
Grad  forstaaeligt  som  heldigt,  at  Lovgivningsmag¬ 
ten  har  gjort  dette  Spørgsmaal  til  Genstand  for 
indgaaende  Overvejelser,  og  at  den  offentlige  Me¬ 
ning  har  interesseret  sig  for  denne  Sag. 

Industriens  Stilling  overfor  Spørgsmaalet  om 
en  Handelsoverenskomst  med  Rusland  har  under 
hele  Sagens  Udvikling  været  ganske  klar.  Der 
er  ikke  lagt  Skjul  paa,  at  Industrien  vil  anse  det 
for  heldigt,  om  en  saadan  Overenskomst  sluttes, 
og  det  er  en  Kendsgerning,  at  mange  industrielle 
Virksomheder  tillægger  Genaabningen  af  det  rus¬ 
siske  Marked  stor  Betydning,  fordi  de  anser  det 
for  sandsynligt,  at  der  i  Rusland  vil  kunne  gen¬ 
skabes  et  Marked  for  Afsætning  af  danske  Indu¬ 
striprodukter.  Industriraadet  har  derfor  under 
5.  Maj  d.  A.  i  Forbindelse  med  Grosserer-Societe¬ 
tets  Komité  tilstillet  Det  udenrigspolitiske  Nævn, 
der  har  haft  Traktatforslaget  til  Behandling,  en 
Skrivelse  af  følgende  Indhold: 

»I  Anledning  af  de  nu  stedfindende  Forhand¬ 
linger  om  den  for  nogen  Tid  siden  mellem  Re¬ 
præsentanter  for  den  danske  Regering  og  den  rus¬ 
siske  Sovjetregering  indgaaede  Overenskomst  til¬ 
lader  underskrevne  Organisationer,  Grosserer-So¬ 
cietetets  Komité  og  Industriraadet,  sig  overfor 
Det  udenrigspolitiske  Nævn  indtrængende  at  un¬ 
derstrege  den  Betydning,  som  det  efter  vor  For¬ 


mening  vil  have,  at  en  Ratificering  af  den  nævnte 
Overenskomst  snarest  finder  Sted. 

Det  vil  ganske  vist  ikke  være  muligt  i  Enkelt¬ 
heder  at  paavise  de  Fordele,  som  en  Ikrafttræden 
af  Overenskomsten  straks  vil  kunne  faa  for  dansk 
Erhvervsliv,  men  det  maa  paa  den  anden  Side 
fastholdes,  at  saaledes  som  Sagen  nu  ligger,  vil 
en  Forkastelse  af  Overenskomsten  i  hvert  Fald 
stille  det  danske  Erhvervsliv  i  en  meget  daarlig 
Stilling  overfor  Rusland  og  sikkert  ganske  af¬ 
skære  danske  Firmaer  fra  at  udnytte  de  Mulig¬ 
heder  for  en  lønnende  Samhandel,  der  maatte 
være  til  Stede. 

Under  Hensyn  hertil  maa  dansk  Handel  og  In¬ 
dustri  meget  anbefale,  at  Overenskomsten  mellem 
Danmark  og  Rusland  godkendes  af  den  høje 
Rigsdag,  og  Grosserer-Societetets  Komité  og  Indu¬ 
striraadet  tillader  sig  at  haabe,  at  Det  udenrigs¬ 
politiske  Nævn  vil  yde  sin  betydningsfulde  Med¬ 
virken  hertil.« 

Som  anført  i  denne  Skrivelse  er  det  ifølge  Sa¬ 
gens  Natur  ikke  muligt  for  dansk  Handel  og  In¬ 
dustri  i  Enkelthederne  at  paavise  de  Fordele,  en 
Overenskomst  med  Rusland  i  Øjeblikket  vil  med¬ 
føre  for  det  danske  Erhvervsliv  —  bl.  a.  fordi 
Udtalelsen  i  denne  Henseende  maa  baseres  paa 
Erfaringer,  byggede  paa  en  alsidig  Prøvelse  af  de 
erhvervsmæssige  Muligheder,  som  Forholdene  nu 
frembyder  i  Rusland.  Et  staar  imidlertid  klart, 
nemlig  at  der  ved  en  Ratifikation  af  Overens¬ 
komsten  bliver  givet  danske  Forretningsmænd 
Adgang  til  at  rejse  i  Rusland  og  dér  undersøge 
disse  Muligheder.  At  dette  er  af  den  største  Be¬ 
tydning,  navnlig  for  Firmaer,  der  tidligere  har 
gjort  Forretning  paa  Rusland,  er  selvindlysende, 
løvrigt  burde  den  Omstændighed,  at  Rusland  her 

i  Landet  forefinder  et  betydeligt  Afsætningsmar¬ 
ked  for  adskillige  af  sine  Frembringelser,  have  til 
Følge,  at  man  til  Gengæld  vil  foretage  Indkøb  af 
danske  Industriprodukter,  af  hvilke  mange  er 
fuldt  ud  konkurrencedygtige  paa  det  russiske 
Marked,  hvor  dansk  Initiativ  iøvrigt  altid  har 
forstaaet  at  gøre  sig  gældende. 

Det  er  paa  den  anden  Side  lige  saa  vigtigt,  at 
man  i  denne  Sag  gør  sig  klart,  hvilken  Skade 
Overenskomstens  Forkastelse  vil  tilføje  dansk  Er¬ 
hvervsliv.  Vil  ikke  danske  Forretningsmænd  med 
megen  Styrke  kunne  spørge,  hvorledes  deres 
Chancer  i  Fremtiden  vil  blive  for  at  udnytte  op¬ 
dukkende  Muligheder  for  en  lonnende  Samhan¬ 


del  med  Rusland,  hvis  ogsaa  den  nu  foreliggende 
Situation  forpasses?  Vil  en  Forkastelse  af  Over¬ 
enskomsten  ikke  være  ensbetydende  med,  at  dan¬ 
ske  Firmaer  i  kortere  eller  længere  Tid  udeluk¬ 
kes  fra  det  russiske  Marked  og  derved  stilles 
ugunstigere  end  Firmaer  i  andre  Lande?  Vil 
et  saadant  Skridt  ikke  endelig  medføre,  at  vore 
Muligheder  for  i  Fremtiden  at  faa  tilvejebragt  en 
Ordning  af  Handelssamkvemmet  med  Rusland 
vanskeliggøres  i  allerhøjeste  Grad? 

Alle  Forhold  taget  i  Betragtning  bør  da  denne 
Sag  kun  have  een  Udgang,  nemlig  Ratifikationen 
af  Overenskomsten. 


©  ©  © 


Industriel  Toldlovgivning. 


Efter  de  af  Statsministeren  i  den  afsluttede 
Rigsdagssamling  fremsatte  Udtalelser  maa  den 
store  Toldreform  vel  foreløbig  betragtes  som 
opgivet,  og  det  Toldlovforslag,  Regeringen  har 
fremlagt  for  Rigsdagen  i  de  to  sidste  Samlinger, 
vil  følgelig  næppe  blive  fremsat  paany. 

Samtidig  med  at  man  indenfor  Produktion  og 
Omsætning  vil  glæde  sig  over,  at  den  vedvarende 
Usikkerhed,  der  har  været  en  Følge  af  den  sta¬ 
dige  Diskussion  om  en  Nedsættelse  af  Toldbe¬ 
skyttelsen  og  en  Overgang  til  Værditoldsystemet, 
nu  i  hvert  Fald  for  nogen  Tid  er  bragt  til  Ophør, 
vil  der  formentlig  være  Anledning  til  at  dvæle 
lidt  ved  de  Resultater,  to  Aars  urovækkende  Told¬ 
kampagne  har  ført  til. 

Det  første  og  største  Resultat,  der  er  opnaaet, 
er  forsaavidt  af  negativ  Karakter,  som  det  ikke 
drejer  sig  om  en  Forandring  af  Toldlovgivnin¬ 
gen,  men  netop  om  en  Bevarelse  af  den  gamle 
Toldlov,  idet  det  Forsøg,  der  blev  gjort  paa  at 
forringe  Toldloven,  lykkeligt  blev  afværget.  Told¬ 
loven  af  1908  har  sine  store  Mangler,  og  tilmed 
er  de  Forudsætninger,  hvorunder  den  i  sin  Tid 
blev  udarbejdet,  bristet,  fordi  Prisniveauet  er  for¬ 
doblet,  saa  at  baade  Beskyttelse  og  Beskatning 
er  blevet  halveret.  For  Industrien  og  Handelen 
byder  Toldloven  af  1908  imidlertid  paa  den  ube¬ 
stridelige  Fordel,  at  man  kender  deres  Virknin¬ 
ger  fuldt  ud;  Produktionen  har  indrettet  sig  efter 
den,  og  Handelen  ved,  hvilke  Toldbeløb  der  maa 
medtages  i  Kalkulationen.  Selv  om  Iiaandværk 
og  Industri  bestemt  maa  fastholde  Nødvendighe¬ 
den  af,  at  Toldloven  føres  å  jour,  saa  maa  disse 
Erhverv  dog  lige  saa  bestemt  afvise  den  i  Værdi- 


toldlovforslaget  tilbudte  »å  jour-Føring«,  der  i  all 
for  mange  Tilfælde  betød  en  direkte  Nedsættelse 
af  Beskyttelsen,  samtidig  med  at  Indførelsen  af 
Værditoldsystemet  gjorde  hele  Toldbeskyttelsen 
svingende  og  ganske  uberegnelig.  Denne  Protest 
fik  en  kraftig  Tilslutning  fra  Handelsstanden,  der 
i  Værdifortoldningens  Indførelse  saa  en  f.  Eks. 
for  Reeksportforretningen  næsten  ødelæggende 
Foranstaltning.  Situationen  formede  sig  i  Virke¬ 
ligheden  som  en  Konflikt  mellem  paa  den  ene 
Side  gamle  —  og  derfor  hævdvundne  —  Prin¬ 
ciper,  der  i  større  eller  mindre  Grad  havde  direkte 
Tilslutning  af  de  3  af  de  4  store  politiske  Partier, 
og  paa  den  anden  Side  det  praktiske  Erhvervsliv, 
der  maatte  bekæmpe  disse  Frihandels-  og  Værdi- 
toldprinciper  som  skadelige  og  uretfærdige.  I  den 
Udgang,  denne  Konflikt  fik,  tør  man  maaske  se 
ikke  alene  et  Bevis  paa,  at  den  praktiske  Indsigt 
gik  af  med  Sejren,  men  tillige  en  Anerkendelse 
fra  den  danske  Rigsdags  Side  af,  at  en  Toldlov 
ikke  bor  gennemføres  mod  Industriens,  Haand- 
værkets  og  Handelens  enstemmige  Protest. 

Foruden  denne  i  sig  selv  saare  vigtige  Afvær¬ 
gelse  af  det  dogmebundne  Regeringsforslag  er  der 
imidlertid  ogsaa  opnaaet  positive  Fremskridt, 
idet  det  paa  forskellige  Punkter  er  lykkedes  at 
opnaa  vigtige  Indrømmelser.  Dette  gælder  saa- 
ledes  Statsministerens  Tilsagn  vedrørende  en  tek¬ 
nisk  Revision  af  Toldloven,  hvorved  de  Menings¬ 
løsheder  og  Uretfærdigheder,  der  bl.  a.  maa  være 
Følgen  af  den  gennemgribende  tekniske  Udvik¬ 
ling  siden  1908,  søges  bortfjernet.  En  saadan 
Modernisering  af  Toldloven  vil  have  sin  store  Be¬ 
tydning  og  vil  indenfor  Erhvervene  blive  imøde- 

set  med  berettiget  Forventning.  Et  andet  Punkt, 
hvor  der  kan  peges  paa  en  afgjort  Hensyntagen 
til  Produktionens  Ønsker,  er  Kriseværnet  for  de 
to  Industrier,  Skotøjsfabrikationen  og  Cigarfabri¬ 
kationen.  Omend  den  Støtte,  der  i  sidste  Instans 
blev  ydet  her,  hverken  er  rundelig  eller  ubetin¬ 
get,  saa  betyder  den  dog,  at  to  særlig  haardt  ramte 
Industrier  har  faaet  et  Pusterum  i  en  ellers 
næsten  haabløs  Kamp  mod  den  valutabegunsti¬ 
gede  Import.  Fra  den  fuldkomne  Afvisning  i 
Slutningen  af  1921  af  Industriens  Krav  om  en 
Krisebeskyttelse  og  til  Rigsdagens  Vedtagelse  af 
Importreguleringsloven  i  Sommeren  1922  og  den 
derefter  vedtagne  Afløsningslov  med  særlige  Krise¬ 
toldsatser  rummes  et  Fremskridt,  som  en  nøgtern 
Betragtning  af  alle  foreliggende  Forhold  i  1921 
ikke  turde  have  anset  for  sandsynligt.  Ogsaa  her 
har  de  teoretiske  Principer,  der  i  saa  høj  Grad 
har  præget  vort  politiske  Liv,  maattet  vige  Plad¬ 
sen  for  Øjeblikkets  praktiske  Krav,  og  at  dette 
har  været  heldigt  for  Samfundet  som  Helhed, 
fremgaar  med  utvetydig  Klarhed  af  de  offentlig¬ 
gjorte  Meddelelser  om  Arbejdsløshedens  Aftagen 
indenfor  Cigar-  og  Skotøjsindustrien.  Desværre 
ser  det  for  Øjeblikket  ud,  som  om  en  lignende 
Forstaaelse  af,  hvornaar  de  gamle  Dogmers  Tid 
er  forbi,  ikke  kan  ventes  hos  Skotøjsindustriens 
Arbejdere,  saa  at  det  for  Skotøjsfabrikationen  op- 
naaede  Resultat  maaske  for  en  Del  forspildes. 
Naar  man  ser,  hvorledes  selv  de  i  Industriens 
Trivsel  direkte  interesserede  Arbejdere  føler  sig 
bundet  til  at  følge  de  engang  hyldede  Vedtagelser 
fremfor  at  indrette  sig  efter  de  ændrede  Forhold, 
vil  det  bedre  forstaas,  hvor  vanskeligt  det  har  væ¬ 
ret  at  faa  den  danske  Rigsdag  og  den  offentlige 
Mening  til  at  forlade  de  gamle  Doktriner,  og  det 
vil  herudfra  kunne  ses,  hvorfor  det  har  været 
umuligt  at  faa  en  effektiv  Hjælp  til  de  andre  Fag 
som  f.  Eks.  Kurvemagerfaget,  der  i  saa  høj  Grad 
trænger  hertil. 

Straks  efter  Forelæggelsen  af  Regeringens  Told¬ 
lovforslag  blev  der  gennemført  en  Lov,  hvorefter 
en  Del  af  de  forestaaende  Toldforhøjelser  for 
Luksusvarer  straks  blev  sat  i  Kraft.  Denne 
Luksustoldlov,  der  i  sin  første  Skikkelse  kun 
havde  Gyldighed  i  nogle  Maaneder,  er  siden  ble¬ 
vet  forlænget,  og  efter  den  sidste  Vedtagelse  gæl¬ 
der  Lnksustoldloven  til  Udgangen  af  indeværende 
Aar.  I  dens  oprindelige  Form  indeholdt  Luksus- 
toklloven  mange  Bestemmelser,  der  var  direkte 
stridende  mod  Haandværkets  og  Industriens  In¬ 
teresser,  og  Haandværkets  og  Industriens  fælles 


Toldudvalg  optog  derfor  straks  et  Arbejde  for  at 
faa  disse  Ting  rettet  og  i  det  hele  taget  faa  ind¬ 
ført  Ændringer,  der  kunde  gavne  den  indenland¬ 
ske  Produktion.  Desuden  søgte  det  fælles  Told¬ 
udvalg  af  al  Magt  at  støtte  Handelen  i  dens  Be¬ 
stræbelser  for  at  faa  de  gennemførte  Værditold¬ 
satser  ændret  til  Vægttoldsatser. 

Af  de  Forbedringer,  det  ved  de  forskellige  Re¬ 
visioner  af  Luksustoldloven  lykkedes  at  faa  gen¬ 
nemført,  skal  fremhæves: 

For  Hatte  med  Silkefoer,  Silkebaand  m.  v.  var 
der  med  de  nye  Toldsatser  for  Silke  negativ  Told¬ 
beskyttelse.  Det  lykkedes  at  udvirke  en  For¬ 
højelse  i  Tolden  for  disse  Hatte,  saaledes  at  den 
negative  Beskyttelse  bortfaldt.  Selve  det  System 
at  have  en  høj  Værditold  paa  Raavaren  og  en 
Styktold  for  den  færdige  Vare  vil  imidlertid  let 
føre  til  Urimeligheder,  fordi  en  Forskydning  i 
Prisniveauet  kan  have  til  Følge,  at  Raavaretolden 
kommer  til  at  overstige  Toldafgiften  for  den  fær¬ 
dige  Vare.  Hatteindustriens  Toldforhold  trænger 
derfor  sikkert  —  trods  den  opnaaede  Bedring  — 
til  en  Revision. 

Porcelænsindustrien  fik  i  den  første  Luksus¬ 
toldlov  en  Værdifortoldning.  Da  det  viste  sig,  at 
den  paagældende  Sats  i  Virkeligheden  betød  en 
Nedgang  i  Toldbeskatningen,  blev  den  ophævet 
og  erstattet  med  den  gamle  Vægttoldsats.  Ved 
den  sidste  Revision  af  Luksustoldloven  blev  In¬ 
dustriens  aargamle  Ønske  om  ændret  Inddeling 
af  Toldloven  imødekommet,  saaledes  at  mønstret 
Porcelæn  med  én  Farve  nu  er  henført  under 
den  højeste  Sats,  hvorunder  det  efter  sin  Værdi 
og  hele  Karakter  naturligt  hørte  hjemme. 

Luksustolden  paa  Silkegarn  virkede  til  megen 
Gene,  og  efter  at  der  først  var  gennemført  for¬ 
skellige  Dispensationer,  saaledes  at  f.  Eks.  de 
Virksomheder,  der  anvender  Silkegarn  til  Væv¬ 
ning,  Strikning  m.  v.,  gik  fri  for  Luksustolden, 
er  Silkegarn  nu  taget  helt  ud  af  Luksustoldloven. 

Silkeflor ,  der  anvendes  i  Mølleindustrien  og 
Chokoladeindustrien,  er  ligeledes  blevet  fritaget 
for  Luksustolden. 

Det  samme  gælder  Tagalfletninger,  knyttet  med 
Silke,  hvilket  har  Betydning  for  Straahattefabri- 
kationen. 

Tolden  paa  Plader  og  Stænger  af  Guld  og  Sølv 
er  i  Overensstemmelse  med  Sølvvareindustriens 
Ønske  nedsat  fra  15  pCt.  af  Værdien  til  250  Øre 
pr.  kg,  og  samtidig  er  Toldsatsen  15  pCt.  af  Vær¬ 
dien  bevaret  for  de  færdige  Varer.  Tidligere  var 
Tolden  70  Øre  pr.  kg  baade  paa  Pladerne  og  de 

færdige  Varer,  saa  at  den  gennemførte  Ændring 
betyder  en  væsentlig  Bedring  af  Fabrikationens 
Toldvilkaar. 

For  Elektropletvarer  er,  efter  et  derom  fra 
Haandværkets  og  Industriens  fælles  Toldudvalg 
fremsat  Forslag,  Tolden  forhøjet  til  15  pCt.  af 
Værdien. 

Tapeter,  der  tidligere  fortoldedes  efter  hen¬ 
holdsvis  20  og  30  Øre  pr.  kg,  er  henført  under 
kombinerede  Toldsatser,  nemlig  15  Øre  plus  5 
pCt.  af  Værdien,  og  25  Øre  plus  5  pCt.  af  Værdien. 
For  de  finere  Tapeter  vil  de  nye  Satser  give  en 
noget  højere  Toldbeskatning. 

Toldafgiften  paa  Skind-  og  Buntmagerarbejder 
blev  sidste  Foraar  nedsat  fra  25  til  20  pCt.  af  Vær¬ 
dien;  et  nu  fremsat  Forslag  om  en  fuldstændig 
Overgang  til  Vægttold  lod  sig  desværre  ikke  gen¬ 
nemføre. 

Linned  i  Forbindelse  med  Kniplinger  og  Fe¬ 
stons  har  faaet  en  Toldforhøjelse. 

Tolden  for  Konfekturer  og  Bonbons  indehol¬ 
dende  Vin  og  Spiritus  er  forhøjet  til  1  Kr.  pr.  kg. 

Møbler  og  Dele  til  Møbler  samt  Rammer  og 
Rammelister  af  eller  i  Forbindelse  med  finere 
Træsorter  eller  Forgyldning  og  Forsølvning,  samt 
Montrer  er  blevet  forhøjet  fra  30  Øre  til  50  Øre 
pr.  kg.  Som  bekendt  er  der  en  overordentlig  stor 
Import  af  udenlandske  Møbler,  samtidig  med  at 
en  Mængde  danske  Møbelsnedkere  gaar  ledige. 
Selv  om  den  gennemførte  Toldforhøjelse  i  første 
Række  har  fiskale  Formaal,  tør  det  dog  vistnok 
antages,  at  den  Omstændighed,  at  Tolden  omtrent 
er  blevet  fordoblet,  i  nogen  Grad  vil  bedre  Møbel¬ 
industriens  Stilling. 

For  Automobildæk  og  Automobilslanger  er  der 
indført  en  Forhøjelse  af  Toldbeskatningen,  idet 
den  hidtidige  Sats  —  50  Øre  pr.  kg  —  er  blevet 
omændret  til  40  Øre  pr.  kg  plus  6  pCt.  af  Vær¬ 
dien,  og  for  Massivringe  fra  16  Øre  pr.  kg  til  12 
Øre  plus  6  pCt.  af  Værdien.  Efter  de  nye  Satser 
vil  Beskyttelse  for  Fabrikation  af  Autodæk  og 
-slanger  formentlig  være  ca.  10  pCt.  af  Værdien. 
Efter  Toldloven  af  1908  var  Toldsatserne  for  de 
nævnte  Varer  saa  lave,  at  Industrien  i  Virkelig¬ 
heden  stod  uden  nogensomhelst  Beskyttelse,  hvor¬ 
for  det  danske  Marked  ogsaa  i  stor  Udstrækning 
blev  brugt  som  Losseplads  for  den  udenlandske 
Industris  Overproduktion.  Selv  om  den  nu  gen¬ 
nemførte  Toldforhøjelse  paa  langt  nær  svarer  til 
det,  der  vil  være  nødvendigt  for  at  stille  den  dan¬ 
ske  Industri  paa  lige  Fod  med  den  fremmede 


Dumping,  saa  betyder  denne  Toldforhøjelse  dog 
en  god  Støtte  for  Industrien. 

Tolden  paa  Pianoer  er  forhøjet  fra  10  pCt.  af 
Værdien  til  12  pCt.  af  Værdien. 

Bestræbelserne  for  i  al  Almindelighed  at  faa 
Luksustolden  overført  til  Vægttold  er  endnu  ikke 
lykkedes;  en  vigtig  Forbedring  er  imidlertid  op- 
naaet  derved,  at  Toldén  for  Pyntefjer  samt  Blom¬ 
ster  af  Manufakturstof  er  blevet  forandret  fra 
Værditold  til  Vægttold.  Dette  er  af  ikke  ringe  Be¬ 
tydning  for  Modevareindustrien.  Naar  Spørgs- 
maalet  om  en  teknisk  Revision  af  Tolden  og  en 
Fornyelse  af  Luksustolden  kommer  til  at  ligge 
for,  vil  Forslagene  om  at  erstatte  Værditolden  paa 
Silke  med  Vægttoldsatser  sikkert  blive  bragt  frem 
igen,  og  under  Hensyn  til  de  Erfaringer,  man  har 
gjort  med  Værdifortoldningens  mange  uheldige 
Sider,  tør  det  maaske  haabes,  at  Produktionens 
og  Handelens  Forslag  i  saa  Henseende  vil  blive 
mødt  med  større  Forstaaelse  end  hidtil. 

Chokoladeindustrien  fik  en  øget  Toldbyrde  ved 
den  store  Forhøjelse  af  Tolden  paa  Vanille.  Dels 
for  at  udligne  dette  og  dels  for  i  nogen  Grad  at 
afbøde  de  betydelige  Omkostninger,  der  ved  de 
af  Chokolade-  og  Sukkervarebeskatningen  nød- 
vendiggjorte  Kontrolbestemmelser  m.  v.  blev  paa¬ 
lagt  Chokolade-  og  Sukkervareindustrien,  er  der 
opnaaet,  at  Toldafgiften  paa  Kakaobønner  ned¬ 
sættes  fra  12  Øre  til  6  Øre  pr.  kg. 

Foruden  Ændringer  i  Fortoldningen  af  Varer, 
der  kan  siges  at  høre  ind  under  det  efterhaanden 
meget  omfattende  Luksusbegreb,  blev  der  ogsaa 
ved  den  sidste  Revision  af  Luksustoldloven  taget 
Hensyn  til  Produktionens  Ønsker  om  Ændringer 
i  Toldloven,  hvor  de  gældende  Bestemmelser  vir¬ 
ker  urimeligt. 

For  Skibsværfterne  har  Forholdet  hidtil  været 
det,  at  de  fik  en  Godtgørelse  for  anvendte  told¬ 
pligtige  Materialer,  indtil  2  pCt.  af  Nybygninger¬ 
nes  Salgssum.  I  visse  Tilfælde  kunde  denne  Told¬ 
godtgørelse  imidlertid  ikke  dække  Toldudgifterne, 
saaledes  at  Skibsværfterne  kom  til  at  arbejde  med 
negativ  Toldbeskyttelse.  Det  er  nu  lykkedes  at 
faa  Godtgørelsesprocenten  sat  op  fra  2  til  3  pCt., 
hvorved  det  nævnte  Misforhold  formentlig  vil 
være  bortfjernet. 

Ifølge  Toldloven  af  1908  indgik  saavel  Alumi¬ 
niumsvarer  som  Aluminiumsplader  til  30  Øre  pr. 
kg.  Da  der  ved  Fabrikationen  fremkom  Svind, 
var  der  paa  dette  Omraade  negativ  Beskyttelse; 
dette  er  nu  blevet  rettet,  idet  Tolden  for  færdige 

Aluminiumsvarer  er  blevet  forhøjet  fra  30  til  45 
Øre  pr.  kg. 

Ogsaa  for  Fremstillingen  af  lysfølsomt  Foto¬ 
grafpapir  var  der  negativ  Toldbeskyttelse.  Nu  er 
Toldsatserne  paa  saadant  lysfølsomt  Fotograf¬ 
papir  og  -karton  forhøjet  fra  30  Øre  til  1  Kr. 
pr.  kg. 

I  Toldloven  af  1908  var  Toldsatserne  for  elek¬ 
triske  Maskiner  fastsat  til  7V2  pCt.  af  Værdien. 
Naar  Maskinerne  indførtes  i  Dele,  kunde  de  imid¬ 
lertid  indklareres  under  andre  Toldsatser,  saa- 
ledes  at  man  i  Virkeligheden  kunde  omgaa  Told¬ 
lovens  Bestemmelser  ved  at  adskille  Maskinerne 
forinden  Indførslen.  Dette  Forhold  er  nu  blevet 
rettet,  idet  de  vigtigste  Maskindele  herefter  ind- 
gaar  til  den  samme  Toldsats  —  7V2  pCt.  af  Vær¬ 
dien  —  som  den  fuldt  færdige  elektriske  Ma¬ 
skine. 

Naar  Automobildæk  og  -slanger  blev  indført 
paamonteret  Hjulene,  kom  de  ind  til  en  endnu 
lavere  Toldsats  end  ellers.  Dette  er  nu  ogsaa  ble¬ 
vet  rettet,  saaledes  at  Automobilhjul  med  paa¬ 
siddende  Dæk  eller  Ringe  indfortoldes  under  de 
nu  indførte  nye  Toldsatser  for  saadanne  Gummi¬ 
varer. 

□□□□□□ 

Aktiv  Handelspolitik  — 

Dobbelt  Toldtarif. 

Ved  den  livlige  Debat,  der  i  det  sidste  Aars  Tid 
har  været  ført  angaaende  den  Handelspolitik,  som 
Danmark  bør  følge  for  at  sikre  sine  Frembrin¬ 
gelser  de  bedst  mulige  Afsætningsbetingelser  paa 
Verdensmarkedet,  har  der  ifølge  Sagens  Natur  fra 
alle  Sider  været  Enighed  om,  at  nævnte  Maal 
ubetinget  bør  tilstræbes.  Derimod  har  der  i  om¬ 
fattende  Grad  hersket  Uenighed  om,  hvilke  Mid¬ 
ler  man  skulde  benytte  for  at  opnaa  dette  Maal. 
Medens  man  navnlig  fra  den  Kreds,  der  repræ¬ 
senterer  Landbruget,  har  forfægtet  den  Opfattelse, 
at  vi  burde  føre  en  liberal  Toldpolitik  og  ved  For¬ 
handlingerne  med  de  Lande,  hvormed  der  skal 
afsluttes  Handelstraktater,  stadig  henvise  til  dette 
Forhold,  har  man  fra  Industriens  Side  hævdet,  at 
nævnte  Fremgangsmaade  uden  al  Tvivl  nu  ikke 
vil  føre  til  Maalet,  fordi  der  efter  Krigen  er  sket 
en  afgørende  Ændring  i  de  forskellige  Landes 
Told-  og  Traktatpolitik.  Man  har  fra  Industriens 
Side  krævet,  at  der  skulde  føres  en  aktiv  Handels¬ 
politik,  og  da  at  vi  i  første  Linie  skulde  benytte 
det  Kort,  som  vi  har  paa  Haanden,  nemlig  vor 


Kobeevne.  Man  har  fremholdt  det  urimelige  i,  at 
Lande,  der  her  i  Danmark  finder  et  stort  og  godt 
Afsætningsmarked  for  deres  Frembringelser,  ikke 
indenfor  deres  Omraader  giver  danske  Varer  ri¬ 
melige  Afsætningsmuligheder,  ja  endda  ofte  ugun¬ 
stigere  Betingelser  end  andre  Lande,  der  i  Kraft 
af  politiske,  økonomiske  og  andre  Forhold  har 
forstaaet  at  opnaa  særlige  Fordele.  Fra  Industri¬ 
ens  Side  har  man  paapeget  Muligheden  af  at  ud¬ 
nytte  vor  Ivøbeevne  gennem  Anvendelsen  af  en 
dobbelt  Toldtarif. 

Modstanderne  af  den  aktive  Handelspolitik  har 
i  og  for  sig  ikke  benægtet,  at  en  saadan  Politik 
i  Principet  kunde  være  formaalstjenlig,  men  man 
har  stadig  henvist  til,  at  et  saa  lille  Land  som 
Danmark  ikke  kunde  følge  denne  Politik  —  dette 
maatte  man  overlade  til  de  store  Nationer,  der  i 
Kraft  af  deres  politiske  og  økonomiske  Indflydelse 
havde  den  fornødne  Baggrund  for  at  gennemføre 
noget  saadant. 

Det  er  i  denne  Forbindelse  højst  interessant  at 
se,  at  man  rundt  omkring  i  andre  Lande,  hvis 
Størrelse  omtrent  er  som  Danmarks,  ikke  har 
vist  den  samme  Forsagthed  og  manglende  Tro 
paa  sin  egen  Indflydelse.  I  Udenrigsministeriets 
Tidsskrift  for  den  1.  Maj  d.  A.  omtales  det  saa¬ 
ledes,  at  den  belgiske  Regering  i  Marts  Maaned 
har  fremsat  Forslag  til  en  ny  Toldlov,  ved  hvis 
Forelæggelse  Finansministeren  fremhævede,  at 
Regeringen  ikke  har  haft  til  Hensigt  at  forlade 
Belgiens  traditionelle  Frihandelspolitik.  løvrigt 
hedder  det  i  den  paagældende  Artikel: 

»Karakteristisk  for  Forslaget  er  Indførelsen  af 
en  Dobbelttarif:  en  Minimaltarif,  der  er  fastsat 
efter  fiskale  Hensyn,  men  iøvrigt  kan  reduceres 
ved  specielle  Handelsoverenskomster,  og  en 
Maksimaltarif,  der  skal  opfattes  som  en  Forsvars¬ 
tarif,  som  kun  tænkes  bragt  i  Anvendelse  over¬ 
for  Lande,  med  hvilke  Belgien  ikke  har  kunnet 
opnaa  nogen  Handelstraktat,  og  som  i  Spørgsmaal 
vedrørende  Handel,  Skibsfart  og  Told  ikke  til- 
staar  Belgien  Mestbegunstigelse,  eller  hvis  Ind¬ 
førsels-  og  Udførselsafgifter  og  andre  Bestemmel¬ 
ser  er  af  en  saadan  Natur,  at  de  i  en  betydelig 
Grad  skader  den  belgiske  Plandel  og  Skibsfart. 
Endvidere  vil  den  i  visse  Tilfælde  være  at  bringe 
i  Anvendelse  overfor  valutasvage  Lande.« 

Heraf  fremgaar  altsaa,  at  man  nu  i  Belgien  staar 
overfor  at  gennemføre  det  System,  som  den  dan¬ 
ske  Industri  stadig  har  gjort  sig  til  Talsmand  for. 
Endvidere  fremgaar  det  heraf  med  al  ønskelig 
Klarhed,  at  der  ikke  er  Tale  om  en  yderliggaa- 

ende  Protektionisme  og  i  det  hele  taget  en  agres¬ 
siv  Politik,  idet  Maksimaltarif  en  er  at  betragte 
som  et  Skridt  til  Forsvar  overfor  Lande,  der  træ¬ 
der  belgiske  Interesser  for  nær. 

Fra  det  danske  Gesandtskab  i  Helsingfors  er 
der  fornylig  indløbet  Meddelelse  om,  at  den  finske 
Komité,  der  for  nogle  Maaneder  siden  blev  nedsat 
for  at  udarbejde  Forslag  til  en  ny  Toldtarif,  med 
alle  Stemmer  mod  een  har  vedtaget,  at  Toldfor¬ 
holdene  i  Finland  bør  ordnes  efter  Priiicipet  om 
Minimal-  og  Maksimaltarif,  saaledes  at  Maksimal¬ 
told  skal  oppebæres  ved  Import  af  Varer  fra 
Lande,  med  hvilke  Finland  ikke  bar  indgaaet  no¬ 
gen  særlig  Handelsoverenskomst.  Minimaltarifen 
er  derimod  at  opfatte  som  den  laveste  Toldgrænse, 
hvortil  Finland  kan  gaa  ved  Forhandling  om 
Handelsaftaler  med  andre  Lande. 

Fra  Konsulatet  i  Riga  er  der  ligeledes  fornylig 
indløbet  Meddelelse  om,  at  der  i  Løbet  af  Som¬ 
meren  i  Letland  kan  ventes  gennemført  en  ny 
Toldlov,  der  for  visse  Varekategoriers  Vedkom¬ 
mende  vil  komme  til  at  indeholde  to  Tarif  er  — 
en  Minimaltarif,  der  vil  blive  anvendt  overfor 
Stater,  der  har  afsluttet  Handelsoverenskomster 
med  Letland,  og  en  Maksimaltarif,  gældende  over¬ 
for  alle  andre  Lande.  Dobbelttarifen  vil  i  det 
væsentlige  kun  komme  til  at  omfatte  Varer  af 
Luksuskarakter,  hvorved  det  understreges,  at  der 
ikke  tilsigtes  Protektionisme. 

At  man  i  Schweiz  tager  sin  Toldtarif  til  Hjælp, 
naar  man  rundt  omkring  i  Verden  vil  søge  at 
opnaa  de  bedst  mulige  Afsætningsbetingelser  for 
schweiziske  Varer,  er  en  kendt  Sag.  Dette  kom¬ 
mer  overordentlig  tydeligt  til  Orde  i  en  Beretning, 
som  den  schweiziske  Regering  ved  Nytaarstid 
iaar  afgav  til  Forbundsforsamlingen.  Heri  udtales 
det  bl.  a.: 

»Vor  Produktions  Interesser  er  flersidig.  Nogle 
Grene  af  vort  nationale  Arbejde  producerer  i  Sær¬ 
deleshed  for  det  indenlandske  Forbrug,  og  det 
indenlandske  Marked  er  af  afgørende  eller  i  hvert 
Fald  af  overvejende  Betydning  herfor.  Andre 
Grene  som  Urindustrien,  Broderi-  og  Silkeindu¬ 
strien  arbejder  hovedsagelig  for  Eksport,  og  en 
tredie  stor  Gruppe  af  vor  nationale  Produktion 
er  i  vidt  Omfang  interesseret  baade  i  den  inden¬ 
landske  Afsætning  og  i  Eksporten.  Toldtarifen 
maa  derfor  opfylde  et  dobbelt  Formaal:  Den  skal 
yde  den  eksistensberettigede  indenlandske  Pro¬ 
duktion  en  vis  Beskyttelse,  forsaavidt  dette  er 
nødvendigt,  og  den  skal  paa  den  anden  Side  virke 
hen  til ,  at  Udlandet  —  under  Hensyn  til  de  Told¬ 


afgifter,  som  dette  har  at  betale  ved  Indførslen 
til  Schweiz,  naar  der  ikke  er  afsluttet  særlige 
Overenskomster  —  indgaar  paa  at  yde  vor  Eks¬ 
port  Fordele  i  Henhold  til  Handelsoverenskom¬ 
ster .« 

De  her  anførte  Eksempler  turde  være  tilstræk¬ 
kelige  til  at  fastslaa,  at  andre  smaa  Lande  mener, 
at  det  er  formaalstjenligt  og  nødvendigt  for  dem 
at  føre  det,  som  man  har  betegnet  som  en  »aktiv 
Handelspolitik«,  og  som  i  Virkeligheden  er  en 
»effektiv  økonomisk  Forsvarspolitik«. 

G.  E.  H. 

□□□□□□ 

Arbejds-  og  Fabriktilsynet  gennem  50  Aar. 

Den  23.  Maj  var  det  50  Aar  siden,  den  første  dan¬ 
ske  Fabriklov  blev  stadfæstet,  og  det  nuværende  Ar¬ 
bejds-  og  Fabriktilsyn  kunde  saaledes  den  23.  Maj  fejre 
sit  50  Aars  Jubilæum. 

Alvorlig  som  Arbejds-  og  Fabriktilsynets  Gerning 
er,  og  under  Hensyn  til  Verdenskrigens  meget  forstyr¬ 
rende  Indflydelse  paa  Institutionens  Arbejde  og  Ud¬ 
vikling,  markeredes  Dagen  kun  ved,  at  Direktoratets 
aarlige  Møde  med  alle  Institutionens  Tjenestemænd 
var  henlagt  til  selve  Dagen. 

Trods  Dagens,  saaledes  udadtil,  stille  Forlob,  kunde 
der  dog,  ogsaa  for  dette  Tidsskrifts  Læsere,  være  Anled¬ 
ning  til  at  kaste  et  Blik  tilbage  paa  det  svundne  halve 
Aarhundrede.  Det  var,  som  ovenfor  nævnt,  den  23.  Maj 
1873,  at  vor  første  Fabriklov:  »Lov  om  Borns  og  unge 
Menneskers  Arbejde  i  Fabriker  og  fabrikmæssig  drevne 
Værksteder  samt  det  offentliges  Tilsyn  dermed«,  stad- 
fæstedes.  Af  Lovens  Titel  fremgik  dens  Begrænsning. 
Det  offentliges  Tilsyn  kom  kun  der,  hvor  der  var 
Børn  og  unge  Mennesker,  og  Arbejdsstedernes  Antal 
var  saa  ringe,  at  Gerningen  kunde  passes  af  2  Arbejds- 
inspektører,  der  begge  boede  i  Kjøbenhavn. 

Den  tiltagende  Brug  af  Maskineri  og  det  voksende 
Antal  af  Ulykkestilfælde  ved  dette  Maskineri,  navnlig 
hvor  Arbejdsinspektørerne  ikke  kom,  fremkaldte  Lov 
af  12.  April  1889:  Om  Foranstaltninger  til  Forebyg¬ 
gelse  af  Ulykkestilfælde  ved  Brug  af  Maskiner  m.  m. 
Denne  Udvidelse  af  Arbejdsinspektørernes  Gerning 
krævede  ganske  naturligt  større  Tilsynspersonale.  Ar¬ 
bejdsinspektørerne  fik  Navn  af  Fabrikinspektører, 
men  vedblev  at  være  sideordnede  og  bo  i  Kjøbenhavn, 
og  der  ansattes  Assistenter  og  kommunalt  valgte  Til- 
synsmænd.  Samtidig  overførtes  Tilsyn  med  Dampked¬ 
ler  fra  Politimestrene  til  Fabrikinspektoraterne.  Dette 
Tilsyn  med  Dampkedler  var  allerede  dengang  af  gam¬ 
mel  Dato.  De  første  danske  Bestemmelser  angaaende 
Dampkedler  daterede  sig  fra:  Lov  angaaende  Beskaf¬ 
fenheden  af  samt  Tilsynet  med  Dampkedler,  Damp¬ 
maskiner  og  Dampskibe  af  12.  April  1851.  Disse  Be¬ 
stemmelser  revideredes  ved  Lov  om  Tilsyn  med  Damp¬ 
kedler  paa  Landjorden  af  24.  Marts  1875,  og  i  1889 
overgik  altsaa  Tilsynet  med  Bestemmelsernes  Gen¬ 
nemførelse  fra  Politiet  til  Fabrikinspektoraterne.  Lov 
af  24.  Marts  1875  er  senere  revideret  ved  Lov  af  4. 
Oktober  1919. 

Den  11.  April  1901  stadfæstedes  den  anden  danske 
Fabriklov:  Lov  om  Arbejde  i  Fabriker  og  dermed 
ligestillede  Virksomheder  samt  det  offentliges  Tilsyn 
dermed.  Ved  Siden  af  det  i  1889  etablerede  Maskin- 
tilsyn  i  alle  de  Virksomheder,  hvor  der  anvendtes 
mekanisk  Maskineri,  indførtes  der  nu  Tilsyn  med 
selve  Arbejdsstedernes  Indretning,  uanset  om  der  an¬ 
vendtes  mekanisk  Maskineri,  naar  der  blot  beskæf¬ 
tigedes  flere  Arbejdere.  Tilsynet  centraliseredes  under 
en  Direktør,  og  Landet  inddeltes  i  Fabriktilsynskredse. 
Samtidig  fik  Tilsynet  sit  nuværende  Navn:  Arbejds- 
og  Fabriktilsynet.  Ved  Lovens  Revision,  altsaa  ved 
den  tredie  danske  Fabriklovs  Stadfæstelse  den  29. 
April  1913,  oprettedes  yderligere  Embeder  som  Til¬ 
synsassistenter. 

Saaledes  er  i  store  og  korte  Træk  Arbejds-  og  Fa¬ 
briktilsynets  Udvikling. 

I  Tidens  Løb  er  Fabriktilsynet  bleven  flittig  be¬ 
nyttet  ved  andre  Loves  Gennemførelse.  En  Overgang 
førte  det  Tilsyn  med  Pasteuriseringslovens  Gennem¬ 
førelse  i  Mejerier.  Senere  overtog  Fabriktilsynet  Kon- 
trolen  med  udenlandske  Arbejdere.  I  1906  blev  Gen¬ 
nemførelsen  af  Bageriloven,  der  senere  er  revideret  i 
1912  og  1920,  overdraget  Fabriktilsynet,  og  fra  1913 
er  den  effektive  Gennemførelse  af  Helligdagslovens 
Bestemmelser  for  de  under  Fabrikloven  hørende  Virk¬ 
somheder  ogsaa  overdraget  Fabriktilsjmet.  Selvfølge¬ 
lig  er  ogsaa  Tilsynet  med  Gennemførelsen  af  de  sig 
til  Fabrikloven  sluttende  Love:  Døgndriftsloven  af  1919 
og  Natarbejdsloven  af  1922,  henlagt  under  Fabrik¬ 
tilsynet;  og  endelig  fører  Fabriktilsynet  Kontrol  med 
Gennemførelsen  af  visse  Paragrafer  af  Lærlingeloven 
af  1921. 

Allerede  ved  den  første  Industritælling  den  25.  Maj 
1897  benyttede  man  Fabriktilsynets  Assistance,  og 
ved  senere  statistiske  Undersøgelser  og  Industritæl¬ 
linger  har  man  ogsaa  benyttet  Fabriklilsynets  Ar¬ 
bejdskraft.  Sidst  og  ikke  mindst  har  man  under  Ver¬ 
denskrigen  og  dens  Efterdønninger  lagt  ganske  over- 
dentlig  stort  Beslag  paa  hele  Arbejds-  og  Fabriktil¬ 
synets  Personale. 

Under  almindelige  Forhold  fører  Arbejds-  og  Fa¬ 
briktilsynet  udadtil  en  ret  ubemærket  Tilværelse. 
Indadtil  har  det  imidlertid  stadig  Føling  med  Indu¬ 
strien  gennem  det  ifølge  Fabrikloven  oprettede  Ar- 
bejdsraad,  hvor  Industrien  ligesom  Fagorganisatio¬ 
nerne  har  selvvalgte  Repræsentanter.  Industriens  Re¬ 
præsentanter  i  Arbejdsraadet  er:  Direktør  C.  Weite - 
meyer,  Direktør  H.  Vestesen,  Folketingsmand  J.  Pitzner 
og  Snedkermester  Chr.  Christensen.  Ogsaa  udenfor 
Arbejdsraadet  har  Arbejds-  og  Fabriktilsynet  Føling 
med  Industrien,  og  ved  vigtigere  Afgørelser  og  Vej¬ 
ledninger  udnytter  Fabriktilsynet  ved  direkte  Kon¬ 
ferencer  baade  Handelens  og  Industriens  praktiske 
Erfaringer. 

Det  er  en  Selvfølge,  at  der  mellem  to  Parter,  der 
begge  er  besjælede  af  Interesse  for  de  Opgaver,  som 
de  arbejder  med,  af  og  til  kan  opstaa  Uoverensstem¬ 
melser.  Disse  har  imidlertid  altid  ladet  sig  udjevne. 
Naar  Industrien  af  og  til  maaske  har  været  den  efter¬ 
givende,  er  det  sikkert  ud  fra  den  smukke  Tankegang, 
at  vel  er  Arbejds-  og  Fabriktilsynet  først  og  fremmest 


en  Institution  til  Værn  for  Arbejderne,  men  Gennem¬ 
førelsen  af  humane,  ensartede  Arbejdsforhold  har  ogsaa 
for  Industrien  den  allerstørste  Betydning  baade  ved 
sin  Bekæmpelse  af  usund  Konkurrence  med  Hensyn 
til  Arbejdsstedernes  Indretning,  og  fordi  man  tror  paa, 
at  gode  Arbejdsforhold  giver  gode,  stadige  og  tilfredse 
Arbejdere.  Carl  J.  Oltesen. 

□□□□□□ 

Organisations-  og  Foreningsmeddelelser. 

Arbejdspengetaksterne  paa  Kjøbenhavns  Toldbod. 

Som  tidligere  meddelt  blev  der  sidste  Efteraar  af 
Finansministeren  paa  Initiativ  af  Industriraadet  ned¬ 
sat  et  Udvalg  til  Overvejelse  af  en  Revision  af  Ar¬ 
bejdspengetaksterne  paa  Kjøbenhavns  Toldbod.  Dette 
Udvalg,  hvori  Toldvæsenet,  Dansk  Dampskibsrederi¬ 
forening,  Grosserer-Societetets  Komité  og  Industriraa¬ 
det  blev  repræsenteret,  har  nu  afgivet  et  eenstemmigt 
Forslag  om  njæ  Arbejdspengetakster,  og  Finansmini¬ 
steren  har  derefter  den  14.  Maj  stadfæstet  dette  For¬ 
slag,  saaledes  at  de  nye  Takster  træder  i  Kraft  fra  1. 
Juni  d.  A.  og  foreløbig  vil  være  gældende  indtil  Aa- 
rets  Udgang. 

De  nye  Takster  betyder  paa  adskillige  Omraader 
væsentlige  Nedsættelser  i  Arbejdspengene,  særlig  for 
Raastoffer  og  grovere  bearbejdede  Varer  som  passe¬ 
rer  Toldboden,  hvad  der  fra  Industriens  Side  maa 
hilses  med  Tilfredshed. 

Sammen  med  Dansk  Dampskibsrederiforening  og 
Grosserer-Societetets  Komité  overvejer  Industriraadet 
nu  at  foreslaa  Finansministeren,  at  det  nævnte  Udvalg 
kommer  til  at  bestaa  som  en  fast  Institution,  der  til 
enhver  Tid  kan  behandle  og  indsende  fremtidige  For¬ 
slag  om  Ændringer  i  Arbejdspengetaksterne. 

Tilførslerne  fra  Ruhr. 

I  Fortsættelse  af  Arbejdet  for  at  fremskaffe  Ud¬ 
førselstilladelse  for  Varer,  der  af  danske  Firmaer  er 
købt  i  de  besatte  tyske  Omraader  inden  1.  Februar 
d.  A.,  har  Grosserer-Societetets  Komité  og  Industri¬ 
raadet  i  Fællesskab  udsendt  en  Repræsentant  til  Ruhr- 
distriktet  for  paa  Stedet  at  varetage  de  danske  Fir¬ 
maers  Interesser  med  Hensyn  til  Ordningen  af  de  en¬ 
delige  Udførselsformaliteter  m.  m.  Denne  Repræsen¬ 
tant,  Sekretær  i  Industriraadet,  cand.  jur.  Johs.  Han¬ 
sen,  vil  saaledes  blandt  andet  have  til  Opgave  at  bi- 
staa  de  danske  Firmaer  med  Indbetaling  af  de  Ud¬ 
førsels-  og  Administrationsudgifter,  der  alt  efter  Va¬ 
rens  Art  og  Ordrens  Dato  vil  blive  krævet  af  de 
franske  Myndigheder  som  Betingelse  for  Meddelelse 
af  Udførselsbevilling. 

Ved  en  Forordning  af  26.  April  er  der  af  de  tyske 
Myndigheder  givet  Tilladelse  til  Udførsel  af  Varer  fra 

Ruhrdistriktet,  naar  den  paagældende  Ordre  er  af¬ 
sluttet  inden  20.  Februar.  Der  er  imidlertid  endnu 
ikke  fremkommet  en  tilsvarende  Forordning  fra  de 
franske  M}7ndigheders  Side,  der  tillader,  at  Varer, 
købt  i  Ruhrdistriktet  efter  1.  Februar  d.  A.,  kan  ud¬ 
fores. 


Forskellige  Messer  og  Udstillinger. 

I  Tilslutning  til  tidligere  Meddelelse  angaaende  en 
international  Prøvemesse  i  San  Sebastian  i  Dagene 
15.— 31.  Juli  d.  A.  er  nogle  Eksemplarer  af  Plan  og 
og  Prospekt  for  Udstillingen  fremsendt  til  Industri- 
raadets  Sekretariat. 

I  Tilslutning  til  tidligere  Meddelelse  angaaende  en 
Prøvemesse,  der  agtes  afholdt  i  Bordeaux  i  Tiden  fra 
den  15.— 30.  Juni  d.  A.  er  et  Eksemplar  af  Udstillin¬ 
gens  Katalog  og  Anmeldelsesblanket  m.  m.  fremsendt 
til  Industriraadets  Sekretariat. 

Industriudstilling  i  Moravskå  Ostrava. 

Fra  den  herværende  czeko-slovakiske  Legation  har 
Industriraadet  modtaget  Meddelelse  om,  at  der  i  Ti¬ 
den  fra  16.  Juni  til  31.  Juli  d.  A.  vil  blive  arrangeret 
en  Industri-  og  Næringsmiddeludstilling  i  Moravskå 
Ostrava  (Måhrisch-Ostrau). 

Moravskå  Ostrava  er  Centrumet  for  Bjergværks- 
og  Jernindustri,  hvorfor  disse  Industrier  særlig  vil 
blive  repræsenteret  paa  Udstillingen. 

Brandforsikringsstatistik  1 9 22. 

Som  det  vil  være  bekendt,  udsendte  Industriraadet 
den  18.  April  til  samtlige  Medlemmer  af  Industriraads- 
organisationen  et  Skema  for  Brandforsikringsstatistik 
med  Anmodning  om,  at  de  deri  stillede  Spørgsmaal 
maatte  blive  besvaret  saavidt  muligt  inden  Maanedens 
Udgang.  Da  Sekretariatet  endnu  ikke  har  modtaget 
alle  Besvarelser,  bringes  Sagen  herved  i  Erindring 
overfor  de  Medlemmer,  som  endnu  ikke  har  besvaret 
Forespørgslen. 

□□□□□□ 


Hg  Fra  Biblioteket. 


Biblioteket  er  i  Juni  Maaned  aabent  Hverdage  I\l. 
10  —  8,  Søndage  Kl.  10—12. 

Denne  Gang  bringes  en  Oversigt  over  enkelte  af  de 
Bøger,  Biblioteket  bar  om  Fotografi  og  Fotografiens 
Anvendelse. 

Parzer-Muhlbacher,  A.  Photogr.  Unterhaltungsbuch. 
3.  Aufl.  Berl.  1910.  312  S. 


Schmidt,  F.  Was  die  meisten  Amateur-  u.  manche 
Fachphotographen  nichtwissen.  2.  Aufl.  Leipz.  1916. 
219  S. 

Schmidt,  F.  Kompendium  der  praktischen  Photogra- 
phie.  10.  Aufl.  Leipz.  1906.  396  S.  (Tvl.) 

Schmidt,  F.  Kompendium  der  praktischen  Photogra- 
phie.  13.  Aufl.  Leipz.  1916.  420  S. 

Miethe,  A.,  u.  O.  Mente.  Lehrbuch  der  praktischen 
Photographie.  3.  Aufl.  Halle  1919.  404  S. 

David,  L.  Photographisches  Praktikum.  3.  Aufl.  693  S. 
(Tvl.) 

Pezzighelli,  G.  Leitfaden  der  prakt.  Photographie.  14. 

Aufl.  bei  P.  Hanneke.  Halle  1919.  456  S.  (Tvl.) 
Miethe,  A.  Kunstlerische  Landschaftsphotographie. 
4.  Aufl.  Halle  1921.  144  S. 

Kortfattet  Lærebog  i  Fotografi.  Udg.  af  Fagskolen. 

1—3.  Kbh.  1921.  235  S. 

Foto-Haandbogen.  Kjbhvn.  1923.  210  S. 

Hubi,  A.  v.  Der  Platindruck.  Halle  a.  S.  1895.  140  S. 
Behrens,  F.  Der  Gummidruck.  Anleitung  vermittelst 
Wasserfarben  photographische  Bilder  herzustellen. 
2.  Aufl.  Berl.  1903.  110  S. 

Mebes,  A.  Der  Bromoldruck.  Berl.  206  S. 

Mayer,  E.  Das  Bromoldruckverfahren.  4.  Aufl.  Halle 
1917.  147  S. 

Fritz,  G.  Die  Pliotolithographie.  Halle  1894. 160  S.  (Tvl.) 
Hubi,  A.  v.  Die  Theorie  und  Praxis  der  Farbenpho- 
tographie  mit  Autochromplatten.  Halle  1908.  57  S. 
Colour  photography  and  other  recent  developments 
of  the  art  of  the  camera.  Lond.  1908.  18  S.  (112  Tvl.) 
Weiner,  O.  Uber  Farbenphotographie.  Leipz.  1909.  88  S. 
Riise,  F.  &  C.  Winther.  Farvefotografiske  Metoder. 
Kjbhvn.  1910.  17  S. 

Traube,  A.,  u.  H.  Auerbach.  Photographie  u.  Farben¬ 
photographie.  Geschichte  und  Entwicklung.  Berlin 
[u.  A.]  92  S. 

Hiibl,  A.  Die  Theorie  u.  Praxis  der  Farbenphotogra¬ 
phie  mit  Autochrom-  und  anderen  Rasterfarben- 
platten.  4.  Aufl.  Halle  1916. 

Neuhauss,  B.  Lehrbuch  der  Projektion.  2.  Aufl.  Halle 
1908.  141  S. 

Fischer,  J.  Projektionsapparatet  og  dets  Anvendelse  i 
Skolen.  Kbh.  1913.  95  S. 

Andersen,  H.  Fremstilling  af  Lysbilleder.  Vejledning 
for  Begyndere.  Kjbhvn.  1914.  80  S. 

Malmberg,  G.  Skioptikonbilder.  2.  uppl.  Stockh.  1917. 
63  S. 

Schrott,  P.  B.  v.  Leitfaden  fur  Kinooperateure  und 
Kinobesitzer.  2.  Aufl.  Wien  1916.  (15)  252  S. 

The  cinema,  its  present  position  and  future  possibili- 
ties.  Lond.  1917.  (93)  374  S. 

Liesegang,  P.  Handbueh  der  praktischen  Kinemato- 
graphie.  5.  Aufl.  Dusseid.  1918.  600  S. 

Lemke,  H.  Die  Kinematographie  der  Gegenwart.  Leipz. 
[1918]  56  S. 

Friis,  F.  B.  Om  Lystryk.  Kjbhvn.  1893.  26  S. 

•  ORGAN  FOR  INDUSTRIRAADET  • 


Nr.  12  15.  JUNI  1923 


En  Henvendelse  til  Industriforeningens  Medlemmer. 


TIDSSKRIFT  FOR  INDUSTRI  er  af  Industri¬ 
foreningens  to  Æresmedlemmer,  Direktør 
Harald  Bing  og  Ingeniør  Alex.  Foss,  anmodet  om 
OiTentliggørelse  af  følgende  Udtalelse: 

Om  faa  Dage  vil  en  af  Industriens  bedste  Mænd, 
H.P.  Prior,  staa  for  Rettens  Skranke,  anklaget 
for  med  Forsæt  at  have  tilvendt  sig  uretmæssig 
Vinding. 

Det  kan  ikke  være  andet  end,  at  denne  Anklage 
har  gjort  et  dybt  og  smerteligt  Indtryk  paa  alle, 
som  i  en  Aarrække  har  kunnet  følge  hans  Færd 
—  den  offentlige  som  den  private  —  og  lært  ham 
at  kende  som  en  Hædersmand,  retsindig,  aaben 
og  loyal  i  sin  Handlemaade  haade  i  Forretnings¬ 
livet  og  som  Leder  af  vor  Standsorganisation. 

Det  er  til  dennes  Medlemmer,  vi  retter  vor  Ud¬ 
talelse. 

Vi  har  følt  en  forstaaelig  Trang  til  lige  over¬ 
for  vore  Standsfæller,  som  har  hædret  os  ved  at 
udnævne  os  til  Æresmedlemmer  indenfor  deres 
Kreds,  at  give  Udtryk  for  vor  Opfattelse  af,  hvad 
der  er  foregaaet,  en  Opfattelse,  som  støtter  sig 
paa  de  offentlige  Forhør. 

Fra  ingen  Side  er  det  bestridt,  at  naar  Direk¬ 
tør  Prior  i  1918  sammen  med  to  af  Landmands¬ 
bankens  Direktører  dannede  et  Konsortium  til 
Indkøb  af  Aktier  i  Nordisk  Kabelfabrik,  skete 
dette  ikke  i  Spekulationsøjemed,  men  udeluk¬ 
kende  i  det  Selskabs  Interesse,  for  hvilket  han  var 
Leder.  Den  paagældende  Virksomheds  rolige  Ud¬ 
vikling  truedes  dengang  af  en  Gruppe  Aktionæ¬ 
rer,  overfor  hvilken  det  maatte  anses  for  betyd¬ 
ningsfuldt  at  samle  en  Aktiemajoritet  paa  faste 
Hænder.  I  denne  Periode  var  jo  forøvrigt  en 
Række  af  vore  mest  ansete  Selskaber  Genstand 
for  lignende  Spekulantangreb. 


Har  der  saaledes  ikke  kunnet  rejses  Tvivl  om, 
at  Direktør  Priors  Motiver  til  at  indtræde  i  dette 
Konsortium  har  været  ganske  uegennyttige  og 
kun  skyldtes  Hensynet  til  det  af  ham  ledede  Sel¬ 
skab,  er  Spørgsmaalet  dernæst,  om  der  da  kan 
rettes  nogen  Bebrejdelse  imod  ham  i  Anledning  af 
den  Maade,  paa  hvilken  der  i  Tidens  Løb  er  dis¬ 
poneret  over  de  Konsortiet  tilhørende  Aktier.  Af 
disse  afhændedes  en  betydelig  Post  til  et  fransk 
Selskab,  som  man  af  fuldgyldige  Grunde  ønskede 
interesseret  i  Nordisk  Kabelfabrik,  til  en  Pris, 
som  fastsloges  paa  Basis  af  de  franske  Køberes 
egen,  selvstændige  Vurdering  af  Aktiernes  Værdi, 
efter  en  af  dem  selv  foretagen  omhyggelig  Un¬ 
dersøgelse  af  Værkernes  Kalkulationer,  tekniske 
Indretninger  og  produktive  Evne.  Den  bankmæs¬ 
sige  Ordning  mellem  det  franske  Konsortium  og 
Landmandsbanken  (Forholdet  mellem  Franc-  og 
Ivronekurs)  har  Prior  med  Føje  overladt  til  den 
daværende  Direktør  for  denne  Bank,  og  det  er 
os  umuligt  at  se,  at  der  er  nogetsomhelst  at  be¬ 
brejde  Direktor  Prior  i  den  Anledning. 

Paa  Basis  af  den  samme  Vurdering  til  samme 
Kurs  afhændedes  der  samtidig  to  betydelige  Po¬ 
ster  Aktier  til  Landmandsbanken  og  til  Nordisk 
Kabelfabrik  selv.  Da  saavel  Banken  som  Nordisk 
Kabelfabrik  var  interesseret  i,  at  Aktierne  kom 
til  at  ligge  fast,  forekommer  denne  Transaktion 
os  rimelig  og  velbegrundet.  Resten  af  de  Konsor¬ 
tiet  tilhørende  Aktier  fandt  Anvendelse,  da  Nor¬ 
disk  Kabelfabrik  ved  Landmandsbankens  Mel¬ 
lemkomst  købte  en  med  Firmaet  konkurrerende 
Fabrik:  Dansk  Kabelfabrik.  Her  er  rejst  det 
Spørgsmaal,  om  Direktør  Prior  paa  sit  Selskabs 
Vegne  indvilligede  i  at  betale  den  Købesum,  der 
forlangtes,  under  Paa  virkning  af,  at  det  ved  denne 

Lejlighed  lykkedes  at  placere  Konsortiets  Aktier 
paa  en  gunstig  Maade.  Dette  er  imidlertid  ikke 
Tilfældet;  de  af  Nordisk  Kabelfabrik  overtagne 
Konsortialandele  raadede  Landmandsbanken  paa 
dette  Tidspunkt  over,  og  Prior  var  ubekendt  med 
—  det  er  oplyst  gennem  Forhorene  —  at  et  Be¬ 
løb  paa  600  000  Kr.  Aktier,  som  endnu  tilhørte 
Konsortiet,  realiseredes  ved  denne  Lejlighed. 

Der  er  et  Punkt  i  denne  Sags  Forløb,  som  sær¬ 
lig  er  lagt  Hr.  Prior  til  Last:  Han  har  i  sin  Tid 
faaet  Meddelelse  fra  Konsortiets  Leder,  afd.  Di¬ 
rektør  Ringberg,  om,  at  der  var  foretaget  en  Op¬ 
skrivning  af  de  Konsortiet  tilhørende  Aktier,  og 
at  Priors  Andel  i  denne  —  ca.  200  000  Kr.  —  var 
krediteret  hans  Konto. 

Nu  er  Spørgsmaalet  dette:  har  Direktør  Prior 
været  berettiget  til  for  egen  Regning  at  disponere 
over  dette  Beløb  —  der  er  dem,  der  vil  svare  Ja 
hertil,  i  Betragtning  af  den  overordentlig  store 
Risiko  han  har  løbet  ved  at  deltage  i  et  Aktieind¬ 
køb  i  sit  Selskabs  Interesse  paa  over  11  Millioner 
Kroner.  Andre  vil  mene,  at  han  burde  have  fra¬ 
draget  den  ham  godskrevne  Overkurs  i  den  Sum, 
til  hvilken  Konsortiet  overdrog  sine  Aktier.  Hr. 
Prior  har,  saa  snart  han  blev  gjort  opmærksom 
paa  Forholdet,  straks  truffet  en  Ordning  med  sit 
Selskab  om  at  refundere  det  Beløbet.  Kyndige 
Forretningsmænd  vil  undres  over,  at  Prior  ikke 


straks  fik  Øje  herpaa,  da  han  foretog  Overdra¬ 
gelsen  af  Aktierne,  men  Forklaringen  er  den,  at 
Direktør  Prior  vel  er  en  paa  sit  Omraade  frem¬ 
ragende  Industridrivende,  en  dygtig  Tekniker,  en 
talentfuld  Organisator,  han  har  den  skabende 
Evne,  der  fører  til  de  store  Resultater,  men  Regn¬ 
skabs-  og  Bogholderisager  har  for  ham  maattet 
træde  i  anden  Række.  Her  har  han  været  vant 
til  at  støtte  sig  til  andre,  ikke  mindst  til  Mændene 
i  den  Bank,  ved  hvis  Hjælp  han  grundlagde  sin 
Virksomhed,  og  som  var  ham  en  trofast  Støtte 
under  dens  store  Udvikling.  Det  kan  ejheller  ef¬ 
ter  vort  Skøn  —  og  vi  tør  dog  antages  at  have  no¬ 
gen  Ret  til  at  udtale  os  om  et  saadant  forretnings¬ 
mæssigt  Forhold  —  siges,  at  Banken  ikke  ogsaa 
ved  denne  Lejlighed  har  ordnet  Sagen  paa  en  for 
alle  Parter  rimelig  Maade. 

Vi  har,  saa  godt  vi  formaar,  søgt  at  give  vore 
Kolleger  en  objektiv  Fremstilling  af  Hovedpunk¬ 
terne  i  den  Sag,  der  er  rejst  mod  H.  P.  Prior. 

Saaledes  som  den  fremstiller  sig  for  os,  sidder 
der  i  dette  Tilfælde  paa  de  Anklagedes  Bænk  en 
redelig  og  ærlig  Mand,  der  aldrig  bevidst  vilde 
begaa  en  urigtig  Handling,  og  som  fortjener  vor 
fulde  Sympati. 

Kjøbenhavn,  Juni  1923. 

Harald  Bing.  Alex.  Foss. 


•  •  • 

Skotøjsindustrien  og  Krisetolden. 

En  Fremstilling  af  Fabrikantforeningens  Formand. 


Ved  Lov  af  28.  Marts  1923  om  midlertidigt 
Kriseværn  for  Produktion  af  Cigarer,  Cigarillos  og 
Fodtøj  indførtes  der  en  betydelig  Forhøjelse  af 
den  hidtil  gældende  Skotøjstold.  Denne  har  hid¬ 
til  været  60  Øre  pr.  kg  plus  7V2  pCt.  af  Værdien, 
men  er  nu  til  30.  Juni  1923  forhøjet  saaledes,  at 
den  udgør  4  Kr.  pr.  kg  plus  71/2  pCt.  af  Værdien, 
paa  Betingelse  af,  at  samtlige  Virksomheder  skal 
forpligte  sig  til,  saa  længe  den  forhøjede  Told  gæl¬ 
der,  ikke  at  forhøje  Priserne  paa  deres  Varer,  med 
mindre  Forhøjelsen  kan  begrundes  med  en  paa- 
viselig  Stigning  i  Raamaterialernes  Pris,  i  Arbejds¬ 
løn  eller  i  Virksomhedens  øvrige  Driftsudgifter. 
Denne  Betingelse  har  Skotøjsfabrikerne  forlængst 
opfyldt,  og  den  forhøjede  Told  er  fra  1.  April 
traadt  i  Kraft. 

For  at  Tolden  kan  blive  ved  at  virke  udover 
30.  Juni,  opstilles  der  Betingelser  baade  for  Fa¬ 


brikerne  og  for  Arbejderne.  For  Fabrikernes  Ved¬ 
kommende  gaar  disse  Betingelser  ud  paa,  at  Aktie¬ 
selskaber  ikke  maa  udbetale  Tantieme,  ikke  give 
større  Udbytte  end  2  pCt.  under  Nationalbankens 
laveste  Diskonto  og  anvende  det  øvrige  Over¬ 
skud  til  Virksomhedens  Konsoliderihg  paa  en  af 
Ministeriet  godkendt  Maade.  Af  Arbejderne  for¬ 
langes  det,  at  de  enten  skal  gaa  med  til  at  arbejde 
lige  saa  mange  Timer  daglig  som  i  1915  for  den 
samme  Dagløn  som  nu  eller  gaa  med  til  en  Ned¬ 
sættelse  af  Lønningerne,  saaledes  at  disse  kommer 
til  at  svare  til  Lønningerne  pr.  1.  August  1914 
forøget  i  samme  Forhold  som  Pristallet,  eller  en 
Kombination  af  disse  to  Alternativer.  Hvis  disse 
Betingelser  opfyldes,  vedbliver  den  førnævnte  Told 
at  gælde  til  1.  November  1923,  hvorefter  den  ned¬ 
sættes  til  Kr.  1,50  pr.  kg  plus  7V2  pCt.  af  Værdien 
indtil  30.  Juni  1925. 

De  Betingelser,  der  her  er  stillet  til  Arbejds¬ 
giverne,  har  disse  erklæret  sig  villige  til  at  op¬ 
fylde.  Derimod  stiller  Forholdet  sig  anderledes 
med  Hensyn  til  de  Betingelser,  der  er  stillet  til  Ar¬ 
bejderne,  idet  disse  har  protesteret  voldsomt  imod 
at  opgive  8-Timers-Arbejdsdagen,  der  jo  fra  Ar¬ 
bejdernes  Side  betragtes  som  hellig  og  uangribe¬ 
lig,  og  lige  saa  voldsomt  protesteret  imod  at  gaa 
ned  med  Lønningerne,  saaledes  at  de  kommer  til 
at  staa  i  Forhold  til  Lønningerne  i  1914. 

Mellem  Skotøjsfabrikantforeningerne  og  Dansk 
Skotøjsarbejderforbund  har  der  været  ført  For¬ 
handlinger  for  at  naa  til  en  Overenskomst,  som 
opfylder  Lovens  Betingelser  for  Forlængelse,  men 
disse  Forhandlinger  har  desværre  ikke  ført  til  no¬ 
get  positivt  Resultat,  udover  at  man  enedes  om  at 
indgaa  til  Ministeriet  med  følgende  Fælleshenven¬ 
delse: 

Til  Indenrigsministeriet. 

»I  Henhold  til  Lov  af  28.  Marts  d.  A.  om  mid¬ 
lertidigt  Kriseværn  for  Produktion  af  Cigarer,  Ci¬ 
garillos  og  Fodtøj  har  der  været  afholdt  Møde 
mellem  undertegnede  Organisationers  Repræsen¬ 
tanter  til  Drøftelse  af  de  Betingelser  med  Hensyn 
til  Nedgang  i  Arbejdslønningerne,  der  stilles,  for 
at  Loven  kan  have  Gyldighed  udover  30.  Juni. 

Det  konstateredes,  at  Lovens  Fordring  om  en 
Forlængelse  af  Arbejdstiden  til  den  samme,  som 
den  var  i  1914,  for  den  samme  Dagfortjeneste  som 
nu,  vilde  medføre  en  Nedgang  i  Timelønningerne 
og  Akkordsatser,  paa  14  å  15  pCt.,  idet  Arbejds¬ 
tiden  i  1914  og  1915  var  ca.  9V3  Time.  Det  andet 
Alternativ,  der  nævnes  i  Loven,  nemlig  at  Time¬ 
lønninger  og  Akkordpriser  skulde  nedsættes  saa¬ 
ledes,  at  Dagfortjenesten  bliver  den  samme  som 
i  1914  med  et  Tillæg  i  Forhold  til  Pristallet,  vilde 
medføre  en  Nedgang  af  lignende  Størrelse.  Time¬ 
fortjenesten  var  i  1914  ca.  57  Øre  for  Mænd  og 
ca.  33  Øre  for  Kvinder,  Dagfortjenesten  beregnet 
efter  en  Arbejdstid  af  9V3  Time,  følgelig  henholds¬ 
vis  Kr.  5,32  og  3,08,  forøget  i  Forhold  til  Pristal¬ 
let,  altsaa  med  98  pCt.,  bliver  disse  Tal  henholds¬ 
vis  Kr.  10,54  og  6,10.  Den  nuværende  Timefortje¬ 
neste  er  ca.  1,59  Øre  for  Mænd  og  ca.  90  Øre  for 
Kvinder,  og  Dagfortjenesten  beregnet  efter  en  dag¬ 
lig  Arbejdstid  af  8  Timer  henholdsvis  Kr.  12,72 
og  7,20  og  Nedgangen  i  Timelønninger  og  Akkord¬ 
priser  skulde  herefter  andrage  16  å  17  pCt.,  hvor¬ 
ved  den  gennemsnitlige  Timefortjeneste  kommer 
ned  paa  1,32  Øre  for  Mænd  og  76  Øre  for  Kvin¬ 
der. 


Forbundets  Repræsentanter  fastslog  herefter, 
at  de  mandlige  Arbejderes  Lønninger  vilde  kom¬ 
me  til  at  ligge  48  Øre  under  Gennemsnittet  for 
faglærte  Arbejdere  og  14  Øre  under  Gennemsnit¬ 
tet  for  Arbejdsmænd,  medens  de  kvindelige  Ar¬ 
bejderes  Løn  vilde  komme  til  at  ligge  13  Øre  un¬ 
der  kvindelige  Arbejderes  Gennemsnit. 

Fabrikantforeningens  Repræsentanter  hævdede 
heroverfor,  at  skønt  man  erkendte,  at  Skotøjsar¬ 
bejderne  nærmest  burde  sammenlignes  med  de 
faglærte  Arbejdere,  kunde  man  dog  ikke  uden  vi¬ 
dere  benytte  Gennemsnitsfortjenesten  for  faglærte 
Arbejdere  som  Sammenligningsgrundlag,  idet  det 
for  en  stor  Del  var  udprægede  Sæsonfag,  der 
bragte  Gennemsnitsfortjenesten  op  paa  den  Højde, 
og  at  en  Sammenligning  med  Lønforholdene  i  til¬ 
svarende  Fabrikarbejderfag  ikke  vilde  give  et  slet 
saa  grelt  Resultat,  omend  det  maatte  erkendes,  at 
Forbundet  havde  Ret,  naar  de  hævdede,  at  bort¬ 
set  fra  et  af  de  allermindste  Fag,  nemlig  Rebslage¬ 
rierne,  var  der  ikke  et  eneste  Fag,  hvor  Fortjene¬ 
sten  for  faglærte  Arbejdere  og  Kvinder  kom  lavere 
ned,  og  at  der  kun  var  yderst  faa  Arbejdsmands¬ 
fag,  hvor  Fortjenesten  laa  lavere. 

Forbundets  Repræsentanter  maatte  derfor  alle¬ 
rede  af  denne  Grund  finde,  at  det  Krav,  der  var 
stillet  til  Arbejderne,  var  ubilligt. 

Fra  Forbundets  Side  anførtes  endvidere,  at  Stig* 
ningen  i  Fortjenesten  for  en  stor  Del  skyldtes  for¬ 
ceret  Arbejde,  idet  Akkordpriserne,  efter  hvilke 
det  allermeste  Arbejde  udførtes,  og  som  benyttes 
stærkere  nu  end  i  1914,  ikke  var  forøget  med 
mere  end  gennemsnitlig  60  pCt.,  medens  Fortje¬ 
nesten  var  steget  med  ca.  180  pCt.,  og  at  det,  man 
antog  for  Lovens  Formaal,  nemlig  at  sikre  sig,  at 
Arbejdslønnen  paa  et  Par  Støvler  ikke  maatte 
være  forøget  mere,  end  Stigningen  i  Pristallet  be¬ 
rettigede  til,  allerede  var  Tilfældet,  idet  man  an¬ 
tog,  at  Arbejdslønnen  paa  et  Par  almindelige 
Brugsstøvler  i  Øjeblikket  var  ca.  det  dobbelte  af, 
hvad  den  var  i  1914.  En  stor  Del  af  Stigningen  i 
Lønnen  skyldtes  efter  Forbundets  Mening  ogsaa, 
dels  at  Akkord  bruges  mere  nu  end  i  1914,  og  dels 
at  der  nu  fabrikeredes  Luksusfodtøj  i  langt  større 
Udstrækning  end  i  1914,  og  at  Arbejdslønnen  paa 
dette  var  forholdsvis  højere  end  paa  det  almin¬ 
delige  Brugsfodtøj,  saaledes  at  det  vilde  vise  sig, 
at  Gennemsnitsfortjenesten  vilde  gaa  betydeligt 
ned,  hvis  man  kunde  udskille  Betalingen  for 
Luksusarbejdet. 

Fabrikanterne  bemærkede  heroverfor,  at  vel 
var  Grundpriserne  paa  Akkordlisterne  kun  lor- 

øget  med  ca.  60  pCt.,  men  der  var  desuden  ind¬ 
ført  en  Række  Ekstrabetalinger  for  Arbejder,  som 
ogsaa  var  bleven  udført  før  uden  Ekstrabetaling, 
og  at  den  virkelige  Stigning  i  Akkorderne  derfor 
var  langt  mere  end  60  pCt.  Endvidere  var  der 
paa  adskillige  Punkter  indført  forbedrede  Maski¬ 
ner,  og  Arbejdet  var  bedre  tilrettelagt,  hvilket  alt¬ 
sammen  bidrog  til  at  forhøje  Fortjenesten,  selv 
om  man  ogsaa  maatte  indrømme,  at  noget  af  Stig¬ 
ningen  i  Fortjenesten,  omend  ikke  nær  saa  meget, 
som  Forbundet  vilde  hævde,  skyldtes  en  forøget 
Arbejdsydelse. 

Arbejdslønnen  for  et  Par  almindelige  Brugs- 
støvler  laa  i  1914  paa  ca.  160  Øre  og  er  paa  det 
nuværende  Tidspunkt  ca.  325  Øre,  altsaa  en  Stig¬ 
ning  af  ca.  100  pCt.,  eller  kun  ubetydeligt  mere 
end  Pristallet. 

Der  stilledes  under  Forhandlingerne  forskellige 
Forslag  fra  Fabrikanternes  Side  til  Nedsættelse  i 
Arbejdslønningerne,  idet  man  hævdede,  at  det  dog 
vilde  være  bedre  for  Arbejderne  at  arbejde  for  en 
lidt  lavere  Retaling  og  saa  have  Arbejde,  end  det 
vilde  være  at  fastholde  de  nuværende  Lønninger 
og  derved  foraarsage,  at  Tolden  bortfaldt,  hvilket 
vilde  medføre  Arbejdsløshed  for  den  største  Del 
af  Fagets  Arbejdere.  Men  Forbundets  Repræsen¬ 
tanter  kunde  ikke  indgaa  paa  disse  Forslag,  idet 
de  hævdede,  at  det,  de  fik  til  Gengæld,  jo  kun  var 
en  Forlængelse  af  den  høje  Told  i  4  Maaneder, 
hvorefter  der  indtraadte  en  Told,  der  ganske  vist 
var  højere  end  den  hidtil  gældende,  men  dog  ikke 
paa  langt  nær  tilstrækkelig  til  at  beskytte  den  dan¬ 
ske  Industri,  og  for  at  opnaa  et  saadant  Resultat 
kunde  man  ikke  gaa  med  til  en  varig  Nedsættelse 
af  Lønningerne,  og  selv  om  Forbundets  Ledelse 
havde  kunnet  tænke  sig  at  gaa  med  hertil  —  hvad 
de  iovrigt  ikke  kunde  —  var  de  ganske  overbe¬ 
vist  om,  at  det  vilde  være  aldeles  umuligt  at  faa 
Medlemmernes  Flertal  til  at  gaa  med  hertil. 

Efter  at  Spørgsmaalet  var  uddebatteret,  enedes 
man  om  i  Fællesskab  at  tilstille  det  høje  Ministe¬ 
rium  nærværende  Referat  af,  hvorledes  Forhand¬ 
lingerne  forløb,  idet  man  fra  begge  Sider  anmoder 
det  høje  Ministerium  om  at  tage  op  til  Overvejelse, 
om  der  alligevel  ikke  findes  en  Udvej  til  at  bevare 
et  forsvarligt  Værn  for  Industrien,  idet  Forhol¬ 
dene  siden  Lovens  Vedtagelse  har  forværret  sig 
yderligere,  derved  at  Tyskland  har  givet  Udførslen 
af  Skotøj  fuldkommen  fri,  og  at  Holland  har 
spærret  af  for  Indførsel,  saaledes  at  Danmark  nu 
saa  at  sige  er  det  eneste  Land,  hvor  Tyskland  kan 
afsætte  sin  Overproduktion,  og  det  til  Priser,  der 


paa  Grund  af  den  stærkt  vigende  Markkurs  vil 
blive  endnu  mere  odelæggende  for  os  end  tidli¬ 
gere.« 

Ærbødigst 

For  Foreningen  af  Skotøjsfabrikanter  i  Kjøbenbavn  og 

Provinsen: 

C.  J.  Sørensen. 

For  Dansk  Skotøjsarbejderforbund: 

N.  1.  Larsen. 

A.  Ovesen. 

Efter  Modtagelsen  af  denne  Henvendelse  har 
Indenrigsministeren  tilbudt  at  ville  medvirke  ved 
Forhandlingernes  Fortsættelse,  men  til  dette  Til¬ 
bud  har  Skotøjsarbejdernes  Forbund  svaret,  at  de 
ikke  ønsker  at  fortsætte  Forhandlingerne,  da  de 
finder  det  ørkesløst  og  meningsløst  at  ulejlige  Mi¬ 
nisteren  og  Organisationerne  med  Møder,  som  de 
paa  Forhaand  ved  maa  give  et  negativt  Resultat. 

Da  Forbundets  Standpunkt  om  ikke  at  indlade 
sig  paa  Ændringer  i  Løn-  og  Arbejdsforhold  støt¬ 
tes  af  de  øvrige  Arbejderorganisationer  og  De 
samvirkende  Fagforbund,  der  ganske  særlig  ikke 
vil  tillade,  at  Skotøjsarbejderne  opgiver  8-Timers- 
Arbejdsdagen,  synes  Udsigterne  til  Opretholdelse 
af  den  forhøjede  Told  efter  1.  Juli  derfor  ikke  at 
være  store,  men  Skotøjsfabrikanterne  nærer  dog 
vedvarende  det  Haab,  at  det  paa  en  eller  anden 
Maade  maa  kunne  lykkes  at  finde  en  Løsning, 
hvorefter  man  kan  blive  ved  at  nyde  Beskyttelse, 
da  Beskyttelsens  Bortfald  uvægerlig  vil  betyde  en 
fuldkommen  Katastrofe  for  Industrien.  Man  kan 
paa  den  anden  Side  ikke  nægte,  at  det  er  et  bety¬ 
deligt  Offer,  der  kræves  af  Skotøjsarbejderne,  det 
betyder,  hvis  de  ikke  vil  opgive  8-Timers-Arbejds- 
dagen,  en  Nedsættelse  af  deres  Lønninger  med 
10  å  15  pCt.,  saaledes  at  Ugefortjenesten  derefter 
vil  blive  gennemsnitlig  ca.  65  Kr.,  og  den  Omstæn¬ 
dighed,  at  Kravet  om  Nedsættelse  i  Løn  og  Ar- 
bejdsvilkaar  kun  er  stillet  overfor  dem  og  ikke 
overfor  det  andet  Fag  —  Tobaksarbejderne  — 
som  omfattes  af  Loven,  har  sikkert  været  med¬ 
virkende  Aarsag  til  Skotøjsarbejdernes  afvisende 
Holdning.  Trods  dette  skulde  man  dog  mene, 
at  det  var  bedre  for  Skotøjsarbejderne  at  gaa  med 
til  de  stillede  Betingelser,  fremfor  ved  den  Hold¬ 
ning,  de  indtager,  at  bevirke  den  danske  Skotøjs- 
industris  Ruin,  thi  dette  vil  uvægerligt  blive  Til¬ 
fældet.  Tyskland  har  bogstavelig  talt  ingen  andre 
Steder  at  afsætte  sin  Overskudsproduktion  end 
netop  Danmark,  efter  at  der  nu  ogsaa  i  Holland 
er  vedtaget  en  Lov  om  Beskyttelse  af  Skotøjsindu- 

strien.  Czeko-Slovakiet  og  alle  de  øvrige  til  Tysk¬ 
land  grænsende  Lande  har  forlængst  truffet  Be¬ 
skyttelsesforanstaltninger,  og  ydermere  har  Tysk¬ 
land  nu,  foreløbig  i  3  Maaneder,  givet  Eksporten 
af  Skotøj  helt  fri,  hvilket  vil  sige,  at  de  tyske  Sko¬ 
tøjsfabrikanter,  som  sidste  Aar  leverede  de  4/5  af 
vor  Import  af  Skotøj,  nu  kan  eksportere  saa  me¬ 
get  de  vil,  i  Modsætning  til  hidtil,  hvor  kun  7  pCt. 
af  Produktionen  maatte  eksporteres,  ligesom  de 
fritages  for  den  hidtil  betalte  Eksportafgift,  hvil¬ 
ket  yderligere  vil  forhøje  deres  Konkurrence¬ 
muligheder. 

Den  forhøjede  Told  har  virket  over  al  Forvent¬ 
ning  godt,  idet  den  foreløbige  Opgørelse  for  April 
Maaned,  den  første  Maaned,  hvori  den  har  været 
gældende,  udviser  en  Import  af  Skotøj  paa  kun 
5400  kg  i  Modsætning  til  Marts  Maaneds  Import, 
som  udgjorde  74  400  kg,  og  April  Maaneds  s.  A., 
som  udgjorde  95  200  kg,  og  da  det  gennemsnit¬ 
lige  Importtal  for  April  Maianed  før  Krigen  laa 
omkring  30  000  kg,  er  de  5400  kg  jo  for  intet  at 
regne. 

En  medvirkende  Aarsag  til,  at  Krisetoldlovens 
første  Maaned  viser  en  saa  ringe  Import,  er  selv¬ 
følgelig  den  Omstændighed,  at  Importørerne  maa 
regne  med,  at  Krisetolden  eventuelt  kan  bortfalde 
den  30.  Juni,  hvorfor  man  har  indskrænket  sig  til 
kun  at  indklarere  de  Varer,  som  allerede  var  solgt. 

Saafremt  Loven  fortsætter  udover  1.  Juli,  og 
Importørerne  saaledes  tvinges  til  at  regne  med 
Loven  som  en  varig  Foranstaltning,  vil  Indførslen 
sikkert  gaa  en  Del  op,  men  dog  antagelig  holde 
sig  indenfor  nogenlunde  rimelige  Grænser  indtil 
1.  November,  da  Tolden  gaar  ned  til  lV2  Kr.  plus 
71/2  pCt.  af  Værdien,  fra  hvilket  Tidspunkt  den 
ikke  længere  vil  virke  som  nogen  særlig  effektiv 
Beskyttelse  for  Indførsel  fra  valutasvage  Lande. 


Der  har  fra  forskellig  Side  været  fremsat  den 
Anskuelse,  at  Loven  vil  medføre  en  Fordyrelse  af 
Fodtøjet  for  Publikum.  Dette  vil  imidlertid  næppe 
blive  Tilfældet.  Som  ovenfor  nævnt  har  de  dan¬ 
ske  Fabriker  forpligtet  sig  til  ikke  at  forhøje  de¬ 
res  Priser,  med  mindre  Fremstillingsomkostnin¬ 
gerne  stiger,  og  der  kan  da  kun  være  Tale  om,  at 
de  smaa  Kvantiteter  udenlandsk  Fodtøj,  der  ind¬ 
føres,  vil  blive  dyrere,  men  den  Pris,  som  særlig 
de  tyske  Fabriker  sælger  deres  Fodtøj  til  her  i 
Landet,  har  tidligere  givet  Plads  for  en  saa  rigelig 
Fortjeneste,  at  den  tyske  Fabrikant  vil  kunne 
bære  i  alt  Fald  en  Del  af  Tolden,  saaledes  at  hel¬ 
ler  ikke  det  indførte  Fodtøj  vil  blive  fordyret  med 
hele  Toldbeløbet. 

Beviset  for,  at  Skotøjsindustrien  under  de  nu¬ 
værende  Valutaforhold  umuligt  uden  Hjælp  vil 
kunne  modstaa  Konkurrencen  fra  de  valutasvage 
Lande,  indeholdes  i  den  Kendsgerning,  at  alle  an¬ 
dre  Lande  har  truffet  forebyggende  Foranstalt¬ 
ninger  mod  Import  af  Fodtøj,  hvilket  selvfølgelig 
forøger  Faren  betydeligt  for  et  ubeskyttet  Dan¬ 
mark.  Derfor  kan  Skotøjsindustrien  ikke  opgive 
Haabet  om,  at  der  trods  Arbejdernes  Nægtelse  af 
at  opfylde  Krisetoldens  Bestemmelser,  fremdeles 
maa  blive  opretholdt  et  ekstraordinært  Værn  for 
Skotøjsindustrien,  som  ellers  uhjælpeligt  vil  gaa 
til  Grunde,  til  Skade  ikke  alene  for  dens  Udøvere 
og  de  tilknyttede  Industrier,  men  ogsaa  i  det  lange 
Løb  for  Forbrugerne,  som  nok  skal  komme  til  at 
betale  Fodtøjet,  naar  den  indenlandske  Konkur¬ 
rence  er  kvalt  —  og  kun  til  Gavn  for  et  Faatal  af 
Importører  og  Agenter  for  udenlandske  Virksom¬ 
heder. 

Kjøbenhavn,  den  9.  Juni  1923. 

C.  J.  Sørensen. 


«  •  • 

Muligheder  for  Eksport  til  Jugoslavien. 

Af  Ingeniør,  cand.  polyt.  Otto  Fischer. 


Den  nuværende  Situation  i  Jugoslavien  præges  af 
en  meget  stærk  øjeblikkelig  Pengekrise  som  Følge  af 
Landets  altfor  voldsomme  Udvikling.  For  Pengepla¬ 
ceringer  er  Tiderne  glimrende,  men  Handel  og  In¬ 
dustri  lider  naturligvis  under  Trykket  deraf.  Ikke 
desto  mindre  er  det  efter  alt  at  dømme  netop  nu  det 
rette  Øjeblik  at  vække  Opmærksomheden  for  dette 
Lands  store  Fremtidsmuligheder. 

Den  Fejl,  som  man  lettest  løber  Fare  for  at  begaa, 
er  nemlig,  ikke  at  være  paa  Pladsen  i  det  rette  Øje¬ 
blik.  Situationerne  udvikler  sig  med  rivende  Fart  i 


dette  Land.  Allerede  til  Efteraaret  eller  næste  Foraar, 
naar  Indtægterne  for  den  kommende  Høst  kommer 
ind,  eller  nogle  af  de  nye  udenlandske  Laaneforhand- 
linger  gaar  i  Orden,  kan  Højkonjunktureren  komme 
tilbage,  hurtigere  end  man  aner.  Og  overfor  den  frem¬ 
medartede  Psykologi  og  den  orientalske  Paavirkning 
paa  Forretningsforholdene  fordres  et  meget  større 
forberedende  Arbejde,  end  man  er  vant  til.  Ikke  alene 
gælder  dette  de  almindelige  tekniske  Forberedelser, 
men  navnlig  Arbejdet  paa  at  vinde  den  Tillid,  som 
først  maa  erhverves,  inden  man  kan  tænke  paa  at 

afsætte  Varer,  som  kun  kan  konkurrere  med  de  valu¬ 
tasvage  Landes  billigere  Priser  i  Kraft  af  højere 
Kvalitet.  Naar  det  gælder  Salg  af  Maskiner,  tager 
dette  Forarbejde  naturligvis  særlig  lang  Tid,  foruden 
at  man  i  disse  Lande  ikke  kan  sælge  efter  Katalog, 
men  maa  vise  Varerne  in  natura,  d.  v.  s.  have  en  Ud¬ 
stilling,  hvorved  de  vanskelige  Transportforhold  maa 
tages  i  Betragtning.  Det  gælder  derfor  her  mere  end 
nogensinde,  at  naar  først  Højkonjunkturen  er  der,  kan 
man  være  ret  sikker  paa,  at  det  allerede  er  for  sent. 
Det  er  nu,  under  Lavkonjunktur,  at  man  energisk 
maa  benytte  Vaabenstilstanden,  Stilheden  før  Stor¬ 
men,  som  dette  Aar  ventes  at  være,  til  at  træffe  sine 
Forberedelser  i  god  Tid  for  at  være  parat,  naar  de 
øjeblikkelige  Vanskeligheder  er  overvundne,  og  For¬ 
retningslivet  tager  Fart  igen. 

At  der  er  saa  meget  at  forberede,  skyldes  ogsaa  det 
forbausende  ringe  Kendskab  til  Forholdene,  som  raa- 
der  her,  og  som  man  maa  begynde  med  at  afhjælpe. 
For  at  bidrage  til  dette  første  Arbejde,  bøde  paa  denne 
første  Vanskelighed,  skal  her  gives  nogle  Meddelelser 
om  Forholdene  i  Jugoslavien  paa  Grundlag  af  Mate¬ 
riale,  som  er  indsamlet  ved  to  Studierejser,  en  i  Efter- 
aaret  for  svenske  og  en  i  Foraaret  for  danske  Indu¬ 
striers  Interesser,  den  sidste  med  Understøttelse  fra 
Industriraadet  og  Skrikes  Legat. 

Valutaens  Stilling. 

Paa  Grund  af  Landets  relativt  stærke  og  sunde 
Struktur  —  ubetinget  den  sundeste  i  det  sydøstlige 
Evropa  —  har  Valutaens  Stilling  aldrig  været  helt 
daarlig.  Siden  den,  da  Depressionsbølgen  naaede 
frem,  fik  et  Stød  nedad  som  de  fleste  andre  Valutaer 
i  de  nyopstaaede  Lande,  har  Dinaren  med  nogle 
Svingninger  holdt  sig  temmelig  nær  ved  6 — 7  danske 
Øre  i  Gennemsnit.  Den  steg  noget  ved  Afsluttelsen 
af  Kontrakt  med  den  amerikanske  Finansgruppe,  The 
Blayr  Co.,  om  et  Laan  paa  100  Millioner  Dollars  for 
Jernbanebygninger  m.  m.,  og  sank  noget,  da  denne 
Gruppe  viste  sig  at  være  svagere  end  ventet,  og  da 
visse  Rygter  om  Troppekoncentrationer  og  politisk 
Uro  opstod  i  Vinter.  Men  Landets  militære  Styrke  og 
den  sunde  Deflationspolitik,  som  føres  af  den  nye 
Finansminister,  Dr.  Stoyadinavetch,  beroligede  snart 
igen  Gemytterne,  og  Dinaren  er  allerede  nu  gaaet  op 
igen  til  mellem  6  og  7  Øre  og  er  i  stadig  Stigning. 

Svingningerne  i  Dinarens  Værdi  er  naturligvis  ikke 
heldige  for  Forretningsforbindelserne.  De  har  deres 
Grund  i  for  smaa  Reserver,  en  vis  Uerfarenhed  hos 
Finansmændene  og  frem  for  alt  i  Udlandets  utilstræk¬ 
kelige  Kendskab  til  Landet,  som  gør  Bedømmelsen  alt 
for  nervøs  og  usikker  hos  mange. 

Men  hvor  meget  bedre  er  Jugoslaviens  Valuta  allige¬ 
vel  ikke  end  de  fleste  andre  nye  Landes,  som  vi  har 
meget  mere  Forbindelse  med.  Og  det  maa  ikke  glem¬ 
mes,  at  Hovedaarsagen  til  Manglen  paa  Reserver 
netop  er  et  ualmindeligt  Opsving  i  Produktionen. 

Inflationen. 

I  Forbindelse  med  Valutaspørgsmaalet  skal  nævnes, 
al  Inflationen  i  Virkeligheden  er  forbausende  ringe. 
Faa  Lande  har  været  saa  tilbageholdende  med  at 


trykke  Penge,  og  Seddelmængdens  Forøgelse  staar 
slet  ikke  i  sædvanlig  Proportion  til  Prisniveauets.  For 
at  belyse  dette  med  nogle  Tal  skal  nævnes,  at  Seddel¬ 
mængden  i  Jugoslavien  kun  er  ca.  5  Milliarder  Dinarer 
eller  omtrent  Femtedelen  af  Seddelmængden  i  Czeko- 
Slovakiet  (ca.  9,5  Milliarder  czekiske  Kroner)  til  Trods 
for,  at  Befolkningens  Størrelse  omtrent  er  den  samme 
(ca.  13  Millioner)  og  Landet  meget  større.  I  Schweiz, 
med  sine  4  Millioner  Indbyggere,  er  Seddelmængden 
næsten  3  Gange  saa  stor.  Hertil  kommer,  at  Jugosla¬ 
vien  med  sine  mere  primitive  Forhold  mangler  den 
udstrakte  Anvendelse  af  Pengesurrogater,  Checks, 
Veksler  o.  s.  v.,  som  i  det  praktiske  Liv  mangfoldiggør 
Seddelmængdens  Evne  til  at  virke  som  smørende  Olie 
i  det  økonomiske  Maskineri.  Derved  bliver  Knapheden 
paa  Seddelpenge  endnu  mere  accentueret,  og  i  Forbin¬ 
delse  med  den  Deflationspolitik,  som  efter  manges  Me¬ 
ning  med  for  haard  Haand  føres  af  Dr.  Stoyadinavetch 
for  at  øge  Dinarens  Værdi,  udgør  dette  i  Virkeligheden 
en  af  Hovedaarsagerne  til,  at  Pengeknapheden  i  Øje¬ 
blikket  føles  saa  stærkt. 

Statsgælden  er  ca.  5  Milliarder  Dinarer  indenlandsk 
og  noget  over  3  Milliarder  franske  Frcs.  udenlandsk 
foruden  det  nævnte  amerikanske  Laan,  altsaa  langt 
mindre  end  f.  Eks.  i  Czeko-Slovakiet  og  Polen.  Hvor 
gode  Sikkerheder,  Landet  har  at  byde,  skal  senere 
omtales. 

Det  aarlige  Budget  opgøres  til  ca.  6  Milliarder  Di¬ 
narer,  som  har  kunnet  dækkes  uden  større  Vanske¬ 
lighed  af  Indtægterne  indenfor  Landet  selv,  og  man 
har  aldrig  hørt  Klage  over  manglende  Præcisioner  ved 
Betaling  af  Renterne  til  Udlandet. 

At  Landet  har  haft  Vanskeligheder  at  kæmpe  med 
er  klart,  saavel  som  at  mange  Fejlbedømmelser  er 
sket  i  Kampens  første  Hede.  Men  at  en  kraftig  Vilje 
til  Sanering  lægges  for  Dagen,  er  lige  saa  utvivlsomt. 
Betegnende  er  de  Ord,  som  Bankdirektør  Clark  i  The 
British  Trade  Corporation  sagde  til  mig,  da  jeg  be¬ 
kymret  over  Pengekrisens  Vanskeligheder  spurgte 
ham  til  Raads:  »I  de  tre  Aar,  jeg  har  arbejdet  her, 
siden  dette  Land  blev  til,  har  jeg  aldrig  været  saa 
optimistisk  som  netop  nu  ved  at  se  den  sunde  Finans¬ 
politik,  som  nu  arbejder  sig  frem.« 

Landets  Importbehov. 

Den  store  Tiltrækningskraft  ved  Jugoslavien  for 
udenlandske  Eksportører  er,  at  her  er  et  Land,  som 
i  Virkeligheden  har  haardt  Brug  for  alt.  Ikke  blot 
har  det  lidt  meget  under  Krigen,  men  det  brænder 
af  Begærlighed,  saavel  efter  at  befæste  sin  militære 
Styrke  med  nødvendige  Udrustninger  og  ordne  Ad¬ 
ministrationen  og  Kommunikationsmidlerne,  som  efter 
at  ophjælpe  sine  Næringsveje  og  udvikle  sine  rige  na¬ 
turlige  Ressourcer,  efter  at  Adgangen  til  disse  nu  er 
blevet  frigjort.  Man  rives  med  af  at  være  Vidne  til 
den  ualmindelige  Enthusiasme  og  Tro  paa  de  nye 
Muligheder,  som  findes  overalt,  selv  om  man  under 
den  livlige  Udvikling  naturligvis  ikke  kan  undgaa,  at 
ogsaa  Parasiter  faar  Lejlighed  til  at  vokse  op,  fra 
hvilke  en  Korruption  udgaar,  som  man  tidligere  har 
været  forskaanet  for.  Jugoslavien  er  i  det  store  og 
hele  et  sundt  og  livskraftigt  Barn,  som  Evropa  har 

sat  i  Verden  og  skal  udruste  til  Kampen  for  Tilvæ¬ 
relsen.  Hvis  blot  Barnet  havde  arvet  nogen  Kapital, 
eller  man  vilde  give  liberal  Kredit,  var  der  næppe 
mange  danske  Frembringelser,  som  ikke  kunde 
afsættes  der.  Men  som  det  nu  er,  er  det  ikke 
Behovet,  men  Købeevnen  og  Betalingsbetingelserne, 
som  er  afgørende  for  Afsætningsmulighederne.  Og 
da  de  store  Lande,  som  har  været  mere  vaagne  end 
vi  for  de  opvoksende  Muligheder  i  dette  Land,  alle¬ 
rede  har  faaet  et  langt  Forspring  og  ofte  giver  meget 
stor  Kredit,  er  det  nødvendigt  at  foretage  en  nøje  Un¬ 
dersøgelse  for  at  finde  de  Artikler,  hvor  vi  kan  have 
Haab  om  at  gøre  os  gældende  i  Konkurrencen. 

Hvor  stærkt  Landets  Konsumtion  har  udviklet  sig, 
fremgaar  af  følgende  Tal  for  Importen  i  Jugoslavien: 


kg  m3 

1919:  154  308  921 

1920:  418  673  054  29  846 

1921:  (665  000  000)  (84  500) 


Værdi 

2  982  067  276  Dinarer 

3  465  819  272 

(4  100  000  000)  — 


For  1921  har  jeg  kun  Tallene  for  de  9  første  Maa- 
neder  tilgængelige,  men  i  Parentes  er  angivet  disse 
Tal  multiplicerede  med  4/3. 

Glædeligt  nok  for  Handelsbalancen  er  Eksporten 
fra  Jugoslavien  steget  endnu  stærkere,  nemlig: 


kg  m3 

1919:  263  846  987 

1920:  716  605  339  379  789 

1921:1  490  466  721  39  576 


Værdi 

686  845  040  Dinarer 

1  320  606  055 

2  460  737  562 


Disse  Tal  viser  tydeligt,  hvor  stærkt  Landets  Trang 
til  Varer  er,  og  at  Forbruget  er  i  stadig  Stigning.  Men 
de  viser  ogsaa  Landets  endnu  hurtigere  voksende  Pro¬ 
duktionsevne,  og  at  det  bliver  bedre  og  bedre  i  Stand 
til  at  bære  den  stærke  Konsumtion  ved,  at  Landet 
som  omtalt  saneres  mere  og  mere.  Morsomt  nok  kan 
man  ogsaa  aflæse  et  Tegn  til  den  stærke  Højkonjunk¬ 
tur  paa  Byggeomraadet.  Antallet  eksporterede  m3  an¬ 
giver  nemlig  Bygningstømmer  fra  Landets  store  Skove, 
og  man  ser,  at  dette  i  1921  hovedsagelig  er  blevet  i 
Landet  (en  tilsvarende  Import  er  steget  stærkt). 

Den  vigtigste  Leverandør  har  tidligere  været  Ita¬ 
lien  (36,59  pCt.  af  Importen  i  1920,  ca.  22  pCt.  i 
1921),  men  blev  i  1921  Østrig-Ungarn  (henholdsvis 
20,6  og  26,6  pCt.)  og  er  nu  rimeligvis  Czeko-Slovakiet 
(som  steg  fra  9,28  til  20,54  pCt.  i  Løbet  af  de  samme 
lo  Aar).  Dernæst  kommer  Grækenland,  England, 
Frankrig,  Tyskland,  De  Forenede  Stater,  Rumænien, 
Schweiz  og  Holland. 

Langt  den  overvejende  Del  af  Importen  er  Tekstil¬ 
varer.  I  de  første  9  Maaneder  af  1921  importeredes 
f.  Eks.  20  259  472  kg  Bomuld  (Tøjer,  Traad  m.  m.), 
2  684  984  kg  Uld  (Tøjer,  Garn,  Strømper  etc).  Den 
næstvigtigste  Post  er  Jern  (93  079  355  kg)  og  Maski¬ 
ner  (21  223  088  kg).  Udtrykt  i  Dinarer  beløb  de 
nævnte  Tekstilvarer  sig  til  ca.  1227  Millioner,  Jernet 
til  303  og  Maskinerne  til  130  Millioner.  Desuden  im¬ 
porteres  raffineret  Sukker,  Petroleum,  Benzin  og  Raa- 
olie,  Sæbe  og  Vokspræparater,  Sprængstoffer,  Skind, 
Skosaaler,  Ris  og  Kaffe,  elektriske  Apparater,  noget 
Stenkul,  Papir,  og  diverse  andre  ikke  specificerede  Ar¬ 
tikler  (som  løb  op  til  654  Millioner  Dinarer). 


De  skandinaviske  Produkter  falder  jo  nærmest  un¬ 
der  Rubriken  »Maskiner,  Jern  og  Diverse«.  For  at 
gøre  sig  et  Begreb  mere  om,  hvad  dette  kan  være, 
maa  man  noget  nærmere  betragte  den  Virksomhed, 
som  gaar  for  sig  i  Landet. 

Virksomheder  og  Konsumentgrupper  i  Landet. 

Jugoslavien  er  først  og  fremmest  et  Landbrugsland. 
Ca.  80  pCt.  af  Befolkningen  er  Bønder,  som  dyrker 
ca.  7  Millioner  Hektarer,  hvoraf  en  Del  (det  tidligere 
Sydungarn)  hører  til  det  frugtbareste  Land  i  Mellem- 
evropa.  Navnlig  Produktionen  af  Majs,  Hvede,  Byg 
og  Kartofler  spiller  en  stor  Rolle.  Trods  Krigens 
Ødelæggelser  har  Jugoslavien  en  betydelig  .  Kvæg¬ 
bestand  tilbage  (1,4  Miil.  Heste,,  5,5  Mili.  Okser,  4,84 
Miil.  Svin,  3,35  Mili.  Geder  og  11,8  Mili.  'Faar). 

Bønderne,  som  er  velhavende  og  har  forbausende 
ringe  Gæld,  er  nøjsomme  og  tilvirker  selv  deres  Klæ¬ 
der  m.  m.  Ikke  desto  mindre  er  de  de  mest  betyd¬ 
ningsfulde  Kunder,  man  kan  faa.  Hovedsagelig  køber 
de  almindeligere  Landbrugsmaskiner,  men  der  er 
Konkurrencen  saa  skarp  fra  Ungarn,  Czeko-Slovakiet, 
Østrig  og  Tyskland,  at  Chancerne  for  Skandinavien 
kun  er  smaa.  Bedre  stiller  det  sig  med  Motorer, 
navnlig  for  Raaolie,  Trækul  eller  Brunkul.  Paa  det 
sidste  Brændsel  er  Landet  rigest.  Men  bedst  kan 
Skandinavien  naturligvis  gøre  sig  gældende  med  Spe¬ 
cialmaskiner,  som  andre  Lande  ikke  laver  saa  gode. 
Herved  kommer  man  imidlertid  mere  ind  paa  For¬ 
ædlingsindustrien  for  Landbrugsprodukter  end  paa 
direkte  Leverancer  til  Bønderne,  og  Forhandlingerne 
sker  bedre  med  Sammenslutningerne  (»Zadrugas«). 

Særlig  gode  Muligheder  kan  aabne  sig,  hvis  man 
er  i  Stand  til  at  vinde  disse  Organisationers  Tillid  til 
dansk  Sagkundskab  og  Dygtighed.  Men  derved  maa 
man  ikke  begrænse  Synskredsen  til  de  Salgsmulighe¬ 
der,  som  ligger  lige  for,  men  søge  at  sætte  sig  ind 
i  Organisationens  egne  Planer  og  søge  at  hjælpe  og 
understøtte  disse.  Og  kan  dansk  Industri  med  Hjælp 
af  nogen  Kapital  selv  tage  Initiativ  ved  Anlæg  af  Slag¬ 
terier,  Kornmagasiner,  Frørenserier,  Frugtbehandlings¬ 
anstalter  m.  m.,  vil  Arbejdet  kunne  faa  en  overmaade 
fast  Underbygning.  At  forædle  de  primitive  Produk¬ 
ter,  som  allerede  findes,  og  derved  forøge  Værdien 
meget  stærkt  med  forholdsvis  ringe  Arbejde,  er  en 
af  de  bedste  Forretninger,  som  kan  tænkes  i  delte 
Land. 

Omtrent  et  lige  saa  stort  Areal  som  Landbrugsjor¬ 
dene  optager  Skovene.  I  Dalene  vokser  Eg,  paa  Bjer¬ 
gene  Fyr  og  Gran.  Den  dermed  forenede  Virksomhed 
kræver  først  og  fremmest  Træbearbejdningsmaskiner, 
hvor  Tyskerne  er  haarde  Konkurrenter.  Kun  i  mindre 
Grad  købes  finere  Specialmaskiner,  men  Forbruget 
stiger  dog,  bl.  a.  for  Møbelfabriker.  Efterhaanden  ud¬ 
vikler  sig  ogsaa  her  flere  og  flere  Forædlingsindustrier: 
Cellulose,  Papir,  Trætjære,  Tændstik  fabriker  o.  s.  v. 
Men  det  gaar  langsomt. 

Ogsaa  de  udstrakte  Brunkulslejer,  Jerngruberne  og 
de  andre  Grubeindustrier  i  det  paa  Mineraler  meget 
rige  Land  er  endnu  kun  forholdsvis  lidet  udnyttede. 
Men  efterhaanden  som  Foretagsomheden  muliggøres, 
stiger  Behovet  af  Maskiner  til  Dampcentraler,  Jern- 

værker  o.  s.  v.,  og  selv  en  lille  Del  af  den  rige  Vand¬ 
kraft  begynder  man  at  faa  Raad  til  at  udbygge. 

Denne  Gruppe  af  Konsumenter  indtager  et  Mellem¬ 
stadium.  De  er  endnu  ikke  saa  vel  befæstede  som 
Bønderne,  men  i  stigende  Betydning,  har  ganske  store 
Fornødenheder  og  er  forholdsvis  uafhængige  af  Kon¬ 
junkturerne.  Noget  lignende  gælder  vel  ogsaa  de  op¬ 
voksende  Tekstilfahriker  og  delvis  Læderindustrien. 

Dernæst  er  alt,  hvad  der  kommer  ind  under  Begre¬ 
bet  Reparationer,  mekaniske  Værksteder,  Skibsværf¬ 
ter,  Waggonfabriker  o.  s.  v.  betydningsfulde  Konsu¬ 
menter  i  livlig  Udvikling.  Blot  gælder  her  det  samme, 
at  Konkurrencen  er  stor  ved  Leverancer  af  alminde¬ 
lige  Værktøjsmaskiner,  hvoraf  jo  Konsumtionen  er 
størst. 

De  største  Konsumartikler  er  mere  underkastede 
Konjunkturernes  Omskiftelser  og  derfor  farligst  at  ba¬ 
sere  Beregninger  paa.  Dette  gælder  naturligvis  person¬ 
lige  Forbrugsartikler,  navnlig  Luksus.  Men  ogsaa  i 
høj  Grad  den  med  Bygningsindustrien  sammenhæn¬ 
gende  Konsumtion,  ikke  blot  Bygningsmaterialer  og 
Maskiner,  samt  Elevatorer  o.  lign.,  men  ogsaa  f.  Eks. 
Snedkerimaskiner,  Teglværker,  Cementfabriker  etc. 
Meget  store  Forretninger  har  været  gjort,  men  med 
stærke  Svingninger  i  Markedet.  Paa  Transportindu¬ 
striens  Omraade  indtræder  dog  vanskeligt  Lavkon¬ 
junktur. 

Selv  om  det  ligger  uden  for  vort  Omraade,  kan  det 
være  betegnende,  at  der  bl.  a.  findes  en  livlig  Efter¬ 
spørgsel  efter  Stenkul  af  høj  Kvalitet,  Jernbaneskinner 
og  Telegraftraade. 

Elektriske  Artikler  har  endnu  ikke  normale  Forud¬ 
sætninger,  bl.  a.  da  Kraftstationerne  helt  maa  revide¬ 
res  og  udvikles  efter  nye  Planer  (som  man  iøvrigt  al¬ 
lerede  er  i  fuld  Gang  med  at  udarbejde),  men  har  sik¬ 
kert  en  udmærket  Fremtid. 

Endelig  findes  en  særlig  Klasse  af  Leverancer,  nem¬ 
lig  til  Regeringen.  Her  kan  de  allerstørste,  men  ogsaa 
allervanskeligste  Forretninger  gøres.  Den  største  Kon¬ 
sumtion  har  Krigsministeriet,  ikke  blot  Kanoner,  Ge¬ 
værer,  Ammunition  o.  s.  v.,  men  ogsaa  f.  Eks.  Tekstil¬ 
varer,  Gummiringe  til  Automobiler,  Vogne  m.  m. 

□□□□□□ 

Ruslandsoverenskomsten. 

Efter  at  Handelsoverenskomsten  mellem  Dan¬ 
mark  og  Rusland  er  vedtaget  af  den  danske  Rigs¬ 
dag,  er  Ingeniør  Hjalmar  Lange  fra  Industriraa- 
det  Mandag  den  11.  Juni  afrejst  til  Rusland  for,  i 
Overensstemmelse  med  den  tidligere  trufne  Be¬ 
stemmelse,  dér  at  undersøge  alle  saadanne  Spørgs- 
maal,  der  med  Henblik  paa  Genoptagelsen  af 
Handelssamkvemmet  med  Rusland  er  af  Inter¬ 
esse  for  den  danske  Industri. 

Under  Forhandlingerne  i  Rigsdagen  og  senere 
i  enkelte  Blades  Omtale  af  Ruslandsspørgsmaalet 
er  der  fra  forskellig  Side  fremsat  Bemærkninger 
øm,  at  den  Undersøgelse,  som  Ingeniør  Lange  nu 


skal  foretage,  rettelig  burde  have  været  tilende¬ 
bragt,  forinden  Overenskomsten  blev  ratificeret, 
saaledes  at  man  ved  Forhandlingerne  herom 
kunde  have  haft  de  indsamlede  Oplysninger  at 
støtte  sig  til.  I  den  Anledning  vil  Industriraadet 
gerne  gøre  opmærksom  paa,  at  Raadet  allerede 
for  lang  Tid  siden  har  ønsket  at  sende  Ingeniør 
Lange  til  Rusland  i  den  nævnte  Hensigt,  men 
forskellige  Hensyn  har  medført,  at  Rejsen  har 
maattet  udsættes  indtil  nu. 

□□□□□□ 

Forholdene  indenfor  den  russiske 

Industri. 

Lederen  af  Handelsafdelingen  ved  den  russiske  De¬ 
legation  i  Stockholm,  S.  F.  Gardenin,  har  fornylig  an- 
gaaende  den  russiske  Industri  fremsat  følgende  Ud¬ 
talelser: 

Set  i  Forhold  til  Produktionen  før  Krigen  er  de 
nedennævnte  russiske  Industrier  nu  oppe  paa  føl¬ 
gende  Produktionstal: 

Tobaksindustrien  ca.  100  pCt.,  Tekstilindustrien  ca. 
60  pCt.,  Landbrugsmaskinindustrien  ca.  100  pCt.,  Pa¬ 
pirindustrien  ca.  80  pCt.,  Kabelindustrien  ca.  100  pCt., 
Glødelampeindustrien  over  100  pCt.,  Jern-  og  Staal- 
industrien  5  til  10  pCt.,  Tændstikindustrien  og  Læder¬ 
industrien  er  i  fuldt  Arbejde,  naar  undtages  Skotøjs¬ 
fabrikerne. 

I  Baku  blev  der  i  April  Maaned  produceret  18  Miil. 
Pud  (å  16,4  kg)  Raanafta,  og  pr.  1.  Maj  var  Lager¬ 
beholdningerne  oppe  paa  80  Mili.  Pud.  Den  russiske 
Kulproduktion  udgjorde  i  Marts  Maaned  65  Mili.  Pud. 

Jernbanernes  Transportkrise  er  nu  overstaaet.  Der 
er  fra  Tyskland  leveret  700  Lokomotiver  og  fra  Sve¬ 
rige  300.  Vognmanglen  kendes  ikke  mere,  hvad  der 
dog  staar  i  Forbindelse  med  den  Omstændighed,  at 
Vareomsætningen  i  Rusland  nu  kun  er  halvt  saa  stor 
som  før  Krigen.  Til  Transport  af  Naftaproduktionen 
er  der  indkøbt  og  allerede  leveret  500  Cisternevogne 
fra  Canada. 

Det  russiske  Flodtransportvæsen  virker  endnu  ikke 
tilfredsstillende. 

Korneksporten  er  ved  at  komme  i  god  Gænge,  og 
den  russiske  Regering  garanterer  som  Maksimum  af 
Urenheder  3  pCt.  i  det  eksporterede  Korn.  De  store 
Kornelevatorer  i  Petrograd  og  Odessa  er  i  fuld  Virk¬ 
somhed,  og  i  Reval  har  Bolshevikregeringen  lejet  et 
Kornelevatoranlæg  til  Brug  for  den  russiske  Eksport. 

Træeksporten  anslaas  for  1923  til  ca.  250  000  Stan¬ 
dard.  Der  er  paabegyndt  Cementeksport  til  Tyrkiet 
og  Italien  fra  Cementfabrikerne  i  Novorussisk. 

Med  Henblik  paa  Mulighederne  for  dansk  Eksport 
til  Rusland  har  Gardenin  nævnt,  at  der  i  Rusland  er 
Interesse  for  Landbrugsmaskiner,  Mejerimaskiner, 
Drittelmateriale,  Raaoliemotorer  m.  v.  samt  Frø  (af 
Grøntsager  og  Græs). 

I  Rusland  har  man  sin  Opmærksomhed  henvendt 
paa  Kjøbenhavns  Frihavns  Muligheder  som  Transit- 

plads  for  Ruslands  Handel  vestpaa  og  er  iøvrigt  in¬ 
teresseret  i  Dannelsen  af  saakaldte  »blandede  Selska¬ 
ber«  for  Industri  og  Handel,  som  kan  faa  Ret  til  at 
eksportere  og  importere  visse  Arter  Varer  under  Kon¬ 
trol  af  den  russiske  Regering. 

□□□□□□ 

Statsunderstøttet  Konkurrence. 

I  Anledning  af  den  Konkurrence,  »Samfundet  og 
Hjemmet  for  Vanføre«  paafører  de  private  Erhvervs¬ 
drivende,  har  Industriraadet  under  28.  f.  M.  tilskrevet 
Undervisningsministeriet  saaledes : 

»Paa  given  Foranledning  tillader  Industriraadet  sig 
herved  at  rette  Henvendelse  til  det  høje  Ministerium 
angaaende  den  Konkurrence,  som  den  af  »Samfundet 
og  Hjemmet  for  Vanføre«  drevne  Bandagistforretning 
paa  vedkommende  Omraade  paafører  de  private  Er¬ 
hvervsdrivende. 

»Samfundet  og  Hjemmet  for  Vanføre«,  hvis  Virk¬ 
somhed  ikke  nok  kan  paaskønnes,  har  som  bekendt 
til  Hovedformaal  gennem  en  Klinik  at  yde  de  vanføre 
Patienter  Lægehjælp,  forsyne  dem  med  passende  Ban¬ 
dager  og  i  en  Haandværksskole  at  uddanne  vanføre 
Elever  i  forskellige  Fag  for  derved  at  hjælpe  dem  til 
Selverhverv. 

Paa  dette  Grundlag  har  Foreningen  i  en  Aarrække 
udført  et  samfundsnyttig  Arbejde,  som  Staten  hav 
anerkendt  ved  f.  Eks.  i  Regnskabsaaret  i  921—22  at 
yde  et  Tilskud  paa  ca.  3A  Milt.  Kroner. 

Af  Aarsberetningen  fremgaar,  at  der  til  Hjemmet 
for  Vanføre  er  knyttet  et  Bandageri,  der  omfatter 
Bandagesystue,  Formestue,  Sadelmager-,  Smede-, 
Drejer-  og  Skomagerværksted.  I  dette  Bandageri  var 
sidste  Aar  beskæftiget  43  lønnede  Arbejdere.  Deriblandt 
var  10  Vanføre,  medens  de  33  var  almindelige  Arbej¬ 
dere  udefra. 

Disse  Arbejdere  udfører  ikke  blot  Arbejde  for  In¬ 
stitutionens  egen  Klinik,  men  ogsaa  til  andre  Kliniker, 
Hospitaler  og  private  Patienter,  hvorved  der  skaffes 
en  ikke  ubet}rdelig  Indtægt.  Af  Regnskabet  1921—22 
fremgaar,  at  der  er  leveret  Bandager  og  Fodtøj  til 
Klinikens  egne  ubemidlede  Patienter  for  292  000  Kr., 
medens  derudover  er  solgt  for  204  000  Kr. 

Med  Hensyn  til  dette  sidste  Salg  paa  op  imod  Vi 
Miil.  Kroner  forekommer  det  Industriraadet,  at  »Sam¬ 
fundet  og  Hjemmet  for  Vanføre«  gaar  udenfor  sit  iøv¬ 
rigt  saa  prisværdige  Formaal.  Hvis  det  her  kun  drejede 
sig  om  de  Vanføres  eget  Arbejde,  laa  Sagen  ganske  an¬ 
derledes,  men  der  beskæftiges  som  ovenfor  anført  33 
normale  Arbejdere.  Herved  opstaar  det  efter  Raadets 
Opfattelse  meget  uheldige  Forhold,  at  Staten  gennem 
sin  Understøttelse  af  3A  Mili.  Kroner  til  et  rent  so¬ 
cialt  Arbejde  medvirker  til  at  støtte  en  Konkurrence 
overfor  de  private  Erhvervsdrivende.  Denne  Konkur¬ 
rence  er  tiltaget  i  meget  følelig  Grad  i  de  senere  Aar, 
idet  Samfundet  nu  i  vidt  Omfang  leverer  Bandager 
til  Hospitaler,  private  Kliniker  og  det  bemidlede  pri¬ 
vate  Publikum  —  altsaa  en  Virksomhed,  der  utvivl¬ 
somt  maa  siges  at  falde  ganske  udenfor  Samfundets 
naturlige  Virksomhedsomraade,  tilmed  da  de  Patienter, 


der  her  forsynes  med  Bandager  o.  lign.,  i  mange  Til¬ 
fælde  kun  lider  af  mindre  legemlige  Fejl  og  derfor 
overhovedet  ikke  kan  henregnes  til  de  Vanføres  Tal. 
Idet  Industriraadet  tillader  sig  at  gaa  ud  fra,  at  man 
fra  Statsmagtens  Side  ikke  gennem  det  ydede  Stats¬ 
tilskud  har  ønsket  at  medvirke  til  at  paaføre  de  pri¬ 
vate  Erhvervsdrivende  en  ganske  unaturlig  Konkur¬ 
rence,  særlig  under  Hensyn  til  at  der  netop  paa  det 
heromhandlede  Omraade  findes  danske  Virksomheder, 
der  i  Kraft  af  deres  højt  udviklede  Teknik  er  i  Stand 
til  at  opfylde  ethvert  rimeligt  Krav  fra  Lægers  og  Pati¬ 
enters  Side,  tillader  man  sig  indtrængende  at  hen¬ 
stille,  at  Ydelse  af  fremtidige  Statstilskud  til  »Samfun¬ 
det  og  Hjemmet  for  Vanføre«  maa  blive  gjort  afhængig 
af,  at  Samfundets  Bandagistvirksomhed  i  Overensstem¬ 
melse  med  foranstaaende  begrænses  til  dens  natur¬ 
lige  Omraade.  Om  den  Beslutning,  som  Undervisnings¬ 
ministeriet  maatte  træffe  i  Sagen,  vilde  man  sætte 
Pris  paa  til  sin  Tid  at  modtage  Underretning. 

P.  R.  V. 

C.  F.  Jarl.  _ 

G.  E.  Hartz. 

□□□□□□ 

Kasserer  R.  Nielsen. 

Efter  15  Aars  dygtigt  og  samvittighedsfuldt  Arbejde 
forlod  Kasserer  Nielsen  paa  Grund  af  tiltagende  Svage¬ 
lighed  Industriforeningens  Tjeneste  med  Udgangen  af 
Maj  Maaned  iaar. 

Foruden  Kassererstillingen  i  Industriforeningen  har 
Hr.  Nielsen  varetaget  Kassererhvervet  i  Industriraa¬ 
det,  i  hvilken  Stilling  der  særlig  under  Verdenskrigen 
har  paahvilet  ham  et  meget  omfattende  Arbejde. 

Den  31.  Maj  fandt  der  i  Industriforeningens  Møde¬ 
sal  en  lille  Højtidelighed  Sted,  ved  hvilken  Lejlighed 
bl.  a.  Bestyrelsens  fungerende  Formand,  Direktør 
Benny  Dessau,  og  Repræsentantskabets  Formand,  Di¬ 
rektør  R.  Helweg,  var  tilstede,  Direktør  Dessau  over¬ 
rakte  paa  Foreningens  Vegne  Kasserer  Nielsen  et 
Guldur  med  Inskription  som  Anerkendelse  for  Hr. 
Nielsens  udmærkede  Arbejde  i  Industriforeningen. 

Ved  samme  Lejlighed  modtog  den  gamle,  afholdte 
Kollega  gennem  Kontorchef  G.  E.  Hartz  en  Guldkæde 
fra  Funktionærerne  i  Industriforeningen  og  Industri¬ 
raadet. 

□□□□□□ 

Boganmeldelse. 

Regnskabsfører  K.  Nielsen  ved  A/S  Silvan  har  ud¬ 
givet  en  lille  Bog  med  Titlen:  Træberegningsbogen, 
der  indeholder  en  Række  praktiske  Tabeller  for  Pris¬ 
udregning  af  Træ. 

Det  er  en  nyttig  lille  Bog  for  enbver  Snedker, 
Tømrer,  Bygmester  og  enhver,  der  har  med  Træind¬ 
køb  og  Kalkulation  af  Træ  at  gøre,  og  den  kan  saa 
meget  mere  anbefales,  som  den  er  overordentlig  prak¬ 
tisk  indrettet,  saaledes  at  man  med  største  Lethed 
kan  finde  de  til  hver  Trædimension  svarende  Priser. 

Dog  er  der  en  enkelt  Indvending  at  gøre.  I  Tabel¬ 
lerne  for  Kvdr.  Maal  er  Prisen  pr.  Kubikfod  anbragt 

i  samme  Linie  for  ru  og  for  høvlet  og  pløjet  Træ. 
Derved  faar  man  let  den  Opfattelse,  at  det  er  samme 
Kvalitet,  der  er  tænkt  paa.  Hvis  man  f.  Eks.  giver 
3  Kr.  pr.  Kbf.  ru  Træ,  og  Høvlingen  og  Pløjningen 
koster  f.  Eks  50  Øre  pr.  Kbf.,  skal  man  gaa  5  Linier 
længere  ned  i  Tabellen  for  at  finde  den  til  det  ru 
Træ  svarende  Kvalitet  høvlet  og  pløjet  Træ. 

Naar  man  ved  det,  er  der  selvfølgelig  ingen  Van¬ 
skeligheder  heri,  men  den  rent  typografiske  Sammen¬ 
stilling  af  de  to  Tabeller  rummer  Fare  for  Fejltagel¬ 
ser,  som  kunde  være  undgaaet  enten  ved  at  skille 
Tabellerne  skarpere  ad  eller  ved  en  Fremhævelse  af 
Forholdet. 

Disse  Bemærkninger  udspringer  kun  af  Ønsket  om 
at  gøre  opmærksom  paa  dette  Forhold,  thi  Bogen 
kan  kun  paa  det  allervarmeste  anbefales  til  alle  in¬ 
teresserede. 

□□□□□□ 

Mindre  Meddelelser. 

Motorprøver  paa  Teknologisk  Institut. 

I  Betragtning  af  den  store  Betydning  det  vil  have 
for  Anvendelsen  af  Forbrændingsmotorer,  at  det  ved 
en  offentlig  Prøve  godtgøres,  hvilke  Fortrin  de  for¬ 
skellige  F'abrikater  maatte  have,  og  da  der  gentagne 
Gange  fra  interesserede  Forbrugere  har  været  Ønsker 
fremme,  der  gik  i  nævnte  Retning,  har  et  Udvalg  af 
Repræsentanter  for  Dansk  Fiskeriforening,  Statens 
Redskabsudvalg  og  Teknologisk  Institut  udsendt  Ind¬ 
bydelse  til  danske  Fabrikanter  og  Forhandlere  af 
Forbrændingsmotorer  om  at  deltage  i  en  af  nævnte 
Udvalg  arrangeret  Prøve,  der  agtes  afholdt  i  Løbet 
af  indeværende  Sommer  paa  Teknologisk  Institut. 

Indmeldelsen  maa  ske  inden  27.  Juni.  Nærmere  Op¬ 
lysninger  faas  ved  Henvendelse  til  Institutet,  G.  A. 
Hagemannsgade  2,  Kjøbenhavn  B. 

Englands  Kul  og  Jern. 

I  det  første  Kvartal  for  iaar  stiller  de  engelske  Pro¬ 
duktionstal  sig  saaledes,  sammenlignet  med  Tallene 
for  de  tilsvarende  Tidsrum  i  1921  og  1922: 


Kul  (Mili.  Tons) 
Produktion  Eksport 

1921  .  53,7  5,3 

1922  .  62,2  13,2 

1923  .  71,0  18,6 

Rcictjern  og  Stacil  (i  1000  Tons) 
Produktion  Eksport 

Raajern  Staal  Raajern  Staal  o.  1. 

1921  .  1491  1336  43  505 

1922  .  977  1295  118  654 

1923  .  1744  2143  273  767 


(alt  altsaa  for  første  Kvartal  i  vedkommende  Aar). 

□□□□□□ 

Organisations-  og  Foreningsmeddelelser. 

Eksportmuligheder  i  Jugoslavien. 
Tidsskriftet  bringer  i  dette  Hefte  første  Halvdel  af 
en  Artikel  angaaende  ovenstaaende  Spørgsmaal  af  In¬ 


geniør,  cand.  polyt.  Otto  Fischer,  der  fornylig  med 
Støtte  fra  Industriraadet  har  foretaget  en  Studierejse 
i  Jugoslavien  for  der  at  undersøge,  hvilke  Muligheder 
der  eventuelt  maatte  frembyde  sig  for  dansk  Erhvervs¬ 
liv.  Ingeniør  Fischer  agter  i  Løbet  af  næste  Maaned 
igen  at  rejse  til  Jugoslavien,  men  opholder  sig  i  den 
sidste  Uge  af  Juni  her  i  Byen  og  vil  da  gerne 
med  Oplysninger  og  Raad  bistaa  saadanne  danske 
Firmaer,  som  maatte  være  interesseret  i  at  gøre  For¬ 
retninger  i  Jugoslavien.  De  paagældende  Firmaer  be¬ 
des  rette  Henvendelse  til  Industriraadets  Sekretariat 
for  at  træffe  Aftale  angaaende  en  eventuel  Konference 
med  Ingeniør  Fischer. 

Skotøjsindustriens  Krisetold. 

Under  1.  ds.  har  Industriraadet  tilskrevet  Inden¬ 
rigsminister  Kragh  saaledes  angaaende  ovennævnte 
Spørgsmaal: 

»Da  det  i  høj  Grad  maa  befrygtes,  at  en  Bortfalden 
af  den  for  Tiden  gældende  Krisetold  for  Fodtøj  vil 
medføre,  at  Skotøjsindustrien  —  og  dermed  ogsaa  for 
en  stor  Del  Læderindustrien  —  bringes  i  en  over¬ 
ordentlig  kritisk  Situation,  tillader  Industriraadet  sig 
heved  indtrængende  at  anmode  Deres  Ekscellence  om 
at  ville  tage  op  til  Overvejelse,  om  der  ikke  maatte 
kunne  findes  en  Udvej  til  at  opretholde  et  forsvarligt 
Værn  for  Skotøjsindustrien  mod  den  udenlandske  Va- 
lutadumping-Konkurrence,  selv  om  det,  som  det  des¬ 
værre  i  Øjeblikket  ser  ud  til,  ikke  maatte  lykkes  at 
tilvejebringe  en  Overenskomst  mellem  de  paagældende 
Arbejdsgivere  og  Arbejdere  med  Hensyn  til  Opfyldel¬ 
sen  af  Betingelserne  for,  at  den  i  Henhold  til  Lov  af 
28.  Marts  d.  A.  fastsatte  Krisetold  for  Fodtøj  fremdeles 
opretholdes.« 

Responsum. 

Koutume  vedrørende  Opfindelser  tilsigtende  Driftsfor¬ 
bedringer  o.  lign. 

Fra  en  herværende  Højesteretssagfører  har  Indu¬ 
striraadet  fornylig  modtaget  en  Forespørgsel  angaa¬ 
ende  ovenstaaende  Spørgsmaal  og  har  som  Svar  her- 
.  paa  udtalt  følgende: 

»I  Anledning  af  Deres  Skrivelse  af  14.  April,  i 
hvilken  De  udbeder  Dem  en  Udtalelse  om  følgende 
Spørgsmaal: 

»Findes  der  nogen  Koutume  for,  hvorvidt  Opfin¬ 
delser  tilsigtende  Driftsforbedringer  og  lignende 
indenfor  en  Fabrik,  foretaget  af  en  i  Fabriken  an¬ 
sat  Funktionær,  tilfalder  vedkommende  Fabrikant, 
saaledes  at  den  paagældende  Funktionær  ikke  har 
nogen  egentlig  selvstændig  Ret  til  Opfindelsen.  Der 
tænkes  paa  saadanne  Tilfælde,  hvor  den  paagæl¬ 
dende  Funktionær  er  kontraktlig  forpligtet  til  at 


TIDSSKRIFT  FOR  INDUSTRI 


111 


anvende  hele  sin  Arbejdskraft  i  Principalens  In¬ 
teresse.« 

har  Industriraadet  rettet  Henvendelse  til  ialt  11  af 
vore  største  industrielle  Virksomheder  og  skal  paa 
Grundlag  af  disses  Svar  udtale,  at  det  i  saadanne 
Tilfælde,  hvor  paagældende  Funktionær  har  indgaaet 
den  i  Forespørgslen  nævnte  ubetingede  kontraktlige 
Forpligtelse,  er  den  almindelige  Opfattelse  indenfor 
Industrien,  at  Opfindelser  tilsigtende  Driftsforbedringer 
o.  lign.  indenfor  en  Fabrik,  foretaget  af  en  i  Fabriken 
ansat  Funktionær,  tilfalder  vedkommende  Fabrikant, 
men  det  er  ofte  indenfor  adskillige  Virksomheder  Kou- 
tume,  at  man  i  et  saadant  Tilfælde  giver  vedkommende 
Funktionær  et  særligt  Honorar.  Saafremt  vedkommende 
Opfindelse  falder  udenfor  Funktionærens  egentlige  Ar¬ 
bejdsfelt,  maa  det  dog  formentlig  i  hvert  enkelt  Tilfælde 
bero  paa  et  Skøn,  om  Funktionæren  kan  have  nogen 
Ret  til  Opfindelsen.  Det  vil  i  saa  Fald  være  i  høj  Grad 
medbestemmende,  om  Erfaringer,  indhøstede  i  den 
paagældende  Virksomhed,  har  bidraget  til  den  gjorte 
Opfindelse.« 

Lov  af  1.  Maj  1923  om  Boligforhold. 

Medens  Loven  af  1.  Maj  1923  vedrørende  Boligfor¬ 
holdene  endnu  var  til  Behandling  i  Rigsdagen,  hen¬ 
ledte  Industriraadet  det  paagældende  Folketingsud¬ 
valgs  Opmærksomhed  paa,  at  Lovforslagets  Bestem¬ 
melser  om 

at  Varsel  for  Opsigelser  fra  Ejerens  Side  forlænges 
til  6  Maaneder  eller  derover,  uanset  om  den  kon¬ 
traktmæssige  Opsigelsesfrist  maatte  være  kortere  og 
at  Lejligheder  i  en  Kommune  ikke  uden  Kommunal¬ 
bestyrelsens  Samtykke  maa  udlejes  til  Personer 
bosiddende  i  andre  Kommuner, 
vilde  virke  meget  generende  for  industrielle  Virksom¬ 
heder,  der  i  Tilknytning  til  Fabriksanlægene  har  sær¬ 
lige  Arbejderboliger. 

Rigsdagen  tog  Hensyn  til  denne  Henvendelse  ved 
i  Loven  at  indføje  en  Bemærkning  om,  at  de  to 
nævnte  Bestemmelser  ikke  skal  gælde  for  Personer, 
hvis  Adgang  til  den  paagældende  Bolig  er  betinget  af 
Arbejdet  ved  en  bestemt  Virksomhed  eller  Institution. 

Opnaaelse  af  Kreditoplag. 

Paa  Foranledning  af  en  Henvendelse  fra  Forenin¬ 
gen  af  danske  Chokolade-  og  Sukkervarefabrikanter 
angaaende  Lettelser  i  Bestemmelserne  for  Opnaaelse  af 
Kreditoplag  for  industrielle  Firmaer  har  Industriraa¬ 
det  den  11.  Maj  tilskrevet  Finansministeriet  saalydende: 

»Industriraadet  tillader  sig  herved  at  anmode  det 
høje  Ministerium  om,  at  der  indføres  en  Ændring  i 
de  for  Opnaaelsen  af  Kreditoplag  stillede  Betingelser, 
saaledes  at  der  ikke  længere  udkræves  Grossererbor¬ 


gerskab  for  at  kunne  faa  Kreditoplagsret,  men  at 
Fabrikantborgerskab  giver  samme  Ret  i  denne  Hen¬ 
seende. 

Blandt  andet  fordi  adskillige  industrielle  Raavarer 
er  toldpligtige  og  kreditoplagsberettigede,  er  det  for 
industrielle  Virksomheder  i  Produktionsøjemed  af 
Interesse  af  have  Kreditoplagsret,  og  det  føles  der¬ 
for  som  uhensigtsmæssigt,  at  disse  Virksomheder,  for 
at  opnaa  denne  Ret,  skal  være  nødt  til  at  søge  Gros¬ 
sererborgerskab,  ogsaa  fordi  der  herved  paaføres  dem 
en  aarlig  Udgift. 

Industriraadet  kan  ikke  se  rettere  end,  at  Adgan¬ 
gen  til  at  faa  Kreditoplag  i  saa  vidt  Omfang  som 
muligt  bør  staa  aaben  for  alle  Virksomheder,  saavel 
indenfor  Handelen  som  indenfor  Industrien,  der  ifølge 
Forholdenes  Natur  har  Fordel  af  at  benytte  Kreditop¬ 
lag,  og  udfra  dette  Synspunkt  vil  Raadet  derfor  tillade 
sig  at  anbefale,  at  Fabrikantborgerskab  giver  samme 
Ret  til  Kreditoplag,  som  Grossererborgerskab.  Indu¬ 
striraadet  er  ikke  klar  over,  hvorvidt  en  saadan  Re¬ 
form  vil  kunne  gennemføres  ad  administrativ  Vej;  er 
dette  imidlertid  ikke  Tilfældet,  vil  Raadet  gerne  til¬ 
lade  sig  at  forespørge,  om  det  høje  Ministerium  vil 
være  sindet  ved  den  til  Efteraaret  bebudede  tekniske 
Revision  af  Toldloven  at  stille  Forslag  om  en  even¬ 
tuel  Ændring  i  den  paagældende  Lovgivning.« 

Udenrigsministerielle  Meddelelser  til  Gennemsyn  i 
Industriraadet. 

Fra  Udenrigsministeriet  har  Industriraadet  mod¬ 
taget  nedennævnte  Bilag,  der  er  henlagt  til  Gennem¬ 
syn  i  Industriraadets  Sekretariat: 

Udklip  af  Journal  Officiel  af  13.  Maj,  hvori  findes 
et  Dekret  af  6.  Maj,  der  fastsætter,  hvilke  Mængder 
af  Varer,  fabrikerede  i  Saardistriktet  af  Raaprodukter 
eller  Halvfabrikata  af  tysk  Oprindelse,  der  aarligt  kan 
indføres  toldfrit  i  Frankrig. 

En  fra  Gesandtskabet  i  Warschau  modtaget  polsk 
Forordning  af  9.  Maj,  der  forhøjer  de  bestaaende  Told¬ 
multiplikatorer  4000  og  6000  til  henholdsvis  6000  og 
9000,  samt  en  Forordning,  hvorefter  den  normale  Told¬ 
multiplikator  6000  fremtidig  kommer  til  Anvendelse 
paa  en  Række  nærmere  angivne  Varer,  bl.  a.  Cigarer, 
Cigaretter,  KalFe,  Kakao,  visse  Glasvarer  etc. 

Nogle  fra  Gesandtskabet  i  Konstantinopel  modtagne 
Avisudklip,  omhandlende  en  af  den  derværende  bri¬ 
tiske  Domstol  afsagt  Kendelse  i  en  Sag  mod  det  rus¬ 
siske  Selskab  »Centrosojus«. 

Udskrift  af  en  fra  Konsulatet  i  Riga  indsendt  Ind¬ 
beretning,  omhandlende  Forslag  til  en  ny  lettisk  Im¬ 
porttarif,  der  menes  at  ville  blive  vedtaget  i  Seimen, 
saaledes  at  den  kan  træde  i  Kraft  i  August  Maaned. 

Samhandelen  mellem  Danmark  og  Finland. 

Fra  Udenrigsministeriets  Oplvsningsbureau  for  Er¬ 
hvervene  har  Industriraadet  modtaget  Genpart  af  en 
fra  Gesandtskabet  i  Helsingfors  modtaget  Indberetning 
af  17.  Maj  d.  A.,  omhandlende  Finlands  Samhandel 
med  Danmark  i  1922.  Indberetningen,  der  er  henlagt 
til  Gennemsyn  i  Industriraadets  Sekretariat,  indeholder 
en  specificeret  Varefortegnelse,  der  bl.  a.  viser,  at  me¬ 
dens  Samhandel  mellem  Danmark  og  Finland  i  de 
tidligere  Aar  har  givet  Udtryk  for  Danmarks  store 
Rolle  som  Transitland  indenfor  næsten  alle  Impor¬ 
tens  Varegrupper,  viser  Cifrene  for  1922,  at  Samhan¬ 
delen  paa  Importens  Omraade  nu  begynder  at  kon¬ 
centrere  sig  om  mere  bestemte  Varesorter.  Finlands 
Bestræbelser  for  at  komme  i  Forbindelse  med  de 
oversøiske  Leverandører  synes  saaledes  til  en  vis  Grad 
at  være  lykkedes,  og  Importen  fra  Danmark  i  1922 
viser  da  ogsaa  nedadgaaende  Cifre  næsten  for  alle 
Varer.  Dette  er  særlig  Tilfældet  indenfor  følgende 
Varegrupper:  Madvarer  af  Dyr,  Kolonialvarer,  væ¬ 
vede  Varer,  Tekstilvarer  og  Maskiner  og  Apparater, 
hvis  Importværdi  kun  udgør  ca.  Halvdelen  af  de  til¬ 
svarende  Værdier  for  1921.  Derimod  er  Importen  af 
Spindestolfer,  Huder  og  Skind  og  Transportmidler 
steget  ret  betydeligt.  Det  fremgaar  endvidere  af  Ind¬ 
beretningen,  at  Eksporten  fra  Danmark  til  Finland  i 
indeværende  Aar  synes  at  udvikle  sig  betydelig  mere 
tilfredsstillende,  og  navnlig  Grupperne:  Spindestolfer, 
vævede  Varer,  Tekstilvarer,  Huder  og  Skind,  Trans¬ 
portmidler  og  Olier  viser  Fremgang. 

Australsk  Toldmemorandum. 

Gennem  Udenrigsministeriet  har  Industriraadet 
modtaget  et  Eksemplar  af  australsk  Toldmemoran¬ 
dum  indeholdende  Definitioner  paa  de  i  de  nu  an¬ 
vendte  Fakturaformler  benyttede  Udtryk.  Det  paa¬ 
gældende  Memorandum,  der  endvidere  indeholder 
Formlen  til  de  Erklæringer,  som  Departementet  vil 
afkræve  Eksportører  i  Tilfælde  af,  at  det  ønsker  yder¬ 
ligere  Bevis  for  Rigtigheden  af  de  i  en  Fakturaformel 
angivne  Værdier,  henligger  til  Gennemsyn  i  Industri¬ 
raadets  Sekretariat. 

Messe  i  Leipzig. 

Udenrigsministeriets  Oplysningsbureau  for  Erhver¬ 
vene  har  meddelt  Industriraadet,  at  Efteraarsmessen 
i  Leipzig  d.  A.  vil  linde  Sted  i  Tiden  fra  26.  August 
til  1.  September. 


Fra  Biblioteket. 


Biblioteket  er  i  Juni  aabent  Hverdage  Kl.  10—8, 
Sondage  Kl.  10 — 12. 

I  Juli  Maaned  er  Biblioteket  aabent  Hverdage  Kl. 
3— S.  Medlemmerne  bedes  navnlig  lægge  Mærke  til, 
at  der  iaar  er  aabent  alle  Hverdage  og  5  Timer  dag¬ 
lig.  (Tidligere  var  det  kun  2  Timer  3  Gange  ugentlig). 


Bibliotekets  14-Dages-Fortegnelse  begynder  denne 
Gang  en  Oversigt  over  de  Emner,  hvorom  der  findes 
Tidsskrifter  fremlagt  i  Læsesalen.  Denne  Fortegnelse 
meddeler  kun  Emnet,  Faget  samt  Numre;  disse  an¬ 
giver  de  Hyldepladser,  hvorpaa  de  enkelte  Tidsskrif¬ 
ters  sidste  Numre  er  fremlagt.  Saaledes  angiver:  Ar¬ 
kitektur  203—209,  at  Tidsskrifterne:  The  builder;  Gia¬ 
sers  Annalen;  Moderne  Bauformen;  Zeitschrift  fur 
Bauwesen;  Svensk  Arkitektur;  Architekten  samt  Byg¬ 
mesteren  er  at  finde  paa  de  nævnte  Hylder. 


Der  er  ofte  fremsat  Ønske  om  her  i  Bladet  at  med¬ 
dele  Navnene  paa  alle  Bibliotekets  Tidsskrifter,  men 
det  vil  tage  alt  for  stor  Plads  at  aftrykke  Titlerne 
paa  vore  halvtredie  Hundrede  Numre,  hvorimod  den 
her  paabegyndte  Fortegnelse  over  Emnerne  eller  Fa- 
gene,  som  vil  optage  tre  Spalter,  sikkert  vil  være  til¬ 
strækkelig  fyldig  til  at  give  Brugerne  en  klar  Over¬ 
sigt  over  Bibliotekets  Tidsskrifthold. 

Acetylen .  Hylde  Nr.  156, 157. 

Apotekervæsen .  —  -  62,  64, 65. 

Arbejde  (herunder  findes  Organisation,  Ledelse,  Drift, 
Arbejdsgiver-  og  Arbejderforening)  Hylde  Nr.  9— 16. 

Arkitektur . Hylde  Nr.  203—209. 

Asfalt  .  —  -  168. 

Autogensvejsning .  —  -  141, 156, 157. 

Automobil  . .  —  -  121—124. 

Beton  (Jern-)  .  —  -  178—179. 

Biblioteksvæsen .  —  -  227. 


Bjergværksdrift .  —  -  175. 

Blikkenslager .  —  -  181. 

Bogtryk .  —  -  131,257. 

Bryggeri .  —  -  147, 150. 

Bygningsvæsen . Hylde  Nr.  73, 178, 179,  203—209. 

Celluloid . Hylde  Nr.  167. 

Cement .  —  -  163. 

Dekorativ  Kunst  .  —  -  211 — 216. 

Drivkraft  (se  ogsaa  Arbejde)  ..  —  -  76,98,99. 

Eksport  (se  ogsaa  Handel) ....  —  -  30. 

Elektroteknik .  —  -  88—97. 

Fabrikdrift .  —  -  77,104. 

F’arveindustri .  —  -  165. 

Farmaci  .  —  -  62,64,65. 

Flyvning .  —  -  120,123. 

Fotografi  .  —  -  218,219.220. 

Fysik .  —  -  41. 

Gartneri  .  —  -  254. 

Garveri .  —  -  191,192. 

Geografi  .  —  -  222. 

UDGIVET  AF  INDUSTRIFORENINGEN  I  KJØBENHAVN 

•  ORGAN  FOR  INDUSTRIRAADET  • 


Nr.  13  1.  JULI  1923 


Industriraadet  og  Valutasituationen. 


DEN  gradvise  Nedgang  i  den  danske  Kro¬ 
nes  Værdi,  som  man  gennem  længere  Tid 
har  været  Vidne  til,  tog  som  bekendt  i  den  for¬ 
løbne  Maaned  en  saa  forøget  Fart,  at  man  om¬ 
sider  atter  for  Alvor  begyndte  at  beskæftige  sig 
med  det  indviklede  Problem,  der  hedder  vor  Va¬ 
lutasituation.  Baade  fra  offentlig  og  privat  Side 
er  der  fremkommet  en  Række  Udtalelser,  der 
alle  munder  ud  i  Opfattelsen  af,  at  den  ind¬ 
trufne  Forværring  absolut  maa  afbødes,  men 
som  desværre  ellers  er  lige  saa  afvigende,  naar 
der  er  Tale  om  Midlerne  for  at  naa  dette  Maal, 
som  Tilfældet  var,  da  det  samme  Spørgsinaal 
for  et  Par  Aar  siden  var  brændende.  Alligevel 
er  der  næppe  Tvivl  om,  at  der  i  den  store  Of¬ 
fentlighed  er  en  stadig  voksende  Erkendelse  af, 
at  Hovedaarsagen  til  Vanskelighederne  er  at  søge 
i  vor  Handelsbalances  uheldige  Udvikling. 

Fra  Nationalbankens  Side  har  man  erklæret 
sig  villig  til  at  tage  Initiativet  til  Indkaldelse  af 
en  Valutakonference,  og  herved  har  Diskussionen 
selvfølgelig  faaet  en  mere  reel  Værdi.  For  Indu¬ 
striens  Vedkommende  har  Industriraadet  paa  et 
Møde  den  16.  Juni  behandlet  Sagen  og  enstem¬ 
migt  vedtaget  følgende  Udtalelse: 

Kun  ved  en  gennemgribende  Bedring  i  Han¬ 
delsbalancen  kan  der  skabes  en  sund  Økonomi 
og  dermed  et  varigt  Grundlag  for  en  Genrejs¬ 
ning  og  Stabilisering  af  den  danske  Krones 
Værdi.  Formindsket  Indførsel  og  forøget  Udfør¬ 
sel  er  derfor  det  Maal,  der  bør  stræbes  henimod. 

Allerede  i  Slutningen  af  1919  pegede  Industri¬ 
raadet  paa  det  nødvendige  i,  at  de  gældende 
Toldsatser  blev  ført  å  jour,  og  det  turde  nu 
være  hævet  over  enhver  Tvivl,  at  en  saadan 
Foranstaltning  i  ganske  afgørende  Grad  vilde 


have  tjent  til  at  hemme  den  urimeligt  opsvul¬ 
mede  Import,  som  er  Hovedaarsagen  til  Valuta- 
miseren.  En  Forhøjelse  af  Vægttoldsatserne  i 
Overensstemmelse  med  Kronens  reducerede  Købe- 
evne  er  et  af  de  virksomste  og  mest  enkle  Mid¬ 
ler  til  Bortskæring  af  den  overflødige  Indførsel 
og  til  Opretholdelse  af  den  nationale  Produktion; 
denne  Foranstaltning  bør  derfor  iværksættes  saa 
snart  som  muligt,  og  der  bør,  som  tidligere  af 
Industriraadet  fremhævet,  samtidig  gives  Rege¬ 
ringen  den  fornødne  Bemyndigelse  til  at  gribe 
regulerende  ind,  naar  Forholdenes  Udvikling 
truer  med  at  give  vigtige  Produktionsgrene  til 
Pris  for  en  ødelæggende  Dumpingkonkurrence. 

Samtidig  bør  Arbejdet  for  en  Nedbringelse  af 
Omkostningerne  saavel  indenfor  Produktion  og 
Omsætning  som  ved  Statens  og  Kommunernes 
Administration  fortsættes  med  den  størst  mulige 
Kraft,  og  det  bør  for  det  offentlige  som  for  den 
private  være  en  Pligt  at  anvende  dansk  Arbejde 
i  videste  Udstrækning. 

Med  Hensyn  til  Eksporten  maa  Staten  med 
alle  til  Raadighed  staaende  Midler  medvirke  til, 
at  danske  Produkter  ikke  behandles  ugunstigere 
paa  Eksportmarkederne  end  Varer  fra  andre 
Lande.  Ved  en  aktiv  Handelspolitik  bør  Dan¬ 
marks  endnu  relativt  gode  Købeevne  søges  ud¬ 
nyttet  til  at  bortrydde  de  Hindringer,  der  van¬ 
skeliggør  Salget  af  danske  Varer  i  Lande,  hvor 
der  ellers  vilde  være  naturlige  Afsætningsmulig¬ 
heder.  Overfor  de  Lande,  hvorfra  Danmark  ind¬ 
fører  for  meget  store  Beløb,  og  som  ikke  desto- 
mindre  ved  særlige  Toldforanstaltninger  og  lig¬ 
nende  søger  at  udelukke  Indførslen  af  danske 
Varer,  maa  den  danske  Toldlovgivning  og  Trak¬ 
tatpolitik  indrettes  efter  Gensidighedens  Princip, 

og  saafremt  Danmark  fra  de  paagældende  Lande 
indfører  Varer,  der  er  uundværlige,  eller  som  af 
Produktionshensyn  ikke  taaler  en  Prisforhøjelse, 
bør  Staten  af  al  Magt  støtte  Bestræbelser  for  at 
fremskaffe  tilsvarende  Varer  fra  Lande,  der  paa 
en  mere  ligelig  Basis  ønsker  at  træde  i  Sam¬ 
handel  med  Danmark. 


Industriraadet  maa  paa  det  varmeste  anbe¬ 
fale  den  andetsteds  fra  fremsatte  Tanke  om,  at 
Valutaproblemet  gøres  til  Genstand  for  en  sag¬ 
lig  Drøftelse,  og  Raadet  understreger  Nødvendig¬ 
heden  af,  at  en  saadan  Konference  finder  Sted 
snarest,  og  at  dens  Arbejde  fremmes  med  størst 
mulig  Kraft. 


•  «  • 


Den  danske  Chokolade-  og  Sukkervareindustri  gennem  25  Aar. 


Som  for  saa  mange  andre  danske  Industrier 
gælder  det  ogsaa  for  Chokolade-  og  Sukkervare¬ 
industrien,  at  den  ikke  er  mere  end  et  Par  Menne¬ 
skealdre  gammel.  Enkelte  af  de  nu  eksisterende 
Virksomheder  kan  ganske  vist  føres  noget  læn¬ 
gere  tilbage,  saaledes  A/S  Elisabethsminde,  hvor 
det  oprindelige  Firma  blev  grundlagt  i  1825,  og 
A/S  Chr.  F.  Kehlet,  der  ligeledes  kan  datere  sin 
Oprindelse  fra  nævnte  Aar,  men  om  Fabriks¬ 
drift  i  Ordets  nuværende  Betydning  har  der  dog 
næppe  været  Tale  paa  dette  Tidspunkt.  Først  i 
1840  synes  der  at  være  begyndt  en  egentlig  fa¬ 
brikmæssig  Fremstilling  af  Chokolade.  I  den  of¬ 
ficielle  Statistik  fra  disse  Tider  omtales  saaledes 
Urtekræmmer  P.  C.  Deichmann,  hvis  Værk  blev 
drevet  ved  Dampkraft,  og  som  fremstillede  40  000 
Pund  Chokolade  i  et  Aar.  Af  andre  Virksom¬ 
heder  fremhæves  Kehlet  samt  Sukkerraffinadør 
Fabricius,  hvilken  sidste  navnlig  berømmes, 
fordi  hans  Fabrik  var  den  »nyeste  og  fuldkoin- 
nest  indrettede«  af  dem  her  i  Landet. 

Gennem  Statistiken  over  Indførsel  af  Kakao¬ 
bønner  er  det  iøvrigt  muligt  fra  Aar  til  Aar  at 
følge  den  spæde  Industris  Trivsel  og  Udvikling. 
Omkring  1840  synes  den  aarlige  Import  af  Ka¬ 
kaobønner  at  have  været  ca.  35  000  kg,  ved  Be¬ 
gyndelsen  af  Treserne  er  den  vokset  til  det  dob¬ 
belte  heraf,  og  først  i  1875  naar  Importen  op 
til  at  udgøre  mere  end  200  000  kg.  I  længere 
Tid  svinger  nu  Indførselstallene  mellem  200  000 
og  250  000  kg,  indtil  der  fra  1885  indtræffer  en 
meget  betydelig  Stigning,  saaledes  at  man  i  Lø¬ 
bet  af  faa  Aar  kommer  op  over  V 2  Million  kg. 
Denne  Fremgang  fortsættes  i  rask  Tempo,  og 
og  ved  Aarhundredets  Udgang  udgør  den  aarlige 
Indførsel  af  Kakaobønner  omtrent  1  Miil.  kg. 
Industrien  gaar  i  de  følgende  Aar  stærkt  frem, 
og  i  Aarene  inden  Verdenskrigen  er  Danmarks 
aarlige  Forbrug  af  Kakaobønner  ca.  2  Miil.  kg. 
I  Krigsaarene  svinger  Importtallene  op  og  ned, 


men  efter  at  den  ekstraordinære  Import  i  1919 
har  fyldt  de  tomme  Lagre,  syntes  Importen  at 
skulle  fæstne  sig  omkring  3  Millioner  kg.  Det 
er  derlor  meget  bemærkelsesværdigt,  at  Impor¬ 
ten  af  Kakaobønner  i  1922  gaar  ned  under  2 
Millioner  kg.  Den  direkte  Aarsag  hertil  maa 
utvivlsomt  søges  i  den  ved  Skattelovgivningen 
stærkt  forcerede  Import  af  færdig  Chokolade. 

I  1872  fandtes  der  her  i  Landet  12  Choko¬ 
ladefabriker,  der  tilsammen  beskæftigede  75  Ar¬ 
bejdere.  Antallet  af  Sukkervarefabriker  er  sam¬ 
tidig  opgjort  til  14  med  tilsammen  70  Arbejdere. 

Den  egentlige  Sukkervareindustri  synes  at  have 
udviklet  sig  omtrent  ligeløbende  med  Chokolade¬ 
industrien,  og  hvor  nySukkervareindustrien  er  vil 
fremgaa  deraf,  at  de  tre  Fjerdedele  af  det  nævnte 
Arbejderantal  var  beskæftiget  ved  Fabriksvirk- 
somheder,  som  var  anlagt  efter  1864. 

I  de  følgende  statistiske  Opgørelser  over  In¬ 
dustrien  er  Sukkervare-  og  Chokoladefabriker 
opført  under  eet,  hvilket  er  en  naturlig  Følge 
af,  at  mange  Chokoladefabriker  tillige  er  Suk¬ 
kervarefabriker.  Af  de  forskellige  Industritællin¬ 
ger  fremgaar  det,  at  Antallet  af  Fabriker  er  vok¬ 
set  fra  83  i  1896  til  111  i  1914.  Samtidig  er  In¬ 
dustriens  samlede  Personel  steget  fra  859  til 
1892. 

Om  Produktionen  foreligger  der  for  de  tidli¬ 
gere  Aars  Vedkommende  kun  meget  sparsomme 
Oplysninger,  For  de  sidste  Aar  stiller  Tallene 
sig  saaledes  (angivet  i  Miil.  kg): 

Chokolade  Sukkervarer 


1906 .  2,5  4,1 

1913 .  3,9  5,6 

1916  .  4,9  7,8 

1917  .  4,8  7,9 

1918  .  3,4  6,1 

1919  .  6,1  8,0 

1920  .  5,5  7,7 

1921  .  6,2  7,5 

For  1922's  Vedkommende  er  Produktionen 
endnu  ikke  endelig  opgjort,  men  den  har  for¬ 
mentlig  været  en  Del  mindre  end  i  1921. 

Foruden  de  egentlige  Fabriksvirksomheder 
lindes  der  en  Mængde  mindre  Virksomheder, 
der  fremstiller  Konfekt  og  Sukkervarer.  I  1921 
opgøres  Antallet  af  disse  smaa  Virksomheder  til 
ca.  300,  og  deres  samlede  Sukkerforbrug  anslaas 
til  knapt  2  Miil.  lig.  Paa  Grundlag  af  Sukker¬ 
forbruget  kan  deres  Produktion  tilnærmelsesvis 
beregnes,  og  naar  denne  Produktion  medregnes, 
er  der  i  1921  her  i  Landet  fremstillet  omkring 
11  Miil.  kg  Sukkervarer. 

I  Chokolade-  og  Sukkervareindustrien  er  der  til¬ 
sammen  beskæftiget  2500  Mennesker ,  og  den  sam¬ 
lede  Produktionsværdi  udgør  noget  over  50  Mil¬ 
lioner  kg. 

De  anførte  Tal  viser,  hvilken  enorm  Udvik¬ 
ling  Chokolade-  og  Sukkervareindustrien  er  un- 
dergaaet,  og  samtidig  med  den  enorme  Vækst  i 
Produktionen  er  der  sket  en  paa  sin  Vis  tilsva¬ 
rende  Udvikling  i  Produktionstekniken.  Fra  det 
efter  nuværende  Forhold  beskedne  Dampanlæg 
paa  4  HK,  der  drev  den  største  Fabrik  i  1845, 
til  en  moderne  Chokoladefabrik  er  der  et  Spring, 
som  i  sig  selv  kendetegner  hele  det  tekniske 
Fremskridt,  de  sidste  Menneskealdre  har  været 
Vidne  til.  Den  danske  Chokolade-  og  Sukker¬ 
vareindustri  indtager  nu  en  fremskudt  Stilling 
indenfor  den  danske  Industri,  og  med  dens  højt 
udviklede  Teknik  er  den  i  Stand  til  at  fremstille 
Varer,  der  staar  fuldt  ud  paa  Højde  med  de 
udenlandske.  Selv  om  det  er  gaaet  her  som  i 
saa  mange  andre  Tilfælde,  at  de  gamle  For¬ 
domme  mod  danske  Industrivarer  er  blevet  be¬ 
varet  paa  Trods  af  den  virkelige  Udvikling,  saa 
har  Industrien  dog  den  Glæde,  at  det  i  stedse 
videre  Kredse  bliver  erkendt,  at  det  ikke  alene 
er  et  Ord,  men  ogsaa  en  Realitet,  at  den  dan¬ 
ske  Chokolade-  og  Sukkervareindustri  kan  frem¬ 
stille  saavel  den  billige  og  gode  som  den  aller¬ 
fineste  Vare. 

Naar  Foreningen  af  danske  Chokolade-  og 
Sukkervarefabrikanter  nu  har  fejret  25-Aarsdagen 
for  Foreningens  Oprettelse,  har  dette  derfor  kun¬ 
net  ske  i  Fortrøstning  til,  at  denne  Industri, 
der  har  haft  en  saa  glimrende  Udvikling,  ogsaa 
vil  være  i  Stand  til  at  overvinde  Nutidens  og 
og  Fremtidens  Vanskeligheder.  Foreningen,  der 
omfatter  alle  større  Virksomheder  indenfor  de 
to  Industrier,  blev  oprettet  den  22.  Juni  1898, 
og  paa  sin  Jubilæumsdag  kunde  den  se  tilbage 


paa  et  meget  virksomt  Arbejde.  Foreningens 
Hovedformaal  var  Ordningen  af  Forholdet  over¬ 
for  Arbejderne. 

Da  Foreningen  blev  stiftet,  var  Ugelønnen  for 
faglærte  Arbejdere  ca.  16  Kr.  med  en  Arbejds¬ 
dag  af  omtrent  10  Timer.  Timelønnen  har  saa- 
ledes  været  mellem  20  og  30  Øre.  For  ikke  fag¬ 
lærte  Arbejdere  laa  Lønningerne  lidt  lavere,  og 
for  kvindelige  Arbejdere  var  den  ikke  engang 
halvt  saa  stor  som  det  nævnte  Tal.  I  August 
1914  var  Timelønningerne  56  Øre,  47  Øre,  og 
25  Øre.  I  Krigsaarene  deltog  Industrien  i  den 
almindelige  Lønstigning,  og  i  1920  kulminerede 
Lønningerne  med  195,  183  og  110  Øre  i  Timen 
eller  3 — 4  Gange  saa  meget  som  i  1914.  Der¬ 
efter  er  Timelønnen  faldet  og  er  nu  nede  paa 
et  Niveau,  der  ligger  150  pCt.  over  Lønningerne 
før  Krigen.  Samtidig  er  Arbejdstiden  blevet  for¬ 
kortet  og  er  nu  her  som  andre  Steder  8  Timer 
daglig. 

Disse  Ændringer  i  Løn-  og  Arbejd svilkaar  er 
naturligvis  ikke  gennemført  uden  Strid  mellem 
de  modstaaende  Interesser.  Det  fortjener  imid¬ 
lertid  at  fremhæves,  at  Forhandlingens  Vej  altid 
har  været  den,  man  helst  fulgte,  og  igennem 
den  lange  Aarrække  har  der  da  ogsaa  kun  en 
Gang  været  en  større  Konflikt  indenfor  Faget, 
nemlig  ifjor,  da  Chokolade-  og  Sukkervareindu¬ 
strien  var  inddraget  under  den  almindelige  Ar¬ 
bejdsstandsning. 

Foreningens  første  Formand  var  Fabrikant  A. 
Winkel ,  der  stod  i  Spidsen  i  de  første  vanskelige 
Aar.  Derefter  blev  Fabrikant  77?.  Ramsing  For¬ 
mand,  og  han  efterfulgtes  igen  af  Fabrikant 
Adotph  Møller.  Den  nuværende  Formand  er  Fa¬ 
brikant  Axel  Engel ,  der  valgtes  hertil  i  1912. 
Fabrikant  Engel,  der  er  Medlem  af  Industri- 
raadet,  har  i  de  forløbne  Aar  udført  et  meget 
betydeligt  Arbejde  for  Varetagelsen  af  Chokolade- 
og  Sukkervareindustriens  Interesser  og  nyder 
med  Rette  den  største  Tillid  blandt  sine  Fagfæller. 
Det  samme  gælder  om  Foreningens  Næstformand, 
Direktør  Helms,  der  navnlig  paa  de  merkantile 
Omraader  har  udført  et  stort  Arbejde.  Bestyrel¬ 
sens  øvrige  Medlemmer  er  Direktør  V.  Christen¬ 
sen,  Fabrikant  K.  K.  Enevoldsen ,  og  Direktør 
Hans  P.  Nielsen.  Foreningens  Sekretær  er  Kap¬ 
tajn  Gustav  Eog,  der  sammen  med  cand.  polit. 
Ivar  Egebjerg  har  udarbejdet  et  Festskrift  om 
Foreningens  Virksomhed  i  de  nu  svundne  25 
Aar. 

Om  del  betydningsfulde  Arbejde,  der  gennem 

Oprettelsen  af  Chokoladefabrikanternes  Fælles¬ 
indkøb  blev  gjort  under  Krigen  for  at  sikre  Til¬ 
førslerne  af  Raavarer,  og  om  Industriens  Bestræ¬ 


belser  for  at  undgaa  den  tyngende  Omsætnings¬ 
skat  vil  vi  med  det  nævnte  Festskrift  som  Kilde 
i  et  senere  Numer  bringe  en  særlig  Artikel. 


•  •  i 


Muligheder  for  Eksport  til  Jugoslavien. 

Af  Ingeniør,  eand.  polyt.  Otto  Fischer. 


Betalingsvilkaar. 

Af  det  foregaaende  fremgaar,  hvor  forskellige  Grup¬ 
per  af  Konsumenter  der  findes,  og  med  den  større 
eller  mindre  Stabilitet  i  Virksomhedernes  Art  kan 
mere  eller  mindre  Kredit  gives.  Naturligvis  findes 
ogsaa  Kunder,  som  er  moralsk  upaalidelige,  men  med 
nogenlunde  Forsigtighed  og  Lokalkendskab  er  den 
Art  Risiko  dog  meget  mindre,  end  man  heroppe  al¬ 
mindeligvis  er  tilbøjelig  til  at  tro.  En  Mængde  Ban¬ 
ker  findes.  Denne  Art  Virksomhed  bliver  let  misbrugt, 
da  Lovgivningen  tillader  saa  megen  Frihed,  at  de  fleste 
i  større  eller  mindre  Grad  driver  Handel  og  Industri 
samtidig,  hos  nogle  i  meget  høj  Grad,  saa  at  Forskel¬ 
len  fra  almindelig  Handelsvirksomhed  bliver  altfor 
lille.  Blandt  de  større,  velkendte  Banker  findes  dog 
mange,  som  er  udmærkede  at  arbejde  med  og  kan 
være  bedre  end  mangen  skandinavisk  Bank. 

Men  en  ikke  mindre  vigtig  Faktor  end  Soliditeten  ved 
Bestemmelsen  af  Betalingsvilkaarene  er  Konkurren¬ 
cen.  Det  er  blevet  sagt,  at  hvis  der  bliver  givet  tilstræk¬ 
kelig  Kredit,  kan  de  fleste  af  Skandinaviens  Produkter 
finde  Afsætning  i  Jugoslavien.  Men  hvis  man  omvendt 
er  alt  for  stejl  og  afvisende  i  den  Retning,  kan  store 
Chancer  let  sættes  for  hastigt  paa  Spil  overfor  andre 
Landes  Konkurrence.  De  valutastærke  Lande,  som 
ikke  kan  konkurrere  med  lave  Priser,  har  nemlig 
ofte  benyttet  sig  af  dette  Middel,  hvormed  de  bedst 
kan  overvinde  disse  Konkurrencevanskeligheder.  Og 
er  det  haabløst  for  os  at  konkurrere  med  de  valuta¬ 
svage  Lande,  maa  vi  i  det  mindste  søge  at  lære  af  de 
valutastærke  Landes  Metoder  for  ikke  at  blive  helt 
distancerede  paa  Verdensmarkedet.  Dette  Emne  er 
saa  vigtigt,  at  det  skal  gøres  til  Genstand  for  særlig 
Behandling  i  næste  Kapitel,  til  Trods  for  at  dette  For¬ 
hold  jo  ikke  blot  gælder  Jugoslavien,  men  ogsaa  en 
Mængde  andre  Lande. 

I  samme  Grad  som  vor  Evne  eller  Vilje  er  for  kort¬ 
rækkende  paa  dette  Punkt,  maa  vi  koncentrere  os 
paa  den  sidste  Mulighed,  at  søge  at  vinde  Markedet 
ved  Sagkundskab  og  Propaganda  for  Varernes  høje 
Kvalitet.  Det  er  den  trangeste  og  besværligste  Vej,  og 
ogsaa  den  koster  mange  Penge.  Men  da  det  sandsyn¬ 
ligvis  er  den,  vi  væsentligst  bliver  henvist  til  at  følge, 
skal  den  nærværende  Behandling  slutte  med  at  kon¬ 
centrere  sig  herom.  Paa  dette  Sted  skal  endnu  un¬ 
derstreges,  at  Landets  Konsumtionsmuligheder  er  saa 
store,  at  vi  ikke  har  Lov  til  at  lade  dem  ligge  upaa- 
agtet  hen,  selv  om  Vejen  frem  til  dem  er  meget  trang 
og  besværlig.  Har  vi  nu  først  brudt  os  igennem  og 
vundet  Markedets  Tillid,  behøver  man  ikke  at  foruro- 


(Sluttet.) 

lige  sig  med  forventede  Krav  til  større  eller  mindre 
Kredit  under  en  eller  anden  Form,  hvorved  Fantasien 
kan  foregøgle  al  Slags  Usikkerhedsfølelse  og  For¬ 
skrækkelse  overfor  det  ukendte.  Selv  de  største  For¬ 
dringer  til  Betalingsvilkaarene  kan  tilfredsstilles  un¬ 
der  saadanne  Omstændigheder.  Eksempelvis  er  oven¬ 
for  omtalt,  hvorledes  Bønderne  kan  vindes  ved  Tillid 
til  dansk  Sagkundskab.  Det  er  næsten  rørende,  saa 
lidt  vante  de  er  til  Kredit,  Veksler  o.  s.  v.  De  vil  vide, 
hvad  de  køber,  men  har  man  gjort  en  Begyndelse 
med  Konsignationslager  og  Betaling  ved  Leverance, 
er  det  ikke  svært  at  faa  Betaling  mod  Konnossement, 
mod  Rembours,  eller  hvad  man  vil.  I  Virkeligheden 
har  de  Penge  nok.  Det  samme  gælder  mange  andre 
Konsumenter.  Men  det  er  Begyndelsen,  som  det  kom¬ 
mer  an  paa. 

Udenlandsk  Kredit. 

Medens  jeg  var  i  Belgrad,  kom  der  en  virkelig 
Chance  for  en  stor  Leverance  til  Staten,  i  Anledning 
af  hvilken  jeg  straks  satte  mig  telegrafisk  i  Forbin¬ 
delse  med  Skandinavien.  Den  Pris,  jeg  fik,  laa  meget 
nær  ved  den  laveste,  som  indkom  ved  Licitationen. 
Men  efter  alt  at  dømme  bliver  et  betydelig  højere  Til¬ 
bud  antaget.  Man  laa  nemlig  netop  i  Underhandlinger 
med  Frankrig  om  et  Statslaan  paa  300  Millioner 
Francs,  som  muligvis  nu  er  gaaet  i  Orden.  Men  Me¬ 
ningen  med  dette  var  ikke  at  give  noget  kontant 
Laan,  men  Varer  for  alle  Pengene.  Ogsaa  den  om¬ 
talte  Leverance  vilde  man  derfor  lade  indgaa  heri. 

Dette  er  et  meget  karakteristisk  Eksempel  paa,  hvad 
det  er  for  Konkurrence  Skandinavien  møder  fra  de 
Lande,  som  vi  i  Prisen  kan  konkurrere  med.  Navnlig 
en  denne  Form  for  Kredit  naturligvis  af  Betydning  ved 
Statsleverancer.  Ogsaa  Bygningsentreprenader  har 
man  underhandlet  om  paa  denne  Maade  (med  Czcko- 
Slovakiet). 

Heraf  fremgaar,  hvor  overordentlig  vigtigt  det  er, 
at  vore  Kreditmuligheder  udvides  til  det  yderste,  for 
at  vi  ikke  skal  ligge  under  i  Kampen.  Danmark  har 
jo  en  Statsgaranti  for  Eksport,  som  i  mange  Retnin¬ 
ger  er  smidig  og  praktisk.  Men  dels  behøver  den  at 
udvides,  og  dels  bør  et  Forsøg  gøres  paa,  om  det  ikke 
er  muligt  at  nærme  Formerne  mere  til  de  her  af  Ud¬ 
landet  benyttede. 

Til  Forrentning  og  Amortisation  af  de  udenlandske 
Laan  i  Jugoslavien  gik  i  1922 — 23  294,27  Miil.  Dina¬ 
rer,  og  i  Budgettet  for  1923 — 24  har  man  regnet 
472  71  1  Millioner  med  Marginal  for  eventuelle  Kurs- 
fluktuationer. 

Følgende  Garantier  er  givne: 

Miil.  Dinarer 
Netto 

1.  Monopolindtægter,  som  i  1922—23  gik  op  til  615  228 

2.  Toldafgifter  —  —  —  1  457  310 

3.  Indtægter  af  Statsb.  —  —  —  1  239  907 

Ialt  altsaa  3,55  Milliarder  eller  ca.  12  Gange  det 
virkelige  Forbrug  i  1922 — 23.  Det  ser  jo  saaledes  ud, 
som  om  der  findes  Marginal  nok  for  at  kunne  optage 
endnu  flere  Laan.  Det  amerikanske  private  100  Millio¬ 
ner  Dollars  Laan  tillader  dog  ikke  nye  Laan  ud  over 
en  vis  Grænse. 

Told-  og  Transportforhold. 

Toldsatserne  er  ikke  stabile,  men  varierede  navnlig 
tidligere  meget,  da  Finansministeren  havde  Ret  til 
selv  at  foretage  Ændringer  i  disse.  Dette  skete  navn¬ 
lig  under  den  første  Forsøgstids  uerfarne  Forhaab- 
ninger  om  at  kunne  forøge  Dinarens  Værdi  med 
Kunstgreb.  I  Hovedsagen  kan  man  dog  sige,  at  dansk 
Eksport  i  hvert  Fald  er  uafhængig  heraf,  da  kun 
Luksusvarer  og  visse  Forbrugsartikler,  Tekstilvarer 
m.  m.  er  belagt  med  højere  Told.  Principet  er,  at 
Landets  egne  Fabrikater  skal  benyttes.  Derimod  er 
der  i  Almindelighed  Toldfrihed  for  alle  Maskiner  og 
andre  Produkter,  som  tjener  til  at  ophjælpe  Land¬ 
brug  og  Industri,  hvis  de  ikke  tilvirkes  i  Landet.  Da 
Jugoslaviens  Industri  er  meget  lidt  udviklet,  er  dette 
kun  sjeldent  Tilfældet. 

Transportmidlerne  har  fra  Begyndelsen  kæmpet  med 
store  Vanskeligheder,  som  dog  bliver  mindre  Dag  for 
Dag,  takket  være  en  vis  Kraft,  som  lægges  for  Dagen 
i  Organisationsarbejdet.  Endnu  er  det  maaske  den 
største  praktiske  Bekymring.  Men  for  den,  som  ken¬ 
der  Lokaliteterne,  er  det  dog  ikke  svært  at  finde  Ud¬ 
veje!  Til  Belgrad  har  man  jo  udmærket  Nytte  af  Do- 
nauforbindelserne  med  Regensburg  og  Tyskland,  for¬ 
uden  at  Banerne  til  den  ungarske  Grænse  har  stor 
Kapacitet.  Værre  er  det  mellem  Belgrad  og  Triest. 
Men  Søforbindelsen  til  Ragusa  og  Transporterne  med 
Jernbane  derfra  videre  ind  i  Landet  er  godt  organise¬ 
ret  af  Englænderne  (The  Yougoslawian  Express  Com- 
pany)  og  Forbindelserne  til  Saloniki  af  Franskmæn- 
dene. 

Muligheder  for  at  vinde  Markedet  ved  Sagkund¬ 
skab  og  Propaganda  for  Varer  af  høj  Kvalitet. 

At  vinde  Resultat  blot  ved  at  søge  Forbindelse  pr. 
Korrespondance,  gennem  Kataloger  eller  paa  anden 
Maade  med  jugoslaviske  Forretningsfolk  og  søge  at 
faa  dem  til  Repræsentanter,  tror  jeg  er  ret  haabløst. 
Det  er  saa  meget  lettere  at  sælge  valutasvage  Landes 
Varer  end  danske,  som  fordrer  et  meget  stort  Forar¬ 
bejde  for  at  overbevise  om  de  i  Almindelighed  eneste 
Fordele:  den  høje  Kvalitets  Egenskaber.  Besværlig¬ 
hederne  hermed  paatager  en  jugoslavisk  Forretnings¬ 
mand  sig  næppe.  Han  kan  tjene  meget  bedre  paa  an¬ 
den  Maade.  Han  lover  maaske  at  forsøge  i  Optimisme 
eller  for  Reklamens  Skyld,  men  gør  sandsynligvis  al¬ 
drig  noget  ved  det. 

Derimod  kan  en  enkelt  kapitalstærk  Industri  sende 


sin  Repræsentant  ned  til  Landet  for  at  søge  Forbin¬ 
delser.  I  mange  Tilfælde  vilde  dette  være  udmærket. 
Hvis  det  drejer  sig  om  en  Specialindustri,  og  Repræ¬ 
sentanten  er  en  Fagmand,  som  ikke  blot  kan  belyse 
alle  Varers  tekniske  Fordele,  men  ogsaa  gaa  lidt  vi¬ 
dere,  se  paa  den  større  Sammenhæng  og  være  mulige 
Interessenter  behjælpelige  allerede  med  de  forbere¬ 
dende  Planers  tekniske  og  økonomiske  Udformning, 
som  skal  gøre  Jordbunden  moden  for  Afsætning,  kan 
Begyndelsen  overhovedet  vanskeligt  være  bedre.  Jeg 
tænker  derved  paa  Mænd,  som  f.  Eks.  ikke  blot  sæl¬ 
ger  Kølemaskiner,  men  som  ogsaa  kan  udarbejde  Pla¬ 
ner  for  hele  Slagterier,  ja  hjælpe  til  at  give  Idéer  an- 
gaaende  deres  Financiering,  som  ikke  blot  sælger  Tegl¬ 
værksmaskiner,  men  ogsaa  kan  samle  nogle  Interes¬ 
senter  om  et  nyt  Teglværk  paa  en  bestemt  Plads,  maa¬ 
ske  fordi  man  har  været  i  Stand  til  at  fremlægge  et 
detailleret  Projekt,  underbygget  af  indgaaende  Kalku¬ 
ler.  Det  er  dette,  jeg  har  kaldt  det  indirekte  Salg,  Kom¬ 
binationen  af  gode  Forretningsmænd  med  Fagfolks 
tekniske  Forarbejde  og  Organisation  som  banebry¬ 
dende  Kraft.  Man  kunde  maaske  have  startet  med  ren 
konsulterende  Ingeniørvirksomhed,  hvis  man  kendte 
til  at  anvende  saadan  i  disse  Lande.  Min  personlige 
Tro  er,  at  denne  Metode  egner  sig  særlig  godt  for  Bal¬ 
kan,  hvis  Priserne  er  for  høje  og  Evnen  til  at  give  Kre¬ 
dit  for  ringe. 

Men  Mænd  af  denne  høje  Kvalitet  har  ikke  engang 
store  Firmaer  mange  af,  og  de  er  meget  højt  lønnede. 
Dertil  kommer,  at  de  daarligt  kan  undværes  længe  ad 
Gangen,  medens  Forarbejdet  kan  kræve  meget  lang 
Tid.  Dette  leder  til  Tanken  om  at  danne  lokale  Kon¬ 
torer  med  billigere  Arbejdskraft,  som  besøges  med 
visse  Mellemrum.  Paalidelige  Mænd  kan  udmærket 
godt  findes  blandt  Jugoslaverne  selv,  naar  man  kender 
dem  ret,  og  kan  maaske  engageres  for  5 — 8000  Dina¬ 
rer  pr.  Maaned  med  2 — 5000  for  en  Maskinskriverske. 
Men  de  maa  naturligvis  indarbejdes,  og  at  finde  skan¬ 
dinaviske  Korrespondenter  kan  man  ikke  regne  med. 
Jeg  tror  ikke,  at  der  findes  mere  end  en  halv  Snes 
Skandinaver  i  hele  Jugoslavien  —  meget  færre  end 
f.  Eks.  i  Rumænien. 

Huslejen  er  som  tidligere  nævnt  meget  høj,  ca.  1000 
Dinarer  pr.  Værelse  pr.  Maaned  for  Kontor  eller  Bo¬ 
lig,  8—16  000  Dinarer  for  en  moderne  (l  Fags)  Butik 
med  Lagerkælder  i  Belgrad.  Og  at  vise  Varerne  i  Ud¬ 
stilling  er  som  sagt  en  Forudsætning  for  at  kunne 
vinde  Tillid  til  højere  Kvalitet. 

Alt  i  alt  kommer  et  saadant  Kontor  med  Udstillings¬ 
lokale  i  Belgrad  let  til  at  koste  noget  lignende  som  i 
Danmark,  f.  Eks.  20 — 40  000  Kr. 

Betydelig  billigere  vilde  det  naturligvis  være,  om 
Udgifterne  kunde  fordeles  paa  flere  Hænder.  Meget 
af  det  forberedende  Arbejde  kunde  lige  saa  godt  — 
ja,  maaske  til  og  med  med  større  Vægt  —  udføres  i 
Fællesskab  af  flere  Industrier,  navnlig  i  Begyndelsen. 
Og  man  kunde  dele  Udgifterne  til  Husleje,  Lys,  Brænd¬ 
sel,  Telefon,  Maskinskrivning  og  diverse  anden  Hjælp, 
samt  maaske  til  juridisk  Assistance,  Propaganda  m.  m. 
Kun  de  ledende  Specialister  behøvede  at  være  forskel¬ 
lige. 

Paa  den  Maade  opstaar  efterhaanden  Tanken  om, 

hvorvidt  den  mest  praktiske  Begyndelse  til  at  indlede 
en  Forbindelse  mellem  Landene  og  bekæmpe  de  store 
Begyndelsesvanskeligheder  ikke  vilde  være  at  forsøge 
at  aabne  en  dansk  Central  i  Belgrad  i  Form  af  et  tek- 
nisk-kommercielt  Propagandakontor  med  et  godt  Ud¬ 
stillingslokale  og  virkelig  sagkyndige  Folk. 

Hvis  flere  slog  sig  sammen,  kunde  man  faa  Raad  til 
at  engagere  en  Forretningsleder  af  første  Rang  og  en 
god  teknisk  Afdeling  med  2 — 3  Specialister.  Senere 
kunde  disses  Antal  eventuelt  udvides,  en  Jurist  enga¬ 
geres  og  maaske  en  særlig  Specialist  for  en  Slags  Ban¬ 
kierafdeling,  hvis  Forholdene  skulde  gøre  det  ønske¬ 
ligt  (Valutavanskeligheder,  Clearing  ved  Vareudveks¬ 
linger,  Kreditspørgsmaal  etc.). 

En  saadan  Central  kunde  organiseres  efter  et  Aktie¬ 
selskabs  eller  —  om  man  vilde  —  et  Andelsselskabs 
Principer. 

Men  er  det  muligt  at  realisere  noget  saadant? 

Det  er  jo  ikke  første  Gang,  at  Forsøg  er  gjort  paa 
at  forene  Industrier  til  Foretagender  af  denne  Art 
uden  heldigt  Resultat.  Interesserne  er  saa  forskellige. 
Naar  der  er  mange  Brancher,  maa  nogle  lykkes  før 
end  andre,  men  hvis  alle  betaler  lige  meget,  føler  Re¬ 
sten  sig  let  forurettede. 

Hertil  vil  jeg  svare,  at  hvis  virkelig  de  danske  In¬ 
dustrier  føler  den  fælles  Interesse  for  at  erhverve  nye 
Markeder  tilstrækkelig  stærkt  til  at  ville  gøre  noget 
for  dette,  vil  ogsaa  disse  Vanskeligheder  kunne  over¬ 
vindes.  Hovedsagen  er  jo  dog  at  faa  gjort  en  Begyn¬ 
delse,  at  faa  et  Vindue  dernede,  hvorigennem  Produk¬ 
terne  kan  forevises,  og  en  Informationscentral.  Om 
ikke  andet,  kan  paa  en  enkelt  Mands  Initiativ  en  Slags 
permanent  Udstilling  aabnes  paa  sædvanlige  Udstil- 
lingsvilkaar:  Leje  efter  Pladsens  Størrelse  og  Provi¬ 
sion  af  Salg.  Desuden  kan  det  være  en  Slags  Hotel 
eller  Tilholdssted  for  Industriernes  egne  Specialister 
paa  deres  Forretningsrejser  og  et  Organ,  som  kan  fort¬ 
sætte  de  Forhandlinger,  som  disse  indleder,  tage  imod 
Besked  og  udføre  løbende  Ærinder  o.  s.  v.,  indtil  ved¬ 
kommende  Specialindustri  faar  Raad  til  at  aabne  egen 
Filial. 

Udgifterne  vilde  næppe  blive  meget  større  for  en 
almindelig  Central,  end  om  kun  en  enkelt  Specialitet 
skulde  repræsenteres.  For  en  30 — 40  000  Kroner  om 
Aaret  kunde  en  meget  pæn  Begyndelse  gøres  (naturlig¬ 
vis  eksklusive  Udstillernes  Omkostninger  for  Montrer, 
Konsignationslager  etc.). 

Men  for  at  noget  Initiativ  skal  vækkes  overhovedet, 
maa  naturligvis  først  og  fremmest  de  enkelte  Indu¬ 
strier  tilkendegive,  at  de  ønsker  det,  og  dernæst  et 
Samarbejde  med  Organisationer  og  Autoriteter  eta¬ 
bleres. 

Resumé. 

Det  har  været  mig  om  at  gøre  ikke  at  beskrive  For¬ 
holdene  i  det  hidtil  alt  for  lidet  paaagtede  Jugoslavien 
for  optimistisk,  men  stadig  omtale  de  nøgterne  Van¬ 
skeligheder  i  Trit  med  de  store  Muligheder.  Det  er  jo 
ikke  altid  saa  let  at  afveje  begge  Sider  saa  nøje  imod 
hinanden,  og  jeg  tror,  at  jeg  ved  denne  Lejlighed  sna¬ 
rest  har  faaet  for  megen  Vægt  i  Vægtskaalen  paa  Van¬ 
skelighedernes  Side. 


Men  i  hvert  Fald  kan  det  ikke  fragaas,  at  her  er  et 
stort,  nyt  Land  med  et  rigt  og  for  Danmark  saa  godt 
som  ubekendt  Marked,  som  man  ikke  kan  lade  ligge, 
selv  om  en  mere  kompliceret  Organisation  er  nødven¬ 
dig  for  at  kunne  kæmpe  med  Propaganda  for  høj  Kva¬ 
litet  som  eneste  Vaaben  i  Konkurrencen  mod  valuta¬ 
svage  Landes  Dumping  og  valutastærke  Landes  Kraft 
til  Kreditgivning.  Kampen  herude  ved  Fronten  vil 
være  sund  og  lærerig  og  sikkert  gøre  megen  Nytte  i 
alle  Retninger.  Og  jeg  vil  ende  med  at  sige,  hvad  jeg 
begyndte  med:  Tidspunktet  netop  nu,  hvor  den  vold¬ 
somme  Udvikling  et  Øjeblik  ligesom  trækker  Vejret, 
maa  ikke  forsømmes. 

Under  alle  Omstændigheder  er  der  næppe  nogen, 
som  vil  nægte,  at  Danmark  i  høj  Grad  tiltrænger  en 
Forpost  her,  som  holder  Øje  med,  hvad  der  gaar  for 
sig.  Og'  ikke  mindst  maa  naturligvis  den  officielle  Re¬ 
præsentation  være  i  Orden. 

•  Jeg  har  her  behandlet  Spørgsmaalet  særlig  med  Eks¬ 
porten  for  Øje.  Maaske  møder  denne  den  allerstørste 
Modstand.  At  industriel  Virksomhed  i  Jugoslavien 
selv  i  Forbindelse  med  skandinavisk  Kapital  skulde 
lykkes  langt  hurtigere,  er  der  i  hvert  Fald  næppe  nogen 
Tvivl  om. 

Men  paa  den  anden  Side  er  det  min  Overbevisning, 
at  faar  man  paa  den  her  omtalte  Maade  først  gjort  en 
sund  Begyndelse  og  slaar  an,  saa  vil  stadig  nye  Per¬ 
spektiver  aabne  sig  til  den  ene  Mulighed  rigere  end 
den  anden  for  at  kunne  udvide  og  befæste  det  Greb. 
man  har  faaet. 

□□□□□□ 

Tekstilindustrien. 

»Textilfabrikantforeningen«,der  repræsenterer  samt¬ 
lige  Landets  Tekstilfabriker,  afholdt  nylig  sin  ordi¬ 
nære  Generalforsamling.  Foruden  den  i  Dagspressen 
offentliggjorte  Resolution  om  Toldspørgsmaalet,  der 
enstemmigt  vedtoges,  og  som  vil  blive  overbragt  Re¬ 
gering  og  Rigsdag,  vedtog  Generalforsamlingen  en  Re¬ 
solution  om  Fabrikantforeningens  Tiltrædelse  af  et 
fælles  Hjælpefond  for  Industrifagene  til  gensidig  Støtte 
under  Arbejdsstandsninger.  Til  Behandling  forelaa 
endvidere  Spørgsmaalet  om  Tiltrædelse  af  Standard¬ 
overenskomsten  mellem  Arbejdsgiverforeningen  og 
Fællesrepræsentationen  for  danske  Funktionærforenin¬ 
ger,  men  det  vedtoges  at  overlade  til  de  enkelte  Fa¬ 
briker,  hvorvidt  de  ønsker  at  tiltræde  denne  Overens¬ 
komst,  idet  Generalforsamlingen  dog  udtalte  sin  An¬ 
befaling  heraf.  Derimod  vedtoges  det  at  fortsætte  med 
en  Fællesoptræden  i  Ordningen  af  den  lovpligtige 
Ulykkesforsikring  for  Foreningens  Medlemmer. 

De  afgaaende  Bestyrelsesmedlemmer  genvalgtes  med 
Undtagelse  af  Konsul  A.  Mengel,  Odense,  der  var  for¬ 
hindret  i  at  modtage  Genvalg,  og  i  hvis  Sted  indvalg¬ 
tes  Direktør  Wm.  Hansen  (A/S  J.  C.  Modeweg  &  Søn, 
Brede).  Som  Formand  genvalgtes  derefter  Fabrikant 
Holger  Sebbelov,  Kjøbenhavn,  og  til  Næstformænd 
valgtes  Bomuldsfabrikant  Chr.  Madsen  og  Trikotage¬ 
fabrikant  Anton  Nielsen. 

□□□□□□ 

Pensionsforsikringsanstalten. 

Pensionsforsikringsanstalten  har  afholdt  ordinær 
Generalforsamling  og  Repræsentantskabsmøde,  ved 
hvilke  Aarsberetning  og  Regnskab  fremlagdes. 

I  Aaret  1922  var  der  tegnet  ialt  1095  Forsikringer 
til  et  samlet  aarligt  Aldersrentebeløb  af  Kr.  878  052,31, 
hvortil  var  knyttet  Invaliderenter  til  et  aarligt  Maksi¬ 
mumsbeløb  af  Kr.  879  052,39  og  Enkepensioner  til 
et  aarligt  Maksimumsbeløb  af  Kr.  271  274,88  samt  en¬ 
delig  Børnerenter  til  et  aarligt  Beløb  af  Kr.  4627,66  i 
Tilfælde  af  Faderens  Invaliditet  og  Kr.  9510,05  i  Til¬ 
fælde  af  Faderens  Død.  Desuden  var  der  antaget  til 
Forsikring  58  Livrenter  til  et  aarligt  Rentebeløb  af 
Kr.  63  689,96. 

Den  løbende  Aarspræmie  for  de  pr.  31.  December 
1922  ikraftværende  Forsikringer  havde  andraget  ialt 
Kr.  2  355  743,94,  og  Aarets  Præmieindtægt  inklusive 
Indskud  havde  andraget  ialt  Kr.  2  577  815,96. 

Efter  at  de  i  Henhold  til  Livsforsikringsloven  for¬ 
nødne  Henlæggelser  havde  fundet  Sted,  og  der  paa 
Ejendommen  var  afskrevet  8000  Kr.  og  paa  Inventa¬ 
ret  Kr.  5773,12,  sluttede  Regnskabsaaret  med  et  Drifts¬ 
overskud  paa  Kr.  196  330,27. 

Heraf  var  der  henlagt  til  Sikkerhedsfondet  69  000 
Kr.,  medens  der  til  Bonusfondet  var  henlagt  15  000 
Kr.  Til  Reserve-  og  Kursreguleringsfondet  var  henlagt 
Kr.  19  615,28,  til  Udbytte  til  Aktionærer  var  afsat  40  000 
Kr.  (4  pCt.  af  Aktiekapitalen),  til  ekstraordinær  Afskriv¬ 
ning  paa  Ejendommen  var  benjdtet  32  000  Kr.,  og 
Restoverskudet,  Kr.  20  714,99,  var  overført  i  ny  Reg¬ 
ning. 

De  efter  Tur  afgaaende  Medlemmer  af  Repræsen¬ 
tantskabet  og  Bestyrelsen  saavel  som  Revisorerne 
genvalgtes. 

Til  Bestyrelsen  nyvalgtes  Maskinmester  K.  A.  Ras¬ 
mussen  i  Stedet  for  Maskinmester  O.  Bonet,  som  havde 
ønsket  at  fratræde. 

□□□□□□ 

Organisations-  og  Foreningsmeddelelser. 

Industriraadet  og  Valutasituationen. 

Den  paa  sidste  Industriraadsmøde  vedtagne  Udtal¬ 
else  angaaende  Industriens  Stilling  til  Valutaspørgs- 
maalet,  som  findes  omtalt  andet  Steds  i  Tidsskriftet, 
er  under  18.  f.  M.  tilstillet  Statsministeren,  samtidig 
med  at  den  er  blevet  offentliggjort  i  Dagspressen. 

Moratorium  i  Rumænien. 

Udenrigsministeriet  har  i  en  Skrivelse  af  9.  Juni 
meddelt  Industriraadet,  at  der  fornylig  i  Rumænien 
er  blevet  vedtaget  en  Lov  om  Moratorium  for  Beta¬ 
lingsforpligtelser  til  Udlandet. 

Skrivelsen,  der  henligger  til  Gennemsyn  i  Industri- 
raadets  Sekretariat,  er  bilagt  med  en  Indberetning 
fra  det  danske  Konsulat  i  Bukarest,  som  nærmere 
gør  Rede  for  Lovens  Bestemmelser. 


Fransk  Handelsregistrering. 

Gennem  Udenrigsministeriet  har  Industriraadet 
modtaget  et  Eksemplar  af  en  fransk  Lov  af  1.  Juni 
d.  A.,  hvorefter  franske  eller  udenlandske  Handlende 
og  Handelsselskaber,  der  er  forpligtet  til  at  lade  sig 
indregistrere  i  Handelsregistret  ved  en  fransk  Han¬ 
delsret,  skal  angive  paa  Fakturaer,  Skrivelser,  Ordrer, 
Prislister,  Annoncer  eller  Prospekter,  ved  hvilken 
Handelsret  de  er  blevet  indregistreret  samt  Registre¬ 
ringens  N urner. 

Forskellige  Messer  og  Udstillinger. 

Fra  Udenrigsministeriets  Oplysningsbureau  for  Er¬ 
hvervene  har  Industriraadet  modtaget  Meddelse  om, 
at  der  vil  blive  afholdt  en  international  Udstilling  af 
Automobiler,  Cykler  og  Sportsgenstande  i  Paris  i  Da¬ 
gene  1.  Oktober  til  5.  November  1923. 

Ifølge  Dekret  af  24.  April  d.  A.  vil  Varer,  der  er 
bestemte  til  at  udstilles  paa  ovennævnte  Udstilling, 
toldfrit  kunne  indføres  til  Frankrig. 

Fra  Udenrigsministeriets  Oplysningsbureau  for  Er¬ 
hvervene  har  Industriraadet  modtaget  et  Katalog  ved¬ 
rørende  en  af  »Rigaer  Commerzbank«  foranstaltet  per¬ 
manent  Prøveudstilling  i  Riga. 

Det  danske  Konsulat  i  Riga  har  paa  nævnte  Udstil¬ 
ling  lejet  et  Stade,  paa  hvilket  danske  Firmaer  ved 
Henvendelse  til  Konsulatet  vil  kunne  faa  fremlagt 
Kataloger  og  Cirkulærer. 

Udenrigsministeriets  Oplysningsbureau  for  Erhver¬ 
vene  meddeler: 

Der  vil  blive  afholdt  en  Prøveudstilling  i  Neapel  i 
Dagene  16.— 30.  September  d.  A.  Udstillingen  vil  blive 
afholdt  paa  en  stor  Plads  i  Byens  Centrum,  og  for¬ 
uden  de  lokale  Industridrivende  vil  antagelig  mange 
saavel  nord-italienske  som  udenlandske  Handelshuse 
deltage. 

I  Industriraadets  Sekretariat  henligger  i  begrænset 
Omfang  Tryksager  og  Prospekter  for  Udstillingen  til 
Disposition  for  interesserede  Firmaer. 

Den  9.  internationale  Utrechter- Messe  vil  blive  af¬ 
holdt  i  Dagene  12.— 25.  September  d.  A. 

Oprindelsescertifikater  til  Polen. 

Gennem  Udenrigsministeriet  har  Industriraadet  mod¬ 
taget  Meddelelse  om,  at  det  polske  Generalkommis¬ 
sariat  i  Danzig  har  udstedt  en  Forordning,  i  Henhold 
til  hvilken  det  for  at  lette  den  frie  Gennemgang  af 
udenlandske  Varer  er  nødvendigt  at  forsyne  disse 
med  Oprindelsescertilikat. 

De  paagældende  Certifikater  skal  legaliseres  af  Re- 
publiken  Polens  Generalkommissær  i  Danzig,  Neu- 
garten  27,  Værelse  No.  25. 

Udførselsafgift  paa  Varer  fra  Luxembourg. 

Udenrigsministeriets  Oplysningsbureau  for  Erhver¬ 
vene  har  meddelt  Industriraadet,  at  den  luxembourgske 
Regering  i  Henhold  til  en  Lov  af  14.  Maj  1923  er  ble¬ 
vet  bemyndiget  til  at  opkræve  en  Udførselsafgift  paa 
luxembourgske  Varer  af  indtil  o  eller  6  pCt.  af  Vær¬ 
dien. 

Ved  særlig  ministeriel  Bekendtgørelse  vil  det  blive 
bestemt,  overfor  hvilke  Varer  Loven  vil  blive  bragt 
til  Anvendelse. 

Patent-  og  Varemærkebeskyttelse  i  Kina. 

Gennem  Handelsministeriet  har  Industriraadet 
modtaget  Underretning  om,  at  det  danske  General¬ 
konsulat  i  Shanghai,  har  indberettet  til  Udenrigsmi¬ 
nisteriet,  at  det  i  Kina  fra  og  med  den  1.  Juli  d.  A. 
kræves,  at  Ansøgninger  om  Registrering  af  Varemær¬ 
ker  eller  Patenter  ved  Indsendelsen  skal  være  ledsa¬ 
get  af  en  Oversættelse  til  Kinesisk  in  duplo  af  Ansøg¬ 
ningen  og  af  Beskrivelsen  af  Varemærket  eller  Pa¬ 
tentet. 

Ansøgninger,  der  efter  nævnte  Dato  indsendes  uden 
Iagttagelse  af  denne  Bestemmelse,  vil  ikke  blive  aner¬ 
kendt. 

Eksportmuligheder  til  Forindien. 

Fra  en  dansk  Forretningsmand  i  Bombay,  Hr.  A. 
G.  Jung,  Søn  af  Boghandler  Emil  Jung  i  Skive,  har 
Industriforeningens  fung.  Formand  modtaget  en  Hen¬ 
vendelse  angaaende  Hr.  Jungs  Syn  paa  danske  Eks¬ 
portmuligheder.  Hr.  Jung,  der  mener,  at  Tidspunktet 
for  at  indføre  danske  Artikler  i  Forindien  nu  er  gun¬ 
stigt,  tilbyder  at  være  danske  Firmaer,  der  kunde 
ønske  at  gøre  et  Forsøg  med  Eksport  til  Forindien, 
behjælpelig  med  at  komme  i  Forbindelse  med  Fir¬ 
maer  dér,  samt  give  Oplysninger  om,  hvilke  Varer 
der  antagelig  kan  eksporteres  til  Forindien  med  Held. 
Hr.  Jung  bemærker,  at  han  ikke  selv  kan  paatage  sig 
Salget  af  Varerne.  Den  ovennævnte  Henvendelse  an¬ 
gaaende  Danmarks  Eksporthandel  henligger  til  Dis¬ 
position  i  Industriraadets  Sekretariat  for  de  Firmaer, 
der  eventuelt  maatte  ønske  at  gøre  Brug  af  Hr.  Jungs 
beredvillige  Assistance.  Hr.  Jungs  Adresse  er:  Messrs. 
Louis  Dreyfus  &  Co.,  Postbox  703,  Bombay. 

Mejerimaskiner  til  Brasilien. 

Fra  Udenrigsministeriets  Oplysningsbureau  for  Er¬ 
hvervene  har  Industriraadet  modtaget  en  Skrivelse  af 


1.  Juni  vedrørende  Tolden  paa  Maskiner  og  Redska¬ 
ber,  der  indføres  til  Brasilien  til  Mejeribrug. 

Nævnte  Skrivelse  henligger  til  Gennemsyn  i  Indu¬ 
striraadets  Sekretariat. 


Ind-  og  Udførselsforbud  i  Australien. 

Gennem  Handelsministeriet  har  Industriraadet  mod¬ 
taget  en  af  »Department  of  Trade  &  Customs«  i  Mel- 
bourne  udarbejdet  Fortegnelse  over  de  i  Australien 
gældende  Ind-  og  Udførselsforbud. 

Fortegnelsen  henligger  til  Gennemsyn  i  I'ndustri- 
raadets  Sekretariat. 

□□□□□□ 


Fra  Biblioteket. 


Biblioteket  er  i  Juli  aabent  Hverdage  Kl.  3—8. 
Dette  Numer  fortsætter  med  Listen  over  de  Fag, 
hvori  Biblioteket  har  Tidsskrifter.  Tallene  angiver 
Hyldenumrene  for  de  nyeste  Hefter,  som  er  fremlagt 
i  Læsesalen. 


Gas  og  Vand  . 

Hylde  Nr.  154, 155. 

Glas . 

— 

- 

158,-159. 

Grafisk  Kunst . 

— 

- 

131, 132. 

Gummi . 

— 

- 

167. 

Gæring  (se  Bryggeri). 

Handel . 

29,  31,  32,  46. 

Handelsregister . 

— 

- 

240. 

Historie . 

— 

- 

221,  222. 

Industrimeddelelser . 

— 

- 

18—23. 

Ingeniørvæsen  . 

— 

- 

66-73. 

Instrument-  og  Urmageri . 

— 

- 

188-189. 

Jern  og  Jernstøberi . 

— 

- 

170-175. 

Jernbanevæsen . 

— 

- 

98, 107. 

Jernbeton . 

— 

- 

178, 179. 

Jura . 

— 

- 

24. 

Kakao  . 

— 

- 

151. 

Kemi . 

— 

- 

64, 134—140. 

Komprim.  Luftarter  etc . 

— 

- 

102, 141, 142. 

Konsulater  etc . 

— 

- 

31. 

Kulindustri . 

— 

- 

145. 

Kommunale  Bekendtgørelser  .  . 

— 

- 

243. 

Kulsyreindustri . 

— 

- 

142. 

Kunst . 

— 

- 

198, 199. 

Kunsthaandværk . 

— 

- 

211,215. 

Kjøbenhavn  . 

— 

- 

222,  249,  250. 

Lak . 

— 

- 

165. 

Landvæsen . 

— 

- 

126, 128. 

Lerindustri . 

— 

- 

158—162. 

Love . 

— 

- 

238—239. 

Literært  o.  1 . 

— 

- 

228—232. 

Læder . 

— 

- 

191-192. 

Matrikulsvæsen  . .  . 

Magasiner  (Literatur,  Kunst, 

* - 

“ 

40. 

Samfundsforhold,  Politik)  .  . 

Nr.  14  15.  JULI  1923 


Import  og  Kronekurs. 


DEN  Vareudveksling,  der  finder  Sted  mellem 
Nationerne,  spiller  en  saa  stor  Rolle  i  den 
samlede  Økonomi,  at  det  til  Trods  for  de  mange 
—  i  Relation  til  Handelsstatistiken  —  usynlige 
Indtægts-  og  Udgiftsposter,  der  findes  Landene 
imellem,  vil  være  berettiget  at  drage  ret  vidt- 
gaaende  Slutninger  ud  fra  de  Forskydninger,  Han¬ 
delsstatistiken  udviser.  Det  er  derfor  naturligt,  at 
en  Undersøgelse  af  Aarsagerne  til  den  danske 
Krones  fortsatte  Værdiforringelse  først  og  frem¬ 
mest  hefter  sig  ved  det  stadige  Misforhold,  der 
er  mellem  Danmarks  Import  og  Eksport,  og  at 
Forklaringen  til  det  i  1923  skete  Fald  i  Kronens 
Værdi  søges  i  det  forøgede  Importoverskud,  der 
i  Aarets  første  Maaneder  er  fremkommet,  i  Sam¬ 
menligning  med  de  tilsvarende  Maaneder  i  1922. 

Ved  en  Sammenligning  med  Importen  i  den 
Del  af  indeværende  Aar,  for  hvilket  der  forelig¬ 
ger  Statistik,  d.  v.  s.  de  første  5  Maaneder,  og  den 
tilsvarende  Periode  i  1922,  er  det  nemlig  umid¬ 
delbart  iøjnefaldende,  at  Importen  i  1923  har  væ¬ 
ret  langt  større  end  i  1922,  og  at  den  voksende 
Underbalance  derfor  snarere  skyldes  en  Forøgelse 
i  Importen  end  en  svigtende  Eksport;  denne  er 
tvertimod  vokset  en  Del,  men  ikke  nok  til  at  ud¬ 
ligne  den  forøgede  Import.  Indenfor  Importen 
er  det  igen  den  stærke  Stigning  i  Indførslen  af 
Raavarer  og  Hjælpestoffer,  saavel  til  Landbruget 
som  til  Industrien,  der  paakalder  sig  Opmærk¬ 
somheden.  Dette  har  givet  Anledning  til  forskel¬ 
ligartede  Betragtninger,  som  paa  een  Gang  leder 
til  en  noget  for  optimistisk  Bedømmelse  af  den 
foreliggende  industrielle  Situation  og  samtidig  i 
sine  videre  Konsekvenser  fører  til  afgjort  Pes¬ 
simisme  med  Hensyn  til  Vurderingen  af  det  er¬ 
hvervsmæssige  Grundlag  for  hele  Landets  Øko¬ 


nomi.  I  den  Omstændighed,  at  Importen  af  Raa- 
jern  f.  Eks.  er  vokset  fra  3500  Tons  til  17  000 
Tons,  Facon-  og  Stangjern  fra  15  000  Tons  til 
23  000  Tons,  sorte  Plader  fra  5300  Tons  til  16  000 
Tons  o.  s.  fr.,  har  man  nemlig  villet  se  et  Bevis 
for  en  kraftig  Opblomstring  af  den  industrielle 
Produktion,  og  det  bl.  a.  ved  denne  Import  for- 
aarsagede  Importoverskud  med  deraf  følgende 
Valutafald  er  af  enkelte  blevet  betragtet  som  Tegn 
paa,  at  Landets  Økonomi  var  forkert  tilrettelagt, 
eftersom  det  saaledes  var  umuligt  at  bære  det 
forøgede  Forbrug,  der  var  nødvendigt  for,  at  alle 
Hjul  kunde  snurre  rundt.  En  saadan  Opfattelse, 
der  i  sin  egentlige  Konsekvens  jo  maa  gaa  ud 
paa,  at  Industriens  Opgang  og  Kronens  Nedgang 
er  nøje  forbundet,  er  imidlertid  ganske  urigtig  og 
kan  paa  ingen  Maade  begrundes  ved  de  vedrø¬ 
rende  Handelsomsætningen  foreliggende  Tal.  For 
det  første  maa  det  nemlig  haves  i  Erindring,  at 
Importen  af  Raavarer  og  Hjælpestoffer  var  usæd¬ 
vanlig  lille  i  de  første  Maaneder  af  1922,  dels  fordi 
Isen  spærrede  for  Skibenes  Fremkomst  og  dels 
fordi  den  store  Arbejdsstandsning  virkede  som  en 
Hemsko  for  alle  saadanne  Indkøb.  Den  Stigning, 
en  Sammenligning  mellem  1.  Januar  til  31.  Maj 
1922  og  1923  udviser,  er  saaledes  ikke  ensbety¬ 
dende  med  tilsvarende  Forøgelse  i  Produktionen, 
og  det  virkelige  Forhold  er  da  ogsaa  det,  at  Im¬ 
porten  af  de  nævnte  industrielle  Raavarer  nu  ikke 
er  større  end  i  1913,  skønt  Befolkningsforøgelsen 
burde  betinge  en  ret  betydelig  Fremgang.  Det 
afgørende  Fejlsyn  ved  en  Betragtning  som  den 
fremdragne  er  imidlertid  den  altfor  dominerende 
Betydning,  der  tillægges  Raavareimporten.  Det  er 
ganske  rigtigt,  at  af  de  omtrent  800  Millioner 
Kroner  Varer,  der  indførtes  i  de  første  5  Maane- 

der  iaar,  er  en  meget  stor  Del  —  heldigvis  —  Raa- 
varer  og  Hjælpestoffer,  men  en  nøjere  Gennem¬ 
gang  af  Handelsstatistiken  vil  tillige  vise,  at  der 
er  indført  udenlandske  Industrivarer  for  saa  be¬ 
tydelige  Beløb,  at  det  med  fuld  Ret  kan  hævdes, 
at  vel  danner  Raavareimporten  Grundstammen 
indenfor  Importmængden,  men  den  udslaggivende 
Del  af  Importen  er  de  mange  Industrivarer,  der 
indføres  udefra,  skønt  de  kunde  have  været  frem¬ 
stillet  herhjemme. 

Hvor  store  Beløb  det  drejer  sig  om,  lader  sig  ikke 
opgøre  ud  fra  de  foreliggende  statistiske  Oplys¬ 
ninger,  men  en  Undersøgelse  af  enkelte  Varegrup¬ 
per  vil  vise,  hvilken  overordentlig  Størrelse  denne 
Import  har. 

Under  Varegruppen  Formalet  Korn  er  der  i 
de  første  5  Maaneder  af  1923  indført  for  smaa  10 
Millioner  Kroner.  Den  største  Post  er  Hvedemel, 
hvoraf  der  er  importeret  23  000  Tons.  For  blot 
2  Aar  siden  var  Importen  ikke  en  Tiendedel  heraf, 
idet  de  danske  Møller  den  Gang  malede  praktisk 
talt  alt  det  Hvedemel,  der  brugtes  her  i  Landet. 
Uagtet  Mølleriindustriens  Kapacitet  er  stor  nok  til 
at  dække  Landets  Forbrug,  indføres  der  nu  igen 
som  før  Krigen  en  Trediedel  af  den  Mængde  Hve¬ 
demel,  der  bruges,  og  naar  man  ser  hen  til  de 
Oplysninger,  som  er  fremkommet  med  Hensyn 
til  f.  Eks.  den  svenske  Mølleriindustris  Eksport¬ 
præmier,  forstaas  det,  ved  hvilke  Midler  den  dan¬ 
ske  Industri  er  trængt  tilbage. 

Ogsaa  paa  et  andet  Omraade  er  det  paa  bekla¬ 
gelig  Maade  lykkedes  at  udslette  den  industrielle 
Landvinding,  der  er  indvundet  under  Krigen.  Som 
bekendt  var  der  trods  mange  Forsøg  ikke  nogen 
Kartoffelmelsindustri  her  i  Landet  før  Krigen.  I 
Krigsaarene,  da  Tilførslerne  udefra  svigtede,  frem- 
voksede  der  en  kraftig  Industri  paa  dette  Om¬ 
raade,  og  endnu  saa  sent  som  i  1922  var  der  et 
Eksportoverskud  i  de  første  5  Maaneder  paa  over 
1200  Tons.  I  indeværende  Aar  er  Forholdet  vendt 
om,  og  der  har  nu  været  en  Import  af  Kartoffel¬ 
mel  og  -stivelse  paa  ialt  3400  Tons  eller  omtrent 
lige  saa  meget  som  i  det  tilsvarende  Tidsrum  i 
1913,  da  der  ingen  Kartoffelmelsfabriker  fandtes 
her  i  Landet. 

Af  Manufakturvarer  (bortset  fra  Silkevarer)  er 
der  i  1923  indført  for  74  Milt.  Kroner.  Af  denne 
Indførsel  er  en  meget  stor  Del  Varer,  som  man 
lige  saa  godt  kunde  have  faaet  fra  de  danske  Fa¬ 
briker,  og  det  viser  sig,  at  der  for  disse  Varers 
Vedkommende  er  en  meget  betydelig  Stigning. 
Ialt  er  der  af  saadanne  Manufakturvarer  nemlig 


indført  4700  Tons,  medens  Importen  i  det  til¬ 
svarende  Tidsrum  i  1922  kun  androg  3400  Tons 
og  i  1913  kun  3200  Tons.  En  ikke  ringe  Del  af 
de  74  Millioner  Kroner,  der  nu  er  sendt  til  Ud¬ 
landet,  vilde  være  blevet  forvandlet  til  Arbejds¬ 
løn  for  danske  Arbejdere,  hvis  Importen  blot  var 
holdt  nede  paa  den  før  Krigen  normale  Størrelse. 

Af  Chokolade  er  der  i  1923  indført  760  000  kg, 
hvilket  er  6  Gange  saa  meget  som  i  samme  Tids¬ 
rum  i  1913.  Naar  det  tages  i  Betragtning,  at  den 
udefra  indførte  Raavare,  Kakaobønnen,  kun  ud¬ 
gør  en  ret  ringe  Procentdel  af  den  færdige  Spise- 
chokolades  Salgsværdi,  vil  det  forstaas,  at  der 
ogsaa  her  er  vandret  betydelige  Værdier  ud  af 
Landet,  som  udmærket  godt  kunde  have  været 
forbeholdt  det  danske  Samfund. 

Indførslen  af  forarbejdede  Trævarer  har  i  1923 
udgjort  9  Miil.  Kroner.  En  væsentlig  Post  inden¬ 
for  denne  Gruppe  er  Møbler,  hvoraf  der  er  ind¬ 
ført  500  000  kg.  Hvor  stor  en  Værdi  denne  Im¬ 
port  repræsenterer,  er  ikke  opgjort,  men  den 
store  Importmængde  viser,  at  det  ikke  er  noget 
helt  ringe  Tal;  og  naar  man  vil  sammenligne 
med  Handelsstatistiken  for  de  tidligere  Aar,  ses 
det,  at  det  ogsaa  her  drejer  sig  om  en  Import, 
der  ikke  tidligere  har  været  Brug  for.  I  1913  ind¬ 
førtes  der  ikke  en  Trediedel  af  det  nævnte  Kvan¬ 
tum,  og  siden  den  Tid  er  den  danske  Møbelindustri 
dog  undergaaet  en  meget  betydelig  Udvidelse,  saa 
at  en  Møbelimport  nu  skulde  synes  fuldkommen 
overflødig. 

Det  er  ofte  blevet  fremhævet,  at  den  urimelig 
lave  Told  for  Dæk  til  Automobiler  har  gjort  det 
danske  Marked  til  et  naturligt  Afsætningssted  for 
de  store  udenlandske  Fabrikers  Overproduktion. 
De  foreliggende  Importtal  kan  kun  bekræfte  Rig¬ 
tigheden  heraf,  eftersom  der  alene  af  Motordæk 
indføres  gennemsnitlig  100  000  kg  om  Maaneden. 
Det  tør  vel  næppe  forventes,  at  den  fornylig  gen¬ 
nemførte  meget  beskedne  Forhøjelse  af  Tolden 
paa  Autodæk  straks  vil  medføre  nogen  Ændring 
i  dette  Forhold,  men  forhaabentlig  vil  Beskyttel¬ 
sen  være  tilstrækkelig  stor  til,  at  de  danske  Fa¬ 
briker  kan  opretholde  deres  Produktion  til  Trods 
for  den  udenlandske  Storindustris  Konkurrence. 

Af  Papir  og  Arbejder  heraf  indførtes  der  fra 
Januar  til  Juni  Maaned  1923  for  omtrent  11  Mili. 
Kroner.  Ogsaa  indenfor  denne  Varegruppe  viser 
de  betydende  Poster  en  stærk  Stigning.  Af  almin¬ 
deligt  Papir  —  uden  paalagt  Farve  —  er  der  saa- 
ledes  indført  over  7000  Tons,  medens  Importen  i 
1913  for  samme  Tidsrum  kun  har  været  3000 

Tons.  For  andre  Varers  Vedkommende  er  Stig¬ 
ningen  endnu  større.  Om  Tagpap  gælder  det  saa- 
ledes,  at  der  i  1913  kun  indførtes  et  meget  beske¬ 
dent  Kvantum,  nemlig  ca.  80  Tons.  I  1923  har 
Importen  været  over  8  Gange  saa  stor. 

Den  store  Varegruppe:  Ler-,  Sten-,  Porcelæn-, 
Fajance-  og  Glasvarer  viser  for  de  første  5  Maa- 
neder  i  indeværende  Aar  en  Importværdi  af  over 
13  Miil.  Kroner.  Ogsaa  her  vil  det  ved  en  Gen¬ 
nemgang  af  de  enkelte  Vareposter  vise  sig,  at 
Importen  i  mange  Tilfælde  er  langt  større  end  i 
1913.  Af  Flasker  er  der  indført  omtrent  1500 
Tons  mod  250  Tons  i  1913,  af  Glasservicevarer 
er  Importen  vokset  fra  270  Tons  til  780  Tons,  alt¬ 
sammen  Tal,  der  tydeligt  viser,  hvorledes  det 
voksende  Forbrug  er  kommen  Udlandet  til  gode. 
For  andre  Vareposters  Vedkommende  er  Impor¬ 
ten  ganske  vist  ikke  vokset  i  samme  Grad,  men 
under  Hensyn  til  de  udmærkede  Industrier,  der 
paa  disse  Omraader  findes  her  i  Landet,  er  Im¬ 
porten  dog  stadig  oppe  paa  et  altfor  stort  Tal. 
Dette  gælder  f.  Eks.  for  Fajancevarer,  hvor  der 
har  været  Trang  til  at  købe  over  1  200  000  kg 
udenlandske  Varer,  samtidig  med  at  de  danske 
Fajancefabriker  har  opnaaet  den  højeste  Udmær¬ 
kelse  paa  den  store  internationale  Udstilling  i  Bra¬ 
silien. 

Indenfor  J ernvaregruppen  findes  der  ligeledes 
Importtal  af  overraskende  Størrelse.  Af  Radiatorer 
og  Ribberør  er  der  saaledes  indført  omtrent  2000 
Tons,  medens  der  i  1913  saa  godt  som  slet  ikke 
blev  indført  saadanne  Varer  fra  Udlandet,  idet 
den  indenlandske  Industri  fuldt  ud  dækkede 
Markedets  Forbrug. 

I  den  sidste  halve  Snes  Aar  er  de  Virksomhe¬ 
der,  der  fremstiller  Skruer,  Møttriker  m.  v.,  un- 
dergaaet  betydelige  Udvidelser,  alligevel  er  Impor¬ 


ten  større  nu  end  i  1913,  nemlig  1128  Tons  mod 
1021  Tons. 

Af  Blikvarer  til  Husholdningsbrug  indførtes  der 
før  Krigen  kun  ret  smaa  Partier.  I  de  første  5 
Maaneder  af  indeværende  Aar  er  der  af  disse  Va¬ 
rer  indført  439  000  kg,  eller  lige  saa  meget  som 
der  i  1913  indførtes  i  hele  Aaret. 

Der  kunde  nævnes  andre  lignende  Eksempler, 
og  der  er  ingen  Tvivl  om,  at  en  meget  stor  Del 
af  den  Varegruppe,  der  i  Handelsstatistiken  be¬ 
nævnes  »mere  forarbejdede  Jernvarer«,  og  som 
repræsenterer  en  Importværdi  af  25  Mili.  Kroner, 
bestaar  af  Ting,  den  danske  Industri  kunde  frem¬ 
stille  med  de  forhaandenværende  Anlæg  og  den 
tilstedeværende  Arbejdskraft.  Det  samme  gælder 
for  en  Del  af  den  store  Import  af  Automobiler 
og  Maskiner,  hvilken  Import  i  de  første  5  Maa¬ 
neder  har  kostet  Landet  tæt  op  imod  40  Miil. 
Kroner. 

Som  allerede  fremhævet,  er  det  desværre  ikke 
muligt  at  opgøre,  hvor  stor  en  samlet  Værdi  Ind¬ 
førslen  af  udenlandske  Industriprodukter  repræ¬ 
senterer.  De  omtalte  Eksempler  vil  imidlertid 
tilstrækkelig  tydeligt  godtgøre,  at  det  drejer  sig 
om  ganske  overordentlig  betydelige  Summer,  og 
der  er  ingen  Tvivl  om,  at  Handelsbalancen  —  og 
dermed  Kronekursen  —  vilde  stille  sig  langt  gun¬ 
stigere,  hvis  man  af  Importmængden  havde  kun¬ 
net  udskyde  alle  Varer,  som  nu  er  indført  udefra, 
men  som  lige  saa  godt  kunde  være  hentede  fra 
de  danske  Fabriker.  Det  skæbnesvangre  Import¬ 
overskud  vilde  i  saa  Fald  aldrig  være  fremkom¬ 
met,  og  den  Lære,  der  direkte  kan  udledes  af 
Handelsbalancens  Tal,  er  derfor  den  Kendsger¬ 
ning,  at  Købet  af  danske  Varer  er  den  sikreste 
Vej  til  at  bevare  den  danske  Krones  Købeevne. 


•  •  • 


Blade  af  Chokolade-  og  Sukkervareindustriens  Historie. 

;  i. 

Raavareforsyningen  i  Krigsaarene. 


Efter  at  det  i  de  første  Krigsaar  trods  alle  Genvor¬ 
digheder  og  Besværligheder  var  lykkedes  at  fremskaffe 
de  tilstrækkelige  Tilførsler  af  Kakaobønner,  opstod 
der  ved  den  uindskrænkede  Undervandsbaadskrigs 
Begyndelse  en  meget  kritisk  Situation,  idet  man  nu 
stod  overfor  den  Kendsgerning,  at  Importen  var  stand¬ 
set,  saaledes  at  Fabrikerne  i  det  store  og  hele  maatte 
være  henvist  til  de  her  i  Landet  tilstedeværende  Lagre. 
Nu  laa  der  paa  dette  Tidspunkt  ret  store  Partier  Ka¬ 


kaobønner  her  i  Danmark,  men  de  største  Partier  var 
beslaglagt  af  den  engelske  Regering  og  kunde  ikke 
bringes  paa  Markedet  uden  dens  Tilladelse.  Choko¬ 
ladefabrikanterne,  der  saa  deres  Beholdninger  af  Ka¬ 
kaobønner  mindskes  for  hver  Dag,  var  naturligvis  iv¬ 
rige  efter  at  sikre  sig  alle  forhaandenværende  Lagre, 
og  der  var  følgelig  stærk  Efterspørgsel  ikke  alene 
efter  de  forholdsvis  smaa  frie  Partier,  men  ogsaa  efter 
de  nævnte  beslaglagte  Lagre.  Da  disse  sidste  ikke 

kunde  leveres,  begyndte  der  en  Omsætning  med  Ejen¬ 
domspapirerne,  idet  det  saa  haabedes,  at  Varerne  se¬ 
nere  skulde  blive  frigivet. 

Det  var  klart,  at  denne  Udvikling  var  meget  uhel¬ 
dig  for  Chokoladefabrikanterne,  eftersom  de  med 
denne  Fremgangsmaade  kun  opnaaede  at  drive  Pri¬ 
serne  op  for  hverandre  og  paadrage  sig  en  ganske 
unødig  Risiko.  Ud  fra  saadanne  Betragtninger  tog 
Direktør  Holger  Helms  Initiativet  til  en  Fællesoptræ¬ 
den  fra  Chokoladeindustriens  Side,  og  paa  hans  For¬ 
slag  besluttedes  det  paa  et  Møde  den  8.  Marts  1917 
at  danne  et  Fællesindkøb,  saaledes  at  de  forskellige 
Fabriker  forpligtede  sig  til  at  lade  alle  Køb  af  Loco- 
Partier  ske  gennem  Direktør  Helms.  Fællesindkøbets 
første  store  Opgave  var  Indkøbet  af  400  Tons  Kakao¬ 
bønner,  der  laa  beslaglagte  i  Frihavnen,  og  som  det 
efter  lange  Forhandlinger  endelig  lykkedes  at  faa  fri¬ 
givet  i  Slutningen  af  Aaret.  Den  samlede  Købesum 
var  omtrent  2,5  Miil.  Kr.  eller  ca.  6  Kr.  pr.  kg.  Af 
Købesummen  blev  1  359  897  Kr.  deponeret  i  den  en¬ 
gelske  Legation  for  senere  at  blive  Genstand  for  Prise¬ 
reltens  Bedømmelse,  og  kun  en  ganske  ringe  Del  af 
dette  Depositum  vendte  senere  tilbage  til  Danmark. 
Samtidig  med,  at  der  førtes  Forhandlinger  om  Købet 
af  disse  meget  dyre  Bønner,  fremkom  der  imidlertid 
Tilbud  om  Kakaobønner  fra  Lissabon  til  en  Pris  af 
ca.  1  Kr.  pr.  kg;  dette  Tilbud  vakte  megen  Interesse, 
og  det  besluttedes  i  denne  Anledning  at  udvide  Fælles¬ 
indkøbet  til  ogsaa  at  omfatte  enhver  Import  af  Kakao¬ 
bønner.  Fællesindkøbet  købte  derfor  ca.  8000  Sække 
af  Lissabon-Bønnerne  og  paabegyndte  Arbejdet  med 
at  opnaa  de  fornødne  Licenser.  Bønnerne  blev  ind¬ 
ladede  i  to  Sejlskibe,  » Ørnen «%  og  »Garibaldi«,  men 
det  trak  stadig  ud  med  den  engelske  Importtilladelse. 
Det  eneste,  man  efter  gentagne  Forhandlinger  havde 
opnaaet,  var  et  Afslag  paa  Ansøgningen  om  at  maatte 
lade  de  to  Skibe  gaa  til  engelsk  Inspektion  i  Gibral- 
tar,  og  det  besluttedes  derefter  at  give  Afsejlingsordre, 
saaledes  at  Skibene  gik  til  Inspektion  i  engelsk  Havn. 

Nu  vilde  imidlertid  Skæbnen,  at  »Garibaldi«  paa 
sin  Vej  over  de  vilde  Vover  mødtes  af  kraftige  og  kon¬ 
trære  Storme,  der  i  Forbindelse  med  tætte  Taagemas- 
ser  forhindrede  Skibet  i  at  naa  den  tilsigtede  engelske 
Havn.  Drevet  frem  af  Uvejr  og  Storm  laa  Skibet 
derfor  en  skønne  Dag  fortøjet  ved  Bolværket  i  Kjø¬ 
benhavns  Havn  uden  paa  sin  Vej  at  være  blevet  an¬ 
tastet  af  noget  engelsk  Skib.  Denne  gæve  Thurø- 
sejler,  der  mod  sin  Vilje  var  bleven  Blokadebryder  og 
saaledes  havde  trodset  De  Forenede  Kongerigers  sam¬ 
lede  Krigsmagt  til  Søs,  foraarsagede  ved  sin  Tilstede¬ 
værelse  i  Kjøbenhavns  Havn  en  ikke  ringe  Ravage, 
og  en  Tid  saa  det  ud  til,  at  denne  lykkelige  Rejse  gen¬ 
nem  Taage  og  Uvejr  skulde  ende  med  et  ulykkeligt 
Skibbrud  paa  diplomatiske  Skær.  Da  det  jo  var  gan¬ 
ske  forkert,  at  Skibet  saaledes  var  kommet  til  Ivjø- 
benhavn,  kunde  der  endog  være  Tale  om,  at  »Gari¬ 
baldi«  skulde  gøre  sin  Fejltagelse  god  igen  ved  ufor¬ 
tøvet  at  sejle  tilbage  til  en  engelsk  Inspektionshavn, 
hvor  man  maaske  saa  vilde  lade,  som  om  Ankomsten 
lil  det  egentlige  Bestemmelsessted  slet  ikke  havde 
fundet  Sted.  Ved  venlig  Imødekommenhed  fra  den 
herværende  engelske  Legation  sejrede  imidlertid  den 


sunde  Fornuft,  der  sagde,  at  naar  Kakaobønnerne 
endelig  var  ankommet  til  det  Land,  hvor  de  skulde 
bruges,  var  der  ingen  Anledning  til  at  sende  dem  ud 
af  Landet  igen.  »Garibaldi« s  3600  Sække  Kakao¬ 
bønner  kunde  derfor  fordeles  til  de  hungrende  Fa¬ 
briker. 

Samtidig  med,  at  man  saaledes  kunde  glæde  sig 
over  »Garibaldi«s  lykkelige  Hjemkomst,  svævede  man 
ganske  i  Uvished  med  Hensyn  til  Sejlskibet  »Ørnen« s 
Skæbne,  og  der  var  jo  Anledning  til  at  tro,  at  det 
samme  Uvejr,  som  havde  skyllet  de  førstnævnte 
Kakaobønner  op  paa  den  danske  Kyst,  fuldstændig 
havde  tilintetgjort  »Ørnen«s  Ladning.  Det  viste  sig 
heldigvis,  at  disse  Ængstelser  var  ganske  ubegrundede, 
og  en  Dag  kom  der  Meddelelse  om,  at  »Ørnen«  efter 
en  —  sømandsmæssigt  set  —  heldigere  Rejse  var 
naaet  frem  til  den  engelske  Inspektionshavn,  hvor 
Skibet  alt  i  nogen  Tid  havde  ventet  paa  Tilladelse  til 
at  gaa  videre  til  Danmark.  Da  »Garibaldi«s  Ladning 
allerede  var  frigivet,  og  da  der  ikke  var  nogensomhelst 
Anledning  til  at  gøre  Forskel  paa  disse  to  Sejlere,  der 
paa  lige  Vilkaar  var  afsejlet  fra  samme  Havn  med 
hver  sin  Del  af  samme  Parti  Kakaobønner,  blev  »Ør¬ 
nen«  s  Ladning  nu  ogsaa  frigivet. 

Ved  denne  heldige  Import  og  ved  Købet  af  de  400 
Tons  beslaglagte  Bønner  fik  den  danske  Chokolade¬ 
industri  opimod  1000  Tons  Kakaobønner.  I  Resten 
af  1918  kunde  der  ikke  indføres  Kakaobønner,  og 
det  skyldtes  saaledes  udelukkende  Fællesindkøbets 
hcldbringende  Arbejde,  at  de  danske  Chokoladefabri- 
ker  havde  faaet  Raavarer  nok  til  at  holde  Virksom¬ 
hederne  i  Gang  i  hele  1918. 

I  den  vanskelige  Overgangsperiode,  efter  at  den 
dansk-amerikanske  Handelsoverenskomst  var  afslut¬ 
tet,  da  Importen  saa  smaat  begyndte  igen  og  hvor 
Tilførsler  var  af  den  allerstørste  Værdi,  viste  det  sig 
alter,  hvor  megen  Nytte  Chokoladeindustrien  havde 
af  det  af  Fabrikant  Engel,  Direktør  Helms  og  Direktør 
Jessen  udmærket  ledede  Fællesindkøb. 

En  af  Hovedvanskelighederne  laa  i  at  overvinde 
Tonnagemanglen,  og  det  gjaldt  derfor  navnlig  om,  at 
man  kunde  benytte  de  nu  og  da  opdukkende  Chancer 
for  Skibslejlighed.  Dette  førte  igen  til,  at  man  maatte 
foretage  Indkøb  rundt  om  paa  de  forskellige  Afskib¬ 
ningssteder,  uden  at  man  paa  Forhaand  vidste,  naar 
de  paagældende  Partier  kunde  komme  frem.  Under 
de  ganske  uoverskuelige  Forhold  var  dette  forbundet 
med  en  meget  stor  Risiko.  Det  kunde  ikke  undgaas, 
at  dyrt  betalte  Partier,  der  var  indkøbt  i  Tillid  til  Un¬ 
derretning  om  sikker  Afskibning,  maatte  afhændes 
igen  med  Tab,  fordi  Afskibningsmuligheden  alligevel 
glippede,  og  paa  den  anden  Side  kunde  det  ogsaa 
hænde,  at  billige  Varer,  som  man  slet  ikke  havde 
ventet  at  se  hjemme  foreløbig,  pludselig  tonede  frem. 

Saaledes  som  Indkøbet  var  organiseret  ved  Fabri¬ 
kernes  Fællesoptræden,  kunde  man  imidlertid  lade  Tab 
og  Gevinst  opveje  hinanden  og  alligevel  stadig  'ud¬ 
nytte  alle  Chancer  for  at  faa  Varer  hjem.  Hvis  de 
enkelte  Fabriker  havde  disponeret  hver  for  sig,  vilde 
Forholdet  have  ligget  ganske  anderledes.  Enkelte 
Firmaer  vilde  da  muligvis  have  tjent  store  Penge 
ved  at  faa  billigt  indkøbte  Partier  hurtigt  hjem,  medens 


TIDSSKRIFT  FOR  INDUSTRI 


125 


andre  maaske  vilde  være  blevet  ruinerede,  fordi  de¬ 
res  Kapital  var  bundet  i  dyre  Varer,  der  ikke  kunde 
afskibes.  Det  vilde  i  Virkeligheden  have  været  ganske 
umuligt  for  den  enkelte  Virksomhed  at  indlade  sig 
paa  en  saadan  Risiko,  og  hvis  hver  Fabrik  var  op- 
traadt  paa  egen  Haand,  vilde  det  have  været  umuligt 
at  disponere  saaledes,  som  det  skete. 

Den  utvivlsomme  Følge  heraf  vilde  have  været ,  at 
Tilførslen  af  Kakaobønner  var  blevet  forsinket  ikke 
mindre  end  et  halvt  Aar,  og  at  Industrien  havde  maat- 
tet  standse  Driften  paa  et  Tidspunkt,  da  dens  Fabri¬ 
kater  var  saa  efterspurgte  som  ingensinde  før  eller 
siden. 

Da  mere  normale  Forhold  igen  indtraadte,  bort¬ 
faldt  Fællesindkøbets  Berettigelse,  og  det  blev  derfor 
ophævet.  I  den  Tid1,  det  havde  virket,  havde  Fælles- 
indkøbet  til  de  danske  Fabriker  indkøbt  og  fordelt 
Raavarer  til  en  Værdi  af  15  Miil.  Kroner.  Det  Sam¬ 
menhold,  der  havde  skabt  Fællesindkøbet,  og  den 
Fællesfølelse,  der  havde  dikteret  de  enkelte  Dispo¬ 
sitioner,  havde  saaledes  haft  sin  overmaade  store  Be¬ 
tydning  for  den  danske  Chokoladeindustri  og  væsentlig 
bidraget  til,  at  de  store  Vanskeligheder  i  en  kritisk 
Tid  kunde  overvindes. 

□□□□□□ 

Ophævelsen  af  Kriseværnet  for 
Skotøj. 

Som  omtalt  i  Dagspressen  er  den  Mulighed, 
der  gennem  Krisetoldloven  var  til  Stede  for,  at 
der  stadig  kunde  ydes  Skotøjsindustrien  et  Værn 
mod  den  stærke  udenlandske  Konkurrence,  ikke 
blevet  udnyttet,  idet  de  i  Loven  stillede  Betingel¬ 
ser  ikke  er  blevet  opfyldt.  De  særlige  Vilkaar,  der 
i  saa  Henseende  var  fastsat,  vendte  sig  Ibaade  mod 
Arbejdsgiver  og  Arbejder.  For  de  førstes  Ved¬ 
kommende  forlangtes  der  en  Begrænsning  af  Ud¬ 
byttet  og  Forbud  mod  Udbetaling  af  Tantiemer, 
og  disse  Betingelser  erklærede  Virksomhederne 
sig  hurtigt  rede  til  at  opfylde.  For  Arbejdernes 
Vedkommende  stillede  Forholdene  sig  ulige  van¬ 
skeligere.  Man  ansaa  fra  den  Side  de  gennemførte 
Bestemmelser  om  Forlængelse  af  Arbejdstiden 
eller  en  Nedsættelse  af  Arbejdslønnen  for  saa  uri¬ 
melige,  at  man  endog  var  tilbøjelig  til  at  nægte 
enhver  Forhandling  herom,  eftersom  det  paa  For- 
haand  rnaatte  anses  for  umuligt  at  opnaa  et  Re¬ 
sultat.  Først  i  allersidste  Øjeblik,  da  Forhand¬ 
lingerne  kom  i  Gang  ved  Initiativ  udefra,  syntes 
Arbejderne  at  have  været  villige  til  at  opgive  de¬ 
res  mere  principielle  Indvendinger  mod  en  Ord¬ 
ning  som  den  paakrævede,  og  Forhandlingerne 
kunde  derfor  resultere  i  en  Ordning,  der  omfat¬ 
tede  Lønforholdene  og  til  en  vis  Grad  Arbejds¬ 
tiden  og  for  saa  vidt  fulgte  den  i  Loven  angivne 


Udvej  om  en  Kombination  af  de  to  Alternativer, 
en  Nedsættelse  af  Arbejdslønnen  og  en  Forlæn¬ 
gelse  af  Arbejdstiden.  Imidlertid  var  de  i  Loven 
fastsatte  Tidsfrister  for  en  saadan  Overenskomst 
forlængst  overskredet,  og  da  Ministeren  paa  Maa- 
nedens  sidste  Dag  fik  forelagt  Overenskomsten, 
kunde  han  dels  under  Hensyn  hertil  og  dels  fordi 
der  ikke  var  levnet  Tid  til  at  paase,  hvorvidt 
og  i  hvilket  Omfang  den  trufne  Ordning  opfyldte 
de  i  Loven  stillede  Krav,  ikke  anerkende,  at  Lo¬ 
ven  var  sket  Fyldest,  hvorfor  Krisetoldsatsen 
bortfaldt  fra  1.  Juli.  Fra  denne  Dato  er  altsaa  den 
danske  Skotøjsindustri  igen  udsat  for  den  uden¬ 
landske  Dumping-Konkurrence,  mod  hvilken  der 
først  gennem  Importreguleringsloven  og  senere 
gennem  Kriseværnsloven  har  været  skabt  et  dog 
nogenlunde  effektivt  Værn  i  det  sidste  Aar.  De 
Virkninger,  Importreguleringsloven  og  Krisetold¬ 
loven  har  haft  med  Hensyn  til  forøget  Produktion 
og  stigende  Beskæftigelse,  har  været  saa  aaben- 
bare,  at  en  Fortsættelse  og  Udvidelse  af  Værnet 
for  Skotøjsindustrien  burde  have  været  en  Selv¬ 
følge.  Dette  er  nu  imidlertid  ikke  sket,  og  nøjag¬ 
tig  fra  samme  Dato,  som  Holland  indfører  et  Im¬ 
portforbud  mod  tysk  Fodtøj,  aabner  Danmark 
igen  for  fri  Indførsel  udefra.  Dette  Sammentræf 
er  formentlig  ikke  ukærkomment  for  de  tyske 
Fabrikanter,  og  de  vil  sikkert  vide  at  benytte  sig 
heraf.  Om  det,  Forbrugerne  eventuelt  kan  spare 
gennem  en  ny  Masseimport  af  billigt  indkøbt 
udenlandsk  Fodtøj,  vil  opveje  de  Tab,  som  Ar¬ 
bejderne,  Virksomhederne,  Statskassen  og  hele 
Samfundet  lider  gennem  en  ny  Arbejdsløshed, 
turde  være  mere  end  tvivlsomt. 

□□□□□□ 

Danske  Tekstilfabrikers  Udstilling  i  Indu¬ 
stribygningen  7.  til  17.  Séptember  1923. 

I  Løbet  af  August  Maaned  bliver  Ombygningen  og 
Udvidelsen  af  Industriforeningens  Udstillingssale  til¬ 
endebragt,  og  de  nye  Udstillingslokaler  aabnes  med 
en  stor  Udstilling  fra  den  danske  Tekstilindustri.  Det 
er  forste  Gang,  Tekstilindustrien  giver  en  samlet  Op¬ 
visning  af,  hvad  den  kan  præstere,  og  en  smukkere 
og  mere  interessant  Aabningsudstilling  end  denne  Ud¬ 
stilling  fra  en  af  Landets  største  og  mest  vidtforgre- 
nede  Industrier  kunde  Industriforeningen  næppe  øn¬ 
ske  sig.  Trods  det,  at  Tekstilindustrien  nu  har  udvik¬ 
let  sig  saa  stærkt,  at  den  beskæftiger  omtrent  15  000 
Arbejdere,  raader  der  dog  i  vide  Kredse  et  fuldkom¬ 
ment  Ukendskab  til,  hvilke  ypperlige  Ting  den  dan¬ 
ske  Industri  er  i  Stand  til  at  fremstille.  Mange  gamle 
Fordomme  er  endnu  tilbage,  og  den  Anskuelse,  at 
det  for  at  være  velklædt  er  nødvendigt  at  gaa  med 

engelsk  Klæde,  behersker  endnu  mange.  Det  vil  der¬ 
for  være  af  den  største  Betydning,  at  den  store  Offent¬ 
lighed  nu  faar  Lejlighed  til  ved  Selvsyn  at  overbevise 
sig  om,  hvor  urigtig  en  saadan  Betragtning  er,  og 
hvor  overflødigt  det  er  at  gaa  til  Udlandet  for  at 
købe  Varer,  naar  disse  fremstilles  lige  saa  smukt, 
godt  og  billigt  her  i  Landet  af  vore  egne  Fabriker. 

Tekstiludstillingen  arrangeres  af  »Textilfabrikant- 
foreningen«,  der  indenfor  sine  Rammer  tæller  prak¬ 
tisk  talt  alle  Fabriker  af  nogen  Betydning,  og  det 
store  Arbejde  med  at  tilrettelægge  Udstillingen  er 
overdraget  et  Udvalg,  bestaaende  af  Fabrikant  Holger 
Sebbelov,  Konsul  K.  C.  Bloch,  Direktør  A.  E.  Schou, 
og  Fabrikant  Anton  Nielsen. 

□□□□□□ 

Bedømmelsen  af  danske  Industrifrem- 
bringelser  paa  Verdensudstillingen  i 
Rio  de  Janeiro  1922—1923. 

Efter  den  officielle  Regeringskundgørelse  gengiver 
vi  de  Udmærkelser,  der  er  tildelt  danske  Virksom¬ 
heder  paa  Verdensudstillingen  i  Rio  de  Janeiro. 

Chr.  Cato,  Litografiske  Arbejder.  Guldmedaille. 
Gyldendal,  Boghandel  og  Forlag,  Diverse  Udgaver  af 
Bøger.  Grand  Prix. 

Dansk  Turistforening,  Propagandaskrifter  og  Brochu¬ 
rer.  Grand  Prix. 

A/S  Tuxham,  Oliemotorer  og  Kværnen:  Diamant. 
Grand  Prix. 

A/S  Holeby  Dieselmotorfabrik,  Motorer.  Diplom 
d’honneur. 

T.  H.  Mahler,  Hydraulisk  Turbine.  Guldmedaille. 
Ladegaard  &  Co.,  Benzinmotorer  til  Baade.  Diplom 
d’honneur. 

F.  L.  Smidth  &  Co.,  Automatisk  Maskine  til  at  veje  og 
emballere  Materialer  i  Pulverform.  Grand  Prix. 
Tegninger  og  Fotografier  af  Fremstillingen  af  Port¬ 
land  Cement.  Grand  Prix. 

Teglværksmaskiner.  Grand  Prix. 

Dansk  Pressefabrik,  Diverse  Presser.  Guldmedaille. 
A/S  Nielsen  &  Winther,  Værktøjsmaskiner.  Grand  Prix. 
A/S  M.  Seest,  Boremaskinen  »Jutlandia«.  Guldmedaille. 
A/S  Perfection,  Elektriske  Slibemaskiner.  Sølvmedaille. 
Hera  Motorworks  ltd.,  Tegninger  og  Fotografier  af 
Motorer.  Sølvmedaille. 

Jydsk  Elektro,  Vekselstrøms-Motorer.  Grand  Prix. 
Porcelænsfabriken  »Norden'  A/S,  Elektriske  Isolatorer. 
Grand  Prix. 

Isolatorer  til  høj  og  lav  Spænding.  Grand  Prix. 
The  Industrial  Trading  Co.  ltd.,  Smaa  elektriske  Motorer. 
Grand  Prix. 

Elektriske  Traade  og  Kabler.  Grand  Prix. 

Klokker  og  Numertavler.  Grand  Prix. 
Mejerimaskiner.  Guldmedaille. 

Thomas  B.  Thrige,  Motorer  af  forskellige  Typer. 
Grand  Prix. 

Hellesens  Enke  &  V.  Ludvigsen  ltd.,  Elektriske  Tør¬ 
elementer.  Grand  Prix. 

Fisker  &  Nielsen,  Støvsugere.  Grand  Prix. 


Nordisk  Simplex  ltd.,  Rør  og  Fittings  til  elektrisk 
Installation.  Sølvmedaille. 

Aalborg  Portland  Cementfabrik  ltd.,  Portland  Cement. 
Grand  Prix. 

Cementfabriken  »Dania«  ltd.,  Portland  Cement.  Grand 
Prix. 

Cementfabriken  »Danmark«  ltd..  Portland  Cement. 
Grand  Prix. 

Cementfabriken  »Kongsdal«,  Portland  Cement.  Grand 
Prix. 

»Cimbria«  ltd.,  Portland  Cement.  Grand  Prix. 
Portlandcementfabriken  »Norden«,  Portland  Cement. 
Grand  Prix. 

»Sano«  ltd.,  »Espanko«  til  Isolation  og  Gulvbeklæd¬ 
ning.  Guldmedaille. 

Kjøbenhavns  Frihavn  A/S,  Model,  Kort  og  Fotogra- 
grafier  af  Kjøbenhavns  Frihavn.  Grand  Prix. 
Christiani  &  Nielsen,  Model  og  Tegninger  af  Broer  og 
Viadukter,  Havnekonstruktioner,  Fyrtaarne  etc. 
Grand  Prix. 

De  Forenede  Automobilfabriker,  Automobil-Chassis. 
Diplom  d'honneur. 

Theilgaard  Pneumatic  ltd.,  Dæk  og  Slanger.  Guld¬ 
medaille. 

Hjalmar  Hartmann  &  Co.,  Frø.  Grand  Prix. 

A/S  »Atlas«,  Frysemaskiner.  Diplom  d’honneur. 

A/S  »Strømmen«,  Bagerimaskine.  Guldmedaille. 

A/S  »Titan«,  Mejerimaskine.  Grand  Prix. 

Chr.  Hansens  Laboratorium  A/S,  Osteløbe,  Smør-  og 
Ostefarve.  Grand  Prix. 

Danish  Dairies  Milk  Export  Co.,  Kondenseret  Mælk. 
Guldmedaille. 

Dansk  Gærcentral,  Tørgær.  Diplom  d’honneur. 
Frederiksberg  Metalvarefabrik,  Mejerimaskiner.  Grand 
Prix. 

Mælketransportspande.  Grand  Prix. 

G.  C.  Starup,  Osteløbe.  Broncemedaille. 

Haderslev  Maskinfabrik,  Malkemaskinen  »Dana«.  Sølv¬ 
medaille. 

N.  Kjærgaard  Jensen,  Osteløbe,  flydende  og  i  Pulver. 

Udenfor  Bedømmelsen,  Juiymedlem. 

Paasch  &  Larsen,  Petersen,  Mejerimaskiner  og  Mælke¬ 
spande.  Diplom  d’honneur. 

Staal-  og  Aluminiums-Mælkespande.  Diplom  d’hon¬ 
neur. 

Reymann  &  Løvengreen,  Osteløbe,  Smør-  og  Ostefarve. 
Guldmedaille. 

Silkeborg  Maskinfabrik,  Mejerimaskiner.  Grand  Prix. 
The  Triangel  Ice  Machine  Co.,  Ismaskinen  »Triangel«. 
Sølvmedaille. 

Thomas  Ths.  Sabroe  &  Co.  ltd.,  Is-  og  Frysemaskiner. 
Grand  Prix. 

W.  E.  Jensen  &  Son,  Installation  til  Gærkultur.  Guld¬ 
medaille. 

Sterilisationsapparater  til  Hospitaler.  Grand  Prix. 
Reinh.  van  Hauen,  Rugkiks.  Grand  Prix. 

Dansk  Skinkekogeri  A/S,  henkogt  Skinke  i  Daaser. 
Guldmedaille. 

Dansk  Sprit  Central,  Aalborg  Taffel  Akvavit  og  Cloc 
Likør.  Grand  Prix. 

Odense  Vinkompagni,  Cherry  Brandy.  Guldmedaille. 
Skarrehage  Molerworks,  Moler-Arbejder.  Grand  Prix. 

I.  W.  Unmack,  Konstruktions-Materialer.  Guldmedaille. 
A/S  Nordiske  mekaniske  Værksteder,  Ovn  til  Hærd¬ 
ning  af  Staal.  Guldmedaille. 

Benedict  Møller,  Elektroplet.  Guldmedaille. 

Dansk  Staalindustri,  Diverse  Staalvarer.  Guldmedaille. 
Dansk  Staalbeholderfabrik,  Aluminiums  Mælke-Trans¬ 
portspande.  Diplom  d’bonneur. 

Firmaet  »Proper«,  Malkestolspanden  »Proper«.  Diplom 
d’honneur. 

Tapetfabriken  »Danmark«,  Tapeter.  Diplom  d’honneur. 
A/S  Bing  &  Grøndabl,  kunstnerisk  udført  Porcelæn. 
Grand  Prix. 

A/S  Københavns  Fajancefabrik,  Fajance.  Grand  Prix. 
Den  kgl.  Porcelainsfabrik,  kunstnerisk  udført  Porce¬ 
læn.  Grand  Prix. 

Hermann  Kabler,  Kunst-Keramik.  Grand  Prix. 
Karen  Hannover,  kunstnerisk  udført  Fajance.  Diplom 
d’honneur. 

Maskin  Kompagniet  A/S,  Maskiner  til  Fodtøjsfabrika¬ 
tion.  Guldmedaille. 

Mme.  Cecilia  Werner,  kunstnerisk  udførte  Haandar- 
bejder.  Sølvmedaille. 

Mme.  Johanne  Brandt,  Broderier.  Udenfor  Bedømmelse. 
Jury  medlem. 

Vævestuen,  Kniplinger  og  Haandarbejder.  Grand  Prix. 
Mile.  Wanda  Bartholdy,  kunstnerisk  udførte  Batikar¬ 
bejder.  Guldmedaille. 

Peter  Sørensen,  Fodtøj  til  Damer,  Herrer  og  Børn. 
Guldmedaille. 

A/S  Sadolin  &  Holmblad,  Farver,  Lak  og  Fernis. 
Diplom  d’honneur. 

A.  Michelsen,  Kunst-Guldsmedearbejder.  Grand  Prix. 
Evald  Nielsen,  Kunst-  Guld-  og  Sølvsmedearbejder. 
Diplom  d’honneur. 

Georg  Jensen,  kunstnerisk  udførte  Sølvsmedearbejder. 
Grand  Prix. 

Peter  Hertz,  kunstnerisk  udførte  Arbejder  i  Guld,  Sølv 
og  Emaille.  Grand  Prix. 

Just  Andersen,  kunstnerisk  udførte  Tingenstande. 
Diplom  d’honneur. 

Lauritz  Rasmussen,  kunstnerisk  udførte  Broncearbej- 
der.  Grand  Prix. 

Niels  Larsen,  Gymnastikapparater.  Grand  Prix. 

□□□□□□ 

Mindre  Meddelelser. 

Forlængelse  af  Loven  om  den  tyske  Kulskat. 

I  Betragtning  af  Rigets  overordentlig  store  Finans- 
nød  har  den  tyske  Rigsregering  foreslaaet  en  For¬ 
længelse  af  Loven  om  Kulskatten.  Ifølge  Indberet¬ 
ning  fra  det  danske  Gesandtskab  i  Berlin  anslaas 
denne  Skat  til  at  ville  indbringe  150  Milliarder  Mark 
for  1922  og  mindst  270  Milliarder  Mark  for  1923.  Der 
vil  ikke  blive  Tale  om  Skattelettelser  med  Hensyn  til 
private  Husholdningers  Kulforsyning,  men  Regeringen 
har  i  denne  Henseende  henvist  til  en  Hjælp,  der 
ydes  de  nødlidende  Befolkningskredse  gennem  den 
sociale  Forsorg,  hvorunder  indgaar  Brændselshjælp. 
Kulskatten  er  som  hidtil  40  pCt.  og  opkræves  med  en 
efter  Kullenes  Kvalitet  varierende  Procentsats.  Skatten 


paahviler  saavel  Kul,  som  udvindes  indenfor  Lovens 
Virkekreds,  som  Kul,  der  indføres  til  dette  Omraade. 
Kul  i  Transit  er  derimod  skattefri. 

Et  Handels ■  og  Industriraad  i  Rio  de  Janeiro. 

Ifølge  Indberetning  fra  den  danske  Gesandt  i  Rio 
de  Janeiro  har  den  brasilianske  Regering  oprettet  et 
Handels-  og  Industriraad,  som  skal  være  raadgivende 
i  Handels-,  Industri-  og  andre  Erhvervsforhold.  Grun¬ 
den  til  Raadets  Oprettelse  var  Erhvervslivets  Anker 
over,  at  Love  og  Regeringsbestemmelser  af  erhvervs¬ 
mæssig  Karakter  blev  udstedt,  uden  at  Sagkundskaben, 
der  formentes  at  være  utilstrækkelig  repræsenteret  i 
Kongressen,  havde  Lejlighed  til  at  gøre  sin  Indflydelse 
gældende.  Raadet,  hvis  Formand  er  Handelsministeren, 
bestaar  af  12  højere  Embedsmænd  samt  15  Delegerede 
fra  Handel,  Industri  og  Landbrugsorganisationer.  End¬ 
videre  udnævnes  der  af  Handelsministeren  forskellige 
Eksperter,  saaledes  at  det  samlede  Medlemsantal 
bliver  35. 

□□□□□□ 

Organisations-  og  Foreningsmeddelelser. 

Udstillinger  og  Messer. 

I  Industriraadets  Sekretariat  er  henlagt  til  Gennem¬ 
syn  Anmeldelsesblanket  og  Program  for  en  Udstilling 
i  Lyon,  der  agtes  afholdt  fra  6.  til  21.  Oktober  d.  A.  — 
Udstillingen  vil  komme  til  at  omfatte  Træindustri- 
frembringelser  og  Træbearbejdningsmaskiner  etc. 

Endvidere  er  henlagt  til  Gennemsyn  et  fra  Uden¬ 
rigsministeriets  Oplysningsbureau  for  Erhvervene 
modtaget  Program  for  den  9.  internationale  Utrechter- 
Messe. 

Udenrigsministeriets  Oplysningsbureau  for  Erhver¬ 
vene  har  meddelt,  at  der  i  Lighed  med  tidligere  Aar 
vil  blive  afholdt  en  Landbrugs-  og  Industri  udstilling 
i  Dorpat  i  Dagene  fra  31.  August  til  4.  September  d.  A. 

Varemesse  i  Konigsberg. 

Udenrigsministeriets  Oplysningsbureau  for  Erhver¬ 
vene  meddeler,  at  der  i  Dagene  fra  den  12.  til  17.  August 
d.  A.  vil  blive  afholdt  en  Varemesse  i  Konigsberg.  Ved 
tysk  Bekendtgørelse  af  7.  Juni  d.  A.  er  der  givet  Told¬ 
stederne  Bemyndigelse  til  at  lade  Varer,  bestemt  for 
den  nævnte  Messe,  passere  uden  Ind-  og  Udførsels¬ 
tilladelse. 

Australsk  Anti-dumping  Lov. 

Fra  Udenrigsministeriet  har  Industriraadet  mod¬ 
taget  Meddelelse  om,  at  den  australske  Handels-  og 
Toldminister  har  udstedt  en  Række  Bekendtgørelser, 
hvorefter  den  australske  Anti-dumping  Lovs  Bestem¬ 
melser  er  blevet  bragt  til  Anvendelse  for  følgende 
Varer  fra  Tyskland:  Elektriske  Svejsningsmaskiner, 
elektriske  Strygejern,  Emaillevarer,  Vandhaner  af  Træ, 

Ammoniumklorid,  Cigarmavebælter,  Lægeinstrumenter 
og  Cigarer,  Kloroformer,  visse  Apotekervarer,  Kokken¬ 
ting  af  Aluminium,  »Abbe«  Lysbrydningsmaaler,  Sepa¬ 
ratorer,  Metalkapsler,  Ammoniumbromid  Pulvere, 
Aspirin  Pulvere,  Sodiumbromid,  Hypodermatiske 
Sprøjter,  Glassprøjter  og  kliniske  Termometre. 

Endvidere  er  Søm,  fabrikeret  i  eller  eksporteret  fra 
U.  S.  A.,  inddraget  under  Loven. 

Formueafgift  i  Polen. 

Ifølge  Indberetning  fra  Gesandtskabet  i  Warschau 
er  der  i  Dagspressen  fremkommet  Meddelelse  om,  at 
Regeringen  i  nær  Fremtid  vil  fremsætte  Forslag  om 
en  Formueafgift.  Denne  Afgift,  der  skal  paalægges 
juridiske  og  fysiske  Personer  i  Polen,  som  har  en 
Formue  af  over  2000  Zloty,  vil  udgøre  fra  2  til  10  pCt. 
af  Formuen. 

En  international  Landbrugs-  og  Industriudstilling 

i  Kovno. 

Fra  den  herværende  litauiske  Legation  har  vi 
modtaget  Meddelelse  om  en  Landbrugs-  og  Industri¬ 
udstilling,  der  agtes  afholdt  i  Kovno  fra  den  26.  Au¬ 
gust  til  3.  September,  hvori  ogsaa  udenlandske  Fir¬ 
maer  kan  deltage.  Udstillerne  har  Ret  til  at  afslutte 
Forretninger  paa  Grundlag  af  de  udstillede  Prøver. 
For  de  udenlandske  Udstillere  giver  den  litauiske  Le¬ 
gation  gratis  Visum.  For  Udstillingsgenstandene  er  de 
litauiske  Jernbanetakster  nedsat  med  75  pCt.  baadefrem 
og  tilbage,  ligesom  der  indrømmes  Toldfrihed  for  de 
Udstillingsvarer,  som  efter  Udstillingens  Slutning 
maatte  blive  returneret.  For  eventuelle  danske  Delta¬ 
gere  vil  navnlig  alle  Slags  Landbrugsmaskiner  og  -red¬ 
skaber,  d.  v.  s.  Mejeriartikler,  Kvæg,  Byggematerialer, 
Kemikalier  og  alle  Slags  Maskiner  kunne  have  In¬ 
teresse  som  Udstillingsobjekter. 


(]□□□□□ 


Fra  Biblioteket. 


Biblioteket  er  i  Juli  aabent  Hverdage  Kl.  3—8.  I 
August  er  Biblioteket  aabent  Hverdage  Kl.  10—8.  Søn¬ 
dage  Kl.  10—12. 

I  dette  Numer  afsluttes  Listen  over  Bibliotekets 
Tidsskriftfag.  Tallene  henviser  til  Læsesalens  Hylder. 
De  ældre  Aargange  findes  indbundne  og  kan  faas  til 
Hjemlaan. 

Maskinvæsen . Hylde  Nr.  74— 85. 

Matematik .  —  -  39. 

Mekanik  .  —  -  188, 189. 


Metal . Hylde  Nr.  171, 172, 175. 


Mineralvand . 

— 

- 

141,  142, 150. 

Ministerialtidende . 

— 

- 

244-246. 

Mosekultur . 

— 

- 

128. 

Motorindustri . 

— 

- 

121—123. 

Mønsterbeskyttelse . 

Naturvidenskab  (Astronomi,  Fy- 

— 

“ 

55 — 61. 

sik,  Geologi,  Matematik)  .  .  . 

— 

- 

33-43. 

Nationaløkonomi . 

— 

- 

7—8. 

Oliehandel  og  Industri . 

— 

- 

152—153. 

Opmaaling . 

— 

- 

40. 

Opvarmning . 

— 

- 

143. 

Organisation  . 

— 

- 

9-16. 

Oversigt  over  lekn.  o.  a.  Nyt.  .  . 

— 

- 

1,2,45. 

Patentvæsen . 

— 

- 

55—61. 

Personalhistorie . 

— 

- 

224. 

Populærvidenskab  og  Teknik. 

— 

- 

42-49. 

Pottemageri . 

— 

- 

158—160. 

Retsvæsen . 

— 

- 

24. 

Rigsdagstidende . 

— 

- 

233-237. 

Skibsbygning  . 

— 

- 

193—197. 

Skotøj . 

— 

- 

192. 

Skovbrug  . 

— 

- 

128. 

Sløjd . 

— 

- 

216. 

Social  Forsorg . 

Spinderi  (se  Tekstil) 

“ 

26,  27. 

Sukker  . 

— 

- 

151. 

Sæbeindustri  . 

— 

- 

153. 

Statistik . 

— 

- 

4-6. 

Søfart . 

Taylorisme  (se  Organisation). 

— 

- 

248,  258. 

Teknik . 

— 

- 

42-54. 

Teknisk  Undervisning . 

— 

- 

54. 

Telegrafi,  Telefoni . 

— 

- 

129,  130. 

Tekstil . 

— 

- 

184, 186. 

Tidsskrifters  Indh.  (Overs.  over) 

— 

- 

1,2. 

Teglindustri . 

— 

- 

160—162. 

Tjæreindustri . 

— 

- 

168. 

Transport . 

— 

- 

105. 

Trykluft . 

— 

- 

102. 

Træindustri . 

— 

- 

183. 

Tørringsanlæg . 

Uldindustri  (se  Tekstil). 

— 

- 

146. 

Ur-  og  Instrumentmagere  .... 

— 

- 

188, 189. 

Underholdende  Magasiner  .... 

— 

- 

228—232. 

Vand-  og  Vejbygning . 

— 

- 

108, 119 

Vandmesterfaget . 

— 

- 

154. 

Værkstedspraksis . 

Væveri  (se  Tekstil). 

— 

" 

81,83. 

□□□□□□ 

Notitser. 

Redaktionen  modtager  med  Glæde  Meddelelser  fra 
Industrien  om  Nyheder  o.  1.  af  almen  industriel  In¬ 
teresse. 

Nr.  15  1.  AUGUST  1923 


Forbrugernes  Overtagelse  af  Produktion  og  Varefordeling. 


DE  Synspunkter,  der  har  været  de  afgørende 
for  det  store  Arbejde,  der  af  mange  Mænd 
baade  herhjemme  og  i  Udlandet  er  udført  for  at 
føre  Brugsforeningstanken  til  Sejr,  har  ikke  alene 
været  Ønsket  om  at  skaffe  Forbrugerne  den  di¬ 
rekte  økonomiske  Besparelse,  som  kan  frem¬ 
komme  ved,  at  de  selv  overtager  Varefordelin¬ 
gen,  men  det,  der  har  gjort  denne  Sag  til  en 
egentlig  Livssag,  har  sikkert  i  nok  saa  høj  Grad 
været  Overbevisningen  om,  at  Forbrugernes 
Overtagelse  af  Produktion  og  Omsætning  i  sig 
selv  indeholder  den  simpleste  og  mest  naturlige 
Løsning  af  det  sociale  Problem.  Samtidig  med 
at  man  værdsætter  Brugsforeningsbevægelsen  som 
en  økonomisk  Faktor,  vil  det  derfor  være  rigtigt 
tillige  at  vurdere  den  som  den  samfundsrefor¬ 
merende  Nydannelse,  den  i  større  eller  mindre 
Grad  menes  allerede  at  være  eller  at  ville  blive 
under  sin  videre  Udvikling. 

Ud  fra  denne  Betragtning  faar  det  en  særlig 
Interesse  at  følge  Fællesforeningen  for  Danmarks 
Brugsforeninger,  fordi  man  af  dens  Historie  maa 
kunne  erfare,  i  hvilken  Grad  det,  der  her  skabes, 
virkelig  nærmer  sig  en  Opfyldelse  af  det  høje 
Formaal,  der  —  for  mange  —  maa  siges  at  være 
Bevægelsens  Kongstanke. 

Fællesforeningen  for  Danmarks  Brugsforenin¬ 
ger  er,  som  Navnet  siger  det,  en  Sammenslutning 
af  de  enkelte  Brugsforeninger.  Dens  Virksomhed 
bestaar  i  at  forsyne  de  enkelte  Brugsforeninger 
med  Varer,  som  saa  af  Brugsforeningen  sælges 
til  dennes  Medlemmer.  Fællesforeningen  har 
med  andre  Ord  overtaget  Grossistens  og  Fabri¬ 
kantens  Rolle  i  Varefordelingen  og  Vareproduk¬ 
tionen,  og  da  Fællesforeningen  længe  har  haft 
en  betydelig  Størrelse,  vil  de  herigennem  op- 


naaede  Resultater  formentlig  kunne  danne  Grund¬ 
laget  for  ret  vidtgaaende  Slutninger. 

Det  første  Spørgsmaal,  der  maa  ønskes  be¬ 
svaret,  er,  om  selve  Produktionen  indenfor  Fæl¬ 
lesforeningen  er  tilrettelagt  paa  en  saadan  Maade, 
at  man  har  undgaaet  det,  der  betragtes  som  en 
af  Hovedfejlene  ved  den  paa  det  private  Initia¬ 
tiv  hvilende  Ordning,  nemlig  Uligevægten  mellem 
Produktion  og  Forbrug  og  den  heraf  følgende 
ujevne  Beskæftigelse  med  stigende  Produktion  i 
een  Periode  og  derefter  følgende  voldsom  Tilbage¬ 
gang  med  Arbejdsløshed  for  den  enkelte  og  Krise 
for  hele  Samfundet.  De  fra  Fællesforeningen  af¬ 
givne  Aarsberetninger  viser  imidlertid,  at  Fælles¬ 
foreningens  Fabriker  i  denne  Henseende  ganske 
deler  Kaar  med  Landets  andre  Industrivirksom¬ 
heder. 

Vedrørende  Cigarfabrikens  Forhold  i  1921  ud¬ 
tales  det  saaledes:  »Vi  har  kun  kunnet  beskæf¬ 
tige  vore  Arbejdere  i  den  halve  Tid  af  Aaret«, 
og  Grunden  hertil  anføres  at  være  »den  enorme 
Import,  der  grundet  paa  den  lave  Valutakurs  har 
været  af  Cigarer  fra  Tyskland«.  Om  det  nyop¬ 
rettede  Garveris  Virksomhed  i  samme  Aar  hed¬ 
der  det:  »De  vanskelige  Forhold,  hvorunder  den 
danske  Læderindustri  gennem  hele  Aaret  har  ar¬ 
bejdet,  har  selvsagt  ogsaa  haft  Indflydelse  paa 
Garveriets  Produktion  og  Afsætning.  Henimod 
Aarets  Slutning  forværredes  Salgsbetingelserne 
endog  ganske  betydeligt,  idet  Landet  begyndte  at 
svømme  over  af  importerede  Varer  fra  de  valu¬ 
tasvage  Lande  mod  Syd«.  Angaaende  Rebfabri¬ 
ken  oplyses  det,  at  man  i  1920  gik  med  2  Holds- 
drift  »for  at  raade  Bod  paa  den  store  Rebman¬ 
gel«,  men  at  man,  da  Aaret  sluttede  med  store 
Beholdninger,  i  1921  gik  over  til  almindelig  Dag- 

drift.  Med  Hensyn  til  Konfektionsfabriken  be¬ 
klages  det,  at  1922  var  et  daarligt  og  meget  van¬ 
skeligt  Aar.  »Landet  oversvømmedes  af  billig 
og  daarlig  tysk  Konfektion,  som  det  var  os  en 
Umulighed  at  konkurrere  med«.  Trikotagefabri¬ 
ken  arbejdede  derimod  i  samme  Aar  under  ud¬ 
mærkede  Vilkaar,  saa  at  man  »hele  Aaret  kunde 
have  holdt  Fabriken  gaaende  for  fuld  Kraft«. 
Desværre  maatte  man  imidlertid  ligge  stille  i  et 
Par  Maaneder  paa  Grund  af  Lock-out’en.  For 
Chokoladefabriken  bevirkede  Chokoladeskatten, 
at  Brugsforeningerne  inddækkede  sig  saa  stærkt 
før  1.  Juli,  »at  der  ikke  blev  meget  at  bestille  i 
de  første  Maaneder  efter  Skattens  Ikrafttræden«. 

Det  Billede,  man  møder  fra  Fællesforeningens 
mange  Fabriker,  er  saaledes  nøjagtig  det  samme 
som  det,  en  Betragtning  af  den  almindelige  Indu¬ 
stri  vil  fremkalde.  Det  er  den  samme  Forcering 
af  Produktionen  i  de  gode  Aar,  den  samme  Ned¬ 
gang,  naar  Købelysten  aftager,  og  de  samme  Kla¬ 
ger  over  det  umulige  i  at  tage  Kampen  op  med 
de  valutasvage  Lande.  Produktionskurven  bug¬ 
ter  sig  begge  Steder  op  og  ned  efter  de  vekslende 
Konjunkturstrømninger  og  de  skiftende  Markeds- 
vilkaar,  kun  er  der  den  Forskel,  at  Forbrugerne, 
naar  det  er  deres  egne  Fabriker,  der  tvinges  i  Staa 
af  Valutakonkurrencen,  noget  mere  direkte  faar 
et  Indtryk  af,  hvad  de  »billige«  Varer  egentlig 
koster  Landet. 

Et  andet  Forhold,  der  bebrejdes  den  nuværende 
Produktionsordning,  er  den  Omstændighed,  at 
Udvidelse  og  Nyanlæg  foretages  i  delvis  Speku¬ 
lationsøjemed  uden  at  svare  til  Forbrugets  Krav, 
og  at  der  følgelig  paa  saadanne  overflødige  Fa¬ 
brikanlæg  ofres  betydelige  Kapitaler,  som  for 
Samfundet  i  sin  Helhed  maa  betragtes  som  tabte, 
fordi  disse  Fabriker  kun  kan  eksistere,  hvis  de 
kan  tvinge  allerede  tilstedeværende  Fabriker  til 
at  indskrænke  Driften  eller  til  helt  at  lukke.  Hel¬ 
ler  ikke  paa  dette  Omraade  har  Fællesforeningen 
indtaget  nogen  Særstilling,  hvad  Anlæget  af  det 
store  Garveri  og  den  store  Skotøjsfabrik  er  et  ty¬ 
deligt  Vidnesbyrd  om.  Disse  Fabriker  blev  an¬ 
lagt  i  den  dyreste  Tid.  »De  blev  uforholdsmæs¬ 
sigt  dyre  i  Anskaffelse,  og  den  mægtige  Anlægs¬ 
sum  vilde  blive  en  uhyre  Klods  at  slæbe  med. 
For  at  klare  det  maatte  alle  Hjul  snurre  rundt  og 
de  to  Fabrikers  fulde  Fremstillingsevne  tages  i 
Brug«.  Dette  er  ikke  sket,  og  Resultatet  er  en 
nødvendig  Afskrivning  af  meget  store  Beløb. 

Vender  man  sig  endelig  til  Forholdet  overfor 
Arbejderne,  er  det  beller  ikke  her  muligt  at  op¬ 


dage  nogen  Forskel.  Arbejdernes  og  Virksomhe¬ 
dernes  Stilling  overfor  hinanden  er  den  samme 
som  i  den  private  Virksomhed,  og  indtil  iaar  har 
selve  Fællesforeningen  da  ogsaa  paa  fuldt  ud 
loyal  Maade  draget  den  naturlige  Konsekvens 
heraf,  at  den  maatte  bære  sin  Del  af  Byrderne 
ved  Kampen  for  at  faa  Omkostningerne  ned. 
Som  bekendt  er  det  ikke  alle  Andelsforetagender, 
der  har  vist  en  lignende  Loyalitet. 

For  en  teoretisk  Bedømmelse  af  Omsætnings¬ 
forholdene  er  det  umiddelbart  indlysende,  at 
Samfundet  er  bebyrdet  med  meget  store  Omkost¬ 
ninger  til  Reklame,  Handelsagenter  m.  v.,  hvilke 
Omkostninger  i  mange  Tilfælde  er  ganske  over¬ 
flødige,  eftersom.  de  fra  de  forskellige  konkur¬ 
rerende  Firmaer  i  saa  Henseende  udfoldede  Be¬ 
stræbelser  vil  opveje  hinanden.  Nu  vilde  det  gan¬ 
ske  vist  være  urigtigt  at  paastaa,  at  det,  der  hid¬ 
til  har  præget  den  danske  Brugsforeningsbevæ¬ 
gelse,  er  Reklamekunst  og  Vinduespyntning,  men 
ret  beset  viser  det  sig  alligevel,  at  den  Besparelse, 
en  Centralisering  synes  at  skulle  give,  ikke  altid 
er  til  Stede.  Et  Forhold,  der  særlig  falder  i  Øj¬ 
nene,  er  de  mange  Handelsrejsende,  der  gennem¬ 
rejser  Landet  paa  Kryds  og  tværs,  og  man  skulde 
tro,  at  her  var  et  Punkt,  hvor  en  Organisation  som 
Fællesforeningen  netop  vilde  betyde  en  afgjort 
Simplificering.  Dette  synes  imidlertid  ingenlunde 
at  være  Tilfældet.  Fællesforeningen  maa  som  an¬ 
dre  store  Grossistforretninger  have  sine  Handels¬ 
rejsende,  der  med  korte  Mellemrum  besøger  de 
enkelte  Brugsforeninger,  og  der  er  heller  ikke 
Tale  om,  at  Fællesforeningen  kan  nøjes  med  en 
Rejsende  i  hvert  Distrikt,  fordi  hver  Agent  kan 
handle  med  alle  de  Varer,  Fællesforeningen  fører. 
Af  Aarsberetningen  fremgaar  det  tvertimod,  at 
man  anser  det  for  nødvendigt  at  have  særlige 
Agenter  i  enkelte  Brancher;  saaledes  nævnes  det, 
at  der  er  flere  Rejsende,  der  har  til  Opgave  alene 
at  rejse  for  Fællesforeningens  Læderfabrik. 

I  samme  Grad,  som  det  viser  sig,  at  de  mange 
mere  samfundsmæssige  Fordele  svigter,  samles 
Hovedopmærksomheden  om  det  økonomiske  Re¬ 
sultat,  denne  store  Sammenslutning  kan  byde  sine 
Medlemmer,  idet  dette  da  vil  blive  Maalestokken 
for  den  Samfundsindsats,  der  ydes.  Det  viser  sig 
da,  at  Fællesforeningen  i  1922,  der  for  den  vist 
var  et  ganske  godt  Aar,  paa  en  samlet  Salgsom¬ 
sætning  af  ca.  120  Mili.  Kr.  og  en  Fabriks-  eller 
Produktionsomsætning  paa  ca.  30  Miil.  Kr.  har 
haft  et  Overskud  paa  6  Miil.  Kr.  Den  i  For¬ 
eningen  ved  Opsparing  og  Indskud  indestaaende 

Kapital  udgør  op  imod  30  Mili.  Kr.,  og  For¬ 
rentningen  heraf  maa  fradrages  det  nævnte 
Overskud.  Som  Udbytte  til  Meldemmerne  blev 
fordelt  5  pCt.  af  det  dividendeberettigede  Va¬ 
rekøb,  ialt  5  Miil.  Kr.  Den  samlede  Gevinst, 
Forbrugerne  har  opnaaet  ved  at  inddrage  Gros¬ 
sistens  Avance  og  Fabrikantens  Avance,  ind¬ 
skrænker  sig  altsaa  til  ialt  5  pCt.  af  Varekøbet. 
Dette  Tal  viser  bedre  end  noget  andet,  i  hvor 
ringe  Grad  Forbrugernes  Overtagelse  af  Produk¬ 
tion  og  Omsætning  i  økonomisk  Henseende  kan 
hidføre  nogen  mærkbar  Ændring  i  deres  Stilling. 
Det  er  tilmed  et  Spørgsmaal,  om  de  5  pCt.  sam¬ 
fundsmæssigt  set  virkelig  opvejer  det  Tab,  der 
lides  ved,  at  en  Mængde  selvstændige  Handels-  og 
Industrimænd  forvandles  til  Funktionærer,  og  om 
ikke  den  Skatteydelse  og  den  Kapitalopsparing, 
disse  selvstændige  Erhvervsdrivende  vilde  have 
præsteret,  løber  op  til  langt  større  Beløb.  Gnid¬ 
ningsmodstanden  i  en  saa  omfattende  Virksom¬ 
hed  som  Fællesforeningen  maa  nemlig  opgøres 
til  en  formentlig  ikke  helt  ringe  Sum. 

Fællesforeningen  er  en  meget  stor  Forretning, 
maaske  heller  ikke  nogen  daarlig  Forretning, 


men  andet  og  mere  er  den  heller  ikke.  Den  er 
særlig  ikke  nogen  Samfundsreform.  Naar  dette 
haves  for  Øje,  bliver  Spørgsmaalet  om  denne  Or¬ 
ganisations  Skatteprivilegium  af  særlig  Interesse. 
Det  maa  nemlig  erkendes,  at  det  er  dette  Skatte¬ 
frihedens  Privilegium,  der  til  syvende  og  sidst 
danner  Grundlaget  for  den  landsomspændende 
Virksomhed.  Uden  dette  vilde  en  Opsparing  af 
de  20—30  Millioner,  der  er  anbragt  i  Fabriker, 
Bygninger  og  Lagre,  formentlig  næppe  have  ladet 
sig  foretage,  og  det  kan  sikkert  ikke  tænkes,  at 
de  5  pCt.  Rabat,  Fællesforeningen  kan  yde,  vilde 
være  nok  til  overfor  Kunderne  at  opveje  den  Ri¬ 
siko,  de  maatte  indlade  sig  paa  ved  en  saadan 
Handel,  hvorved  de  paatager  sig  et  Medansvar 
for  over  50  Miil.  Kr.  anbragt  i  Varer,  Fabriker 
og  udestaaende  Fordringer.  Man  forstaar  derfor 
meget  vel,  at  Formanden  for  Fællesforeningen  har 
ment  det  rigtigt  at  henstille,  »at  man  fra  Brugs¬ 
foreningerne  spørger  sin  Kreds’  Rigsdagskandi¬ 
dater  om  deres  Stilling  til  dette  Beskatnings- 
spørgsmaal,  der  jo  langt  fra  er  os  Brugsforenings¬ 
folk  en  ligegyldig  Sag,  og  da  især  ikke  i  disse  Ti¬ 
der,  hvor  Skattebyrden  er  meget  haard«. 

E. 


•  •  ® 

Blade  af  Chokolade-  og  Sukkervareindustriens  Historie. 


ii. 

Industriens  Stilling  overfor  Told  og  Beskatning. 


Ved  Toldlovrevisionen  i  1908  forelaa  der  fra  Rege¬ 
ringens  Side  Forslag,  hvorefter  den  hidtidige  Told  paa 
Kakaobønner  —  4  Skilling  pr.  Pund  —  skulde  forhøjes 
til  20  Øre  pr.  kg.  Herimod  protesterede  Chokolade-  og 
Sukkervareindustrien,  der  fremhævede,  at  Chokolade 
ikke  var  en  Luksusvare,  men  et  godt  og  billigt  Næ¬ 
ringsmiddel,  der  ikke  burde  fordyres  ved  en  høj  Be¬ 
skatning  af  Raavaren.  I  sine  Bestræbelser  for  at  gøre 
Kakao  saa  billig  som  mulig,  fik  Industrien  Tilslutning 
fra  mange  Sider,  bl.  a.  fra  Den  almindelige  Lægefor¬ 
ening,  der  i  et  Andragende  til  Regeringen  foreslog  en 
Nedsættelse  af  Tolden  paa  Kakaobønner,  samt  fra  en 
Række  Afholdsforeninger,  der  i  en  Fælleshenvendelse 
til  Rigsdagen  meget  stærkt  udtalte  sig  for,  at  Tolden 
paa  Kakaobønner  blev  fuldstændig  ophævet:  »Det  er 
af  stor  Betydning«,  hedder  det  i  dette  Andragende,  »for 
samtlige  Afholdsforeninger,  at  vi  kunne  henvise  Med¬ 
lemmerne  til  en  Drik,  der  forener  de  to  Ting,  at  være 
et  Nydelsesmiddel  samtidig  med  at  være  virkelig  næ¬ 
rende  og  styrkende,  og  vi  kunne  ikke  finde  noget  bedre 
i  den  Retning  end  netop  de  Drikke,  der  fremstilles  af 
Kakao«. 

Disse  og  andre  lignende  Henvendelser  undlod  ikke 
at  gøre  Indtryk  paa  Rigsdagen,  og  den  Betragtning,  at 


(Sluttet.) 

Kakao  og  Chokolade  er  vigtige  Næringsmidler,  som 
ikke  burde  fordyres,  vandt  Tilslutning  fra  mange  Si¬ 
der.  I  Overensstemmelse  hermed  maa  man  saaledes 
forstaa  de  Udtalelser,  Ordføreren  i  Folketinget  —  N. 
Neergaard  —  fremsatte  under  Toldlovens  Behandling: 

»Vi  har  ikke  ønsket  at  forhøje  Tolden  paa  et 
sundt  og  godt  Næringsmiddel  som  Kakao,  og  vi  har 
heller  ikke  ønsket  at  forhøje  den  paa  Chokolade  — 
d.  v.  s.  almindelig  Konsumchokolade,  Kogechoko¬ 
lade,  hvorimod  vi  ikke  har  noget  imod  at  forhøje 
den  paa  fine  Dessertchokolader,  som  er  en  ren  og 
skær  Luksus,  og  hvoraf  der  forresten  kun  fabrike¬ 
res  meget  lidt  her  i  Landet«. 

Disse  Udtalelser  er  saa  meget  mere  bemærkelses¬ 
værdige,  som  det  senere  faldt  i  den  samme  Talers  Lod 
at  gennemføre  en  Skattelovgivning,  der  hvilede  paa  det 
fuldkommen  modsatte  Synspunkt. 

I  1908  sejrede  imidlertid  Industriens  Standpunkt,  og 
Tolden  paa  Kakaobønner  blev  nedsat  til  12  Øre  pr.  kg. 

I  de  følgende  Aar  voksede  Forbruget  af  Chokolade 
stærkt,  og  i  Aarene  før  Krigen  var  man  oppe  paa  et 
Forbrug  af  ca.  3,6  Mili.  kg,  hvoraf  den  indenlandske 
Industri  leverede  de  ni  Tiendedele.  Dette  store  Tal 
viser,  i  hvor  høj  Grad  Chokolade  nu  var  trængt  igen- 

nem  som  en  almindelig  Forbrugsvare,  og  da  der  under 
Krigen  blev  Fare  for  en  unaturlig  Opskruning  af 
Varepriserne,  kunde  det  da  heller  ikke  overraske,  at 
Den  overordentlige  Kommission  bl.  a.  beskæftigede 
sig  med  Prisen  for  Kakaobønner,  fordi  Prisberegnin¬ 
gen  for  et  saa  vigtigt  Næringsmiddel  som  Kakao  og 
Chokolade  under  de  daværende  Forhold  ganske  natur¬ 
ligt  maatte  være  et  Spørgsmaal,  der  tildrog  sig  Sam¬ 
fundets  Opmærksomhed.  Først  da  Sukkermanglen  be¬ 
gyndte  at  vise  sig,  skiftede  Synspunkterne  noget,  og 
som  den  særlige  Afgift  paa  det  Sukker,  der  anvendtes 
til  industrielt  Brug,  viser  det,  var  der  nu  nogen  Til¬ 
bøjelighed  til  at  betragte  bl.  a.  Sukkervarer  og  Choko¬ 
lade  som  værende  Luksus.  Dette  indeholdt  i  sig  selv 
dog  ingenlunde  en  ændret  Bedømmelse  af  disse  Varers 
Plads  i  Samfundsøkonomien,  men  var  blot  en  Følge 
af,  at  det  i  Sukkeret  indeholdte  Næringsstof  blev  for 
dyrt,  og  en  udvidet  Anvendelse  af  Sukker,  der  maatte 
betales  efter  denne  Maalestok,  derfor  ikke  kunde  være 
hensigtsmæssig. 

Som  paa  saa  mange  andre  Omraader  viste  det  sig 
imidlertid,  at  en  Lovgivning,  der  fra  første  Færd  var 
dikteret  af  de  ekstraordinære  Forsyningsforhold,  satte 
sig  blivende  Spor,  ogsaa  efter  at  Krigstidens  Vanske¬ 
ligheder  forlængst  var  bortfaldet.  Gamle  Skatter  er 
som  bekendt  altid  gode  Skatter,  og  der  er  i  hvert  Til¬ 
fælde  hos  de  fleste  Finansministre  en  afgjort  Utilbøje¬ 
lighed  til  at  give  Slip  paa  et  engang  inddraget  Skatte¬ 
objekt.  Efter  at  Staten  nu  i  flere  Aar  havde  ladet  sig 
Sukkerordningen  betale  med  de  efterhaanden  meget 
høje  Afgifter  paa  Sukker  til  industrielt  Brug,  bundfæl¬ 
dede  der  sig  lidt  efter  lidt  den  Opfattelse,  at  Staten 
her  havde  en  Skattekilde,  som  stadig  burde  udnyttes. 
Overgangen  til  at  betragte  Chokolade-  og  Sukkervarer 
som  en  Luksusvare,  der  burde  beskattes,  lod  sig  derfor 
let  foretage,  og  da  Finansminister  N.  Neergaard  i  Ef- 
teraaret  1921  forelagde  sit  Forslag  om  en  Omsætnings¬ 
skat  af  30  pCt.  af  Værdien  paa  Chokolade-  og  Sukker¬ 
varer,  var  det  paa  Forhaand  givet,  at  denne  Skattelov 
vilde  blive  gennemført  under  en  eller  anden  Form. 

Industrien  kunde  derfor  ikke  indskrænke  sig  til  blot 
at  nedlægge  Protest  mod  en  saadan  Skattelov,  men 
maatte  tillige  søge  at  arbejde  for,  at  det  Forslag,  der 
blev  ophøjet  til  Lov,  fik  en  saadan  Affattelse,  at  den 
Skade,  der  forvoldtes,  ikke  blev  større  end  højst  nød¬ 
vendig.  Det  foreliggende  Forslag  var  nemlig,  set  fra 
Industriens  Standpunkt,  ganske  uantageligt.  I  en  fuld¬ 
kommen  misforstaaet  Demokratisme  var  det  saaledes 
foreslaaet,  at  Kakaopulver  skulde  være  fritaget  for 
Skatten.  Nu  er  Forholdet  imidlertid  det,  at  Kakaopulver 
ikke  herhjemme  spiller  nogen  nævneværdig  Rolle  i 
Forbruget,  idet  Anvendelsen  af  Kogechokolade  er 
langt  større.  Saafremt  Kakaopulver  blev  fritaget  for 
Skat,  var  det  imidlertid  givet,  at  Forbruget  vilde  blive 
lagt  om,  og  de  danske  Fabriker,  der  gennem  en  Men¬ 
neskealders  Arbejde  var  indrettet  paa  at  fremstille  en 
udmærket  Kogechokolade,  vilde  i  saa  Tilfælde  komme 
til  at  staa  delvis  tomme,  fordi  de  mistede  et  Salg,  der 
hidtil  havde  repræsenteret  de  tre  Femtedele  af  deres 
Produktion. 

Ganske  bortset  fra,  at  Kakaopulver  —  som  Verdens¬ 
artikel  betragtet  —  mere  og  mere  faar  Karakter  af  et 


Biprodukt  fra  Fabrikationen  af  Spisechokolade  og  der¬ 
for  næppe  i  særlig  stor  Udstrækning  kan  fremstilles 
paa  de  danske  Fabriker,  der  ikke  har  det  store  Ver- 
denssalg  af  Spisechokolade,  vilde  en  saadan  Omlæg¬ 
ning  af  Produktionen  i  alle  Tilfælde  give  Anledning 
til  en  stor  Arbejdsløshed,  fordi  Fremstillingen  af  Ka¬ 
kaopulver  kun  giver  Beskæftigelse  for  et  meget  ringe 
Arbejderantal.  Industrien  maatte  derfor  bestemt  fast¬ 
holde,  at  Kogechokolade  og  Kakaopulver  blev  under¬ 
lagt  de  samme  Bestemmelser,  og  en  videre  Følge  af 
dette  Krav  maatte  blive,  at  Kakaopulver  blev  inddra¬ 
get  under  Skattelovgivningen.  En  Adskillelse,  saaledes 
at  Spisechokolade  var  skattepligtig,  men  Kogechoko¬ 
lade  og  Kakaopulver  skattefrit,  lader  sig  nemlig  ikke 
foretage,  fordi  den  reelle  Forskel  mellem  Spise-  og 
Kogechokolade  er  saa  lille,  at  det  i  Virkeligheden  er 
ganske  umuligt  at  drage  en  bestemt  Grænse. 

Ogsaa  i  anden  Henseende  var  Lovforslaget  opbygget 
paa  Forudsætninger,  der  ikke  kunde  holde  Stik.  Ved 
Beregningerne  over  Forbruget  af  Chokolade-  og  Suk¬ 
kervarer,  havde  man  nemlig  ikke  taget  Hensyn  til  de 
sidste  Aars  betydelige  Import,  og  man  havde  ganske 
set  bort  fra  de  mange  mindre  Sukkervarefabrikers 
Produktion.  Industrien  kunde  derfor  paavise,  at  det 
ønskede  finansielle  Udbytte  kunde  opnaas  ved  en 
langt  mindre  Skatteprocent  end  den,  der  var  foreslaaet. 

Paa  begge  disse  Omraader  lykkedes  det  Industrien 
at  vinde  Forstaaelse  hos  Lovgivningsmagten,  idet  Skat¬ 
teloven  i  sin  endelige  Form  kom  til  at  omfatte  saavel 
Kakaopulver  som  Chokolade,  og  Skatteprocenten  blev 
nedsat  fra  30  til  25  pCt. 

For  den  danske  Industri  betød  Skatteloven  et  nedad- 
gaaende  Forbrug,  fordi  Varen  blev  fordyret,  en  sti¬ 
gende  Produktionspris,  baade  fordi  Produktionen  blev 
nedsat  og  fordi  der  paalagdes  Fabrikerne  en  Række 
meget  vidtgaaende  Kontrolbestemmelser,  som  krævede 
et  yderligere  Folkehold,  og  en  stærkt  stigende  Kon¬ 
kurrence  fra  de  udenlandske  Industrier,  der  ikke  var 
udsat  for  et  aftagende  Salg  paa  deres  Hovedafsætnings¬ 
marked  og  ikke  hemmet  i  deres  Bevægelsesfrihed  ved 
snærende  Kontrolbestemmelser. 

Disse  Forhold  maatte  føre  til,  at  den  udenlandske 
Industri  fik  lettere  ved  at  konkurrere,  og  det  direkte 
Resultat  af  Skattelovgivningen  har  da  ogsaa  foreløbig 
vist  sig  i  en  meget  stor  Import  af  udenlandske  Varer. 
Skønt  der  i  Tiden  umiddelbart  forinden  Lovens  Ikraft¬ 
træden  havde  været  en  ganske  overvældende  Import, 
saaledes  at  man  skulde  tro,  at  Markedet  havde  været 
overfyldt  for  lange  Tider,  har  Indførslen  dog  efter 
1.  Juli  stadig  været  meget  betydelig. 

Import  af  Spise-,  Koge-  og  Overtrækchokolade : 


Juli  Maaned  1922 .  111  000  kg 

August  —  1922 .  161  000  » 

September  —  1922 .  157  000  » 

Oktober  —  1922 .  169  000  » 

November  —  1922 .  201  000  » 

December  —  1922 .  120  000  » 

Januar  —  1923 .  100  000  » 

Februar  —  1923 .  132  000  » 

Marts  —  1923 .  185  000  » 

April  —  1923 .  177  000  » 

Til  Sammenligning  kan  anføres,  at  den  gennemsnit¬ 
lige  maanedlige  Import  i  1921  udgjorde  100  000  kg. 
Uagtet  disse  Importtal  tydeligt  viser,  hvorledes  den 
udenlandske  Industri  erobrer  en  meget  stor  Del 
af  det  danske  Marked,  var  det  dog  ved  den  i  indevæ¬ 
rende  Aar  stedfundne  Revision  af  Chokolade-  og  Suk¬ 
kervareskatten  ikke  muligt  at  opnaa  saadanne  Æn¬ 
dringer,  at  den  danske  Industri  bliver  stillet  paa  lige 
Fod  med  den  udenlandske.  I  sin  Angst  for  at  komme 
til  at  give  den  udenlandske  Produktion  en  beskeden 
Beskyttelse  er  Lovgivningsmagten  nemlig  tilbøjelig  til 
hellere  at  gaa  til  den  modsatte  Side  og  give  den  uden¬ 
landske  Industri  en  faktisk  Begunstigelse. 

De  Forbedringer,  der  opnaaedes  —  en  Nedsættelse 
af  Tolden  paa  Kakaobønner  fra  12  til  6  Øre  og  en 
Simplificering  af  de  Kontrolregler,  i  hvis  Effektivitet 
iøvrigt  Statskassen  og  den  legitime  Industri  i  lige  høj 
Grad  er  interesseret  —  er  vel  paa  ingen  Maade  betyd¬ 
ningsløse,  men  er  dog  paa  den  anden  Side  ikke  saa 
gennemgribende,  at  man  derved  har  kunnet  udligne 
de  alvorlige  Ulemper,  Beskatningen  har  paaført  den 
danske  Industri. 

□□□□□□ 

Schweiz*  Industri  i  1922. 

Aaret  1922  har  ikke  været  noget  godt  Aar  for  de 
Industrilande,  hvis  Eksport  ikke  har  været  begun¬ 
stiget  af  en  lav  Valuta.  Det  er  ikke  alene  Konkurren¬ 
cen  med  Tyskland  og  Czeko-Slovakiet  m.  m.,  men  de 
svingende  Valutakurser,  den  almindelige  politiske 
Usikkerhed  og  den  Toldpolitik,  som  mange  Lande  har 
indført  for  at  beskytte  deres  egen  Industri,  der  har 
bevirket,  at  saadanne  Lande  som  Holland,  Schweiz, 
Sverige,  Norge  og  Danmark  har  haft  Vanskeligheder 
med  at  beskæftige  deres  Industri,  navnlig  naar  man 
husker  paa,  at  de  fleste  af  de  nævnte  Lande  under 
Krigens  Højkonjunktur  udvidede  de  bestaaende  indu¬ 
strielle  Virksomheder  og  i  stort  Omfang  grundlagde 
nye  Fabriker. 

Efter  hvad  Schweizer  Banks  Gesellschafts  Organ 
>Soc.  B.  S.«  meddeler,  var  1922  meget  vanskelig  for 
Schweiz’  Industri.  Store  Industriforetagender  maatte 
indstille  Produktionen;  nogle  af  Firmaerne  flyttede 
deres  Virksomheder  udenfor  Landets  Grænser.  Denne 
industrielle  Udvandring  er  blevet  en  Fare  for  flere 
schweiziske  Eksportindustriers  Fremtid.  Andre  Ver¬ 
densfirmaer,  saasom  Brown,  Boveri  &  Co.,  Sulzer  m. 
m.,  maatte  for  anden  Gang  afslutte  Aarsregnskabet 
uden  Dividende,  og  andre  ligesaa  bekendte  Foreta¬ 
gender,  som  f.  Eks.  Nestlé,  Adolf  Saurer  m.  m.  var 
kun  i  Stand  til  at  sanere  Virksomheden  ved  at  an¬ 
gribe  Reservekapitalen  og  nedskrive  Aktiekapitalen. 
En  Række  Firmaer  maatte  helt  ophøre,  medens  andre 
Firmaer  opretholdt  Driften  og  arbejdede  paa  Lager 
i  det  Haab  at  kunne  afsætte  Varerne  engang  i  Frem¬ 
tiden. 

Det  var  navnlig  de  Firmaer,  der  arbejdede  paa 
Eksport,  som  havde  Vanskeligheder,  medens  de  Fir¬ 
maer,  som  arbejdede  paa  det  hjemlige  Marked,  ikke 
blev  saa  haardt  truffet  af  Krisen,  selv  om  den  for¬ 
mindskede  Købekraft  ikke  undlod  at  gøre  sig  gældende. 
Der  har  dog  været  Antydning  til,  at  Forholdene  for¬ 


andrer  sig  til  det  bedre.  Enkelte  Industrigrene,  f.  Eks. 
den  kemiske  Industri,  Skotøjsindustrien,  Silke-  og 
Bomuldsspinderier  samt  Urindustrien,  kunde  i  Slut¬ 
ningen  af  Aaret  konstatere  forøgede  Bestillinger  fra 
Udlandet.  Urindustrien  lader  til  at  have  overvundet 
den  værste  Kriseperiode.  Statens  Eksportpræmie  for 
Salg  til  Lande  med  lav  Valuta  har  gjort  det  muligt 
for  Fabrikanterne  delvis  at  udsælge  deres  Lagre  og 
derved  skaffe  Beskæftigelse  for  deres  Arbejdere. 

Selv  om  Maskinindustrien  har  kunnet  eksportere 
en  Del  Specialmaskiner  og  Værktøjsmaskiner,  har 
Stillingen  dog  i  det  hele  taget  været  slet.  Den  elek¬ 
triske  Industri  har  lidt  stærkt  under  de  daarlige  Kon¬ 
junkturer.  Der  har  næsten  ingen  Muligheder  været 
for  Eksport,  fordi  man  ikke  kunde  staa  sig  mod  den 
ødelæggende  Konkurrence  fra  de  valutasvage  Lande; 
man  maatte  arbejde  paa  det  indenlandske  Marked. 
Den  fortsatte  Elektrificering  af  de  schweiziske  Baner 
har  dog  hjulpet  den  elektriske  Industri  ud  over  det 
værste.  Papirindustrien  har  arbejdet  under  de  ugun¬ 
stigste  Forhold  og  ligesaadan  den  kemisk-farmaceu- 
tiske  Industri. 

Den  Beskyttelsestold,  som  de  fleste  Lande  har  ind¬ 
ført  mod  Chokolade,  har  formindsket  Chokoladeindu¬ 
striens  Eksport  meget  stærkt.  I  1919  udførtes  der  for 
115  Mili.  Frcs.,  og  i  1922  for  knapt  30  Mili.  Frcs.  Fa¬ 
brikerne  maatte  falde  tilbage  paa  det  indenlandske 
Marked,  som  selvfølgelig  ikke  kunde  beskæftige  Indu¬ 
strien. 

Skotøjsindustrien  maatte  ogsaa  kæmpe  med  store 
Vanskeligheder.  Dog  var  Afsætningsmulighederne  paa 
det  hjemlige  Marked,  navnlig  i  Slutningen  af  Aaret, 
ganske  tilfredsstillende.  Det  viste  sig  dog  snart,  at  de 
dyre  Raavarer  havde  en  hemmende  Indflydelse  paa 
Afsætningen  paa  Hjemmemarkedet,  som  dog  begun- 
stigedes  af  Importindskrænkninger. 

Den  schweiziske  Trikotage-  og  Knipleindustri  har 
arbejdet  under  særlig  vanskelige  Forhold.  Ganske  vist 
har  man  kunnet  bibeholde  det  engelske  Marked,  men 
Eksporten  til  Amerika  har  været  i  stærk  Aftagende 
paa  Grund  af  den  amerikanske  Beskyttelsestold. 

Osteeksporten  er  endnu  ikke  kommet  paa  Højde 
med  Tallene  fra  før  Krigen. 

Man  haaber  dog  paa,  at  Handelen  paa  Udlandet 
vil  gaa  bedre  Tider  imøde,  naar  bare  Fabrikations¬ 
omkostningerne  kunde  reduceres  noget.  Denne  Van¬ 
skelighed  er  dog  svær  at  komme  over,  da  Priserne 
paa  Livsfornødenheder  næppe  tillader  nogen  Forrin¬ 
gelse  af  Arbejdslønnen,  som  sammen  med  de  høje 
Post-  og  Jernbanetarifer  ikke  gør  det  muligt  at  redu¬ 
cere  Produktionsomkostningerne. 

□□□□□□ 

I  tysk  Belysning. 

Vi  har  fra  et  herværende  stort  industrielt  Firma 
modtaget  følgende: 

En  af  vore  unge  Ingeniører  søgte  nylig  Stilling  hos 
et  tysk  Firma.  Som  Svar  paa  sin  Ansøgning  modtog 
han  et  Brev  af  følgende  Indhold:  »Ich  erhielt  Ihr 
Bewerbungsschreiben  vom  15  crs.  und  teile  Ihnen 
mit,  dass  unsere  Firma  es  ablehnt  einen  Auslander 

zu  beschåftigen,  dessen  Heimatland  alles  getan  hat, 
um  uns  Deutschen  die  Existenz  zu  erschweren. 
Hochachtungsvoll  (Navn.)« 

Vi  finder,  skriver  det  danske  Firma,  at  en  saadan 
Skrivelse  bør  kendes  af  den  danske  Industri  og  af 
vore  unge  Teknikere,  idet  vi  synes,  at  det  er  lige 
haardt  nok,  at  danske  Ingeniører  skal  behandles  paa 
denne  Maade  paa  et  Tidspunkt,  da  Tyskland  nu  snart 
i  Aarevis  saa  godt  som  uhindret  har  kunnet  vælte 
sine  Dumping-Varer  ind  over  vort  Land  til  den 
danske  Industris,  ja  hele  den  danske  Økonomis  ubo¬ 
delige  Skade,  samtidig  med  at  mange  Tyskere  er  be¬ 
skæftiget  i  Danmark,  medens  Sværme  af  tyske  Han¬ 
delsrejsende  og  Agenter  gennemtrawler  Landet  ofte 
tilmed  uden  at  være  i  Besiddelse  af  de  udkrævede  Pa¬ 
pirer,  for  slet  ikke  at  tale  om  hvad  der  fra  dansk 
Side  er  udført  af  saakaldt  humant  Hjælpearbejde  for 
den  nødlidende  tyske  Befolkning.  Vi  selv,  slutter  Fir¬ 
maet,  har  som  sikkert  mange  andre  danske  Forret¬ 
ninger  været  faste  Bidragydere  til  dette  Arbejde,  men 
slige  Breve  som  det  her  gengivne  animerer  ikke  til 
Fortsættelse.  Hvorfor  kan  vi  her  til  Lands  aldrig 
hævde  det  sunde  Gensidighedsprincip? 

Vi  lader  gerne  dette  Spørgsmaal  gaa  videre,  det 
er  jo  snart  ved  at  blive  Kernepunktet  i  al  vor  øko¬ 
nomiske  Politik.  Til  selve  den  mærkværdige  tyske 
Skrivelse  har  vi  kun  at  tilføje,  at  der  øjensynlig  endnu 
er  et  meget  stort  Arbejde  at  gøre  for  bl.  a.  at  faa 
danske  industrielle  Vilkaar  objektivt  bedømt  i  Ud¬ 
landet.  Vi  vilde  tro,  at  Udenrigsministeriet  gennem  sit 
Pressebureau  m.  m.  maatte  kunne  sætte  mere  ind  paa 
denne  Sag;  i  al  Fald  er  vor  Industri  ikke  tjent  med, 
at  man  fra  dansk  Side  stiller  sig  passiv  overfor  den 
øjensynlig  vidt  udbredte  Tankegang  i  et  stort  Nabo¬ 
land,  som  faar  et  saa  karakteristisk  Udtryk  i  dette 
Brev,  hvis  ufrivillige  Ironi  jo  raaber  mod  Himlen. 

□□□□□o 

Mindre  Meddelelser. 

Norges  Industri  og  den  danske  Luksustold. 

Det  norske  Industriforbunds  Medlemsblad,  »Norges 
Industri«,  bringer  i  sit  sidste  Numer  en  Meddelelse 
om  den  danske  Luksustold  og  dennes  Ikrafttræden.  I 
Meddelelsen  hedder  det:  »Interesserte  medlemmer 
vil  paa  henvendelse  til  Industriforbundets  kontor  bli 
gjort  bekjendt  med  de  forandringer  som  er  foretat. 
Ingen  av  forandringerne  synes  at  maatte  spille  nogen 
væsentlig  rolle  for  den  norske  Industri.« 

Efter  de  mange  og  stærke  Ord,  der  i  den  norske 
Dagspresse  har  været  anvendt  mod  vore  Luksussat¬ 
sers  Forhøjelse,  og  som  bl.  a.  stærkt  har  fremhævet 
den  Skade,  der  var  paaført  den  norske  Hermetik¬ 
industri,  er  det  af  Interesse  at  læse  det  officielle 
norske  Industriblads  nøgterne  Bedømmelse  af  denne 
Sag. 

Kaution  for  Indførsel  af  Vareprøver  i  Czeko-Slovakiet. 

Ifølge  Meddelelse  fra  Udenrigsministeriet  kan  Ind¬ 
førsel  til  Czeko-Slovakiet  af  Vareprøver  til  Brug  for 


Handelsrejsende  kun  finde  Sted  i  Henhold  til  en  Be¬ 
villing  fra  det  czeko-slovakiske  Handelsministerium. 
En  af  Betingelserne  for  denne  Bevillings  Udstedelse 
er,  at  der  stilles  en  Kaution,  hvis  Størrelse  andrager 
fra  20  til  100  pCt.  af  Vareprøvernes  Værdi,  og  som 
tilbagebetales  ved  Prøvernes  Genudførsel  fra  Czeko- 
Slovakiet. 

Verdensproduktionen  af  Guld. 

Denne  er,  som  bekendt,  en  af  de  mange  Faktorer, 
der  griber  ind  i  Spørgsmaalet  om  Varernes  Pris,  i 
Pristallene  Jorden  over.  For  1922  har  dets  foreløbige 
Opgørelse  vist,  at  der  er  produceret  14,8  Mili.  Unzer 
(til  en  Værdi  af  ca.  307  Miil.  Doli.)  —  hvad  der  vil 
sige  en  yderligere  Nedgang:  i  1915  var  Tallet  det  høje¬ 
ste,  22,5  Miil.  Unzer,  i  1920  16,5  Mili.,  i  1921  15,5.  Af 
Produktionen  i  1922  kom  de  53  pCt.  fra  Afrika  (Trans- 
vaal  o.  a.),  29  pCt.  fra  Nordamerika,  kun  6V2  pCt.  fra 
Australien. 

Japans  Udenrigshandel  i  1922. 

Som  det  japanske  Erhvervsliv  var  det  første,  der 
tydeligt  fik  Nedgangen  at  mærke,  da  den  for  Alvor 
satte  ind  i  sidste  Del  af  Aaret  1920,  er  det  ogsaa 
gaaet  saadan,  at  Japan  ret  tidligt  har  faaet  Opgangen 
at  mærke.  Tallene  for  Japans  udenrigske  Handel, 
Summen  af  Eksport-  og  Importværdien,  viste  i  1921 
en  betydelig  Nedgang  fra  1920’s  Tal;  1922’s  Tal  er 
endnu  ikke  oppe  paa  Højde  med  1920’s,  men  ikke 
mindre  end  660  Millioner  Yen  større  end  1921. 

Den  største  Omsætning  med  andre  Egne  falder 
selvfølgelig  nok  paa  Nordamerika.  Næsten  de  40  pCt. 
af  hele  den  japanske  Udenrigshandel  er  med  Landene 
der,  og  da  i  overvejende  Grad  med  U.  S.  A.  Ekspor¬ 
ten  til  U.  S.  A.  er  større  end  Importen.  For  Handelen 
med  Nordamerika  gælder  følgende  Tal  (i  Mili.  Yen): 


1920  1921  1922 

Eksport .  565  496  732 

Import .  873  574  596 

Ialt .  1438  1070  1328 


Omsætningen  med  Sydamerika  har  derimod  været 
Japan  en  Skuffelse.  Man  havde  regnet  med,  at  disse 
store  Egne  vilde  danne  gode  Markeder  for  de  japanske 
Varer;  under  Krigen  var  de  det  ogsaa;  men  efter  den 
viste  det  sig  der,  som  i  adskillige  andre  Forhold,  at 
de  japanske  Varer  i  Kvalitet  ikke  kunde  konkurrere, 
hverken  med  de  engelske  eller  de  amerikanske.  Tal¬ 
lene  taler  her  tydeligt: 


1920  1921  1922 

Eksport .  "39  5  10 

Import .  32  5  8 


Og  det  samme  gør  sig  gældende  overfor  Australien; 
ogsaa  her  var  de  japanske  Forventninger  store  og  føl¬ 
tes  ogsaa  hjemme  i  Evropas  Lande  farlige  —  den 
gule  Fare,  der  truede  det  hvide  Verdensherredømme 
økonomisk.  Naar  der  her  har  vist  sig  saa  stærk  en 
Tilbagegang,  og  da  især  i  Australiens  Indkøb  hos  Ja¬ 
pan,  skyldes  det  vel  ikke  alene  Skuffelse  over  de  ja¬ 
panske  Varers  mindre  gode  Kvalitet,  men  ogsaa  og 
ikke  mindst  den  nationale  eller  Racespændingen.  Tal¬ 
lene  viser,  at  Australiens  Køb  i  Japan  steg  fra  22  Mil- 

lioner  i  1921  til  37  i  1922  —  medens  Japan,  der  aaben- 
bart  har  mere  Brug  for  Australiens  Varer,  øgede  sin 
Import  derfra  fra  36  Mili.  i  1921  til  82  Mili.  i  det  sid¬ 
ste  Aar. 


Langt  mere  betyder  dog  Japans  Handel  med  det 
øvrige  Asien.  Herfor  gælder  de  følgende  Tal,  der  alene 
viser  Eksportens  Størrelse: 


1920 

1921 

1922 

Egentlige  Kina . 

_  410 

287 

334 

Manehuriet . 

....  114 

78 

72 

Honkong  . 

.  74 

59 

65 

Sibirien . 

_  23 

14 

11 

Naar  Sibiriens  Tal  her 

er  saa  smaa, 

skyldes  det 

selvfølgelig  Spændingen  med  Sovjet-Rusland;  der  vil, 
om  der  kommer  en  Handelsaftale  i  Orden  imellem 
de  to  Lande,  sikkert  komme  et  stærkt  Opsving  i 
Samhandelen  imellem  dem. 

Hvad  Forbindelsen  med  Evropa  angaar,  da  er  øjen¬ 
synlig  Samhandelen  med  en  Række  evropæiske  Lande 
i  stærk  Fremgang.  Betjuleligt  er  Englands  Tal  steget; 
medens  der  i  1913  indførtes  til  Japan  for  123  Mili.  Yen 
Varer  fra  dette  Land,  er  Tallet  for  1922  naaet  232  Miil. 
Forholdsvis  endnu  stærkere  er  Indførslen  af  Belgiens 
Varer  steget:  fra  ca.  4  Miil.  før  Krigen  til  15  Mili.  i  1922. 
Ogsaa  Tyskland  er  kommet  godt  med.  Importen  af 
tyske  Varer  havde  i  1913  en  Værdi  af  68  Mili.,  i  1922 
af  111  Miil.  Yen.  Derimod  indførte  Tyskland  kun  Va¬ 
rer  fra  Japan  for  3,7  Mili.,  hvorimod  England  indførte 
omtrent  en  Fjerdedel  af  sin  Eksports  Værdi  til  Japan. 
Det  omvendte  gælder  Frankrig,  der  udfører  til  Japan 
kun  for  ca.  19  Mili.,  men  indfører  for  79  Miil.  Med 
Rusland  er  Samhandelen  saa  godt  som  ophørt. 


De  Varer,  som  Japans  Eksportstigning  især  hviler 
paa,  er  disse  fem:  Raasilke  (med  Stigning  af  253  Mili.), 
Bomuldsgarn  (134),  Bomuldstøjer  (19),  Silkeløjer  (18) 
og  Te  (10).  Udførslen  af  Raasilke  har  været  saa  stor 
som  aldrig  før  og  falder  især  paa  U.  S.  A.  —  det  er 
vistnok  karakteristisk,  at  den  store  økonomiske  Op¬ 
gang,  som  U.  S.  A.  ogsaa  oplever  i  den  sidste  Tid, 
især  gør  sig  gældende  ved  en  uhyre  Stigning  i  Fabri¬ 
kationen  af  Automobiler  og  i  Importen  af  Silke,  min¬ 
dre  egentlig  i  Villighed  til  at  sætte  Penge  i  det  forar¬ 
mede  Evropa!  Til  U.  S.  A.  eksporteredes  af  Raasilke: 

efter  Vægt,  i  Pikuls  efter  Værdi,  i  Miil.  Yen 


1919  .  275  000  600 

1920  .  147  000  342 

1921  .  248  000  395 

1922  .  312  000  611 


Af  Silketøjer  gik  forholdsvis  mindre  til  U.  S.  A., 
kun  for  ca.  27  Mili.,  hvorimod  England,  Canada,  Au¬ 
stralien,  New-Zealand  fik  for  56  Miil. 

Af  Bomuld  og  Bomuldsvarer  gik  det  meste  til  Kina, 
ogsaa  betydelige  Mængder  gik  til  Indien. 

Derimod  er  den  japanske  Uldindustri,  som  under 
Krigen  tog  saa  stærkt  et  Opsving,  gaaet  stærkt  tilbage 
og  synes  ikke  foreløbig  at  komme  op  igen.  Dens  Eks¬ 
porttal  var  (i  Miil.  Yen):  1919  11,  1920  7,4,  1921  2,3  og 
1922  1,8.  I  Opgang  er  derimod  Glasindustrien  paany 
(1913  3,3  Mili.  Eksport,  1922  over  10);  ligesaa  Porce¬ 
lænsindustrien  —  ganske  vist  faldt  dens  Eksportværdi 
fra  31  Mili.  i  1920  til  21  Miil.  i  1922,  men  den  er  dog 
nu  godt  4  Gange  saa  stor  som  før  Krigen.  Ligeledes  er 
Fabrikationen  af  Knapper  steget  stærkt,  med  stigende 
Eksport  til  England. 


*  O  • 

Organisations-  og  Foreningsmeddeielser. 


Industrien  og  Ruslandsoverenskomsten. 

Som  omtalt  rejste  Ingeniør  Hjalmar  Lange  umid¬ 
delbart  efter  Rigsdagens  Vedtagelse  af  Ruslandsover¬ 
enskomsten  til  Rusland  for  paa  Industriraadets  og  en 
Række  særlig  interesserede  Industrivirksomheders 
Vegne  at  foretage  en  foreløbig  Undersøgelse  af  de  Mu¬ 
ligheder,  det  russiske  Marked  maatte  frembyde  for  Af¬ 
sætningen  af  danske  Industriprodukter,  og  for  at  søge 
oplyst,  paa  hvilken  Maade  og  under  hvilke  Former 
Industriens  Eksporthandel  til  Rusland  lod  sig  genrejse. 
Ingeniør  Lange  har  i  den  forløbne  Tid  navnlig  opholdt 
sig  i  Moskwa,  hvor  han  har  sat  sig  ind  i  den  russi¬ 
ske  Industris  og  det  russiske  Markeds  nuværende 
Stilling,  og  hvor  han  har  ført  indgaaende  Forhand¬ 
linger  med  de  forskellige  Regeringskontorer  og  de 
store  økonomiske  Organisationer.  Om  sit  hidtidige 
Arbejde  har  Ingeniør  Lange  hjemsendt  udførlige  Rap¬ 
porter,  der  til  Dels  er  videregivet  til  de  direkte  inter¬ 
esserede  Firmaer,  og  som  indeholder  udmærket  Ma¬ 
teriale  til  Bedømmelse  af  de  Forhold,  han  skulde 
undersøge. 


Ingeniør  Lange  er  midt  i  Maaneden  rejst  fra  Mo¬ 
skwa  til  Petrograd  og  vil  være  hjemme  igen  ca.  1. 
August.  Han  vil  da  snarest  aflægge  en  samlet  Rap¬ 
port  om  de  Erfaringer,  han  har  indhøstet,  og  iøvrigt 
staa  til  Raadighed  for  de  industrielle  Virksomheder, 
der  har  særlige  Interesser  i  Rusland.  Naar  det  ved 
Hr.  Langes  Rejse  tilvejebragte  Oplysningsmateriale 
vedrørende  Industriens  Afsætningschancer  i  Rusland 
er  færdigbearbejdet,  vil  man  indenfor  Industrien  an¬ 
tagelig  tage  Stilling  til,  under  hvilke  Former  det  nu 
heldigt  indledede  Arbejde  for  at  knytte  Forbindelsen 
mellem  den  danske  Industri  og  det  store  russiske 
Marked  skal  fortsættes. 

Handelsforbindelsen  med  U.  S.  A. 

Gennem  Staten  New  Yorks  Handelskammer  har 
Industriraadet  faaet  Meddelelse  om,  at  man  meget 
gerne  vil  have  opgivet  Firmaer,  der  ønsker  nye  For¬ 
bindelser  i  U.  S.  A.  Interesserede  Firmaer  vil  kunne 
faa  nærmere  Underretning  ved  Henvendelse  i  Indu¬ 
striraadets  Sekretariat. 

Automobiludstillinger  i  London. 

Fra  Udenrigsministeriets  Oplysningsbureau  for  Er¬ 
hvervene  har  Industriraadet  modtaget  Meddelelse 
om,  at  »The  Society  of  Motor  Manufacturers  and 
Traders  ltd.«  vil  arrangere  to  Udstillinger  i  London, 
nemlig:  Seventeenth  International  Motor  Exhibition, 
der  afholdes  i  Olympia  i  Dagene  1.— 10.  November 
d.  A.  og  omfatter  private  Motorvogne,  Karosserier, 
Tilbehør  og  Gummiringe  m.  v.,  samt  International 
Commercial  Motor  Transport  and  Roads  Development 
Exhibition,  der  afholdes  sammesteds  i  Dagene  22. 
November  til  1.  December  d.  A.  og  omfatter  Last¬ 
vogne,  Omnibusser  og  andre  Nyttevogne  tillige  med 
Tilbehør  og  Ringe  for  saadanne  Vogne  samt  Maski¬ 
ner  og  Materialer  til  Bygning  og  Vedligeholdelse  af 
Veje. 

I  Industriraadets  Sekretariat  henligger  til  Gennem¬ 
syn  et  Eksemplar  af  Prospektet  for  de  nævnte  Ud¬ 
stillinger. 

Udstilling  i  Middlesborough. 
Udenrigsministeriets  Oplysningsbureau  for  Erhver¬ 
vene  meddeler,  at  den  anden  aarlige  »International 
Domestic  Economy  and  Trades  Exhibition«  vil  blive 
afholdt  i  Middlesborough  i  Dagene  fra  den  19.— 29. 
September  d.  A.  Udstillingen  vil  omfatte  Komfurer, 
Ovne,  Kogeapparater  og  Køkkenmaskiner  samt  en 
Række  andre  Artikler. 

Program  for  Udstillingen  henligger  til  Gennemsyn 
i  Industriraadets  Sekretariat,  Vestre  Boulevards. 

□□□□□□ 

ggg  Fra  Biblioteket.  g§g 

Biblioteket  er  i  August  Maaned  aabent  Hverdage 
Kl.  10—8,  Søndage  10—12. 

Mod  Sædvane  bringer  Biblioteket  denne  Gang  en 
Oversigt  over  ældre  Bøger.  Det  er  Møbelkunsten,  der 
er  Genstand  for  disses  Indhold,  og  man  vil  her  finde 
Bøger  dels  om  Hjemmets  Udsmykning  dels  om  en¬ 
kelte  Møbler,  det  sidste  Emne  er  i  nogle  af  Værkerne 
behandlet  fagmæssigt,  i  andre  mere  almenfatteligt. 
Persier,  C.  &  P.  F.  L.  Fontaine.  Recueil  de  décora- 
tions  intérieures.  Paris  1812.  62  S.  (72  Tvl.) 

—  Ny  Udg.  Paris  1827.  62  S.  (72  Tvl.) 

Adams,  L.  Décorations  intérieures  et  meubles  des  epo- 
ques  Louis  13.  &  Louis  14.  Paris  1865.  (100  Tvl.) 
Royer,  E.  Les  appartements  privés  de  S.  M.  lTmpéra- 
trice  au  Palais  des  Tuilleries  décorés  par  M.  Lefuel. 
Paris  1867.  10  S.  (20  Tvl.) 


Cojen  der  Berliner  Gewerbe-Ausstellung  im  Jahre 
1879.  Berl.  1880.  (22  Tvl.) 

Havard,  H.  L’art  dans  la  maison.  4.  éd.  Paris  [u.  A.] 
(1.  éd.  1883.)  411  S.  (50  Tvl.) 

Pfnor,  R.  Architecture  &  décoration  des  époques  Louis 
14.,  Louis  15.  &  Louis  16.  au  palais  de  Fontaine- 
bleau.  Paris  1885.  20  S.  (49  Tvl.) 

Hirth,  G.  Das  deutsche  Zimmer  der  Gothik  und  Re- 
naissance,  des  Barock-,  Rococo-  und  Zopfstil.  3. 
Aufl.  Munch.  1886.  448  S. 

Prignot,  E.  L’architecture,  la  décoration  et  l’ameuble- 
ment.  Paris  [u.  A.]  (60  Tvl.) 

Viollet-le-Duc,  E.  E.  Dictionnaire  raisonné  du  mobi- 
lier  francais  de  l’époque  Carlovingienne  å  la  re- 
naissance.  Tome  1—6.  Paris  1872—75.  (6  Bd.) 

Asselineau.  Armes  et  armures,  meubles  et  autres  ob- 
jects  du  moyen-åge  et  de  la  Renaissance.  Paris 
1842.  (2  Bd.) 

Schinkel,  C.  F.  Mobel-Entwurfe,  welche  bei  Einrich- 
tung  prinzlicher  Wohnungen  in  den  letzten  10 
Jahren  ausgefiihrt  wurden.  Herausg.  von  L.  Lohde. 
Berl.  1835-37. 

Guilmard,  G.  Le  garde-meuble  riche.  Collection  de 
meubles  anciens.  1.— 5.  livr.  Paris  1841.  (24  Tvl.) 

(Ameublemens  Parisiens).  Paris  [u.  A.]  (66  Tvl.) 

Tegninger  for  Møbel-  og  Pianosnedkere.  (32  Tvl.) 

Tegninger  for  Stolemagere.  (12  Tvl.) 

Guilmard,  D.  Le  garde-meuble.  Recueils  des  plus 
beaux  ameublemens.  Anciens  et  modernes.  Paris 
[u.  A.]  (4  Bd.) 

Champeaux,  A.  de.  Le  meuble  1—2.  1.  Nouv.  éd.  Paris 
1885.  (2  Bd.) 

Gothische  Mobel.  Berl.  1889. 

Champier,  V.  Les  industries  d’arts  å  l’exposition  uni¬ 
verselle  de  1889.  [Mobilier,  instruments  de  musique 
etc.]  Paris  1889.  (33  Tvl.) 

Stiihle  (16.— 19.  Jahrh.).  Berl.  1889,  1905. 

Lostalot,  A.  de.  Dessins  et  modéles.  Les  arts  du  bois. 
Sculpture  sur  bois ;  meubles.  2.  éd.  Paris  1890. 
144  S. 

Ital.  Mobel.  15.— 16.  Jahrh.  Berl.  1891—93. 

Mobel  XVII.  Jahrh.  &  Louis  XVI.  Berl.  1894—97. 

Falke,  J.  v.  Mittelalterliches  Holzmobiliar.  Wien  1894. 
11  S.  (40  Tvl.) 

Rémon,  G.  Moderne  Mobel  im  Empire  u.  eng.  Stil. 
Berl.  1894-95.  (2  Bd.) 

Meisterwerke  der  franzosisehen  Kunsttischlerei.  Berl. 
[u.  A.]  (56  Tvl.) 

Roeper,  A.  Mobel  aller  Stilarten.  2.  Aufl.  Leipz.  [u.  A.] 
(50  Tvl.) 

Gregory,  E.  W.  The  furniture  collector.  Lond.  [u.  A.] 
312  S. 

Lockwood,  L.  V.  Amerikanische  Mobel  der  Kolonial- 
zeit.  Stuttg.  [u.  A.]  206  S. 

Lux,  J.  A.  Von  der  Empire-  zur  Biedermeierzeit.  4. 
Aufl.  Stuttg.  [u.  A.]  64  S. 

Den  russiske  Industri  efter  Revolutionen. 

Af  Ingeniør  Hjalmar  Lange. 


DEN  russiske  Industri  begyndte  først  at  spille 
en  betydende  Rolle  i  Ruslands  økonomiske 
Liv  de  sidste  Aartier  før  Verdenskrigen.  Den  havde 
sit  Udspring  i  Haandværket  og  Hjemmeindustrien 
paa  den  ene  Side  og  i  den  af  udenlandsk  Kapital 
skabte  Storindustri  paa  den  anden  Side.  Det  rus¬ 
siske  Haandværk  og  Hjemmeindustrien  allierede 
sig  hurtigt  med  den  indenlandske  Kapital,  hurti¬ 
gere  end  i  Vestevropa.  Grunden  hertil  er,  at  den 
vestevropæiske  Haandværker  og  Hjemmeindustri- 
elle  kun  arbejder  for  en  meget  begrænset  Kunde¬ 
kreds  i  det  nærmeste  Opland,  medens  saadanne 
Næringsdrivendei  Rusland  har  maattet  arbejde  med 
en  Kundekreds,  der  har  været  spredt  over  vidt¬ 
strakte  Territorier.  Derfor  steg  Omsætningen  me¬ 
get  stærkt,  og  de  smaa  Foretagender  maatte  finan¬ 
cieres,  og  saaledes  opstod  en  egenartet,  russisk 
Industri,  som  paa  enkelte  Omraader  siden  organi¬ 
serede  sig  som  Storindustri,  f.  Eks.  Midtruslands 
Tekstilindustri.  —  Paa  de  andre  Omraader  af  den 
russiske  Storindustri  er  Udviklingen  foregaaet  i 
omvendt  Retning.  Flere  af  de  vigtigste  russiske 
Baner  blev  financieret  fra  Udlandet,  navnlig  fra 
Frankrig,  og  for  at  forsyne  Banerne  med  det  nød¬ 
vendige  Materiel  besluttede  Franskmændene  at 
skabe  en  Staalindustri  i  Rusland,  og  efter  at  have 
fremskaffet  den  nødvendige  Kapital  byggede  man 
de  store  Jern-  og  Staalværker  og  financierede  en 
rationel  Udnyttelse  af  Kuldistrikterne  i  Sydrus¬ 
land. 

Paa  samme  Maade  skabtes  Guldindustrien  i  Si¬ 
birien  med  engelsk  Kapital,  og  Petroleumsindu¬ 
strien  i  Kaukasus  med  engelsk,  fransk  og  ameri¬ 
kansk  Kapital.  Endvidere  grundlagdes  store  Virk¬ 


somheder  i  Tekstilindustrien  med  engelsk  Kapi¬ 
tal,  medens  den  elektriske  Industri  i  Rusland  blev 
grundlagt  med  tysk  Kapital. 

Alle  disse  industrielle  Foretagender  blev  grund¬ 
lagt  efter  fuldt  moderne  Principer  og  med  en  stor 
Produktion  for  Øje  og  stod  ikke  paa  nogen  Maade 
tilbage  for  de  mest  moderne  Anlæg  i  det  øvrige 
Evropa.  For  flere  Industrigruppers  Vedkommende 
organiserede  man  ogsaa  Afsætningen  efter  vest¬ 
evropæiske  Forbilleder,  saaledes  var  hele  Jern-  og 
Staalindustrien  organiseret  i  et  Syndikat  »Proda- 
meta«,  som  havde  Eneret  paa  Salget,  og  noget  lig¬ 
nende  fandt  Sted  for  andre  Industrigruppers  Ved¬ 
kommende. 

Da  Verdenskrigen  udbrød,  blev  Storindustrien 
og  den  mindre  Industri  straks  lagt  om  til  Produk¬ 
tion  for  Militærvæsenet.  Det  var  imidlertid  ikke 
muligt  at  organisere  Produktionen  rationelt,  navn¬ 
lig  da  Transportvæsenet  paa  et  tidligt  Stadium  af 
Krigen  allerede  begyndte  at  vise  Tegn  til  Sammen¬ 
brud,  og  i  selve  Industrien  begyndte  Mangel  paa 
skolet  Arbejdskraft  og  Mangel  paa  Raamaterialer 
at  bevirke  en  Nedgang,  som  ikke  kunde  standses 
ved  de  mest  rigoristiske  Foranstaltninger  fra  Myn¬ 
dighedernes  Side. 

Industriens  begyndende  Sammenbrud  mærke¬ 
des  først  i  de  Foretagender,  som  Tyskerne  havde 
financieret,  og  som  holdtes  i  Gang  ved  tysk,  tek¬ 
nisk  Ledelse,  men  Vanskelighederne  bredte  sig 
snart  over  alle  Industridistrikterne,  og  da  den  re¬ 
volutionære  Bevægelse  i  1917  tog  Fart,  gik  dette 
først  ud  over  Industrien,  som  foruden  Transport¬ 
vanskeligheder  ogsaa  fik  Vanskeligheder  med  Ar¬ 
bejderne,  som  stillede  saadanne  Fordringer  med 

Hensyn  til  Arbejdstid  og  Betaling,  at  Virksomhe¬ 
derne  ikke  kunde  holdes  i  Gang. 

Efter  Oktober-Revolutionen,  da  Magten  gik 
over  til  Sovjet,  var  den  russiske  Industris  Produk¬ 
tionsevne  ubetydelig,  og  værre  blev  det,  da  Indu¬ 
striens  Ledere  paa  Grund  af  Revolutionen  forlod 
deres  Virksomheder,  som  alle  blev  nationalise¬ 
rede.  Sovjetregeringen  stod  overfor  en  overor¬ 
dentlig  vanskelig  Opgave.  Transportvæsenet  var 
brudt  sammen,  Industrien  kunde  derfor  ikke  for¬ 
synes  med  Brændsel  og  RaastofTer,  og  de  nye  Le¬ 
dere  var  ikke  Opgaven  voksen,  mens  den  poli¬ 
tiske  Udvikling  forhindrede  Arbejderne  i  at  gen¬ 
optage  det  regelmæssige  Arbejde.  Vanskelighe¬ 
derne  blev  forøget  ved  Borgerkrige,  som  lagde 
store  Dele  af  Rusland  øde.  Hvor  det  var  muligt, 
ødelagde  man  de  industrielle  Anlæg,  for  at  de  ikke 
skulde  falde  i  Modstandernes  Hænder,  og  da  Bor¬ 
gerkrigen  endelig  var  forbi,  stod  Sovjetmagten 
overfor  den  næsten  haabløse  Opgave  at  genop¬ 
bygge  den  ødelagte  Industri,  hvortil  det  indle¬ 
dende  Skridt  maatte  være  en  Genopbyggelse  af 
det  ødelagte  Transportvæsen. 

En  af  de  største  Hindringer  herfor  var  Vest¬ 
magternes  Blokade,  som  forhindrede  Indkøb  af 
Jernbanemateriel  fra  Udlandet,  og  de  store  Epi¬ 
demier,  som  herskede  i  selve  Rusland.  I  1920  blev 
Blokaden  brudt,  og  den  første  russiske  Handels¬ 
delegation,  som  en  Tid  opholdt  sig  her  i  Landet, 
satte  sig  straks  i  Bevægelse  for  at  bestille  Loko¬ 
motiver  og  andet  Jernbanemateriel. 

I  1921  ansaa  Sovjetregeringen  det  for  nødven¬ 
digt  at  indføre  en  ny  økonomisk  Politik  —  Nep  — 
for  at  faa  de  forskellige  Erhverv  til  at  blomstre 
op  igen,  og  det  viste  sig  ogsaa,  at  Indførelsen  af 
den  frie  Handel  indenfor  selve  Rusland  havde  en 
betydelig  Virkning,  navnlig  paa  Haandværket  og 
Hjemmeindustrien,  som  under  »Nep«  udvidede 
sine  Rammer  til  ogsaa  at  omfatte  mindre  indu¬ 
strielle  Virksomheder. 

Regeringen  beholdt  Storindustrien  i  sine  Hæn¬ 
der  og  forsøgte  paa  at  organisere  den  i  Truster  og 
Syndikater.  Under  det  øverste  Folkehusholdnings- 
raad,  W  S  N  Ch,  sorterer  134  Sammenslutninger 
og  349  lokale  Truster,  omfattende  ialt  4482  In¬ 
dustriforetagender,  hvor  88  pCt.  af  den  samlede 
Industris  Arbejdere  er  beskæftigede.  Desuden 
omfatter  17  Syndikater  176  Truster,  d.  v.  s.  ca. 
40  pCt.  af  de  »fortrustede«  Virksomheder  og  53 
pCt.  af  det  samlede  Arbejderantal  beskæftigede  i 
Industritrusterne.  Man  regulerede  igen  Arbejds¬ 
tiden  og  Arbejdslønnen  og  indførte  Akkordar¬ 


bejde  og  gjorde  sig  store  Anstrengelser  for  at 
skabe  ordnede  Arbejdsforhold.  Resultatet  blev,  at 
der  mærkedes  en  Fremgang  i  den  russiske  Indu¬ 
stri,  men  Hungersnøden  i  1921  bragte  den  største 
Forstyrrelse  ind  i  det  allerede  paabegyndte  Ar¬ 
bejde.  De  Penge,  som  Sovjetregeringen  vilde  have 
brugt  til  Financiering  og  Ophjælpning  af  Indu¬ 
strien,  maatte  anvendes  til  Indkøb  af  Levnedsmid¬ 
ler  til  Hungerdistrikterne,  og  da  endelig  i  Somme¬ 
ren  1922  Hungersnøden  var  i  Aftagende,  stod 
man  overfor  andre  Vanskeligheder,  som  igen  skød 
Industriens  Udvikling  frem  i  det  uvisse. 

Det  var  navnlig  Vanskeligheden  med  at  faa  af¬ 
sat  de  færdige  Produkter.  Under  Hungersnøden 
var  den  russiske  Bonde  blevet  forarmet  og  havde 
ikke  i  hele  1922  Raad  til  at  gøre  nogle  Indkøb. 
Alligevel  sporede  man  en  Bedring  i  Industrien, 
men  efter  Afsætningskrisen  fulgte  en  Raavarekri- 
sis,  som  dels  havde  sin  Grund  i  Mangel  paa  Drifts¬ 
kapital  for  udenlandske  og  indenlandske  Indkøb, 
dels  beroede  paa  Sværindustriens  Vanskelighed 
med  at  fremskaffe  de  forskellige  industrielle  Raa- 
produkter  og  Halvfabrikata,  som  de  øvrige  Indu¬ 
strier  er  afhængige  af. 

I  Løbet  af  1922  sporedes  der  trods  de  nævnte 
store  Vanskeligheder  alligevel  en  Bedring  i  den 
russiske  Industris  Produktion,  og  de  forløbne 
Maaneder  af  1923  lader  formode,  at  denne  Bed¬ 
ring  er  varig.  Det  er  navnlig  den  saakaldte  lette 
Industri,  som  har  arbejdet  med  Fortjeneste,  me¬ 
dens  Sværindustrien  endnu  ikke  er  kommet  ud¬ 
over  det  Stadium  at  forlange  store  Subsidier  af 
Regeringen  for  i  det  hele  at  kunne  eksistere.  At 
der  endnu  er  en  stor  Mangel  paa  administrativt 
og  teknisk  Personale  i  Statsindustrien  er  let  at 
forstaa,  og  dette  har  ogsaa  sat  sine  dybe  Spor.  Der 
mærkedes  endvidere  en  Bedring  i  Produkternes 
Fordeling,  navnlig  efter  at  Salgs-  og  Indkøbssyn¬ 
dikaterne  har  fundet  den  rette  Maade  for  Samar¬ 
bejde  med  Trusterne. 

I  Detailhandelen  har  Storindustrien  endnu  ikke 
haft  nogen  videre  Indflydelse,  idet  Brugsforenin¬ 
ger  og  den  private  Købmand  har  næsten  hele  De¬ 
tailhandelen  i  deres  Hænder.  For  Haandværkets 
og  den  mindre  Industris  Vedkommende  ligger  Sa¬ 
gerne  anderledes,  idet  man  meget  hurtigt  har  for- 
maaet  at  organisere  et  Samarbejde  med  den  pri¬ 
vate  Handel  og  Detailhandelen. 

Den  af  Staten  drevne  Storindustri  har  som 
ovenfor  antydet  hidtil  arbejdet  med  Tab,  me¬ 
dens  det  private  Haandværk  og  den  lille  Industri 
har  haft  gode  økonomiske  Resultater.  Ganske 

vist  har  den  russiske  Industri  i  1922  produceret 
43  pCt.  mere  end  i  1921,  men  naar  Storindustrien 
har  arbejdet  med  Tab,  er  dette  en  uheldig  Side  af 
den  med  Glæde  hilste  forøgede  Produktion. 

Følgende  Tal  giver  et  Billede  af  Forholdet  mel¬ 
lem  Statens,  Industriens  og  den  lille  Industris  Pro¬ 
duktion: 

I  1913  producerede  Storindustrien  for  3721 
Mili.  Guldrubler,  medens  den  lille  Industri  pro¬ 
ducerede  for  730  Mili.  Rubler.  I  1921  produce¬ 
rede  Storindustrien  for  669  Miil.  Guldrubler,  og  i 
1922  for  954  Mili.  Guldrubler,  medens  den  lille  In¬ 
dustri  i  1921  producerede  for  260  Mili.  Guldrub¬ 
ler,  og  i  1922  for  415  Miil.  Guldrubler. 

1  1913  producerede  Landbruget  for  6714  Mili. 
Guldrubler,  i  1921  for  3535  Mili.  Guldrubler  og  i 
1922  for  4005  Mili.  Guldrubler. 

Af  de  enkelte  Industrigrene  under  Statsindu¬ 
strien  havde  Produktionen  i  1921  og  1922  føl¬ 
gende  Værdier  i  Guldrubler: 


1921 

1922 

Gement  . 

•  LI 

1,4 

Jerngruberne . 

.  1,6 

1,4 

Guld  . 

.  1,7 

7,3 

Platin  . . . 

.  0,4 

1,9 

Salt  . 

.  4,3 

5,5 

Stenkul  . 

.  51,4 

60,9 

Mineralske  Olier . 

.  51,9 

62,3 

Tørv  . . 

.  16,2 

14,4 

Metalindustrien  . 

.  85,8 

84,2 

Den  elektriske  Industri  . 

8.2 

17,4 

Gummiindustrien  . 

.  17,8 

38,5 

Tændstikindustrien . 

.  4,8 

4,6 

Tobaksindustrien  . 

.  49,1 

30,3 

Læderindustrien  . 

.  69,9 

53,6 

Bomuldsindustrien  . 

.  85,9 

191,1 

Uldindustrien . 

.  71,7 

137,4 

Linnedindustrien . 

.  17,0 

42,6 

Silkeindustrien  . 

1,7 

10,5 

Hampeindustrien  . 

6,9 

8,3 

Trikotageindustrien  .  .  .  . 

.  4,0 

5,5 

550,3 

.  778,8 

Det  vil  altsaa  ses,  at  Statsindustrien  har  forøget 
sin  Produktion  fra  550,3  Mili.  Guldrubler  til  778,8 
Miil.  Guldrubler,  hvilket  Tal  paa  langt  nær  ikke 
kommer  op  til  Storindustriens  og  den  mellemstore 
Industris  Produktion  i  1913,  der  var  3721  Miil. 
Guldrubler. 

Afsætningskrisen,  som  har  haft  en  saa  stor  Be¬ 
tydning  for  den  russiske  Industri  i  1922,  har  del¬ 
vis  sin  Grund  i,  at  Prisen  for  Industrivarer  har 


været  i  stadig  Stigen,  samtidig  med  at  Prisen  for 
Landbrugsprodukter  har  vist  den  modsatte  Ten¬ 
dens.  Den  russiske  Bonde  maatte  i  Slutningen  af 
1922  betale  167  pCt.  mere  for  de  nødvendigste 
Industriprodukter,  d.  v,.  s.  i  Stedet  for  et  Pund 
Korn  for  de  tilsvarende  Produkter  i  1913  maa 
han  nu  betale  2,67  Pund,  og  samtidig  har  Rege¬ 
ringen  ved  Indførselsforbud  og  Beskyttelsestold 
frataget  Bønderne  Muligheden  for  al  faa  billige 
Industrivarer  fra  Udlandet.  Regeringen  følger  her 
aabenbart  en  bevidst  Politik,  nemlig  at  frem¬ 
elske  den  industrielle  Produktion  i  selve  Landet, 
og  den  søger  at  øpnaa  dette  ikke  alene  ved  Im¬ 
portforbud  og  Toldbeskyttelse,  men  ogsaa  ved  for¬ 
ceret  Eksport  af  Levnedsmidler  og  Raastoffer  til 
Fremskaffelse  af  Pengemidler  til  Financiering  af 
Industrien,  ved  at  skabe  et  Pengesystem,  som  Be¬ 
folkningen  har  Tillid  til  m.  m. 

Naar  Høsten  realiseres,  faar  Regeringen  en  stor 
Del  udenlandsk  Valuta  til  Raadighed,  og  en  Del 
af  disse  Midler  gaar  direkte  til  Bønderne  som  Be¬ 
taling  for  Kornet,  medens  en  stor  Del  af  de  øvrige 
Beløb  tænkes  anvendt  til  en  fortsat  Subsidiering 
af  Statsindustrien,  hvis  videre  Bestaaen  til  sy¬ 
vende  og  sidst  er  et  Budgetspørgsmaal,  som  igen 
er  afhængig  af  Landbrugsproduktionen.  Først  og 
fremmest  maa  Sværindustrien  og  Landbrugs-Ma¬ 
skinindustrien  understøttes  for  at  forøge  Land¬ 
brugets  Produktion,  og  derefter  vil  man  gaa  til  de 
andre  Grene  af  Statsindustrien.  For  at  hjælpe  paa 
denne  Industriens  Genrejsning,  som  den  russiske 
Regering  lægger  overordentlig  megen  Vægt  paa,  er 
man  kommet  ind  paa  et  Skattesystem,  som  baade 
ved  direkte  og  indirekte  Skatter  har  paalagt  Be¬ 
folkningen  Byrder,  som  kun  under  de  allerstørste 
Savn  kan  bæres.  Man  har  allerede  i  de  ledende 
Kredse  i  Rusland  indset,  at  Skatterne  har  været 
for  høje,  og  man  overvejer  nu  at  indføre  nogle 
Lempelser,  for  at  ikke  en  Mængde  mindre  Virk¬ 
somheder  baade  i  Handelen,  Industrien  og  ved 
Haandværket  skal  gaa  til  Grunde.  Følgerne  af 
denne  Skattepolitik,  de  høje  Toldsatser  og  et  Par 
•Aars  eventuelt  god  Høst  vil  efter  alt  at  dømme 
gøre  det  muligt  for  den  russiske  Regering  at  skaffe 
Storindustrien  Grundkapital  og  Driftskapital,  me¬ 
dens  den  mindre  Industri  og  Haandværket  bæ¬ 
res  oppe  af  Privatkapitalen,  og  der  skplde  saa- 
ledes,  forudsat  at  Høsten  i  det  førstkommende 
Aar  bliver  god,  være  en  Mulighed  for,  at  Rusland 
kan  genrejse  sin  Industri,  saa  at  den  maaske  i  Lø¬ 
bet  af  5 — 10  Aar  staar  paa  samme  Højde  som  før 
Krigen. 


21 


140 


TIDSSKRIFT  FOR  INDUSTRI 


Man  er  i  Rusland  klar  over,  at  denne  Proces’s 
Varighed  kan  forkortes  betydeligt,  hvis  man  kan 
faa  udenlandsk  Kapital  til  Hjælp,  og  Regeringen 
har  derfor  slaaet  ind  paa  en  Koncessionspolitik, 
der  skulde  være  i  Stand  til  at  interessere  den  uden¬ 
landske  Kapital  i  Rusland.  Der  er  allerede  givet 
28  Koncessioner,  af  hvilke  de  fleste  allerede  er 
traadt  i  Virksomhed.  Imidlertid  virker  det  endnu 
aabne  Erstatningsspørgsmaal  som  en  Hemsko  paa 
den  udenlandske  Kapitals  Interesse  for  Rusland. 
Genua-  og  Haagkonferencerne  formaaede  ikke  at 
løse  Spørgsmaalet.  Det  ser  dog  ud  til,  at  man  i 
de  forskellige  Industrilande  drøfter  Mulighederne 
for  at  anbringe  Kapital  i  Rusland,  og  de  første 


Forsøg  er  allerede  gjort,  men  det  vil  vare  nogen 
Tid,  inden  Anbringelsen  af  udenlandsk  Kapital 
vil  faa  nogen  stor  Betydning  i  den  russiske  Indu¬ 
stris  Genrejsning,  hvilket  de  ledende  Kredse  i  Rus¬ 
land  er  paa  det  rene  med. 

Naar  man  imidlertid  tager  Hensyn  til  Landets 
umaadelige  Rigdomskilder  og  Befolkningens  Man¬ 
gel  paa  Industrivarer  og  den  høje  Beskyttelses¬ 
told,  maa  Ruslands  Industri  staa  overfor  en  væl¬ 
dig  Udvikling,  hvis  Tempo,  vi  endnu  ikke  kan 
dømme  om.  At  det  øvrige  Evropas  og  ikke  mindst 
Danmarks  Industri  maa  følge  denne  Udvikling 
med  den  største  Agtpaagivenhed,  tør  vel  anses  for 
at  være  udenfor  enhver  Tvivl. 


©  ©  * 


Det  internationale  Handelskammers  Voldgiftsret. 


Et  af  de  første  store  Spørgsmaal,  Det  interna¬ 
tionale  Handelskammer,  der  blev  oprettet  i  Paris 
den  24.  Juni  1920  og  holdt  sit  første  Plenarmøde 
i  London  i  Slutningen  af  Juni  1921,  beskæftigede 
sig  med,  var  international  Voldgift  i  Handelssa¬ 
ger.  Den  Komité,  der  blev  nedsat  til  Behandling 
af  dette  Spørgsmaal,  har  holdt  adskillige  Møder 
til  Drøftelse  af  Sagen. 

Paa  et  stort  Møde  i  Paris  den  19.  Januar  d.  A. 
blev  under  Ledelse  af  Det  internationale  Handels¬ 
kammers  daværende  Præsident,  Monsieur  Etienne 
Clementel,  »The  Court  of  commercial  Arbitra- 
tion  of  the  International  Chamber  of  Commerce « 
stiftet  og  Reglerne  for  Mægling  og  Voldgift  endelig 
vedtaget;  de  falder  i  3  Afdelinger  —  A,  B  og  G  — 
og  findes  paa  engelsk  og  fransk  i  »Brochure  Nr. 
21«,  hvoraf  der  findes  Eksemplarer  tilgængelige  i 
Industriraadets  Sekretariat. 

A.  Regler  for  Mægling,  forskellig  fra  Voldgift. 

B.  Regler,  der  gælder  for  de  Tilfælde,  hvor  i  det 
mindste  en  af  Parterne  tilhører  et  Land,  i  hvil¬ 
ket  der  ikke  er  Lovhjemmel  for  retslig  Ekse¬ 
kution  af  Voldgiftskendelser. 

G.  Regler,  der  anvendes  i  de  Tilfælde,  hvor  alle 
Parterne  tilhører  Lande,  i  hvilke  Voldgiftsken¬ 
delser  har  lovhjemlet  Eksekutivkraft. 

Den  nævnte  Voldgiftsret  er  rede  til  at  afgøre  saa 
hurtigt  som  muligt  enhver  Disput  hidrørende  fra 
Handelsforhold  mellem  Forretningsfolk  i  forskel¬ 
lige  Lande,  saaledes  at  Processer,  der  i  fremmede 
Lande  ofte  er  baade  langvarige,  kostbare  og  van¬ 
skelige,  saavidt  muligt  kan  undgaas,  og  Sagerne 
kan  blive  afgjort  af  specielt  Sagkyndige.  Det  er 


af  den  største  Vigtighed  og  maa  derfor  meget  an¬ 
befales,  at  Det  internationale  Handelskammers 
Voldgiftsklausul  er  trykt  paa  vedkommende  Fir¬ 
maers  Kontrakter,  Fakturaer,  Salgsbetingelser  og 
andre  Forretningspapirer;  den  lyder  saaledes: 

»The  contracting  parties  agree  to  submit  to 
arbitration  in  accordance  with  the  Arbitration 
Rules  of  the  International  Chamber  of  Com¬ 
merce,  the  settlement  of  all  disputes  in  connec- 
tion  with  the  interpretation  or  the  execution 
of  this  contract.« 

Det  internationale  Handelskammer  har  indtil 
nu  nationale  Komitéer  i  følgende  18  Lande:  De 
F  orenede  Stater,  Frankrig,  Storbritannien,  Italien, 
Spanien,  Danmark,  Sverige,  Norge,  Holland,  Bel¬ 
gien,  Schweiz,  Østrig,  Ungarn,  Polen,  Czeko-Slo- 
vakiet,  Luxembourg,  Japan  og  Indokina. 

I  16  andre  Stater  findes  der  betydende  økono¬ 
miske  Organisationer,  der  er  knyttet  til  Det  inter¬ 
nationale  Handelskammer. 

I  ethvert  af  de  nævnte  18  Lande  har  vedkom¬ 
mende  nationale  Komité  valgt  Medlemmer  af  Den 
internationale  Voldgiftsret,  dog  saaledes,  at  det 
ikke  er  disse,  der  skal  fungere  som  Dommere, 
men  deres  Hverv  er  at  udnævne  de  Voldgiftsmænd, 
som  maa  anses  for  særlig  egnede  til  at  fungere  i 
hver  enkelt  foreliggende  Sag. 

For  Danmarks  Vedkommende  er  det  følgende 
Medlemmer: 

Ernst  Meyer,  Formand  for  Grosserer-Societetet, 
Christian  Cloos,  Formand  for  Provinshandels¬ 
kamret, 

Benny  Dessau,  Formand  for  Industriraadet, 

G.  Ussing,  Direktør  i  Nationalbanken, 

Christian  Andersen,  Medlem  af  Provinshandels¬ 
kamret, 

F.  H.  J.  Rambusch,  Medlem  af  Industriraadet. 

Voldgiftsrettens  Hovedkontor  er  i  Paris,  Rue 
Jean  Goujon  33  (Telegramadresse  »Incomerc«); 
men  deraf  følger  ingenlunde,  at  Sagerne  skal  be¬ 
handles  der;  Voldgiftsstedet  bestemmes  nemlig  for 
hvert  enkelt  Tilfælde  til  som  Regel  at  blive  der, 
hvor  de  omdisputerede  Varer  befinder  sig. 

Er  der  f.  Eks  opstaaet  en  Disput  mellem  en 
svensk  og  en  polsk  Statsborger  angaaende  Varer, 
der  for  Tiden  er  oplagret  i  Danzig,  vil  Sagen  for¬ 
mentlig  blive  paadømt  der  af  en  eller  flere  Vold¬ 
giftsdommere,  som  kan  være  Polakker,  Ester, 
Svenskere  eller  Danskere  o.  s.  v.,  for  at  undgaa 
unødvendig  lange  Rejser. 

Paa  Det  internationale  Handelskammers  andet 
Plenarmøde,  der  fandt  Sted  i  Rom  den  18. — 25. 
Marts  d.  A.,  blev  der  af  Medlemmerne  af  Den  in¬ 
ternationale  Voldgiftsret  ført  indgaaende  For¬ 
handlinger  om  de  Resolutioner,  der  skulde  fore¬ 
lægges,  og  som  senere  blev  vedtaget  af  Plenar¬ 
mødet;  de  gaar  i  Hovedsagen  ud  paa  følgende. 

Det  internationale  Handelskammer  anser  det 
for  at  være  af  den  allerstørste  Betydning  for  Ver¬ 
denshandelen,  at  dets  Voldgift  i  Handelssager  faar 
den  størst  mulige  Udstrækning  og  Lettelse,  og  at 
Gyldigheden  af  Voldgifts-Klausuler  i  internatio¬ 
nale  Kontrakter  bliver  almindelig  og  fuldt  ud 
respekteret,  saaledes  som  Folkenes  Forbund  for 
nylig  indtrængende  har  anmodet  de  Stater,  der 
er  Medlemmer  af  det,  om,  og  at  Staterne  vil  drage 
Omsorg  for,  at  naar  de  kontraherende  Parter  har 
underkastet  sig  de  nævnte  Voldgiftskendelser, 
disse  da  ogsaa  faar  lovhjemlet  Eksekutivkraft. 

(Dette  er  som  bekendt  endnu  ikke  Tilfældet  i 
flere  Lande,  blandt  andet  i  Danmark.) 

Det  maa  anses  for  meget  ønskeligt,  at  der  til¬ 
vejebringes  den  størst  mulige  Ensartethed  i  de 
forskellige  Landes  Love  med  Hensyn  til  frivillig 
Voldgift  i  Handel strætter,  og  Generalsekretaria¬ 
tet  opfordres  til  gennem  de  forskellige  nationale 
Komitéer  at  forskaffe  sig  de  i  vedkommende 
Lande  gældende  Love  desangaaende,  saaledes  at 
Spørgsmaalet  af  Hensyn  til  dets  store  Betydning 
kan  blive  fuldstændig  belyst  og  dets  Løsning  til¬ 
rettelagt. 

I  Forbindelse  hermed  skal  det  nævnes,  at  Fol¬ 
kenes  Forbunds  økonomiske  Udvalg  i  Slutningen 
af  Maj  d.  A.  i  Samraad  med  en  Redaktionskomité 
af  juridiske  Eksperter  har  udarbejdet  og  tilstillet 


de  forskellige  Stater  et  Protokoludkast  med  det 
Formaal  at  gøre  de  tidligere  fremsatte  Forslag 
angaaende  Voldgiftsklausul  i  Handelskontrakter 
effektiv. 

Efter  Reglerne  for  »Conciliation  and  Arbitration 
of  the  International  Chamber  of  Commerce«  har 
der  allerede  været  behandlet  33  Sager. 

2  blev  afgjort  i  Overensstemmelse  med  Reg¬ 
lerne  (se  nærmere  nedenfor). 

4  blev  ordnet  i  Mindelighed  ved  Mellemkomst 
af  Præsidenten  for  Det  internationale  Handels¬ 
kammer  eller  af  andre  Personligheder  indenfor 
Institutionen,  forinden  nogen  egentlig  Procedure 
havde  fundet  Sted. 

15  Sager  kom  ikke  til  egentlig  Behandling  enten 
paa  Grund  af,  at  Parterne  venskabeligt  kom  over¬ 
ens  efter  at  have  henvendt  sig  til  Handelskamme¬ 
ret,  eller  ogsaa  og  hyppigst  paa  Grund  af,  at  kun 
den  ene  Part  havde  henvendt  sig  til  Kammeret, 
medens  den  anden  Part,  som  ikke  var  bundet  ved 
en  Arbitrage-Klausul,  nægtede  at  underkaste  sig 
Voldgift. 

For  Tiden  er  til  Behandling  12  Sager  vedrø¬ 
rende  23  Handlende,  Fabrikanter  eller  Banker,  af 
hvilke  5  er  Amerikanere,  3  Belgiere,  1  Czeko- 
Slovak,  2  Hollændere,  1  Englænder,  8  Fransk- 
mænd,  1  Luxembourger,  1  Portugiser  og  1  Siame¬ 
ser. 

De  paagældende  Sager  har  drejet  sig  om  meget 
forskellige  Forhold  og  Ting,  og  de  omspurgte  Be¬ 
løb  har  varieret  fra  2000  Frcs.  til  100  000  Frcs.  og 
derover. 

For  at  illustrere,  at  man  hurtigt  og  uden  starr  c 
Omkostninger  kan  naa  til  en  Afgørelse  af  kg  ndige 
Folk,  skal  der  kortelig  omtales: 

1)  et  Tilfælde,  der  har  været  Genstand  for 
egentlig  Voldgiftsbehandling,  og 

2)  et  Tilfælde,  der  har  været  Genstand  for 
Mægling. 

ad  1.  Denne  Sag  vedrørte  et  Kvalitetsspørgs- 
maal  med  Hensyn  til  et  vist  Antal  Maskiner  leve¬ 
ret  af  en  engelsk  til  en  fransk  Fabrikant.  Det 
paagældende  Beløh  var  ca.  E>  Mili.  Frcs.  Parterne 
ønskede  at  hlive  dømt  af  2  Voldgiftsmænd  og  en 
Opmand.  Med  Hensyntagen  til  den  særlige  Vi¬ 
den  og  Sagkundskab,  der  var  nødvendig  i  det 
foreliggende  specielle  Tilfælde,  blev  der  af  Det 
internationale  Handelskammers  Afdelinger  i  de 
respektive  Lande —  de  saakaldte  »National  Com- 
mittees«  —  valgt  til  Voldgiftsmænd  en  Englænder 
og  en  Franskmand,  medens  en  Belgier  blev  Op- 

mand;  og  som  Folgh  af  Det.  internationale  Han¬ 
delskammers  hele  Organisationsform  vil  der  altid 
være  den  bedste  Mulighed  for  til  enhver  Sags  Paa- 
dømmelse  at  finde  de  bedst  egnede  Folk. 

I  September  1922  blev  Voldgiftsmændene  ud¬ 
nævnt.  Den  6.  og  7.  Oktober  fandt  der  to  Moder 
Sted  paa  den  Fabrik,  hvor  Maskinerne  befandt 
sig,  og  den  22.  November  faldt  Kendelsen. 

Samtlige  Omkostninger  ved  Sagens  Behandling 
udgjorde  knapt  5000  Frcs. 

ad  2.  Et  af  Det  internationale  Handelskam¬ 
mers  Administrationsorganer,  den  saakaldte  »Ad¬ 
ministrative  Gommission«,  mæglede  i  en  Sag  mel¬ 
lem  et  engelsk  og  et  hollandsk  Firma  vedrørende 
Spørgsmaalet  om  eventuel  Ophævelse  af  en  Kon¬ 
trakt,  for  hvis  Opfyldelse  der  var  opstaaet  Van¬ 


skeligheder  som  Følge  af  et  pludseligt  Fald  i  Pri¬ 
serne. 

Sagen  drejede  sig  om  et  Beløb  paa  £  10  000. 

Efter  3  Timers  Diskussion  blev  der  underteg¬ 
net  en  »Gonciliation  agreement«,  hvorved  Sagen 
var  afgjort. 

Som  det  blev  udtalt  af  en  af  Parterne  i  Sagen, 
havde  man  gennem  Det  internationale  Handels¬ 
kammers  Mellemkomst  i  Løbet  af  3  Timer  op¬ 
iumet  en  Afgørelse,  som  i  Tilfælde  af,  at  man 
var  gaaet  Rettens  Vej,  vilde  have  taget  i  det  mind¬ 
ste  lige  saa  mange  Aar! 

Det  vil  utvivlsomt  være  af  stor  Betydning,  at 
Voldgiftens  Berettigelse  dokumenteres  i  Praksis 
gennem  »Det  internationale  Handelskammers 
Voldgiftsret«. 

J.  Rambuscli. 


©  ©  © 

Overføring  af  elektrisk  Kraft  fra  Norge  til  Danmark. 


I  Sommeren  1918  gæstede  tre  fremragende 
norske  Sagkyndige,  Generaldirektør  Sam  Eyde, 
Vasdragdirektør  Ingvar  Kristensen  og  Direktør 
for  Kristiania  Elektricitetsværk  Norberg  Schultz, 
Kjøbenhavn  for  efter  Indflydelse  af  Industriraa- 
dets  daværende  Formand,  Ingeniør  Alex.  Foss ,  at 
drøfte  Muligheden,  for  en  Overføring  af  elektrisk 
Kraft  fra  Norge  til  Danmark.  Foruden  Ingeniør 
Foss  deltog  fra  dansk  Side  Direktør  A.  R.  Angelo 
og  Direktør  H.  P.  Prior  i  disse  Drøftelser,  der  re¬ 
sulterede  i  fuld  Enighed  mellem  Deltagerne  om  at 
anse  en  saadan  Opgaves  Løsning  for  mulig,  hvor¬ 
for  man  anbefalede,  at  Spørgsmaalet  optoges  til 
nærmere  sagkyndig  Prøvelse. 

Sagen  udviklede  sig  derefter  saaledes,  at  der 
blev  nedsat  en  dansk  og  en  norsk  og  senere  hen 
ogsaa  en  svensk  Kommission  til  Drøftelse  af  Sa¬ 
gen.  Ved  disse  tre  Kommissioners  første  Fælles¬ 
møde  i  Kristiania  i  August  1921  nedsattes  et  elek¬ 
troteknisk  Udvalg,  bestaaende  af  to  Ingeniører  fra 
hvert  Land,  nemlig:  fra  Danmark:  Direktør  A. 
R.  Angelo  og  Professor  William  Rung,  fra  Norge: 
Ingeniør  Eivind  Hanssen  og  Ingeniør  Jacob  Pre- 
bensen  Nissen,  fra  Sverige:  Overdirektør  W .  Borg- 
({uist  og  Overingeniør  Sten  Velander,  med  den 
Opgave  nærmere  at  undersøge  de  forskellige  Mu¬ 
ligheder  for  elektrisk  Kraftoverforing  fra  Norge 
til  Danmark  og  Bekostningen  derved  paa  Grund¬ 
lag  af  det  Forbrug,  som  fremtidig  kan  ventes  i 
Danmark. 


Dette  Udvalg,  der  konstituerede  sig  med  Direk¬ 
tør  Angelo  som  Formand,  har  afholdt  en  Række 
Møder  til  Drøftelse  af  Sagen,  og  Resultatet  af  Ud¬ 
valgets  Overvejelser  foreligger  nu  i  Form  af  en 
omfattende  Redegørelse  paa  135  Sider,  der  bygger 
paa  en  Række  indgaaende  tekniske  og  økono¬ 
miske  Undersøgelser. 

Det  første  Led  i  Udvalgets  Opgave  har  været  en 
Undersøgelse  af  Størrelsen  af  det  fremtidige  Elek¬ 
tricitetsforbrug  i  Danmark,  saaledes  som  det  maa 
antages  at  ville  udvikle  sig  i  Løbet  af  de  første  10 
å  15  Aar.  Man  er  her  kommen  til  det  Resultat,  at 
Aarsforbruget  i  Løbet  af  denne  Periode  vil  stige 
til  ca.  500  Miil.  kWh,  heri  ikke  indbefattet  even¬ 
tuelt  elektrisk  drevne  Baner. 

Dernæst  har  Udvalget  undersøgt  de  forskellige 
Muligheder  for  Kraftoverføringsanlægets  Udfø¬ 
relse  og  er  kommet  til  det  Resultat,  at  der  fore¬ 
ligger  følgende  4  nærmere  specificerede  Alterna¬ 
tiver: 

A.  Jevnstrømsanlæg  med  Kabel  under  Skagerak. 

B.  Jevnstrømsanlæg  med  Luftledning  gennem 
Sverige. 

G.  Vekselstrømsanlæg  med  Luftledning  gennem 
Sverige  og  Kabel  under  Øresund. 

D.  Vekselstrømsanlæg  med  Luftledning  gennem 
Sverige  og  Luftledning  over  Øresund. 

Hvert  enkelt  af  disse  Alternativer  er  gjort  til 
Genstand  for  indgaaende  Behandling  af  Underud¬ 
valg,  idet  der  til  selve  Redegørelsen  slutter  sig  7 

Bilag,  hvori  en  Række  særlige  Sporgsmaal  er  gjort 
til  Genstand  for  nærmere  Undersøgelse.  Beregnin¬ 
gerne  vedrørende  de  enkelte  Projekter  er  baseret 
paa  en  Overføring  af  63  000  kW  fra  Norge  til 
Danmark,  svarende  til  en  Benyttelsestid  af  ca. 
6500  Timer  pr.  Aar. 

Udvalget  slutter  sin  Betænkning  med  at  udtale, 
at  de  Momenter,  som  kan  anføres  for  og  imod 
disse  Alternativer,  er  af  den  Art,  at  Udvalget  ikke 
paa  det  nuværende  Tidspunkt  anser  det  for  hen¬ 
sigtsmæssigt  —  trods  Prisforskellen  —  at  udtale 
sig  om,  hvilket  der  hør  foretrækkes. 

Som  Maal  for,  hvad  Elektriciteten  efter  de  op¬ 
stillede  Beregninger  med  runde  Tal  maa  antages 
at  ville  koste,  kan  angives  225 — 250  danske  Kr.  pr. 
kW- Aar  for  ca.  42  000  kW,  leveret  ved  5  For¬ 
brugscentrer  i  Danmark,  hvilke  Priser  reduceres 
til  180 — 210  danske  Kr.  pr.  kW-Aar  ved  en  For¬ 
øgelse  til  godt  100  000  kW. 

Udvalget  gør  endvidere  opmærksom  paa,  at  af 
de  totale  Omkostninger  er  —  ligeledes  rundt  reg¬ 
net  —  omtrent  den  ene  Halvdel  Betaling  for  selve 
Elektriciteten  i  Norge,  medens  de  til  Forrentning 
og  Afdrag  af  Kapitalen  samt  til  Vedligeholdelse 
og  Drift  af  Overføringsanlægene  nødvendige  Ud¬ 
gifter,  som  tilsammen  er  ansat  til  10  pCt.  af  An¬ 
lægskapitalen,  udgør  den  anden  Halvdel. 

Omkostningerne  ved  Overføringsanlægene  er 
beregnet  efter  det  Prisniveau,  som  var  gældende  i 
Foraaref  1922,  hvilke  for  Anlæg  af  den  Art,  der 
her  er  Tale  om,  formentlig  omtrent  ligger  ved  det 
doblælte  af,  hvad  tilsvarende  Anlæg  kostede  i 
danske  Kroner  før  Krigen.  Der  vil  derfor  for¬ 
mentlig  være  Mulighed  for  ad  Aare  at  komme  la¬ 
vere  med  disse  Priser  end  her  nævnt,  idet  det  vel 
tør  formodes,  at  alle  Anlægsomkostninger  vil 
synke,  inden  det  Tidspunkt  naas,  da  en  eventuel 
Kraftoverføring  fra  Norge  kan  komme  til  Udfø¬ 
relse. 


Den  foreliggende  Betænkning,  der  er  fremkom¬ 
men  gennem  intimt  Samarbejde  mellem  fremstaa- 
ende  Teknikere  indenfor  de  tre  skandinaviske 
Lande,  og  hvori  den  teknisk-økonomiske  Side  af 
denne  vigtige  Sag  er  blevet  belyst  paa  en  saa  ind- 
gaaende  Maade,  er  af  Udvalgets  Formand,  Direk¬ 
tør  A.  R.  Angelo,  blevet  forelagt  paa  det  nordiske 
Elektroteknikermøde  i  Gøteborg  den  9.  August 
d.  A. 

Den  fuldstændige  Udbygning  af  de  Anlæg,  hvor¬ 
om  der  er  Tale  i  Beretningen,  er  af  saa  omfattende 
Beskaffenhed,  at  de  dermed  forbundne  Udgifter 
andrager  Beløb  paa  omkring  50  Mili.  Kr.  eller 
endda  betydeligt  derover,  saa  allerede  under  Hen¬ 
syn  til  de  vanskelige  økonomiske  Forhold  for  Ti¬ 
den  kan  det  jo  ikke  ventes,  at  saa  omfattende  Pro¬ 
jekter  vil  blive  gennemført  i  en  nærmere  Fremtid, 
men  et  stort  og  grundlæggende  Arbejde  er  gjort, 
som  i  vidt  Omfang  ud  i  Fremtiden  vil  faa  Betyd¬ 
ning  for  Fastlæggelsen  af  Retningslinierne  for 
Produktion  og  Fordeling  af  den  elektriske  Energi 
indenfor  de  skandinaviske  Lande.  Dette  Arbejde 
fortjener  derfor  i  allerhøjeste  Grad  at  paaskønnes 
ikke  mindst  af  den  danske  Industri,  der  saa  stærkt 
er  interesseret  i  alle  Bestræbelser,  der  tager  Sigte 
paa  at  sikre  og  billiggøre  Tilførslen  af  elektrisk 
Energi  her  til  Landet,  og  man  kan  kun  glæde  sig 
over,  at  saa  fremragende  Teknikere  fra  Dan¬ 
mark,  Norge  og  Sverige  har  fundet  hinanden  i  det 
intime  Samarbejde,  som  den  foreliggende  Betænk¬ 
ning  i  allerhøjeste  Grad  afgiver  Vidnesbyrd  om. 

Af  de  tre  Kommissioner  er  der  foruden  oven¬ 
nævnte  elektrotekniske  Udvalg,  hvis  Redegørelse 
her  foreligger,  nedsat  et  andet  Fællesudvalg,  der 
for  Tiden  beskæftiger  sig  med  de  juridiske  og  ad¬ 
ministrative  Sporgsmaal,  der  for  de  tre  Lande  ind¬ 
byrdes  vil  være  at  løse,  forinden  Overføring  af 
elektrisk  Kraft  fra  Norge  til  Danmark  kan  føres 
ud  i  Livet. 


®  ®  © 


Den  elektriske  Belysnings  historiske  og  tekniske  Udvikling. 

Af  Driftsbestyrer  O.  Engholm. 


Gaar  man  tre  Aarhundreder  tilbage  i  Tiden,  og  alle 
systematiske  Forsøg  paa  det  praktiske  elektriske  Om- 
raade  er  forsvundne. 

To  Aarhundreder  tilbage  i  Tiden,  og  de  første  fam¬ 
lende  Forsøg  med  Gnistelektriciteten,  Elektricermaski- 
nen  og  Leidnerflasken  var  i  sin  Vorden. 

Hundrede  Aar  tilbage  i  Tiden,  og  vi  er  naaet  frem 
til  Galvanis  og  Voltas  Eksperimenter  med  Voltasøjlen 


og  Frølaaret,  og  først  herved  er  man  naaet  til  Erken¬ 
delse  af  den  galvaniske  Strøm,  der  indirekte  bærer 
Spiren  i  sig  til  den  Udvikling,  som  hurtig  viser  sig 
at  følge  efter. 

Det  hlev  en  dansk  Mands  Lod  ved  sin  Indsigt  og 
Snilde  at  løfte  Sløret  for  den  rige  Udvikling;  som  Nu¬ 
tiden  ser  tilbage  paa  med  Forundring.  Hans  Chri¬ 
stian  Ørsteds  Opdagelse  af  Elektromagnetismen  i  1820 

blev  det  første  Grundlag  for  hele  den  moderne  Elek¬ 
troteknik.  Den  Egenskab,  at  den  elektriske  Strøm 
paavirker  en  Magnetnaal,  der  synes  os  saa  naturlig 
og  nærliggende,  var  i  Virkeligheden  dengang  en  hel 
ny  Verden,  og  Forstaaelsen  af  dens  Rækkevidde  blev 
kun  langsomt  opfattet;  først  i  1825,  altsaa  5  Aar  efter 
Ørsteds  Opdagelse,  blev  den  første  Elektromagnet 
konstrueret  af  Sturgeon;  og  Faradays  Opdagelse  af  den 
elektriske  Induction,  der  med  Nutids  Øjne  synes  at 
være  en  nødvendig  Konsekvens  af  Ørsteds  Opdagelse, 
kom  først  i  1831,  altsaa  hele  11  Aar  senere  —  et  ty¬ 
deligt  Bevis  paa,  hvilke  Vanskeligheder  i  Retning  af 
Forstaaelse  af  Aarsager  og  Virkninger  man  dengang 
havde  at  kæmpe  med.  Faraday  fandt,  at  en  elektrisk 
Strøm  ved  at  afbrydes  eller  sluttes  inducerede  tilsva¬ 
rende  Strømme,  men  med  modsat  Retning  og  i  en 
anden  nærliggende  lukket  Leder.  Med  disse  Opdagel¬ 
ser  var  Grundlaget  for  den  magneto  elektriske  Ma¬ 
skine  givet,  og  de  første  Forsøg  i  denne  Retning  blev 
saavidt  vides  udførte  af  Hippolyte  Pixi  i  1832,  og 
ham  menes  det  ogsaa  at  kunne  tilskrives  Opfindelsen 
af  Kommutatoren  (Strømvenderen).  Uden  at  komme 
nærmere  ind  paa  Enkelthederne  skal  det  her  bemær¬ 
kes,  at  de  Strømme,  der  induceres  ved  at  bevæge  en 
Ledning  i  et  magnetisk  Felt,  nødvendigt  maatte  blive 
afvekslende  positive  og  negative,  eftersom  Ledningen 
skiftevis  førtes  forbi  en  magnetisk  Nordpol  eller  en 
Sydpol;  den  Strøm,  som  man  dengang  ønskede,  skulde 
imidlertid  særlig  benyttes  til  Elektromagneter  og 
maatte  derfor  ikke  skifte,  og  man  kom  derfor,  som 
nævnt,  straks  ind  paa  at  lave  Strømvender,  altsaa  i 
Principet  netop  vore  moderne  Jevnstrømsmaskiner. 

I  de  næste  30  å  40  Aar  opstod  stadig  nye  og  genialt 
udtænkte  Former  for  magneto  elektriske  Maskiner, 
men  det  skulde  atter  blive  en  dansk  Mand,  der  gav 
Stødet  til  det  næste  og  sidste  principale  Fremskridt 
paa  den  elektriske  Maskines  Omraade.  Søren  Hjorth, 
der  bl.  a.  en  Faderen  til  Kjøbenhavns  første  Jern¬ 
bane,  og  som  var  Formand  i  Industriforeningen  i  en 
Aarrække  i  Fyrrerne,  havde  allerede  i  1849 — 50  ud¬ 
ført  en  med  særlig  Skarpsindighed  konstrueret  mag¬ 
neto  elektrisk  Maskine,  men  i  1854  fremkom  han  med 
Forslag  til  og  tog  Patent  paa  en  Maskine,  udført  efter 
et  helt  nyt  Princip,  idet  han  tænkte  sig  benyttet  selve 
Maskinens  Strøm  til  at  frembringe  Magnetismen  i  Mag¬ 
neterne  og  udtrykkelig  gør  opmærksom  paa,  at  de 
Støbejernsmagneter,  som  hans  Maskine  er  forsynet 
med,  har  Remanens  nok  (d.  v.  s.  svag  varig  Mag¬ 
netisme)  til  at  frembringe  saa  megen  Strøm,  som  der 
er  nødvendig  til  at  begynde  med.  Hermed  er  altsaa 
det  elektrodynamiske  Princip  for  første  Gang  klart 
udtalt;  til  Trods  derfor  fik  han  aldrig  noget  ud  af 
sit  System,  og  da  E.  Werner  von  Siemens  i  1867  for 
anden  Gang  opfandt  det  elektrodynamiske  Princip, 
stod  han  længe  som  dets  egentlige  Opfinder,  indtil  Sø¬ 
rens  Hjorths  Paternitet  senere  ved  at  fremdrage  de 
ældre  Patentskrifter  blev  fastslaaet. 

E.  Werner  von  Siemens  havde  ligeledes  i  mange 
Aar  beskæftiget  sig  med  den  magneto  elektriske  Ma¬ 
skine  og  havde  i  1857  forbedret  denne  betydeligt  ved 
at  indføre  en  Form  for  Ankeret,  den  saakaldte  T  Form, 
der  danner  Grundlaget  for  det  senere  Tromleanker. 


Pacinotti,  født  1841,  død  1912,  gjorde  i  1861  den 
anden  betydningsfulde  konstruktive  Forbedring,  idet 
han  opfandt  Ringankeret,  der  i  en  lang  Aarrække 
sideordnet  med  Tromleankeret  har  været  benyttet  i 
Dynamobygninger.-  Det  gik  Pacinotti,  som  det  gik 
Søren  Hjorth,  det  blev  ikke  ham,  men  Gramme,  der 
kom  til  at  føre  hans  Tanker  ud  i  Livet.  Pacinotti 
paaviste  ligeledes  i  1861,  hvad  der  mærkelig  nok  heller 
ikke  tidligere  havde  været  klart,  at  den  elektriske 
Maskine,  der  ved  at  drejes  frembragte  Elektricitet, 
ogsaa  kunde  bruges  som  Motor,  d.  v.  s.  som  Drivkraft, 
naar  man  sendte  Strøm  ind  i  den.  Denne  Opdagelse 
skulde  dog  ligeledes  hvile  nogle  Aar,  før  den  af  E. 
Werner  von  Siemens  i  1867  atter  blev  taget  op  og 
praktisk  gennemført.  Fra  dette  Tidspunkt  er  alle  Led, 
der  er  nødvendige  for  den  paafølgende  Udvikling,  til¬ 
stede,  og  det  efterfølgende  halve  Aarhundrede  har 
kun  uddybet  Problemet  saaledes,  at  de  dengang  fam¬ 
lende  Forsøg  nu  kan  føres  ud  i  Livet  paa  den  mest 
fuldkomne  Maade,  en  Fuldkommenhed,  som  ikke 
kendes  ved  nogen  anden  Naturkraft  i  Menneskets  Tje¬ 
neste. 

Som  vi  har  set,  er  det  først  fra  Halvfjerdserne,  at 
den  elektriske  Maskine  har  været  udviklet  til  en  saa- 
dan  Form,  at  den  kan  betragtes  som  praktisk  anven¬ 
delig,  men  det  skulde  vare  endnu  10  Aar,  før  vi  paa 
de  andre  for  den  elektriske  Belysning  nødvendige  Om- 
raader  var  saa  vidt,  at  Elektriciteten  som  Belysning 
kan  begynde  at  udvikle  sig  i  en  praktisk  Retning,  først 
med  Hefner  Alteneks  Konstruktion  af  en  praktisk 
brugbar  Differentialbuelampe  i  1879,  og  med  Edisons 
Opfindelse  af  den  første  elektriske  Kultraadsgløde- 
lampe  i  1881  begynder  den  raske  Udvikling,  som  er 
fortsat  lige  til  vore  Dage;  men  vi  maa  gaa  tilbage  igen 
i  Tiden  for  at  følge  Udviklingen  paa  disse  andre  Om- 
raader. 

Naar  man  ser  bort  fra  de  elektriske  Fænomener  i 
Naturen,  møder  man  vistnok  for  første  Gang  de  be¬ 
vidst  fremkaldte  elektriske  Lysfænomener  ved  Otto 
von  Guerickes  Eksperimenter  med  den  bekendte  Svovl¬ 
kugle,  som  kunde  bringes  til  at  lyse  ved  at  gnides; 
dette  var  omkring  Midten  af  det  17.  Aarhundrede. 
Otto  von  Guericke,  der  var  Borgmester  i  Magdeburg, 
levede  fra  1602  til  1686. 

Denne  saakaldte  Gnidningselektricitet  var  altsaa 
den  Form,  hvorunder  de  første  Erfaringer  over  Elek¬ 
tricitetens  Væsen  indhøstedes.  Problemet  vakte  megen 
Interesse  og  udvikledes  ret  hurtigt;  saaledes  offent¬ 
liggjorde  Robert  Boyle  og  Leibniz  i  Slutningen  af  det 
17.  Aarhundrede  Forsøgsrækker,  hvorefter  de  ved 
Gnidning  havde  frembragt  elektriske  Gnister.  De  elek¬ 
triske  Fænomener  i  lufttomt  Rum  blev  første  Gang 
eksperimentelt  paavist  af  Picard  og  Hawksbee  om¬ 
kring  Aar  1700.  Det  saakaldte  Geisslerrør,  hvor  de 
elektriske  Lysfænomeners  særlige  Egenskaber  i  for¬ 
tyndede  Luftarter  undersøgtes,  blev  opfunden  af  Grove 
og  senere  forbedret  af  Geissler. 

Men  hverken  Lyset,  der  opstod  ved  elektrisk  Ud¬ 
strømning  eller  Udladning,  saalidt  som  Udladnings- 
Lysfænomener  i  fortyndede  Luftarter,  er  de  Veje,  ad 
hvilke  den  praktiske  Anvendelse  af  det  elektriske  Lys 
skulde  gaa;  først  med  den  kontinuerlige  Strøm,  som 

Galvani  og  Volta  i  Slutningen  af  det  18.  Aarhundrede 
eksperimentelt  paaviste,  var  Grundlaget  for  den  fort¬ 
satte  Udvikling  tilstede.  Galvanis  Frølaars-Forsøg  er 
almenbekendt,  og  Voltas  praktiske  Udnyttelse  af  Gal¬ 
vanis  Opdagelse,  der  resulterede  i  Voltasøjlen,  var  jo 
det  første  Forsøg  paa  at  bygge  det  saakaldte  galva¬ 
niske  Element.  Galvani  levede  fra  1737  til  1798,  og 
Volta  fra  1748  til  1826.  I  1810  lykkedes  det  Humphry 
Davy  (1778  til  1829)  ved  at  bygge  en  stor  Voltasøjle 
paa  2000  Elementer  for  første  Gang  at  fremstille  den 
kontinuerlige  Lysbue  i  Modsætning  til  de  Rækker  af 
Gnister,  som  Udladningerne  fra  Elektricermaskinen 
eller  fra  Leidnerflasken  kunde  frembringe.  Endnu 
gaar  en  Række  Aar  og  først  i  1844  lykkedes  det 
Foucault  at  udføre  den  første  praktisk  brugbare  Bue¬ 
lampe  med  Haandregulering,  idet  han  ombyttede  de 
af  Davy  og  andre  benyttede  Trækulstænger  med  de 
langt  varigere  Retortkul.  Retortkullet  afsætter  sig  paa 
Gasretortens  Vægge  og  er  af  meget  tæt  Konsistens  og 
forbrænder  kun  i  Luften  ved  meget  høj  Temperatur. 
Som  Strømkilde  anvendte  han  de  i  1842  opfundne 
Bunsen-Elementer,  der  jo  var  en  praktisk  Udformning 
af  Voltasøjlen.  Foucaults  Lampe  blev  samme  Aar 
benyttet  ved  Prøvebelysning  i  det  fri  paa  »Place  de  la 
concorde«  i  Paris  og  vakte  megen  Opsigt.  Thomas 
Wright  og  W.  C.  Staite  opfandt  1845 — 1846  de  første 
Apparater  til  automatisk  Bevægelse  af  Kullene,  og  i 
de  følgende  Aar  blev  Systemet  yderligere  forbedret  i 
Retning  af  at  benytte  selve  Strømmen  til  den  auto¬ 
matiske  Regulering.  Derimod  var  det  endnu  ikke  lyk¬ 
kedes  at  faa  Lamperne,  saaledes  som  nutildags,  til  at 
brænde  flere  i  Serie. 

Først  Jablochkoff  lykkedes  det  i  1876  ad  en  Omvej 
foreløbig  at  løse  dette  Problem  ved  sine  saakaldte 
* Jablochkoffs  Lys«,  hvor  hele  Mekanismen  faldt  bort, 
idet  Kullene  ordnedes  ved  Siden  af  hinanden  i  pas¬ 
sende  Afstand,  saaledes  at  Lysbuen,  der  dannedes  for¬ 
oven,  langsomt  brændte  Kullene  ned  samtidig  med,  at 
det  Kalklegeme,  der  holdt  Kullene  fra  hinanden,  for¬ 
vitrede.  Disse  Lamper  fik  straks  en  stor  Udbredelse, 
og  i  1881  var  der  over  4000  saadanne  Lys  i  Brug; 
saaledes  var  Operaen  i  Paris  oplyst  hermed.  Disse 
Lys  kunde  brænde  i  Serie,  hvilket  som  nævnt  indtil 
da  kun  daarligt  var  lykkedes  med  Regulatorlamper; 
den  første  brugbare  Konstruktion  i  denne  Retning  er 
fra  1877,  men  først  i  1879  lykkedes  det  Hefner  Alte- 
nek  at  konstruere  en  Differentiallampe  med  koniske 
Jernkerner,  der  er  bleven  Forbilledet  for  den  mo¬ 
derne  Buelampe.  Jablochkoffs  Lys  forsvandt  hurtigt, 
efter  at  Buelamperne  var  bleven  forbedret,  og  har  nu 
kun  historisk  Betydning. 

En  anden  Form  for  elektrisk  Lysfrembringelse,  der 
nu  kun  har  historisk  Interesse,  er  de  saakaldte  Kon¬ 
taktglødelamper,  hvor  Lyset  frembringes  ikke  ved  en 
Lysbue,  med  ved  Overgangsmodstanden  ved  Berøring 
af  to  strømførende  Dele.  Forsøg  i  denne  Retning  fal¬ 
der  i  Halvfjerdserne  og  helt  ind  i  Firserne,  men  det 
lykkedes  aldrig  at  konstruere  noget  holdbart  efter 
dette  System. 

Den  nu  vigtigste  Form  for  elektrisk  Lys  er  Gløde¬ 
lampen,  hvor  en  tynd  Ledning  bringes  til  at  gløde  ved 
Strømmen.  Forsøg  i  denne  Retning  gaar  ligesom  Bue¬ 
lamper  ca.  100  Aar  tilbage  i  Tiden,  men  alle  Forsøg 


strandede  paa,  at  det  ikke  var  muligt  at  finde  noget 
Materiale,  der  kunde  holde  for  Glødning  i  Luften. 
Jobart  og  F.  Moleyns  Forsøg  i  1838 — 41  blev  derfor 
ogsaa  foreløbig  uden  Betydning.  I  1845 — 46  angav 
Starr  som  Middel  at  anbringe  Lederen  i  Vacum,  men 
det  blev  først  i  1877 — 80,  at  det  lykkedes  Edison, 
Swan,  Maxim,  Lane  Fox  og  Siemens  at  fuldføre  det  i 
Praksis,  og  det  blev  Edisons  Fortjeneste  paa  Pariser¬ 
udstillingen  i  1881  at  fremvise  den  første  helt  prakti¬ 
ske  Kultraadsglødelampe,  hvor  han  efter  mange  For¬ 
søg  med  forskellige  Metaller  o.  1.  fastslog  Kultraaden, 
lavet  af  Bambusfiber,  som  den  foreløbig  bedste  Løs¬ 
ning  paa  Glødelampen.  Alle  de  efterfølgende  Former 
gik  derfor  ogsaa  ud  paa  praktisk  konstruktiv  Udform¬ 
ning  af  Edisons  Lampe,  og  denne  har  haft  blivende 
Værdi  lige  til  vore  Dage. 

Vi  har  nu  fulgt  Udviklingen  Skridt  for  Skridt  fra 
de  første  famlende  Forsøg  og  indtil  1880.  Vi  har  set, 
hvorledes  den  elektriske  Maskine  opstod,  og  at  to 
danske  Mænd  ubestridelig  har  indtaget  førende  Stil¬ 
linger  i  Udviklingen  paa  dette  Omraade,  indtil  den  i 
Halvfjerdserne  var  naaet  at  blive  praktisk  brugbar. 
Vi  har  ligeledes  set,  hvorledes  Buelampen  og  Gløde¬ 
lampen  igennem  det  19.  Aarhundrede  udvikler  sig 
jevnsides,  saaledes  at  de  begge  omkring  1880  havde 
opnaaet  praktisk  anvendelige  Former,  det  var  da  intet 
Under,  at  Elektricitetens  Optagelse  i  det  praktiske 
Livs  Tjeneste  skriver  sig  fra  dette  Tidspunkt. 

Ser  vi  nu  paa  Tiden  efter  1880,  da  maa  vi  først 
følge  de  elektriske  Maskiner  i  deres  Udvikling,  uden 
at  jeg  dog  her  skal  komme  ind  paa  Enkeltheder. 
Vekselstrøm  og  Jevnstrøm  var  de  to  Former  for  elek¬ 
trisk  Energi,  som  man  allerede  kendte;  men  medens 
Jevnstrømmen  fra  først  af  var  lettere  at  forstaa  paa 
Grund  af  dens  Lighed  med  den  dengang  fra  de  gal¬ 
vaniske  Elementer  anvendte  Strøm,  var  Vekselstrøm¬ 
men,  da  man  kom  ind  paa  Belysning  som  Hovedan¬ 
vendelse  af  Elektricitet,  i  mange  Retninger  lige  saa 
anvendelig  og  maskinelt  lettere  at  fremstille.  Først 
efter  at  Plantes  Opfindelse  af  den  elektriske  Akkumu¬ 
lator  var  bleven  saa  meget  forbedret,  at  den  kunde 
udnyttes  i  Praksis,  saaledes  at  den  elektriske  Energi 
ved  en  simpel  kemisk  Proces  kunde  omdannes  til 
potentil  Energi  og  opbevares  for  atter  at  udløses,  naar 
der  var  Brug  for  den,  fik  Jevnstrømmen  en  foreløbig 
Overvægt,  der  senere,  efterhaanden  som  Maskinbereg- 
ningerne  gjorde  Fremskridt  og  dermed  Kommute- 
ringsspørgsmaalet  ikke  voldte  samme  Vanskeligheder 
som  i  den  første  Tid,  blev  til  en  varig  Overlegenhed 
under  alle  Forhold,  hvor  ikke  Omstændighederne  paa¬ 
tvang  andet. 

Gaston  Plantes  Polarisolationsbatteri  eller  Akkumu¬ 
lator,  saaledes  som  ban  allerede  i  1859  for  første 
Gang  paaviste  den,  var  ikke  virkelig  praktisk  anven¬ 
delig,  men  den  efterfulgtes  snart  af  andre  og  bedre 
Former,  dels  af  ham  selv  i  1872,  dels  af  andre,  saa¬ 
ledes  Faure  1880,  Volkmar  1881,  Tudor  1888  og  Lu¬ 
cas;  først  omkring  Aar  1890  kan  det  siges,  at  Bly¬ 
akkumulatorerne  er  naaet  til  et  praktisk  tilfredsstil¬ 
lende  Standpunkt,  selv  om  der  ikke  var  saa  lidt  til¬ 
bage  at  ønske  endnu. 

Der  er  i  de  senere  Aar  forsøgt  at  lave  Akkumula¬ 
torer  ogsaa  af  andet  Materiale  end  Bly,  men  hidtil 

uden  større  Held,  særlig  paa  Grund  af  den  daarlige 
Nyttevirkning.  Af  Navne  skal  blot  nævnes  Emile 
Reynier,  Edison  og  Yungner.  Jevnstrømsdynamoen 
undergik  gennem  Aarene  mange  konstruktive  Forbed¬ 
ringer  og  Forandringer  af  mere  eller  mindre  varig  Be¬ 
tydning;  som  dansk  Mand,  der  har  haft  Betydning 
paa  dette  Omraade,  skal  kun  i  forbigaaende  nævnes 
den  i  1912  afdøde  Professor  C.  P.  .liirgensen.  Omtrent 
fra  Aar  1892  tog  ogsaa  Vekselstrømsanlægene  Fart, 
cg  særlig  efter  at  man  kom  ind  paa  at  bygge  tre-  eller 
flerfasede  Vekselstrømsmaskiner,  skete  der  en  rask 
Udvikling  paa  dette  Omraade.  Det  var  selvfølgelig 
først  de  store  Vandkræfters  Udnyttelse,  der  befor¬ 
drede  Vekselstrømsanlægene,  idet  man  ad  denne  Vej, 
ved  at  gaa  til  højere  Spændinger,  havde  Mulighed  for 
at  transportere  Elektriciteten  over  lange  Distancer. 
Det  første  Forsøg  i  større  Maalestok  med  elektrisk 
Transmission  er  Anlæget  Laufen — Frankfurt  a.  Main, 
der  udførtes  til  Udstillingen  i  denne  By  i  Aar  1890, 
men  Vekselstrøm  fik  ogsaa  Anvendelse  ved  Bystatio¬ 
ner,  efterhaanden  som  disse  voksede  og  derved  kræ¬ 
vede  stadig  flere  Stationer  eller  Forsyninger  paa  større 
og  større  Afstande;  endelig  er. der  opstaaet  en  særlig 
Art  Elektricitetsværker  med  Vekselstrømsdrift  baade 
med  Vandkraft  og  med  Damp  som  Primærdrift,  nem¬ 
lig  de  saakaldte  Oplandscentraler;  man  bar  stadig 
ventet  sig  meget  af  denne  Form  for  Energidistribution, 
der  sikkert  er  af  stor  kulturel  Betydning,  men,  hvor 
særlige  Forhold  ikke  har  været  tilstede  (Industriegne), 
eller  hvor  der  ikke  samtidig  er  meget  store  drifts¬ 
økonomiske  Fordele  ved  selve  Centralisationen,  er  det 
hidtil  bleven  en  Skuffelse  i  pekuniær  Henseende. 

I  de  sidste  Aar  er  der  ved  Siden  af  Udnyttelse  af 
Vandkraft,  Damp  og  Gas  som  Drivkraft  fremkommen 
en  ny  Kraftmaskine,  nemlig  Raaoliemotoren,  mest 
kendt  under  Navnet  Dieselmotoren.  Denne  Maskine 
har  sikkert  en  stor  Fremtid  for  sig,  og  den  er  i  øko¬ 
nomisk  Henseende  under  normale  Prisforhold  kon¬ 
kurrencedygtig  selv  med  store  Dampanlæg.  Den  har 
derfor  ogsaa  i  de  sidste  10  å  15  Aar  vundet  stor  Ud¬ 
bredelse  herhjemme  saavel  som  andre  Steder,  og  det 
er  glædeligt  at  kunne  bemærke,  at  et  dansk  Firma, 
nemlig  Burmeister  &  Wain,  paa  dette  Omraade  ind¬ 
tager  en  smuk  Stilling  i  den  internationale  Kappestrid. 
Saaledes  skal  henvises  til  den  smukke  Udvikling  paa 
Motorskibenes  Omraade,  der  blev  indledet  ved  Diesel¬ 
motorskibet  »Selandia«,  og  som  vakte  stor  Opmærk¬ 
somhed  ogsaa  i  Udlandet. 

Men  Udviklingen  er  ikke  til  Ende,  hvad  man  vil 
kunne  forstaa,  naar  man  ser,  at  selv  de  bedste  Elek¬ 
tricitetsværker  med  Dampdrift  ikke  arbejder  med1  mere 
end  ca.  15  pCt.  total  Nyttevirkning  af  Brændslet,  og 
at  man  ved  Dieselmotoranlæg  ikke  er  højere  end  ca. 
30  pCt.  I  Horisonten  øjnes  andre  Muligheder,  og  hvor 
glædeligt  dette  end  er,  er  det  ikke  altid  med  Glæde, 
at  Nutiden  ser  paa  Fremtidens  Muligheder,  thi  de  Ka¬ 
pitalværdier,  der  ofres,  kan  let  blive  værdiløse,  der¬ 
som  nogle  af  de  endnu  uløste  Problemer  en  skønne 
Dag  skulde  vise  sig  at  blive  til  Virkelighed;  af  saa- 
danne  Muligheder  skal  nævnes  den  højspændte  Damp 
og  Gasturbinen,  men  man  skal  vogte  sig  for  at  være 
Spaamand. 

(Sluttes.) 


Den  danske  Margarineindustri. 

Foreningen  af  danske.  Margarinefabriker  kunde  den 
9.  August  fejre  sit  25-Aars  Jubilæum,  idet  den  blev  op¬ 
rettet  paa  denne  Dato  i  1898.  Der  var  den  Gang  ialt 
her  i  Landet  17  Margarinefabriker,  og  dette  Tal  holdt 
sig  nogenlunde  konstant  indtil  1912,  da  der  var  29  Fa¬ 
briker,  hvorefter  disses  Antal  voksede  stærkt,  saaledes 
at  der  i  1922  fandtes  81  Fabriker  her  i  Landet.  Denne 
stærke  Tilvækst  sker,  efter  at  Fabrikationen  af  Plante¬ 
margarine,  der  ikke  kræver  saa  store  Fabriksanlæg 
som  animalsk  Margarine,  er  kommet  frem,  og  de  He¬ 
ste  af  de  i  de  senere  Aar  oprettede  Fabriker  er  der¬ 
for  ogsaa  smaa  og  nærmest  kun  beregnet  paa  lokalt 
Salg  direkte  til  Forbrugerne. 

De  Opgaver,  Foreningen  særlig  skulde  beskæftige 
sig  med  var: 

1)  Bekæmpelse  af  den  udenlandske  Konkurrence. 

2)  Regulering  af  de  indenlandske  Afsætningsforhold. 
Ved  Foreningens  Stiftelse  i  1898  var  den  danske  Pro¬ 
duktion  af  Margarine  14  Miil.  kg  aarlig  og  Indførslen 
2  Mili.  kg,  altsaa  I2V2  pCt.  af  Forbruget.  I  Aarenes 
Løb  er  Produktionen  steget  jevnt  undtagen  under 
Krigsaarct  1918,  da  den  paa  Grund  af  de  svigtende 
Tilførsler  af  Raavarer  sank  ned  til  1,1  Mili.  kg.  I  Aa¬ 
rene  1921  og  1922  er  Produktionen  55,7  Miil.  kg,  og 
Forbruget  af  udenlandsk  Margarine  er  nu  gaaet  ned 
til  2  pCt.  Det  har  saaledes  vist  sig  muligt  for  For¬ 
eningen  paa  virksom  Maade  al  gennemføre  det  vig¬ 
tigste  Punkt  af  sin  Opgave,  skønt  de  udenlandske  Fa¬ 
briker  har  haft  en  Præferencestilling  overfor  de  dan¬ 
ske  derved,  at  der  her  i  Landet  betales  Told  af  liere 
af  de  til  Margarineproduktionen  anvendte  Raastolfer, 
medens  udenlandsk  Margarine  gaar  toldfrit  ind.  I  19 
Aar  førte  derfor  Foreningen  et  energisk  Oplysnings¬ 
arbejde  for  at  faa  Toldsatserne  forandret,  og  endelig 
ved  Toldloven  af  1908  blev  der  taget  noget  Hensyn 
til  Foreningens  Henstillinger,  idet  Margarinefabrikerne 
faar  tilbagebetalt  Tolden  for  den  anvendte  Bomulds¬ 
træolie  og  Kokosfedt,  hvorimod  Fabrikerne  stadig 
maa  betale  Told  for  tiere  Raaprodukler,  saaledes  at 
der  dog  altsaa  endnu  er  nogle  Skridt  tilbage,  inden 
dansk  Margarine  i  liskal  Henseende  bliver  ligestillet 
med  udenlandsk  Margarine,  der  vedblivende  gaar  told¬ 
frit  ind. 

Foreningen  har  ydet  et  meget  stort  Arbejde  ved 
Forhandlingerne  med  Landbrugsministeriet  og  den 
under  dette  Ministerium  sorterende  Smør-  og  Marga¬ 
rinekontrol,  og  mange  af  dens  Ønsker  er  blevet  op¬ 
fyldt,  kun  ét  staar  endnu  tilbage  at  faa  forandret: 
Forbudet  mod  Farvning  af  Margarine,  et  Forbud,  der 
nu  kun  har  faa  Tilhængere  indenfor  Landbrugernes 
Kredse,  og  som  ellers  bekæmpes  ikke  blot  fra  Indu¬ 
striens  Side,  men  ogsaa  i  boj  Grad  fra  Forhandlernes 
og  Forbrugernes,  der  har  et  naturligt  Ønske  om  at 
faa  Margarinen  leveret  med  et  tiltalende  Udseende. 
Da  Landbrugsminister  Madsen-Mygdal  i  forrige  Rigs¬ 
dagssamling  har  fremsat  Lovforslag  om  Farvning  af 
Margarine,  er  der  dog  nu  en  Mulighed  for,  at  For¬ 
eningen  af  danske  Margarinefabriker  i  sit  Jubilæums- 
aar  kan  se  den  retfærdige  Sag,  den  saa  længe  har 
kæmpet  for,  endelig  gennemfort. 

Mærkeligt  er  det  at  se,  at  skønt  Foreningen  i  alle 
de  Aar,  den  har  bestaaet,  Gang  paa  Gang  har  hen¬ 
vendt  sig  til  de  danske  Statsbaner  for  at  faa  Marga¬ 
rinen  transporteret  lige  saa  hurtigt  som  Smør,  Kar¬ 
tofler,  Fisk,  røgede  Sild  o.  s.  v.,  saa  har  man  stadig 
modtaget  Afslag  paa  Henvendelserne,  og  Følgen  har 
derfor  været,  at  alle  større  danske  Margarinefabriker 
befordrer  Margarinen  pr.  Automobil  hurtigere  og  bedre, 
end  Statsbanerne  altsaa  har  ønsket  at  være  i  Stand  til. 

Under  Krigen  repræsenterede  Foreningen  Marga¬ 
rineindustrien  overfor  Indenrigsministeriet  og  Den 
overordentlige  Kommission,  og  Industrien  foranledi¬ 
gede  selv,  at  der  blev  udstedt  Udførselsforbud  for 
Margarine,  og  gennem  »Fælleskontoret  for  Rationering 
af  Margarine«,  der  lededes  af  Direktør  A.  Holmer,  for¬ 
deltes  fra  1.  Maj  til  1.  November  1918  845  000  kg  Mar¬ 
garine  til  en  Værdi  af  2,4  Miil.  Kr.  Interessant  er  det 
at  høre,  at  flere  Margarinefabriker  ved  Produktionens 
Ophør  i  1918  midlertidigt  slaar  ind  paa  andre  Fabri- 
kationsomraader;  nogle  fabrikerede  Marmelade,  andre 
Kartoffelvalsemel,  Papirsreb  og  Papirsbindegarn,  Gær 
og  Tællelys. 

Foreningen  af  danske  Margarinefabrikers  oprinde¬ 
lige  Bestyrelse  var:  Direktør  Asgar  Holmer  (Formand), 
Konsul  Hans  Rasmussen,  Korsør  og  Fabrikant  Hans 
Steensen,  Vejle.  Den  nuværende  Bestyrelse  bestaar  af 
Direktør  G.  A.  Horneman  (Formand),  Direktør  Asgar 
Holmer  og  Direktør  Hans  Steensen  junr.  Under  disse 
Bestyrelsers  Ledelse  er  Foreningen  trivedes  og  gaaet 
fremad  i  Betydning  ligesom  selve  Margarineindustrien, 
idet  Forbruget  af  Margarine  nu  pr.  Indbygger  er  naaet 
op  til  17  kg  aarlig,  medens  det  for  25  Aar  siden  ikke 
engang  var  halvt  saa  stort,  nemlig  7,8  kg. 

I- denne  Tid,  da  det  af  Hensyn  til  den  danske  Va¬ 
luta  er  saa  absolut  nødvendigt,  at  Befolkningen  dæk¬ 
ker  sit  Forbrug  gennem  Køb  af  danske  Varer,  er  det 
et  uvurderligt  Gode  ikke  blot,  at  vor  Margarineindu¬ 
stri  staar  saa  højt  og  er  saa  vel  organiseret,  men  at 
det  tillige  netop  gennem  den  frie  Konkurrence,  der 
hersker  indenfor  Organisationens  Medlemmer,  stadig 
er  lykkedes  at  faa  Margarinens  Pris  saa  langt  ned,  at 
dette  gode  danske  Produkt  er  trængt  ind  i  alle  Kredse 
af  Befolkningen.  Foreningen  af  danske  Margarinefa¬ 
briker  kan  derfor  med  Tilfredshed  se  tilbage  paa  de 
svundne  25  Aar;  med  det  gode  Forhold,  hvori  den 
staar  baade  til  sine  direkte  Aftagere,  Købmænd,  Smør- 
og  Margarinehandlere,  samt  ikke  mindst  gennem  den 
Tillid,  den  danske  Befolkning  nærer  til  den  danske 
Margarine,  er  der  ingen  Tvivl  om,  at  Foreningen  og- 
saa  i  de  kommende  Aar  vil  faa  Held  til  at  føre  Mar¬ 
garineindustrien  fremad.  Naar  saa  og'saa  Farvnings¬ 
forbudet  bortfalder,  og  det  derved  bliver  muliggjort 
for  vor  Margarineindustri  at  optage  Eksporten,  vil 
den  danske  Margarine  være  med  til  at  bringe  Bud 
ud  over  Verden  om  dansk  Evne  og  dansk  Dygtighed. 

□□□□□□ 

Mindre  Meddelelser. 

Vor  Handelsbalance. 

Vor  Handelsomsætning  med  Udlandet,  der  i  April 
kulminerede  med  en  Merindførsel  til  Værdi  af  53  Mili. 


Kr.,  har  for  de  siden  forløbne  Maaneder  kunnet  ud¬ 
vise  en  glædelig  Udvikling.  For  Maj  var  Merindførs- 
len  20  Mili.  Kr.,  og  for  Juni  viser  de  nylig  offentlig¬ 
gjorte  Tal  en  Merindførsel  af  kun  5  Miil.  Kr.,  idet 
Importværdien  var  141  Miil.  Kr.,  medens  den  samlede 
Udførsel  136  Miil.  Kr.,  hvoraf  dog  transiterede  Varer 
6  Miil.  Kr. 

Generaldirektør  Platou. 

»Norges  Industriforbund«  har  lidt  et  smerteligt  Tab, 
idet  dets  Formand,  Generaldirektør  Chr.  Platou,  plud¬ 
selig  er  afgaaet  ved  Døden  under  et  Ferieophold.  Den 
afdøde,  som  kun  i  en  kortere  Aarrække,  men  med 
fremragende  Dygtighed  har  ledet  »Norges  Industri¬ 
forbund«,  var  tidligere  knyttet  til  de  norske  Stats¬ 
baner  og  var  en  i  Norge  ualmindelig  anset  og  afholdt 
offentlig  Personlighed.  Hans  stærke  industrielle  og  tek¬ 
niske  Interesser  førte  ham  ind  i  den  Stilling,  som  han 
saa  uventet  er  kaldt  bort  fra. 

Det  danske  Industriraad,  som  bl.  a.  ved  de  store 
Industrimøder  har  haft  den  Glæde  at  se  Generaldirek¬ 
tør  Platou  som  sin  Gæst,  og  som  har  lært  hans  varme 
Interesse  for  det  praktiske  nordiske  Samarbejde  at 
kende,  har  overfor  »Norges  Industriforbund«  givet 
Udtryk  for  sin  oprigtige  Deltagelse  i  Anledning  af 
Dødsfaldet. 

□□□□□□ 

Organisations-  og  Foreningsmeddelelser. 

Leipziger-Messen. 

Udenrigsministeriets  Oplysningsbureau  for  Erhver¬ 
vene  meddeler,  at  Rejsende,  der  godtgør,  at  de  vil 
besøge  Leipziger-Messen,  kan  faa  udstedt  tysk  Visum 
for  halv  Pris,  naar  Rejsen  er  tidsbegrænset  og  kun 
gælder  Leipzig.  Tilsvarende  Bestemmelser  gælder  for 
Udlændinge,  der  agter  at  besøge  den  7.  tyske  Østmesse 
i  Konigsberg. 

Norges  Varemesse. 

Det  herværende  norske  Generalkonsulat  har  anmo¬ 
det  Industriraadet  om  at  henlede  Organisationernes 
Medlemmers  Opmærksomhed  paa,  at  Norges  Vare¬ 
messe  i  Lighed  med  de  3  foregaaende  Aar  afholdes  i 
Kristiania  i  Ugen  2.-9.  September.  Alle  Henvendelser 
angaaende  Messen  kan  rettes  til  dennes  Hovedkontor, 
Adr.  Norges  Varemesse,  Tordenskjolds  Plads  3,  Kri¬ 
stiania. 

Til  Gennemsyn. 

I  Industriraadets  Sekretariat  henligger  til  Gen¬ 
nemsyn: 

Et  fra  Udenrigsministeriet  modtaget  Eksemplar  af 
Lithauens  Indførselstoldtarif  med  de  indtil  1.  Juli 
d.  A.  gjorte  Tilføjelser. 

En  fra  Udenrigsministeriets  Oplysningsbureau  for 
Erhvervene  modtaget  Fortegnelse  over  de  i  Lithauen 
pr.  30.  Juli  d.  A.  gældende  Ind-  og  Udførselsforbud. 

Alex.  Foss’  Industrifond. 

I  Begyndelsen  af  Aaret  1924  vil  der  af  Alex  Foss’ 
Industrifond  blive  uddelt  et  Beløb  paa  ca.  Kr.  20  000, 
hvortil  kommer  et  Rentebeløb  af  ca.  Kr.  550.  hidrø¬ 
rende  fra  det  af  Foreningen  af  danske  Smøreolieimpor¬ 
tører  oprettede  Fond.  Industrifondets  Opgave  er  at 
fremme  dansk  Industri  og  Haandværk  ved 

1.  Uddannelse,  Undervisning  og  Biblioteker. 

2.  Propaganda,  derunder  Films  og  Literatur. 

3.  Studier  i  Udlandet. 

4.  Understøttelse  til  bestemte  Opgavers  Løsning,  f. 
Eks.  i  Form  af  Præmier,  Bevillinger  til  Forarbej¬ 
der  og  Forsøg. 

5.  Understøttelse  til  at  begynde  eller  fortsætte  en 
Virksomhed  af  industriel  eller  haandværksmæssig 
Karakter. 

Det  bemærkes,  at  de  under  4  og  5  anførte  Formaal 
fortrinsvis  vil  komme  i  Betragtning,  medens  der  først 
i  anden  Linie  og  i  den  angivne  Rækkefølge  vil  blive 
taget  Hensyn  til  de  i  Punkt  1,  2  og  3  omhandlede 
Formaal. 

De,  som  mener  at  kunne  komme  i  Betragtning,  kan 
inden  10.  Septbr.  d.  A.  indsende  Andragende  med  for¬ 
nødne  Oplysninger  til  Fondets  Bestyrelse:  Adr.  Indu- 
striraadets  Sekretariat,  Vestre  Boulevard  18,  Kjøben- 
havn  B. 


C.  F.  Jarl’s  Industrifond. 

I  Begyndelsen  af  Aaret  1924  vil  der  af  C.  F.  Jarl’s 
Industrifond  blive  uddelt  et  Beløb  af  ca.  Kr.  4200. 
Dette  Beløb  hvis  Uddeling  forestaas  af  den  samme  Be¬ 
styrelse  som  for  Alex.  Foss’  Industrifond,  vil  blive  an¬ 
vendt  som  et  Supplement  til  de  ovenomhandlede  Be¬ 
løb,  der  uddeles  af  Alex.  Foss’  Industrifond,  og  For¬ 
eningen  af  danske  Smøreolieimportørers  Industrifond. 

□□□□□□ 


Fra  Biblioteket. 


Der  gives  denne  Gang  en  Oversigt  over  nyere  Li¬ 
teratur  om  Dampmaskiner  samt  om  Maskintegning. 

Biblioteket  er  aabent  Hverdage  Kl.  10—8,  Søndage 
Kl.  10—12. 

Haeder,  IL  Die  Dampfmaschinen  unter  Beriicks.  com¬ 
pleter  Dampfanlagen.  7.  Aufl.  1—4.  Bd.  Duisb.  1903. 
(4  Bd.) 

Haeder,  H.  Konstruiren  und  Rechnen.  2.  Aull.  Duisb. 
1903.  (16)  552  S.  (Tvl.) 

Lineham,  W.  J.  A  text-book  of  mechanical  engineering. 

Part  1—2.  6.  ed.  Lond.  1903.  (21)  1042  S. 

Haeder,  H.  Zeichnungen  und  Bilder  von  Dampfma¬ 
schinen.  II.  Band  zu  Dampfmaschinen  neueste  Aufl. 
[u.  A.]  (Tvl.) 


Freytag,  F.  Hilfsbuch  fur  den  Maschinenbau.  Berlin. 
1904.  1008  S. 

Hrabåk,  J.  Hilfsbuch  fur  Dampfmaschinen-Techniker. 

4.  Aull.  1—3.  Berl.  1906.  (3  Bd.) 

Haeder,  H.  Maschinenbaupraxis.  Teil  1:  Werkstatt- 
winke.  Wiesb.  1910.  230  S. 

Pott,  H.  H.  Handbuch  fur  Techn.  und  Kaufman.  Leiter 
vor  Fabrikbetrieben.  2.  Aufl.  Hamb.  1911.  517  S. 
Lehrbuch  des  Maschinenbaues,  herausg.  v.  Karl  Essel- 
born.  Leipz.  1911 — 13.  (2  Bd.) 

Kahle,  C.  Die  Dampfmaschine  in  Frage  und  Antwort. 

1—12.  Berl.  1913—14.  (12  Bd.) 

Schroder,  P.  Lærebog  i  Maskinlære  til  Brug  for  det 
tekniske  Selskabs  Dagskoler.  I — III.  Kbhvn.  1914. 
(3.  Bd.) 

Hirshfeld,  C.  F.  &  T.  C.  Ulbricht.  Steam  power.  N.  Y. 

1916.  420  S. 

Tillæg  til  P.  Schroder:  Lærebog  i  Maskinlære.  I.  Odense 
tekniske  Skole  1917.  39  S. 

Hammel,  L.  Werkstattwinke  fur  den  praktischen  Ma¬ 
schinenbau  und  verwandte  Gebiete.  Frankf.  a.  M. 

1917.  117  S. 

Haeder,  H.  Konstruiren  und  Rechnen.  I— III.  Wiesb. 
1917—19.  (3  Bd.) 

Mechanical  equipment  of  buddings  by  L.  A.  Harding 
&  A.  C.  Willard.  II.  Power  plants  and  refrigeration 
N.  Y.  1918.  759  S. 

Weyde,  F.  og  Weickert  A.  Die  Anfertigung  der  Zeich¬ 
nungen  fiir  Maschinenfabriken.  3.  Aufl.  Berl.  1900. 
139  S.  (Tvl.) 

Unwin,  W.  C.  The  elements  of  machine  design.  1—2. 

New  ed.  Lond.  1901—02.  (2  Bd.) 

Haeder,  O.  Schnell-Perspektive  und  Einfuhrung  in 
das  techn.  Zeichnen.  2.  Aufl.  Wiesb.  [u.  A.]  80  S. 
(Tvl.) 

Unwin,  W.  C.  &  A.  L.  Mellanby.  The  elements  of  de¬ 
sign.  Lond.  1912.  I— II.  (2  Bd.) 

Langlet,  P.  Handledning  i  krokering  sarskild  maskin- 
och  byggnadskrokering.  Stockh.  1913.  31  S. 

Riedler,  A.  Das  Maschinenzeichnen.  2.  Aufl.  Berl.  1913. 
234.  S. 

Spooner,  IL  J.  Machine  design,  construction  anddraw- 
ing.  Lond.  1913.  (24)  746  S. 

Spooner,  H.  J.  &  Edw.  G.  Daway.  Elements  of  ma¬ 
chine  construction  and  drawing.  5  ed.  Lond.  1914. 
50  S.  (Folio.) 

Howe,  C.  B.  Mechanical  drafting.  N.  Y.  1916.  157  S. 
Imelmann,  N.  A.  Praktische  Anleitungep  zum  Maschi¬ 
nenzeichnen.  Frankf.  1918.  78  S.  (Tvl.) 
zur  Megede,  A.  Wie  fertigt  man  technische  Zeichnun¬ 
gen?  7.  Aufl.  Berl.  1920.  120  S.  (Tvl.) 

Michenfelder,  C.  Einfiihrung  in  das  Maschinenzeich¬ 
nen.  Leipz.  1920.  76  S. 

Frangenheim,  H.  Anreissen.  Berl.  1921.  56  S. 

Apel,  W.  und  A.  Frohlich.  Der  praktische  Maschinen- 
zeichner.  Berl.  1921.  43  S. 

Nr.  17  1.  SEPTEMBER  1923 


Udlaanet  og  Patentafdelingen. 


Industriforeningens  Bibliotek. 


OM  et  Par  Maaneder  kan  Biblioteket  fejre  sin 
85-aarige  Fødselsdag.  Det  var  unægtelig  en 
underlig  Bogsamling  til  at  begynde  med,  fordi 
den  maatte  laane  sig  frem  bos  »Selskabet  for 
Konstnere  og  Haandværkere« ;  kun  i  fire  Aften¬ 
timer  var  Læsesalen  tilgængelig  for  Medlemmerne, 
men  Udgiften  beløb  sig  ogsaa  kun  til  12  Rigs¬ 
daler  det  første  Aar. 

Allerede  1841  maatte  der  dog  budgetteres  150 
Rigsdaler  til  Indkøb,  og  næste  Aar  maatte  der 
trykkes  Reglement  for  Benyttelsen.  Men  da  var 
Biblioteket  blevet  selvejende  i  den  Forstand,  at 
det  selv  købte  Bøger  og  Tidsskrifter,  og  da  det 
første  Katalog  udkom  (1847),  ejede  Biblioteket 
462  Værker,  medens  Statistiken  viste,  at  ca.  800 
Bind  udlaantes  hvert  Aar. 


Af  de  Bøger,  der  købtes  for  de  smaa  Midler, 
besidder  Biblioteket  endnu  adskillige;  men  navn¬ 
lig  ejer  det  fra  den  Tid  en  Række  af  værdifulde 
Tidsskrifter,  som  det  nu  vilde  være  umuligt  at 
skaffe.  Og  at  Biblioteket  i  de  følgende  Aar  sta¬ 
dig  forøgedes  med  gode  Værker  og  Tidsskrifter, 
som  man  spørger  efter  den  Dag  idag,  skyldtes 
den  Omstændighed,  at  der  fra  1849  nedsattes  et 
Bogudvalg  til  at  varetage  Indkøb  og  Ordning. 

Trods  den  Fart,  der  derved  kom  i  Biblioteket, 
blev  det  alligevel  først  saa  sent  som  1871  be¬ 
stemt,  at  Tegninger  og  større  Værker  lukkedes 
inde  og  kun  var  tilgængelige,  naar  Foreningens 
Forvalter  var  til  Stede. 

Den,  der  kender  Biblioteket,  som  det  var  ind¬ 
til  for  faa  Aar  siden,  eller  besøger  det,  som  det 

nu  er  installeret  i  den  stilfulde  Ovenlyssal  med 
de  mange  Glasdøre,  der  spærrer  for  de  30  000 
Bind,  har  svært  ved  at  forstaa  de  gammeldags 
Forhold  med  fire  Timers  Aabningstid  og  Ud- 
laan  kun,  hvis  Forvalteren  var  tilstede.  Og  dog 
ligger  den  Tid  temmelig  nær  op  ad  vor  egen. 
Industribygningens  Arkitekt  V.  Klein  var  Bog¬ 
udvalgets  Formand,  og  et  af  Udvalgets  mest 
virksomme  Mænd  var  Camillus  Nyrop,  der  som 
oftest  førte  Protokollen  over  Møderne  og  som 
forøvrigt  fra  1896  var  Udvalgets  Formand. 

Nyrop  fik  den  Opgave  ved  Boganskaffelsen  at 
bekæmpe  sin  personlige  Interesse  for  kunstindu¬ 
striel  Literatur  til  Fordel  for  rent  tekniske  An¬ 
skaffelser.  Heri  havde  han  en  god  Støtte  i  de  to 
Medlemmer  Prof.  E.  P.  Bonnesen  og  cand.  po- 
lyt.  I.  Gottlob,  der  udgav  to  Kataloger  over 
Samlingen  og  forøvrigt  senere  afløstes  af  Prof. 
H.  I.  Hannover. 

Der  var  en  anden  Opgave,  Udvalget  ønskede 
at  udføre,  nemlig  at  ansætte  en  kyndig  Mand, 
der  kunde  være  til  Vejledning  for  de  Besøgende; 
men  man  frygtede  for  den  store  Udgift  med  at 
ansætte  en  Bibliotekar,  ansaa  det  heller  ikke  for 
en  Pligt  for  Industriforeningen. 

Prof.  Hannover  blev  Udvalgsformand,  da  Ca¬ 
millus  Nyrop  trak  sig  tilbage,  og  under  hans 
Ledelse  foregik  Udviklingen  endnu  fastere,  saa- 
ledes  at  Teknik  nu  i  betydelig  Grad  samledes 
i  Biblioteket.  Overensstemmende  med  et  Princip, 
som  Hannover  har,  ønskede  han  kun  at  sidde 
syv  Aar  ogsaa  i  dette  Tillidshverv;  men  han 
kunde  trække  sig  tilbage  med  Bevidstheden  om, 
at  Industrimænd,  Ingeniører  og  Teknikere  i  In¬ 
dustriforeningens  Bibliotek  havde  en  Bogsam¬ 
ling,  hvor  de  sjeldent  gik  forgæves,  naar  de  øn¬ 
skede  at  udvide  de  Kundskaber,  Læreanstalten 
havde  givet  dem. 

Fr.  Riise  var  indvalgt  i  Udvalget  i  Nyrops 
Sted,  og  da  Hannover  gik,  blev  han  Udvalgets 
Formand,  og  han  havde  Held  til  at  føre  flere 
Ting  igennem,  som  ikke  tidligere  var  lykkedes. 
Hans  Tanke  var,  at  Bibliotek  uden  Bibliotekar 
og  uden  biblioteksmæssig  Ordning  passede  ikke 
til  1907 ;  og  som  Bibliotekar  ansattes  Ryberg- 
Hansen,  der  fik  den  Opgave  at  udarbejde  Kata¬ 
log  over  Samlingen;  dette  udkom  1910  og  sup¬ 
pleredes  i  Aarenes  Løb  med  ialt  6  Tillæg. 

Naar  man  kaster  Blikket  ind  i  den  Sal,  som 
Biblioteket  under  Riises  Formandsskab  rykkede 
ind  i,  forstaar  man,  hvad  han  tænkte  sig,  at  Bi¬ 
blioteket  skulde  blive,  nemlig  en  Læsehal,  hvor 


Teknikere  og  læge  Medlemmer  kunde  samles, 
læse  og  studere  sig  til  Viden  paa  Teknikens, 
Kulturens,  Kunstens,  Religionshistoriens,  ja  alle 
Omraader. 

Da  Bibliotekar  var  ansat,  Katalog  udgivet, 
var  der  adskillige  indre  Forhold,  som  stod  til¬ 
bage,  og  Ingeniør  Alex.  Foss  viste  som  Industri¬ 
foreningens  Formand  straks  Biblioteket  sin  In¬ 
teresse  ved  at  virke  med  dertil,  og  hans  Inter¬ 
esse  virkede  paa  Bestyrelse  og  Repræsentantskab. 
Budgettet  forhøjedes,  Kontor  og  Bibliotek  ad¬ 
skiltes,  og  dette  fik  sit  eget  Personale,  som  helt 
virker  i  Bibliotekets  Tjeneste.  Men  der  skete  to 
Ting,  som  ændrede  Planen  om  en  Industrifor¬ 
eningens  Læsehal.  Riise  selv  kaldtes  som  Ge¬ 
neralkommissær  til  den  baltiske  Udstilling,  og 
selve  Bibliotekssagen  fik  herhjemme  et  mæg¬ 
tigt  Opsving,  idet  Stat  og  Kommune  tog  sig  deraf, 
og  Kjøbenhavn  fik  sine  kommunale  Biblioteker 
og  Læsestuer. 

Driftsbestyrer  Engholm,  der  blev  Formand, 
og  Udvalgsmedlemmerne  Emil  Jørgensen  og 
Victor  Henriksen  fik  den  Opgave  at  skulle  føre 
Biblioteket  frem,  skyde  det  kunstindustrielle  og 
almendannende  til  Side  for  at  købe  Teknik  og 
atter  Teknik.  Det  blev  en  herlig  Tid  for  Biblio¬ 
teket;  mange  vil  erindre  dets  Hjælp  under  Kri¬ 
gen.  Endnu  taler  adskillige  om,  at  Industri¬ 
biblioteket,  som  det  populært  kom  til  at  hedde, 
den  Gang  paa  mærkelige  Maader  var  i  Besid¬ 
delse  af  nye  Værker,  som  ingen  andre  ejede  eller 
kunde  faa  her  til  Landet. 

I  de  Aar,  der  fulgte,  skete  der  en  forholds¬ 
mæssig  stor  Udvidelse  af  Biblioteket  Indhold. 
Der  anskaffedes  nye  Bøger,  og  ældre  Værker 
blev  suppleret;  der  dannedes  et  helt  moderne 
Haandbibliotek,  som  man  skal  søge  Mage  til, 
selv  i  udenlandske  tekniske  Bogsamlinger,  og 
halvtredje  Hundrede  Tidsskrifter  fremlagdes  i 
Hylderne.  Disse  Udvidelser  bevirkede,  at  Biblio¬ 
teket  trak  Folk  til  Foreningen,  for  skønt  Bøgerne 
nu  kan  faas  for  Penge,  er  det  godt  at  se  dem 
først;  det  er  nødvendigt  at  følge  med  i  Tidsskrif¬ 
terne,  og  desuden  har  Biblioteket  andre  Kilder 
at  øse  af  end  just  de  reglementært  udgivne  Bøger. 

Engholm  blev  ganske  vist  ligesom  Riise  lidt 
over  det  Hannover’ske  Syvaar;  men  andre  Hverv 
lagde  mere  og  mere  Beslag  paa  ham,  og  iaar 
indtraadte  Ingeniør,  Bogtrykker  Ivar  Jantzen  i 
Udvalget  og  blev  valgt  til  Formand  i  hans  Sted. 
Under  hans  Formandsskab  staar  Biblioteket  i  det 
næste  Syvaar  —  forhaabentlig  længere. 

Læsesalen. 


Bibliotekets  Historie  er  dog  ikke  blot  betegnet 
ved  Udvalgenes  Bestræbelser  for  at  udvide  det, 
men  ogsaa  ved  den  Gavn,  det  gør  Besøgende, 
Firmaer  og  Institutioner.  Efterhaanden  som 
Rejsebeskrivelser  og  det  underholdende  Stof 
blev  slidt  op,  og  der  kun  anskaffedes  tekniske 
Værker,  er  de  Besøgende  blevet  andre  end  tid¬ 
ligere.  Nu  er  det  polyteknisk  studerende,  Haand- 
værkere  og  Ingeniører,  eller  det  er  Fabrikanter 
og  Industridrivende,  som  af  en  eller  anden  Grund 
skal  overtage  nye  Bedrifter  eller  har  Følelsen  af, 
at  der  er  noget  nyt  at  gøre  paa  visse  Felter,  det 
er  kort  sagt  Folk,  som  hurtigt  skal  sætte  sig  ind 
i  noget  nyt  og  derfor  ønsker  Oplysninger  af  ny 
Dato  om  de  specielle  Emner. 

Her  i  Tidsskriftet  stod  for  nogle  Aar  siden  en 
Statistik,  som  viste  Benyttelsen  fra  Aar  til  Aar 
og  Maaned  til  Maaned,  saa  det  vil  være  tilstrække¬ 
ligt  at  tage  Tallene  fra  1847:  ca.  800  Bind  pr. 
Aar,  Tallene  fra  1907:  4394  og  fra  1917:  21879 
og  dertil  blot  føje,  at  de  første  7  Maaneder  af 
dette  Aar  opviser  Tallet  17  635. 

Men  naar  det  siges,  at  der  har  været  saa 
mange  Bind  i  Brug  —  enten  brugt  paa  Stedet  eller 
laant  hjem  — angiver  dette  Tal  alligevel  kun  en 
Del  af,  hvad  Biblioteket  yder  sine  Brugere.  Maaske 


er  det  kun  de  færreste,  som  ligefrem  laaner  Bø¬ 
ger  og  Tidsskrifter;  der  er  jo  i  Salen  Ordbøger, 
Handelskalendere  og  de  allerypperste  tekniske 
Haandbøger,  som  i  det  hele  taget  findes.  Hvor- 
meget  disse  Haandbøger  og  ikke  mindst  de  frem¬ 
lagte  Tidsskrifthefter  benyttes  daglig,  havde  in¬ 
gen  Anelse  om,  før  der  iaar  blev  optaget  Prøve¬ 
statistik,  og  denne  viste  en  Benyttelse  af  352  i  en 
Maaned,  da  Ekspeditionen  gennemsnitlig  var  78,5 
om  Dagen,  altsaa  omtrent  fire  en  halv  Gang  saa 
meget.  Herved  faar  man  et  mere  sikkert  Indtryk 
af,  hvor  stor  Eftersøgningen  kan  være  Dagen 
og  Aaret  igennem. 

Det  er  ikke  faa  Spørgsmaal,  der  undersøges  i 
Biblioteket;  men  det  gælder  her  som  i  alle  mo¬ 
derne  Biblioteker,  at  den,  der  stiller  vanskelige 
Spørgsmaal,  er  mest  kærkommen  —  enten  han 
kommer  selv  eller  sender  Spørgsmaalet  ind  ude 
fra  Landet.  Kun  til  Udlandet  har  det  været  Re¬ 
gel  ikke  at  ekspedere  Bøger,  og  dog  er  det  sket, 
at  de  gennem  Kommissionær  er  bragt  baade  til 
Norge  og  Sverige. 

Man  har  bl.  a.  bedt  om  Oplysninger  om  føl¬ 
gende:  Fabrikation  af  Haarnaale,  Bevikling  af 
Kanonrør,  Magnetstaals  Bearbejdning,  Wienerpap, 
Formler  for  Automobilmotorers  Kapacitet,  Sol- 

ure,  Luftsterilisering  ved  ultraviolette  Straaler, 
Luftindblæsning  for  at  faa  et  Pund  Smuld  til 
at  synes  større,  Asbestmasse  til  Tagbelægning, 
Farve  til  Skrivemaskinebaand  o.  s.  v.  Der  gaar 
neppe  en  Dag  uden  slige  vanskelige  Spørgsmaal, 
og  sjeldent  gives  blankt  op,  naar  Biblioteket 
for  Alvor  giver  sig  til  at  søge. 

Enkelte  kan  maaske  tvivle  om,  at  Bøger  og 
Henvisninger  til  Bøger  eller  Tidsskrifter  har  vir¬ 
kelig  Betydning  for  det  praktiske  Liv,  og  selv¬ 
følgelig  er  det  ikke  et  Biblioteks  Opgave  at  kon- 
trolere,  om  de  Oplysninger,  det  giver,  virkelig 
benyttes.  Naar  en  Mand,  der  har  søgt  Biblioteket 
og  modtaget  dets  Oplysninger,  er  gaaet,  er  han 
atter  en  fremmed  for  Personalet.  Anderledes  kan 
det  ikke  være.  Men  det  hænder,  at  Manden  kom¬ 
mer  igen,  og  det  er  hændt  mangfoldige  Gange, 
at  han  da  selv  har  fortalt,  hvilket  Udbytte  han 
har  haft. 

En  Besøgende  havde  saaledes  ifjor  faaet  en 
Oplysning;  men  iaar  var  Forholdene  ændrede, 
han  havde  sine  fem  Maskiner  staaende  og 
kom  for  at  l'aa  Litera  tur  angaaende  Anvendelsen. 
En  anden  kom  og  fremviste  en  Maskindel,  som 
var  lavet  efter  Bibliotekets  Boganvisninger,  og 
han  saa  af  vor  Katalogsamling,  at  han  kunde 
eksportere  den  billigere,  end  man  kunde  før  Kri¬ 
gen;  en  tredie  kom  og  fortalte,  at  et  Apparat, 
som  han  havde  fremstillet  efter  en  af  Bibliotekets 
Bøger,  netop  var  solgt  til  en  herværende  Insti¬ 
tution  og  var  ved  at  blive  indført  i  en  Nabo¬ 
kommune.  En  fjerde  har  for  længere  Tid  siden 
ogsaa  ved  Bibliotekets  Hjælp  gjort  en  lille  Op¬ 
findelse  saa  bekvem  og  udbredt,  at  Læseren  er 
i  Forbindelse  med  den  flere  Gange  daglig,  ifald 
han  da  har  elektrisk  Lys.  En  femte  har  endelig 
haft  saa  megen  Gavn  af  Biblioteket,  at  han  sendte 
Personalet  en  hel  Kasse  Frugt  som  Tak  —  skønt 
det  egentlig  var  Bøgerne,  han  skyldte  Taknem¬ 
lighed. 

Rækken  kunde  fortsættes  baade  med  ti  og 
tyve  til;  men  det  anførte  er  sikkert  tilstrække¬ 
ligt  til  at  fortælle,  at  der  i  Biblioteket  arbejdes 
paa,  at  Teknikere,  Ingeniører  og  Industrimænd 
ikke  skal  gaa  forgæves.  I  den  vanskelige  Tid, 
der  har  været  og  desværre  langt  fra  er  endt  endnu, 
vil  det  maaske  være  ønskeligt,  at  endnu  flere 
bliver  opmærksom  paa,  at  Biblioteket  eksisterer, 
og  bliver  opmærksom  paa,  at  et  Bibliotek  har 
mange  Veje  at  gaa,  før  det  behøver  at  give  tabt 
med  Hensyn  til  at  skaffe  den  søgende  de  Bog¬ 
oplysninger,  som  netop  han  har  Brug  for. 


Læsesalen  før  1913. 


Bibliotekets  Patentsystem. 

En  berømt  Professor  plejer  at  slutte  sine  Fore¬ 
læsninger  over  Teknikens  Literatur  med  Ordene:  Og 
saa  udkommer  der  hvert  Aar  paa  Dansk  omtrent  1500 
Patenter;  der  er  noget  at  tage  fat  paa  for  den,  som 
yderligere  har  Tid  tilovers  til  teknisk  Studium! 

Der  udstedes  virkelig  omkring  1500  Patenter  om 
Aaret;  hver  Mandag  kommer  en  hel  lille  Bog  inde¬ 
holdende  Beskrivelser  af  Juletræsfødder,  Fugleskræm¬ 
sler,  foruden  forskellige  Ting  til  Utøjsødelæggelse,  og 
mellem  alt  det  mærkværdige  findes  Beskrivelser  af 
virkelige  Opfindelser,  som  enten  gaar  nye  Veje  eller 
følger  tidligere  forladte  Spor  ind  paa  nye  Baner. 

Patentbeskrivelser,  som  de  udsendes  og  indbindes, 
6  a  10  Bd.  pr.  Aar,  er  et  rent  Pulterkammer,  hvor  det 
koster  Timers  Arbejde  at  finde  det,  som  har  ens  In¬ 
teresse,  et  Pulterkammer  saa  pakket,  at  man  maa 
ærgre  sig,  hvergang  man  vil  prøve  at  liste  Døren  op. 

Men  i  alle  Pulterkamre  kan  der  jo  bringes  Orden, 
og  i  Patenttidende  hersker  Orden  trods  den  tilsyne¬ 
ladende  Forvirring.  Hvert  Patent,  det  komiske  saavel 
som  de  betydningsfulde,  indordnes  under  en  af  Sy¬ 
stemets  Klasser,  en  for  Bagning,  en  for  Landbrug,  en 
for  Maskinelementer  o.  s.  v.,  89  Klasser  ialt,  af  hvilke 
enkelte  bugner  af  interessante  Ting. 

Uordenen  hidrører  fra,  at  Patenterne  mimereres, 
efterhaanden  som  de  udgaar,  saa  der  i  hvert  Bind 
findes  to  Hundrede  Patenter  om  aldeles  vidt  forskel¬ 
lige  Ting.  Om  Patentbureauerne  til  eget  Brug  har 
ordnet  deres  Eksemplarer,  har  ikke  offentlig  Interesse, 
Patentkommissionen,  hvis  Opgave  mere  er  forud  un¬ 
dersøgende  og  juridisk  end  vejledende  for  Publikum, 
har  til  de  patentsøgendes  Brug  som  andre  Steder  kun 
den  vældige  Række  af  Bind. 

I  Industriforeningens  Bibliotek  er  Patentbeskrivel¬ 
serne  ikke  blot  lagt  hver  til  sin  Klasse,  men  de  89 
Klasser  er  underdelte  i  323,  saaledes  at  f.  Eks.  Elektro¬ 
teknik,  Klasse  21,  er  delt  i  17,  Landbrug,  Klasse  45, 
i  22,  mens  enkelte  slet  ikke  er  delt. 

Forlanger  man  f.  Eks.  D.  P.  77  a,  faar  man  alt,  hvad 
der  er  taget  Patent  paa  angaaende  Ftyvemaskiner, 

Luftskibe,  Balloner  o.  desl.  fra  de  første  Forsøg  til  de 
allersidste.  Man  kan  paa  en  Gang  i  Læsesalen  faa 
hele  Materialet  udleveret,  studere  det  saa  grundigt, 
man  vil,  og  erfare,  hvilke  Ideer  der  har  været  oppe 
i  Tiderne  og  hvilke  Principer  der  har  gjort  sig  gæl¬ 
dende. 

Gaar  man  paa  andre  Biblioteker,  maa  man  møj¬ 
sommeligt  søge  sig  Stoffet  frem  i  Samlingens  enkelte 
Bind.  For  der  at  se  77  a  maa  man  gennemse  Regi¬ 
strene  først  og  derefter  udbede  sig  91  Bind,  og  med 
disse  Bind  foran  sig  studere,  hvad  der  i  Biblioteket 
leveres  i  et  Bundt  paa  139  Blade. 

Den,  som  kender  noget  til  Teknikens  Historie,  ved 
ogsaa,  hvilken  betydelig  Rolle  Patenter  og  Patentkrav 
har  spillet.  Biblioteket  besidder  flere  Bøger  fra  ældre 
og  nyere  Tid,  som  i  Virkeligheden  kun  er  kritisk 
Gennemgang  af  udtagne  Patenter  om  Skibspropeller, 
eller  hvad  der  nu  ellers  er  Tale  om.  Naar  Patenterne 
er  ordnet  systematisk  som  i  Biblioteket,  er  derved 
givet  Mulighed  for,  at  enhver,  som  har  Fagkundskab 
og  Kritik,  her  kan  studere  de  betydeligste  Fremskridt 
saa  at  sige  paa  deres  Tilblivelsesstadier. 

Men  mere  end  det  næsten,  for  man  kunde  anføre 
et  maaske  sjeldent,  men  helt  fornøjeligt  Kuriosum.  Vi 
sætter  det  Tilfælde,  at  der  er  udtaget  Patent  paa  en 
Damprenser  eller  rettere,  at  en  Mand  ønsker  at  vide, 
om  der  er  noget,  der  hindrer  ham  i  at  tage  Patent  paa 
en  Damprenser,  som  er  konstrueret  over  Centrifugal- 
principet,  saaledes  at  Vandet  udskilles.  Han  gaar  med 
sin  Tegning  til  Bureauer  og  Kommissioner  og  faar 
den  Besked:  den  skal  findes  i  Klasse  13.  Han  søger, 
Bureauer  og  Kommissioner  søger  langt  ud  over  den 
Tid,  man  ofrer  paa  den  Slags  Eftersøgninger,  men  i 
Klasse  13  findes  intet.  Saa  kan  Manden  gaa  hjem  og 
arbejde  videre  paa  sin  Idé,  udføre  Tegning,  Beskri¬ 
velse  og  Model  med,  hvis  han  ønsker  det.  Han  er 
sikker  paa,  at  der  foreløbig  intet  er,  der  hindrer  ham 
i  at  opnaa  Patent. 

Saa  vil  hans  gode  Stjerne,  at  han  næste  Dag  kom¬ 
mer  op  paa  Industribiblioteket  og  ser  de  mange  Æsker 
bag  Skranken;  han  spørger,  og  blot  for  at  konstatere 
Bibliotekets  Umulighed  stiller  han  Assistenten  det 
samme  Spørgsmaal,  han  tidligere  har  gjort  Bureauer 
og  Kommissioner.  Desværre  mangler  Assistenten  Fag¬ 
kundskab  og  forstaar  maaske  knapt  nok  Tegning  og 
Forklaring;  men  ganske  biblioteksmæssigt  spørger  han, 
om  den  fremmede  kan  tænke  sig,  hvad  en  Mand  kan 
falde  paa  at  benævne  en  saadan  Indretning.  Den  frem¬ 
mede  tænker  sig  om  og  udfinder  forskellige  Udtryk. 
Assistenten  fjerner  sig  for  at  hente  Kartoteket  til  alle 
de  32  000  Patenter,  som  er  udtaget  siden  1894;  han 
søger  mellem  Sedlerne  og  nævner  tilsidst  Klasse  82  b. 
Den  Besøgende  protesterer,  fordi  han  ved,  at  det  er 
umuligt  at  finde  noget,  ved  det  fra  Bureauer  og  Kom¬ 
missioner. 

Assistenten  fjerner  sig  atter,  denne  Gang  efter  Klasse 
82  b;  han  aabner  den,  og  øverst,  lige  ankommet,  lig¬ 
ger  det  Patent  paa  Vandseparator,  som  hindrer  alle 
nye,  og  hvis  Tilstedeværen  i  Klasse  82  beskæmmer 
Manden  med  alle  hans  Bureauer  og  Kommissioner. 

»Hvorfor  i  Alverden  sagde  de  andre  ikke  det?« 
spørger  han  i  Ærgrelse  over  den  Tid,  der  kunde  være 


spildt,  hvis  ikke  Emnekataloget  (som  der  forøvrigt 
ikke  findes  Mage  til  andetsteds)  havde  givet  bedre 
Besked.  Assistenten  kan  ikke  besvare  Spørgsmaalet, 
skønt  han  baade  fra  sit  Kartotek  og  fra  de  Besøgende 
ved,  at  Opfindere  har  Interesse  af  at  skjule  deres 
Patenter,  faa  dem  ind  under  en  anden  Klasse  end  de 
selvfølgelige,  give  dem  andre  Navne  end  de  naturlige 
—  men  Emnekataloget  finder  alligevel  Patenterne,  det 
er  jo  derfor,  det  er  grundlagt  og  føres  videre,  og  som 
det  ses,  kan  det  altsaa  enkelte  Gange  være  til  større 
Nytte,  end  det  oprindelig  var  indrettet  paa. 

Fra  den  Dag,  Bibliotekets  Patenter  blev  tilgænge¬ 
lige,  er  der  sket  stadig  Tilgang  af  nye  søgende;  en 
Prøvestatistik,  foretaget  en  Uge  igennem,  viste,  at  57 
Grupper  benyttedes  af  de  Besøgende,  og  heri  er  ikke 
medregnet,  at  et  udenbys  Bureau  lod  anstille  ind- 
gaaende  Undersøgelser  af  vore  udenlandske  Patenter 
en  hel  Søndag  igennem. 

Biblioteket  har  nemlig  ogsaa  de  udenlandske  Pa¬ 
tenter;  de  engelske  udgives  af  selve  Patentkontoret  i 
271  Smaabind,  som  omfatter  de  forskellige  Under¬ 
grupper  for  flere  Aar  ad  Gangen,  og  de  indeholder 
saaledes  et  meget  værdifuldt  Materiale  til  Teknikens 
Historie.  De  tyske  Patenter  udgives  paa  lignende 
Maade  som  de  danske;  det  er  derfor  et  besværligt 
Arbejde  at  gennemgaa  først  Aarsregistrene,  saa  de 
enkelte  Bind,  for  kun  at  naa  til  selve  Patentkravet 
og  i  heldigste  Tilfælde  en  stærkt  formindsket  Teg¬ 
ning. 

Da  de  danske  Patenter  ordnedes  systematisk,  var 
det  Meningen,  at  de  t}^ske  Patentbeskrivelser  ligeledes 
skulde  fremlægges  paa  samme  Maade;  Krigen  og  de 
senere  besværlige  Forhold  har  gjort  det  umuligt,  men 
Bestræbelserne  gaar  i  den  Retning.  Man  kan  nemlig 
nu  se,  hvorfor  det  er  heldigt,  at  Biblioteket  gaar 
videre.  Patentbeskrivelserne,  som  til  at  begynde  med 
kun  opfattedes  som  et  Supplement,  hvor  Bøger  endnu 
manglede,  er  blevet  et  Bibliotek  i  Biblioteket,  og  efter- 
haanden  som  Industrien  udvikles,  maa  dette  Special¬ 
bibliotek  udformes  mere. 

De  Industriforetagender,  som  beskæftiger  sig  med 
det  nye  i  Tiden,  maa  naturnødvendigt  holde  Øje  med 
Patenterne,  og  ligesom  de  store  udenlandske  Kon¬ 
cerner  har  deres  private  Patentkontorer,  maa  den 
danske  Industri  i  sin  Helhed  være  nødt  til  at  rette 
Blikket  herpaa.  Biblioteket  har  allerede  i  stigende 
Grad  erfaret,  at  Firmaer  sender  deres  Konstruktører 
til  dets  Patentsystem  for  ved  at  forfølge  enkelte  Spe¬ 
cialer  netop  at  sikre  Firmaet  mod,  baade  at  andre 
kommer  det  i  Forkøbet  og  at  det  selv  forgriber  sig 
paa  andres  Ret. 

De  sidste  Tiders  Benyttelse  har  vist,  at  der  her 
ligger  en  betydelig  Opgave  for  Biblioteket.  Faghjælp 
og  juridisk  Bistand  i  Patentsager  ligger  naturligvis 
udenfor  dettes  Rækkevidde;  men  Firmaer,  som  tvungne 
af  Forholdene  har  været  nødt  til  at  holde  Øje  med 
Verdenen  udenom,  har  allerede  set,  hvor  let  og  sik¬ 
kert  det  grundlæggende  Arbejde  kan  udføres,  naar 
Patenterne  arkiveres  som  i  Biblioteket.  Men  sikkert 
vil  endnu  flere  lære  at  gaa  samme  Vej,  og  forhaabent- 
lig  er  Biblioteket  da  ogsaa  i  Stand  til  at  yde  sin  rent 
biblioteksmæssige  Hjælp. 

Kataloget  1923. 

Det  Katalog,  som  netop  er  afsluttet,  er  i  høj  Grad 
forskelligt  fra  det  gamle  fra  1910.  Lægger  man  dem 
ved  Siden  af  hinanden,  vil  Indtrykket  straks  være,  at 
1923  staar  under  Sparsommelighedens  Tegn.  Der  er 
ikke  en  Overflødighed,  Linierne  staar  saa  tætte,  som 
det  næsten  er  muligt,  og  saa  er  det  maskinsat. 

Men  trods  det  sparsomme  Præg  i  det  ydre,  har 
Kataloget  1923  alligevel  visse  Fordele,  hvorved  Ind¬ 
holdet  gøres  mere  levende  for  den,  som  har  Inter¬ 
esse  af  selv  at  undersøge,  om  der  i  Biblioteket  enten 
i  dets  Værker  eller  andre  Steder  findes  Literatur  om 
det  Speciale,  som  har  Betydning  i  et  givet  Øjeblik. 

Paafaldende  vil  det  være  for  den,  som  aabner  Kata¬ 
loget,  at  Grupperne  ofte  har  saa  store  Tal,  og  at  der 
undertiden  er  store  Spring  mellem  Tallene.  Dette  be¬ 
ror  paa,  at  Decimalsystemet,  hvorefter  Kataloget  er 
ordnet,  tager  Hensyn  til  den  hele  samlede  Literatur 
og  ikke  blot  f.  Eks.  til  Teknik,  som  er  Hovedstammen 
i  Industriforeningens  Bibliotek.  Maaske  kan  der  dog 
ved  nogle  faa  Ord  gives  Klarhed  over  Systemets  Op¬ 
bygning  og  Hovedgrupper,  og  derefter  vil  det  være 
lettere  at  orientere  sig  med  Hensyn  til  mere  under¬ 
ordnede  Inddelinger. 

Den  menneskelige  Viden  tænkes  repræsenteret  af 
Enheden;  denne  deles  ved  10  Decimaler  i  10  Hoved¬ 
grupper:  Bogkundskab,  Teologi,  Filosofi,  sociale  Viden¬ 
skaber,  Sprog,  Naturvidenskab,  Teknik  o.  s.  v.  De  10 
Decimaler  underdeles  hver  med  10,  disse  atter  med 
10,  og  saaledes  kan  Delingen  fortsættes,  hvor  der  er 
Anledning  til  at  føje  nye  Grupper  ind.  Strengt  taget 
skulde  de  enkelte  Grupper  hedde  0,1  o.  s.  v.,  men 
dette  0,  udelades,  og  f.  Eks.  Naturvidenskab  hedder 
som  antydet  blot  5. 

Et  Eksempel  vil  tydeligere  forklare,  hvorledes  nye 
Grupper  dannes.  Hovedgruppe  6  er  Teknik,  og  In- 
geniørteknikens  Tal  er  62;  Maskiningeniørtekniken 
naas  i  tredie  Decimal  621.  Blandt  de  nye  Decimaler 
kan  vi  fremføre  7;  621  7  handler  om  Fabriker  og  Værk¬ 
steder,  og  for  hver  ny  femte  Decimal,  som  føjes  til 
disse  fire,  angives  Godsets  Gang  gennem  Fabriken  og 
til  de  forskellige  Værksteder. 

Idet  Systemet  altid  tager  det  almene  forud  for  det 
specielle,  betegner  Tallet  621  71  selve  Indretningen  af 
Fabrikerne,  derefter  kommer  Støberiet  621  72  og 
Smedeværkstedet  621  73.  I  621  74  findes  Snedkeriet, 
hvor  Modellerne  udføres,  og  i  621  75  Tegnestuen,  hvor 
Enkelthederne  udformes,  og  derefter  følger  de  mere 
specielle  Værksteder. 

Man  kunde  paa  tilsvarende  Maade  følge  de  enkelte 
Hovedgrupper  ud  i  Undergrupper,  og  der  vilde  da 
være  Grund  til  at  beundre  den  Sikkerhed,  hvormed 
hele  Systemet  er  bygget  op.  Denne  metodiske  Sikker¬ 
hed  har  ogsaa  bevirket,  at  Decimalsystemet  straks 
vandt  Bifald  og  blev  indført  ved  Biblioteker  baade  i 
Amerika  og  England  —  herhjemme  kendes  det  alle¬ 
rede  fra  vore  to  tekniske  Biblioteker  og  noget  modi¬ 
ficeret  fra  vore  Folkebiblioteker.  Men  ikke  mindst  er 
det  indført  i  engelske,  tyske  og  franske  Tidsskrift¬ 
indekser,  saaledes  at  det  ofte  har  Betydning  at  kende 
Decimaltallene  for  de  Specialer,  man  har  Interesse  for. 


Oprindelig  grundlagdes  Systemet  af  den  amerikan¬ 
ske  Bibliotekar  M.  Dewey,  og  det  omfattede  straks 
Delingen  med  3  Decimaler;  men  det  belgiske  og  fran¬ 
ske  Institut  de  bibliographie  udvidede  det  med  flere 
Decimaler,  og  baade  i  Bruxelles  og  Paris  arbejdes 
stadig  paa  at  gøre  Systemet  saa  moderne  som  muligt. 

Det  kan  nemlig  ikke  nægtes,  at  Decimalsystemet 
som  alle  andre  Systemer  har  sin  Begrænsning  og  sine 
Fejl,  og  de  fleste  hidrører  fra,  at  Systemet  grundlagdes 
paa  en  Tid,  da  f.  Eks.  Elektroteknik  kun  var  en  Gren 
af  Maskintekniken,  621  3,  da  Jernbeton  kun  opfattedes 
som  et  ubetydeligt  kemisk-teknisk  Fag,  og  da  Rela- 
tivitetsprincipet  ikke  var  kendt.  Andre  Begrænsninger 
hidrører  fra,  at  Systemet  opstod  i  et  Land,  hvor 
f.  Eks.  Kanalanlæg  betragtes  som  sideordnet  Fag  med 
Vandbygning,  medens  andre  kan  slaa  de  to  sammen 
til  et. 

I  Bibliotekets  Katalog  er  Systemet  fulgt  —  Afvigel¬ 
ser  vilde  nemlig  kun  bringe  Forvirring  for  de  Inge¬ 
niører,  der  iforvejen  kender  det;  men  Kataloget  har 
optaget  de  Forbedringer,  som  de  evropæiske  Insti¬ 
tuter  er  enige  om;  de  er  fulgt,  fordi  de  allerede  gen¬ 
findes  i  de  forskellige  Indekser,  som  bruger  Systemet. 

Naar  Læseren  nu  blader  i  Kataloget,  vil  han  se 
adskillige  Parenteser,  Kolon,  Anførselstegn,  og  selv¬ 
følgelig  har  disse  Tegn  Betydning.  De  danner  nye 
Grupper  eller  angiver  Lande  eller  Tidsrum;  deres 
Betydning  forklares  i  selve  Kataloget.  Selv  om  disse 
Tegn  ved  første  Øjekast  forvirrer,  har  de  stor  Be¬ 
tydning  ved  Katalogisering,  men  navnlig  i  Indekser, 
hvor  man  med  disse  og  flere  Tegn  kan  angive  en 
Bogs  Indhold  selv  for  den,  der  ikke  forstaar  dens 
Sprog  —  dog  saa  langt  er  vort  Katalog  ikke  naaet. 

Kataloget  giver  en  Udsigt  over,  hvilke  Bøger  der 
findes  i  Biblioteket;  men  det  giver  tillige  Anvisning 
paa,  hvor  man  udenfor  de  egentlige  Bøger  kan  søge 
Literatur  om  de  Specialiteter,  man  ønsker  oplyst.  De 
store  Samlingsværker,  Forskningsarbejder  over  social¬ 
økonomiske,  arkitektoniske  og  tekniske  Emner,  navn¬ 
lig  dog  de  sidste,  er  opløst  i  deres  Bestanddele,  og 
ved  et:  »Forlang«  er  angivet,  hvor  den  paagældende 
Literatur  er  at  søge. 

Maaske  vil  Brugeren  undre  sig  over,  at  et  fore¬ 
løbig  saa  lille  Bibliotek  anvender  et  saa  udspeciali¬ 
seret  System,  hvor  mange  Grupper  helt  mangler  Lite¬ 
ratur,  nogle  kun  har  ganske  enkelte  her  i  Biblioteket. 
Svaret  herpaa  er  tildels  givet  i,  at  Systemet  er  inter¬ 
nationalt;  den,  der  maaske  kun  finder  een  Bog  under 
et  højt  Tal,  vil  kunne  være  heldig  under  dette  Tal 
at  finde  mange  Tidsskriftartikler  i  Bibliotekets  mo¬ 
derne  Indekser.  Men  hertil  kommer,  at  den,  der  har 
fulgt  Bibliotekets  Vækst  de  sidste  Aar,  har  nogen  Grund 
til  at  forvente,  at  Gruppens  ene  Bog  er  blevet  til 
flere,  og  at  de  oversprungne  nu  helt  tomme  Grupper 
snart  faar  Tilvækst. 

Katalog  1923  adskiller  sig  ogsaa  fra  det  fra  1910 
ved,  at  Forfatterlisten  er  sparet.  Det  er  gjort,  fordi  af 
to  Hundrede  spørger  i  Biblioteket  kun  en  om  Værker 
af  en  bestemt  Forfatter.  I  Stedet  for  Forfatterregister 
findes  derimod  en  Liste  over  mere  end  3000  Emner 
med  Henvisningstal. 

Enhver,  som  vil  vide,  om  Biblioteket  har  Literatur 

om  det,  han  ønsker  oplyst,  kan  søge  i  Emneregistret, 
og  under  den  eller  de  Grupper,  som  Tallene  angiver, 
vil  han  finde  al  herhenhørende  Literatur.  De  daglig 
Besøgende  i  Biblioteket  vil  forøvrigt  i  den  der  siden 
1915  fremlagte  Emneliste  allerede  have  benyttet  den 
Fremgangsmaade.  Og  her  vil  baade  en  mere  ud¬ 
videt  Emneliste  og  Liste  over  Nyanskaffelser  findes 
i  Læsesalens  Kartotek  sammen  med  Forfatter-Karto¬ 
teket  og  det  systematiske.  Men  til  Hjemmebrug  og 
for  udenbysboende  vil  Bibliotekets  nye  Katalog  kunne 
gøre  god  Fyldest,  navnlig  naar  den,  der  vil  følge  med, 
vil  lægge  Mærke  til  de  Nyanskaffelser,  som  publiceres 
lier  i  ^Tidsskrift  for  Industri«. 

Fremtidsperspektiv  til  1930. 

Besøger  man  første  Gang  et  Bibliotek  og  vil  danne 
sig  et  Skøn  over,  hvorvidt  man  har  Interesse  af  at 
komme  der  tiere,  vil  det  i  Reglen  blive  den  Samling 
af  Haandbøger,  der  staar  fremme  til  Publikums  Af¬ 
benyttelse,  som  først  virker  paa  en.  Alle  de  Rækker 
af  Ordbøger,  af  Konversationsleksika,  af  almindelige 
personalhistoriske,  juridiske  og  økonomiske  Værker, 
som  netop  det  Bibliotek  anser  for  at  være  de  Be¬ 
søgende  uundværlige  saa  at  sige  hvert  Minut  paa 
Dagen,  bliver  saaledes  en  Angivelse  af  Bibliotekets 
Retning  og  Bestræbelser. 

Industriforeningens  Bibliotek  har  lagt  Vægt  paa,  at 
der  her  bydes  det  absolut  bedste;  fra  Maaned  til 
Maaned  er  foretaget  Smaaudvidelser,  som  nu  tilsam¬ 
men  danner  et  Haandbibliotek,  hvori  de  Besøgende 
intet  savner.  Og  nederst  i  den  store  Sal  er  iaar  op¬ 
stillet  10  Reoler,  hvis  Indhold  er  beregnet  for  Tek¬ 
nikere,  som  hurtigt  vil  tilegne  sig  den  nye  Viden,  der 
kan  erhverves  gennem  de  nyeste  Encyklopædier.  Side 
om  Side  staar  Haandbøger  for  Ingeniører,  for  Maskin¬ 
byggere,  for  Kemikere  og  for  Handelsmænd. 

Blandt  Bøgerne  for  Handelsmænd  vil  ogsaa  den 
Industrimand,  som  søger  Afsætning  for  sine  Varer, 
finde  de  Værker,  der  kan  vejlede  ham,  og  navnlig  vil 
han  der  finde  en  Række  Eksport-  og  Industrikalen¬ 
dere  samt  Handelskalendere  og  Telegrafkoder,  der 
paa  et  Øjeblik  orienterer  ham  om  mange  Mulig¬ 
heder.  Staar  han  med  sine  færdigtrykte  Reklamer, 
behøver  han  blot  at  sende  sin  yngste  Kontorist  op 
med  Konvoluter.  Som  Regel  vil  en  Skrivemaskine 
kunne  stilles  til  Raadighed  for  Masseudskrivning,  og 
den  unge  Mand  kan  komme  hjem  til  Kontoret  med 
Adresser  paa  saa  at  sige  Alverdens  Aftagere  skrevet 
udenpaa  Konvoluterne. 

Haandbiblioteket  vil  vokse  af  sig  selv;  men  Haand¬ 
bøger  er  den  Literatur,  som  sidst  optager  det  nye. 
Lærebøger,  der  skifter  med  nye  Lærere  eller  nye 
Metoder,  er  næsten  hurtigere,  og  et  Bibliotek,  som 
lægger  Vægt  paa  at  være  i  Føling  med  Tiden,  maa, 
som  det  har  været  Skik  i  Industriforeningens  Biblio¬ 
tek,  anskaffe  førende  Lærebøger,  baade  de  danske  og 
udenlandske.  Ifølge  en  sund  Tradition  kan  det  kunst¬ 
neriske  ikke  helt  skubbes  til  Side,  dertil  spiller  det 
for  megen  Rolle  baade  i  det  daglige  Liv  og  ved  Ud¬ 
førelsen  af  mangfoldige  rent  industrielle  Frembrin¬ 
gelser,  og  Biblioteket  kunde  ønske,  at  det  Fag  ikke 
blev  tilsidesat  altfor  stærkt. 


Men  Industrimanden,  som  med  Ængstelse  imødeser 
de  kommende  Aar,  kan  med  Rette  spørge  sig  selv 
om,  hvorledes  det  vil  gaa  med  den  Samling  af  Special¬ 
værker  og  Bøger,  som  staar  i  Bibliotekets  Arkiver. 
Han  kan  spørge,  om  det  nye  Katalog,  der  har  regi¬ 
streret  hele  Bogsamlingen,  skal  betyde,  at  nu  kom¬ 
mer  der  Syvaarshvile  i  Boganskafi'elser,  i  Arbejdet 
med  at  gøre  Værkerne  tilgængelige,  kort  sagt  en  Til¬ 
stand  som  den,  der  enkelte  Gange  har  raadet  i  Biblio¬ 
tekets  Historie. 

Svaret  maa  gives  af  det  Arbejde,  som  udføres  i 
Biblioteket  for  at  tilrettelægge  forud.  Indtil  forleden, 
da  det  nye  Katalog  blev  fremlagt,  har  der  i  Læse¬ 
salen  syv  Aar  igennem  ligget  to  Emnekataloger,  som 
til  enhver  Tid  gav  Publikum  Oplysning  om  alt,  gam¬ 
melt  og  nyt,  som  var  i  eller  kom  til  Biblioteket.  At  de 
er  blevet  brugt,  viser  den  Omstændighed,  at  der  efter- 
haanden  tre  Gange  maatte  ofres  nyt  Bind  paa  dem, 
og  det  var  ved  disse  Katalogers  Hjælp  let  at  skaffe 
Literatur  frem  til  de  Specialer,  som  var  oppe  i  Tiden. 
Dette  Emneregister  findes  nu  i  det  trykte  Katalog, 
men  det  omfatter  kun  Bøgerne,  omfatter  altsaa  kun 
en  ringe  Del  af  Bindene  bag  Glasruderne. 

Det  er  ovenfor  nævnt,  at  der  i  Biblioteket  er  ud¬ 
arbejdet  et  tilsvarende  Seddelkatalog  til  de  32  000 
danske  Patentbeskrivelser.  Men  Patenter  og  Bøger  er 
kun  Yderpunkter  i  teknisk  Literatur.  For  den,  som 
vil  følge  med,  er  der  andre  Kilder  til  Kundskab  om 
tekniske  Fremskridt,  og  er  Patenterne  det  første  Spring 
fra  at  være  kun  Forretningshemmeligheder,  saa  bli¬ 
ver  Billedannoncer  og  Forretningskataloger  de  to 
næste. 

Det  ved  enhver  Industrimand  af  Erfaring,  men  de 
færreste  er  alligevel  saa  forudseende,  at  de  lader 
Billedannoncer  ordne  eller  Kataloger  gemme.  Den 
Dag  kommer,  da  det  udenlandske  Katalog  bliver  ak¬ 
tuelt,  eller  da  de  store  Indlægsblade  i  Z.  V.  D.  eller 
E.  T.  Z.  faar  vital  Interesse  —  men  det  bliver  for  vidt¬ 
løftigt  at  arkivere  al  den  Slags. 

Et  industriteknisk  Bibliotek  1930  maa  iforvejen  have 
betænkt  de  Tilfælde.  Her  i  Tidsskriftet  har  det  været 
omtalt,  at  Biblioteket  har  anlagt  en  Samling  Firma¬ 
kataloger.  Og  nu,  da  Bibliotekskatalog  og  Omstillings¬ 
arbejde  er  endt,  staar  denne  Samling  foran  en  Ud¬ 
videlse.  Men  Udvidelsen  maa  ske  under  stærk  Del¬ 
tagelse  fra  Firmaernes  Side  —  disse  Linier  retter  ny 
Opfordring  til  alle  interesserede  om  altid  at  betænke 
Biblioteket  med  de  nyeste  nye. 

Ganske  vist  synes  Tiden  nu  ikke  just  gunstig 
for  at  annoncere,  men  maaske  er  det  netop  derfor, 
at  de  Besøgende  ikke  blot  studerer  Tidsskrifternes 
Indlægs-  og  Billedannoncer,  men  senere  vender  til¬ 
bage  for  at  søge  bestemte.  Biblioteket  har  bemærket 
sig  dette,  og  derfor  gemmes  nu  Annoncer  med  ske¬ 
matiske  eller  helt  udførte  Tegninger  af  Maskiner  eller 
Nyheder;  de  registreres,  og  længe  varer  det  ikke,  før 
de  skal  vide  at  gøre  sig  gældende  paa  den  Plads,  de 
optager. 

Patentet,  Billedannoncen ,  Kataloget  er  de  første 
Trin  for  en  teknisk  Opfindelse  til  at  naa  ind  i  Special¬ 
værkerne,  hvorfra  Nyhederne  efterhaanden  bliver 
Allemandseje.  Men  selv  om  Biblioteket  havde  disse 

fire  Afdelinger  i  den  fuldkomneste  Orden,  vilde  1930 
dog  savne  et  vigtigt  Oplysningsmiddel:  Tidsskrifterne. 

Selvfølgelig  vil  Biblioteket  vedblive  at  holde  sine 
Tidsskrifter;  men  det  er  ikke  nok  at  samle  dem,  lade 
dem  indbinde  og  stille  paa  Plads.  Man  ved,  hvor 
umuligt  det  er  senere  at  finde  en  bestemt  Artikel, 
som  igen  faar  Betydning;  man  kan  anvende  Timer, 
Dage  paa  at  søge  og  maa  dog  tilsidst  opgive  det. 
For  at  Tidsskrifter  ikke  skal  staa  døde  hen,  maa  de 
indholdsregistreres,  hver  Artikel  maa  tid-  og  sted¬ 
fæstes  og  Registersedlerne  ordnes. 

I  Biblioteket  er  udarbejdet  Seddelregister  til  dan¬ 
ske  tekniske  Tidsskrifter  af  Betydning;  men  det  er 
langtfra  nok,  de  udenlandske  er  vigtigere,  og  1930 
maa  kunne  forlange,  at  de  Tidsskrifter,  som  Industri¬ 
foreningens  Bibliotek  finder  det  nødvendigt  at  ofre 
Penge,  Bind  og  Plads  til,  virkelig  er  tilgængelige  i 
den  Forstand,  at  deres  Indhold  kan  findes  frem  og 
blive  anvendt,  naar  det  senere  kræves,  kort  sagt  ak¬ 
tualiseres. 


Hvilket  enormt  Arbejde,  der  her  maa  udføres,  tæn¬ 
ker  de  færreste  paa.  Men  for  at  Biblioteket  kan  byde 
Industrien  et  Hjælpemiddel,  som  den  let  kan  arbejde 
med  i  det  kommende  Aarti,  saa  maa  de  nævnte  Af¬ 
delinger:  Patenter,  Kataloger,  Annoncebilleder,  Bøger 
samt  danske  og  udenlandske  Tidsskrifter  være  saa- 
ledes  tilgængelige,  som  her  er  forklaret. 

Kartotek  over  Bøgerne  kan  være  godt  nok;  men 
der  maa  tillige  banes  Vej  til  alle  Afdelinger;  Karto¬ 
teket  maa  kunne  føre  hver  Enkelthed,  hver  Spe¬ 
cialitet  frem  fra  alle  Afdelinger.  Først  da  kan  Indu¬ 
strien  virkelig  faa  Gavn  af  sin  Literatur,  og  først  da 
er  Biblioteket  noget  andet  end  Opbevaringssted  for 
gemte,  glemte,  betydningsløse  Sager. 

Industrien  i  1923  har  faaet  sit  Bibliotek  i  de  Aar, 
som  gik  forud;  Industrien  i  1930  maa  skabe  sit  Bi¬ 
bliotek  nu,  derfor  maa  den  allerede  nu  anskaffe  og 
gøre  det  anskaffede  brugbart,  aktualisere  det  med 
Fremtiden  for  Øje.  Anskaffe  og  aktualisere  er  altsaa 
Løsenet  for  Industriens  Bibliotek.  O.  Thyregod. 


Tidsskriftarkivet. 


Den  elektriske  Belysnings  historiske  og  tekniske  Udvikling 

Af  Driftsbestyrer  O.  Engholm. 


Vi  er  nu  naaet  op  til  vore  Dage  og  har  set,  at  Ud¬ 
viklingen  har  frembragt  en  Række  Elektricitetsvær¬ 
ker,  der  dels  forsyner  Forbrugere  med  Jevnstrøm  og 
dels,  naar  Forholdene  taler  derfor,  med  Vekselstrøm, 
og  det  skal  her  bemærkes,  at  for  Belysningen  spiller 
det  økonomisk  set  kun  en  Rolle  for  Buelampebelys¬ 
ningen,  om  det  er  Jevnstrøm  eller  Vekselstrøm,  der 
forsynes  med,  idet  Vekselstrømsbuelampen  er  mindre 
økonomisk  end  Jevnstrømsbuelampen;  men  da  Bue¬ 
lampen  nu  er  ved  at  gaa  under  i  Konkurrencen  med 
Glødelampen,  er  dette  altsaa  uden  Betydning  for  Val¬ 
get  af  Driftssystemet. 

De  to  Hovedformer  for  Belysning  er  og  har  i  hele 
den  Tid,  i  hvilken  det  elektriske  Lys  har  været  an¬ 
vendt,  været  Buelampen  og  Glødelampen,  men  inden¬ 
for  hver  af  disse  to  Grupper  er  der  med  Aarene  op- 
staaet  mange  nye  konstruktive  Former.  Ser  vi  først 
paa  Buelamperne,  da  deles  disse  efter  deres  Regule¬ 
ringsstrøms  Indretning  i  Shunt-Serie-  og  Differential- 


(Sluttet.) 

lamper,  ligesom  der  selvfølgelig  ogsaa  i  rent  meka¬ 
nisk  Henseende  findes  et  stort  Antal  forskellige  Ud¬ 
førelser.  Det  bliver  for  vidtløftigt  her  at  komme  ind 
paa  disse  Enkeltheder,  dels  fordi  Buelampen  som 
nævnt  er  ved  at  forsvinde,  dels  fordi  det  egentlig  kun 
har  Interesse  for  Fagfolk.  Udadtil  kan  skelnes  imel¬ 
lem  Lamper  med  kort  Brændetid  og  Lamper  med 
lang  Brændetid;  dette  sidste  er  selvfølgelig  i  de  fleste 
Tilfælde  det  mest  ønskelige,  da  en  hyppig  Skiften  af 
Kul  koster  Tid  og  Ulejlighed;  den  simpleste  Løsning 
er  at  indrette  Lamper  med  lange  Kul,  men  dette  gør 
Lampen  voluminøs;  den  næste  Maade  er  ved  at  inde¬ 
slutte  Lysbuen  enten  helt  eller  delvis  i  Glaskupler, 
der  er  saa  tæt  lukkede,  i  alle  Tilfælde  i  Bunden,  at 
Ilttilførslen  bliver  lille  og  derved  Kullenes  Afbræn¬ 
ding  langsommere.  Dette  Princip  kom  først  praktisk 
frem  for  ca.  15  Aar  siden  ved  den  saakaldte  Jandus- 
lampe,  en  Modifikation  deraf  findes  i  den  danske 
Lierslampe.  Her  skal  tilføjes,  at  den  indelukkede  Lys- 

bue  kræver  en  større  Lanipespænding;  den  derved 
fremkomne  forøgede  Lysstyrke  ekvivalerer  imidlertid 
ikke  den  ved  den  større  Spænding  foraarsagede  Ener¬ 
giforøgelse,  saaledes  at  disse  Lamper  i  Økonomi  ikke 
kommer  saa  højt  som  Lampen  med  den  aabne  Lys¬ 
bue,  ligeledes  vil  den  indvendige  Kuppel  absorbere 
noget  af  Lyset  og  kræve  en  Del  ekstra  Renholdelse. 

Det  næste  praktiske  Fremskridt,  der  iøvrigt,  ligesom 
den  lukkede  Glaskuppel,  har  været  udført  ved  mange 
Konstruktioner  selv  saa  langt  tilbage  som  i  Halv¬ 
fjerdserne  og  Firserne,  er  den  nedadvendende  Flam¬ 
me  og  de  skraa  Kul;  dette  Princip  er  ved  ganske  mo¬ 
derne  Buelamper  taget  op  i  stor  Maalestok,  og  som 
det  synes  med  Held;  derved  opnaas,  i  Modsætning  til 
de  lodrette  over  hinanden  ordnede  Kul,  der  af  Hen¬ 
syn  til  den  regelmæssige  Afbrænding  har  været  mest 
benyttet,  at  Lyset  kastes  nedad  i  en  for  Benyttelsen 
mere  fordelagtig  Retning,  medens  de  almindelige  Bue¬ 
lamper  faar  en  kedelig  lyssvåg  Kegle  nedefter.  Ende¬ 
lig  skal  nævnes  den  saakaldte  Flammebuelampe  ogsaa 
kaldet  Bremerlampe  eller  Effektbuelampe,  hvor  man 
har  opnaaet  endog  betydelig  højere  Nyttevirkning  ved 
forskellige  Tilsætninger  af  Metalsalte  til  Kullene,  der 
derved  giver  en  meget  stor  Lysforøgelse,  ganske  vist 
paa  Bekostning  af  Lysets  Farve,  der  i  de  fleste  Til¬ 
fælde  er  ret  uheldig;  her  skal  for  en  Fuldstændigheds 
Skyld  tilføjes,  at  mange  Lamper  yderligere  forsynes 
med  en  Slags  Charmottereflektor  foroven  tæt  over 
Buen,  der  tjener  til  at  nyttiggøre  en  Del  af  de  opad- 
gaaende  Lysstraaler;  selvfølgelig  kan  man  ogsaa  finde 
flere  af  de  ovennævnte  Systemer  forenede  i  særlige 
Lampekonstruktioner,  men  en  nærmere  Udvikling 
heraf  vil  føre  for  vidt. 

Inden  jeg  forlader  Buelampen,  skal  jeg  nævne  en 
noget  uegentlig  Buelampe,  nemlig  Kvægsølvlampen, 
der  for  10  å  12  Aar  siden  i  nogle  Aar  vandt  en  endog 
meget  stor  Udbredelse,  den  gjorde  sig  særlig  bemær¬ 
ket  ved  sit  meget  lidt  flatterende  Lys,  der  var  meget 
rigt  paa  kemiske  Straaler,  den  egnede  sig  derfor  kun 
til  Reklamebrug  og  til  Oplysning  i  det  fri  samt  i  store 
Rum,  hvor  Lysets  Udseende  ikke  spillede  nogen  Rolle; 
til  Gengæld  var  det  et  meget  billigt  Lys,  ja  vel  nok  det 
billigste  af  alle  kendte  Belysningsmidler.  Kvægsølv- 
lampens  Lys  frembringes  ved  en  Lysbue  imellem 
Kvægsølvelektroder  indesluttede  i  et  Glas-  eller  Kvarts¬ 
rør;  det  stærke  Lys  skriver  sig  hovedsagelig  fra  de 
derved  opstaaede  Kvægsølvdampe.  Med  Hensyn  til 
de  mekaniske  Finesser,  skal  jeg  ikke  komme  nær¬ 
mere  ind  paa  disse  udover  den  Bemærkning,  at  Buen 
indledes  ved  at  vippe  Kvartsrøret  saaledes,  at  Kvæg¬ 
sølvet  løber  fra  den  ene  Side  til  den  anden  og  derved 
indleder  Buen. 

Buelampen  egner  sig  kun  til  store  Lysenheder  imel¬ 
lem  1000  og  3000  Normallys-Enheder,  og  kommer  man 
under  dette,  vil  man  ved  moderne  Belysning  altid  gaa 
til  Glødelampebelysning;  efter  at  man  i  de  senere  Aar 
er  kommen  mere  og  mere  ind  paa  at  bruge  store  1I2 
Watts  Glødelamper,  er  Buelampen  efterhaanden  ble¬ 
ven  fortrængt  af  disse. 

Glødelampens  Fremkomst  har  til  Trods  for  dens 
langt  ringere  Økonomi  været  Hovedaarsagen  til  Elek- 
tricitetsproduktionens  raske  Udvikling,  den  egnede  sig 


i  Begyndelsen  kun  til  Belysning  i  smaa  Enheder,  og 
Kultraadsglødelampen  vandt  til  Trods  for  sin  absolute 
økonomiske  Underlegenhed  en  enestaaende  Udbre¬ 
delse  og  har  derved  tilstrækkelig  tydeligt  vist,  at  det 
langtfra  er  Billigheden  alene,  der  bestemmer  en  Vares 
Udbredelse.  I  de  sidste  20  Aar  har  der  været  arbejdet 
med  stor  Energi  paa  at  fremskaffe  en  mere  økono¬ 
misk  Lampe,  og  det  har  selvfølgelig  været  Konkurren¬ 
cen  med  Gassen,  der  har  fremkaldt  den  stærke  Trang 
til  Forbedring.  Nernstlampen  var  det  første  Resultat 
af  Bevægelsen,  og  man  opnaaede  dengang  virkelig  en 
praktisk  Nedgang  fra  3,3  til  2  Watt  pr.  H.L.  ganske 
vist  paa  Bekostning  af  flere  Bekvemmeligheder,  og 
uden  at  man  dengang  lagde  tilbørlig  Vægt  paa,  at  den 
forbedrede  Økonomi  fordrede  en  hyppig  Udveksling 
af  Glødelegemer  for  ikke  at  være  illusorisk.  Nernst¬ 
lampen  er  nu  et  tilbagelagt  Standpunkt  undtagen  til 
ganske  specielle  Formaal,  saaledes  er  den  særlig  godt 
egnet  til  smaa  Projekteringsapparater.  Efter  Nernst¬ 
lampen  kommer  Tantallampen  med  sine  1,7  Watt  pr. 
H.L.,  dette  var  atter  et  stort  Fremskridt,  der  dog  ikke 
straks  kunde  udnyttes  efter  Fortjeneste  paa  Grund  af 
Vanskeligheden  ved  at  fabrikere  holdbare  Lamper  til 
de  almindelig  anvendte  Spændinger. 

Medens  Tantallampen  langsomt  undergik  de  nød¬ 
vendige  Forbedringer,  opstod  imidlertid  nye  Lamper 
med  endnu  mindre  Forbrug.  Maalet  var  at  opnaa  1 
Watt  pr.  H.  L.,  og  dette  blev  muligt  ved,  at  man  i  Lig¬ 
hed  med  Tantal  fandt  Metoder  til  Bearbejdning  af 
andre  tungt  smeltelige  Metaller  eller  Legeringer,  saa- 
som  Wolfram,  Osmium  o.  1.  De  saakaldte  1  Watts  Me- 
taltraadslamper  har  nu  ca.  15  Aars  praktisk  Udvikling 
bag  sig;  selv  om  de  ikke  kan  siges  at  være  helt  fuld¬ 
komne,  er  der  dog  opnaaet  saa  store  Forbedringer, 
saavel  i  virkelig  Holdbarhed,  som,  hvad  der  ikke  er 
mindst  vigtig  i  Retning  af  Ensartethed  i  Fabrikationen, 
at  man  nu  med  Sikkerhed  kan  sige,  at  Kultraadslam- 
pen  har  udspillet  sin  Rolle. 

Grænsen  for,  hvor  langt  man  kan  komme  i  Økonomi 
med  en  Glødelampe,  ligger  som  bekendt  hovedsagelig 
i,  hvor  højt  man  kan  gaa  i  Temperaturen,  uden  at  Me¬ 
tallet  langsomt  begynder  at  forflygtige,  hvorved  Traa- 
den  ikke  alene  hurtigt  svækkes,  men  ogsaa  ved  at  af¬ 
sætte  Metaldampe  paa  Glasset  bringer  Lysstyrken  ned. 

For  ca.  10  Aar  siden  kom  man  for  de  større  Lampe¬ 
typers  Vedkommende  endnu  et  Skridt  videre  med  Hen¬ 
syn  til  Økonomiforbedring,  idet  man  opnaaede  0,8 
å  0,85  Watt  pr.  H.L.  fra  200  H.L.  og  opefter,  altsaa 
en  15  å  20  pCt.  yderligere  Besparelse;  herved  var 
Konkurrencemuligheden  med  mindre  Buelamper  fuldt 
ud  naaet.  Ovenstaaende  Forbedring  er  opnaaet  ved 
en  Modifikation  i  Fremgangsmaaden,  hvorpaa  Vaeu- 
met  i  Lampen  frembringes,  idet  der  tilsættes  Brint, 
og  det  har  ved  Forsøg  vist  sig,  at  man  under  disse 
Forhold  kan  gaa  endnu  et  Stykke  op  med  Temperatu¬ 
ren,  før  ovennævnte  kritiske  Punkt  indtræder.  Ende¬ 
lig  er  man  i  de  seneste  Aar  ad  samme  Vej  naaet  ned 
til  et  Forbrug  af  ca.  1I2  Watt  pr.  H.L.  ved  at  tilsætte 
andre  Luftarter. 

Inden  jeg  gaar  over  til  at  beskæftige  mig  med  den 
økonomiske  Side  af  Sagen,  skal  jeg  slutte  min  Beskri¬ 
velse  af  elektriske  Belysningslegemer  med  at  nævne 

et  Par  særlige  Muligheder.  Tesia  har  som  bekendt 
lige  fra  Midten  af  Halvfemserne  og  indtil  vore  Dage 
søgt  ad  helt  andre  Veje,  nemlig  ved  at  bruge  Veksel¬ 
strømme  af  meget  høje  Spændinger  og  Frekvenser,  at 
skabe  et  nyt  Lys  med  ganske  andre  Egenskaber,  det 
saakaldte  kolde  Lys,  hvor  de  med  Lysfænomenerne 
altid  følgende  Varmestraaler  var  bragt  ned  til  det 
mindst  mulige;  noget  praktisk  brugbart  har  ban  endnu 
ikke  opnaaet,  men  der  ligger  Muligheder  for  Fremti¬ 
den,  der  ikke  maa  undervurderes. 

En  anden  Retning,  der  allerede  er  naaet  frem  til 
brugbare  Former,  er  Moorelyset;  i  og  for  sig  er  det 
ikke  nyt  som  Eksperiment,  tbi  dets  Forbillede  Geissler- 
røret  skriver  sig  som  tidligere  nævnt  fra  Aar  1700, 
men  dets  praktiske  Tillempelse  skriver  sig  fra  Begyn¬ 
delsen  af  dette  Aarhundrede,  og  det  var  Amerikaneren 
Dr.  Moore,  der  fandt  en  praktisk  Løsning,  der  paa  en 
forbløffende  simpel  og  dog  sikker  Maade  hæver  de 
Ulemper  som  Geisslerrøret  er  i  Besiddelse  af.  Geissler- 
røret  kræver  nemlig  et  ret  bestemt  Vacum,  og  i  alle  Til¬ 
fælde  maa  dette  Vacum  ikke  underskride  en  vis  Stør¬ 
relse,  imidlertid  viser  Praksis,  at  Geisslerrør  efter  kort 
Tids  Brug  bliver  »haarde«,  d.  v.  s.  Vacumet  bliver  for 
lavt,  og  de  maa  da  simpelt  ben  kasseres.  Her  er  det,  at 
Dr.  Moore  har  funden  en  praktisk  Løsning  ved  sin 
saakaldte  Ventil;  denne  bestaar  af  en  Kulkegle,  der  er 
dækket  af  Kvægsølv,  paa  dette  Kvægsølv  flyder  et 
Glasrør,  der  foroven  er  forsynet  med  en  Jernkerne,  der 
omsluttes  af  en  Strømspole  i  Primærkredsløbet;  naar 
Vacumet  bliver  for  godt,  stiger  Primærstrømmen, 
Glasrøret  hæves  et  lille  Stykke  op,  derved  kommer 
Spidsen  af  Keglen  over  Ivvægsølvoverfladen,  og  Røret 
suger  et  lille  Kvantum  Luft  ind,  sec.  Spændingen  fal¬ 
der,  Primærstrømmen  falder,  og  Ventilen  lukker  sig 
igen;  denne  simple  Ordning  er  i  Virkeligheden  uhyre 
praktisk  og  paalidelig.  Systemet  kræver  Anvendelsen 
af  lange  Glasrør,  der  maa  samles  paa  Stedet,  men 
selve  Svejsningen  af  de  lange  Rør  volder  ingen  prakti¬ 
ske  Vanskeligheder  og  udføres  med  en  Lethed  og  Akku¬ 
ratesse,  som  gør  et  godt  Indtryk.  Hvad  Moorelysets 
Økonomi  angaar,  da  er  det  ikke  let  at  sammenligne 
med  andre  Lyskilder,  da  vi  er  vant  til  at  fotometrere 
Lys,  der  er  koncentrerede  i  bestemte  Punkter;  imidler¬ 
tid  kan  Sammenligninger  foretages  over  Fladebelys¬ 
ningen,  frembragt  af  henholdsvis  Moorelyset  og  anden 
Belysning  anbragt  i  Rum  af  bestemte  Dimensioner  og 
paa  bestemte  Maader,  men  der  klæber  altid  noget  af 
Tilfældigheden  ved  saadanne  Forsøg.  Efter  hvad  der 
kan  oplyses,  er  Moorelyset  anbragt  under  gode  For¬ 
hold  lige  saa  billigt  som  Metaltraadslampen,  men  hø¬ 
rer  altsaa  foreløbig  ikke  til  vore  billigste  Belysnings¬ 
midler,  iøvrigt  synes  det  i  de  senere  Aar  helt  at  være 
opgivet  i  Konkurrencen,  men  det  er  ingenlunde  umu¬ 
ligt,  at  det  kommer  op  igen.  Med  Hensyn  til  Farven 
bar  Moorelyset  en  stor  Fordel,  idet  dets  Lys  er  blødt 
og  behageligt;  det  fremstilles  i  to  Farver,  et  rødligt, 
der  fremkommer  ved  Kvælstoftilsætning,  og  som  gi¬ 
ver  en  smuk,  varm  Belysning,  og  et  hvidt  Lys,  der 
frembringes  ved  Kulsyretilsætning  i  Røret,  der  falder 
meget  nær  sammen  med  Dagslyset;  dette  sidste  kan 
benyttes  til  Fotografering  og  benyttes  meget  i  Farve¬ 
rier,  Atelier’ er  og  andre  Forretninger,  hvor  det  kommer 
an  paa  Farveudvalg  ved  kunstig  Belysning. 


En  Gene  klæber  ved  Moorelyset,  nemlig  de  synsfor¬ 
styrrende  Fordoblinger  af  det  sete,  som  indtræder  ved 
Genstande,  der  er  i  hurtig  Bevægelse;  dette  hidrører  fra 
Vekselstrømmen  og  kan  delvis  ophæves  ved  at  anlægge 
trefasede  Anlæg,  iøvrigt  er  det  under  normale  Forhold 
ikke  særlig  fremtrædende. 

For  en  Fuldstændighed«  Skyld  skal  nævnes  den 
i  de  sidste  Aar  fremkomne  Glimlampe,  der  nærmest  er 
et  kort  Geisslerrør,  hvor  Lyset  koncentrerer  sig  om 
Katoden,  idet  Glasset  er  fyldt  med  en  dertil  egnet 
Luftart  (Neon)  ved  lavt  Tryk.  Lampen  har  ikke  no¬ 
gen  stor  Nyttevirkning,  men  den  kan  bygges  til  et  me¬ 
get  lille  Wattforbrug  pr.  Lampe,  nemlig  fra  2  til  5 
Watt  og  synes  godt  egnet  til  Belysning  paa  Trapper, 
i  Soveværelser  og  som  Natbelysning.  Lyset  er  rigt 
paa  røde  og  gule  Straaler  og  har  en  meget  lille  Over- 
fladeklarhed.  Den  lysende  Katode  kan  formes  som 
Bogstaver  og  kan  derved  virke  i  Reklameøjemed. 

Hvor  vanskeligt  det  er  ikke  alene  praktisk,  men 
endog  videnskabeligt  at  bestemme  og  regne  med  Lys¬ 
enheder,  faar  man  først  et  Begreb  om  ved  at  arbejde 
dermed.  Man  hjælper  sig  derfor  med  Tilnærmelser, 
der  ofte  gør  Resultaterne  af  Sammenligningerne  mis¬ 
visende  og  faktisk  ogsaa  benyttes  dertil,  alt  efter  de 
Interesser  Forfatteren  har.  Ikke  alene  Lysets  forskel¬ 
lige  Farve  giver  Anledning  til  Vanskeligheder,  men 
ogsaa  de  ulige  Lysstyrker  i  forskellige  Retninger;  man 
hjælper  sig  her  oftest  med  Vedtægter,  og  de  Lysstyr¬ 
ker,  der  angives  i  Praksis,  er  da  intet  Udtryk  for  den 
middelsfæriske  Lysstyrke,  men  er  sædvanlig  Lys¬ 
styrken  i  en  bestemt  Plan,  f.  Eks.  den  horisontale  el¬ 
ler,  som  ved  Buelampen  den  hemisfæriske  Lysstyrke. 

For  at  have  en  omtrentlig  Sammenligning  mellem  de 
forskellige  Belysningsarters  Nyttevirkning  og  Udgif¬ 
terne  baserede  paa  de  nuværende  Dagspriser  er  neden- 
staaende  Skema  opstillet. 

Omkostninger  ved  forskellig  Belysning: 


Gas  . 

30 

Øre  pr.  Kubikmeter, 

Petroleum  .... 

30 

»  »  Liter, 

Elektricitet  .... 

50 

»  »  KWh. 

pCt.  Nytte- 

Øre  pr. 

virkning. 

100H.L.T. 

Gas-Snitbrænder  .  .  .  . 

.  0,4 

37,0 

Elektr.  Kultraadslampi 

e  . 

.  5,0 

16,4 

Petroleum  . 

.  0,5 

12,5 

Metaltraadslampe  .  .  .  . 

.  17 

5,4 

Gas-Glødelys  . 

.  4,0 

4,7 

Alm.  Buelampe . 

.  23 

4,0 

l/2  Watts  Lampe  . .  . . 

.  32 

2,9 

Flammebuelampe  . .  . . 

.  46 

2,0 

Qurazlampe  . 

.  65 

1,4 

Som  det  vil  ses,  har  Buelampen  og  Metaltraadslam¬ 
pen  nu  ikke  mere  nogen  økonomisk  Konkurrent,  efter 
at  selv  Gasglødelyset  er  dyrere,  og  i  Konkurrencen 
bliver  Metaltraadslampen  ikke  alene  paa  Grund  af 
sine  Bekvemmeligheder,  men  ogsaa  fordi  den  lader 
sig  dele  i  mindre  og  mere  passende  Enheder,  i  Praksis 
mere  og  mere  ganske  eneraadende. 

For  at  forstaa,  hvorfor  de  forskellige  Lyskilder  vir¬ 
ker  saa  forskelligt  paa  Øjet,  maa  det  først  bemærkes, 
at  Lysets  Farve  har  en  meget  væsentlig  Betydning  ikke 

alene  for  ikke  at  trætte  Øjet,  men  ogsaa  for  at  faa 
de  rette  Farver  frem  i  de  belyste  Genstande.  Et  lidt 
rødligt  Lys  vil  f.  Eks.  virke  behageligt  for  Øjet,  me¬ 
dens  det  kolde  Lys  virker  uroligt. 

For  Farvebestemmelsernes  Vedkommende  kommer 
det  an  paa,  at  Lyset  selv  indeholder  saa  mange  Farver 
som  muligt  og  i  det  rette  Forhold;  som  man  ved,  inde¬ 
holder  Sollyset  alle  mulige  Farver  fra  rødt  til  violet, 
og  paa  samme  Maade  vil  de  kunstige  Lyskilder  virke 
mest  levende,  dersom  de  indeholder  hele  Spektret,  og 
først  saa  vil  det  kunne  gengive  de  Farver,  som  vi  i 
Naturen  er  vant  til  at  kalde  de  rigtige  Farver. 

Foruden  Lysets  Farve  er  ogsaa  Overfladeklarheden 
af  Betydning,  idet  et  for  stærkt  Lys  virker  blændende 
og  derfor  maa  overdækkes  eller  spredes  for  at  give  en 
behagelig  Virkning.  For  at  forstaa  Overfladeklarheden 
har  jeg  opstillet  nedenstaaende  Skema,  der  tydeligt  vi¬ 
ser,  hvorledes  vore  moderne  Lyskilder  destoværre  i 
denne  Henseende  ikke  er  det  ideelle  Lys,  som  vore 
gamle  Belysningsformer. 

Overfladeklarhed : 

Stearinlys .  0,4— 0,5  H.L./cm2 

Petroleum .  0,75  — 

Gas-Glødenet .  1,5 — 4,5  — 

Kultraadslampe .  60 — 65 

Metaltraadslainpe .  125—175  — 

Halvwatlampe .  700  — 

Sommerhimmel .  0,4  — 

Maanebelysning .  0,1— 0,2  — 

□□□□□□ 

Valutakonferencen. 

Da  de  Udtalelser,  som  Industriraadets  Repræ¬ 
sentant  paa  Nationalbankens  Valutakonference, 
Fabrikant  C.  F.  Jarl,  fremsatte  paa  Konferen¬ 
cens  første  Møde,  er  blevet  misvisende  gengivet, 
skal  vi  oplyse,  at  Fabrikant  Jarl  paa  det  føl¬ 
gende  Møde  udtalte: 

»Jeg  tror  ikke,  at  nogen  i  denne  Forsamling 
har  misforstaaet  mine  Udtalelser  ved  sidste  Møde, 
men  ifølge  det  stenografiske  Referat  kan  de  mis- 
forstaas,  og  de  Meddelelser,  Dagspressen  har 
bragt,  er  i  hvert  Fald  misforstaaet.  Maaske  har 
jeg  ikke  udtrykt  mig  klart  nok  og  ønsker  derfor 
nu  at  præcisere,  at  naar  jeg  har  udtalt,  at  jeg 
ikke  tror,  at  man  kan  komme  ind  paa  Restrik¬ 
tioner  mere,  har  jeg  kun  tænkt  paa  de  Restrik¬ 
tioner,  der  var  foreslaaet  i  Valutakommissionens 
Flertalsbetænkning,  f.  Eks.  Rationering  af  visse 
Varer,  og  jeg  forbeholder  mig  paa  rette  Tids¬ 
punkt  at  komme  ind  paa  Industriens  Krav  om 
Toldforhøjelse  til  Støtte  for  den  nødstedte  In¬ 
dustri  og  eventuel  Importregulering  til  Beskyt¬ 
telse  for  samme,  begge  Dele  som  Støtte  for  dansk 
Valuta«. 


Mindre  Meddelelser. 

Handelsomsætningen  mellem  Norge  og  Danmark. 

Industriraadet  har  fra  det  herværende  norske  Ge¬ 
neralkonsulat  modtaget  et  interessant  Memorandum 
angaaende  Handelsomsætningen  mellem  Norge  og 
Danmark. 

Det  fremgaar  heraf,  at  Danmark  i  1921  staar  som 
Nr.  5  i  Rækken  af  de  Lande,  med  hvilke  Norge  staar 
i  regelmæssig  Handelsforbindelse.  Omsætningen  i  1921 
har  andraget  6,3  pCt.  af  Norges  samlede  Udenrigs¬ 
handel. 

Handelsbalancen  har  altid  været  i  Danmarks  Fa¬ 
vør.  Medens  Norge  i  1921  købte  Varer  for  n.  Kr.  95,7 
Miil.,  androg  Norges  Eksport  til  Danmark  n.  Kr.  36,8 
Miil.  (ekskl.  Fragt). 

Over  Halvdelen  af  Norges  Eksport  til  Danmark 
skyldes  Norgesalpeter  (48107  Tons).  Endvidere  eks¬ 
porteredes  af  andre  kunstige  Gødningsstoffer  8569  Tons 
Superfosfat  samt  1440  Tons  Natriumnitrat.  Af  Fisk  og 
Fiskeprodukter  eksporteredes  3471  Tons  til  Danmark. 

Norges  Import  fra  Danmark,  Mili.  n.  Kr.  95,7  er 
fordelt  paa  følgende  Varer:  Madvarer  til  Beløb  af 
45,3,  Miil.  n.  Kr.  Skibe  8,7  Mili.  n.  Kr.,  Bøger  7,8  Miil. 
n.  Kr.  diverse  Maskiner  3,2  Miil.  n.  Kr.,  Uld  og  Silke¬ 
varer  3  Mili.  n.  Kr.,  beredte  Huder,  Skind,  2,8  Mili.  n. 
Kr.,  samt  forskellige  mindre  væsentlige  Varer. 

Memorandum’et,  der  henligger  til  Gennemsyn  i  In¬ 
dustriraadets  Sekretariat,  slutter  med  at  paapege  den 
overordentlig  store  økonomiske  Betydning,  de  to  Lande 
har  for  hinanden,  og  mener,  at  Vareomsætningen  mel¬ 
lem  Danmark  og  Norge  yderligere  maa  kunne  øges 
betydelig,  hvilket  synes  bevist  under  Krigen,  hvor  de 
to  Lande  i  større  Udstrækning  end  nu  var  henvist  til 
at  dække  det  nødvendigste  Behov  af  Fødevarer  og 
Raastoffer  til  Industrien  hos  hinanden. 

.  □□□□□□ 

Organisations-  og  Foreningsmeddelelser. 

Prøvemessen  i  Neapel. 

I  Tilslutning  til  tidligere  Meddelelse  fra  Udenrigsmi¬ 
nisteriets  Oplysningsbureau  for  Erhvervene  angaaende 
den  Prøvemesse,  der  agtes  afholdt  i  Neapel  i  Dagene 
16.— 30.  September  d.  A.,  har  Bureauet  meddelt,  at  der 
i  Henhold  til  Indberetning  fra  Gesandtskabet  i  Rom 
vil  blive  tilbudt  fremmede  Udstillere  og  Besøgende 
forskellige  Fordele,  derunder  bl.  a.  Reduktion  af  Jern¬ 
banetaksterne,  antagelig  med  40  pCt.,  fri  Transport 
af  Varer,  der  skal  udstilles  og  som  forsendes  med 
Skibsfartselskaberne  »Italia«,  »Societå  Italiana  dei 
Servizi  Marittimi«  og  »Adria«,  samt  en  Rabat  paa  Bil¬ 
letprisen  af  75  pCt.  for  Udstillere,  50  pCt.  for  Besø¬ 
gende. 

Endvidere  meddeles  det,  at  Turistbureauet  E.  N.  I.  T. 
i  Neapel  yder  Rejsende  alle  ønskede  Oplysninger,  og 
at  Speditionsfirmaet  »Luciano  Franzosini«  paatager 
sig  Risiko  for  Varetransporter. 

Indførsel  til  Østrig. 

Fra  Udenrigsministeriets  Oplysningsbureau  for  Er¬ 
hvervene  har  Industriraadet  modtaget  Meddelelse  om, 
at  en  Del  Varer  efter  1.  Juni  d.  A.  kun  kan  indføres 
til  Østrig  efter  indhentet  Tilladelse  fra  »Zentralstelle 
fur  Ein-,  Aus-  und  Durchfuhrbewilligungen«.  Dette  gæl¬ 
der  saaledes  bl.  a.  for:  Garn  for  Detailsalg,  Kraver  og 
Manchetter  (Herrelinned),  Elastiske  Vævevarer,  Væve- 
og  Possementmagervarer,  Kamme  og  Haarpynt  af  an¬ 
dre  Drejer-  og  Snittestoffer  end  Træ,  Folier  og  Tuber 
af  Tin,  fortinnet  Bly  eller  Blylegeringer,  Forskellige 
Metalvarer,  Aluminiumsfolier  og  forskellige  Alumini¬ 
umsvarer. 

Udstilling  af  Landbrugsmaskiner  og  Redskaber  i  Paris. 

Fra  Udenrigsministeriets  Oplysningsbureau  for  Er¬ 
hvervene  har  Industriraadet  modtaget  Meddelelse  om, 
at  den  3.  Udstilling  af  Landbrugsmaskiner  og  Redska¬ 
ber  i  Paris  vil  finde  Sted  i  Januar  Maaned  1924  i  det 
store  Palæ  i  Champs  Elysées.  Anmeldelse  maa  finde 
Sted  inden  den  15.  Oktober  d.  A.  til  »Le  Commissa- 
riat  Général  du  Salon  de  la  Machine  Agricole«,  8  Rue 
Jean  Goujon,  Paris  (VIII é),  hvorfra  Reglementer  og 
Anmeldelsesblanketter  vil  kunne  erholdes. 

Polske  Handels  forhold. 

Gennem  Udenrigsministeriet  har  Industriraadet 
modtaget  en  Indberetning  fra  Gesandtskabet  i  War- 
schau,  hvoraf  fremgaar,  at  den  polske  Regering  ved 
en  Forordning  af  28.  Juli  d.  A.  har  ophævet  Største¬ 
delen  af  de  for  kort  Tid  siden  indførte  Restriktioner 
i  Handelen  og  Omsætningen  med  fremmede  Deviser. 
Saaledes  faar  de  tidligere  autoriserede  Institutioner 
igen  Ret  til  at  indkøbe  fremmed  Valuta  og  Ret  til 
at  afgive  denne  til  deres  Klienter  i  alle  Tilfælde,  hvor 
det  ikke  drejer  sig  om  Dækning  til  Køb  af  Luksus¬ 
varer,  over  hvilke  en  F'ortegnelse  vil  blive  udstedt. 

Der  er  endvidere  truffet  særlige  F'orholdsregler  for 
at  faa  stillet  en  Del  af  den  ved  Eksport  indkomne 
Valuta  til  Regeringens  Disposition. 

Dansk  Industriudstilling  i  Briissel. 

Fra  Belgien  har  Industriraadet  modtaget  en  officiel 
Opfordring  til  at  arrangere  en  dansk  Industriudstil¬ 
ling  i  Briissel  i  Løbet  af  1924.  Udstillingen  skulde  an¬ 
tagelig  holdes  nogenlunde  indenfor  samme  Rammer, 
som  den  fornylig  i  Kjøbenhavn  afholdte  belgiske  Ud¬ 
stilling,  og  dens  Varighed  skulde  være  begrænset  til 


et  kortere  Tidsrum,  saaledes  at  Udgifterne  ved  en 
Deltagelse  kunde  indskrænkes  til  et  ret  beskedent  Be¬ 
løb.  Idet  Industriraadet  mener,  at  en  saadan  Udstil¬ 
ling  kan  have  Betydning  for  den  danske  Industri,  har 
man  henstillet  til  de  forskellige  Industrigrene  at  over¬ 
veje,  om  de  for  deres  Vedkommende  maatte  være  inter¬ 
esseret  i  eventuelt  at  deltage  i  en  saadan  Udstilling  — 
og  give  Industriraadets  Sekretariat  Meddelelse  derom. 
Denne  Opfordring  gælder  ogsaa  Virksomheder,  der 
ikke  har  modtaget  Cirkulære  fra  Raadet.  Saafremt 
det  viser  sig,  at  der  i  videre  Kredse  er  Sympati  for 
Tanken,  vil  Industriraadet  paabegynde  de  forbere¬ 
dende  Arbejder,  og  en  samlet  Plan  vil  derefter  blive 
forelagt  de  Virksomheder,  der  mener,  at  de  eventuelt 
vil  deltage  i  Udstillingen. 

Danske  Eksportmuligheder  i  Argentina. 

Gennem  Udenrigsministeriets  Oplysningsbureau  for 
Erhvervene  har  Industriraadet  modtaget  en  Indberet¬ 
ning  fra  Gesandtskabet  i  Buenos  Aires  angaaende  de 
danske  Eksportmuligheder  i  Argentina. 

Beretningen  behandler  indgaaende  og  interessant 
Spørgsmaalet  om  alle  de  Formaliteter,  der  maa  iagt¬ 
tages  ved  Eksport  til  Argentina,  og  fremkommer  paa 
Foranledning  af  Gesandtskabets  Erfaring  for,  at  flere 
danske  Firmaer  paa  Grund  af  utilstrækkeligt  Kend¬ 
skab  til  det  argentinske  Marked  selv  stiller  deres  Eks¬ 
portmuligheder  adskillige  Hindringer  i  Vejen. 

Beretningen  henligger  til  Gennemsyn  i  Industri¬ 
raadets  Sekretariat,  og  det  anbefales  Firmaer,  der  er 
interesseret  i  Eksport  til  Argentina  at  gøre  sig  bekendt 
hermed. 

Letlands  Udenrigshandel  og  Eksport  til  Danmark. 

Fra  Udenrigsministeriets  Oplysningsbureau  for  Er¬ 
hvervene  har  Industriraadet  modtaget  en  Indberet¬ 
ning  fra  Konsulatet  i  Riga  vedrørende  Letlands  Uden¬ 
rigshandel  og  Eksporten  til  Danmark  i  1922. 

Indberetningen  henligger  til  Gennemsyn  i  Industri¬ 
raadets  Sekretariat. 

Til  Gennemsyn. 

I  Industriraadets  Sekretariat  henligger  til  Gen- 
nemsjn : 

Et  Antal  Tryksager  omhandlende  den  internatio¬ 
nale  Udstilling  for  Opfindelser  og  industrielle  For¬ 
bedringer,  der  agtes  afholdt  i  Turin  8.— 30.  Sep¬ 
tember  d.  A. 

Industriforeningens  Ombygning. 


GENNEM  mange  Aar  har  en  Udvidelse  af 
Industriforeningens  Lokaler  staaet  paa  Dags¬ 
ordenen,  men  Krigsforholdene  og  Dyrtiden  har 
stadig  udskudt  Arbejdets  Paabegyndelse.  Nu  er 
imidlertid  en  meget  væsentlig  Del  af  de  store 
Planer,  som  foreligger,  bragt  til  Udførelse.  Med 
den  enestaaende  centrale  Beliggenhed,  Industri¬ 
bygningen  har,  var  det  naturligt,  at  Planerne 
først  og  fremmest  samlede  sig  om  at  skabe 
mere  rummelige  Udstillings-  og  Mødelokaler, 
end  Bygningen  tidligere  besad.  Manglen  paa 
moderne  Udstillings-  og  Kongreslokaler  i  Lan¬ 
dets  Hovedstad  har  medvirket  til,  at  man  ved 
de  store,  nu  foreløbig  tilendebragte,  Udvidelser 
atter  har  ført  Industribygningen  tilbage  i  Ret¬ 
ning  af  den  Karakter  af  udpræget  Udstillings¬ 
bygning,  som  den  havde  fra  første  Færd  af, 
idet  det  vil  erindres,  at  Industribygningen  op¬ 
rindelig  er  anlagt  med  den  store  Industriudstil¬ 
ling  i  1872  for  Øje.  Den  Gang  var  de  nuværende 
Gaardsrum  i  Industribygningens  Indre  taget  med 
ind  under  den  store  Udstillingshal,  og  det  er 
forsaavidt  i  god  Tradition  af  Bygningens  op¬ 
rindelige  Udnyttelse,  at  man  nu  fra  den  tid¬ 
ligere  Midtersal  foreløbig  har  bygget  en  Tver- 
fløj  ind  i  den  nordre  Gaard,  medens  en  tilsva¬ 
rende  Hal  senere  vil  komme  til  Udførelse  mod 
Syd. 

De  nu  fuldendte  Ombygninger  og  Udvidelser 
angaar  da  i  det  væsentlige  følgende:  Den  gamle 
Udstillingssal  i  Midterfløjen  er  bleven  udvidet 
meget  betydeligt,  saaledes  at  den  nu  i  Længden 
andrager  37  Meter  og  i  Bredden  13,5  Meter.  I 
umiddelbar  Tilslutning  til  Midtersalens  Galeri 
er  bygget  en  ny  Foredragssal  af  mere  hensigts¬ 
mæssig  Form  og  væsentlig  smukkere  udstyret 


end  den  gamle.  Med  direkte  Adgang  fra  Midter¬ 
salens  Gulvniveau  er  der  endvidere  tilbygget  den 
nævnte  nordre  Sidesal  med  tilhørende  Galeri 
og  forskellige  Sidesale  og  Lokaliteter.  Med  den 
projekterede  tilsvarende  sydlige  Tverfløj  vil  det 
samlede  Gulvareal  i  Industribygningens  egent¬ 
lige  Udstillingslokaler  herefter  blive  1400  Kva¬ 
dratmeter,  hvortil  kommer  Salenes  Galerier  med 
et  Gulvareal  af  525  Kvadratmeter. 

Naar  hele  Bygningskomplekset  er  færdigt,  vil 
de  4  Sale,  der  kan  bruges  baade  særskilt  og 
under  eet,  udgøre  det  største  Kompleks  i  sin 
Art  i  Kjøbenhavn.  Alle  Lokalerne  er  fuldt  ud 
moderne  udstyret  med  Ovenlys  og  fortrinlige 
Varme-  og  Ventilations-Anlæg;  overhovedet  er 
der  ofret  meget  paa  i  Industriens  Bygning  at 
skabe  saadanne  Ventilationsforhold,  at  den  sæd¬ 
vanlige  daarlige  Luft,  der  ellers  otte  præger 
Udstillingslokaler,  ikke  skal  kunne  spores  her, 
selv  ved  den  stærke  Tilstrømning  Industri¬ 
foreningens  Udstillinger  tør  paaregne.  De  sam¬ 
lede  Udgifter  til  hele  denne  Ombygning  vil  an¬ 
drage  ca.  800  000  Kr. 

De  nye  Udstillingslokaler  har  iøvrigt  faaet 
den  smukkest  mulige  Indvielse  ved  den  store 
og  vellykkede  Udstilling,  den  danske  Tekstil¬ 
industri  afholder  i  Industribygningen  i  Dagene 
fra  7.  — 17.  September.  Det  er  Industriforeningens 
Haab,  at  denne  Udstilling  og  den  forudgaaende 
ikke  mindre  vellykkede  Læder-  og  Skotøjs¬ 
udstilling  vil  blive  efterfulgt  til  Stadighed  af 
tilsvarende  kollektive  Udstillinger  fra  øvrige  dan¬ 
ske  Produktionsgrene  til  Gavn  og  Propaganda 
for  vor  hjemlige  Tilvirkning.  Men  foruden  slige 
Udstillinger  af  udpræget  industriel  Karakter, 
hvoriblandt  maaske  kunde  komme  mere  per- 

manente  Industri-  og  Eksportudstillinger,  vil  de 
nye  Sale  selvfølgelig  ogsaa  blive  anvendt  i  an¬ 
dre  Udstillingsøjemed,  til  Kongresser,  Møder, 
Smaaudstillinger  o.  1. 

Sluttelig  skal  kun  omtales,  at  samtidig  med 
disse  store  Arbejder  foregaar  der  en  tilsvarende 
Ombygning  og  Modernisering  af  Industribyg¬ 


ningens  Kontorlokaler,  en  Ombygning,  der  vil 
give  Industriraadet  fuldt  ud  moderne  og  værdige 
Repræsentations-,  Ekspeditions-  og  Kontorloka¬ 
ler  og  bl.  a.  skabe  en  ny  og  smuk  Opgang  til 
denne  Del  af  Bygningen  ved  Anbringelsen  af  en 
ny  Indgangsportal  i  Fløjen  mod  Kunstindustri¬ 
museet. 


©  ©  © 

,, Danske  Textilfabrikkers  Udstilling44. 

Den  ferste  industrielle  Specialudstilling  i  Industribygningens  nye  Lokaler. 


Den  7.  September  aabnede  den  danske  Tekstil¬ 
industri  en  stor  og  smuk  Udstilling  i  Industri¬ 
foreningens  ombyggede  og  udvidede  Udstillings¬ 
sale.  Udstillingen,  hvori  deltager  en  meget  fyl¬ 
dig  Repræsentation  for  samtlige  Grene  af  vor 
Tekstilindustri,  former  sig  som  en  overmaade 
vellykket  Generalmønstring  af  den  hjemlige  Pro¬ 
duktions  øjeblikkelige  Ydeevne,  og  det  skal  straks 
slaas  fast,  at  Udstillingen  er  blevet  en  Sukces 
ikke  blot  takket  være  de  udstillede  Varers  Kva¬ 
litet  og  Mangfoldighed,  men  ogsaa  ved  det  Mo¬ 
ment  af  Overraskelse  over,  at  dette  og  hint 
virkelig  er  fremstillet  her  i  Landet,  som  saa 
stærkt  kom  frem.  Ogsaa  i  denne  Henseende 
træder  Tekstiludstillingen  i  sin  Forgænger,  Sko¬ 
tøjsudstillingens,  Fodspor,  blot  at  det  ved  denne 
Lejlighed  gennem  den  større  og  mere  brogede 
Vareopvisning  træder  endnu  tydeligere  frem,  hvor 
langt  vi  faktisk  er  naaet  her  til  Lands  med 
Hensyn  til  industriel  Dygtighed.  I  de  vanske¬ 
lige  Tider,  den  danske  Industri  gennemgaar,  vil 
det  være  af  den  største  Betydning,  at  Industrien 
selv  gør  alt  for  at  modarbejde  den  desværre 
endnu  saa  stærkt  udbredte  Anskuelse,  at  vi  jo 
i  og  for  sig  ikke  har  nogen  særlig  betydende 
Industri,  hvilket  atter  bevirker,  at  Kravet  fra 
dennes  Side  om  Støtte  for  sin  Eksistens  og 
videre  Udvikling  saa  ofte  bedømmes  uretfærdigt. 

Det  er  derfor  sikkert  heldigt,  at  Industri¬ 
foreningen  som  en  afgørende  Linie  for  sin  frem¬ 
tidige  Udstillingspolitik  netop  har  valgt  Eta¬ 
bleringen  af  industrielle  Specialudstillinger,  som 
kan  vise  Publikum,  hvorledes  vore  Industrier 
arbejder.  Den  Indvielse,  de  nye  Udstillings¬ 
lokaler  saaledes  har  faaet,  tør  man  trygt  sige, 
har  været  til  gensidig  Glæde  for  begge  Parter, 
baade  for  de  deltagende  Tekstilfabriker,  der 
aabnede  den  nye  Udstillingsæra,  og  for  Indu¬ 
striforeningen,  som  sikkert  vil  drage  Fordel  af 


den  smukke  Sukces,  der  herved  er  skabt.  Thi 
den  danske  Tekstilindustri  har  fuldt  ud  Ære  af 
denne  Udstilling  midt  i  en  vanskelig  Periode 
og  efter  snart  3  Aars  Kamp  mod  en  unormal 
og  overmægtig  Konkurrence  udefra.  Selv  om 
denne  har  tæret  paa  Industriens  Kræfter  og 
Midler  i  en  Grad,  som  udenforstaaende  vistnok 
ikke  gør  sig  klart,  er  det  dog  glædeligt  at  se, 
at  man  i  alt  Fald  endnu  ikke  har  givet  op, 
men  tvertimod  synes  at  forøge  sine  Anstrengel¬ 
ser  for  at  hævde  sig  og  vinde  frem.  Det  maa 
haabes  —  saaledes  som  det  jo  sikkert  har  været 
Tekstilindustriens  Formaal  med  Udstillingen  — 
at  det  købende  Publikum  nu  ogsaa  vil  honorere 
disse  Anstrengelser  og  efter  at  have  set,  hvad 
der  virkelig  kan  fremstilles  her  i  Landet,  gen¬ 
nem  sin  Støtte  vil  være  med  til  at  holde  dansk 
Industri  oppe  og  dermed  bidrage  til  Sikringen 
af  Landets  hele  Økonomi,  hvis  alvorlige  Situa¬ 
tion  i  saa  høj  Grad  paakalder,  at  vi  alle  sætter 
Ryg  imod  Ryg  for  at  genopbygge,  hvad  de  se¬ 
neste  Aar  har  bragt  af  Tab. 

Lidt  Tekstilhistorie  i  Anledning  af  Udstillingen. 

Det  tør  sikkert  paastaas,  at  Tekstilindustrien  eller, 
om  man  vil  kalde  det,  Kunsten  at  forfærdige  Stoffer 
til  Dække  for  den  menneskelige  Nøgenhed,  hører  til 
de  allerførste  Færdigheder,  som  Mennesket  efter  dets 
Skabelse  tilegnede  sig. 

Efter  den  første  primitive  Brug  af  Blade,  senere  af 
Dyrehuder,  til  Beklædning  gav  den  menneskelige  og  i 
delte  Tilfælde  sikkert  ogsaa  først  den  kvindelige  Op¬ 
findsomhed  sig  Udslag  i  Benyttelsen  af  Plantetrevler 
o.  lign.  til  Sammenfletning  af  smaa  Stykker  Beklæd¬ 
ningsstof  eller  Maatter  og  Tæpper  til  Lejets  Tilredning. 
Men  Søgningen  efter  dertil  egnet  Plantemateriale  førte 
allerede  i  Tidernes  Morgen  til,  at  Mennesket  lærte  de 
Planter  at  kende,  Hør  og  Bomuld,  som  den  Dag  idag 
udgør  Tekstilindustriens  Hovedraamaterialer,  hvoref¬ 
ter  Jagten  efter  Dyr  bragte  Opdagelsen  af  Uld-,  Haar- 
og  Silkematerialet  frem  til  Anvendelse  i  den  menne¬ 
skelige  Beklædning. 

Sandheden  af  denne  Tekstilindustriens  Urhistorie 
dokumenteres  ved  næsten  alle  de  enkelte  Fund,  der 
er  gjort,  eller  ved  de  Kildeskrifter,  som  haves  fra 
Menneskenes  allerældste  Kulturtrin,  adskillige  Tusinde 
Aar  før  Kristi  Fødsel.  Kineserne,  denne  mægtige  og 
mærkelige  indtil  de  nye  Tider  næsten  helt  afsondrede 
Menneskerace,  har  i  Aartusinder,  hvad  der  findes  ad¬ 
skillige  dokumenterede  Beviser  for,  haft  en  Tekstil¬ 
kunst  baade  i  Bomuld,  Silke  og  Uld,  der  navnlig  for 
Silkens  Vedkommende  har  naaet  det  ypperste  og  et 
Stade  fuldt  saa  højt  som  i  Nutiden  —  flere  Tusinde 
Aar  før  andre  Folkeslag.  Ogsaa  Ægypterne  maa  have 
haft  dygtige  Tekstilfabrikanter,  hvad  Gravkamrene  i 
Pyramiderne  og  f.  Eks.  det  sidste  vidunderlige  Fund 
af  Tut-Ank-Amens  Grav  bærer  noksom  Vidne  om, 
med  smukke  mønstrede  Tøjer  endnu  tildels  velbeva¬ 
rede  efter  ca.  3000  Aars  Forløb.  Den  græske  Oldtids¬ 
digtning  besynger  ofte  blandt  Kvindens  Dyder  hendes 
Færdighed  i  den  tekstile  Kunst,  og  først  Maskintek- 
nikens  Aarhundrede  har  bevirket,  at  Spinding  og  Væv¬ 
ning  er  ophørt  at  være  nogle  af  de  bedste  kvindelige 
Færdigheder. 

De  første  Mennesker  lærte  hurtigt  af  de  korte  Tave¬ 
stoffer  og  Fibre,  hvad  enten  de  stammede  fra  Plante- 
eller  Dyreriget,  at  sno  flere  sammen  til  én  Traad, 
kortere  eller  længere,  hvorved  Muligheden  opstod  for 
al  kunne  sammenflette  (væve)  større  Stykker  Stof. 
Denne  Snoning  eller  Spinding  samt  Vævning  i  sin  mest 
primitive  Form  er  ofte  historisk  gengivet  i  de  ældste 
ægyptiske  Papyrusruller  og  paa  Vægmalerier  i  fundne 
Grave  eller  udgravede  Huse.  Spindingen  foregik  ved, 
at  man  fra  en  Tot  kartet  Uld,  Bomuld  eller  Hør,  med 
Fingrene  udtrak  nogle  Taver,  snoede  disse  mellem 
Tommel-  og  Pegefingrene  samtidig  med,  at  nye  Taver 
blev  trukket  frem.  Næste  Trin  var  at  anbringe  en 
aflang  rund  Sten  i  den  først  udtrukne  og  snoede  Traad 
og  saa  sætte  denne  i  en  roterende  Bevægelse,  hvorved 
Stenen  med  sin  Vægt  kunde  dels  strække  Traaden, 
dels  sno  (spinde)  nye  Længder  ud  af  den  fastgjorte 
Tot  Raainateriale.  Stenen  brugtes  derefter  til  at  op- 
vikle  selve  Traaden  paa,  og  i  denne  Metode  ligger  i 
Virkeligheden  hele  Principet  ved  den  moderne  Spin¬ 
ding  i  sin  koncentrerede  Form.  Vævning  begyndtes 
paa  samme  Maade  med  højst  primitive  Redskaber, 
og  vel  er  Maskintekniken  i  vore  Dage  ogsaa  paa  Teks¬ 
tilmaskinernes  Omraade  naaet  beundringsværdigt  højt, 
men  Hovedprinciperne  ved  alle  de  generelle  Fabri¬ 
kationsprocesser  og  Manipulationer  er  i  Hovedsagen 
de  samme,  der  opfandtes  af  vore  ældste  Forfædre. 

Beskrivelser  og  fundne  Ting  fra  Oldtidens  Storheds¬ 
tid  i  Rom  og  Athen  vidner  højt  om  den  Pragt  og 
Kunst,  hvortil  Menneskene  allerede  den  Gang  var 
naaet  i  deres  Frembringelse  af  Beklædningsgenstande 
og  Stoffer  til  Husenes  Udsmykning,  og  det  vidunderlige 
heri  maa  for  Nutidens  Mennesker  først  og  fremmest 
forekomme  at  være,  at  alt  udførtes  med  Haanden  og 
ved  Hjælp  af  Redskaber,  der  i  deres  Form  og  Ydeevne 
var  uhyre  primitive  sammenlignet  med,  hvad  man  nu 
har  til  Raadighed. 

Fra  den  romerske  Kejsertid,  hvor  Luksusen  Hore- 
rede  stærkere  end  i  nogen  tidligere  og  maaske  ogsaa 
senere  Tidsalder,  berettes  om  Tilførslen  fra  Kolonierne 
ar  de  fineste  Varer,  Linnedvarer  fra  Spanien,  Silke 


fra  Kina  og  Bomulds-Florstoffer  fra  Indien.  Allerede 
den  Gang  stod  ogsaa  den  orientalske  Kunst  i  Vævning 
af  Tæpper  højt.  Disse  orientalske  Tæpper,  der  op¬ 
rindelig  tilvirkedes  af  Nomaderne,  der  brugte  dem  til 
at  dække  Jorden  i  deres  Telte  og  til  Udsmykning  af 
disse,  naaede  deres  højeste  Udvikling  i  Persien  og 
forskellige  Steder  i  Lilleasien,  fra  hvilke  stadig  gen¬ 
nem  Aarhundreder  Tilførslen  til  den  øvrige  Verden  af 
de  ægte  haandforarbejdede  Tæpper,  hvis  Tilvirkning 
vedblivende  sker  paa  omtrent  ganske  samme  Maade 
som  i  Middelalderen,  har  været  og  er  et  meget  betyde¬ 
ligt  Handelsobjekt. 

Gennem  den  Forbindelse,  Korstogene  skabte  mellem 
Østen  og  Vesten,  trængte  over  Venedig  som  Mellemled 
den  finere  Vævekunst  efterhaanden  ind  over  hele  Ev- 
ropa  og  naaede  i  Løbet  af  det  femtende  og  sekstende 
Aarhundrede  op  til  de  nordlige  Lande.  Konger,  Fyr¬ 
ster  og  de  Rige  her  havde  vel  mange  Aar  tidligere 
kunnet  pynte  sig  med  pragtfulde  Dragter  af  byzan¬ 
tinsk  Fløjl,  venetianske  Kniplinger  etc.,  men  Hjemme- 
produktionen  gjaldt  kun  den  lavere  Befolknings  Be¬ 
hov,  og  helt  op  til  det  sekstende  og  syttende  Aarhun¬ 
drede  bestod  Menigmands  Beklædning  her  i  Landet  af 
hjemmevævet  Vadmel  eller  Hørdug.  Saa  længe  Pro¬ 
duktionsredskaberne  endnu  beholdt  deres  primitive 
Form,  der  stammer  tilbage  helt  fra  Oldtiden,  kunde 
Tilvirkningen  af  Tekstilvarer  kun  drives  som  haand- 
værksmæssigt  Erhverv  og  krævede  da  ogsaa  en  langt 
større  personlig  Dygtighed,  Intelligens  og  Fingerfær¬ 
dighed,  end  der  nu  gøres  nødig  hos  Arbejderne  i 
Tekstilfabrikerne.  Først  omkring  Midten  af  det  at¬ 
tende  Aarhundrede  begyndte  Opfindelserne  af  egentlige 
Tekstilmaskiner  at  tage  Fart  dels  i  Tyskland,  men  dog 
navnlig  i  England,  og  her  konstrueredes  i  1775  den 
første  Spindemaskine  for  Bomuld,  der  var  i  Stand  til 
at  yde  en  væsentlig  Merproduktion  i  Sammenligning 
med  de  tidligere  anvendte  Metoder.  Siden  da  har 
England  i  Kraft  af  sine  rige  Raavaretilførsler  fra  Ko¬ 
lonierne  og  specielt  gunstige  Klimatforhold  for  Bom¬ 
uldsspindingen  i  Egnen  omkring  Manchester,  hoved¬ 
sagelig  koncentreret  i  Lancashire,  været  saa  absolut 
dominerende  paa  Bomuldsspindingens  Omraade.  Af 
Verdens  samlede  Antal  Bomuldsspindler  paa  ca.  150 
Miil.  besidder  saaledes  England  de  omtrent  60  Miil., 
men  Amerika  er  under  og  efter  Krigen  blevet  en  sta¬ 
dig  skarpere  Konkurrent,  ligesom  Kolonierne,  baade 
Indien  og  Ægypten,  der  først  som  Leverandører  af 
Raabomulden  indtil  de  seneste  Aar  har  været  Lanca- 
shires  Hovedaftagere  af  færdige  Bomuldsvarer,  nu 
ogsaa  som  et  Udslag  af  de  nationalistiske  Bevægelser 
og  Selvstændighedsbestræbelser  synes  at  ville  opbygge 
en  meget  betydelig  Bomuldsindustri  hos  sig  selv. 

Konstruktionen  af  en  brugbar  Spindemaskine  førte 
hurtigt  ogsaa  til  Forbedringer  af  Vævemekaniken.  Af 
Billeder  fra  Oldtidens  Væve  ses  det,  at  den  oprindelige 
Form  var,  at  Kæden  (Rendegarnet)  anbragtes  lodret, 
hvorefter  Skudgarnet  (Isletten)  med  Haanden  flettedes 
ind  imellem  de  saaledes  anbragte  parallelle  Kæde- 
traade  og  sloges  fast  sammen  med  en  mellem  disse 
Traade  anbragt  Kam,  der  om  et  Led  kunde  løltes  op 
og  ned.  Denne  primitive  Væveform  blev  bibeholdt 
langt  op  i  Middelalderen,  og  endnu  den  Dag  idag  sker 
Tilvirkningen  af  de  ægte  orientalske  Tæpper  hoved- 

sagelig  paa  Væve  af  en  saadan  simpel  Konstruktion. 
For  de  almindelige  Stoffers  Vedkommende  gik  man 
senere  over  til  at  anbringe  Kædegarnet  vandret,  og 
hver  Kædetraad  dirigeredes  af  et  i  en  Ramme  over 
Væven  ophængt  Redskab  forsynet  med  Lidser  med 
smaa  Øjne,  hvorigennem  Kædetraaden  stak,  hvilke 
Redskaber  ved  et  Tov-  og  Skammelsystem  af  Væveren 
kunde  styres  med  Fødderne  og  derved  frembringe 
Mønstre  i  Varen.  For  Islettens  Vedkommende  opfand- 
tes  det  Fremskridt,  at  den  opviklet  paa  en  Spole  an¬ 
bragtes  i  en  lille  tilspidset  Ramme  af  Træ,  den  saa- 
kaldte  Skytte,  der  ved  Kast  med  Haanden  kunde  føres 
ud  og  ind  imellem  de  forskellige  Hold  Kædetraade. 
Først  omkring  1820  konstrueredes  i  Manchester  en 
virkelig  mekanisk  Vævestol,  der  ved  almindelig  Ma¬ 
skinkraft  kunde  erstatte  alle  de  manuelle  Bevægelser 
ved  Vævningen,  saaledes  at  Væverens  Opgave  foruden 
at  overvaage  Vævens  rigtige  Gang  og  Knytning  af 
bristede  Traade  kun  kom  til  at  bestaa  i,  naar  Spolen 
i  Skytten  var  løbet  ud,  at  erstatte  den  med  en  ny.  At 
det  faktisk  var  meget  epokegørende  Opfindelser,  der 
i  denne  Periode  saaledes  ved  engelsk  Snilde  blev  gjort 
paa  Tekstilfabrikationens  Omraade,  ses  bedst  deraf, 
at  de  den  Gang  fremstillede  Maskiner  saavel  paa 
Spindingens  som  paa  Vævningens  Omraade  i  det  store 
og  hele  endnu  danner  Grundlaget  for  Nutidens  Pro¬ 
duktion  af  Spinde-  og  Vævemaskiner,  paa  hvilket  Om¬ 
raade  England  ogsaa  indtager  Førstepladsen. 

De  til  Spinding  og  Vævning  af  Bomuld  opfundne 
Maskiner  kunde  med  mindre  Ændringer  og  en  mere 
solid  Udførelse  tilpasses  ogsaa  til  Bearbejdning  af  Uld, 
og  den  moderne  Uldindustri  skylder  saaledes  ogsaa 
de  paagældende  Opfindelser  sin  Tilblivelse. 

I  Danmark  var  der  under  Enevældens  Tid  blevet 
gjort  flere  Forsøg  paa  at  indplante  en  virkelig  Tekstil¬ 
industri,  og  hvor  mærkeligt  det  end  lyder  med  Nuti¬ 
dens  hjemlige  politiske  Forhold  in  mente,  blev  der 
fra  Statens  Side  ofret  ikke  alene  meget  betydelige 


Pengebeløb  direkte  paa  Oprettelsen  af  Industrivirk¬ 
somheder,  men  disses  Trivsel  og  Udviklingsmuligheder 
blev  paa  alle  Maader  støttet  bl.  a.  ved  Fastsættelse 
af  høj  Told  paa  udenlandske  Tekstilvarer.  Navnlig 
Bomuldsindustrien  syntes  at  skulle  faa  Held  til  at  ud¬ 
vikle  sig  tidligt  her  i  Landet,  efter  at  en  Svensk-Eng¬ 
lænder  ved  Navn  Norberg  i  Slutningen  af  det  attende 
Aarhundrede  ved  kongeligt  Privilegium  og  med  et 
betydeligt  Tilskud  fra  Statskassen  paa  Grundlag  af 
de  nylig  gjorte  engelske  Opfindelser  havde  bygget  et 
efter  Forholdene  større  Spinderi  paa  Blegdamsvejen, 
der  den  Gang  laa  udenfor  Kjøbenhavn.  Flere  andre 
Fabriker  af  samme  Art  opstod  i  de  følgende  Aar,  men 
da  Tilførslen  af  Raabomuld  under  Krigen  med  Eng¬ 
land  i  Begyndelsen  af  det  nittende  Aarhundrede  stand¬ 
sede,  maatte  de  danske  Bomuldsfabriker  indstille 
Virksomheden,  og  under  den  følgende  Menneskealders 
økonomiske  Depression  var  der  ingen  Muligheder  for 
deres  Genopstaaen.  Fra  Begyndelsen  var  der  natur¬ 
ligvis  som  alle  andre  Steder  opstaaet  stærke  Rivnin¬ 
ger  og  Konkurrence  med  de  privilegerede  Haandværks- 
laug,  og  først  efter  Laugsvæsenets  Afskaffelse  og  Gen¬ 
nemførelsen  af  Toldloven  af  1863  viste  der  sig  natur¬ 
lige  Betingelser  for  Oprettelsen  af  mekanisk  drevne 
Tekstilfabriker  i  større  Stil. 


Moderne  dansk  Tekstilindustri. 

Tekstilindustri  i  Ordets  moderne  Betydning  er  i 
Danmark  et  temmelig  ungt  Erhverv.  Vel  er  der  Virk¬ 
somheder,  navnlig  indenfor  Klædebranchen,  der  har 
fejret  50  og  75  Aars  Jubilæum,  og  hvis  Oprindelse 
kan  spores  endnu  længere  tilbage  i  Tiden,  idet  de  sæd¬ 
vanligvis  er  opstaaet  af  en  eller  anden  lille  Haand- 
værksbedrift  (Spinderi  eller  Farveri),  men  mekanisk 
drevne  Væverier  eksisterede  for  blot  50  Aar  tilbage 
kun  i  ringe  Antal  og  Omfang  her  i  Landet.  Af  Bom¬ 
uldsvæverier  er  der  saaledes  kun  nogle  enkelte,  der 
har  naaet  denne  Alder. 

Som  Haandværk  og  Husflid  har  der  alle  Dage,  men 
navnlig  i  tidligere  Tider,  været  drevet  en  Del  Spinderi 
og  Væveri  her  i  Landet,  i  Jylland  mest  Spinding,  Væv¬ 
ning  og  Strikning  af  Uld,  paa  Øerne  vistnok  over¬ 
vejende  Lcerredsvævning  (f.  Eks.  i  Dragør),  tildels 
med  tilhørende  Hørspinding.  Endnu  ved  Industritæl¬ 
lingen  i  1906  var  der  2585  Tekstil-Virksomheder 
spredt  over  hele  Landet;  men  deraf  blev  de  2107  dre¬ 
vet  uden  Medhjælp,  antagelig  overvejende  som  Hus¬ 
flid,  medens  kun  171  havde  over  5  Medhjælpere  (Ar¬ 
bejdere).  Ved  Tællingen  i  1914  var  Antallet  af  Tekstil¬ 
virksomheder  dalet  til  1137,  hvoraf  136  med  mere 
end  5  Arbejdere,  og  heraf  havde  atter  kun  93  mere 
end  20  Arbejdere,  hvilket  vil  sige,  at  dette  sidste  Tal 
angiver  det  omtrentlige  Antal  paa  de  egentlig  fabriks¬ 
drevne  Tekstil-Virksomheder  i  1914. 

Haand-  og  Husflidsvævning  er  saaledes  i  de  senere 
Aar  gaaet  stærkt  tilbage.  Spindingen  af  den  danske 
Uld  besørges  nu  med  moderne  mekaniske  Maskiner  af 
de  saakaldte  Løn-Spinderier  eller  af  Klædefabrikerne, 
og  Fremstillingen  af  linnede  Varer  sker  jevnsides  med 
Fabrikationen  af  Bomuldsvarer  paa  en  Række  af  Bom¬ 
uldsvæverierne. 

Der  har  i  de  sidste  50  Aar  fundet  en  meget  betyde- 

lig  Udvikling  Sted  indenfor  den  mekanisk  drevne 
Tekstilindustri  her  i  Landet. 

Denne  Fremgang  manifesterer  sig  ikke  saa  meget 
ved  et  større  Antal  Fabriker,  skønt  dette  —  maaske 
mest  for  Trikotageindustrien  —  ogsaa  er  blevet  for¬ 
øget,  men  mest  ved  de  enkelte  Virksomheders  betyde¬ 
lige  Vækst.  I  adskillige  Tilfælde  har  en  Sammenslut¬ 
ning  og  dermed  i  Forbindelse  staaende  Koncentration 
af  Virksomhederne  fundet  Sted,  hvilket  sædvanligvis 
har  betydet  en  forøget  Produktionsevne  samtidig  med 
en  relativ  Reduktion  af  Antallet  af  de  enkelte  Fabriker 
og  Firmaer. 

Efter  en  Opgørelse,  der  dog,  særlig  for  Trikotage¬ 
branchens  Vedkommende,  ikke  gør  Fordring  paa  ma¬ 
tematisk  Nøjagtighed,  findes  der  for  Tiden  følgende 
Tekstilfabriker  i  Danmark: 

32  Klædefabriker  (derunder  Kjolestoffer  og  uldne 
Tæpper)  samt  Uldspinderier, 

28  Bomulds-  og  Linnedvæverier, 

45  Trikotagefabriker, 

4  Bomuldsspinderier, 

2  Gardinvæverier  (hvide  Gardiner), 

1  Silkevæveri, 

5  Tekstil-Farverier  (derunder  Trykkeri 
og  Mercerisering), 

3  Møbelstof-  og  Tæppefabriker, 

2  Gulvkludefabriker, 

1  Baand-  og  Lidsefabrik, 

2  Filthattefabriker, 

4  Fiskenetfabriker, 

4  Vatfabriker, 

samt  flere  Tekstilfabriker  til  Fremstilling 
af  Varer  til  teknisk  Brug,  f.  Eks.  Remme, 

Pressedug,  Vat  etc. 

Naar  undtages  enkelte  mindre  Virksom¬ 
heder  særlig  indenfor  Trikotageindustrien 
er  alle  disse  Fabriker  Medlemmer  af 
» Textilfabrikantforeningen «,  der  ialt  om¬ 
fatter  ca.  130  Fabriker.  Mere  end  Halv¬ 
delen  af  samtlige  de  danske  Tekstilfabri¬ 
ker,  hvoriblandt  mange  af  de  betydeligste, 
er  blevet  oprettet  indenfor  de  sidste  50  Aar. 


Klæde-  og  Bomuldsindustrien  omfatter 
nu  følgende  Antal  Produktionsmaskiner: 
Klæde:  ca.  1200  Væve 

»  70  000  Spindler. 
Bomuld:  ca.  7000  Væve 

»  100  000  Spindler. 

Den  samlede  Arbejderstyrke,  der  be¬ 
skæftiges  i  Faget  ved  fuld  Drift,  andrager 
over  13  000  Arbejdere,  hvortil  kommer  ca. 
1300  Hjemmearbejdere,  som  væsentlig  be¬ 
skæftiges  indenfor  Trikotageindustrien.  Af 
Arbejderne  er  ca.  2/3  Kvinder.  Arbejder¬ 
styrken  fordeler  sig  paa  de  3  Hovedgrup¬ 
per:  Klæde,  Bomuld  og  Trikotage  med 
henholdsvis  25,  40  og  35  pCt.  paa  hver. 

Den  aarlige  Arbejdsløn  for  de  under 
»Textilfabrikantforeningen«  staaende  130 
Fabriker  kan  i  Øjeblikket  anslaas  til  ca. 
25  Miil.  Kr.  (ved  fuld  Drift). 

Som  det  af  Fortegnelsen  over  Fabrikerne 
vil  fremgaa,  omfatter  den  danske  Tekstil¬ 
industri  de  fleste  Hovedbrancher  indenfor  Faget. 

Gcirnspinding  omfatter  Uld  og  Bomuld,  men  ikke 
Hør  og  Jute.  Foruden  rent  Uldgarn,  overvejende 
Streichgarn,  spindes  der  Shoddygarn  og  Vigognegarn. 
Bomuldsspinderierne  producerer  fra  de  groveste  Numre 
til  Nr.  40  og  derover,  deres  aarlige  Produktion  om¬ 
fatter  henimod  10  000  Tons  Bomuld. 

Klædefabrikerne  fremstiller  en  Mængde  Kvaliteter  i 
Klæde  og  Kjolestoffer  fra  de  groveste  til  de  fineste, 
endvidere  uldne  Tæpper,  Dækkener  og  Sjaler  etc. 

Bomuldsvæveriernes  Produktion  er  meget  alsidig. 
Der  fremstilles  grey  og  blegede  Varer,  saavel  i  lette 
som  svære  Kvaliteter,  kulørte  og  mønstrede  Bomulds¬ 
varer,  Foerstoffer,  Blusetøj,  Arbejdstøj,  Sengeartikler, 
Floneller  etc.  Endvidere  trykkede  Varer  og  merceri¬ 
serede  Varer,  Dækketøjer,  Drejler  m.  m. 

Trikotageindustrien  omfatter  saavel  Uld  som  Bom¬ 
uld  og  Vigogne. 

Endvidere  finder  der  en  betydelig  Fabrikation  Sted 
i  hvide  Gardiner  (curtain  nets),  Møbelstoffer  og  Tæp¬ 
per  (Plysh  og  Fantasistoffer),  Gulvklude,  Baand  og 
Lidser,  Bomuldsremme,  Filthatte,  Vat  etc. 


Gardinvæv  i  et  moderne  dansk  Gardinvæveri. 

Den  danske  Tekstilindustri  forbruger  aarlig  af  Raa- 
materialer  (ved  fuld  Drift)  : 

Uld,  Kunstuld,  Uldgarn,  Affald  ....  ca.  5  000  Tons 
Bomuld,  Bomuldsaffald  og  Bomulds¬ 
garn  .  »  13  000  » 

Linnedgarn  .  »  300  » 

Jutegarn  .  »  150  » 

ca.  18  450  Tons 

hvortil  kommer  Forbruget  af  Materialer  af  inden¬ 
landsk  Oprindelse,  bl.  a.  dansk  Uld,  Klude,  Shoddy  etc. 

Heroverfor  staar  imidlertid  under  normale  Forhold 
en  Import  af  færdige  Varer  paa  omtrent  samme  Vægt¬ 
mængde,  men  Importen  har  siden  Verdenskrigens  Af¬ 
slutning  været  af  langt  større  Dimensioner,  idet  der 
navnlig  vestfra  i  1919—21  blev  oplagt  en  Mængde 
Tekstilvarer  her  i  Landet,  hvilke  Varer  paa  Grund  af 
fejlslagne  Spekulationer  i  Handelen  paa  Østersøstaterne 
blev  udbudt  her  til  urimelige  Dumping-Priser,  og  højst 
naaede  Importen  op  i  1919,  da  der  ialt  indførtes  30  965 
'Jons  Manufakturvarer.  Importen  har  vel  været  afta¬ 
gende  i  de  følgende  Aar,  men  har  desværre  atter  vist 
stærk  Stigning  i  1923,  hovedsagelig  fra  de  valutasvage 
Lande,  og  den  danske  Tekstilindustris  Beskæftigelses¬ 
grad  er  som  Følge  heraf  dalende  i  meget  betænkelig 
Grad. 

□□□□□□ 

Mærkningsbestemmelser  til  Støtte  for  den 
danske  Gummiindustri. 

Under  Indtrykket  af  den  ude  omkring  i  Befolknin¬ 
gen  stedse  stigende  Forstaaelse  af,  at  det  under  de 
vanskelige  Forhold,  der  gør  sig  gældende  indenfor  en 
Række  Produktionsgrene,  er  nødvendigt  i  videst  muligt 
Omfang  at  købe  danske  Frembringelser,  har  Industri- 
raadet  i  det  sidste  Par  Aar  paa  en  Række  Omraader 
forhandlet  med  Handelsministeriet  angaaende  Mulig¬ 
heden  af  paa  Grundlag  af  Loven  om  uretmæssig  Kon¬ 
kurrence  og  Varebetegnelse  at  gennemføre,  at  Varer, 
der  sælges  eller  falbydes  i  Detailsalg,  skal  være  mær¬ 
ket  med  Angivelse  af  Frembringelsesstedet.  Industri- 
raadet  har  ved  disse  Forhandlinger  mødt  den  største 
Forstaaelse  fra  Handelsministeriets  Side,  og  Resul¬ 
tatet  af  de  stedfundne  Forhandlinger  har  derfor  ogsaa 
i  adskillige  Tilfælde  baaret  Frugt.  Saaledes  vil  det 
være  Medlemmerne  af  Industriraadsorganisationen  be¬ 
kendt,  at  der  tidligere  er  udstedt  Bekendtgørelser  an¬ 
gaaende  Mærkning  af  Klaverer,  Tørelementer  og  Tag¬ 
pap.  Der  foreligger  nu  et  nyt  Resultat  af  Forhand¬ 
lingerne,  idet  Handelsministeriet  under  8.  f.  M.  har  ud¬ 
stedt  følgende  Bekendtgørelse  om  Angivelse  af  Frem¬ 
bringelsesstedet  paa  forskellige  Gummivarer,  der  sæl¬ 
ges  eller  falbydes  i  Detailsalget: 

I  Henhold  til  §  14  i  Lov  Nr.  290  af  6.  Maj  1921  om 
Bestemmelser  mod  uretmæssig  Konkurrence  og  Vare¬ 
betegnelse  og  efter  Samraad  med  Hovedorganisationer 
for  dansk  Erhvervsliv  fastsættes  herved,  at  de  neden¬ 
for  nævnte  Gummivarer  i  Detailsalget  kun  maa  sæl¬ 
ges  eller  falbydes,  naar  de  i  Overensstemmelse  med 
nedenstaaende  Forskrifter  er  forsynede  med  Angivelse 
af  Frembringelsesstedet. 


Ved  Frembringelsesstedet  forstaas:  For  Indlandet 
den  By  og  for  Udlandet  det  Land,  hvor  Varen  vul¬ 
kaniseres. 

Angivelse  af  Frembringelsesstedet  skal  være  saa- 
lydende: 

For  udenlandske  Fabrikata: 

»Fabrikeret  i . (Landets  Navn).« 

For  indenlandske  Fabrikata:  Navnet  paa  vedkom¬ 
mende  By. 

Angivelsen  skal  fyldestgøre  nedenstaaende  Regler: 

Cijkledæk,  Motorcykledæk,  Autodæk,  Massivringe. 

Ordene  vulkaniseres  ind  i  Dækket,  respektive  Mas¬ 
sivringens  Sidegummi  med  ophøjede  Bogstaver. 

Typerne  skal  mindst  have  følgende  Størrelse: 

Cykledæk .  10  mm 

Motorcykledæk .  20  mm 

Autodæk . 1 

....  2o  mm 

Massivringe . f 

Saaler  og  Hæle,  Barnevognsvinge,  Barnevognssnor 
med  Spiral,  Ekvipageringe,  Ekvipagegummi. 

Angivelsen  vulkaniseres  for  Saaler  og  Hæles  Ved¬ 
kommende  ind  i  Slidfladen  og  for  de  øvrige  hernævnte 
Artiklers  Vedkommende  ind  i  Sidegummien  med  for¬ 
dybede  eller  ophøjede  Bogstaver. 

Typerne  skal  mindst  have  følgende  Størrelse: 

Saaler  og  Hæle .  5  mm 

Barnevognsringe . \  ^ 

Barnevognssnor  med  Spiral . f 

Ekvipageringe  . . I  10  ram 

Ekvipagegummi . J 

Cykle  slang  er,  Motorcykleslanger,  Autoslanger. 

Bogstaverne  anbringes  paa  Gummien  ved  et  Over¬ 
føringsmærke  eller  Paastempling  med  uafvaskelig 
Sværte.  Typerne  skal  paa  Cykleslanger  være  mindst 
10  mm,  paa  Motorcykle-  og  Autoslanger  mindst  20  mm 
høje. 

Galoscher  og  Lærredssko  med  Gummisaal. 

Bogstaverne,  der  skal  være  ophøjede,  vulkaniseres 
med  Typer  paa  5  mm  ind  i  Svangen. 

Gasslanger  og  Vandslanger  uden  Indlæg. 

Bogstaverne  paaføres  Gummien  med  uafvaskelig 
Sværte  med  Typer  af  Størrelse  lig  Slangens  Radius, 
dog  højst  10  mm. 

Slanger  med  Indlæg  og  (eller)  Omlæg. 

Bogstaverne,  der  skal  være  ophøjede,  vulkaniseres 
med  Typer  af  en  Størrelse  lig  Slangens  Radius,  dog 
højst  25  mm  ind  i  Gummien  eller  Lærredsomlæget. 

Plader. 

Bogstaverne  paaføres  med  Typer  paa  10  mm  paa 
begge  Sider  af  Gummien  med  uafvaskelig  Sværte. 

Angivelsen,  der  skal  fremtræde  tydeligt,  skal  ud¬ 
føres  med  Klodsbogstaver,  hvis  Linietykkelse  mindst 
skal  være  Vs  af  Bogstavernes  Højde  og  med  et  Mel¬ 
lemrum  mellem  Bogstaverne  lig  Vs  af  disses  Højde. 

Frembringelsesstedet  skal  paa  Stykvarer  være  an¬ 
givet  mindst  en  Gang,  paa  Metervarer  mindst  en  Gang 
for  hver  løbende  Meter  og  paa  Varer,  der  leveres  i 
Kvadratmeter,  mindst  to  Gange  paa  hver  Kvadrat¬ 
meter  med  ligeligt  Mellemrum. 

Overtrædelse  af  nærværende  Bekendtgørelse  paa¬ 
tales  af  det  offentlige  og  stralfes  med  Bøder  indtil 
600  Kr. 

Denne  Bekendtgørelse  træder  i  Kraft  den  1.  Januar 
1924. 

Hvilket  herved  bringes  til  almindelig  Kundskab. 

Handelsministeriet,  den  8.  August  1923. 

Jørgen  Christensen. 

Gustav  Arendrup. 

Det  er  Industriraadets  Haab,  at  denne  nye  Bekendt¬ 
gørelse  maa  tjene  det  tilsigtede  Formaal,  nemlig  at 
sikre  de  Forbrugere  af  de  paagældende  Varer,  der 
ønsker  at  støtte  dansk  Produktion,  at  de  virkelig  faar 
danske  Varer,  og  at  den  danske  Gummiindustri  der¬ 
ved  ogsaa  kommer  til  at  nyde  godt  af  de  nu  fore¬ 
liggende  Bestemmelser. 

□□□□□□ 

Mindre  Meddelelser. 

Industriforeningens  Ombygning. 

Den  andetsteds  omtalte  Ombygning  af  Industri¬ 
foreningens  Udstillingslokaler  er  foretaget  ved  Arki¬ 
tekt  K.  Arne-Petersen  med  Arkitekt  Cajus  Th.  Novi 
som  Bygningskonduktør. 

Entreprenører  og  Leverandører  ved  Ombygningen 


har  været:  Murarbejdet:  Murermester  Villi.  Køhier. 
Tømmerarbejdet:  Tømrermester  Th.  P.  Stillinge.  Byg¬ 
ningssnedkerarbejdet:  A/SSilvan.  Malerarbejdet:  Maler¬ 
mester  C.  Møllmann.  Tagbeklædning  og  Ovenlysarbej¬ 
det:  Firmaet  Emil Mariboe  Jc  Søns  Eftf.  Smedearbejdet: 
Smedemester  Ferdinand  Schæbel.  Kedelanlæg:  Albrecl- 
sen  &  Madsen  og  Af  S  De  forenede  Jernstøberier.  Opvarm¬ 
nings-  og  Ventilationsanlæg:  A/ S  Glent  &  Hassenkamm. 
Stukarbejdet:  Kjøbenhavns  Stukfabrik  ved  II.  Hårde. 
De  elektriske  og  sanitære  Anlæg:  Hassel  Sc  Teudt. 
Kloakarbejdet:  Firmaet  E.  Christiansen  &  M.  Lebech 
Hansen.  Varme-  og  Ventilationsanlæget  er  projekteret 
og  udført  under  Ledelse  af  Dansk  Brændsels-  og  Kon¬ 
trolforening  ved  Ingeniør  Keller.  Ingeniør  for  Kloak¬ 
anlæg  m.  m.:  Thorning-Madsen. 

De  svenske  Malmfelter. 

Ifølge  Meddelelse  i  den  svenske  Presse  gaar  den 
af  den  svenske  Malmkommission  afgivne  Beretning 
om  Malmfelterne  i  Norrbotten  ud  paa,  at  disse  er  be¬ 
tydelig  større  end  tidligere  antaget,  idet  de  menes  at 
indeholde  1,5  Milliard  Tons  Malm.  Kommissionen  an¬ 
ser  det  imidlertid  for  økonomisk  umuligt  indenfor  en 
overskuelig  Fremtid  at  anlægge  et  stort  Jernværk  til 
Udnyttelse  af  disse  Malmfelter. 


ORGANISATIONS-  06  FORENINGS-MEDDELELSER. 


Anvendelse  af  danske  Møllenprodukter. 

Industriraadet  bar  fornylig  tilstillet  Handelsmini¬ 
steriet  følgende  Skrivelse:  »Paa  Foranledning  af  For¬ 
eningen  af  danske  Handelsmøller  tillader  Industri¬ 
raadet  sig  herved  høfligst  at  bede  det  høje  Ministe¬ 
rium  om  at  foranledige,  at  der  til  samtlige  Stats¬ 
institutioner,  der  indkøber  Mel  og  Gryn,  som  f.  Eks. 
Hæren,  Marinen,  Fængselsvæsenet,  Statens  Hospitaler, 
Opdragelseshjem,  Kur-  og  Sindssygeanstalter,  rettes 
en  indtrængende  Opfordring  om,  at  man  ved  saadanne 
Indkøb  forsaavidt  muligt  foretrækker  Mel  og  Gryn 
fremstillet  her  i  Landet. 

Gennem  indgaaende  Undersøgelser  er  det  godtgjort, 
at  danske  Mølleriprodukter  staar  fuldt  paa  Højde 
med  de  tilsvarende  udenlandske  Varer,  hvorfor  det 
—  ikke  mindst  under  Hensyn  til  herskende  Valuta¬ 
vanskeligheder  —  forekommer  Industriraadet  natur¬ 
ligt,  at  der  paa  det  heromhandlede  Omraade  gives 
danske  Produkter  en  Fortrinsstilling.  Man  liaaber,  at 
Handelsministeriet  deler  denne  Opfattelse  og  derfor 
godhedsfuldt  vil  efterkomme  den  ovennævnte  Hen¬ 
stilling.« 

En  tilsvarende  Skrivelse  har  Industriraadet  sam¬ 
tidig  tilstillet  Kjøbenhavns  Magistrat. 


Mejeri-  og  Frysemaskine- Udstilling  i  Buenos  Aires. 

I  Industriraadets  Sekretariat  henligger  til  Gennem¬ 
syn  et  fra  Udenrigsministeriets  Oplysningsbureau  for 
Erhvervene  modtaget  Cirkulære  angaaende  en  argen¬ 
tinsk  Mejeri-  og  Frysemaskine-Udstilling  i  Buenos 
Aires,  der  agtes  afholdt  den  5.  Maj  1924.  Det  frem- 
gaar  bl.  a.  af  Cirkulæret,  at  Varer,  der  fremsendes  til 
Udstillingen,  fritages  for  enhver  Toldafgift. 

Estnisk  Lovforslag  om  udenlandske  Næringsdrivende. 

Gennem  Udenrigsministeriet  har  Industriraadet 
modtaget  Genpart  af  en  Indberetning  fra  Konsulatet 
i  Reval  angaaende  et  estnisk  Lovforslag  om  Regler 
for  udenlandske  Næringsdrivendes  Virksomhed  i 
Estland. 

Lovforslaget,  der  henligger  til  Gennemsyn  i  Indu¬ 
striraadets  Sekretariat,  giver  bl.  a.  nærmere  Regler 
for  Beskatning  af  Udlændinge,  der  kommer  til  Est¬ 
land  i  Forretningsøjemed. 

Eksport  til  Sydafrika. 

Gennem  Tidsskriftet  »The  Baltie-Scandinavian  Trade 
Revievv«  har  Industriraadet  modtaget  en  interessant 
Skrivelse  angaaende  Eksportforholdene  paa  Sydafrika. 

Det  frenigaar  heraf,  at  det  er  absolut  nødvendigt 
for  de  danske  Firmaer,  der  søger  sig  et  Marked  i 
Sydafrika,  at  foretage  al  Korrespondance  og  affatte 
Kataloger  i  det  engelske  Sprog,  give  deres  Tilbud  i 
engelsk  Maal  og  Mønt  og,  saavidt  det  er  muligt,  cif. 

I  Maskinbranchen  er  det  nødvendigt,  at  danske 
Firmaer  fremsender  Prøver  af  deres  Fabrikata  til 
Demonstration,  idet  Befolkningen  for  det  første  er 
utilbøjelig  til  at  beordre  Maskiner  el.  lign.,  som  ikke 
først  er  set  i  Drift,  for  det  andet  fordi  engelske, 
amerikanske  og  tyske  Firmaer  benytter  denne  Frem- 
gangsmaade. 

□□□□□□ 


gH  Fra  Biblioteket,  ggg 

For  at  spare  Ulejlighed  og  Udgift  bedes  Medlem¬ 
merne  tilbagelevere  alle  Bøger,  som  er  laant  før  1. 
August  d.  A. 

Katalog  1923  faas  i  Biblioteket  i  Medlemseksem¬ 
plarer  å  5  Kr.  I  Boghandelen  er  Prisen  10  Kr. 

Biblioteket  er  aabent  Hverdage  Kl.  10—10,  Søndage 
Kl.  10-4. 

Følgende  Bøger  er  nylig  indgaaet  i  Biblioteket: 

301  : 778  55. 

Altenloh,  E.  Zur  Soziologie  des  Kino.  Jena  1914.  103  S. 
332  45. 

Jantzen,  I.  Lidt  om  Valutakursernes  Indflydelse  paa 
Priskonkurrencen  mellem  Landene.  Kbh.  1922.  6  S. 
Tvl. 

338  (42). 

James  M’Kelvie  &  Co.  Edinb.  (1923).  24  Tvl.  (Fol.) 
338:67  (065). 

Eliassen,  P.  S.  W.  Bruuns  Fabrikker  gennem  Hundrede 
Aar  1819—1919.  Kolding  1919.  60  S. 

338 : 67  (065). 

Siemens  &  Halske  A.  G.  Siemens-Sehuckertwerke  G.  m. 

b.  H.  im  Jahre  1914.  Berl.  1914.  267  S.  (Folio.) 
338:68  (063). 

Sølver,  A.  Den  anden  nordiske  Haandværkskonference 
i  København  26.-27.  Novbr.  Kbh.  1918.  112  S. 

338  5. 

Jantzen,  I.  Lidt  om  rationelle  Priser.  Kbh.  1920.  11  S. 
413. 

Brynildsen,  J.  Norsk-engelsk  Ordbog.  2.  Udg.  1917. 

1239  S.  (Hb.) 

511. 

Weickert,  A.  Arithmetik  und  Algebra.  6.  Aufl.  Berl. 

1907.  128  S. 

531  7. 

Kirner,  J.  Optischer  Interferenzindicator.  Selbstt.  Auf- 
zeichnen  des  Verlaufes  sicli  sehr  schnell  åndernder 
Driicke  im  bes.  des  Gasdruckes  beim  Schuss.  Berl. 
1910.  48  S. 


534  1. 

Eason,  A.  B.  The  prevention  of  vibration  and  noice. 
Lond.  1923.  175  S. 

535  6. 

Ostwald,  W.  Die  Farbenfibel.  2.  Aufl.  Lpz.  1917.  54  S. 
54  (022). 

Knudsen,  M.  Lærebog  i  Fysik.  Kbh.  1923.  786  S. 

6  (09). 

Festschrift  des  osterr.  Ingenieur-  und  Architekten- 
Vereines.  Wien  1923.  80  (120)  S. 

621  13. 

Nadal,  J.  Locomotives  å  vapeur.  2.  éd.  Paris  1921. 

381  S. 

621  17. 

Seufert,  F.  Durchfiihrung  von  Versuchen  an  Dampf- 
maschinen,  Dampfkesseln,  Dampfturbinen  und  Die- 
selmaschinen.  4.  Aufl.  Berl.  1916.  136  S. 

621  316. 

Redegørelse  angaaende  elektrisk  Kraftoverføring  fra 
Norge  til  Danmark.  (Kbh.  1923).  135  S. 

621  317. 

Schmiedel,  K.  Die  Priifung  der  Elektrizitåts-Zåhler. 

Berl.  1921.  130  S. 

621  716  3. 

Kiihn,  W.  Toleranzen.  Berl.  1920.  179  S. 

621  91. 

Engstrdm,  W.  Handledning  vid  fråsning  af  kugg-, 
spiral-  oeh  snåekhjul,  kamskifvor  o.  dylikt.  Stockh. 
1919.  84  S. 

621  91. 

Engstrom,  W.  Indelnings-  och  vaxelhjulsberåkningar 
vid  fråsmaskiner.  2.  uppl.  Stoekh.  1918.  69  S. 

621  94. 

Puppe,  J.  Ermittlung  des  Kraftbedarfs  an  Walzwerken. 

Berl.  1909.  191  S.  (Tvl.) 

625  76. 

Ministry  of  transport.  Directions  and  specifications 
relating  to  the  tar  treatment  of  roads.  Lond.  1923. 
12  S. 

6541. 

Harrison,  H.  H.  Printing  telegraph  systems  and  mecha- 
nisms.  N.  Y.  1923.  447  S. 

662  62. 

Trenkler,  H.  R.  Chemie  der  Brennstoffe.  2.  Aufl.  Lpz. 

1921.  41  S.  Tvl. 

681  817  1. 

Alton,  R.  Violin  making  and  repairing.  Lond.  1923. 

152  S. 

725  09. 

Schou,  C.  J.  Om  Bybygningskunst.  Kbh.  1923.  76  S. 
778  4. 

Bergling,  C.  E.  Stereoskopie  fur  Amateurphotographen. 

3.  Aufl.  v.  R.  Renger-Patzsch.  Berl.  1919.  62  S. 

Grossmann,  V.  Det  gamle  Rusland  og  det  nye.  Kbh. 

Nr.  19  1.  OKTOBER  1923 


Import  og  Produktion. 

En  statistisk  Undersøgelse  af  Importen  og  Produktionen  i  Aarene  1913  og  1922. 


1  1922  indførtes  der  til  Danmark  for  1510  Miil. 

Kr.  udenlandske  Varer;  at  denne  Import  har 
oversteget  Landets  Betalingsevne,  viser  sig  di¬ 
rekte  i  Kronekursens  Nedgang,  og  det  er  en  givet 
Ting,  at  der  i  1922  er  lagt  et  nyt  Plus  til  den 
Gældsbyrde  til  Udlandet,  som  synes  at  skulle 
vokse  fra  Aar  til  Aar.  Selv  om  der  imidlertid 
saaledes  maa  være  Enighed  om,  at  Indførslen  er 
for  stor,  er  der  paa  den  anden  Side  et  vidt  Felt 
for  forskellige  og  til  Dels  indbyrdes  modstridende 
Opfattelser,  saa  snart  Talen  bliver  om,  paa  hvilke 
Punkter  det  er,  at  Indførslen  er  for  stor,  og  endnu 
større  bliver  Uenigheden,  naar  Spørgsmaalet  om, 
paa  hvilken  Maade  Indførslen  kan  bringes  ned  til 
den  rette  Størrelse,  kommer  til  at  ligge  for. 

I  Overensstemmelse  med  de  forskellige  Opfat¬ 
telser  kan  Importen  grupperes  ud  fra  flere  Syns¬ 
punkter.  Det  kan  være  interessant  at  inddele  de 
indførte  Varer  efter  deres  større  eller  mindre  Nød¬ 
vendighed,  saa  at  der  fremkommer  en  Skala, 
hvis  ene  Yderpunkt  er  de  rene  Luksusvarer,  og 
det  andet  Yderpunkt  de  absolut  uundværlige 
Raa-  og  Hjælpestoffer.  Ihvorvel  en  saadan  Ind¬ 
deling  kan  give  en  nyttig  Oplysning  om,  paa 
hvilke  Omraader  Sparebestræbelserne  bør  sættes 
ind  for  at  kunne  give  et  virkeligt  Resultat,  er  der 
dog  alt  for  mange  Forhold,  der  skal  være  klar¬ 
lagte,  inden  en  saadan  Gruppering  kan  siges  at 
være  rigtig.  Det  er  langtfra  nok,  at  den  enkelte 
Vares  Plads  i  Forbruget  fastsættes  korrekt  —  og 
dette  vil  allerede  være  en  svær  Opgave  —  men 
det  maa  ogsaa  haves  for  Øje,  at  det  ikke  alene 
er  Forbrugets  Art,  men  ogsaa  dets  Omfang,  der 
maa  tages  i  Betragtning.  Kul  vil  man,  for  at 
nævne  et  Eksempel,  sikkert  anbringe  i  Gruppen 


for  de  allermest  nødvendige  Varer,  og  dog  kan 
ingen  sige,  om  en  Del  af  Danmarks  Kulimport  ikke 
er  fuldkommen  overflødig.  Den  Virksomhed 
eller  Institution,  der  som  Følge  af  en  forældet 
Fyringsteknik  anvender  1/4  kg  Kul,  hvor  1  kg 
er  tilstrækkelig,  har  et  overflødigt  Forbrug,  der 
nationaløkonomisk  set  er  langt  mere  skadeligt 
end  de  udskregne  Silkestrømper.  Om  disse  end 
ikke  kan  betegnes  som  en  udpræget  Nyttegen¬ 
stand,  saa  bringer  de  dog  Nydelse  og  erstatter 
Uld-  eller  Bomuldsvarer  af  tilsvarende  Art,  me¬ 
dens  det  overflødige  halve  Kilo  Kul  simpelthen 
er  Spild  af  Nationens  Penge.  Dette  er  kun  et 
Eksempel  af  mange,  men  det  viser,  hvor  vanske¬ 
ligt  det  vil  være  at  operere  med  Luksusbegrebet 
i  denne  Sammenhæng,  og  hvor  let  de  Tal,  der 
skulde  vejlede,  kan  vildlede. 

Man  vil  sikkert  faa  fastere  Grund  under  Fød¬ 
derne,  hvis  man  vælger  et  andet  Inddelingsgrund¬ 
lag  og  følger  den  Opfattelse,  der  siger,  at  det  er 
en  Luksus  at  indføre .  en  Vare,  som  lige  saa  godt 
kan  leveres  fra  den  danske  Produktion.  Det  skal 
villigt  erkendes,  at  ogsaa  en  saadan  Gruppering 
rummer  sine  Fejlkilder,  og  at  det  bl.  a.  med  den 
foreliggende  Handelsstatistik  ikke  vil  være  mu¬ 
ligt  at  føre  en  saadan  Inddeling  til  Bunds,  fordi 
samme  Varepost  meget  hyppigt  omfatter  saavel 
Varer,  der  kan  fremstilles  herhjemme,  som  Varer, 
der  maa  indføres  udefra. 

Til  Trods  for  den  Ufuldkommenhed,  der  saa¬ 
ledes  vil  komme  til  at  præge  en  Undersøgelse  af 
denne  Art,  vil  det  dog  sikkert  være  muligt  at 
komme  til  et  Resultat,  der  i  det  store  og  hele  vil 
give  et  nogenlunde  korrekt  Billede  af  Forholdene. 
Selve  Udskillelsen  af  de  Varer,  der  falder  ind 

under  Kategorien  Industriprodukter,  frembyder 
ingen  større  Vanskelighed,  men  det  er  indlysende, 
at  det  Importtal,,  der  herved  fremkommer,  ikke 
uden  videre  kan  opfattes  som  et  Udtryk  for  den 
Plads,  den  udenlandske  Industri  har  tilkæmpet 
sig  paa  den  danske  Industris  Bekostning.  Først 
og  fremmest  maa  fradrages  alle  de  Industripro¬ 
dukter,  hvor  Importen  saa  godt  som  slet  ikke 
konkurrerer  med  nogen  dansk  Produktion.  Dette 
gælder  Drikkevarer  som  Whisky,  Cognac  o.  1., 
Silketøj,  Ure  og  Tryksager  paa  fremmede  Sprog, 
Grammofoner  og  Silkegarn  o.  s.  fr.  Endvidere 
er  der  en  Række  Varer,  der  vel  fremstilles 
eller  kan  fremstilles  herhjemme,  men  for  hvilke 
der  alligevel  gør  sig  saadanne  særlige  Forhold 
gældende,  at  det  næppe  vil  være  helt  korrekt 
uden  videre  at  sidestille  denne  Import  med 
den  øvrige  Import  af  Industrivarer.  Af  Vare¬ 
poster,  for  hvilke  disse  Hensyn  gør  sig  gældende, 
kan  nævnes  Automobiler  og  Dele  hertil,  Films, 
Kogsalt,  Bomuldsfrøolie,  kemisk-tekniske  Artik¬ 
ler,  der  ikke  er  særlig  specificerede,  og  om  hvis 
nærmere  Art  der  saaledes  intet  kan  vides,  og  — 
for  1922’s  Vedkommende  —  endelig  Sukker,  idet 
den  i  dette  Aar  meget  betydelige  Import  af  Suk¬ 
ker  var  en  Følge  af,  at  den  danske  Sukkerroe¬ 
høst  var  saa  lille,  og  ikke  direkte  kan  betegnes 
som  en  Konkurrence  til  den  danske  Sukkerindu¬ 
stri. 

En  anden  Gruppe  Varer,  der  ligeledes  maa  ude¬ 
lades,  er  visse  Halvfabrikata,  som  vel  fremstilles 
herhjemme,  men  for  hvilke  enten  Bearbejdnin¬ 
gen  er  ret  ringe  i  Forhold  til  Varens  Værdi,  eller 
hvor  de  indførte  Varer  i  Hovedsagen  er  Kvalite¬ 
ter,  der  ikke  fabrikeres  her  i  Landet.  Af  Varer 
af  den  førstnævnte  Art  kan  nævnes  høvlet  og 
pløjet  Trælast  og  visse  grove  Valseværksproduk¬ 
ter,  og  under  sidstnævnte  Kategori  maa  henføres 
Varer  som  Uldgarn  og  Bomuldsgarn.  Sluttelig  er 
der  en  meget  betydelig  Varegruppe,  hvis  An¬ 
bringelse  kan  volde  Tvivl;  der  tænkes  her  paa 
Importen  af  Foderkager.  At  de  indførte  Foder¬ 
kager  frembyder  en  virksom  Konkurrence  over¬ 
for  de  af  de  danske  Oliemøller  fremstillede  Ka¬ 
ger,  kan  ikke  bestrides,  og  forsaavidt  angaar  de 
Sorter,  der  er  Genstand  for  Fabrikation  her¬ 
hjemme,  vilde  det  maaske  være  rigtigt  at  hen¬ 
regne  Indførslen  til  Industrivareimporten.  I  nær¬ 
værende  Beregning  er  dette  dog  ikke  sket. 

Naar  alle  disse  Vareposter  regnes  fra,  har  der 
i  1922  været  en  Indførsel  af  Industrivarer  paa 
529  Mill.  Kr.,  og  selv  om  der  vel  endnu  kan  være 


enkelte  Vareposter,  der  egentlig  burde  fradrages, 
saa  er  dog  paa  den  anden  Side  den  foretagne  Be¬ 
skæring  saa  indgribende,  at  det  med  stor  Sikker¬ 
hed  kan  hævdes,  at  disse  529  Mill.  Kr.  Varer  i 
Hovedsagen  er  Industriprodukter,  der  konkurre¬ 
rer  med  danske  Industrifrembringelser  af  tilsva¬ 
rende  Art. 

I  sig  selv  er  det  anførte  Tal  —  529  Mill.  Kr.  — 
urimelig  højt  og  taler  et  tydeligt  Sprog  om  Aar- 
sagerne  til  Landets  hensvindende  Velstand.  Sin 
rette  Betydning  faar  dette  Importtal  dog  først, 
naar  man  kan  sammenligne  det  med  Tallene  fra 
før  Krigen,  og  naar  man  er  i  Stand  til  at  følge 
de  skete  Forskydninger  mellem  Importens  og  Pro¬ 
duktionens  Størrelse.  Af  de  Varer,  der  her  er 
samlet  under  Hovedgruppen  Industrivarer,  blev 
der  i  1913  indført  for  210  Mill.  Kr.  En  Sammen¬ 
ligning  mellem  disse  to  Tal  —  529  Mill.  og  210 
Mill.  —  giver  imidlertid  ikke  megen  Oplysning, 
selv  ikke,  naar  der  hertil  føjes  Tallene  for  den 
hele  Import,  henholdsvis  1510  Mill.  og  777  Mill. 
i  1922  og  1913.  Den  Ulighed,  at  Tallene  for  1922 
omfatter  den  samlede  Indførsel,  og  Tallene  for 
1913  den  samlede  Indførsel  minus  Genudførslen 
af  udenlandske  Varer,  lader  sig  ganske  vist  no¬ 
genlunde  let  udligne,  i  Særdeleshed  da  Genud¬ 
førslen  ikke  spiller  nogen  meget  stor  Rolle  for 
de  her  fremdragne  Industrivarer.  I  en  Tid,  hvor 
Prisforskydningerne  har  været  saa  store,  er  det 
imidlertid  overmaade  vanskeligt  at  drage  paali- 
delige  Slutninger  fra  en  Sammenligning  mellem 
den  sammenlagte  Værdi  for  en  Række  meget 
uensartede  Varer,  idet  det  næppe  paa  Forhaand 
kan  antages,  at  Prisbevægelsens  afvigende  Ud¬ 
sving  for  de  forskellige  Varer  har  opvejet  hin¬ 
anden. 

Saavel  her,  som  naar  Talen  bliver  om  at  sam¬ 
menligne  Importen  og  Produktionen,  vil  det  der¬ 
for  blive  nødvendigt  at  gaa  tilbage  til  Opgørel¬ 
serne  over  Mængderne  af  de  importerede  Varer 
og  af  de  her  i  Landet  fremstillede  Varer.  Herved 
vil  Undersøgelsen  ganske  vist  opløse  sig  i  en 
Række  Specialundersøgelser,  og  et  samlet  Resul¬ 
tat  i  den  Forstand,  at  det  kan  finde  sit  Udtryk  i 
en  enkelt  Talangivelse,  lader  sig  ikke  fremskaffe. 
Der  vil  imidlertid  sikkert  af  en  saadan  Undersø¬ 
gelse  fremgaa  visse  Hovedtræk,  som  kan  vise, 
hvorledes  Udviklingen  i  det  store  og  hele  har  væ¬ 
ret.  I  det  følgende  vil  der  med  Handelsstatistiken 
og  den  nylig  udkomne  Produktionsstatistik  for 
1922  som  Kilde  blive  sammenstillet  en  Række 
Oplysninger  om  Størrelsen  af  Produktionen  in- 

denfor  forskellige  vigtige  Industrigrene  og  Impor¬ 
ten  af  de  paagældende  Industrivarer,  og  som  Ud¬ 
gangspunkt  er  i  de  fleste  Tilfælde  benyttet  den 
Beregning  over  Produktion  og  Import,  der  findes 
i  det  af  Det  statistiske  Departement  udgivne  Ta¬ 
belværk  over  Produktionen  i  1913. 

I.  Fabrikationen  af  Nærings-  og  Nydelsesmidler. 

M  ølle  riindustrien. 

Værdien  af  Indførslen1)  af  formalede  Varer  har 
været : 

i  1913 .  16,7  Mili.  Kroner. 

i  1921 .  18,3  »  » 

i  1922 .  19,1  »  » 

Den  vigtigste  Post  er  Hvedemel,  hvoraf  der  i  1913 
indførtes  ca.  60  000  Tons,  i  1921  28  000  Tons  og  i 
1922  47  000  Tons.  Indførslen  er  vel  ikke  fuldt  saa 
stor  som  i  1913,  men  efter  at  de  danske  Møller  i  Krigs- 
aarene  har  haft  hele  Forsyningen  af  det  danske  Mar¬ 
ked,  er  Forholdet  dog  nu  igen  omtrent  som  før  Krigen. 
Af  det  her  i  Landet  forbrugte  Kvantum  Hvedemel  var 
i  1913  over  en  Trediedel  udenlandsk,  i  1922  var  Ind¬ 
førslen  som  nævnt  mindre  og  Produktionen  noget 
større,  saaledes  at  det  udenlandske  Mels  Andel  i  For¬ 
bruget  var  ca.  1/4. 

Det  aarlige  Forbrug  —  160 — 170  000  Tons  —  over¬ 
stiger  ikke  de  danske  Møllers  Produktionskapacitet; 
Produktionen  var  i  1913  97  000  Tons,  i  1921  119  000 
Tons  og  i  1922  124  000  Tons. 

For  Byggryns  Vedkommende  har  de  danske  Møller 
bevaret  det  i  Krigsaarene  opnaaede  Fremskridt,  og 
Indførslen  er  gaaet  ned  fra  ca.  3000  Tons  i  1913  til 
270  Tons  i  1922.  Den  danske  Produktion  er  nu  6300 
Tons  mod  knap  4800  Tons  i  1913. 

Af  Havregryn  er  der  paa  de  danske  Møller  frem¬ 
stillet  samme  Kvantum  i  1913  og  1922,  nemlig  3000 
Tons.  Ogsaa  Importen  er  omtrent  uforandret,  nemlig 
ca.  1500  Tons  i  begge  Aar. 

Sukkerindustrien. 

Produktion  af  Sukker: 


1913 .  162,4  Mili.  kg 

1921  .  141,3  »  » 

1922  .  89,8  »  » 


Nedgangen  i  Produktionen  er  en  Følge  af  en  For¬ 
mindskelse  af  Sukkerroearealet  fra  ca.  30  600  ha  i  1913 
til  24  300  ha  i  1922,  samtidig  med  at  Udbyttet  af  Suk¬ 
kerroer  pr.  ha  i  1922  kun  var  3500  kg  mod  4600  kg 
i  1913.  For  Aaret  1913  var  der  en  Overskudsudførsel 
af  dansk  Sukker  paa  33  Miil.  kg  til  en  Værdi  af  5 
Miil.  Kr.  I  1922  har  der  derimod  været  en  Overskuds- 
indførsel  paa  19  Mili.  kg,  der  havde  en  Værdi  af  ca. 
9  Miil.  Kr. 

')  Talangivelser  vedrørende  Importen  i  1922  omfatter  den 
samlede  Indførsel  af  udenlandske  Varer,  idet  der  dog,  hvor 
Reeksporten  har  særlig  Betydning,  saavidt  muligt  er  taget 
Hensyn  hertd. 


Chokolade-  og  Sukkervareindustrien. 
Af  Chokolade  og  Sukkervarer  indførtes  der: 


i  1913  for .  2,1  Mili.  Kroner, 

i  1921  -  6,6  » 

i  1922  -  7,8  »  » 


Af  Chokolade  indførtes  der  i  1913  355  Tons,  i  1921 
1173  Tons  og  i  1922  2192  Tons.  Tallet  for  1922  er  i 
nogen  Grad  præget  af  Hamstringsimport  før  Skatte¬ 
loven,  men  ogsaa  efter  Skattelovens  Gennemførelse  har 
Importen  været  meget  stor.  De  udenlandske  Varers 
Andel  i  det  danske  Markeds  Forbrug  var  i  1913  ca. 
10  pCt.,  i  1922  ca.  40  pCt.  Produktionen  af  Chokolade 
udgjorde  i  1913  3300  Tons,  i  1921  5900  Tons  og  i 
1922  3500  Tons. 

Kakaopulver,  der  produktionsmæssigt  ikke  spiller 
nogen  større  Rolle,  viser  ogsaa  en  væsentlig  Stigning  i 
Indførslen,  nemlig  fra  290  Tons  i  1913  til  536  Tons  i 

1921  og  584  Tons  i  1922. 

For  Sukkervarers  Vedkommende  omfattede  Importen 
væsentlig  finere  Varer.  Den  udgjorde  i  1913  ca.  V8  af 
Forbruget  og  androg  ca.  550  Tons.  I  1921  var  Ind¬ 
førslen  kun  det  halve  heraf,  og  ogsaa  i  1922  var  den 
noget  mindre  end  i  1913,  nemlig  ca.  460  Tons.  Den 
danske  Produktion  er  samtidig  vokset  meget  betydelig. 

Kaffesurrogatfabriker. 

Produktionen  af  Cikorie  og  anden  Kaffetilsætning 
udgjorde  i  1913  4800  Tons,  i  1921  5300  Tons  og  i 

1922  5600  Tons.  Fra  1913  er  Produktionen  steget 
med  1/6.  Importen  var  saavel  i  1913  som  i  1922  ganske 
betydningsløs. 

Kartoffelmelsindustrien. 


Indførselsværdi  Indførselsmængde 

i  1913 .  1,6  Miil.  Kroner  8500  Tons 

i  1921 .  0,4  »  »  800  » 

i  1922 .  1,1  »  »  2400  » 


I  1913  blev  der  i  Danmark  ikke  fremstillet  Kartoffel¬ 
mel,  men  under  Krigen  skabtes  der  en  Industri,  der 
var  i  Stand  til  at  forsyne  det  danske  Marked,  da  Ind¬ 
førslen  svigtede.  Endnu  i  1921  var  denne  Industri  i 
Stand  til  at  udføre  omtrent  4000  Tons,  i  1922  var 
denne  Eksport  gaaet  ned  til  2000  Tons.  Industriens 
Produktion  er  for  1920  opgjort  til  6800  Tons  og  for 
1921  til  5900  Tons  og  for  1922  4300  Tons.  I  første 
Halvdel  af  indeværende  Aar  var  Eksporten  kun  35 
Tons  mod  1626  Tons  i  de  første  6  Maaneder  af  1922, 
og  Importen  i  samme  Tidsrum  i  1923  var  3740  Tons 
mod  863  Tons  i  første  Halvdel  af  1922.  Importen 
synes  nu  at  nærme  sig  samme  Kvantum  som  i  1913, 
da  der  ingen  Kartoffelmelsindustri  fandtes  her  i  Lan¬ 
det. 

Margarineindustrien. 

Værdien  af  indført  Margarine: 


1913 .  1,8  Miil.  Kroner 

1921  .  0,7  »  » 

1922  .  2,3  »  > 


Der  indførtes  i  1913  2100  Tons  Margarine,  i  1921 
508  Tons  og  i  1922  1800  Tons.  Den  betydelige  Stig¬ 
ning  fra  1921  til  1922  maa  formentlig  i  nogen  Grad 

henføres  til  Arbejdskonflikten,  der  bevirkede  en 
Standsning  i  Fabrikationen. 

Produktionstallene  er  i  1913  42  300  Tons,  i  1921 
55  700  Tons  og  i  1922  55  900  Tons. 

Mineralvandsindustrien. 

Produktionen  af  Sodavand  udgjorde: 


Værdi  Mængde 

i  1913  2,2  Miil.  Kroner  12,2  Miil.  Liter 

i  1921  8,4  »  »  16,5  »  » 

i  1922  7,9  »  »  16,2  »  » 


Produktionsmængden  er  øget  med  25  pCt.  siden 
1913:  Indførslen  er  meget  ringe  og  beløb  sig  i  hvert  af 
Aarene  1913  og  1922  til  ca.  100  000  Kroner. 

Bryggeriindustrien. 

Produktion  af  01  (i  Millioner  hl): 

Stærkt  01  Svagt  01 


1913 .  1,0  1,5 

1921  .  1,6  0,9 

1922  .  1,3  0,8 


Da  det  stærkere  01  repræsenterer  en  langt  højere 
Produktionsværdi  pr.  hl  end  det  svage  01,  maa  Bryg¬ 
geriindustriens  samlede  Produktion  sikkert  siges  at 
være  større  nu  end  i  1913.  Indførslen  af  udenlandsk 
01  er  meget  lille.  Værdien  af  Importen  var  i  1913  og 
i  1922  henholdsvis  35  000  Kroner  og  93  000  Kroner. 
De  danske  Bryggeriers  Produktion  havde  i  de  samme 
Aar  en  Værdi  af  38  Mili.  Kroner  og  107  Miil.  Kroner. 

Spritindustrien. 

Produktion  af  Spiritus : 

(Mili.  Liter  å  100  pCt.) 

1913.  .  .  .  13,1,  heraf  denatureret  1,6 

1921  _  4,4,  —  —  2,6 

1922  _  5,2,  —  —  3,1 

Nedgangen  i  Produktionen  skyldes  Beskatningen  og 
den  fastsatte  Begrænsning  af  de  danske  Fabrikers  Pro¬ 
duktion  af  Drikkespiritus  til  en  Brøkdel  af  den  tidligere 
Produktion.  Af  Drikkespiritus  indførtes  der  i  1922 
418  000  Liter  å  100  pCt.  Indførslen  er  begrænset  til 
samme  Kvantum  som  den  gennemsnitlige  Indførsel  af 
Drikkespiritus  i  Aarene  1913,  1914  og  1915.  For  tek¬ 
nisk  Sprit,  hvoraf  der  heller  ikke  tidligere  var  nogen 
Indførsel,  er  der  Importforbud. 

Produktionen  af  Gær  er  steget  fra  2800  Tons  i 
1913  til  4500  Tons  i  1922.  Indførslen  var  baade  i  1913 
og  i  1922  omkring  100  Tons. 

T  obaksindustrien. 

Indførselsværdien  for  Cigarer,  Røgtobak,  Cigaretter 
m.  v.  var: 

i  1913 .  2,1  Miil.  Kroner 

i  1921 .  7,9  »  » 

i  1922 .  6,8  »  » 

Cigarer: 

Der  indførtes  heraf  i  1913  21  Miil.  Stkr.,  i  1921 
63  Mili.  Stkr.  og  i  1922  80  Mili.  Stkr.  til  en  Værdi  af 
ca.  4  Miil.  Kroner.  Den  stærke  Stigning  i  Importen 
modsvaredes  af  en  Nedgang  i  den  danske  Produktion, 
nemlig  fra  246  Miil.  Stkr.  i  1913  til  203  Mili.  i  1922. 


Efter  at  Importbegrænsningen  og  den  derefter  føl¬ 
gende  Toldforhøjelse  er  traadt  i  Kraft,  er  Importen 
formindsket  i  kendelig  Grad. 

Cigaretter: 

Heraf  indførtes  i  1913  124  Mili.  Stkr.,  i  1921  159 
Mili.  Stkr.  og  i  1922  184  Mili.  Stkr.  Den  danske  Pro¬ 
duktion  er  i  samme  Tidsrum  tredoblet,  nemlig  fra  269 
Mili.  Stkr.  i  1913  til  775  Mili.  Stkr.  i  1922.  Importen 
er  nu  V5  og  var  i  1913  1/3  af  Forbruget. 

Røgtobak: 

Der  indførtes  af  Røgtobak  i  1913  182  Tons,  i  1921 
447  Tons  og  i  1922  334  Tons.  Importen,  der  navnlig 
omfatter  de  dyrere  Ting  —  Shagtobak  —  er  saaledes 
vokset  noget.  Produktionen  paa  de  danske  Fabriker 
var  i  1913  ca.  1900  Tons,  i  1921  ca.  2000  Tons  og  i 
1922  2100  Tons. 


II.  Tekstil-  og  Beklædningsindustrien. 


Produktion : 

Bomuldsspinderier. 

1913  . 

. .  5094 

Mængde 

Tons  Bomuldsgarn  8,7 

Værdi 

Mili.  Kroner 

1921 

. .  2052 

»  »  9,3 

»  » 

1922 

. .  4167 

»  »  17,4 

»  » 

Nedgangen  i  Produktionen  staar  antagelig  i  Forbin¬ 
delse  med  Tilbagegangen  i  Bomuldsvæveriernes  Pro¬ 
duktion.  Indførslen  —  der  iøvrigt  tildels  omfatter  an¬ 
dre  Garnnumre  end  de,  der  fremstilles  herhjemme  — 
har  i  1922  ikke  været  større  end  i  1913. 

Tekstilfabriker. 

Af  Manufakturvarer  bortset  fra  Silkevarer  indførtes 
der: 

i  1913  for  40  Mili.  Kroner 
i  1921  for  82  »  » 

i  1922  for  129  >  » 


Vedrørende  Importmængden  for 

de  vigtigste 

Vare- 

grupper  kan  meddeles  følgende  Oplysninger: 

1913 

1921 

1922 

Varer  af  Uld: 

Tons 

Tons 

Tons 

Møbelstoffer  og  Klædningsstoffer 

1851 

1238 

2347 

Bomuldsvarer  og  Linnedvarer: 

Ublegede  Bomuldsvarer  . 

415 

345 

853 

Mønstrede  aabne  Varer  . 

78 

79 

104 

Fløjlsvævede  Varer  . 

156 

70 

65 

Trykkede  Varer  . 

328 

285 

643 

Flerf arvede  mønstervævede . 

62 

66 

89 

Flerfarvede  ikke  mønstervævede. . 

67 

119 

235 

Ensfarvede  mønstrede . 

306 

208 

504 

Ensfarvede  ej  mønstrede . 

1022 

399 

911 

Andre  Metervarer . 

1355 

727 

1711 

Bomuldsvarer  ialt  . 

3789 

2298 

5115 

Af  Uldstoffer  og  Bomulds-  og  Linnedvarer  er  der 
herefter  tilsammen  indføi't: 

i  1913 .  5600  Tons 

i  1921 .  3500  > 

i  1922 .  7500  » 

I  de  ovennævnte  Tal  er  udeladt  enkelte  Varer,  der 
kun  i  mindre  Grad  fremstilles  herhjemme,  samt  nogle 

lidet  betydende  Vareposter.  Det  angivne  Tal  for  den 
importerede  Mængde  Tekstilvarer  svarer  til  omkring 
e/7  af  de  tidligere  anførte  Tal  for  Værdien  af  Importen 
af  Tekstilvarer. 

Den  danske  Produktion  af  Tekstilvarer  er  opgjort 
til  følgende  Mængde: 


1913  1921  1922 

Tons  Tons  Tons 

Varer  af  Uld  .  2944  1300  1682 

Bomuldsvarer  .  5851  2690  4377 

Linnedvarer  .  311  39  113 


9106  4029  6172 

Produktionen  er  gaaet  tilbage  med  omkring  3000 
Tons,  medens  Indførslen  er  steget  med  ca.  2000  Tons. 
Det  er  muligt,  at  der  i  Produktionsstatistiken  for  1922 
ikke  er  medtaget  en  Del  mindre  Virksomheder,  men 
dette  forrykker  ikke  paa  afgørende  Maade  Resultatet 
af  Sammenstillingen  mellem  Indførsel  og  Produktion. 
Et  Forhold,  der  maa  nævnes,  men  som  dog  ligeledes 
kun  kan  have  mindre  Betydning,  er,  at  Forskydningen 
fra  de  grovere  til  de  finere  Varer  antagelig  har  paa¬ 
virket  Produktionstallene  noget. 


T  rikotageindustrien. 


Importværdi 

Importmængi 

1913. . . . 

2,3  Miil.  Kroner 

318  Tons 

1921. . . . 

.  .  11,5  » 

503  » 

1922. . . . 

.  .  15,0  » 

795  » 

Den  danske  Trikotageindustris  Produktion  er  op¬ 
gjort  til  i  1913  1700  Tons,  i  1921  1600  Tons  og  i  1922 
2100  Tons.  Produktionen  er  vokset  med  400  Tons, 
men  i  samme  Tidsrum  er  Indførslen  steget  med  om¬ 
trent  550  Tons.  I  1913  blev  15  pCt.  af  Forbruget  af 
Trikotagevarer  indført  udefra,  i  1922  omtrent  30  pCt. 

Rebslageriindustrien. 

Indførselsværdien  for  Rebslagerarbejde: 


i  1913 .  2,5  Miil.  Kroner 

i  1921 .  5,1  »  » 

i  1922 .  6,0  »  » 


Af  Høstbindegarn,  der  repræsenterer  Halvdelen  af 
nævnte  Importværdi,  indførtes  der  i  1913  1600  Tons, 
i  1921  2000  Tons  og  i  1922  2900  Tons.  Den  mægtige 
Stigning  i  Forbruget  er  dækket  ved  en  Forøgelse  af 
Importen.  Den  danske  Fabrikation  er  meget  lille,  den 
udgjorde  i  1913  266  Tons,  i  1921  296  Tons  og  i  1922 
282  Tons. 

For  andet  Rebslagerarbejde  (herunder  ikke  med¬ 
regnet  Jern-  og  Staaltraadstove)  viser  Importen  Ned¬ 
gang,  nemlig  fra  2400  Tons  i  1913  til  1400  Tons  i  1921 
og  1900  Tons  i  1922.  Denne  Nedgang  er  dog  ikke  et 
Udtryk  for  en  Fremgang  for  den  danske  Rebslager¬ 
industri,  idet  denne  Industris  Produktion  er  gaaet 
stærkt  tilbage.  Rundt  regnet  var  Produktionen  i  1913 
3700  Tons,  i  1921  2000  Tons  og  i  1922  2200  Tons. 
Det  er  muligt,  at  Tallene  for  de  sidste  Aar  ikke  om¬ 
fatter  alle  de  smaa  Virksomheder,  men  Tallene  viser 
dog  meget  tydeligt,  at  Nedgangen  i  Forbruget  særlig 
har  ramt  de  danske  Fabriker,  medens  Importen  er 
omtrent  uforandret.  Den  Del  af  Forbruget,  der  dæk- 
kes  ved  Import,  er  saaledes  større  nu  end  i  1913. 


Konfektionsindustrien. 


Import  værdi  Importmængde 

1913 .  7,2  Miil.  Kroner  645  Tons 

1921  .  34,3  »  »  1175  » 

1922  .  32,7  »  »  1593  » 


Importen  har  saaledes  været  stærkt  stigende.  Efter 
den  foreliggende  Statistik  er  det  ikke  muligt  at  sam¬ 
menligne  den  samlede  Konfektionsindustris  Produk¬ 
tion  i  de  forskellige  Aar. 

For  Herrekonfektionsfabriker  haves  imidlertid  Op¬ 
lysninger  om  Produktionen,  og  herefter  faas  følgende 
Tal: 


1913 . 

.  .  .  10,5 

Miil.  Kroner 

1921 . 

...  21,1 

»  » 

1922 . 

...  21,5 

»  » 

Produktionsværdien  er  herefter  steget  til  det  dob¬ 
belte,  medens  Værdien  af  Indførslen  under  eet  er  øget 
til  det  femdobbelte. 


III.  Papirindustrien. 

Fabrikationen  af  Papir. 

Indførselsværdien  for  Papir  (undtagen  Tagpap,  Ta¬ 
petpapir,  litograferede  Varer  og  Papirvarer)  : 

1913 .  5,1  Miil.  Kroner 

1921  .  17,8  »  1  » 

1922  .  19,3  »  » 

Indførselsmængde  for  de  vigtigste  Vareposter: 


1913 

1921 

1922 

Tons 

Tons 

Tons 

Pap  . 

6  469 

4  868 

8  797 

Pakpapir  . 

321 

549 

796 

Avispapir  . 

0 

6  388 

8  685 

Glanspap,  Bølgepap  . 

217 

461 

414 

Papir  og  Karton,  krideret  .... 

123 

29 

61 

Papir,  alm.  uden  paalagt  Farve 

7  519 

8  220 

16  902 

Papir  og  Karton,  umønstret.  . 

88 

88 

115 

Papir  og  Karton,  mønstret  .  . 

154 

266 

339 

ialt. .  .  . 

14  891 

20  869 

36  109 

Om  de  danske  Fabrikers  Produktion 

kan  meddeles 

følgende  Oplysninger: 

Produktion  af  Pap  og  Papir. 

1913 

1921 

1922 

Tons 

Tons 

Tons 

Avispapir  . 

13  072 

11  048 

10  829 

Andet  Papir  . 

27  525 

15  015 

20  498 

Pap  . 

1  542 

765 

1  731 

ialt.  .  .  . 

42  139 

26  828 

33  058 

Produktionen  af  Avispapir 

er  gaaet 

ned 

med  ca. 

2000  Tons,  medens  Indførslen  er  steget  med  8700  Tons. 

Produktionen  af  andet  Papir 

er  gaaet  ned  med  om- 

trent  7000  Tons,  og  Indførslen,  der  er 

mere 

end  for- 

doblet,  er  steget  med  10  000  Tons. 

Produktionen  af  Pap  er  gaaet  lidt  frem,  men  denne 
Fabrikationsgren  har  kun  en  ganske  ringe  Betydning 
i  Forhold  til  de  to  andre  Grupper. 

Taget  under  eet  blev  der  af  Pap  og  Papir  i  1913  her 
i  Landet  fremstillet  3  Gange  saa  meget,  som  der  blev 

indført.  I  1922  var  Indførslen  større  end  Produktio¬ 
nen.  Dette  Resultat  er  en  Følge  af,  at  Indførslen  er 
vokset  med  over  21  000  Tons,  medens  Fabrikationen 
er  formindsket  med  Q000  Tons. 

Tapetindustrien. 

Indførsel  af  Tapet. 


Værdi  Mængde 

1913 .  0,3  Miil.  Kroner  480  Tons 

1921  .  0,9  »  »  427  » 

1922  .  0,9  »  »  512  » 

Produktion  af  Tapet. 

Værdi  Mængde 

1913 .  0.9  Mili.  Kroner  1341  Tons 

1921  .  2,4  »  >5  1199  » 

1922  .  1,4  »  »  864  » 


Indførslen  er  saaledes  i  1922  af  omtrent  samme 
Størrelse  som  i  1913;  derimod  er  der  for  Produktio¬ 
nens  Vedkommende  en  meget  betydelig  Nedgang  i 
1922.  Importens  Andel  i  Forbruget  er  derved  vokset 
fra  godt  25  pCt.  i  1913  til  37  pCt.  i  1922. 

IV.  Garveri-  og  Skotøjsindustrien. 

Garveriindustrien. 

Indførselsværdien  for  Læder: 

1913 .  6,3  Miil.  Kroner 

1921  .  9,0  »  » 

1922  .  10,1  »  » 

Indførslen  af  Saalelæder,  der  repræsenterer  ca. 
Halvdelen  af  de  nævnte  Beløb,  udgjorde  i 

1913 .  632  Tons 

1921  .  618  » 

1922  .  958  » 

Produktion. 

De  danske  Garveriers  Produktion  af  Underlæder 
(Bindsaale  og  Saalelæder)  udgjorde: 


Værdi  Mængde 

i  1913  .  5,7  Miil.  Kroner  2075  Tons 

i  1921 .  7,1  »  »  1558  » 

i  1922  .  7,9  »  »  1905  » 


Produktionen  er  saaledes  gaaet  noget  tilbage,  medens 
Indførslen  er  vokset  ret  betydeligt. 

For  Garveriernes  øvrige  Produktion  er  det  svært  at 
give  et  kvantitativt  Udtryk,  idet  Produktionen  er  op¬ 
ført  dels  efter  Vægt  og  dels  efter  Omfang  og  Stykketal. 
En  Sammenligning  mellem  Værdierne  vil  imidlertid 
vise,  at  denne  Del  af  Produktionen  er  vokset  ret  be¬ 
tydeligt.  I  1913  var  Værdien  3,6  Mili.  Kr.,  i  1921 
13  Mili.  Kr.  og  i  1922  13,3  Mili.  Kr.  Importen  af  andre 
Lædersorter  end  Saalelæder  har  været  i  1913  4,2  Miil., 
i  1921  4,9  Miil.  og  i  1922  5,8  Mili.  Kr.  Indførslen 
heraf  synes  saaledes  at  være  gaaet  en  Del  tilbage. 

Skotø  jsindustrien. 

Indførselsværdien  for  Skotøj: 


1913 .  3,1  Mili.  Kroner 

1921 .  11,1  »  » 

1922... .  13,4  »  » 


Indførselsmængden  udgjorde  i  1913  288  Tons,  i 

1921  538  Tons  og  i  1922  791  Tons.  Den  stærke 

Vækst  i  Indførslen  er  fulgt  af  en  Nedgang  i  Produk¬ 
tionen. 

Produktion  af  Læderfodtøj: 

1913  1921  1922 

1503  Tons  1342  Tons  1257  Tons 

I  første  Halvdel  af  1923,  medens  Importregulerin¬ 
gen  og  Krisetolden  var  gældende,  var  Indførslen  væ¬ 
sentlig  mindre,  nemlig  183  Tons  mod  523  Tons  i  de 
første  seks  Maaneder  af  1922. 


V.  Sten-,  Ler-  og  Glasindustrien. 


Cementindustrien. 
Indførsel  af  Portland-Cement: 


Værdi 

1913  ....  0,7  Miil.  Kroner 

1921  ....  0,2  »  » 

1922  ....  0,2  »  » 


Mængde 
21  400  Tons 

2  900  » 

3  600  » 


Den  danske  Produktion  har  været  i  1913  495  400 
Tons  Portland-Cement,  i  1921  311  900  Tons  og  i  1922 
470  400  Tons.  En  væsentlig  Del  af  Produktionen  eks¬ 
porteres.  Udførslen  af  dansk  Cement  udgjorde  i 
1913  239  500  Tons,  i  1921  125  800  Tons  og  i  1922 
254  800  Tons.  Produktionen  er  saaledes  nu  af  om¬ 
trent  samme  Størrelse  som  i  1913.  Eksporten  er  vokset 
lidt,  og  den  iøvrigt  ret  betydningsløse  Import  er  trængt 
yderligere  tilbage. 


Teglværksindustrien. 
Indførsel  af  almindelige  Mursten: 


Værdi  Mængde 

1913 .  0,9  Mili.  Kroner  46  Miil.  Sten 

1921  .  0,7  »  »  12  »  » 

1922  .  0,6  »  »  13  »  » 


Produktionen  paa  de  danske  Teglværker  androg  i 
1913  535  Mili.  Sten,  i  1921  213  Miil.  og  i  1922  354 
Miil.  Saavel  for  Produktionens  som  for  Importens 
Vedkommende  viser  Tallene  en  betydelig  Nedgang. 


Glasindustrien. 

Værdien  af  Indførslen  af  Flasker  og  Glasvarer  (und¬ 
tagen  Glødelamper)  : 


1913 .  2,1  Miil.  Kroner 

1921  .  7,4  »  » 

1922  .  7,5  »  » 


Flasker. 

Importen  heraf  repræsenterer  omtrent  en  Fjerdedel 
af  de  nævnte  Tal  for  Værdien  af  den  samlede  Import. 

Indførsel  af  Flasker: 


1913 . 

736  Tons 

1921 . 

2714  » 

1922 . 

3488  » 

En  direkte  Sammenstillin 

g  med  Produktionstallene 

lader  sig  ikke  foretage,  da  Produktionen  afgøres  efter 
Stykketal  og  ikke  efter  Vægt.  Tallene  viser  imidlertid, 
at  Produktionen  af  Flasker  gaar  tilbage. 


TIDSSKRIFT  FOR  INDUSTRI 


175 


i  1913 

fremstilledes  ca. 

31 

Miil.  Flasker 

i  1921 

»  » 

17 

»  » 

i  1922 

»  » 

24 

»  » 

1913  ud 

gjorde  Indførslen 

ca. 

5  pCt.  af  Forbruget 

og  i  1922  antagelig  ca.  25—30  pCt. 

Andre  Glasvarer. 

En  Sammenligning  mellem  Produktion  og  Indførsel 
er  uigennemførlig,  da  Indførslen  cr  opgjort  efter  Vægt 
og  Produktionen  delvis  efter  Va'gt  og  delvis  efter  Styk¬ 
ketal. 


Indførslen  har  været 

stærkt  stigende; 

der  indførtes 

(angivet  i  Tons) : 

1913 

1921 

1922 

Lampekupler  og  Glas 

.  200 

209 

266 

Slebne  Glasvarer  .... 

.  350 

513 

524 

Hulglasvarer  til  Service 

.  290 

630 

969 

Ialt....  840 

1352 

1759 

desuden  er  der  enkelte  mindre  Varegrupper,  som  ikke 
er  medregnede. 

For  de  vigtigste  Artikler  stiller  Produktionstallene 
sig  som  følger  (angivet  i  1000  Stkr.)  : 


1913 

1921 

1922 

Lampekupler  og  Glas  .  .  .  . 

....  3249 

737 

723 

Drikkeglas  . 

....  4000 

1777 

1865 

Andre  Varer,  slebne  .  .  .  . 

....  132 

98 

156 

Andre  Varer,  uslebne  .  .  .  . 

....  658 

977 

1289 

Produktionsværdien  for 

disse  Varer 

er  opgjort  til 

i  1913 .  1.0  Mili.  Kroner 

i  1921 .  1,5  »  » 

i  1922 .  1,4  »  » 


Af  Tallene  fremgaar  det,  at  Glasindustriens  Produk¬ 
tion  er  en  Del  mindre  end  i  1913,  og  at  Indførslen  af 
Glasvarer  er  steget  meget  betydeligt. 

Porcelænsindustrien. 

Importværdi  for  Porcelæn  og  Fajance: 

1913 .  2,5  Mili.  Kroner 

1921  .  9,0  »  » 

1922  .  8,1  »  » 


For  nogle  af  de  vigtigste  Varegrupper  kan  anføres 
følgende  Tal  vedrørende  Mængden  af  de  importerede 
Varer  (angivet  i  Tons). 


Fajance: 

1 9 1 3 

1921 

1922 

Sanitære  Artikler  .  .  .  . 

.  215 

105 

999 

Service  o.  1.,  forgyldt 

.  67 

118 

122 

Andet  Service  . 

.  2076 

2032 

2696 

Fajance  ialt.  ....  2358 

2255 

3040 

Porcelæn  og  Pisguil: 

1913 

1921 

1922 

Service  o.  1.,  forgyldt 

.  78 

486 

542 

Andet  Service  . 

.  516 

843 

778 

Teknisk  Porcelæn  .  .  .  . 

.  329 

214 

339 

Porcelæn 

ialt....  923 

1543 

1659 

For  Produktionens 

Vedkommende 

foreligger 

kun 

Oplysning  om  Værdien 

(angivet  i  Miil. 

Kr.). 

1913  1921 

1922 

Fajance . 

.  .  .  1,0  2,3 

1,7 

Porcelæn  .... 

.  .  .  3,1  8,3 

5,9 

Ialt 

.  .  .•  4,1  10,6 

7,6 

Ved  Sammenligning  med  tidligere  Aar  rnaa  det  erin¬ 
dres,  at  der  siden  1913  er  anlagt  2  Fabriker  for  tek¬ 
nisk  Porcelæn.  Af  teknisk  Porcelæn  fremstilledes  i 
1921  for  1,5  Mili.  Kr.  og  i  1922  for  1,1  Mili.  Kr. 

Fabrikationen  af  Fajance  og  Porcelæn  synes  imid¬ 
lertid  til  Trods  for  denne  Udvidelse  at  være  noget  min¬ 
dre  nu  end  i  1913;  samtidig  er  Indførslen,  som  anført, 
steget  meget  væsentlig.  Regnet  efter  Værdien  udgjorde 
Importen  i  1913  40  pCt.  af  Forbruget  og  i  1922  lidt 
over  50  pCt. 

VI.  Jernindustrien. 


Jernstøberier  og  Maskinfabriker. 

Indførsel  af  forskelligt  Støbegods  og  Smedegods. 


Svære  Ventiler,  Riste,  støbte 

1913 

Tons 

1921 

Tons 

1922 

Tons 

Søjler,  Lygtepæle  m.  v. .  .  . 
Grove,  støbte  el.  smedede  Ma- 

354 

551 

360 

skindele . 

5  830 

5  766 

4  035 

Pumper  og  Pumpedele . 

216 

434 

630 

Radiatorer  og  Ribberor  .... 
Kakkelovne,  Komfurer,  Gry¬ 
der  o.  1.: 

315 

1  198 

3  763 

forniklede,  emaillerede  . 

360 

435 

625 

andre . 

Andet  forniklet  Støbe-  og 

1  008 

1  334. 

2  058 

Smedegods  . 

Andre  grove,  stobte  el.  sme- 

55 

65 

107 

dede  Varer  . 

Raat  smedede  el.  stobte  Smaa- 

1  810 

2  853 

639 

varer  til  videre  Forarbejdn. 

80 

101 

61 

10  028 

12  737 

12  278 

Produktion  (Totalvægten  af  nedstøbt  Gods). 


1913  1922 

Tons  Tons 

Bygningsstøbegods .  15  900  11  400 

Husholdningsstøbegods .  2  500  1  200 

Støbegods  for  Gas-,  Vand-  og  Kloak¬ 
anlæg  .  4  400  2  600 

Landbrugsstøbegods .  800  900 

Andet  og  uangivet  Handelsstøbegods  2  400  300 

Maskingods  til  Salg .  13  000  7  600 

til  eget  Brug .  16  000  5  800 

Staalblokke .  9  000 

Nedstøbt  paa  Jernskibsværfter .  3  900 


64  000  33  700 

Opgørelserne  for  de  to  Aar  er  ikke  ganske  ensartede, 
og  det  er  muligt,  at  der  i  1913  er  medtaget  en  Del  — 
særlig  mindre  —  Virksomheder,  som  maaske  ikke  er 
kommet  med  i  Statistiken  for  1922.  Men  selv  naar 
dette  tages  i  Betragtning,  viser  Tallene  dog,  at  Jern¬ 
støberiernes  Produktion  i  1922  endog  har  været  betyde¬ 
lig  mindre  end  i  1913. 

For  enkelte  Varers  Vedkommende  kan  denne  Ned¬ 
gang  tildels  henføres  til  en  Forøgelse  i  Importen. 
Dette  gælder  f.  Eks.  for  Radiatorer  og  Ribberør,  hvoraf 
der  i  1913  blev  indført  315  Tons  og  i  1922  3800  Tons, 
medens  den  danske  Produktion  samtidig  er  gaaei  ned 

fra  1570  Tons  i  1913  til  900  Tons  i  1922.  Af  Kakkel¬ 
ovne,  Komfurer  samt  Ovne  og  Ovndele  indførtes  der 
i  1913  noget  over  1100  Tons  og  i  1922  tæt  op  imod 
1800  Tons.  Samtidig  er  den  danske  Produktion  gaaet 
ned  fra  ca.  11,000  Tons  i  1913  til  ca.  8000  Tons  i  1922. 

1  de  fleste  andre  Tilfælde  er  det  Nedgangen  i  For¬ 
bruget,  der  er  Aarsagen,  og  det  er  selvfølgelig  her 
navnlig  Tilbagegangen  i  Salget  af  Maskiner,  der  virker 
tilbage  paa  Støberiernes  Produktion.  Som  det  vil 
fremgaa  af  Tabellen  over  Indførslen  af  en  Række 
Støbe-  og  Smedegodsartikler,  er  Importen  taget  under 
eet  noget  større  end  i  1913,  og  Nedgangen  i  Forbruget 
har  saaledes  ikke  berørt  Importen  paa  samme  Maade 
som  Produktionen. 

Fremstillingen  af  Maskiner. 


1913 

1921 

1922 

Mili.  Kr. 

Mili.  Kr. 

Miil.  Kr. 

Kraftmaskiner . 

11,3 

20 

10,8 

Landbrugsmaskiner . 

4,9 

8 

7,6 

Arbejds-  og  Værktøjsmaskiner 
Andre  Maskiner  og  Maskin- 

9,2 

4,8 

3,2 

anlæg . 

7,0 

34,3 

20,0 

Smede-  og  Reparationsarbejde 
Maskiner  fremstillet  paa  Jern- 

7,4 

11,3 

10,6 

skibsværfter . 

0,2 

17,9 

11,4 

40,0 

96,3 

63,6 

Statistikens  Omfang  samt  Afgrænsningen  mellem  de 
enkelte  Grupper  er  ret  usikker  og  vistnok  ikke  ganske 
ensartet  for  de  forskellige  Aar;  dette  gælder  saaledes 
for  Gruppen  »Arbejds-  og  Værktøjsmaskiner«  og  »An¬ 
dre  Maskiner  og  Maskinanlæg«.  For  saa  forskellig¬ 
artede  Ting  som  de,  der  her  er  Tale  om,  vil  en  Sam¬ 
menligning  af  Produktionens  samlede  Værdi  let  give 
et  forkert  Billede,  idet  der  jo  er  Plads  for  en  Række 
divergerende  Prisforskydninger  indenfor  de  enkelte 
Grupper.  Det  vil  dog  med  Sikkerhed  fremgaa  af  Tal¬ 
lene,  at  Produktionen  i  sin  Helhed  har  været  en  Del 
mindre  i  1922  end  i  1913;  dette  udelukker  ikke,  at  der 
for  enkelte  Varer  som  f.  Eks.  elektriske  Maskiner  har 
været  en  meget  betydelig  Fremgang  (i  1913  fremstille¬ 
des  der  af  Dynamoer  og  Elektromotorer  8200,  i  1922 
14  500),  men  til  Gengæld  er  der  andre  Omraader,  hvor 
Produktionen  er  gaaet  saa  meget  stærkere  tilbage. 
Dette  gælder  saaledes  Petroleum-,  Benzin-  og  Raaolie- 
motorer,  hvoraf  der  i  1913  blev  fremstillet  omtrent 
1800,  medens  Fabrikationen  i  1922  kun  androg  300. 
For  Vindmotorer  er  Nedgangen  endnu  større,  nemlig 
fra  1000  i  1913  til  150  i  1922. 

Om  Indførslen  kan  det  oplyses,  at  der  af  alle  Slags 
Maskiner  i  1913  indførtes  for  14  Miil.  Kroner,  i  1921 
for  22  Mili.  Kr.  og  i  1922  for  16  Miil.  Kr.  Disse  Tal 
viser  en  umiskendelig  Nedgang,  og  det  synes,  som  om 
Nedgangen  i  Salget  af  Maskiner  i  endnu  højere  Grad 
har  ramt  Importen  end  den  danske  Produktion. 

Cykleindastrien. 

Indførsel  af  komplette  Cykler  og  Cykiestel. 


Værdi  Mængde 


1913.  .  . 

0,8  Miil.  Kr. 

23  000  Cykler 

1921 .  .  . 

4,2  »  » 

54  000 

1922.  .  . 

3,3  »  » 

49  000  » 

Den  danske  Produktion  af  Cykler  har  udgjort 

1913  1921  1922 

45  000  Cykler  42  000  Cykler  38  000  Cykler 

Medens  Forbruget  af  Cykler  er  steget  med  omtrent 
30  pCt.  —  fra  68  000  i  1913  til  87  000  i  1922  —  er  den 
danske  Produktion  gaaet  tilbage  med  15  pCt.  i  samme 
Tidsrum.  Indførslen  er  mere  end  fordoblet. 


Kabel-  og  Traadindustrien. 

A.  Kabler  og  Ledningstraad. 

Indførsel  af  Kabler  og  overspunden  Ledningstraad. 
Værdi  Mængde 

1913.  .  .  2,0  Mili.  Kr.  1516  Tons 

1921 .. .  1,3  »  »  388  » 

1922 .. .  1,5  »  »  809  » 

Den  danske  Produktion  af  Kabler  og  overspunden 


Ledningstraad. 


1913. 

1921. 

1922. 


Værdi 

.  2,2  Mili.  Kr. 
.  9,7  »  » 

.  9,8  »  » 


Mængde 
1738  Tons 
3800  » 

4800  » 


Den  danske  Fabrikation  er  steget  meget  betydeligt, 
og  samtidig  er  Importen  blevet  omtrent  halveret. 


B.  Traadfabrikater. 


Værdien  af  Indførslen,  Mili. 

Kr. 

1913 

1921 

1922 

Jern-  og  Staaltraad . 

.  .  0,8 

0,7 

0,9 

Kædevarer . 

.  .  0,2 

0,5 

0,5 

Traadstifter . 

.  .  0,4 

0,6 

0,9 

Pigtraad,  Traadfletninger  m.  m.\  0,1 

1,2 

1,6 

Ialt. 

.  .  1,5 

3,0 

3,9 

Indførselsmængden,  Tons. 

1913 

1921 

1922 

Jern-  og  Staaltraad . 

3096 

826 

1454 

Kædevarer . 

330 

306 

502 

Traadstifter . 

2742 

927 

2060 

Pigtraad  . 

122 

1020 

1083 

Traadfletning . 

147 

614 

952 

Ialt.  .  . 

6437 

3693 

6051 

Produktionsopgørelse  for  de  vigtigste 

Varer. 

Værdi  Miil.  Kr. 

1913 

1921 

1922 

Jern-  og  StaaRraad  . 

.  .  0,8 

1,7 

3,3 

Kædevarer . 

.  .  0,1 

0,4 

0,5 

Traadstifter  ni.  v . 

.  .  1,0 

1,8 

3,5 

Pigtraad . 

.  .  0,3 

0,3 

0,4 

Traadfletning  m.  v . 

.  .  0,6 

1,8 

1,8 

Ialt. 

.  .  2,8 

6,0 

9,5 

Mængde. 

1913 

1921 

1922 

Jern-  og  Staaltraad . 

3649 

3079 

7559 

Kædevarer . 

313 

470 

500 

Traadstifter  m.  v . 

4676 

3403 

7082 

Pigtraad  . 

1265 

626 

909 

Traadfletning  . 

1070 

1056 

1800 

Ialt.  .  . 

10973 

8634 

17850 

Taget  under  eet  er  Importen  gaaet  noget  tilbage, 
medens  Produktionen  er  vokset  ganske  betydeligt. 
Kun  paa  et  enkelt  Omraade  gør  en  modsat  Bevægelse 
sig  gældende,  nemlig  med  Hensyn  til  Pigtraad.  Her 
er  Indførslen  steget  med  800  Tons,  og  samtidig  er  Pro¬ 
duktionen  formindsket  med  3—400  Tons.  For  Traad- 
fletnings  Vedkommende  er  Importen  forholdsmæssig 
vokset  stærkere  end  Produktionen. 


For  Landbrugsredskabernes  Vedkommende  er  Ind¬ 
førslen  gaaet  ned  til  omtrent  det  halve,  men  for 
samtlige  andre  Grupper  er  Importen  større  i  1922  end 
i  1913;  særlig  gælder  dette  for  den  største  Varegruppe, 
nemlig  Bolte,  Skruer,  Møttriker,  Hestesko  m.v.,  hvor 
Indførslen  er  forøget  med  50  pCt. 

Med  Hensyn  til  den  danske  Produktion  af  de  oven¬ 
nævnte  Varer  kan  meddeles  følgende  Oplysninger: 


Jernskibsværfter. 

Produktion  (Millioner  Kroner): 

1913 

1921 

1922 

Nybygninger 

1913 

1921 

1922 

Bolte,  Skruer,  Møttriker,  Hestesko.  .  . 

1,8 

3,4 

2,8 

An- 

Dræg- 

An-  Dræg- 

An- 

-  Dræg- 

Beslag . 

0,5 

1,0 

1,1 

tal 

tighed 

tal  tighed 

tal 

tighed 

Plove,  Harver  og  andre  Landbrugs- 

Dampskibe  over  4 

redskaber  . 

0,7 

1,0 

1,2 

Reg.  Tons  Netto .  . 

6 

5  474 

23  22  682 

12 

12  919 

Spader,  Skovle,  Grebe,  Leer . 

0,7 

1,2 

1,1 

Dieselmotorskibe  . 

5 

15  064 

8  24  725 

6 

20  266 

Vægte . 

0,2 

0,5 

0,7 

11 

20  538 

31  47  407 

18 

33185 

Tilsammen .  .  . 

3,9. 

7,1 

6,9 

Desuden  blev  der  bygget  andre  Skibe  (mindre  Motor¬ 
skibe)  og  i  1922  1  Færge  og  1  Kabeldamper. 

Skibsværfternes  Produktion  er  opgjort  til  følgende 
Værdi:  1913  1921  1922 

Nybygninger..  13,5 Mili. Kr.  83,6 Miil. Kr.  47,2 Mili. Kr. 
Reparationer.  7,1  »  »  34,7  »  »  16,8  »  » 

20,6  Mili.  Kr.  118,3  Miil.  Kr.  64,0  Miil.  Kr. 

Værdien  af  den  paa  Jernskibsværfterne  stedfundne 
Maskinfabrikation  er  medtaget  under  Omtalen  af 
Maskinfabrikerne. 

Værftsindustriens  Produktion  er  gaaet  væsentlig 
ned  fra  1921  til  1922,  men  var  i  sidstnævnte  Aar  meget 
større  end  i  1913. 

Om  Konkurrencen  fra  Udlandet  giver  Handels- 
statistiken  kun  ret  ufuldstændige  Oplysninger,  idet 
Værdien  af  de  for  danske  Rederier  paa  udenlandske 
Værfter  udførte  Reparationsarbejder  ikke  medregnes 
i  Handelsstatistiken :  1913  1921  1922 

Millioner  Kroner 

Af  nybyggede  Skibe  indførtes  der.  .  .  6,4  37,3  21,0 

-  ikke  nybyggede  Skibe  indførtes  der  1,7  17,7  6,1 

Indførsel  af  Skibe.  .  .  8,1  55,0  27,1 

Det  synes,  som  om  Indførslen  af  Skibe  fra  Udlan¬ 
det  i  nogen  Grad  har  fulgt  samme  Udviklingskurve 
som  de  danske  Værfters  Produktion. 


Jernvar  eindustrien. 

Indførsel. 

Værdi  (Millioner  Kroner):  1913  1921  1922 

Bolte,  Skruer,  Møttriker,  Hestesko  ...  0,9  2,7  2,4 

Beslag  . 0,3  1,0  1,0 

Plove,  Harver  og  andre  Landbrugs¬ 
redskaber  . 1,0  1,4  1,1 

Spader,  Skovle,  Grebe,  Leer .  0,2  0,7  0,8 

Vægte .  0,2  0,5  0,5 

Tilsammen...  2,6  6,3  5,8 

Mængde  (Tons):  1913  1921  1922 

Bolte,  Skruer,  Møttriker,  Hestesko  .  .  .  2517  3277  3942 

Beslag .  660  485  765 

Plove,  Harver  m.  m .  2204  1179  1205 

Spader,  Skovle,  Leer .  309  335  643 

Vægte .  185  169  274 

Tilsammen .  .  .  5875  5445  6829 


Desuden  fremstilles  der  paa  Jernvarefabriker  en 
Række  andre  Artikler,  men  de  heromhandlede  Varer 
repræsenterer  mellem  8/s  og  3A  af  den  samlede  Pro¬ 
duktion. 

Desværre  foreligger  der  vedrørende  Jernvarefabri- 
kernes  Produktion  ikke  saadanne  Oplysninger,  at  det 
er  muligt  at  sammenligne  Mængderne  af  de  produ¬ 
cerede  Varer  i  1913  og  i  1922;  de  opgivne  Tal  for 
Produktionsværdien  lader  imidlertid  formode,  at  Pro¬ 
duktionen  i  1922  i  hvert  Fald  har  været  noget  mindre 
end  Produktionen  i  1913. 

For  den  mest  betydende  Varegruppes  Vedkom¬ 
mende,  nemlig  Bolte,  Skruer,  Møttriker,  Hestesko  er 
det  muligt  at  sammenligne  Produktionsmængderne, 
og  Tallene  viser  en  betydelig  Nedgang: 

Produktion  af  Bolte,  Skruer,  Møttriker,  Hestesko: 

1913  1921  1922 

6600  Tons  4960  Tons  5088  Tons 

Blikvareindnstrien. 


Indførsel  af  forskellige  vigtige  Varer. 


Værdi  (Millioner  Kroner): 

1913 

1921 

1922 

Arbejder  af  Blik  til  Husholdnings¬ 
brug  m.  v . 

0,4 

2,0 

2,1 

Arbejder  af  fortinnede  Jernplader .  . 

0,1 

1,2 

0,6 

Arbejder  af  forzinkede  » 

0,1 

0,7 

0,8 

0,6 

3,9 

3,5 

Mængde  (Tons): 

1913 

1921 

1922 

Arbejder  af  Blik  til  Husholdnings¬ 
brug  m.v . 

360 

650 

955 

Arbejder  af  fortinnede  Jernplader  .  . 

55 

808 

380 

Arbejder  af  forzinkede  » 

131 

703 

1004 

546 

2161 

2339 

Tallene  viser,  at  Indførslen  er  vokset  meget  stærkt. 

For  Produktionens  Vedkommende  er  det  ikke  mu¬ 
ligt  at  foretage  en  talmæssig  Sammenligning  mellem 
Aarene  1913  og  1922,  idet  der  for  dette  sidste  Aar  ikke 
foreligger  Oplysninger  om  Produktionen  paa  en  af  de 
store  Blikvarefabriker. 

En  skønsmæssig  Bedømmelse  vil  give  til  Resultat, 
at  Produktionen  i  hvert  Fald  ikke  er  vokset  tilnær¬ 
melsesvis  saa  meget  som  Importen. 

VII.  Træindustrien. 

Pianoindustrien. 
Indførsel  af  Pianoer  og  Flygler. 


Værdi  Antal 

1913 .  1,1  Mili.  Kroner  3565 

1921  .  2,4  »  »  3889 

1922  .  2,1  »  »  3232 

Produktion  af  Pianoer  og  Flygler. 

Værdi  Antal 

1913 .  2,5  Miil.  Kroner  2793 

1921  .  2,2  »  »  1244 

1922  .  3,5  »  »  2066 


Antallet  af  indførte  Pianoer  og  Flygler  er  saaledes 
gaaet  ned  med  10  pCt.  fra  1913;  de  danske  Fabrikers 
Produktion  er  samtidig  dalet  med  25  pCt. 

Møbelindustrien. 

Værdien  af  importerede  Møbler. 


1913 .  0,7  Mili.  Kroner 

1921  .  2,6  » 

1922  .  2,2  > 


Importmængden  har  været: 

1913  1921  1922 


Importmængden  for: 

1913 

1921 

1922  , 

Jordnødolie  .  . 

.  2  028  Tons 

609  Tons 

1  382  Tons 

Kokosolie  .  .  . 

6  644  » 

2  641 

6  202  » 

Sesamolie  .  .  . 

.1618  > 

423  » 

998  » 

Soyaolie . 

-  » 

313 

2  524 

Tilsammen .  . 

.  10  290  Tons 

3  986  Tons 

11  106  Tons 

De  danske  Oliemøllers  Produktion  var  af  Kokos-, 
Palmekerne-,  Sesam-,  Jordnød-  og  Soyaolie  i  1913 
27  400  Tons,  i  1921  54  200  Tons  og  i  1922  57  600  Tons. 

Der  er  en  meget  betydelig  Eksport  af  disse  Olier, 
i  1922  saaledes  12  700  Tons  og  i  1913  10  500  Tons. 

Medens  den  samlede  Importmængde  for  de  her 
omhandlede  Olier  er  nogenlunde  den  samme  i  1913 
og  1922,  er  den  danske  Olieindustris  Produktion  nu 
vokset  til  over  det  dobbelte  af  Produktionen  i  1913. 

Bomuldsfrøolie  har  hidtil  kun  lejlighedsvis  været 
fremstillet  herhjemme;  i  1922  har  Produktionen  været 
ca.  500  Tons. 

Importen  af  Bomuldsfrøolie  udgjorde: 


Værdi  Mængde 

i  1913 . 2,7  Miil.  Kroner  4  042  Tons 

i  1921  . 8,5  »  »  6  036 

i  1922  .  4,4  »  »  3  766  > 


Møbler  alle  Slags  425  Tons  1506  Tons  1367  Tons 

Stigningen  er  meget  betydelig.  Før  Krigen  leverede 
den  danske  Møbelindustri  saa  godt  som  alt,  hvad  der 
brugtes  af  Møbler  her  i  Landet.  Under  Krigen  var 
der  en  betydelig  Eksport  særlig  til  Norge,  og  mange 
Udvidelser  fandt  Sted.  Nu  er  Eksporten  ophørt.  Der 
foreligger  ingen  Statistik  over  Produktionens  Stør¬ 
relse,  men  en  betydelig  Arbejdsløshed  viser,  at  Pro¬ 
duktionen  er  gaaet  tilbage. 

Kurvemag  erindustrien. 

Indførsel  af  Kurvemøbler. 


Værdi  Mængde 

1913 .  0,02  Mili.  Kroner  9  Tons 

1921  .  1,3  »  »  443  * 

1922  .  0,8  »  »  350  » 


Den  danske  Produktion  af  Kurvemagerarbejder 
havde  i  1913  en  Værdi  af  0,4  Mili.  Kroner,  heraf  re¬ 
præsenterede  Fabrikationen  af  Kurvemøbler,  der  an¬ 
drog  100  Tons,  de  tre  Fjerdedele.  For  de  senere  Aar 
findes  ingen  Opgørelse  over  Produktionen,  men  af 
Nedgangen  i  Antallet  af  beskæftigede  Arbejdere  frem- 
gaar  det,  at  den  stærke  Import,  der  nu  er  tre  Gange 
saa  stor  som  hele  Forbruget  i  1913,  har  haft  en  be¬ 
tydelig  Nedgang  i  den  danske  Produktion  til  Følge. 
Antallet  af  Arbejdere  er  nemlig  gaaet  ned  til  en  Tredie- 
del  af  Antallet  før  Krigen. 

VIII.  Teknisk-kemisk  Industri. 

Oliemølleindustrien. 

Af  vegetabiliske  Olier  —  undtagen  Salatolie  og 


Bomuldsfrøolie  —  indførtes  der  for  følgende  Beløb 

i  1913 .  9,9  Miil.  Kroner 

i  1921 .  9,3  » 

i  1922  .  15,3  »  » 


Gummiindustrien. 

Importen  af  Varer  af  Gummi  har  andraget: 


i  1913 .  6,3  Mili.  Kroner 

i  1921  .  11,9  » 

i  1922  .  13,8  » 

Importmængden  for  de  vigtigste  Varer: 

1913  1921  1922 

Cykle-  og  Autodæk  .  524  Tons  706  Tons  1  177  Tons 

Slanger .  ...  31  »  114  »  216  » 

Simple  Arbejder  af 
Kautschuk,  herun¬ 
der  Massivringe  .  49  »  311  »  422 

Andre  Varer .  206  »  214  »  180 


Indførslen  er  saaledes  langt  større  end  i  1913.  Om 
Produktionen  foreligger  ikke  Oplysninger.  En  stor 
Del  af  det  stærkt  stigende  Forbrug  bliver  utvivlsomt 
dækket  af  den  udenlandske  Industri. 

Sæbeindustrien. 

Indførsel  af  Sæbe  og  Vaskepulver. 

1913  1921  1922 

Værdi  Mili.  Kroner 

Toiletsæbe . 0,1  0,5  0,5 

Sæbe  til  Husholdningsbrug  ....  0,1  0,6  0,7 

Sæbe  til  teknisk  Brug . 0,1  — 

Ialt.  .  .  0,3  U  1,2 

Mængde  1913  1921  1922 

Tons 

Toiletsæbe .  38  98  111 

Sæbe  til  Husholdningsbrug  .  .  .  166  487  620 

»  -  teknisk  Brug .  437  25  48 

Ialt.  77  641  610  779 

Den  danske  Sæbeindustris  Produktion  og  Værdi 

1913  1921  1922 

Mili.  Kroner 


Toiletsæbe .  2,0  5,3  6,0 

Sæbe  til  Husholdningsbrug  .  \  .  11,9  10,6 
-  teknisk  Brug . /  *  0,3  0,5 


Tilsammen.  .  .  Mill.  Kroner  7,5 

17,5 

17,1 

Mængde 

1913 

1921 

Tons 

1922 

Toiletsæbe . 

1987 

1952 

2  251 

Sæbe  til  Husholdningsbrug 

16  683 

14  520 

15  637 

»  -  teknisk  Brug  .... 

360 

208 

244 

Tons . . . 

19  030 

16  680 

18132 

Der  er  saavel  indenfor  Importen  som  indenfor 
Produktionen  sket  en  Del  Forskydninger  mellem  de 
forskellige  Varegrupper.  Indførslen  af  Sæbe  til  tek¬ 
nisk  Brug  er  saaledes  gaaet  stærkt  tilbage,  og  det 
samme  gælder  —  omend  i  noget  mindre  Grad  —  for 
Produktionens  Vedkommende.  Baade  med  Hensyn  til 
Toiletsæbe  og  Husholdningssæbe  viser  Importen  en 
ret  betydelig  Fremgang.  Produktionen  af  Toiletsæbe 
er  vokset  en  Del,  men  forholdsmæssigt  ikke  saa  meget 
som  Indførslen.  Produktionen  af  Husholdningssæber 
er  derimod  gaaet  tilbage.  Nedgangen  gælder  udeluk¬ 
kende  Fabrikationen  af  bløde  Sæber,  der  er  gaaet  ned 
fra  14  700  Tons  i  1913  til  12  500  i  1922.  Fabrikationen 
af  faste  Husholdningssæber  er  steget  fra  2000  Tons  i 
1913  til  3100  Tons  i  1922. 

Taget  under  eet,  er  Indførslen  20  pCt.  større  end  i 
1913,  medens  Produktionen  er  gaaet  tilbage  med  5  pCt. 

E. 

□□□□□□ 

Mindre  Meddelelser. 

Arbejdsgiverforeningens  Lovsamling. 

Arbejdsgiverforeningen  har  haft  den  gode  Ide  at 
samle  de  mange  Love,  Forordninger  og  Cirkulærer, 
der  nu  til  Dags  har  Interesse  for  Industri  og  Haand- 
værk,  i  en  let  overskuelig  Haandbog  med  Titlen  »Dansk 
Arbejdsgiverforenings  Lovsamling«.  Bogen  sælges  til 
en  Pris  af  5  Kr.  og  vil  sikkert  hurtigt  vise  sig  at  være 
uundværlig  i  enhver  industriel  Virksomhed. 

Noter  fra  U.  S.  A. 

At  det  økonomiske  Barometer  over  De  Forenede 
Stater  er  begyndt  at  dale,  er  ikke  til  at  tage  fejl  af. 
Mange  Smaating  og  store  Ting  viser  det. 

For  de  første  seks  Maaneder  af  dette  Aar  var  der 


et  Underskud  paa  Handelsbalancen  paa  141  Miil.  Dolk; 
Eksporten  fra  U.  S.  A.  til  Evropa  har  været  paa  950 
Miil.  Doli.  d.  v.  s.  Halvdelen  af  den  samlede  Eksport, 
og  Importen  fra  Evropa  var  ganske  vist  kun  613  Mili. 
Men  til  Gengæld  var  paa  Handelsbalancen  overfor  de 
andre  Dele  af  Jorden  et  Underskud  paa  478  Mili.  — 
saa  den  samlede  Balance  gav  det  forannævnte  Mi¬ 
nus.  Alle  Maanederne  siden  1.  Februar  har  haft  en 
saadan  passiv  Handelsbalance;  Juli  bragte  dog  et  Om¬ 
slag  heri  —  men  om  man  tør  regne  det  for  et  varigt 
Bedringstegn  meldes  intet  om;  denne  Maaned  viste 
en  Indførsel  paa  284  Miil.  Doil.,  men  en  Udførsel  paa 
310. 

Antallet  af  Industriarbejdere,  der  er  i  Arbejde,  var 
i  Juli  Maaned  5  pCt.  mindre  end  i  Juni,  og  man  an¬ 
tager  det  yderligere  er  faldet  for  Augusts  Vedkom¬ 
mende. 

Selv  Automobilfabrikationen  mærker  Nedgangen. 
For  Juli  var  dens  Produktion  10  pCt.  mindre  end  for 
Juni  —  men  ganske  vist  endnu  30  pCt.  større  end  paa 
samme  Tid  ifjor.  Byggefagenes  Beskæftigelse  sank  i 
Juli  omtrent  en  15  pCt.  i  Forhold  til  forrige  Maaned; 
i  Forhold  til  samme  Tid  ifjor  var  Nedgangen  mere 
end  20  pCt. 

Olieeksporten  er  stadig  høj.  For  Regnskabsaaret 
1922 — 23  var  den  46  pCt.  større  end  for  forrige  Aar 
hvad  Raaolie  angaar;  for  raffinerede  Olier  var  Frem¬ 
gangen  mindre,  ca.  16  pCt.  Udførslen  af  Hvedemel  var 
for  det  samme  Tidsrum  dalet,  i  forrige  Aar,  altsaa 
21 — 22,  var  den  paa  15,7  Miil.  barreis  og  til  en  Værdi 
af  97  Miil.  Dolk,  i  22 — 23  var  den  gaaet  ned  til  14,8 
Mill.  Dolk  og  til  en  Værdi  af  83  Mill.  Dolk 

I  det  hele  er  det  amerikanske  Landbrugs  Kaar  van¬ 
skelige;  det  viser  sig  ogsaa  deri,  at  adskillige  opgiver 
at  dyrke  deres  farms,  saaledes  er  i  Pensylvanien  9000 
farms  forladte  og  gaaet  ud  af  Drift  —  med  ialt  300  000 
acres,  d.  v.  s.  10  pCt.  af  Statens  dyrkbare  Jord. 

Fra  1910  til  1920  opgives  Vareproduktionen  i  U.  S.  A. 
at  være  steget  med  80  pCt.,  det  vil  sige  steget  dob¬ 
belt  saa  stærkt  som  Befolkningens  Tal;  den  industri¬ 
elle  Produktion  er  endda  steget  adskilligt  stærkere 
end  80  pCt.  Under  de  nuværende  Forhold  i  Evropa 
maa  det  meste  af  denne  Forøgelse  af  Varer  blive  i 
U.  S.  A.  og  absorberes  der  —  men  kan  det  aabenbart 
ikke;  og  ikke  mindst  fordi  det  amerikanske  Land¬ 
brugs  Købeevne  er  svækket.  For  at  ophjælpe  denne, 
og  navnlig  for  at  bevare  saa  meget  af  den  økonomi¬ 
ske  Fordel  ved  dets  egne  Erhverv,  arbejdes  der  for 
Tiden  stærkt  for  at  skaffe  den  kooperative  Ide  Jord¬ 
bund  i  Staternes  Landbrugsbefolkning. 


®  @  © 


Organisations-  og  Foreningsmeddelelser. 


Industrien  og  Fængselsvæsenets  Arbejdsdrift. 

Fra  Tid  til  anden  har  der  mellem  Ledelsen  af 
Fængselsvæsenets  Arbejdsdrift  og  de  forskellige  Er¬ 
hvervsorganisationer  været  ført  Forhandlinger  an- 
gaaende  den  Konkurrence,  som  Fængselsvæsenets 


Arbejdsdrift  paa  adskillige  Omraader  har  paaført  de 
private  Virksomheder.  Fornylig  har  der  saaledes  væ¬ 
ret  forhandlet  med  Arbejdsdriften  angaaende  en  be¬ 
stemt  Statsleverance.  Resultatet  af  denne  Forhandling 
er  blevet,  at  der  med  Ledelsen  af  Fængselsvæsenets 

Arbejdsdrift  er  truffet  en  Aftale,  hvorefter  denne  er 
rede  til  at  forhandle  med  et  af  Arbejdsgiverforenin¬ 
gen,  Fællesrepræsentationen  for  dansk  Industri  og 
Haandværk  og  Industriraadet  nedsat  3  Mands  Udvalg 
om  eventuelle  Klager  fra  nævnte  Organisationers  Med¬ 
lemmer  over  den  Maade,  hvorpaa  Arbejdsvirksom- 
heden  i  Straffeanstalterne  gennemføres.  Fængsels¬ 
væsenets  Arbejdsledelse  har  endvidere  erklæret  sig 
rede  til  ikke  blot  at  forelægge  nævnte  Udvalg  enhver 
Oplysning  om  Fangearbejdets  Omfang  og  Art,  som 
Udvalget  maatte  ønske,  men  ogsaa  indtil  videre  at 
give  Udvalget  Lejlighed  til  at  udtale  sig,  før  nye  Fag 
inddrages  under  Fængselsvæsenets  Arbejdsvirksomhed. 

Til  Medlem  af  det  paagældende  Udvalg  har  Indu¬ 
striraadet  for  sit  Vedkommende  udpeget  Industri- 
raadets  fungerende  Formand,  Direktør  Benny  Dessau. 

Landbrugsudstilling  i  Mitau. 

Af  det  herværende  lettiske  Konsulat  er  Industri¬ 
raadet  blevet  gjort  opmærksom  paa,  at  Mitaus  Land¬ 
brugs  Centralforening  afholder  en  Landbrugsudstil¬ 
ling  i  Mitau  i  Dagene  fra  7.-9.  Oktober  d.  A. 

Udstillingen  omfatter  Landbrugsprodukter,  Husdyr, 
Mælkeri,  Havebrug,  Biavl,  Landbrugsindustri,  Land¬ 
brugsmaskiner  etc. 

Firmaer,  der  maatte  være  interesserede  i  nævnte 
Udstilling,  vil  kunne  erholde  nærmere  Oplysninger 
i  Konsulatet. 

□□□□□□ 

Industriforeningens  Foredragssæson  i 
Efteraaret  1923. 

Ligesom  i  tidligere  Aar  vil  Industriforeningens  Fore¬ 
dragsserie  i  den  kommende  Sæson  komme  til  at  om¬ 
fatte  dels  industripolitiske  Emner  og  dels  underhol¬ 
dende  og  almen-belærende  Emner. 

Foreningens  nye,  smukke  Foredragssal  vil  blive 
taget  i  Brug  straks  fra  Sæsonens  Begyndelse,  nemlig 
Mandag  den  15.  Oktober,  da  Formanden  for  Arbejds¬ 
giverforeningen,  Bogtrykker  II.  Lcingkjær  indleder  en 
Diskussion  om  »Industrien  og  de  sociale  Problemer«. 

Mandag  den  29.  Oktober  holder  Forfatteren,  Dr. 
Krarup-Nielsen  sit  Foredrag  om:  »En  Østerlandsfærd« 
med  Lysbilleder.  Mandag  den  12.  November  taler 
Generalkommissær  F.  Riise  om:  »Brasilien  og  Ver¬ 
densudstillingen  i  Rio  de  Janeiro«  med  Lysbilleder,  og 
endelig  Mandag  den  26.  November  taler  Dr.  phil.  Fr. 
Poulsen  om:  »Det  moderne  Grækenlands  Folke-  og 
Erhvervsliv«  med  Lysbilleder. 

□□□□□□ 


gH  Fra  Biblioteket.  g§g 

Den,  som  med  Opmærksomhed  studerer  Biblio¬ 
tekets  nye  Katalog,  kan  ikke  undgaa  at  bemærke,  at 
der  hist  og  her  er  Huller,  d.  v.  s.  at  Biblioteket  har 
f.  Eks.  Tidsskriftrækker,  hvori  der  af  en  eller  anden 
Grund  mangler  Bind.  Og  det  hænder  —  ikke  i  de  aller¬ 
sidste,  men  i  Bindene,  der  kom  under  Krigen,  er  det 
sket  —  at  der  inde  i  Bindene  mangler  flere  Sider;  i 
ganske  enkelte  mangler  der  endog  saa  mange  Hefter, 
at  Bindene  foreløbig  staar  uindbundne. 

Hvad  der  her  meddeles,  er  desværre  ikke  ene- 
staaende  for  Industriforeningens  Bibliotek;  det  gæl¬ 
der  de  fleste  Biblioteker,  og  trods  alle  Anstrengelser 
er  det  hidtil  ikke  lykkedes  ret  mange  at  kunne  melde 
komplet.  Hefterne,  der  mangler,  er  i  Reglen  de  samme, 
og  Manglen  skyldes  den  Omstændighed,  at  den  Sen¬ 
ding,  som  f.  Eks.  fra  Amerika  var  bestemt  til  Konti¬ 
nentets  Abonnenter,  er  forulykket  undervejs,  og  Rest¬ 
oplag  findes  ikke. 

Læseren  har  sikkert  allerede  forstaaet  Hensigten 
med  denne  ligefremme  Meddelelse  —  det  kunde  jo 
hænde,  at  Fabriker  eller  Virksomheder  tilfældigvis 
havde  været  heldigere,  og  det  kunde  jo  ogsaa  tænkes, 
at  der  i  Arkiverne  laa  gamle  afbenyttede  Hefter  eller 
hele  Bind  af  ældre  og  nyere  Tidsskrifter,  som  netop 
vilde  være  egnet  til  Indlemmelse  her  i  Biblioteket. 

I  Krigens  Tid  taltes  saa  meget  om  Bibliofiler  — 
efterliaanden  brugtes  Ordet  ikke  uden  en  vis  Foragt, 
men  alligevel  maa  det  ikke  glemmes,  at  mange  store 
Biblioteker  skylder  Bibliofilerne  deres  Mangfoldighed. 
Vort  Bibliotek  har  ganske  vist  haft  adskillige  Venner 
—  ikke  blandt  de  egentlige  Bibliofiler,  men  selv  den 
gavmildeste  Bibliofil  kan  ikke  glæde  Biblioteket  saa 
meget,  som  de  industrielle  Firmaer  kan  ved  at  sende 
det  de  Tidsskrifter  og  de  Bøger,  som  ikke  længere 
bruges,  maaske  endog  blot  fylder  op  i  det  daglige. 
Henvisningen  til  de  bibliofile  Givere  skal  kun  und¬ 
skylde,  at  Biblioteket  gaar  den  »ikke  længere  usæd¬ 
vanlige  Vej«  at  anmode,  bede. 

Paa  et  Punkt  kan  Biblioteket  ikke  undvære  Fir¬ 
maerne:  men  dér  er  den  Trøst,  at  Firmaerne  snart 
ikke  vil  kunne  undvære  Biblioteket.  Det  er  m.  H.  t. 
Katalogsamlingen. 

En  tidligere  Anmodning  til  Firmaer  frugtede  straks; 
den  lille,  mere  tilfældige  Udtalelse  i  Tidsskriftets  Hefte 
17  gav  igen  et  Udslag;  men  det  er  langtfra  nok.  For 
tredie  Gang  indskærpes  det  nu  her,  at  Katalogsam¬ 
lingen  venter  paa  at  se,  hvad  De  har  at  byde  frem, 
og  Biblioteket  vilde  være  taknemlig  for  at  modtage 
Firmakatalogerne  nu,  da  det  biblioteksmæssige  Ar¬ 
bejde  tager  sin  Begyndelse. 

I  indeværende  Maaned  vil  alle  Katalogerne  blive  fag¬ 
grupperede,  og  et  følgende  Hefte  vil  meddele  Over¬ 
sigt  over  Firmaerne,  og  saa  var  det  maaske  lige  saa 
godt,  at  Deres  var  med  straks. 

Skotøjsindustrien  efter  Kriseværnets  Bortfald. 


SOM  bekendt  lykkedes  det  ikke  at  faa  opfyldt 
de  Betingelser,  som  var  en  Forudsætning 
for  Bibeholdelsen  af  den  ekstraordinære  Krise¬ 
told,  der  var  indført  for  Skotøjsindustrien  som 
Erstatning  for  Importreguleringens  Ophør.  Fra 
Fabrikanternes  Side  havde  man  vel  bøjet  sig  og 
akcepteret  de  stillede  Betingelser,  men  Arbejderne 
nægtede  for  deres  Vedkommende  at  gaa  med  til 
Ordningen,  og  dermed  bortfaldt  Krisetolden  pr. 
1.  Juli.  Den  Omstændighed,  at  Skotøjsindustrien 
alligevel  siden  med  Hensyn  til  sin  Beskæftigel¬ 
sesgrad  har  arbejdet  ret  tilfredsstillende,  har  paa 
Basis  af  de  mørke  Forhold,  som  i  sin  Tid  fra 
Industriens  Side  blev  stillet  i  Udsigt,  hvis  Krise¬ 
værnet  bortfaldt,  vakt  nogen  Opmærksomhed. 
Forholdet  har  imidlertid  sin  Forklaring,  og  paa 
Grundlag  af  Materiale,  som  er  stillet  til  vor  Raa- 
dighed  fra  Skotøjsfabrikantforeningen,  ser  vi  os 
i  Stand  til  at  fremkomme  med  følgende  Rede¬ 
gørelse. 

Efter  at  Skotøjsindustrien  i  Løbet  af  Aarene 
1921  og  1922  havde  været  udsat  for  en  Valuta- 
dumping-Konkurrence  af  stadig  stigende  Vold¬ 
somhed,  blev  der  endelig  ved  Importregulerings¬ 
loven  i  August  1922  truffet  Foranstaltninger  til 
at  værne  denne  Industri.  Indførslen  af  Skotøj 
var  da  vokset  fra  en  normal  Import  af  ca.  288  000 
kg  for  hele  Aaret  1913  til  gennemsnitlig  ea.  90  000 
kg  pr.  Maaned  i  første  Halvaar  af  1922,  og  den 
danske  Skotøjsindustri  havde  efter  U/2  Aars  øde¬ 
læggende  Krise  ikke  Modstandskraft  til  ved  egen 
Hjælp  at  fortsætte  den  ulige  Kamp. 

Importreguleringsloven  kom  da  som  en  Red¬ 
ning  i  sidste  Øjeblik  for  at  afværge  det  fuldkomne 
Sammenbrud,  man  stod  overfor,  men  rigtignok 
tillige  som  en  Overraskelse  og  paa  et  Tidspunkt, 


da  de  fleste  Skotøjshandlere  allerede  havde  gjort 
deres  Bestillinger  for  Efteraarssæsonen,  hvilket 
under  de  herskende  Forhold  atter  vilde  sige,  at 
der  var  anbragt  store  Ordrer  i  Udlandet.  De 
danske  Regeringsmyndigheder  ansaa  det  for  nød¬ 
vendigt  at  tage  et  vidtgaaende  Hensyn  til  de  saa- 
ledes  allerede  afgivne  Bestillinger,  og  Følgen 
maatte  ret  naturligt  blive,  at  Importreguleringen 
først  i  Løbet  af  nogen  Tid  kom  til  at  virke 
fuldt  efter  sin  Hensigt. 

Derfor  blev  den  Stigning  i  Arbejdertallet,  man 
ellers  havde  ventet,  heller  ikke  saa  iøjnefaldende, 
men  dog  maa  det  ikke  glemmes,  at  det  til  Gen¬ 
gæld  lykkedes  at  standse  den  fortsatte  Nedgang, 
idet  Importreguleringen  gav  Industrien  baade 
nyt  Haab  og  nye  Kræfter.  Fra  August  Maaned 
1922  til  Udgangen  af  Aaret  holdt  Beskæftigelses¬ 
graden  sig  nogenlunde  konstant  for  derefter  i 
Begyndelsen  af  Aaret  1923  at  stige  umiskende¬ 
ligt.  Stigningen  udgjorde  for  den  kjøbenhavnske 
Fabrikantforenings  Virksomheder  fra  ca.  2100 
Arbejdere  til  ca.  2400.  Da  Krisetoldværnet  efter 
1.  April  havde  afløst  Importreguleringen,  fort¬ 
sattes  Stigningen,  og  Arbejdertallet  i  de  nævnte 
Virksomheder  kulminerede  i  Maj  Maaned  med 
ca.  2550.  Efter  Krisetoldens  Bortfald  udgjorde 
Arbejdertallet  endnu  i  August  ca.  2450.  Samtidig 
var  Importen  pr.  Maaned  bragt  ned  til  i  Begyn- 
gyndelsen  af  1923  at  udgøre  20  å  25  000  kg, 
medens  den  i  Marts  sprang  op  til  78  000  kg, 
hvilket  selvfølgelig  maatte  skade  Industrien  og 
hindre  Arbejdertallets  Vækst.  Grunden  til  denne 
Importstigning  var,  at  Importørerne  paa  dette 
Tidspunkt  regnede  med,  at  Importreguleringen 
vilde  blive  afløst  af  en  forholdsvis  høj  Told, 
hvorfor  alt,  hvad  der  var  givet  Indførselstilladelse 

for,  blev  indført,  inden  den  forhøjede  Told  traadte 
i  Kraft,  nemlig  fra  1.  April. 

Krisetoldværnet  blev  da  ogsaa  til  Virkelighed, 
og  i  April  Maaned  sank  Importen  til  ca.  30  000 
kg  for  derefter  i  Maj  at  udgøre  ca.  18  000  kg  og 
i  Juni  knap  7000  kg.  Disse  Tal  forklares  meget 
naturligt,  eftersom  der,  hvorledes  man  end  be¬ 
dømte  Situationen,  var  en  Mulighed  for,  at  Tol¬ 
den  —  nemlig  ved  Kriseværnets  Bortfald  —  vilde 
blive  mindre  fra  1.  Juli  at  regne,  medens  det 
modsatte  var  udelukket.  Følgelig  blev  al  Import, 
som  kunde  udskydes,  udsat  til  efter  Juni  Maa- 
neds  Udgang.  Til  Gengæld  var  der  straks  i  de 
første  Dage  af  Juli,  da  Krisetolden  altsaa  be¬ 
klageligvis  var  borfaldet,  en  meget  betydelig 
Indførsel.  Naar  Importen  i  denne  Maaned  ikke 
desmindre  holdtes  indenfor  det  relativt  beskedne 
Kvantum  af  ca.  53  000  kg  og  i  August  ikke 
overskred  40  000  kg,  kan  dette  kun  tilskrives 
den  Omstændighed,  at  Landets  Skotøjhandlere 
til  det  sidste  havde  vægret  sig  ved  at  tro,  at 
Skotøjsarbejderne  vilde  nægte  at  medvirke  til 
Kriseværnets  Opretholdelse.  I  al  Fald  var  der 
kommet  et  Moment  af  Usikkerhed  ind,  som  selv¬ 
følgelig  maatte  hemme  Importen,  og  Skotøjshand¬ 
lerne  gjorde  da  ogsaa  i  stor  Udstrækning  deres 
Bestillinger  for  den  indeværende  Efteraarssæson 
hos  de  danske  Fabriker,  hvorved  de  ikke  alene 
var  i  Overensstemmelse  med  det  nu  stadig  mere 
almindelige  Ønske  om  at  støtte  dansk  Arbejde, 
men  ogsaa  handlede  ud  fra  en  sund  købmands- 
mæssig  Betragtning,  eftersom  det  maatte  synes 
risikabelt  at  regne  med  en  uhindret  Import  i 
Efteraarsmaanederne.  De  saaledes  modtagne  Or¬ 
drer  satte  følgelig  de  danske  Fabriker  i  Stand 
til  foreløbig  og  trods  Importens  fornyede  Op- 
svulmen  at  fortsætte  Driften  i  nogenlunde  ufor¬ 
andret  Omfang,  hvorfor  Arbejdertallet  da  heller 
ikke  er  undergaaet  væsentlige  Forandringer  fra 
Juli  til  September.  Med  andre  Ord:  Krisevær¬ 
nets  gode  Virkninger  holdt  sig  længere  end  selve 
Tolden. 

Afgørende  for  Situationen  er  imidlertid  det  an¬ 
det  og  ganske  uventede  Moment,  som  er  kom¬ 
met  til  efter  Krise  værnets  Bortfald  og  som  har 
bevirket,  at  Importen  ikke  hidtil  har  antaget  de 
af  Industrien  med  rette  frygtede  Dimensioner, 
nemlig  Forholdenes  Udvikling  i  Tyskland.  Just 
i  de  kritiske  Sommermaaneder,  da  det  danske 
Marked  atter  vilde  være  lagt  blot  for  den  tyske 
Valutadumping,  der  har  bevirket  hele  Miséren  i 
vor  Skotøjsindustri,  naaede  Priserne  i  Tyskland 


pludselig  og  uventet  op  imod  Guldniveauet,  og 
samtidig  skabte  den  tyske  Marks  fuldkomne 
Sammenbrud  et  saadant  Kaos  for  den  tyske  In¬ 
dustri,  at  denne,  just  som  den  stod  parat  til  atter 
at  kaste  sig  over  det  danske  Marked  —  hvorom 
man  i  de  foregaaende  Maaneder  havde  faaet  Be¬ 
viser  nok  gennem  hasarderede  Tilbud  m.  in.  — 
lammedes  i  afgørende  Grad  i  sin  paa  een  Gang 
morderiske  og  selvmorderiske  Prispolitik.  Siden 
er  den  tyske  Valuta  ganske  vist  faldet  end  yder¬ 
ligere  og  i  panikagtig  Grad,  og  skønt  der  herved 
stadig  levnes  store  Gevinstchancer  for  tysk  Eks¬ 
port,  der  endnu  den  Dag  idag  maa  betales  dyrt 
af  den  normalt  arbejdende  danske  Produktion, 
synes  dog  i  denne  Omgang  den  værste  Brod 
taget  af  den  tyske  Konkurrenceevne,  idet  Pri¬ 
serne  i  Tyskland  nu  hastigt  følger  Valutabevæ¬ 
gelserne. 

Disse  Forhold  var  det  umuligt  at  forudse,  den 
Gang  Forhandlingerne  stod  paa  om  Krisetoldens 
eventuelle  Fortsættelse,  og  naar  der  som  sagt 
den  Gang  faldt  Udtalelser  fra  Industriens  Side 
om  de  meget  alvorlige  Forhold,  man  maatte 
regne  med,  hvis  Krisetolden  faldt  bort,  da  kan 
det  ikke  nu  lægges  Industrien  til  Last,  at  man 
saaledes  har  forregnet  sig,  og  at  alt  alligevel 
gaar  saare  godt.  Thi  for  det  første  virker  altsaa 
Kriseværnets  gode  Sider  delvis  endnu,  og  for 
det  andet  har  jo  netop  den  pludselige  og  uven¬ 
tede  Indførelse  af  Guldpriserne  i  Tyskland  i 
sine  Virkninger  godtgjort,  med  hvor  fuld  Ret 
den  danske  Industri  gennem  lang  Tid  har  paa- 
beraabt  sig  just  de  abnorme  Forholds  ødelæg¬ 
gende  Karakter  —  noget  som  jo  ingenlunde  ak- 
cepteres  lige  villigt  overalt. 

Saaledes  er  Forholdenes  Udvikling  da  i  sjel- 
den  Grad  kommet  den  danske  Skotøjsindustri 
til  Hjælp  i  en  Stund,  da  Udsigterne  maatte  sy¬ 
nes  saare  haabløse  for  den  fortsatte  Oprethol¬ 
delse  af  vor  indenlandske  Skotøjsproduktion, 
men  hermed  er  jo  desværre  ingenlunde  givet,  at 
disse  Forhold  vil  vare  ved,  og  til  Trods  for  at 
den  danske  Industri  er  taknemlig  for  det  Pu¬ 
sterum,  man  gennem  Importbegrænsningen  har 
skaffet  den,  har  dette  dog  paa  den  anden  Side 
ikke  varet  saa  længe,  at  Industrien  har  samlet 
synderlig  stor  Modstandskraft  til  Imødegaaelse 
af  eventuelle  nye  abnorme  Konkurrenceforhold 
udefra.  Skulde  disse  derfor  paany  indtræde,  vil 
det  være  at  haabe,  at  Industrien  ikke  atter  over¬ 
lades  til  sin  egen  Skæbne,  navnlig  ikke  da  det 
med  fuld  Føje  tør  siges,  at  den  danske  Skotøjs- 

industri  —  hvilket  jo  ogsaa  er  anerkendt  gen¬ 
nem  Udtalelser  af  Handelsministeren  m.  11.  — 
ikke  har  benyttet  Importregulerings-Perioden 
hverken  til  at  berige  sig  paa  Forbrugernes  Be¬ 
kostning  endsige  til  Hovedpude,  hvad  denne  In¬ 
dustri  ved  Skotøjsudstillingen  i  Industriforenin¬ 
gen  i  Foraaret  d.  A.  tilfulde  dokumenterede.  Her 
viste  den  med  berettiget  Stolthed,  hvor  stærkt 
den  kvalitativt  er  gaaet  frem  siden  Krigens  Op¬ 
hør,  medens  samtidig  en  gros  Skotøjspriserne 
under  Importregulerings-Perioden  kunde  nedbrin¬ 
ges  med  nogle  Kroner  pr.  Par. 

Alt  ialt  afgiver  da  Importreguleringen  og  Krise¬ 
værnet  samt  Forholdene  ved  dettes  Bortfald  de 
bedste  Vidnesbyrd  om  det  berettigede  i  Indu¬ 


striens  Krav  om  Beskyttelse  mod  de  abnorme 
Forhold,  man  har  været  ud  for  —  og  som  man, 
eventuelt  før  man  tror  det,  atter  kan  komme 
til  at  lide  under.  En  Ting  er  i  al  Fald  givet, 
baade  Importregulering  og  Kriseværn  har  kun 
haft  gode  og  positive  Sider  at  opvise,  medens 
Industrien  loyalt  har  overholdt  sine  Tilsagn  om 
ikke  paa  nogen  Maade  at  udnytte  Situationen 
med  Hensyn  til  Priser  eller  lignende.  Intet 
skulde  da  synes  at  hindre,  at  man,  dersom  For¬ 
holdene  maatte  gøre  det  ønskeligt,  atter  optager 
disse  Forholdsregler  som  et  Led  i  vor  økono¬ 
miske  Politik  til  Fordel  for  Hævdelsen  af  vort 
Samfunds  økonomiske  Sundhed  og  Landets  finan¬ 
sielle  Genrejsning. 


Danmarks  Brændsels-  og  Kraftkilder. 

En  interessant  Udstilling  i  Teknologisk  Institut. 


Den  Udstilling  til  Belysning  af  Danmarks 
Brændsels-  og  Kraftkilder,  der  for  Tiden  afhol¬ 
des  i  Teknologisk  Instituts  Udstillingslokaler,  og 
som  er  arrangeret  af  Indenrigsministeriets  tek¬ 
niske  Udvalg,  maa  omfattes  med  megen  Inter¬ 
esse.  Thi  ikke  alene  giver  den  vistnok  for  før¬ 
ste  Gang  her  i  Landet  en  samlet  og  sjelden 
klar  Oversigt  over  de  indenlandske  Brændsels- 
og  Energikilder,  vi  raader  over,  men  samtidig 
dokumenterer  den  gennem  den  supplerende  Ma¬ 
skin-  og  Materieludstilling  paa  opmuntrende 
Maade,  hvor  langt  vor  hjemlige  Industri  er  naaet 
med  Hensyn  til  Fremstillingen  af  Krafimaskiner 
og  Tilbehør.  Udstillingen  rækker  herved  paa 
harmonisk  Maade  lige  fra  et  Panorama  over  en 
dansk  Bøgeskov  med  en  blaanende  Fjord  i  Bag¬ 
grunden  til  de  fineste  og  ypperligste  Maaleinstru- 
menter  for  den  elektriske  Industri.  Adskillige  af 
vore  bedste  industrielle  Firmaer  er  mødt  op  som 
Udstillere,  og  vi  tror  at  turde  sige,  at  Udstillin¬ 
gen  vil  virke  overraskende  i  det  brede  Publikum, 
ikke  blot  ved  at  vise  de  store  Reserver  vi  fak¬ 
tisk  har  i  vor  Tørveindustri,  i  vor  Vand-  og 
Vindkraft  og  i  vore  Skove,  men  ogsaa  ved  at 
vise,  i  hvor  stor  Udstrækning  og  paa  hvor  fuld¬ 
endt  Maade  hjemlig  Industri  og  Haandværk  er 
i  Stand  til  at  levere  den  fornødne  Teknik  for 
Udnyttelsen  af  den  heri  indeholdte  Kraft  og 
Energi. 

Formaalet  med  Udstillingen,  der  aabnedes  i 
Overværelse  af  Indenrigsministeren  og  en  større 


Repræsentation  for  Statsmagt  og  interesserede 
Parter,  vil  iøvrigt  bedst  fremgaa  af  de  Ord, 
Formanden  for  Indenrigsministeriets  tekniske 
Udvalg,  Professor  Erik  Schou,  fremsatte  ved 
Aabningshøjtideligheden,  og  som  lød  saaledes: 

»Formaalet  med  Udstillingen  er  at  vise,  at  vi  i  vore 
Tørvemoser,  Brunkulslejer,  Skove  og  Vandkraftanlæg 
ejer  Værdier,  som  ved  rationel  Udnyttelse  kan  nyttig¬ 
gøres  til  Fremskaffelse  af  Varme  og  elektrisk  Energi, 
samt  at  vor  Jord  er  i  Stand  til  at  give  direkte  Bidrag 
til  Løsningen  af  den  Opgave,  som  Aar  for  Aar  bliver 
vanskeligere,  at  fremskaffe  det  flydende  Brændsel  til 
Motorbrug,  som  Danmark  ligesom  alle  andre  Lande 
behøver  i  større  og  større  Udstrækning.  Dette  Bidrag 
ydes  i  Form  af  Spiritus,  som  sikkert  en  Gang,  og  maa- 
ske  om  ikke  lang  Tid,  vil  begynde  at  erstatte  Ben¬ 
zinen. 

Tanken  om  at  afholde  denne  Udstilling  opstod  in¬ 
denfor  Indenrigsministeriets  tekniske  Udvalg,  og  efter 
at  have  forelagt  Planen  for  Indenrigsministeren  og  er¬ 
holdt  hans  Billigelse,  henvendte  vi  os  til  de  interesse¬ 
rede  Kredse  paa  de  forskellige  Omraader,  som  Udstil¬ 
lingen  skulde  omfatte.  Tanken  blev  overalt  mødt  med 
den  største  Velvilje  og  Forstaaelse,  hvilket  vel  tør  be¬ 
tragtes  som  et  Tegn  blandt  mange  paa,  at  der  her  i 
Landet  findes  et  levende  Ønske  om  ved  Arbejde  med 
vore  egne  Hjælpekilder  at  bidrage  til  at  fremskaffe 
Værdier  samt  at  opnaa  nogen  Uafhængighed  af  Ud¬ 
landet  med  Hensyn  til  Sikringen  af  de  vigtige  Livsfor¬ 
nødenheder:  Varme,  Lys  og  Motorkraft.  Krigens  Lære 
i  denne  Henseende  er  ikke  glemt. 

Planen  om  Udstillingen  indeholdt  foruden  det  nævnte 
tillige  den  Tanke,  at  man  vilde  godtgøre,  at  vor  Indu¬ 
stri  er  i  Stand  til  at  levere  saa  godt  som  alle  de  Ma¬ 
skiner  og  Apparater,  som  er  nødvendige  for  at  udnytte 
vore  Brændsels-  og  Kraftkilder.  Det  var  kort  sagt 

Tanken  at  vise,  at  vor  Industri  ogsaa  i  denne  Hen¬ 
seende  er  bygget  op  paa  et  sundt  og  bredt  Grundlag, 
saa  at  den  er  i  Stand  til  at  frembringe  den  Mangfol¬ 
dighed  af  Varer,  som  kræves  særlig  til  Indretning  af 
de  elektriske  Anlæg  med  alt,  hvad  dertil  hører. 

Ogsaa  i  denne  Henseende  faldt  Tankerne  om  Ud¬ 
stillingen  i  en  god  Jordbund,  og  man  vil  ved  Gennem¬ 
gang  af  Udstillingen  se,  at  Industrien  har  sat  sin  Sym¬ 
pati  om  i  maalbevidst  Handling. 

Paa  enkelte  Omraader,  som  maa  tages  i  Betragtning 
ved  den  rationelle  Udnyttelse  særlig  af  vort  Brænd¬ 
sel,  har  vi  maattet  soge  Oplysninger  i  Udlandet,  fordi 


understrege,  at  vi,  der  nærer  det  Haab,  at  det  vil  lyk¬ 
kes  at  faa  oprettet  en  Kraftcentral,  der  benytter  Tørv 
som  Brændsel,  er  ganske  klare  over,  at  den  nuværende 
Tørveproduktion  ikke  derved  i  nogen  Maade  bør  æn¬ 
dre  Karakter.  De  Moser,  som  egner  sig  til  Fabrikation 
af  Husholdningsbrændsel,  bør  vedblivende  forbehol¬ 
des  dette  Formaal,  og  Produktionen  af  Elektricitet  er 
derfor  henvist  til  at  benytte  Højmoser  eller  andre  Mo¬ 
ser,  hvis  Tørv  ikke  er  egnet  til  Fremstilling  af  Hus¬ 
holdningsbrændsel.  Af  denne  Art  Moser,  som  man 
altsaa  alene  bør  have  for  Øje,  naar  Talen  er  om  Frem¬ 
stilling  af  Elektricitet  ved  Tørv.  har  vi  her  i  Landet 


Plastisk  Gengivelse  af  Tørvefabrikation. 


det  drejede  sig  om  Opgaver,  som  ikke  tidligere  har  lig¬ 
get  for  her  i  Landet.  Saaledes  har  vi  faaet  vigtige 
Bidrag  til  Belysning  af  Metoderne  til  Brikettering  af 
Tørv  og  Brunkul  samt  til  Tørring  af  Tørv  ved  Pres¬ 
ning  fra  meget  betydelige  tyske  Fabriker,  og  Komitéen 
føler  Trang  til  at  udtale  sin  Taknemlighed  herfor. 
Ligeledes  har  Udstillingen  fra  Direktør  Knud  Nielsen, 
Siemens  elektrische  Betriebe,  modtaget  værdifulde  Op¬ 
lysninger  angaaende  Tørvekraftcentralen  i  Wiesmoor. 
Ogsaa  paa  ganske  enkelte  andre  Omraader  har  Frem¬ 
bringelser  af  udenlandsk  Industri  fundet  Plads  inden¬ 
for  Udstillingen,  nemlig  naar  det  drejede  sig  om  spe¬ 
cielle  Apparater,  der  ikke  fremstilles  her  i  Landet,  men 
som  er  af  særlig  Interesse. 

Hvad  for  det  første  Tørven  angaar,  vil  jeg  gerne 


betydelige  Arealer,  nemlig  af  Højmoser  ca.  30  000  ha 
og  desuden  større  Arealer  af  Lavmoser.  Det  tørre  Tal 
30  000  ha  giver  ikke  nogen  haandgribelig  Forestilling 
om  Tørvens  Betydning  som  Brændsel  til  Fremstilling 
af  Elektricitet,  men  naar  det  nævnes,  at  man  af  1  ha 
Højmose  paa  2 V2  m  Tykkelse  kan  fremstille  1  Mili. 
kWh.,  samt  at  Danmarks  aarlige  Elektricitetsforbrug 
for  Øjeblikket  er  ca.  200  Mili.  kWh.,  vil  det  ses,  at 
de  nævnte  Moser  kan  danne  Basis  for  en  overordentlig 
betydelig  Elektricitetsproduktion.  Yderligere  kan  næv¬ 
nes,  at  Store  Vildmose  indeholder  ca.  6000  ha  Højmose, 
Lille  Vildmose  ca.  6500  ha,  samt  Aamosen  ca.  2000  ha. 
For  at  give  en  yderligere  Forestilling  om,  hvor  stor 
Store  Vildmose  egentlig  er,  skal  det  nævnes,  at  hvis 
man  blot  vilde  henlægge  1/3  af  Store  Vildmoses  Areal 

til  Elektricitetsproduktion,  kunde  man  derved  frem¬ 
stille  25  Mili.  kWh.  aarlig  i  80  Aar.  For  at  anskuelig¬ 
gøre  Værdien  af  Tørven  skal  endelig  nævnes,  at  Vær¬ 
dien  af  den  Tørv,  som  kan  produceres  af  1  ha  Høj¬ 
mose  paa  2,5  m  Tykkelse  er,  som  Brændsel  i  en  Kraft¬ 
central,  40  000  Kr.  med  de  nuværende  Kulpriser;  selv¬ 
følgelig  maa  de  betydelige  Produktionsudgifter  for 
Tørven  tages  af  dette  Beløb,  men  disse  Penge  bliver 
i  Landet,  medens  Betalingen  for  det  udenlandske 
Brændsel  jo  for  den  væsentligste  Del  gaar  ud  af  Landet. 

De  Brunkulslejer,  vi  besidder  her  i  Landet,  er  jo 
kun  smaa,  og  der  vil  næppe  foreløbig  blive  Tale  om 


hederne  for  Vandkraftanlæg  søges  paa  Generalstabens 
Højdekort,  og  Faldene  maa  skabes  enten  ved  Opstuv¬ 
ning  af  den  paagældende  Aa  eller  ved  at  afskære  denne 
ovenfor  Anlæget  og  føre  dens  Vand  i  en  Niveau-Kanal 
hen  til  Kraftstationen,  hvor  Faldet  da  kan  udnyttes. 
Vandkraftanlægene  giver  derfor  Anledning  til  ofte  be¬ 
tydelige  Jordarbejder,  saaledes  at  den  allervæsentligste 
Del  af  Anlægsomkostningerne  udbetales  som  Arbejds¬ 
løn. 

Som  bekendt  blev  der  under  Krigen  bygget  flere 
betydelige  Vandkraftanlæg,  særlig  Gudenaa-Anlæget, 
Karlsgaarde-  og  Harte-Anlæget.  I  Øjeblikket  er  man 


Elektriske  Maskiner,  Materiel,  Akkumulatorer  m.  m. 


at  anvende  dem  til  Brikettering,  derimod  er  der  Mu¬ 
lighed  for,  at  Brunkullene  kan  finde  fordelagtig  An¬ 
vendelse  til  Produktion  af  Elektricitet.  Det  store  Vand¬ 
kraftanlæg,  som  er  projekteret  til  Udnyttelse  af  Skern 
og  Vorgod  Aas  Vand,  er  nemlig  tænkt  lagt  paa  et  Sted, 
som  ligger  i  ganske  kort  Afstand  fra  et  Brunkulsleje, 
som  indeholder  ca.  650  000  Ts.  Brunkul,  kun  dækket 
af  et  Lag  Jord  paa  2 — 3  m  Tykkelse.  Dette  Leje  kan 
derfor  finde  Anvendelse  som  Brændsel  i  en  Brændsels¬ 
central  i  Forbindelse  med  Skernaa-Anlæget.  Herved 
faar  dette  en  velkommen  Supplering  paa  de  Tider  af 
Aaret,  da  Vandmængden  i  Aaerne  er  forholdsvis  ringe. 

De  danske  Vandkraftanlæg  adskiller  sig  fra  f.  Eks. 
de  svenske  derved,  at  de  ikke  som  disse  er  direkte  gi¬ 
vet  fra  Naturens  Haand.  Her  i  Danmark  maa  Mulig- 


i  Gang  med  Udbygningen  af  et  Anlæg  ved  Vestbirk,  og 
flere  meget  betydelige  Anlæg  er  fuldt  gennemarbejdet. 
De’  nuværende  Vandkraftanlæg  raader  over  ca.  10  000 
HK.,  og  Produktionen  er  ca.  15  Mili.  kWh.  pr.  Aar. 
Blandt  de  projekterede  Anlæg  findes  der  nogle  af  me¬ 
get  betydelig  Størrelse,  saaledes  Skernaa-Anlæget  med 
10  000  HK.  og  Anlæget  ved  Storaaen  med  2500  HK. 

Vindkraften  er  jo  den  uregerligste  af  alle  Kraftkil¬ 
der  og  tillige  den  vanskeligste  at  udnytte.  Der  er 
næppe  noget  Land  i  Verden,  hvor  man  har  arbejdet 
saa  meget  med  Vindkraftens  Udnyttelse  som  i  Dan¬ 
mark.  Det  grundlæggende  Arbejde  blev  gjort  af 
la  Cour,  og  han  har  senere  faaet  værdige  Efterfølgere, 
saaledes  at  der  her  i  Landet  foruden  de  Mølletyper,  der 
fremkom  som  Frugt  af  la  Cours  Arbejde,  senere  er  op- 


186 


TIDSSKRIFT  FOR  INDUSTRI 


staaet  nye  Konstruktioner.  Problemet  om  Vindkraf¬ 
tens  Anvendelse  til  Produktion  af  Elektricitet  i  stor 
Stil  er  endnu  paa  Overvejelsernes  Stadium,  men  et 
vigtigt  Skridt  er  allerede  gjort,  idet  det  er  lykkedes 


ved  Hjælp  af  den  svingende  Vindkraft  at  fremstille 
Vekselstrøm  med  konstant  Spænding  og  konstant  Pe¬ 
riodetal,  som  direkte  kan  ledes  ind  i  Højspændings¬ 
ledninger.« 

Hovedinteressen  paa  Udstillingen  samler  sig 
naturligt  om  de  talrige  og  udmærkede  grafiske 
Fremstillinger,  plastiske  Modeller  og  Gengivelser 
fra  vore  Skove,  Torvemoser,  Brunkulslejer,  Vand¬ 
kraftanlæg  m.  m.,  som  paa  letfattelig  Maade  for¬ 
tæller  om  vore  hjemlige  Brændsels-  og  Energi¬ 
kilder,  om  deres  Udnyttelse  og  Muligheder.  Over¬ 
alt  er  man  i  Stand  til  at  følge  den  stærke  Ud¬ 
vikling  af  Tekniken,  som  just  paa  disse  Om- 
raader  har  fundet  Sted  under  og  efter  Verdens¬ 
krigen.  Dette  anskueliggøres  yderligere  af  den  mere 
tekniske  Del  af  Udstillingen.  Vor  Maskinindu¬ 
stri  repræsenteres  her  af  Firmaer  som  A/S  Atlas 
med  Dampturbiner  og  lignende,  af  A/S  Mahler 
med  Vandturbiner,  A/S  Nordiske  Kabel-  og  Traad- 
fabriker  med  Kabler  og  Ledninger,  A/S  Akku- 
mulator fabriken  med  Akkumulatorer,  Andersen  & 
Meyer,  med  Maaleinstrumenter,  Smaamotorer  og 
lignende,  A/S  Titan,  Thomas  B.  Thrige,  Jydsk 
Elektro,  Kjøbenhavns  Elektromotor  fabrik  m.  fl. 
med  Elektromotorer,  Dynamoer  og  andet  elek¬ 
trisk  Maskineri,  medens  Porcelænsfabriken  »Nor¬ 
den«  udstiller  teknisk  Porcelæn,  Isolatorer  og 
andet  ligesom  Dansk  Porcelæns  fabrik.  Den  elek¬ 
triske  Materielindustri  viser  gennem  Udstillinger 
fra  A/S  Laur.  Knudsen,  Nordisk  Elektricitets  Sel¬ 
skab  og  flere,  hvor  udmærket  vor  Industri  arbejder 
ogsaa  paa  dette  Omraade.  De  danske  Spritfabriker 
udstiller  teknisk  Sprit  til  Motorbrændsel  med  nogle 
meget  interessante  Fremstillinger  af  Benzinfor¬ 
brugets  uhyre  Vækst  her  til  Lands,  som  i  al 
Fald  godtgør  det  nationaløkonomisk  ønskelige  i 
at  oparbejde  et  indenlandsk  Motorbrændsel.  Af 
større  Udstillere  maa  iøvrigt  nævnes  A/S  Bur¬ 
meister  &  Wain,  som  møder  med  Dieselmoto¬ 
rer,  Dampturbiner  m.  m.,  A/S  Smith,  Mygind  & 
Huttemeier  og  A/S  Recks  Opvarmnings  Co.  med 
Kedelanlæg,  Varmeanlæg  og  lignende,  Nyeboe  & 
Nissen  med  Fyringsanlæg  og  Røg-Analyseappa- 
rater,  medens  vor  ypperlige  Støberiindustri  er 
repræsenteret  af  N.  A.  Christensen  med  Kakkel¬ 
ovne  og  Komfurer,  hvilke  sidste  ogsaa  vises  af 
Maskinfabriken  Hans  Hviid,  O.  Høiness  m.  fl. 
Endelig  udstiller  A/S  Landbrugsmaskinkompag- 
niet  og  Vindmotorfabriken  Lykkegaard  Prøver 
paa  danske  Vindmotorer  og  andet  Materiale  til 
Udnyttelse  af  Vindkraft  baade  i  større  og  mindre 
Anlæg. 

Tilsidst  maa  nævnes  de  store  instruktive  Ud¬ 
stillinger  fra  Dansk  Skovforening,  fra  Det  dan¬ 
ske  Hedeselskab  og  Dansk  Brændsels-  og  Kon¬ 
trolforening. 


Alt  ialt  er  denne  Udstilling  af  Danmarks  Brænd¬ 
sels-  og  Kraftkilder  af  saare  slor  aktuel  Inter¬ 
esse  og  vil  forhaabentlig  blive  en  Spore  til  et 
fortsat  og  mere  planmæssigt  Arbejde  paa  den  ra¬ 
tionelle  Udnyttelse  af  vore  indenlandske  Hjælpe¬ 
kilder  paa  disse  vigtige  Omraader.  Her  er  Stof 
nok  til  Overvejelse  baade  for  dem,  der  i  før¬ 
ste  Række  skal  raade  for  vor  Valutas  Genrejs¬ 
ning,  saavel  som  for  det  store  Publikum,  der 
sikkert  vil  forstaa,  at  vi  her  til  Lands  langtfra 
er  saa  fattige  paa  Tilgang  af  Kraft  og  Energi 
som  almindelig  antaget. 

□□□□□□ 

Mindre  Meddelelser. 

Vor  Handelsbalanco. 

De  nu  offentliggjorte  Tal  for  vor  Vareomsætning 
med  Udlandet  i  August  Maaned  viser  Rekorder  baade 
for  Importen  og  Eksporten,  desværre  samtidig  et  an¬ 
seligt  Underskud.  Importen  udgjorde  nemlig  172  Miil. 
Kr.  og  Eksporten  140  Mili.  Kr.,  hvoraf  7  Miil.  Tran¬ 
sitvarer.  Den  Bevægelse,  man  kunde  glæde  sig  over  i 
de  første  Sommermaaneder,  hvor  Indførselsoverskudet 
var  bragt  betydeligt  ned,  er  saaledes  altsaa  desværre 
atter  ophørt.  For  Maanederne  Januartil  August  i  indevæ¬ 
rende  Aar  andrager  Importen  ialt  1265  Mili.  Kr.  og 
Eksporten  1003  Mili.  Kr.,  hvoraf  48  Miil.  Kr.  Transit. 
Saa  længe  disse  Forhold  gør  sig  gældende,  skulde  man 
ikke  synes,  det  var  saa  vanskeligt  at  tinde  Aarsagerne 
til  den  nuværende  Valutamisére,  og  dog  er  det  jo  gaaet 
saaledes,  at  de  lærde  nu  snart  sagt  er  lige  saa  uenige 
herom,  som  de  politiske  Partier  hidtil  har  været  om 
Midlerne  til  at  afhjælpe  Forholdet. 

□□□□□□ 

Organisations-  og  Foreningsmeddelelser. 

Industriraadets  Postgirokonto. 

Paa  given  Foranledning  meddeles  herved,  at  Indu- 
striraadet  har  aabnet  en  Postgirokonto  under  Nr. 
1566. 

I  Industriraadets  Kassererkontor  vil  man  kunne  er¬ 
holde  alle  i  den  Anledning  ønskede  Oplysninger,  lige¬ 
som  der  dér  haves  en  Fortegnelse  over  Postkontoinde- 
havere. 

Postpakker  til  Peru. 

Gennem  Handelsministeriet  har  Industriraadet  mod¬ 
taget  Meddelelse  om,  at  det  ved  en  Lov  af  18.  Juli 
1923  er  bestemt,  at  alle  til  Peru  ankommende  Post¬ 
pakker,  der  indeholder  Varer,  skal  være  ledsaget  af 
Konsulatsfaktura. 

Fra  1.  Oktober  1923  at  regne  straffes  Udeladelse  af 
Konsulatsfaktura  for  Postpakker  med  Bøder  paa  25 
pCt.  af  Forsendelsens  Værdi. 

Eksport  til  Rusland. 

Industriraadet  har  haft  Besøg  af  Ingeniør  A.  Sa- 
muelson,  Repræsentant  for  »Sewsapgostorg«  (d.  v.  s. 
den  nordvestlige  Statshandel),  som  har  oplyst,  at 
denne  Institution,  der  har  sit  Sæde  i  Petrograd,  ud¬ 
fører  omfattende  Handelsoperationer  med  Udlandet. 

Hr.  Samuelson  meddelte  bl.  a.,  at  »Sewsapgostorg« 
modtager  Varer  i  Konsignation,  at  disse  Varer  bliver 
opbevarede  i  »Sewsapgostorg«s  Lagerrum,  og  at  Prø¬ 
ver  kan  udstilles  i  Institutionens  Bygning  paa  New- 
sky  Prospekt.  De  hermed  forbundne  Omkostninger 
saavelsom  Toldudgifterne  afholdes  af  »Sewsapgostorg«. 

De  industrielle  Virksomheder,  der  maatte  have  In¬ 
teresse  i  at  blive  gjort  bekendt  med  de  nærmere 
Regler  for  en  saadan  Konsignationsordning,  kan  ved 
Henvendelse  til  Industriraadets  Sekretariat  faa  ud¬ 
leveret  et  Eksemplar  af  en  af  »Sewsapgostorg«  udar¬ 
bejdet  Normalkontrakt. 

Handelen  med  Rusland. 

Fra  Udenrigsministeriet  har  Industriraadet  mod¬ 
taget  en  Indberetning  fra  den  danske  Regeringsdelega¬ 
tion  i  Rusland  vedrørende  Organisationen  af  Hande¬ 
len  i  Rusland  i  al  Almindelighed  og  Wneschtorgs  Ud¬ 
øvelse  af  Kontrol  med  Handelsvirksomhed  i  Udlandet. 

Indberetningen  —  der  er  bilagt  med  en  Oversigt 
over  Varer,  der  midlertidig  er  importforbudte  i  Rus¬ 
land  —  henligger  til  Gennemsyn  i  Industriraadets  Se¬ 
kretariat. 

□□□□□□ 

ggi  Fra  Biblioteket.  ^ 

Katalog  1923  koster  for  Medlemmer  5  Kr. 
Biblioteket  er  aabent  Hverdage  Kl.  10—10,  Søndage 
Kl.  10—4. 

Følgende  Bøger  er  indgaaet  i  Biblioteket: 

1922.  211  S. 

Landbruget  og  de  øvrige  Erhverv. 

Nogle  Betragtninger  over  Hr.  Pinstrups  Opfattelse  af  Vekselvirkningen  mellem  vore  Erhverv. 


UNDER  Finanslovdebatten  i  Folketinget  rej¬ 
stes  Spørgsmaalet  om  Landbrugernes  Skatte¬ 
ansættelse.  I  Tilslutning  hertil  fremdrog  Under¬ 
tegnede  det  samlede  Antal  af  Skatteydere  i  for¬ 
skellige  Erhverv  og  den  gennemsnitlige  Ind¬ 
komst.  Ifølge  Statistiske  Efterretninger  for  12. 
September  d.  A.  findes  der  i  Landbruget  ialt 
300  34cS  Skatteydere  med  en  gennemsnitlig  Ind¬ 
komst  af  2604  Kr.,  medens  Haandværk  og  In¬ 
dustri  har  300  730  Skatteydere  med  en  gennem¬ 
snitlig  Indkomst  af  3544  Kr.,  og  Handelen  har 
108  942  Skatteydere  med  en  gennemsnitlig  Ind¬ 
komst  af  4587  Kr.  De  øvrige  Erhverv  tilsammen 
har  327  244  Skatteydere  med  en  gennemsnitlig 
Indkomst  af  3477  Kr.  Ved  Fremdragelsen  af 
disse  Tal  bemærkede  jeg,  at  det  heraf  maatte 
fremgaa,  at  det  i  al  Fald  for  Statskassen  ikke 
var  tilstrækkeligt,  at  kun  vort  saakaldte  bærende 
Erhverv,  Landbruget,  florerede. 

Disse  Bemærkninger  gav  senere  hen  Anled¬ 
ning  til  et  Indlæg  af  Hr.  Pinstrup,  der  tog 
Spørgsmaalet  om  vore  Erhvervs  indbyrdes  Stil¬ 
ling  op  til  Behandling,  og  for  at  belyse  hvor 
urigtig  Bemærkningen  om  »det  saakaldte  bæ¬ 
rende  Erhverv«  var,  fremstillede  han  Landbru¬ 
get  ikke  blot  som  det  faktisk  bærende  Erhverv, 
men  som  det  Erhverv,  paa  hvis  Bekostning 
samtlige  øvrige  Erhverv  her  til  Lands  levede. 

Hr.  Pinstrup  henviste  til  Landbrugets  store 
Eksport,  som  i  1913  udgjorde  87,9  pCt.  af  hele 
Landets  samlede  Udførselsværdi  og  i  1922  ca. 
86,3  pCt.  I  sidstnævnte  Aar  var  Værdien  af  den 
samlede  Udførsel  1165  Miil.  Ivr.,  hvoraf  Land¬ 
brugsvarer  1005  Miil.  Kr.  For  at  beregne  »Land¬ 


brugets  Nettoindtægt  til  Landet«  fradrog  Hr.  Pin¬ 
strup  herfra  Værdien  af  de  importerede  Foder- 
og  Gødningsstoffer,  Landbrugsmaskiner  rn.  m., 
som  i  samme  Aar  indførtes  her  til  Landet,  og 
som  indgik  i  Landbrugsproduktionen,  og  kom 
derefter  til  det  Resultat,  at  Overskudsværdien 
af  Landbrugets  Udførsel  i  1922  androg  614  Miil. 
Kr.  —  hvortil  kommer,  at  Landbruget  desuden 
leverer  Føden  til  Befolkningen  her  i  Landet. 
Herom  haves  ingen  paalidelig  Statistik,  men 
Hovedsagen  var  ogsaa,  at  Landbrugserhvervet 
altsaa  bringer  netto  hjem  til  Landet  6  a  700 
Miil.  Kr.  aarlig. 

Hvis  Hr.  Pinstrup  havde  uddybet  disse  sine 
Beregninger  over  Landbrugets  Nettofortjeneste 
noget  mere,  kunde  man  være  ham  taknemlig 
for  at  have  leveret  et  Bidrag  til  det  vanskelige 
Problem  om  Landbrugets  nationaløkonomiske 
Rentabilitet,  men  det  maa  rigtignok  fremhæves, 
at  dette  vigtige  Spørgsmaal  ikke  kan  besvares 
alene  ved  at  trække  de  nævnte  Importværdier 
fra  Landbrugets  samlede  Eksportværdi.  Saa  lige 
til  ligger  Sagen  desværre  ikke!  Men  dens  Løs¬ 
ning  har  øjensynlig  heller  ikke  ligget  Hr.  Pin¬ 
strup  saa  stærkt  paa  Sinde  som  Tendensen  i 
de  efterfølgende  Betragtninger,  vi  her  skal  til¬ 
lade  os  at  gengive  ordret  efter  »Rigsdagstidende«. 

Om  de  6 — 700  Mili.  Kr.,  som  Landbruget 
bringer  hjem,  siger  Hr.  Pinstrup  nemlig:  »Disse 
Penge  gaar  imidlertid  ikke  saadan  lige  i  Land¬ 
brugets  eller  Landbrugernes  Lommer.  Først  ta¬ 
ger  jo  Skibsfarten  sin  Part  ved  at  sejle  her  til 
Landet  de  Foderstoffer  og  Gødningsstoffer,  vi 
skal  bruge,  og  ligesaa  ved  at  sejle  fra  Landet 

de  Landbrugsprodukter,  vi  producerer.  Altsaa 
Skibsfarten  tager  sin  Part.  Handelen  tager  sin 
Fortjeneste  og  tager  den  baade  paa  de  Raastof- 
fer,  vi  skal  indføre,  og  paa  de  færdige  Produk¬ 
ter,  naar  de  udføres,  og  dernæst  tager  Haand- 
værk  og  Industri  deres  Part  for  de  Produktions¬ 
midler,  Landbruget  skal  bruge  i  sit  Erhverv.« 

Og  for  ikke  at  blive  misforstaaet  med  Hen¬ 
syn  til  sit  særlige  Syn  paa  Vekselvirkningen 
mellem  de  forskellige  Erhverv  tilføjer  Hr.  Pin¬ 
strup  yderligere:  »Og  i  vor  Tid  er  det  jo  blevet 
saaledes,  at  de  Virksomheder,  jeg  her  har  talt 
om,  ikke  mindst  de  sidste,  tager  først,  tager 
efter  eget  Tykke,  hvad  der  passer  dem,  i  Kraft 
af  Prisaftaler.  Det  er  netop  det  svage  Punkt 
ved  Forholdene,  som  de  er,  at  disse  Erhverv  i 
utilbørlig  Grad  gennem  Prisaftaler  tager  en  ufor¬ 
holdsmæssig  Part  og  derved  fordyrer  Levefoden 
paa  mange  Maader.  Landbruget  derimod  maa 
nøjes  med  Resten  af  den  nævnte  Indtægt.  Vi 
kan  ikke  ved  Prisaftaler  bestemme  noget  om, 
hvad  England  skal  betale  for  vort  Smør  eller 
for  vort  Flæsk,  eller  hvad  f.  Eks.  Czeko-Slova- 
kiet  eller  Tyskland  skal  give  for  vort  Kød  o.  s.  v. 
Nej,  de  andre,  som  leverer  Produktionsmidler 
eller  har  Del  i  Omsætningen,  tager  først,  de 
bestemmer,  hvad  de  vil  have,  og  vi  (altsaa 
Landbruget)  faar  Resten.«  Herefter  mente  Hr. 
Pinstrup  logisk  at  kunne  slutte,  at  de  af  Under¬ 
tegnede  fremførte  Tal  fra  Skattestatistiken  altsaa 
blot  viser,  at  Haandværk,  Industri  og  Handel 
tager  mest,  medens  Landbruget,  af  hvis  Pro¬ 
duktion  alle  de  andre  tager  deres  væsentligste 
Fortjeneste,  maa  nøjes  med  de  mindste  Ind¬ 
tægter. 

Det  maa  indrømmes,  at  den  Landbruger,  der 
kritikløst  læser  en  saadan  Tale,  virkelig  maa 
føle  sig  meget  forurettet,  naar  han  ser,  hvor 
højt  andre  lever  paa  hans  Bekostning,  og  hvor 
lidt  der  ifølge  Skattestatistiken  bliver  tilbage  til 
ham  selv.  For  dem,  der  med  Bekymring  ser 
paa  vort  Lands  nationaløkonomiske  Stilling,  og 
som  endnu  haaber  paa,  at  man  ved  fælles  Hjælp 
og  Solidaritetsfølelse  maa  kunne  overvinde  de 
truende  Vanskeligheder,  vil  der  imidlertid  være 
Anledning  til  nogle  Betragtninger  af  delvis  an¬ 
den  Karakter  end  Hr.  Pinstrups. 

For  det  første  tror  vi,  at  der  selv  indenfor 
Landbruget  vil  være  mange,  hvem  Hr.  Pinstrups 
Opfattelse  af  Erhvervenes  indbyrdes  Samarbejde 
vil  falde  for  Brystet.  Navnlig  de  af  vore  dygtige 
Landmænd,  der  —  ofte  baseret  paa  egne  bitre 


Erfaringer  —  har  tumlet  med  Rentabilitetspro¬ 
blemet,  og  som  husker  vort  Landbrugs  nyeste 
Historie,  vil  sikkert  sammen  med  alle  øvrige 
Erhverv  tage  kraftigt  Afstand  fra  Hr.  Pinstrups 
særlige  Sagsfremstilling,  hvorefter  Landbruget 
mir  nichts  dir  nichts  overtager  baade  Æren  af 
og  den  moralske  Ret  til  den  samlede  Sum,  der 
fremkommer  som  Enderesullat  af  de  forskellige 
Erhvervs  gensidige  Vekselvirkning.  Ganske  vist 
foregaar  denne  med  Landbrugsvirksomheden 
som  Basis,  men  rigtignok  er  denne  samtidig  i 
den  Grad  afhængig  af  de  øvrige  Erhvervs  Støtte, 
at  ingen  af  de  samarbejdende  Faktorer  kan  und¬ 
væres,  uden  at  det  hele  Resultat  er  illusorisk. 
Dette  store  og  gensidige  Samarbejde,  der  har 
udviklet  sig  historisk  og  rummer  en  enestaaende 
Organisation  mellem  Produktion  og  Omsætning, 
mellem  Arbejde  og  Kapital,  mellem  By  og  Land, 
mellem  Videnskab,  Teknik  og  Naturkræfter,  ser 
i  Hr.  Pinstrups  Øjne  saaledes  ud,  at  først  »tager« 
Skibsfarten  sin  Part,  saa  »tager«  Handelen  sin 
Fortjeneste  og  endelig  »tager«  Haandværk  og 
Industri  — -  man  kunde  næsten  fristes  til  at  sige 
Resten  —  i  al  Fald  saa  meget,  at  kun  den  yderst 
magre  Part,  der  bliver  tilbage,  kan  tilfalde  Land¬ 
bruget,  til  Trods  for,  at  det  dog  er  dette,  der 
egentlig  burde  have  samtlige  6  å  700  Miil.  Kr. 
ubeskaaret! 

Man  maa  nok  spørge  Hr.  Pinstrup,  hvad  vort 
berømte  Landbrug  egentlig  vilde  stille  op,  hvis 
ikke  Skibsfarten  bragte  Foderstofferne  hjem  over 
fjerne  Have  og  alter  sejlede  de  færdige  Produk¬ 
ter  til  Eksportlandene,  hvis  ikke  Handelen  for¬ 
midlede  Indkøbene,  organiserede  Salget  og  tog 
sin  Risiko,  og  hvis  endelig  Haandværk  og  Indu¬ 
stri  ikke  ydede  deres  Part  for  just  at  gøre  dansk 
Landbrugsvirksomhed  til  det,  den  er?  Ogsaa 
var  der  Anledning  til  at  spørge  Hr.  Pinstrup, 
om  han  har  glemt,  hvorledes  moderne  dansk 
Landbrug  er  blevet  til,  om  han  har  glemt,  at 
det  ved  Udviklingen  af  de  nuværende  Drifts¬ 
former  var  Handelen,  der  gik  i  Spidsen  og  viste 
Vejen  med  Hensyn  til  ensartede  Produkter  og 
med  Kravet  om  høj  Kvalitet,  læggende  tilrette 
den  store  Organisation,  som  siden  har  udviklet 
sig;  hvorledes  det  var  Videnskaben,  der  ydede 
den  afgørende  Indsats  i  Landbrugets,  ikke  mindst 
Mejerivirksomhedens,  Udvikling,  bistaaet  af  Tek¬ 
nik  og  Industri,  der  leverede  de  Midler,  som 
skulde  omsætte  Teori  i  Praksis  —  altsammen 
Forhold,  om  hvilke  det  gælder,  at  det  bane¬ 
brydende  Arbejde,  der  saaledes  udførtes,  meget 

ofte  maatte  ske  paa  Trods  af  Modstand,  Ufor¬ 
stand  og  Vrangvilje  fra  Landbrugets  egen  Side. 
Ethvert  Kapitel  i  vort  Landbrugs  nyeste  Histo¬ 
rie  er  fuldt  af  Eksempler  herpaa. 

Som  Modstykke  til  Hr.  Pinstrups  Tankegang 
burde  man  derfor  snarere  forestille  sig,  hvor¬ 
ledes  den  danske  Landbruger  vilde  være  situeret, 
om  han  ikke  havde  Skibsfarten,  Handelen  og 
Industrien  til  at  hjælpe  sig,  om  han  sad  isoleret, 
henvist  til,  hvad  hans  egen  Jord  alene  kunde 
yde  ham,  og  hvad  hans  lokale  Marked  kunde 
aftage,  uden  moderne  Redskaber,  uden  Centri¬ 
fuger,  uden  alt  det,  der  kort  sagt  danner  Basis 
for  den  Virksomhed,  som  ikke  blot  han,  men 
alle  danske  Borgere  er  stolte  af.  Hvis  han  vir¬ 
kelig  fulgte  Hr.  Pinstrups  Tanker  og  vilde  være 
sig  selv  nok,  er  vi  bange  for,  at  han  ikke  vilde 
være  meget ! 

Noget  andet  er  det,  hvis  der  i  Hr.  Pinstrups 
Tankegang  ligger  det  skjult,  hvortil  der  hist  og 
her  i  Landbruget  ganske  vist  er  Tilløb,  nemlig 
at  Landbruget  egentlig  selv  burde  være  sin  egen 
Skibsreder,  sin  egen  Handelsmand,  sin  egen 
Fabrikant  og  egen  Bankmand.  Vi  skal  ikke 
komme  nærmere  ind  paa  denne  Side  af  Sagen, 
blot  fremhæve  den  ganske  kort,  idet  vi  tror,  at 
den  seneste  Tids  Begivenheder  ogsaa  blandt 
Landbrugets  egne  Mænd,  og  det  ikke  blandt  de 
ringeste,  har  vakt  en  Erkendelse  af,  at  man 
dog  maaske  allerede  er  gaaet  for  vidt  i  disse 
Retninger,  at  Landbruget  til  Skade  for  sig  selv 
har  fjernet  sig  for  meget  fra  sin  egen  Virksom¬ 
hed  og  egen  naturlige  Basis  ved  at  ville  over¬ 
tage  ogsaa  Funktioner,  som  henhører  under  og 
effektivt  kun  kan  udføres  af  de  øvrige  Erhverv, 
der  hver  for  sig  maa  specialisere  sig  og  be¬ 
grænse  sig  for  just  at  præstere  det  bedste.  En¬ 
hver  turde  have  nok  at  passe  i  sil  eget! 

Her  er  imidlertid  ikke  Stedet  til  nærmere  at 
komme  ind  paa  alle  disse  Forhold,  hvorimod 
der  fra  Industriens  Side  vil  være  saa  meget  mere 
Anledning  til  at  beskæftige  sig  med  de  af  Hr. 
Pinstrups  Paastande,  der  vedrører  Fordyrelsen  af 
Levefoden.  Ifølge  Hr.  Pinstrup  er  det  altsaa  In¬ 
dustri  og  Haandværk,  der  gennem  en  ublu  Pris¬ 
politik  fordyrer  Forholdene  for  Landbruget.  Vi 
vilde  tro,  at  det  i  den  nuværende  Valutasitua¬ 
tion  er  lige  det  modsatte,  der  har  Betydning. 
Thi  ganske  uanset,  hvad  man  principielt  kan 
strides  om,  hvorvidt  Told  fordyrer  Varerne  eller 
ikke,  maa  det  i  den  nuværende  Situation  staa 
fast,  at  den  mest  skæbnesvangre  valntamæssige 


Indflydelse  paa  vore  Byerhvervs  Konkurrenceevne 
just  stammer  fra  Landbrugets  Produkter ,  som  er 
prisbestemte  af  den  høje  Sterlingkurs.  Det  er  her¬ 
igennem,  at  Levefoden  fordyres  for  os  alle,  her¬ 
igennem  at  Industriens  Produktionsomkostninger 
bliver  saa  uheldigt  paavirket. 

Dette  Forhold  er  og  bliver  det  centrale  i  den 
nuværende  Situation,  og  netop  fordi  Hovedpar¬ 
ten  af  vor  Eksport  udgøres  af  Levnedsmidler, 
vil  enhver  Forringelse  af  vor  Valuta  give  en 
øjeblikkelig  Fordel  for  Landbruget,  men  sam¬ 
tidig  med  alvorlig  Vægt  sætte  sig  Spor  just  i 
Levefoden  her  i  Landet,  d.  v.  s.  i  Byerhvervenes 
Omkostninger. 

Naar  Hr.  Pinstrup  derfor  efter  sin  Fremhæ¬ 
velse  af  det  fra  alle  Sider  udnyttede  Landbrug 
vender  sig  direkte  mod  Industrien,  burde  hans 
Ord  i  Sandhed  have  været  valgt  med  Varsom¬ 
hed.  Thi  overfor  Landbrugets  store  Eksport  frem¬ 
hæver  Hr.  Pinstrup,  at  »vor  beskyttede  Industri« 
klager  over,  at  dens  Produktion  aftager  og  Im¬ 
port  tiltager.  Hr.  Pinstrups  Forstaaelse  af  dette 
Problem  giver  sig  Udtryk  i  følgende  Ord:  »Det 
er  jo  meget  beklageligt,  at  Industrien  ikke  kan 
konkurrere,  ikke  vil  anstrenge  sig  tilstrækkeligt, 
men  helst  hygger  sig  bag  de  Toldmure,  som  den 
ligger  bag  ved,  og  forlanger  endog  højere  Told, 
mere  Told«. 

Lad  os  først  straks  betone,  at  den  danske  In¬ 
dustris  principielle  Krav  er  Toldlovens  å  jour-Fø- 
ring,  altsaa  at  man  gengiver  Industrien  det  Værn, 
som  den  havde  ifølge  Toldloven,  inden  den  dan¬ 
ske  Krone  kom  ind  paa  sit  nuværende  Skraa- 
plan,  d.  v.  s.  inden  Prisstigningerne  havde  gjort 
de  nuværende  Vægttoldsatser  næsten  illusoriske. 
Dette  Krav  skulde  ikke  synes  urimeligt!  Men 
hertil  kommer,  at  den  Form  for  »Hygge«,  som 
Hr.  Pinstrup  misunder  den  graadige  Industri, 
har  givet  sig  Udslag  i,  al  Industri  og  Haand¬ 
værk  i  Modsætning  til  Landbruget  —  som  har 
været  saa  at  sige  fri  for  enhver  Konkurrence  — 
siden  Krigens  og  Blokadens  Ophør  har  været 
udsat  for  den  mest  morderiske  valntapræmierede 
Konkurrence  udefra,  som  Historien  nogensinde 
har  kendt. 

Tallene  fra  de  særlig  kriseramte  Industrier, 
saasom  Tobak  og  Skotøj,  vil  endnu  staa  i  frisk 
Minde,  og  det  vil  huskes,  hvorledes  man  lakket 
være  Valuladumping  i  enkelte  Maaneder  i  Krisens 
værste  Tid  naaede  op  paa  Importkvanta ,  som 
svarede  til,  hvad  man  før  Krigen  normalt  im¬ 
porterede  i  et  helt  Aar  af  vedkommende  Vare. 


192 


TIDSSKRIFT  FOR  INDUSTRI 


Dette  tilmed  til  Priser,  der  udgjorde  Brøkdele 
af  de  nøgne  danske  Produktionsomkostninger! 
»Tidsskrift  for  Industri«  har  nylig  i  sit  Hefte 
for  1.  Oktober  d.  A.  bragt  en  indgaaende  Over¬ 
sigt  over  Fordelingen  af  Importen  og  Produk¬ 
tionen  i  Aarene  1913  og  1922  for  en  lang  Række 
Industrier.  Vi  vil  anbefale  dette  Materiale  til 
Studium  for  fuldt  ud  at  kunne  vurdere  det 
Hygge-Begreb,  dansk  Industri  bar  kunnet  glæde 
sig  ved!  Man  vil  deraf  kunne  se,  at  i  1922  ud¬ 
gjorde  den  samlede  Indførsel  af  saadanne  Indu¬ 
strivarer,  som  vi  selv  kan  frembringe,  og  som 
altsaa  var  direkte  Konkurrence  til  danske  Indu- 
strifrembringelser  af  tilsvarende  Art  —  d.  v.  s. 
Raainaterialer,  Halvfabrikata  og  Varer,  som  slet 
ikke  fremstilles  her  i  Landet,  fraregnet  —  en 
Sum  af  529  Mili.  Kr.!  Tallet  maa  vække  til 
dobbelt  Eftertanke,  naar  man  ser,  at  det  altsaa 
ikke  ligger  saa  forfærdelig  meget  under  den  Sum 
af  6  å  700  Mili.  Kr.,  som  Landbruget  samtidig 
kunde  opføre  som  sin  Nettoeksport!  Denne  Sum 
fremkom  da  ogsaa  ved  forøget  Importmængde 
i  saa  at  sige  alle  Brancher  paa  den  indenlandske 
Produktions  Bekostning ! 

For  at  undgaa  Prissvingningernes  Indflydelse 
skal  vi  anføre  Varemængderne  for  en  Række 
Industrier,  der  kan  tydeliggøre  Bevægelsen.  Vi 
vælger  i  Flæng  blandt  det  anførte  righoldige 
Materiale: 

Import: 

1913  1922 

Chokolade .  c.  350  Tons  c.  2200  Tons 

Cigarer . . .  21  Mili.  Stk.  80  Miil.  Stk. 

Uld-  og  Bomuldsstoffer  5600  Tons  7500  Tons 


Trikotagevarer . 

.  318 

— 

c.  800 

— 

Konfektionsvarer  .  .  .  . 

.  645 

— 

1600 

— 

Papir . 

. 14900 

— 

36100 

— 

Flasker  og  Glasvarer. 

.  736 

— 

3500 

— 

Porcelæn . 

.  923 

— 

1660 

— 

Cykler . 

. 23000 

Stk. 

49000 

Stk. 

Blikvarer . 

.  546 

Tons 

2340 

Tons 

Møbler . 

.  425 

— 

1370 

— 

og  saaledes  videre  saa  at  sige  alle  danske  Indu¬ 
strigrene  igennem.  Overalt  Nedgang  i  Produk¬ 
tionen  fra  1913  som  Følge  af  en  kolossal  op¬ 
svulmet  Import,  der  tilmed  virkede  dobbelt 
morderisk  gennem  de  af  abnorme  Valutaforhold 
affødte  Spotpriser. 

Bortset  fra  et  Par  enkelte  Indgreb  paa  ganske 
bestemte  Omraader  til  Værn  mod  denne  Kon¬ 
kurrence  bar  Industri  og  Haandværk  som  be¬ 
kendt  fra  Statens  Side  ikke  haft  det  mindste 


Værn  i  denne  Krise,  alt  imedens  den  Toldbeskyt¬ 
telse,  man  tidligere  havde,  som  nævnt  er  redu¬ 
ceret  mere  og  mere  som  Følge  af  det  stigende 
Prisniveau,  der  atter  i  saa  væsentlig  Grad  skyl¬ 
des  vore  Levnedsmidlers  Prisbestemmelse  gen¬ 
nem  de  bøje  Vestvalutaer. 

De  her  anførte  Tal  maa  iøvrigt  tale  for  sig 
selv,  og  vi  vilde  tro,  at  den  besindige  og  selv¬ 
stændigt  tænkende  Landbruger,  der  faar  dem 
for  Øje,  maa  revidere  sit  Syn  paa  den  danske 
Industris  Stilling,  hvorefter  han  vistnok  ikke 
vil  misunde  Byerhvervene  den  Hygge,  de  efter 
Hr.  Pinstrups  Fremstilling  glæder  sig  ved  i  Ly 
af  deres  høje  Toldmure.  Vi  vil  i  al  Fald  se  den 
Landmand,  der  vil  ønske  sit  eget  Erhverv  ud  for 
den  samme  vanvittige  Konkurrence,  baade  med 
Hensyn  til  Opbydelse  af  Varemasser  og  Priser! 

Vi  tror  endvidere,  at  det  med  denne  Erken¬ 
delse  samtidig  vil  staa  ham  klart,  at  det  ikke 
blot  kommer  an  paa  at  præstere  de  størst  mu¬ 
lige  Eksporttal,  men  at  de  Erhverv,  hvis  Arbejde 
resulterer  i  en  Nedbringelse  af  vor  Import,  har 
nøjagtig  samme  nationaløkonomiske  Værdi! 

Vi  tror  saaledes,  at  de  producerende  Byerhverv 
med  Sindsro  kan  fremlægge  det  Materiale,  som 
har  afgivet  Basis  for  deres  »Klager«,  til  offent¬ 
lig  Bedømmelse.  Tilbage  bliver  der  imidlertid  et 
meget  alvorligt  Forhold,  som  baade  i  ekstraor¬ 
dinære  og  normale  Tider  i  urimelig  Grad  »for¬ 
dyrer  Levefoden«  for  disse  Erhverv,  nemlig  Be¬ 
skatningen.  Hr.  Pinstrup  burde  ikke  have  over¬ 
set,  at  Udgangspunktet  for  den  Diskussion,  han 
paa  saa  lidet  heldig  Maade  har  ført  videre,  laa 
i  de  forskellige  Erhvervs  Beskatning.  Thi  medens 
Industri  og  Haandværk  baade  direkte  og  indi¬ 
rekte  gennem  Beskatning  af  saa  at  sige  alle  de 
Former,  hvorunder  disse  Erhverv  arbejder,  be¬ 
lastes  i  saa  høj  Grad,  at  de  sammen  med  de 
øvrige  Byerhverv  altsaa  betaler  Hovedparten  af 
samtlige  Landets  Skatter,  saa  nyder  Landbruget 
som  bekendt  for  alle  Grene  af  sin  Virksomhed, 
baade  for  sit  Forbrug,  sin  Omsætning  og  sin 
Produktion  en  enestaaende  Skattefrihed.  Denne 
Skattefrihed,  der  altsaa  intet  har  med  den  en¬ 
kelte  Landbrugers  Skatteansættelse  at  gøre,  er 
da  ogsaa  udelukkende  sikret  Landbruget  i  Kraft 
af  dettes  politiske  Magtstilling  her  til  Lands, 
og  det  vil  derfor  være  mere  klædeligt,  om  Land¬ 
brugets  Syn  paa  den  »toldbeskyttede«  Industris 
misundelsesværdige  Stilling  gav  sig  noget  andet 
Udtryk  end  den  Tankegang,  Hr.  Pinstrup  re¬ 
præsenterer. 

Alt  ialt  kan  man  da  ikke  andet  end  forbavses 
over,  at  Hr.  Pinstrup  har  kunnet  fremsætte  disse 
Udtalelser  og  da  navnlig  paa  det  nuværende 
Tidspunkt,  hvor  baade  Forholdene  hjemme  og 
ude  —  vi  sigter  saaledes  ikke  mindst  til  de  nye 
Signaler  i  den  britiske  økonomiske  Politik  — 
turde  opfordre  til  ikke  at  grave  Kløften  mellem 
vore  Erhverv  dybere,  end  den  alt  er,  men  tvert- 
imod  til  at  sætte  alt  ind  paa  at  løse  vore  øko¬ 
nomiske  Problemer  ud  fra  solidariske  og  natio¬ 
nale  Synsvinkler.  Følger  man  disse  Krav,  som 
unægtelig  synes  mere  og  mere  bydende,  og  hæ¬ 
ver  man  vor  økonomiske  Diskussion  op  over 
den  Atmosfære  af  Sneversynethed,  Egennytte  og 
Misundelse,  som  desværre  endnu  er  almindelig, 
da  vil  man  ogsaa  komme  til  det  Kernepunkt  i 
det  hele  Problem,  som  Hr.  Pinstrup  ganske  har 
ladet  ligge  —  meget  forstaaeligt  ganske  vist, 
men  derfor  ikke  mere  forsvarligt.  Dette  Kerne¬ 
punkt  rummes  i  Industriens  særlige  Mission  med 
Hensyn  til  at  kunne  beskæftige  Danmarks  voksende 
Befolkning —  overfor  hvilket  Problem  Landbruget, 
som  allerede  nu  kun  kan  beskæftige  en  Tredie- 
del  af  Landets  Indbyggere,  som  bekendt  ganske 
maa  melde  Pas. 

Povl  Drachmann. 

□□□□□□ 

Vil  England  forandre  sin  Industri¬ 
politik? 

Man  vil  udvide  Krediten  til  Industrien  for  at 
lette  Eksporten. 

Det  mest  opsigtsvækkende  paa  den  engelske  Kon¬ 
ference  i  London  er  det  totale  Omslag  i  den  engelske 
Økonomipolitik  i  Forhold  til  den  engelske  Industri. 
Hidtil  har  man,  som  det  vil  være  bekendt,  koncen¬ 
treret  al  sin  Opmærksomhed  om  Genrejsningen  af 
Pundets  Guldværdi,  medens  Regeringen  nu  drøfter  at 
inflatere  den  engelske  Valuta  og  ved  Seddelpressens 
Hjælp  søge  at  raade  Bod  paa  den  industrielle  De¬ 
pression.  Faderen  til  denne  Plan,  der  ved  første  Øje¬ 
kast  forekommer  en  Smule  letsindig,  er  Formanden 
i  Barcley  Banks  Direktion,  Mr.  F.  C.  Goodenough,  der 
sammen  med  Mc.  Kenna  har  været  de  ivrigste  Mod¬ 
standere  mod  hele  den  engelske  Deflationspolitik. 

Goodenough  pointerer,  at  det,  England  først  og 
fremmest  maa  sørge  for,  er,  at  Storbritanniens  Indu¬ 
stri  bliver  reddet  »fra  den  totale  Undergang,  som  nu 
har  truet  den  i  mere  end  et  Aar.  Sagen  er  alvorlig, 
fordi  vi  nu  rent  industrielt  set  staar  ved  Afgrunden, 
og  falder  vi  først  i  den,  vil  det  ikke  være  muligt  at 
komme  op  igen.  Dertil  er  Konkurrencen  altfor  haard 
paa  Markedet.  Forsømmer  England  nu  det  rette  Øje¬ 
blik  til  med  fast  Haand  at  gribe  om  Roret  og  ændre 


Kursen,  er  alt  tabt«.  Og  for  at  forhindre  at  alt  tabes, 
raader  Goodenough  til,  »at  man  atter  gør  London  til 
det  store  industrielle  Laanemarked«.  Kun  ved  at  yde 
den  engelske  Industri  store  Laan  kan  England  gen¬ 
erobre  sin  industrielle  Position.  Konkurrencen  fra 
Amerika  er  meget  stærk,  og  støttes  den  engelske  In¬ 
dustri  ikke  finansielt,  vil  den  blive  slaaet  ned  af  den 
amerikanske,  »fordi  Amerika  er  villig  til  at  skaffe  sin 
Industri  al  den  lange  og  billige  Kredit,  den  mener  at 
have  Brug  for«.  Før  Krigen  hævdede  London  sin  Stil¬ 
ling  som  finansielt  Centrum  ved  Hjælp  af  sin  relativt 
lave  Diskonto  og  andre  finansielle  Fortrin,  og  hele 
den  engelske  Kreditgivning  til  Industrien  resulterede 
i,  at  det  strømmede  ind  med  Ordrer,  og  dette  havde, 
i  Forbindelse  med  billige  Priser,  sikret  England  dets 
dominerende  Plads  paa  Verdensmarkedet.  Det  er 
denne  Position,  der  maa  genoprettes,  thi  af  den  af¬ 
hænger  hele  Englands  Fremtid. 

Hvad  Mr.  Goodenough  her  har  udtalt,  har  givet 
Ekko  over  hele  England,  fordi  man  rent  instinkt¬ 
mæssigt  føler,  at  hans  økonomiske  Program  kan 
hjælpe  med  til  at  redde  den  Industri,  som  nu  er  i 
Havsnød.  Men  hans  Planer,  der  har  vundet  Tilhæn¬ 
gere  i  selve  Regeringen,  kræver  en  stærk  Udvidelse 
af  baade  Kredit-  og  Pengemængden,  og  dermed  er 
man  inde  paa  Inflations-  og  Deflationsspørgsmaalet. 

Dette  har  Goodenough  selv  været  opmærksom  paa, 
men  mener  ikke,  at  man  skal  være  særlig  ængstelig 
ved  at  skride  til  en  Kreditudvidelse,  »der  har  til  Maal 
at  redde  Industrien,  fordi  intet  Offer  her  kan  være 
for  stort«.  At  der  kan  skabes  Inflation  og  at  meget 
ondt  vil  gaa  i  dens  Spor,  er  sandt  —  men  en  fortsat 
industriel  Krise  vil  skabe  endnu  større  Arbejdsløshed 
og  vil  i  Længden  ganske  ødelægge  Industriens  mulige 
Fremtid. 

Hvad  Forholdet  Kredit  til  Industrien  og  Penge¬ 
mængden  angaar,  mener  G.,  at  der  er  Rum  for  ad¬ 
skillig  Udvidelse  af  den  forhaandenværende  Kredit, 
uden  at  man  behøver  at  krænke  de  fastsatte  Grænser 
for  Seddeludstedelsen.  »Dog  hvis«,  siger  han,  »den 
legitime  Udvidelse  af  vor  Industri  vil  kræve  en  større 
Pengemængde,  vir  det  være  en  Misforstaaelse  at  opret¬ 
holde  en  vilkaarlig  fastsat  Grænse  ved  Hjælp  af  en 
straffende  Indgriben  af  Diskontoskruen.  Saalænge 
England  ikke  har  noget  frit  Guldmarked,  er  Diskon¬ 
toen  ikke  effektiv,  og  der  synes  da,  forudsat  at  vi 
balancerer  i  vort  Budget  og  holder  skadelig  Spekula¬ 
tion  i  Tømme,  ikke  at  være  Mulighed  for  større  Ri¬ 
siko.  Det  synes  at  være  umuligt  at  forfølge  en  defla- 
tionistisk  Pengepolitik  efter  Cunliffe  Committee’s  Re¬ 
port.«  (Den  Komité,  som  blev  nedsat  efter  Krigen  for 
at  opstille  et  Program  for  Genrejsning  af  den  engel¬ 
ske  Valuta.) 

»Hvad  det  gælder  om,  er  at  redde  Industrien  — 
og  jeg  tror,  jeg  har  vist  Vejen  ved  mine  Forslag.«  Saa¬ 
ledes  sluttede  F.  C.  Goodenough,  og  hans  Meninger 
har  nu  været  diskuteret  meget  stærkt  i  den  engelske 
Presse,  men  efter  hvad  Times  for  den  17.  Oktober 
skriver,  vil  Goodenough  sejre,  »fordi  alle  i  England 
føler,  at  de  maa  gøre  alt  for  at  redde  det,  der  er  ved 
at  være  Nerven  i  Storbritannien:  Industrien.  For  den 
vil  de  syv  Tiendedele  af  det  engelske  Folk  kæmpe  en 

Kamp  lige  saa  udholdende,  lige  saa  fanatisk  og  lige 
saa  sejrsbevidst  som  den,  det  kæmpede  paa  Fast¬ 
landets  Slagmarker  i  den  store  Krig.« 

Det  er  saadanne  Stemninger,  der  for  Tiden  raader 
i  Englands  Industrikredse  og  i  det  engelske  Folk,  og 
ogsaa  hos  os  gør  man  bedst  i  at  følge  Udviklingen  i 
England  baade  den  industripolitiske  og  den  handels¬ 
politiske  med  Agtpaagivenhed. 

□□□□□□ 

Svensk  Industri  og  Udlandet. 

Den  svenske  Eksportforening  har  udgivet  et 
stateligt  Propagandaværk. 

Det  er  et  virkelig  gedigent  og  smukt  Standardværk, 
som  den  svenske  Eksportforening  i  disse  Dage  har 
udsendt  for  at  vise  Omverdenen,  hvad  svensk  Indu¬ 
stri  er,  og  hvad  den  har  at  byde  Udlandets  Købere. 
Alt  i  dette  Arbejde  er  saa  stort  og  praktisk  lagt  an, 
at  man  langt  ud  i  Fremtiden  vil  have  Glæde  og  Nytte 
af  at  læse  det  og  lære  deraf. 

Saasnart  man  aabner  den  store  Bog,  faar  man  et 
stærkt  Indtryk  af  den  Vederhæftighed  og  Akkuratesse, 
som  præger  det  store  Industrikort  over  Sverige.  Det 
samme  gælder  den  Registerfortegnelse,  som  følger  ef¬ 
ter;  hele  den  Maade,  den  er  redigeret  paa,  selve  den 
typografiske  Opstilling,  gør  det  let  for  enhver  uden 
Møje  at  finde,  hvad  han  vil.  Og  selve  Teksten  er  det 
en  Fornøjelse  at  læse,  fordi  den  ikke  paa  et  eneste 
Punkt  gaar  udenfor  den  tilladelige  Propagandaramme. 

Bogens  fornemste  Opgave  er  at  gøre  Udlandet  op¬ 
mærksom  paa  de  industrielle  Virksomheder  i  Sverige 
og  deres  Produkter,  og  disse  vigtige  Afsnit,  der  er  re¬ 
digerede  af  Dr.  H.  Eneborg  og  Direktør  Erik  Nylan¬ 
der,  er  skrevet  paa  Engelsk.  Det  er  store  og  lødige 
Afhandlinger,  der  ligesom  i  et  Tversnit  viser  os  hele 
Udviklingen.  De  mindre  Specialafhandlinger,  der  flan¬ 
kerer  disse,  er  bl.  a.  skrevet  af  saa  velkendte  Forskere 
som  Professor  J.  A.  Leffler,  Kommerceraad  A.  F.  En- 
strøm  og  Direktørerne  Amos  Kruse  og  Bertil  Traneus. 
Særlig  disse  to  sidste  Navne  vil  være  kendte  af  dan¬ 
ske  Industrifolk  fra  deres  kyndige  Artikler  om  Indu¬ 
striproblemerne  i  Skandinavien. 

De  industrielle  Monografier  er  disponerede  saadan, 
at  man  paa  en  let  og  overskuelig  Maade  faar  et  fuld¬ 
godt  Overblik  over  alt,  hvad  der  hører  til  svensk  in¬ 
dustriel  Foretagsomhed.  Alt  historisk  og  personalhi- 
storisk  unyttigt  er  udeladt,  hvad  der  viser  sig  at  være 
fuldstændig  rigtigt  i  en  Bog  af  denne  Art.  Her  findes 
kun,  hvad  man  har  Brug  for,  men  af  nødvendigt  Stof 
er  intet  udeladt.  Hvad  man  ellers  raaa  samle  sam¬ 
men  fra  mange  forskellige  Publikationer,  findes  her 
paa  et  Sted  i  koncentreret  Form,  og  ogsaa  for  den 
danske  Industri  vil  det  have  Interesse  at  gøre  sig  be¬ 
kendt  med  dette  Værk,  som  vi  savner  en  Pendant  til 
herhjemme. 

J.  L. 


Mindre  Meddelelser. 

Bort  fra  Socialiseringen. 

Efter  det  østrig-ungarske  Monarkis  Sammenbrud 
blev  adskillige  østrigske  Ammunitionsfabriker  »socia¬ 
liserede«,  d.  v.  s.  overtaget  af  Staten.  De  socialiserede 
Fabriker  arbejdede  imidlertid  med  uhyre  Omkostnin¬ 
ger,  og  Bedriften  kunde  ikke  betale  sig,  desuden  slugte 
Fabrikernes  Omdannelse  til  andre  Formaal,  f.  Eks. 
Maskinindustri  etc.,  betydelige  Kapitaler,  som  det  var 
vanskeligt  at  skaffe,  og  Staten  opgav  derfor  sin  Ret 
til  de  socialiserede  Virksomheder,  der  er  gaaet  tilbage 
til  fri  Besiddelse.  Ifølge  Indberetning  fra  det  dan¬ 
ske  Generalkonsulat  i  Wien  skal  nu  det  sidste  socia¬ 
liserede  Foretagende,  »Klosterneuburger  Industri- 
Werke«,  ogsaa  omdannes  til  et  Aktieselskab,  hvor  de 
østrigske  Banker  vil  intervenere  med  Kapital.  Den 
samme  Skæbne  lider  de  efter  Andelsprincipet  grund¬ 
lagte  Indkøbsforeninger,  der  efterhaanden  omdannes 
til  Aktieselskaber. 

Økonomiske  Forhold  i  U.  S.  A. 

Det  er,  som  om  de  sidste  Uger  har  bedret  Forhol¬ 
dene  derovre  i  nogen  Grad,  især  da  i  industriel  Hen¬ 
seende.  Landbrugets  Kaar  er  i  hvert  Fald  for  Hvede- 
Avlernes  Vedkommende  ret  vanskelige;  for  Bomulds- 
Avlerne  derimod  ret  gode.  Og  alle  de  Kredse,  der  har 
med  Trafik-  og  Transportvæsen  at  gøre,  er  stærkt  op¬ 
livede  af  den  stærke  Stigning  i  Befordring,  som  den 
store  Høst  giver.  —  Men  Forholdene  derovre  er  sik¬ 
kert  stadig  saadanne,  at  de  indskærper  for  dem,  der 
ikke  vidste  det  eller  vil  vide  det,  Betydningen  af  det 
økonomiske  Samarbejde  med  Evropa,  Genrejsningen 
af  denne  saa  haardt  ramte  Verdensdel  —  og  derfor 
maaske  ogsaa  vil  gøre  det  amerikanske  Laanemarked 
mere  villig  stemt  overfor  de  store  Laan,  hvorom  Ryg¬ 
tet  taler,  baade  til  Frankrig  og  Tyskland. 

I  Løbet  af  September  Maaned  fandt  der  en,  under 
Forholdene,  kun  yderst  ringe  Nedgang  og  Indskrænk¬ 
ning  Sted  baade  i  Produktion  og  Omsætning  indenfor 
Industrien.  I  hvert  Fald  havde  man  frygtet  en  større. 
Juli  opviste  det  første  Udførselsoverskud  (paa  26  Mili. 
Dollars),  som  U.  S.  A.  havde  oplevet  siden  Februar 
iaar. 

løvrigt  har  de  amerikanske  Erhvervskredse  gjort 
endnu  en  Erkendelse  af,  at  deres  Land  ikke  er  saa 
selvhjulpet,  som  de  har  været  tilbøjelige  til  at  regne 
med  og  det  med  Hensyn  til  Raastof problemet.  I  Vir¬ 
keligheden  viser  den  amerikanske  Industri  sig  adskil¬ 
ligt  mere  afhængig  af  udenlandsk  Raastoftilforsel,  end 
man  havde  ventet.  For  Fiskalaaret  Juli  1922 — Juni 
1923  har  Opgørelsen  vist,  at  der  er  indført  for  2 1/2 
Milliard  Dollars  dels  af  Raastof,  dels  af  Halvfabrikata, 
de  sidste  til  en  Værdi  af  ca.  3/4  Milliard.  Før  Krigen 
var  den  samlede  Værdi  knap  1  Milliard  (det  højeste 
Tal  for  noget  Aar  før  Krigen  var  635  Millioner  Doli. 
til  Raastoffer,  350  Mili.  for  Halvfabrikata).  Selvføl¬ 
gelig  er  Stigningen  i  disse  Værdier  i  nogen  Maade  be¬ 
tinget  af  det  højere  Prisleje,  men  ogsaa  i  Mængde  er 
denne  Import  betydelig  forøget. 

Den  bestaar  i  det  væsentligste  af  følgende:  Kautschuk, 
Jute,  Hamp,  Raasilke  (fra  Asien);  Bomuld  fra  Ægyp- 

ten;  Uld  fra  Argentina  og  Australien;  Skind  (især 
Gedeskind)  fra  Indien  og  Afrika;  Kokosnødder  og 
Kopra  fra  tropiske  Egne;  derfra  ogsaa  andre  Ting: 
Tobak,  Harpiks  og  Kopal,  Kobber,  Tin  og  enkelte 
Mineralier.  — 

Endnu  et  Par  Tal  skal  vise,  hvorledes  —  trods  al 
Bestræbelse  for  at  skabe  sig  ogsaa  i  den  Henseende 
økonomisk  Selvstændighed  —  U.  S.  A.  dog  alligevel  staar 
i  Arbejdsfællesskab  med  den  øvrige  Verdens  Lande. 
For  de  anførte  Fiskalaar  (d.  v.  s.  Aar,  der  ender  30. 
Juni)  var  Skibstonnagen,  der  arbejdede  for  Handel 
med  Staterne: 


Samlet  Tonnage 

Aar  (i  Miil.  Tons)  (i  Procent) 

amerikansk  andre  Landes  amer.  andre 

1914 .  24,5  79,1  26  74 

1917 .  37,9  64,7  37  63 

1920 .  55,2  53,3  51  49 

1923 .  61,3  72,2  45  55 


Organisations-  og  Foreningsmeddelelser. 

Arbejdspengetaksterne  paa  Toldboden  ved  Kjøben¬ 
havns  Godsbanegaard. 

I  Tilslutning  til  den  i  Sommer  stedfundne  Revision 
af  Arbejdspengetaksterne  paa  Kjøbenhavns  Toldbod 
er  der  nu  paa  Industriraadets  Foranledning  gennem¬ 
ført  en  Nedsættelse  i  de  tilsvarende  af  Dragerforenin¬ 
gen  opkrævede  Takster  for  Klarering  m.  v.  for  Gods 
oplagt  i  Toldpakrummet  paa  Kjøbenhavns  Hoved- 
banegaard  og  paa  Toldboden  ved  Kjøbenhavns  Gods¬ 
banegaard  (Takst  B  i  Dragerforeningens  Overens¬ 
komst  med  De  danske  Statsbaner).  Disse  nye  Takster, 
som  traadte  i  Kraft  den  20.  Oktober  d.  A.,  betyder  en 
ikke  uvæsentlig  Nedsættelse  i  Omkostningerne  ved 
Indklareringen  over  de  nævnte  Toldsteder,  særlig  for 
groft  bearbejdede  Varer  og  Raastoffer. 

Fra  samme  Dato  er  der  sket  den  Ændring  i  Dra¬ 
gerforeningens  Overenskomst  med  De  danske  Stats¬ 
baner,  at  den  tidligere  Takst  for  Kørsel  af  Toldgods 
(Takst  C)  er  udgaaet  af  Overenskomsten,  da  man  har 
anset  det  for  rigtigst,  at  Dragerforeningen  paa  dette 
Omraade  fremtidig  stilles  frit  paa  samme  Maade  som 
de  private  Kørselsentreprenører.  Et  Eksemplar  af 
den  ovennævnte  nye  Takst  B  henligger  til  Gennem¬ 
syn  i  Industriraadets  Sekretariat. 

Russisk  elektrisk  Selskab. 

Gennem  Udenrigsministeriets  Oplysningsbureau  for 
Erhvervene  har  Industriraadet  modtaget  Meddelelse 
om,  at  et  den  2.  Maj  d.  A.  stiftet  russisk  Selskab,  »Elec- 
tro-Exploitation«,  har  tilsendt  den  danske  Regerings¬ 
delegation  i  Rusland  Selskabets  Statuter  samt  en  Over¬ 
sigt  over  Selskabets  Arbejdsprogram. 


Af  Statuterne  fremgaar  det,  at  Selskabets  Stiftere 
er  Moskwasovjet,  de  store  elektriske  Truster,  et  Mo- 
skwabyggeselskab  samt  5  private  Personer.  Kapitalen 
er  midlertidig  150  000  Rbl.  Guld,  dog  paatænkes  en 
snarlig  Udvidelse. 

Selskabet  har  til  Formaal  at  søge  Koncession  paa 
Bygning,  Indretning,  Eksploitering  af  elektriske  An¬ 
læg,  at  sælge  Maskiner,  Motorer  og  elektrisk  Arma¬ 
tur  og  at  virke  som  Konsulent  i  alt  under  Elektrici¬ 
tetsanlæg  henhørende. 

I  Selskabets  Statuter  forudses  ingen  særlige  Begun¬ 
stigelser  med  Hensyn  til  Import,  men  da  der  mellem 
Stifterne  findes  Institutioner  med  betydelig  Indflydelse, 
tør  det  formodes,  at  Selskabet  vil  opnaa  de  Import¬ 
licenser,  som  ikke  vil  komme  i  Strid  med  gældende 
Bestemmelser  og  Forordninger. 

Selskabets  Adresse  er:  Electro-Exploitation,  Maros- 
seika  2/15,  Moskwa. 

Lithauens  Toldforhold. 

I  Industriraadets  Sekretariat  er  henlagt  til  Gennem¬ 
syn  en  gennem  Udenrigsministeriets  Oplysningsbureau 
for  Erhvervene  modtaget  Fortegnelse  over  en  Række 
Varer,  for  hvilke  Udførselstolden  fra  Lithauen  er  op¬ 
hævet  fra  1.  Oktober  at  regne. 

Marokko. 

Fra  en  større  dansk  Industrivirksomheds  Repræ¬ 
sentant  i  Tanger  (Marokko)  har  Industriraadet  mod¬ 
taget  Anmodning  om  at  meddele,  at  nævnte  Repræ¬ 
sentant  søger  Forbindelse  med  danske  Firmaer,  der 
kunde  ønske  at  have  en  paalidelig  Agent  i  Marokko 
eller  kunde  ønske  at  indhente  nærmere  Oplysninger 
om  Forholdene  dér. 

Paagældende  Repræsentants  Adresse  samt  de  op¬ 
givne  Referencer  henligger  til  Disposition  for  inter¬ 
esserede  Firmaer  i  Industriraadets  Sekretariat. 

Eksport  til  britiske  Besiddelser. 

Gennem  Udenrigsministeriets  Oplysningsbureau  for 
Erhvervene  har  Industriraadet  modtaget  Meddelelse 
om,  at  de  britiske  Myndigheder  paa  given  Foranled¬ 
ning  har  udarbejdet  en  ny  forkortet  Fakturaformular 
til  Brug  ved  Eksport  til  de  britiske  Kolonier. 

I  den  nye  Formular,  der  findes  aftrykt  i  Board  of 
Trade  Journal  Nr.  1399  af  20.  September  1923,  skal 
bl.  a.  kun  Fakturaværdien  angives,  i  Stedet  for,  som 
hidtil,  desuden  Hjemmemarkedsprisen,  endvidere  und- 
gaas  Specifikationen  over  de  med  Varens  Ekspedi¬ 
tion  forbundne  Omkostninger.  Den  nye  Formular  er 
forelagt  de  af  de  britiske  Besiddelser,  som  lægger 
Fakturaprisen  til  Grund  for  Fortoldningen,  og  er 
indtil  Dato  tiltraadt  af  Set.  Lucia  og  Jamaica;  efter- 

haanden  som  den  tiltrædes  af  andre  britiske  Besid¬ 
delser,  vil  Meddelelse  derom  fremkomme  i  Tids¬ 
skriftet. 

Ovennævnte  Eksemplar  af  Board  of  Trade  Journal 
henligger  til  Gennemsyn  i  Udenrigsministeriets  Op¬ 
lysningsbureau  for  Erhvervene  samt  i  Industriraadets 
Sekretariat. 

Oprindelsescertifikater  til  Belgien. 

Gennem  Udenrigsministeriet  har  Industriraadet 
modtaget  Meddelelse  om,  at  Gebyret  for  Visering  af 
Oprindelsescertifikater  til  Brug  ved  Indførsel  af  Va¬ 
rer  til  Belgien  ved  kgl.  Anordning  af  18.  September 
d.  A.  er  forhøjet  fra  1  til  2  Guldfrancs. 

Toldnedsættelser  for  Varer  til  Japan. 

Gennem  Udenrigsministeriet  har  Industriraadet 
modtaget  en  Liste  over  en  Række  ellers  toldpligtige 
Varer,  der  i  Henhold  til  en  japansk  Forordning  af 
17.  September  d.  A.  kan  indføres  toldfrit  eller  med 
nedsat  Told  til  Japan.  De  paagældende  Toldnedsæt¬ 
telser,  der  kun  gælder  for  Varepartier,  der  ankommer 
til  Japan  og  behørigt  anmeldes  for  de  japanske  Myn¬ 
digheder  inden  den  31.  Marts  1924  inklusive,  omfatter 
blandt  andet:  Skinker,  Smør,  kondenseret  Mælk,  en 
Række  Kemikalier,  Fodtøj,  Tapetpapir,  Cement,  Mur¬ 
sten,  o.  1.,  Metaltraad,  Bolte  og  Møttriker,  Bygnings¬ 
beslag,  Værktøj,  Landbrugsredskaber,  Kaminer,  Gas- 
og  Vandmaalere,  Kraner,  Tagpap  etc. 

Den  omhandlede  Liste  henligger  til  Gennemsyn  i 
Industriraadets  Sekretariat. 

Messerne  i  Prag. 

Fra  den  internationale  Prager-Messe  har  Industri¬ 
raadet  modtaget  en  Beretning  om  Efteraarsmessen, 
der  afholdtes  fra  2. — 9.  September  d.  A.,  endvidere 
meddeles  det,  at  Foraars-Messen  i  Prag  vil  blive  af¬ 
holdt  fra  KL — 23.  Marts  1924,  sam  tat  næste  Efteraars- 
Messe  agtes  afholdt  fra  21. — 28.  September  1924.  Den 
omhandlede  Beretning  henligger  til  Gennemsyn  i 
Industriraadets  Sekretariat. 


□□□□□□ 


Fra  Biblioteket.  ^ 


Medlemmerne  bedes  erindre,  at  Industriforeningens 
Bibliotek  er  teknisk.  Det  har  ikke  underholdende  Li- 
teratur,  men  er  indrettet  paa  at  meddele  alle  Oplys¬ 
ninger,  som  Industridrivende  har  Brug  for,  det  er 


aabent  hver  Dag  fra  Kl.  10  Form.  til  Kl.  10  Aften, 
selv  paa  Søndage  er  det  aabent  fra  Kl.  10  Form.  til 
Kl.  4  Eftermiddag. 

Følgende  nye  Bøger  er  skænkede  Biblioteket  eller 
købt. 

016:9. 

Dansk  historisk  Bibliografi.  Systematisk  Fortegnelse 
v.  B.  Erichsen  og  A.  Krarup.  I.  flf.  Kbh.  1919  IT. 

311. 

Jensen,  A.  Méthodes  permettant  de  realiser  une  éco- 
nomie  de  travail  dans  la  statistique.  Cph.  1923.  30  S. 
33  (03). 

Handwdrterbuch  der  Staatswissenschaften.  2.  Aufl. 

1-7.  Jena  1898-1901.  (7  Bd.)  (Hb.) 

331 16. 

Debes,  I.  Norske  Erfaringer  om  tvungen  Voldgift  i 
Arbejdsstridigheder.  Kbh.  1923.  19  S. 

331  98. 

Høyer,  C.  Socialiseringsfrasen  og  Retsforholdet  paa 
Arbejdspladsen.  Odense  1920.  37  S. 

332  04. 

Foranstaltninger  mod  Dyrtid  og  Arbejdsløshed  i  Dan¬ 
mark,  Norge  og  Sverige.  F'oredrag.  Stockh.  1917. 
156  S. 

338:67  (062). 

Bjørnbak,  S.  Jubilæumsskrift  for  Randers  Haand- 
værker-  og  Industriforening  1848—1923.  Randers 
1923.  99  S. 

338:67  (065). 

Drachmann,  P.  A/S  Brandts  Klædefabrik  1869—1919. 

Odense  1919.  51  S.  (Tvl.) 

338:67  (065). 

A/S  H.  E.  Gosch  &  Co. s  Tændstikfabriker  og  Aktie- 
tændstikfabriken  Godthaab  1898—1923.  Kbh.  1923. 
20  S. 

351  83. 

Dreyer,  E.  Lov  om  Arbejdsanvisning  og  Arbejdsløs¬ 
hedsforsikring.  Kbh.  1923.  171  S. 

351  778  5. 

Gøtzsche,  A.  Bygningsret.  Kbh.  1923.  168  S. 

362  62. 

Jespersen,  V.  Det  Offentliges  Tjenestemænds  og  de 
privat  ansattes  Stilling.  Kbh.  1923.  20  S. 

368. 

Udkast  til  Lov  om  Forsikringsaftaler.  Udarb.  af  den 
nedsatte  Kommission.  Kbh.  1921.  95  S. 

38  (065). 

Plum,  E.  Russisk  Handelskompagni  A/S  1915 — 1922. 

Kbh.  1923.  172  S. 

511  8  (083  4). 

Zimmermann.  Rechen-Tafeln.  4.  Aufl.  Liebenwerde 
1923.  264  S. 

53. 

Planck,  M.  Physikalische  Rundblicke.  Lpz.  1922.  168  S. 
55  (48). 

Jessen,  A.  Vendsyssels  Geologi.  Kbh.  1918.  260  S.  (Tvl.) 

Valutakonferencens  Betænkning. 

Forslag  om  Oprettelse  af  en  Valutastabiliseringsfond. 


Den  paa  Nationalbankens  Initiativ  i  August 
Maaned  sammenkaldte  Valutakonference, 
bestaaende  af  Repræsentanter  for  Erhvervene, 
Bankerne,  den  nationaløkonomiske  Videnskab  m. 
m.,  har  afsluttet  sit  Arbejde  med  Vedtagelsen  af 
en  Fællesudtalelse,  der  er  underskrevet  af  samt¬ 
lige  Deltagere  med  Undtagelse  af  et  Par  enkelte, 
hvoriblandt  Landbrugets  Repræsentanter,  der  i 
nogle  Særudtalelser  har  ment  at  maatte  tage  For¬ 
behold  overfor  Betænkningen.  Som  Repræsen¬ 
tant  for  Industriraadet  har  Fabrikant  C.  F.  Jarl 
deltaget  i  Konferencen  med  Fabrikant  E.  F.  Jacob 
som  Suppleant. 

Som  det  vil  vides,  har  Regeringen  allerede  som 
Resultat  af  Valutakonferencens  Indstilling  beslut¬ 
tet  at  yde  sin  Medvirken  til  Oprettelsen  af  den 
Kursegaliseringsfond,  som  Valutakonferencen  har 
foreslaaet  oprettet.  Fra  Erhvervslivets  Side  maa 
denne  Foranstaltning  som  et  første  Skridt  til  aktiv 
Indgriben  overfor  Valutamiséren  hilses  med  Til¬ 
fredshed  i  Haabet  om,  at  man  herigennem  til  en 
vis  Grad  faar  fastlagt  Valutakurserne,  saa  at  For¬ 
retningslivet  befries  for  det  ødelæggende  Moment 
af  Spekulation,  der  med  de  svingende  Valutakur¬ 
ser  til  sidst  truede  enhver  legitim  Forretning.  Op¬ 
fylder  den  paatænkte  Fond  sin  Hensigt,  vil  alle¬ 
rede  hermed  meget  være  naaet,  og  antagelig  har 
man  Grund  til  at  haabe,  at  der  samtidig  vil  være 
ydet  en  ikke  ringe  indirekte  Støtte  for  den  danske 
Krones  naturlige  Ophjælpning  gennem  den  Hin¬ 
dring,  der  hermed  er  iværksat  overfor  den  lands¬ 
skadelige  Spekulation  i  fremmed  Valuta.  Baade 
den  faktiske  og  moralske  Virkning  af  den  trufne 
Foranstaltning  skal  derfor  nok  vise  sig  uomtviste¬ 


lig,  men  samtidig  maa  det,  som  ogsaa  af  vore 
Repræsentanter  i  Valutakonferencen  fremhævet, 
være  en  Forudsætning,  at  alle  Kræfter  nu  sættes 
ind  paa  et  effektivt  Arbejde  for  Kronekursens 
gradvise  Forbedring  ved  Hjælp  af  de  øvrige  For¬ 
anstaltninger,  Valutakonferencen  har  peget  paa. 
Fra  Industriens  Side  maa  her  i  første  Række  at¬ 
ter  fremføres  det  Krav  om  å  jour-Føring  af  Told¬ 
loven  af  1908,  som  baade  Industriens  Stilling  og 
Statskassens  Tarv  i  lige  høj  Grad  underbygger. 

Vi  gengiver  her  Konferencens  Fællesudtalelse, 
som  har  følgende  Ordlyd: 

»Konferencen  har  underkastet  Valutaspørgsmaalet  en 
alsidig  Drøftelse  og  foretaget  en  Række  Undersøgelser 
for  at  naa  til  Klarhed  over  de  Aarsager,  der  har  med¬ 
virket  til  vor  Krones  lave  Kurs. 

Man  er  herved  kommet  til  det  Resultat,  at  Grunden 
til  Kursnedgangen  under  den  nødvendiggjorte  Suspen¬ 
sion  af  Sedlernes  Indløsning  med  Guld  maa  søges  i 
den  gennem  Krigstiden  og  dens  Eftervirkninger  frem¬ 
kaldte  Inflation  i  Forbindelse  med  vor  negative  Han¬ 
delsbalance. 

Konferencen  ønsker  dog  at  fremhæve,  at  bortset  fra 
den  stedfundne  Nedgang  i  Kronens  Værdi  maa  Landets 
almindelige  økonomiske  Tilstand  anses  for  at  være 
lige  saa  god  som  ved  Krigens  Udbrud.  Landbruget  ar¬ 
bejder  tilfredsstillende,  og  i  de  øvrige  Erhverv  har 
der  i  de  senere  Aar  været  en  stadig  stigende  Beskæf¬ 
tigelse.  Det  af  Konferencen  nedsatte  statistiske  Udvalg 
har  gennem  sine  Undersøgelser  paavist,  at  Forringel¬ 
sen  af  Landets  Status  overfor  Udlandet  gennem  de 
sidste  Aar,  bortset  fra  Tabene  ved  Konjunkturkrisen, 
overvejende  skyldes  Udgifter  i  Anledning  af  de  søn¬ 
derjyske  Landsdeles  Generhvervelse,  Rekonstruktion 
af  Husdyrbestanden,  Supplering  af  udtømte  Lagre, 
Genanskaffelser  til  Idandelsflaaden  o.  1.  Det  har  i  stort 
Omfang  været  muligt  at  afholde  de  hertil  fornødne 
Udgifter  af  de  under  Krigen  indtjente  Beløb,  g  Kon- 

ferencen  er  derfor  af  den  Formening,  at  saafremt  Af¬ 
holdelsen  af  disse  ekstraordinære  Udgifter  nu  i  alt  væ¬ 
sentligt  maa  være  forbi,  vil  der  være  Mulighed  for  i 
de  kommende  Aar  at  naa  til  en  Værdiforbedring  af 
Kronen,  uden  at  der  derved  fremkaldes  større  sam¬ 
fundsmæssige  Vanskeligheder,  forudsat  at  der  overalt 
i  Samfundet  ydes  de  banktekniske  og  andre  Foran¬ 
staltninger,  der  i  denne  Anledning  maa  træffes,  den 
fornødne  Støtte. 

Under  de  for  Tiden  saa  usikre  Forhold  i  Evropa 
anser  Konferencen  det  for  lidet  nyttigt  at  beskæftige 
sig  med  Udsigterne  til  Kroneværdiens  mulige  Bevægelse 
ud  i  en  fjernere  Fremtid  og  har  derfor  ikke  behøvet 
at  tage  nogen  Stilling  til  fremkomne  Forslag  om  Ind¬ 
skrænkning  af  Pengemængden  ved  at  nedskære  Kro¬ 
nen,  beskære  Kapital  o.  1.,  idet  disse  Tanker  i  hvert 
Fald  ikke  har  nogen  Aktualitet,  forinden  Valutaer  som 
Sterling  kommer  op  i  deres  oprindelige  Guldparitet. 

Af  Hensyn  til  vort  Samfunds  fremtidige  Økonomi 
anser  Konferencen  en  fortsat  Nedgang  i  Kronens  Værdi 
for  overordentlig  skadelig,  og  det  er  derfor  nødvendigt, 
at  der  foretages  ekstraordinære  Foranstaltninger  for  at 
hindre  en  fortsat  Nedgang,  og  formaalstjenligt,  at  Be¬ 
stræbelserne  rettes  mod  at  tilvejebringe  en  Opgang. 

For  at  saadanne  Bestræbelser  skal  kunne  give  det 
ønskede  Resultat,  anser  man  det  for  paakrævet,  at 
der  paa  dette  Omraade  kommer  et  nøje  Samarbejde 
i  Gang  mellem  Staten,  Nationalbanken  og  de  private 
Banker. 

Konferencen  anbefaler  derfor  Oprettelse  af  en  Kurs¬ 
egaliseringsfond,  hvortil  Statens  Medvirkning  maa  an¬ 
ses  for  at  være  afgørende  nødvendig,  og  i  hvilken  Fond 
de  5  Hovedbanker  maa  være  enige  om  at  ville  deltage, 
idet  de  forudsætter,  at  Bestræbelserne  for  at  forbedre 
Kronens  Værdi  støttes  af  offentlige  Foranstaltninger. 
En  saadan  Fond  vil  kunne  hemme  de  stærke  Sving¬ 
ninger  i  Kursen  paa  de  fremmede  Valutaer  og  kunne 
hindre  Spekulation  i  Kronens  Nedgang  og  derfor  bi¬ 
drage  til  at  holde  Kronen  i  bedre  Kurs.  Konferencen 
anser  det  for  nødvendigt,  at  Bankerne  igennem  deres 
Kreditgivnings-  og  Diskontopolitik  i  videst  muligt  Om¬ 
fang  støtter  Fondens  Virksomhed. 

Det  er  nødvendigt,  at  de  ovenfornævnte  Bestræbel¬ 
ser  for  at  forbedre  Kronens  Værdi  og  derigennem 
fremkalde  et  lavere  Prisniveau  ikke  krydses  af  offent¬ 
lige  Foranstaltninger.  Konferencen  anser  det  derfor 
for  paakrævet,  at  Stat  og  Kommuner  ikke  fører  en 
saadan  Laanepolitik,  som  kan  frembringe  Inflation  og 
derigennem  højere  Prisniveau,  at  de  i  det  hele  fører 
en  Finans-  og  Skattepolitik,  der  gør  det  unødvendigt 
at  optage  Laan  for  at  tilvejebringe  Balance  paa  Drifts¬ 
regnskaberne,  og  at  de  med  Hensyn  til  Laan  til  For¬ 
mueanbringelser  paalægger  sig  en  stærk  Resignation. 
Man  skal  i  denne  Sammenhæng  pege  paa,  at  det  under 
Forhandlingerne  er  blevet  fremhævet  som  formaals¬ 
tjenligt,  at  Staten  i  givet  Fald  i  Stedet  for  at  trække 
paa  Nationalbanken,  søger  de  nødvendige  Beløb  frem¬ 
skaffet  ved  Udstedelse  af  korte  Veksler,  at  den  tilstræ¬ 
ber  en  planmæssig  Afbetaling  paa  Statsgælden,  og  at 
baade  Stat  og  Kommuner  søger  alle  foreliggende  Op¬ 
gaver  løst  med  størst  mulig  Økonomi. 

Endvidere  maa  det  være  Statsmagtens  Opgave  at 

edvirke  til  en  Forbedring  af  Handelsbalancen.  En 


ugunstig  Handelsbalance  behøver  i  og  for  sig  ikke  at 
være  skadelig  for  Landet,  for  saa  vidt  den  skyldes 
stor  Tilførsel  af  Raastoffer  og  Produktionsmidler  og 
ikke  en  overdreven  Indførsel  af  Forbrugs-  og  Luksus¬ 
varer.  Under  noi-male  økonomiske  Forhold  behøver 
et  Underskud  paa  Handelsbalancen,  der  ikke  opvejes 
ved  Indtægt  af  Skibsfart  m.  v.,  heller  ikke  at  frem¬ 
kalde  en  Nedgang  i  Kronens  Værdi,  hvilket  for  Dan¬ 
marks  Vedkommende  bekræftes  ved,  at  Landet  før  Kri¬ 
gen  hvert  Aar  havde  et  saadant  betydeligt  Underskud, 
medens  Kronen  dog  stod  i  Pari,  idet  Inddragning  af 
Kapitaler  fra  Udlandet,  f.  Eks.  ved  Salg  af  Obligatio-. 
ner,  bevirkede,  at  Betalingsbalancen  ikke  forrykkedes. 
Under  de  nuværende  ekstraordinære  økonomiske  For¬ 
hold,  hvor  Sedlernes  Indløselighed  med  Guld  er  sus¬ 
penderet,  maa  det  imidlertid  antages,  at  en  ugunstig 
Handelsbalance  har  en  langt  større  umiddelbar  Ind¬ 
flydelse  paa  Kronens  Værdi,  og  at  det  derfor  vil  være 
nødvendigt  at  søge  Handelsbalancen  forbedret  dels  ved 
øget  Eksport,  dels  ved  Formindskelse  af  Importen.  En 
Forbedring  af  Handelsbalancen  og  derigennem  af  Be¬ 
talingsbalancen  vil  ved  den  herved  fremkaldte  Ned¬ 
gang  i  de  fremmede  Valutakurser  gennem  Indkøbs¬ 
prisen  paa  importerede  Varer  medføre  lavere  Priser  i 
Forbruget  og  dermed  Betingelser  for  dalende  Arbejds¬ 
indtægter  og  Lønningsudgifter,  hvad  der  igen  giver 
bedre  Betingelser  for  dansk  Produktion. 

Man  maa  imidlertid  være  klar  over,  at  der  til  en 
Forbedring  af  Handelsbalancen  ved  Statsmagtens  Ind¬ 
griben  ogsaa  kan  være  Tale  om  ekstraordinære  For¬ 
anstaltninger  af  handelspolitisk  Natur,  som  ikke  be¬ 
høver  at  falde  sammen  med,  hvad  man  anser  for  en 
sund  og  god  Handelspolitik  under  normale  Forhold. 
Det  maa  ligge  udenfor  Valutakonferencens  Omraade 
at  tage  Stilling  til  de  handelspolitiske  Principspørgs- 
maal;  Rettesnoren  maa  være,  hvad  der  i  Øjeblikket  kan 
antages  at  være  nødvendigt  for  at  hidføre  en  Ændring 
i  Handelsbalancen.  Man  maa  da  udtrykkelig  fastslaa, 
at  hvad  der  skal  foretages  i  saa  Henseende,  udeluk¬ 
kende  maa  betragtes  som  midlertidige  Foranstaltnin¬ 
ger,  der  ikke  foregriber  fremtidige  Standpunkter  med 
Hensyn  til  vor  Handelspolitik.  Hvad  det  gælder  om 
at  opnaa,  er  en  Vending  i  den  Bevægelse,  der  i  Øjeblik¬ 
ket  tenderer  til  at  forringe  Kronens  Værdi. 

Det  maa  derfor  være  Statsmagtens  Opgave  ved  fore¬ 
løbige  Foranstaltninger  at  formindske  Importen  af 
saadanne  Varer,  der  ikke  er  nødvendige  for  Landets 
Økonomi,  samt  ved  andre  tidsbegrænsede  Foranstalt¬ 
ninger  søge  at  faa  det  indenlandske  Forbrug  i  saa  høj 
Grad  som  muligt  dækket  ved  indenlandsk  Produktion. 
Med  Hensyn  til  det  sidste  maa  det  stærkt  fremhæves, 
at  Stat  og  Kommuner  —  lige  saavel  som  Private  — 
bør  dække  deres  Behov  gennem  danske  Varer,  for  saa 
vidt  disse  ikke  i  væsentlig  Henseende  staar  tilbage  for 
de  udenlandske  i  Nytteværdi,  Kvalitet  og  Pris. 

Ligesom  Stat  og  Kommuner  maa  paalægge  sig  Re¬ 
signation  af  økonomisk  Art  for  ikke  at  drive  Pris¬ 
niveauet  op,  maa  det  være  en  nødvendig  Opgave  at 
hindre,  at  private  Erhvervsorganisationer  eller  andre 
Sammenslutninger  kunstigt  holder  Prisniveauet  oppe. 
En  nyttig  Foranstaltning  i  saa  Henseende  vilde  det 
formentlig  være  at  fastslaa  ved  Lov,  at  private  Pris¬ 
aftaler  mellem  Sælgere  eller  Ejere  indbyrdes  med 

Hensyn  til  Varer  eller  til  Udlejning  af  Boliger  o.  lign. 
ikke  er  bindende,  og  at  ethvert  Forsøg  paa  at  frem¬ 
tvinge  saadanne  Aftalers  Overholdelse  er  ulovligt.  Un¬ 
der  Forhandlingerne  er  det  ligeledes  blevet  fremhævet, 
at  man  maa  have  Opmærksomheden  henvendt  paa, 
hvorvidt  det  ved  offentlige  Undersøgelser  og  eventuelt 
ved  Kontrol  kan  hindres,  at  Prisniveauet  holdes  kun¬ 
stigt  oppe. 

Konferencen  finder  Anledning  til  at  fremhæve,  at 
det  baade  samfundsøkonomisk  og  privatøkonomisk 
er  af  stor  Betydning,  at  det  private  Forbrug  holdes 
indenfor  rimelige  Grænser,  idet  bl.  a.  de  opsparede 
Penge  forøger  den  til  Produktion  nødvendige  Kapital 
samtidig  med,  at  Bestræbelserne  for  at  holde  Kronens 
Værdi  oppe  derigennem  støttes.  Under  Forhandlingerne 
er  det  fremhævet,  at  en  saadan  Indskrænkning  af  For¬ 
bruget  ogsaa  vil  kunne  opnaas  gennem  en  Forhøjelse 
af  Diskontoen  ved  det  Pres,  der  derved  lægges  paa  Er¬ 
hvervslivet.« 

Særudtalelser. 

Til  foranstaaende  Fællesudtalelse  er  fremsat  føl¬ 
gende  Bemærkninger : 

Berntsen  ønsker  som  Følge  af  sin  Stilling  som  Med¬ 
lem  af  Regeringen  ikke  at  deltage  i  Indstillingen. 

Lindberg  ønsker  ikke  at  tiltræde  Fællesudtalelsen. 

Himmelstrup  og  And.  Nielsen  ønsker  at  tage  For¬ 
behold  med  Hensyn  til  Statens  Medvirken  ved  Dan¬ 
nelsen  af  den  i  Udtalelsen  omhandlede  Kursegalise¬ 
ringsfond.  Med  Hensyn  til  de  i  Udtalelsen  paaberaabte 


offentlige  Foranstaltninger  til  Handelsbalancens  For¬ 
bedring  ønsker  vi  at  fremhæve,  at  vi  anser  generelle 
Toldforhøjelser,  Importreguleringsforanstaltninger  o. 
lign.  for  uegnede  Midler  til  varigt  at  forbedre  Krone- 
værdien,  ligesom  vi  ogsaa  maa  understrege  de  Van¬ 
skeligheder,  eventuelle  Diskontoforhøjelser  vil  berede 
vort  Erhvervsliv.  Derimod  maa  vi  tillægge  den  frivil¬ 
lige  Begrænsning  af  det  private  Forbrug  den  største  Be¬ 
tydning  som  Middel  til  Handelsbalancens  Forbedring. 

Af  Hensyn  til  de  Ulykker,  som  den  stærkt  værdi¬ 
forringede  Krones  pludselige  Opgang  til  Pari,  foraar- 
saget  ved  Genindførelsen  af  Guldindløseligheden,  vil 
medføre  for  vort  Erhvervsliv,  kunde  vi  ønske,  at  der 
allerede  nu  planlagdes  et  Arbejde  for  en  jevn,  men 
langsom  Stigning  i  Kroneværdien. 

Pinstrup  maa  tage  visse  Forbehold  overfor  Fælles¬ 
udtalelsen,  saaledes  hl.  a.  overfor  dette,  at  Staten  skal 
være  Lodtager  i  den  omtalte  Kursegaliseringsfond,  og 
overfor  visse  Udtryk,  der  kan  dække  over  Ønsker  om 
forøget  Toldbeskyttelse  og  Importregulering  som  Mid¬ 
del  til  Forbedring  af  Handelsbalancen  saavel  som  over¬ 
for  den  gentagne  omtalte  eventuelle  Anvendelse  af 
Diskontoforhøjelsen.  Derimod  maa  jeg  tillægge  den 
frivillige  Indskrænkning  af  Privatforbruget  den  største 
Betydning  for  Handelsbalancens  Forbedring. 

Endvidere  ønsker  jeg  allerede  nu  planlagt  en  jevn, 
men  langsom  Stigning  af  Kronekursen  op  mod  Pari 
for  at  undgaa  de  Ulykker,  der  vil  ske  for  Erhvervs¬ 
livet,  hvis  Guldindløseligheden  til  Pari  gennemføres  og 
Kronen  staar  langt  derunder. 


®  ©  © 


Erhvervene  og  Havnen. 

Industri  og  Handel  kræver  Broforbindelserne  over  Havnen  forbedret. 


Trafikforholdene  ved  og  over  Kjøbenhavns  Havn 
er  som  bekendt  i  mange  Henseender  meget  utilfredsstil¬ 
lende.  Industriraadet  har  tidligere,  desværre  endnu  uden 
større  Resultat,  rejst  Spørgsmaalet  om  Trafikforhol¬ 
dene  ved  Kvæsthusbroen,  hvor  Tid  og  Arbejdskraft 
sløses  bort  som  Følge  af  uheldige  Pladsforhold.  I 
endnu  stærkere  Udstrækning  gør  Ulemperne  sig  gæl¬ 
dende  ved  de  to  Broforbindelser  over  Kjøbenhavns 
Havn,  nemlig  Knippelsbro  og  Langebro,  og  disse 
Ulemper  er  efterhaanden  blevet  saa  følelige  for  Ho¬ 
vedstadens  Arbejdsliv,  at  Industriraadet  og  Grosserer- 
Societetets  Komité  nu  har  rettet  en  Henvendelse  til 
Kjøbenhavns  Kommunalbestyrelse  om  at  faa  Forhol¬ 
dene  ændret. 

Den  Skrivelse,  som  de  to  Erhvervsorganisationer 
under  18.  Oktober  d.  A.  har  tilstillet  Kommunalbe¬ 
styrelsen,  har  følgende  Ordlyd: 

»Den  overordentlig  stærke  Udvikling,  som  Kjøben- 
havn  i  Løbet  af  de  sidste  20  Aar  er  undergaaet,  og 
som  hl.  a.  har  givet  sig  Udslag  i  den  stærkt  voksende 
Bebyggelse  af  Kvarteret  paa  Islands  Brygge  og  de  op 
til  Christianshavn  grænsende  Distrikter  paa  Amager, 
har  medført  en  tilsvarende  Stigning  i  Færdslen  ad  de 
to  eneste  Færdselsaarer  —  Knippelsbro  og  Lange¬ 
bro  —  der  forbinder  hele  denne  stærkt  opvoksende 
Bydel  med  det  øvrige  Ivjøbenhavn.  Jevnsides  hermed 


er  sket  en  Stigning  i  Sejladsen  i  Havnen  gennem  de 
to  nævnte  Broer,  særlig  som  Følge  af  den  i  Løbet 
af  de  senere  Aar  stedfundne  Udvidelse  af  Sydhavnen. 

I  sig  selv  er  Færdslen  over  de  to  Broer  saa  stor,  at 
de  i  Virkeligheden  maa  betegnes  som  ganske  util¬ 
strækkelige  for  den  tilstedeværende  Færdsel,  men  da 
hertil  kommer  den  Omstændighed,  at  Trafiken  igen¬ 
nem  Havnen  ikke  kan  foregaa,  uden  at  Færdslen  over 
de  nævnte  to  Bi'oer  idelig  maa  afbrydes,  er  det  ind¬ 
lysende,  at  Færdselsforholdene  vef  Lange-  og  Knip¬ 
pelsbro  er  blevet  fuldkommen  utilfredsstillende.  Last¬ 
vogne,  Sporvogne  og  andre  Køretøjer  udsættes  hyp¬ 
pigt  for  meget  hetydelige  og  bekostelige  Forsinkelser, 
hvis  Virkninger  endog  føles  gennem  hele  Storkjøben- 
havns  Trafik.  Der  kan  saaledes  anføres  mange  Til¬ 
fælde,  i  hvilke  Lastvogne  og  andre  Køretøjer  er  ble¬ 
vet  opholdt,  fordi  Broerne  har  maattet  aabnes  flere 
paa  hinanden  følgende  Gange  med  meget  korte  Mel¬ 
lemrum,  saaledes  at  de  ventende  Vognrækker  ikke  har 
kunnet  passere  mellem  hver  Oplukning. 

Vilde  man  foretage  en  Beregning  over  de  Tab,  der 
paa  denne  Maade  paaføres  de  Erhvervsdrivende  —  og 
Organisationerne  forbeholder  sig  senere  at  tage  denne 
Undersøgelse  op  —  vilde  man  naa  til  et  meget  betyde¬ 
ligt  Beløb.  Hertil  kommer  saa  Tab,  Tidsspilde  og 
Ulemper,  der  forvoldes  ved  Forsinkelsen  af  Person- 

trafiken.  Forretningsfolk,  Funktionærer,  Arbejdere, 
ja  vel  overhovedet  alle,  der  daglig  skal  færdes  over 
Broerne,  og  som  skal  møde  til  bestemt  Klokkeslet,  kan 
ikke  undgaa  at  beregne  en  halv  Snes  Minutters  Tids¬ 
tab  paa  Grund  af  Broforholdene. 

De  mange  store  Industrier,  der  nu  ligger  paa  Ama¬ 
ger,  særlig  Virksomhederne  ved  Islands  Brygge,  som 
i  sin  Tid  købte  disse  særlig  til  Fabriksbrug  beregnede 
Grunde  af  selve  Havnevæsenet,  beklager  sig  da  ogsaa 
med  Rette  over  disse  forhaandenværende  Ulemper. 
Ydermere  maa  det  fremhæves,  hvor  skæbnesvangert 
det  i  mange  Tilfælde  kan  blive,  hvis  Brandvæsenet  og 
Redningsvæsenet  i  det  afgørende  Øjeblik  kan  blive 
holdt  tilbage. 

Hertil  kommer  endelig,  at  de  nuværende  Forhold 
rummer  en  meget  alvorlig  Fare  for  Forbindelsen  mel¬ 
lem  Kjøbenhavn  og  Christianshavn— Amager,  idet 
en  Paasejling  af  en  af  Broerne  af  et  af  de  mange 
gennemsejlende  Skibe  eller  en  indtrædende  Uorden 
ved  Broernes  Lukkemekanisme  er  tilstrækkelig  til  at 
stoppe  Sejladsen  gennem  Havnen  og  Færdslen  over 
vedkommende  Bro. 

Man  er  ganske  klar  over,  at  det  her  fremdragne 
Spørgsmaal  adskillige  Gange  har  været  Genstand  for 
Overvejelse  saavel  indenfor  Kommunalbestyrelsen  som 
i  Kjøbenhavns  Havnebestyrelse,  men  Erhvervsorgani¬ 
sationerne  maa  nu  anmode  om,  at  denne  Sag  tages  op 
til  fornyet  Overvejelse,  og  at  der  søges  tilvejebragt  en 
betryggende  Ordning.  Erhvervsorganisationerne  er  for 
deres  Vedkommende  af  den  Opfattelse,  at  Gennemfø¬ 
relsen  af  virkelig  gennemgribende  Foranstaltninger 
er  den  eneste  Maade,  hvorpaa  der  i  Længden  kan  ska¬ 
bes  en  betryggende  Ordning,  og  man  maa  tage  Afstand 
fra  de  mindre  omfattende  Planer,  der  af  og  til  har 
været  fremme,  fordi  der  herved  i  Virkeligheden  kun 
opnaas  en  Udskydning  af  de  Arbejder,  der  alligevel 
en  Gang  maa  udføres. 

Indtil  gennemgribende  Foranstaltninger  kan  til¬ 
endebringes,  maa  de  værste  Ulemper  saavidt  muligt 
afhjælpes  ved  færdselsregulerende  Bestemmelser. 

Idet  bemærkes,  at  Erhvervsorganisationerne  har  til¬ 
stillet  Kjøbenhavns  Havnebestyrelse  Genpart  af  nær¬ 
værende  Skrivelse,  tillader  man  sig  at  anmode  den 
ærede  Kommunalbestyrelse  om  at  tage  denne  Sag  op 
til  hurtig  og  velvillig  Behandling.« 

Paa  denne  Henvendelse  har  man  fra  Kjøbenhavns 
Magistrats  4.  Afdeling,  Borgmester  H.  C.  V.  Møller,  un¬ 
der  30.  Oktober  modtaget  følgende  Svar: 

»I  Anledning  af  den  fra  det  ærede  Industriraad  og 
Grosserer-Societetets  Komité  til  Kjøbenhavns  Kommu¬ 
nalbestyrelse  fremsendte  Skrivelse  af  18.  ds.  angaa- 
ende  en  forbedret  Ordning  af  Færdselsforholdene  mel¬ 
lem  Sjælland  og  Amager,  tillader  jeg  mig  at  anføre,  at 
Kjøbenhavns  Kommunalbestyrelse  i  fuld  Erkendelse 
af,  at  de  nuværende  Forhold  er  uheldige,  allerede  i  læn¬ 
gere  Tid  har  beskæftiget  sig  med  Forslag  til  disse  For¬ 
holds  Forbedring,  hvilket  formentlig  vil  resultere  i,  at 
der  i  en  nær  Fremtid  vil  kunne  forelægges  Borgerre¬ 
præsentationen  dertil  sigtende  Forslag. 

Da  en  væsentlig  Forbedring  af  Forholdene  -v  il  kunne 
ske,  saafremt  Jernbanetrafiken  over  Langebro  kunde 

lernes  ved  at  lægge  en  Banelinie  over  Spærredæmnin- 

-Ti  i  Kalvel)  >d  Strand,  har  man  tilladt  sig  at  kom¬ 


municere  Generaldirektoratet  for  De  danske  Statsba¬ 
ner  den  ovenanførte  Skrivelse  med  Forespørgsel  om, 
hvorvidt  den  paatænkte  Jernbaneforbindelse  over 
Spærredæmningen  kan  blive  fremmet,  saaledes  at  Jern¬ 
banetrafiken  i  en  ikke  for  fjern  Fremtid  kan  blive 
fjernet.« 

Af  Borgmester  Møllers  Skrivelse  vil  Hovedstadens 
Erhvervsliv  med  Tilfredshed  se,  at  Magistraten  har  sin 
Opmærksomhed  henvendt  paa  de  paatalte  uheldige 
Forhold  og  nu  agter  at  træffe  Foranstaltninger,  der 
kan  hidføre  en  Forbedring.  I  disse  Tider,  hvor  Øko¬ 
nomi  og  Besparelse  staar  øverst  paa  Dagsordenen,  maa 
det  imidlertid  ogsaa  være  et  bydende  Krav,  at  det  Of¬ 
fentlige,  baade  Stat  og  Kommuner,  gør  det  muligt  for 
Erhvervene  at  arbejde  med  de  mindst  mulige  Udgif¬ 
ter.  Hvad  de  nævnte  Broforhold  daglig  medfører  af 
direkte  og  indirekte  Tab,  er  saa  betydeligt,  at  en  gen¬ 
nemgribende  og  rationel  Løsning  af  Trafikproblemet 
maa  være  en  Nødvendighed. 

□□□□□□ 

Industriraadet 
og  Cichoriefabrikerne. 

I  Anledning  af  de  seneste  Begivenheder  i  A/S  De 
danske  Cichoriefabriker  skal  vi  oplyse,  at  Industri¬ 
raadet  allerede  under  25.  September  d.  A.  har  tilstil¬ 
let  Bestyrelsen  for  Cichoriefabrikerne  en  Skrivelse  af 
følgende  Indhold : 

»Gennem  de  derom  fremkomne  Meddelelser  i  Dags¬ 
pressen  er  Industriraadet  blevet  gjort  bekendt  med 
det  opsigtvækkende  Forslag,  der  efter  en  Aktionær¬ 
gruppes  Ønske  er  blevet  behandlet  paa  den  igaar  af¬ 
holdte  Generalforsamling  i  Deres  ærede  Selskab,  og 
hvorefter  der  af  de  i  Selskabet  opsparede  Midler  paa 
en  meget  ekstraordinær  Maade  stilles  meget  betydelige 
Beløb  til  Raadighed  for  de  Aktionærer,  der  maatte  se 
deres  Fordel  i  paa  de  angivne  Vilkaar  at  opnaa  et 
Laan  hos  A/S  De  danske  Cichoriefabriker. 

Industriraadet  føler  sig  foranlediget  til  at  henlede 
Deres  Opmærksomhed  paa  den  store  Risiko,  et  indu¬ 
strielt  Selskab  udsættes  for,  naar  det  berøves  en  væ¬ 
sentlig  Del  af  dets  opsparede  Reserver,  og  Raadet  maa 
meget  indtrængende  advare  Dem  imod  at  godkende 
en  saadari  Disposition,  selv  om  de  for  Deres  Industri 
i  Øjeblikket  herskende  Konjunkturer  maatte  tillade  en 
optimistisk  Bedømmelse  af  Fremtidsudsigterne.  Den 
industrielle  Udvikling  viser  nemlig  med  tilstrækkelig 
Tydelighed,  at  Forholdene  meget  hurtigt  kan  ændres 
paa  en  fuldkommen  overraskende  Maade,  og  i  en  Tid 
som  den  nuværende  vil  det  navnlig  være  uforsvarligt 
ikke  at  tage  tilbørligt  Hensyn  hertil.  Indtræffer  der 
en  saadan  Ændring,  vil  det  saaledes  for  det  paagæl¬ 
dende  Selskab  kunne  faa  yderst  skæbnesvangre  Virk¬ 
ninger,  om  der  nu  foretages  en  Disposition,  hvorved 
denne  Industri  ikke  alene  mister  de  Midler,  der  skulde 
danne  det  naturlige  Rygstød  i  en  Konkurrencekamp, 
men  ogsaa  den  Sympati  i  den  offentlige  Mening,  som 
i  en  saadan  Situation  kan  blive  den  afgørende  Betin¬ 
gelse  for,  at  Industrien  overhovedet  kan  føres  videre 
herhjemme.  I  saa  Henseende  paahviler  der  den  en- 

kelte  Virksomhed  et  Ansvar,  baade  overfor  sig  selv 
og  overfor  den  danske  Industri  i  sin  Helhed. 

Idet  Raadet  gaar  ud  fra,  at  det  er  i  Overensstem¬ 
melse  med  Flertallet  indenfor  den  ærede  Bestyrelse, 
naar  det  fremhæver  Vigtigheden  af,  at  Industrien  selv 
søger  at  holde  Justits  indenfor  sine  egne  Rækker, 
saaledes  at  man  undgaar  Foreteelser,  der  med  fuld 
Ret  virker  udæskende  og  kun  bidrager  til  at  rejse  en 
Stemning  mod  den  danske  Industri,  vil  Raadet  tillade 
sig  indtrængende  at  anmode  Dem  om  at  drage  Omsorg 
for,  at  denne  Plan  ikke  virkeliggøres.« 

Beklageligvis  har  Cichoriefabrikerne  ikke  fulgt  Indu- 
striraadets  Henstilling,  idet  den  Ledelse,  der  siden  er 
kommet  til,  som  bekendt  har  foretaget  ekstraordinære 
Skridt,  som  selv  om  de  er  formelt  lovlige,  dog  næppe 
vil  sikre  Selskabet  den  Sympati  og  Forstaaelse  hos 
Offentligheden,  som  just  for  Tiden  turde  være  særlig 
paakrævet. 

□□□□□□ 

Mindre  Meddelelser. 

Cementfabriken  „Norden". 

En  af  de  største  og  førende  Fabriker  indenfor  vor 
Cementindustri,  nemlig  Portland-Cementfabriken  »Nor¬ 
den«,  Aalborg,  kunde  den  12.  ds.  fejre  sit  25  Aars  Ju¬ 
bilæum.  Det  smukt  udstyrede  Festskrift,  som  Selska¬ 
bet  i  denne  Anledning  har  udsendt,  fortæller  om  de 
Vanskeligheder,  dette  Foretagende  som  saa  mange  an¬ 
dre  indenfor  dansk  Industri  har  haft  at  kæmpe  med, 
inden  det  naaede  frem  til  sin  nuværende  smukke  Posi¬ 
tion.  Fabriken  anlagdes  oprindelig  med  en  aarlig  Pro¬ 
duktionsevne  af  100  000  Tdr.,  medens  denne  nu  er  bragt 
op  til  600  000  Tdr.  De  glimrende  naturlige  Forudsæt¬ 
ninger  for  Cementfabrikation,  som  afgaves  af  de  store 
Kridt-  og  Lerforekomster  ved  Aalborg,  har  selvfølgelig 
været  en  absolut  Forudsætning  ogsaa  for  »Norden«s 
Fremvækst,  men  af  Festskriftets  korte  Oversigt  over 
Fabrikens  Historie  faar  man  tillige  et  godt  Indtryk 
af,  at  Arbejdet  dog  ingenlunde  er  gaaet  »af  sig  selv«. 
Energi  og  Dygtighed  har  sikret  det  gode  Resultat,  og 
det  er  interessant  at  se,  at  man  efter  de  lange  Krigs- 
aar,  der  jo  navnlig  lammede  vor  Cementindustri,  nu 
atter  trods  Depressionen  er  kommet  op  paa  fuld  Yde¬ 
evne,  ikke  mindst  takket  være  det  voksende  Eksport¬ 
salg. 

»Norden«s  administrerende  Direktør,  som  allerede 
tiltraadte  i  1901,  er  cand.  polyt.  K.  Christensen,  medens 
Ingeniør  Poul  Larsen  er  Formand  for  Bestyrelsen. 

Englands  Olie-  og  Industrimarked. 

Den  britiske  Handel  fra  15.  September  til  15.  Okto¬ 
ber  viser  en  ikke  ringe  Fremgang  fra  Maaneden  forud. 
Eksporten  er  gaaet  3,7  Mili.  Pund  frem,  og  Reeks¬ 
porten  er  ogsaa  steget,  medens  Importen  er  gaaet  5,4 
Miil.  Pund  ned.  Hvad  man  eksporterer  mest  af,  er 
Industriprodukter,  som  man  nu  har  faaet  flere  nye 
Markeder  til.  Ogsaa  Oliemarkedet  gaar  godt  frem  og 
tegner  til  at  ville  blive  ved  dermed.  Men  alligevel  ser 
man  i  Citykredse  meget  mørkt  paa  Situationen,  og 
man  mener  ikke,  at  denne  ret  stærke  Fremgang  vil 
kunne  faa  Bugt  med  den  Stagnation,  som  hersker  i 
den  engelske  Industri. 


Amerika  og  England. 

Den  Diskussion,  som  i  denne  Tid  føres  paa  den 
engelske  Rigskonference,  og  som  har  til  Formaal  at 
ville  lægge  høj  Indførselstold  paa  flere  Varer,  har 
vakt  en  ganske  overordentlig  Ængstelse  i  Amerika. 
Det  store  »Indiistrial  Times «  skriver  saaledes:  »Bliver 
de  protektionistiske  Planer  i  England  til  Virkelighed, 
maa  Amerika  optræde  mod  England  med  den  største 
Bestemthed,  med  en  Bestemthed,  som  eventuelt  godt 
kan  blive  lig  med  Hensynsløshed.  Amerikas  Industri 
gaar  til  Grunde,  om  den  mister  England  og  de  en¬ 
gelske  Kolonier  som  Kunde.  Den  Fare  har  der  været 
talt  om  før,  men  nu  er  den  ved  at  blive  til  Virkelig¬ 
hed,  og  dette  maa  undgaas  for  enhver  Pris.  Den 
amerikanske  Regering  maa  handle  i  London.  Det 
Stød,  man  fra  Englands  Side  giver  vor  Industri,  taa- 
ler  vi  ikke.« 

Arbejdsløshed  og  Udvandring  i  Schweiz. 

Den  schweiziske  Arbejdsløshed  bliver  ved  med  at 
tage  til,  særlig  i  de  specifike  Industriegne,  og  man 
har  derfor  i  dette  Efteraar  oplevet  en  Udvandring, 
der  har  været  større  end  nogensinde  før.  Det  er  de 
unge  Industriarbejdere,  som  i  Fortvivlelse  over  den 
nuværende  Situation  og  af  Frygt  for  Vinteren,  der  nu 
kommer,  vælger  at  gaa  over  Havet  for  i  Amerika 
eller  Australien  at  finde  det  Arbejde,  deres  Hjemland 
ikke  kunde  skaffe  dem. 

For  at  dæmme  op  mod  Udvandringen  har  man  nu 
ved  Lovgivningens  Hjælp  forbudt  den  tidligere  store 
Indvandring,  og  i  Fabrikerne  maa  man  ikke  mere  an¬ 
sætte  Udlændinge,  med  mindre  Statens  Centralarbejds¬ 
anvisning  ikke  har  kunnet  besætte  Pladsen  med  en 
Schweizer. 

Og  for  at  undgaa  at  de,  der  er  nødt  til  at  udvan¬ 
dre,  tager  saa  langt  væk,  at  det  er  vanskeligt  for  dem 
at  komme  tilbage,  hvis  Tiderne  bedrer  sig,  har  man 
paa  det  Offentliges  Foranstaltning  sendt  Undersøgel¬ 
seskomitéer  til  Frankrig,  Italien  og  Spanien  —  og  i 
den  Betænkning,  de  nu  har  afgivet,  udtaler  de  sig 
meget  optimistisk  om  de  schweiziske  Industriarbej¬ 
deres  Fremtid  som  Landmænd  i  de  paagældende  Sta¬ 
ter  og  tilraader,  at  Udvandringen  henlægges  dertil  i 
Stedet  for  til  de  oversøiske  Lande.  Det  foreløbige  Re¬ 
sultat  har  i  dette  Efteraar  været,  at  1500  schweiziske 
Arbejdere  har  taget  Landarbejde  i  Frankrig,  og  da 
den  franske  Regering  opmuntrer  denne  Indvandring, 
vil  der  sikkert  følge  flere  efter,  og  paa  den  Maade 
afhjælpes  den  store  Arbejdsløshed  i  Schweiz. 

World  Power  Conference. 

I  Ugen  30.  Juni  til  12.  Juli  1924  skal  der  i  Forbin¬ 
delse  med  »The  British  Empire  Exhibition,  Wembley, 
London«  afholdes  en  international  Konference  kaldet 
»The  World  Power  Conference«  om  Verdens  Energi¬ 
kilder  og  deres  tekniske  Anvendelse. 

Programmets  Hovedpunkter  indeholder:  Division  I: 
Power  Ressources,  Division  II:  Power  Produclion, 
Division  III:  Power  Distribution,  Division  IV:  Power 
Utilization,  Division  V:  Power  General,  og  der  er  alle¬ 
rede  anmeldt  Tilslutning  fra  mange  Lande,  deriblandt 
fra  Danmark,  Norge  og  Sverige. 

Til  Behandling  ved  Konferencen  ønsker  man  ind¬ 
sendt  Artikler  vedrørende  ovennævnte  Punkter  fra  de 
deltagende  Lande,  og  man  vil  sætte  megen  Pris  paa 
snarest  belejligt  at  faa  Meddelelse  om,  hvem  der  even¬ 
tuelt  ønsker  at  deltage  i  Konferencen  eller  bidrage 
dertil  med  Artikler  eventuelt  Foredrag  paa  de  paa¬ 
gældende  Omraader,  idet  det  dog  bemærkes,  at  For¬ 


slag  skal  være  indsendt  til  Sekretæren  for  den  dan¬ 
ske  Afdeling,  Ingeniør  F.  H.  Krebs,  Alhambravej  17, 
Kjøbenhavn,  inden  20.  November  1923  og  Artiklerne 
ved  Nytaarstid. 

Foreløbig  har  Dansk  Ingeniørforening  og  Elektro¬ 
teknisk  Forening  valgt  følgende  Repræsentanter:  In¬ 
geniørerne  O.  Carstensen,  F.  H.  Krebs  og  O.  V.  Mørch. 


©  •  • 


ORGANISATIONS-  06  F0RENIN6S-MEDDELELSER. 


Toldlovrevisionen. 

Som  meddelt  i  Dagspressen  har  Finansministeren 
den  8.  November  i  Folketinget  forelagt  et  Forslag 
til  Lov  om  Toldafgifter  m.  m.  Dette  Forslag  rummer 
foruden  et  Optryk  af  de  ifølge  forskellige  Love  ind¬ 
førte  Toldændringer  forskellige  nye  Bestemmelser.  I 
den  Anledning  henledes  de  interesserede  Virksomhe¬ 
ders  Opmærksomhed  paa,  at  Toldlovforslaget  er 
fremlagt  til  Gennemsyn  i  Industriraadets  Sekretariat, 
hvorfra  alle  nærmere  Oplysninger  vil  kunne  erhol¬ 
des.  De  Virksomheder,  hvis  Interesse  berøres  af  Lov¬ 
forslaget  eller  som  maa  anse  Ændringer  i  de  gældende 
Bestemmelser  for  nødvendige,  maa  snarest  rette  Hen¬ 
vendelse  herom  til  Industriraadet. 

Oplysningsbureauet  for  Erhvervene. 

Udenrigsministeriets  Oplysningsbureau  for  Erhver¬ 
vene  bar  nu  til  sin  øvrige  Virksomhed  føjet  en  Læse¬ 
stue,  der  staar  aaben  for  enhver,  der  søger  kommer¬ 
cielle  og  industrielle  Oplysninger  fra  Udlandet.  Her 
findes  fremlagt  ca.  175  udenlandske  Fag-  og  Tidsskrif¬ 
ter,  desuden  Adresse-  og  Haandbøger,  de  forskellige 
Landes  Toldlove,  som  stadig  føres  å  jour  o.  s.  v. 
Til  yderligere  Vejledning  for  de  Besøgende  er  under 
Oplysningsbureauet  ansat  økonomiske  Eksperter  for  de 
forskellige  Hovedomraader,  og  indenfor  Kontortiden, 
fra  10—12  og  2—4,  Lørdag  10—1,  kan  enhver,  der  sø¬ 
ger  erhvervsmæssige  Oplysninger,  blive  hjulpet  med 
Raad  og  Daad.  Oplysningsbureauet  har  som  bekendt 
Lokaler  i  Udenrigsministeriets  Afdeling  paa  Chri¬ 
stiansborg,  Indgang  ad  Hovedportalen  mod  Slots¬ 
pladsen. 

Nyt  Møntsystem  i  Fristaden  Danzig. 

Gennem  Udenrigsministeriet  har  Industriraadet 
modtaget  Meddelelse  om,  at  de  Forhandlinger,  der  har 
været  ført  mellem  den  polske  Regering  og  Fristaden 
Danzigs  Regering,  i  Slutningen  af  September  Maaned 
resulterede  i  en  Overenskomst,  gaaende  ud  paa,  at  der 


i  Fristaden  skal  oprettes  en  Notebank  og  indføres  et 
nyt  Møntsystem  baseret  paa  en  Møntenhed,  der  sva¬ 
rer  til  Vs 5  af  1  Pund  Sterling.  Det  nye  Møntsystem, 
der  paatænkes  indført  fra  Begyndelsen  af  1924,  vil 
formentlig  frembyde  adskillige  Fordele  for  danske 
Forretningsinteresser  i  Danzig.  En  Indberetning  om 
Spørgsmaalet  fra  Gesandskabet  i  Danzig  til  Udenrigs¬ 
ministeriet  henligger  til  Gennemsyn  i  Industriraadets 
Sekretariat. 

Af  en  senere  Indberetning  fra  Generalkonsulatet  i 
Danzig  fremgaar  det,  at  der  indtil  den  omtalte  Mønt¬ 
enheds  Indførelse  midlertidigt  er  indført  en  saakaldt 
»Zwischengulden«.  Udgivelsen  af  denne  har  taget  sin 
Begyndelse  den  24.  Oktbr.,  og  Fristadens  Børsbestyrelse 
har  truffet  Beslutning  om,  at  samtlige  Effekt-  og  De¬ 
visekurser  for  Fremtiden  skal  noteres  i  den  nye  Gyl¬ 
den.  Dog  finder  Noteringen  af  engelske  Pund  Sted  i 
Reichsmark,  der  stadig  er  lovligt  Betalingsmiddel  i 
Fristaden. 

Tyske  Retsafgørelser  angaaende  Køb  og  Salg. 

Gennem  Udenrigsministeriet  har  Industriraadet 
modtaget  nærmere  Meddelelse  om  den  tyske  Rets¬ 
praksis  (se  Hefte  10  d.  A.)  bl.  a.  med  Hensyn  til  Over¬ 
holdelse  af  indgaaede  Forpligtelser  angaaende  Køb 
og  Salg  i  Reichsmark. 

Det  fremgaar  af  en  tysk  Rigsretsdom  af  6.  August 
d.  A.,  at  en  Sælger,  selv  om  han  har  undladt  at  levere 
til  det  aftalte  Tidspunkt  —  Sælgeren  havde  under- 
slaaet  Udførselsbevillingen,  hvis  Tilvejebringelse  efter 
Kontrakten  var  en  Forudsætning  for  hans  Levering 
—  har  Krav  paa  Godtgørelse  ikke  alene  for  den  mel¬ 
lem  Købets  Afslutning  og  det  aftalte  Leveringstids¬ 
punkt  foregaaede,  men  ogsaa  for  den  efter  nævnte 
Tidspunkt  indtraadte  Forringelse  af  Købesummens 
Værdi,  idet  Dommen  fastslog,  at  Køberen  vel  ikke 
skal  lide  Skade  ved  Sælgerens  mora,  men  paa  den 
anden  Side  ikke  bør  beriges  paa  Sælgerens  Bekostning. 

Det  er  dernæst  af  Rigsretten  blevet  fastslaaet,  at 

den  som  før  Krigen  har  paataget  sig  en  Pligt  til  Le¬ 
vering  til  Udlandet,  men  som  ved  det  under  Krigen 
udstedte  tyske  Forbud  hindredes  i  at  opfylde  denne 
Pligt,  under  Paaberaabelse  af  de  forandrede  økono¬ 
miske  Forhold,  selv  om  der  foreligger  mora  fra  hans 
Side,  kan  nægte  at  levere  til  den  i  sin  Tid  aftalte  Pris. 

En  Rigsretsdom  af  5.  Juli  d.  A.  giver  derhos  Ud¬ 
tryk  for  den  Opfattelse,  at  Sælgeren  ikke  kan  træde 
tilbage  fra  Handelen,  blot  fordi  Køberen  ikke  straks 
har  godkendt  den  af  ham  som  Følge  af  Stigning  i  Ar¬ 
bejdslønninger  m.  m.  krævede  højere  Pris,  medens 
paa  den  anden  Side  Tro  og  Love  fordrer,  at  Sælgeren, 
der  som  Følge  af  Stigning  i  Fabrikationsomkostninger 
vil  forhøje  Prisen,  ufortøvet  underretter  Køberen  her¬ 
om.  Det  fastslaas  tillige  i  Overensstemmelse  med  tid¬ 
ligere  Afgørelser,  at  en  Prisforhøjelse  ikke  kan  komme 
i  Betragtning,  forsaavidt  angaar  forudbetalte  Beløb. 

Endelig  er  der  fornylig  fældet  en  Rigsretsdom, 
hvorefter  en  Skyldner  af  en  i  udenlandsk  Valuta  ud¬ 
trykt  Gæld  er  berettiget  til  at  modregne  en  mod  For¬ 
dringshaveren  bestaaende  Markfordring  ved  Omreg¬ 
ning  af  begge  Fordringer  enten  i  tysk  eller  i  den  paa¬ 
gældende  udenlandske  Valuta,  og  Omregningen  finder 
da  Sted  efter  den  paa  Tidspunktet  for  Betalingen  paa 
Betalingsstedet  gældende  Kurs. 

De  paagældende  Domsreferater,  der  af  Gesandt¬ 
skabet  i  Berlin  er  indsendt  til  Udenrigsministeriet,  er 
tilgængelige  for  Interesserede  i  Udenrigsministeriets 
Oplysningsbureau  for  Erhvervene,  Christiansborg. 

Tilladelse  til  Indførsel  af  Likør  og  Akvavit 
til  Frankrig. 

I  Tilknytning  til  de  under  den  franske  Handels¬ 
ministers  Besøg  her  i  Kjøbenhavn,  i  Anledning  af  den 
fransk-danske  Udstilling,  førte  Forhandlinger,  har  den 
franske  Regering  givet  Dispensation  fra  det  franske 
Indførselsforbud  mod  Spiritus  og  Likør,  saaledes  at 
der  aarlig  kan  indføres  af  dansk  Spiritus  4,5  hl  og 
af  dansk  Likør  10  hl.  Dette  Importkontingent  er  fast¬ 
sat  paa  Grundlag  af  Danmarks  Eksport  af  Spiritus 
og  Likør  til  Frankrig  i  1913  og  er  for  saa  vidt  i  Over¬ 
ensstemmelse  med  den  Ordning,  der  er  gældende  her 
i  Landet,  idet  Indførslen  til  Danmark  af  udenlandsk 
Likør  og  Spiritus  er  begrænset  til  Gennemsnittet  af 
Importen  i  Aarene  1913,  14  og  15. 

I  denne  Forbindelse  skal  man  oplyse,  at  den  sam¬ 
lede  danske  Udførsel  af  Akvavit  og  Brændevin  i  1913 
udgjorde  367  000  Liter  til  en  samlet  Værdi  af  108  000 
Kr.  Ifølge  den  danske  Handelsstatistik  er  der  heraf 
til  Frankrig  udført  200  Liter  Akvavit  paa  Flasker, 
medens  der  intet  oplyses  om  Importen  til  Frankrig 
af  almindelig  Brændevin. 


Af  Likører  udførtes  der  116  000  Liter  til  en  samlet 
Værdi  af  313  000  Kr.,  og  heraf  leveredes  1300  Liter  til 
Frankrig.  Det  er  muligt,  at  de  nævnte  Tal  for  Ud¬ 
førslen  til  Frankrig  ikke  omfatter  det  samlede  Salg 
af  de  paagældende  Varer  til  dette  Land,  idet  Varer, 
der  i  Handelsstatistiken  er  opført  som  udført  til  Tysk¬ 
land,  maaske  er  transiteret  derfra  til  Frankrig. 

Byggearbejder  i  Estland. 

Gennem  Udenrigsministeriets  Oplysningsbureau  for 
Erhvervene  har  Industriraadet  modtaget  nedenstaa- 
ende  Oversigt  over  offentlige  Bygninger  i  estniske 
Byer,  hvis  Opførelse  er  under  Overvejelse: 

I  Weissenstein  (estn.  Paide)  er  projekteret  et  kom¬ 
munalt  Elektricitetsnet  til  Byens  Belysning.  Til  at  for¬ 
syne  Byen  med  Elektricitet  tænkes  opført  et  nyt  Elek¬ 
tricitetsværk  i  en  Tørvemose  i  Byens  Nærhed. 

I  Wesenberg  (estn.  Rakvere)  er  projekteret  Opfø¬ 
relsen  af  en  ny  Skole  og  af  en  offentlig  Vejerbod  (Ju- 
sterkammer). 

I  Narva  paatænkes  det  at  installere  et  Steriliserings- 
apparat  i  det  offentlige  Slagtehus,  ligesom  der  skal 
bygges  et  Anlæg  til  Slagtning  af  Kvæg. 

I  Arensburg  (estn.  Kuresaare)  vil  man  opføre  et 
nyt  Elektricitetsværk  og  geninstallere  et  Elektricitets¬ 
net.  Tillige  er  en  Rekonstruktion  og  Udvidelse  af  Etab¬ 
lissementet  for  mineralske  Brøndbade  samt  Opførel¬ 
sen  af  offentlige  Badehuse  og  af  en  Pavillon  ved 
Strandbredden  projekteret. 

Saafremt  der  blandt  Industriraadsorganisationens 
Medlemmer  maatte  være  Interesse  for  fornævnte  Pro¬ 
jekter,  vil  de  paagældende  ved  Henvendelse  til  Uden¬ 
rigsministeriets  Oplysningsbureau  for  Erhvervene, 
Christiansborg,  kunne  erholde  Bistand  til  Fremskaf¬ 
felse  af  nærmere  Oplysninger  vedrørende  Indgivelse 
af  Tilbud,  Leveringsbetingelser  etc. 

Tariff  Board  i  Australien. 

Gennem  Udenrigsministeriet  har  Industriraadet 
modtaget  et  Eksemplar  af  den  af  det  australske  Ta¬ 
riff  Board  afgivne  første  Aarsrapport. 

Det  fremgaar  af  Rapporten,  at  »Tariff  Board«  i  det 
forløbne  Aar  har  gjort  et  stort  Arbejde  for  den  au¬ 
stralske  Industri. 

»Tariff  Board«  har  bl.  a.  ben}fftet  sin  Autoritet  ved 
Gennemførelsen  af  de  saakaldte  »By-laws«,  igennem 
hvilke  der  gives  Indførselstilladelse  for  visse  Varer, 
der  ikke  fremstilles  i  Australien,  og  som  viser  sig  at 
være  absolut  nødvendige  til  Driften  af  de  forskellige 
Fabriker.  Disse  Fabriker  vilde  uden  Tariff  Boards 
Mellemkomst  være  nødsaget  til  at  betale  høj  Indfør¬ 
selstold  paa  de  paagældende  Varer. 

Alene  for  Varer  under  Pos.  174  i  den  australske 

Toldlov  (Maskiner,  Værktøjsmaskiner  etc.)  har  der 
været  forelagt  Tariff  Board  498  Ansøgninger  om  Ind¬ 
førselstilladelse,  af  hvilke  314  er  blevet  bevilgede,  hvor¬ 
iblandt  en  Del  for  Maskiner  og  Udstyr  til  store  elek¬ 
triske  Kraftstationer  samt  for  Hegntraad  og  Traadnet. 

I  Aarsberetningen  fremhæves  det  stærkt,  hvor  nød¬ 
vendigt  det  er,  at-  der  gennem  Tariff  Board  er  aabnet 
Mulighed  for  disse  Indførselstilladelser,  idet  man  der¬ 
igennem  kan  forhindre,  at  Industrien  ved  Indførsel 
af  nødvendige  Artikler,  der  ikke  fabrikeres  i  Austra¬ 
lien,  tynges  af  de  høje  Toldsatser. 

Ogsaa  paa  andre  Omraader  har  Tariff  Board  tjent 
den  australske  Industris  Interesse,  saaledes  har  det 
behandlet  187  Henvendelser  om  at  faa  lagt  anti-dum- 
ping  duty  paa  forskellige  Varer.  Efter  at  have  under¬ 
søgt  hvert  enkelt  Tilfælde  har  Tariff  Board  foranledi¬ 
get,  at  der  blev  lagt  anti-dumping  dutjf  paa  83  for¬ 
skellige  Varer,  hvoraf  de  fleste  var  af  tysk  Oprindelse. 

□□□□□□ 


Biblioteket 

10-4. 


Fra  Biblioteket. 


er  daglig  aabent  Kl.  10—10,  Søndage 


Som  det  erindres,  meddeltes  der  i  Foraaret  en  Over¬ 
sigt  over,  hvilke  Emner  Bibliotekets  Tidsskrifter  om¬ 
fatter;  men  denne  Oversigt  har  vakt  Ønske  om  at  faa 
yderligere  Oplysninger  om  selve  Tidsskrifterne,  deres 
Art  og  Indhold,  om  det  synes  egnet  til  Annonceblad 
o.  m. 

Forsøget  gøres  nu  med  at  give  saadanne  Oplysnin¬ 
ger,  og  ved  Tid  og  Lejlighed  vil  denne  Liste  fortsættes. 

Tallet  til  højre  efter  Tidsskriftets  Navn  angiver  den 
Hylde,  hvor  Tidsskriftet  er  fremlagt  i  Biblioteket. 

Acetylen  im  Wissenschaft  u.  Industrie.  (157.)  Fag¬ 
blad  særlig  Autog.  Svejsning.  Enkelte  Annoncer.  12 
Gange  aarlig. 

The  aeroplane.  (120.)  Handler  mere  om  Flyvespoi't 
end  om  den  tekniske  Side  af  Flyvevæsnet.  En  Del 
Annoncer.  52  Gange  aarlig. 

Scientific  American.  (42.)  Behandler  de  fleste  For¬ 
mer  for  Naturvidenskab,  ogsaa  en  Del  Teknik.  En  Del 
Annoncer.  12  Gange  aarlig. 

Giasers  Annalen.  (204.)  Behandler  forsk.  Emner  i 
Jernbanevogne,  Maskinvæsen  o.  s.  v.  En  Del  Annoncer. 
24  Gange  aarlig. 

Jernkontorets  Annaler.  (175.)  Behandler  Bjergværks¬ 
drift  og  dertil  knyttede  Videnskaber,  samt  spredte 
Emner.  12  Gange  aarlig. 

Architekten.  (208.)  Behandler  Arkitektur  og  dekora¬ 
tiv  Kunst  samt  Byplaner.  En  Del  Annoncer.  24  Gange 
aarlig. 


Archiv  fur  Buchgewerbe  in  Graphik.  (132.)  Behand¬ 
ler  Bogtryk,  Litografi,  Plakatkunst,  Udsmykning  o.  s.  v. 
Mange  kolorerede  Bilag.  Enkelte  Annoncer.  6  Gange 
aarlig. 

Archiv  fiir  Elektrotechnik.  (90.)  Behandler  Elektro- 
teknikens  forskellige  Grene  med  f}ddige  Fagartikler. 
Enkelte  Annoncer.  12  Gange  aarlig. 

Archiv  for  Pharmaci  og  Chemi.  (64.)  Foreningsmed¬ 
delelser.  Fagartikler  og  Kompositioner.  Literaturan- 
meldelser.  Enkelte  Annoncer.  24  Gange  aarlig. 

Asphalt-  u.  Teerindustrie-Zeitung.  (168.)  Behandler 
Tjære,  Asfalt,  Destillation  o.  s.  v.  Patenter.  Annoncer. 
36  Gange  aarlig. 

Auto.  (124.)  Særlig  Annoncer  og  Sport;  kun  enkelte 
tekniske  Artikler.  Foreningsmeddelelser.  52  Gange 
aarlig. 

Moderne  Bauformen.  (205.)  Behandler  Hustygning, 
Udsmykning,  Planer  og  Tegninger.  Enkelte  Annoncer. 
12  Gange  aarlig. 

Der  Bauingenieur  (m.  Die  Baunormung).  (178).  Fyl¬ 
dige  Fagartikler  om  Jernbaner,  Broer,  Maskinvæsen, 
o.  s.  v.  Tekniske  Smaating.  Patenter.  Boganmeldelser. 
24  Gange  aarlig. 

Beton  u.  Eisen.  (179.)  Fyldige  Fagartikler  om  Hus¬ 
bygning  af  Beton,  Jernbeton  o.  s.  v.  Spørgerubrik. 
Literaturoversigt.  Annoncer.  24  Gange  aarlig. 

Elektr.  Kraftbetrieb  u.  Bahnen.  (98.)  Fagartikler  om 
Isolerstof,  Ledningsnet,  Elektr.  Apparater  o.  s.  v. 
Oversigter,  Literatur.  Annoncer.  24  Gange  aarlig. 

The  Builder.  (203.)  F}ddige  Fagartikler  om  Husbyg¬ 
ning,  Planer  og  Tegninger,  Bygningskunst  o.  s.  v.  En 
Del  Plancher.  Mange  Annoncer.  52  Gange  aarlig. 

Bygmesteren.  (209.)  Fagartikler  om  Husbygning, 
Planer,  Tegninger  o.  s.  v.  Foreningsmeddelelser,  Lici¬ 
tationer  og  en  Del  Annoncer. 

The  Chemical  age.  (134.)  Fagartikler.  Literaturover¬ 
sigt.  Patenter.  Mange  Annoncer.  52  Gange  aarlig. 

Chemiker-Zeitung.  (135.)  Fyldige  Fagartikler  om 
Kemi  og  Naturvidenskab.  Patenter.  Handelsberetnin¬ 
ger.  Mange  Annoncer.  156  Gange  aarlig. 

The  Druggist  Circular.  (62.)  Fagartikler  for  Farma¬ 
ceuter  og  Kemikere.  Mange  Annoncer.  12  Gange  aarlig. 

The  coal  industry.  (145.)  Fagartikler  om  Kul,  Gas 
og  Minevæsen  o.  s.  v.  Mange  Annoncer.  12  Gange 
aarlig. 

Collegium.  (191.)  Fagartikler  for  Garvere,  Læder¬ 
kemi.  Literaturoversigt.  Patenter.  Fra  andre  Tids¬ 
skrifter.  Enkelte  Annoncer.  12  Gange  aarlig. 

Concrete.  (163.)  Fagartikler  for  Cementindustrien 
og  Cementanvendelse  i  Huse,  Broer,  Rør,  Veje,  Ma¬ 
skiner.  Mange  Annoncer.  12  Gange  aarlig. 

Diamant.  (159.)  Særlig  Annonceblad  for  Glasindu¬ 
stri,  Spejle  o.  s.  v.  Faglige  Smaating.  36  Gange  aarlig. 

The  Electrician.  (87.)  Fagartikler  om  Elektricitetens 
Anvendelse,  Electricitetsforsyning  o.  s.  v.  Motorer, 
elektriske  Apparater.  Mange  Annoncer.  52  Gange  aarlig. 

1923 


Regeringens  Forslag  til  en  teknisk  Revision  af  Toldloven. 


EFTER  at  det  har  vist  sig  umuligt  at  samle 
Enighed  om  det  tidligere  forelagte  Værdi- 
toldlovforslag,  har  Finansminister  Neergaard  nu 
fremsat  Forslag  om  en  teknisk  Revision  af  den 
gældende  Toldlov.  Et  Forslag  i  saa  Henseende 
maa  da  ogsaa  siges  at  være  paakrævet.  Siden 
1908  er  der  som  bekendt  vedtaget  forskellige 
indirekte  Skattelove,  der  har  nødvendiggjort  Æn¬ 
dringer  i  Toldsatserne  for  de  paagældende  Varer, 
og  endvidere  er  der  ved  Luksustoldlovene  sket 
ret  indgribende  Ændringer  for  en  Række  Varers 
Vedkommende.  Under  disse  Forhold  er  den 
danske  Toldlov  blevet  meget  uoverskuelig,  fordi 
de  forskellige  Bestemmelser  lindes  i  en  Række 
Love,  og  Nødvendigheden  af  at  sammendrage 
de  forskellige  Bestemmelser  i  en  samlet  Lov  er 
derfor  i  sig  selv  Begrundelse  nok  for  en  teknisk 
Toldlovrevision.  Hertil  kommer  imidlertid  den 
Omstændighed,  at  Udviklingen  har  medført,  at 
Toldloven  af  1908  paa  visse  Punkter  er  blevet 
fuldkommen  forældet  og  virker  i  direkte  Strid 
med  sin  Hensigt;  ogsaa  dette  søges  nu  rettet 
ved  den  tekniske  Revision. 

Endelig  har  Regeringen  ønsket  at  benytte  Lej¬ 
ligheden  til  at  gøre  forskellige  Varer,  der  ikke 
fremstilles  herhjemme,  toldfri.  Dette  har  egentlig 
intet  at  gøre  med  den  tekniske  Revision,  men 
Forslaget  herom  er  ikke  desto  mindre  medtaget. 
Herudover  stilles  der  ydermere  paa  nogle  Punkter 
Forslag  om  en  Nedsættelse  af  den  eksisterende 
Beskyttelse  for  enkelte  Fabrikationsgrene,  medens 
der  i  andre  Retninger  finder  visse  Reguleringer 
Sted. 

Nedenfor  gengives  et  Uddrag  af  de  Bestem¬ 
melser,  der  formentlig  er  af  særlig  Interesse  for 
Industrien : 


Kemikalier  og  Apotekervarer. 

Der  foreslaas  Toldfrihed  for  Fluornatrium,  Baryum- 
karbonat,  Magniumkarbonat,  Magniumoxyd,  samt  for 
Tetraklorkulstof  og  forskellige  andre  flydende  Forbin¬ 
delser  af  Klor  og  Acetylen.  Disse  Varer  har  hidtil 
været  fortoldet  med  10  Øre  pr.  kg. 

Endvidere  foreslaas  Toldfrihed  for  Sulfitlud,  der 
hidtil  er  fortoldet  med  7,5  pCt.  af  Værdien.  Færdige 
farmaceutiske  Præparater  (Plastre,  Piller,  Tabletter 
o.  1.)  samt  lilberedte  Lægemidler  og  Arkana  er  hen¬ 
ført  under  en  særlig  Position  til  en  Told  af  24  Øre 
pr.  kg,  medens  den  nuværende  Toldsats  er  10  Øre. 

Tolden  paa  Fuselolie  er  forhøjet  fra  5  Øre  til  65 
Øre  pr.  kg,  og  sidstnævnte  Toldsats  gælder  ligeledes 
for  Amyl-,  Butyl-  og  Propylalkohol. 

Farvestoffer  og  Sværte. 

Kalkerpapir  og  Farvebaand  er  opført  til  en  Told¬ 
sats  af  20  Øre  pr.  kg.  Hidtil  er  disse  Varer  blevet 
behandlet  paa  samme  Maade  som  Trykfarver,  saa- 
ledes  at  sort  Kalkerpapir  og  Farvebaand  har  kostet 
8  Øre  og  andet  20  Øre  pr.  kg. 

Den  nuværende  højere  Toldsats  for  Blank-  og  Læ¬ 
dersværte  har  hidtil  været  begrænset  til  kun  at  gælde, 
naar  Emballagen  er  et  Blikarbejde  af  en  vis  Beskaf¬ 
fenhed.  Det  foreslaas  nu,  at  20  Øre-Toldsatsen  skal 
gælde  for  samtlige  de  Blank-  og  Lædersværter,  der 
indføres  i  Emballage,  hvis  Toldsats  er  20  Øre  og  der¬ 
over,  f.  Eks.  Celluloidpakninger. 

Fedtstoffer. 

Disse  Varer  er  nu  samlet  under  een  Gruppe,  og  der 
er  sket  den  Ændring,  at  »Talg«  er  begrænset  til  kun 
at  omfatte  almindelig  Dyretalg. 

Frugter. 

Blomme-  og  Daddelmos  med  Tilsætning  af  Sukker 
har  hidtil  været  fortoldet  med  24  Øre  pr.  kg.  Disse 
Varer  foreslaas  nu  fortoldet  til  samme  Sats,  som  naar 
der  ikke  er  tilsat  Sukker,  nemlig  5  Øre  pr.  kg. 

Tyttebær  foreslaas  fortoldet  til  1  Øre  pr.  kg,  selv 
om  de  indføres  nedlagte  i  Vand. 


30 


206 


TIDSSKRIFT  FOR  INDUSTRI 


Tekniske  Artikler  af  Ædel-  eller  Halvædelsten. 

Fortoldes  nu  med  15  pCt.  af  Værdien;  de  foreslaas 
henført  under  en  Toldsats  af  70  Øre  pr.  kg. 

Glas. 

Glas,  der  er  kantslebet,  men  iøvrigt  uslebet  (f.  Eks. 
Vindskærme  til  Automobiler),  foreslaas  fortoldet  med 
30  Øre  pr.  kg.  Det  fortoldes  nu  som  »andre  Glasvarer«. 
Al  Emballageglas,  uden  Hensyn  til  Farve,  foreslaas 
opført  under  eet  Løbe-Nr.  til  en  Toldsats  af  16  Øre 
pr.  kg  (Middeltallet  af  de  gældende  Toldsatser). 

Endvidere  foreslaas  det,  at  Undtagelsesreglen  om 
Rand-  og  Bundslibning  udvides  til  ogsaa  at  gælde 
Indslibning  af  Propper  o.  1.  Efterbehandling,  hvilket 
i  givet  Fald  betyder  en  Toldnedsættelse  for  disse  Va¬ 
rer,  der  ellers  er  blevet  fortoldet  til  28  Øre  pr.  kg. 

Endelig  er  der  sket  en  Ændring  i  Teksten  til  det 
nuværende  Løbe-Nr.  61,  saaledes  at  kun  forsætlig  far¬ 
vede  Glasvarer  af  den  paagældende  Art  vil  indgaa 
under  28  Øre-Satsen. 

Gummi. 

Kunstig  Harpiks  og  Guttaperka  er  foreslaaet  told¬ 
fri,  medens  Toldsatsen  nu  er  10  Øre  pr.  kg. 

Instrumenter. 

Briller,  Lorgnetter  og  Monokier  med  Indfatning  af 
Guld,  Sølv  eller  Skildpadde,  forgyldt  eller  forsølvet 
Metal  vil  fremtidig  blive  fortoldet  efter  samme  Told¬ 
sats  som  de  paagældende  Stel  —  nemlig  15  pCt.  af 
Værdien. 

Jord,  Ler  og  Sten  m.  v. 

Krybber  og  Trug  af  Ler  nedsættes  fra  4  Øre  pr. 
kg  til  Toldfrihed.  Elektriske  Installationsartikler  af 
Porcelæn  i  Forbindelse  med  Metal  er  hidtil  tariferet 
vidt  forskellig,  eftersom  Varen  —  efter  Toldvæsenets 
Skøn  —  fremtraadte  som  en  Galanterivare  (70  Øre 
pr.  kg)  eller  maatte  indgaa  under  unævnte  Varer  — 
7,5  pCt.  af  Værdien.  Forslaget  samler  alle  elektriske 
Installationsartikler,  hvis  Hovedbestanddel  er  Porce¬ 
læn,  under  den  for  Arbejder  heraf  gældende  Told¬ 
sats,  32  Øre  pr.  kg. 

For  Pudse-  og  Polermidler  er  foreslaaet  samme 
Ændringer,  som  ovenfor  omtalt  under  Blanksværte. 

Chokolade. 

Da  den  i  Toldloven  forudsatte  Adskillelse  mellem 
Kogechokolade  og  anden  Chokolade  ikke  kan  gen¬ 
nemføres  i  Praksis,  idet  der  ikke  findes  noget  bestemt 
Skel  mellem  disse  Arter  af  Chokolade,  foreslaas  det 
nu,  at  Chokolade  i  Kager  og  Blokke,  uden  Tilsætning 
af  Kerner,  Frugt,  Nødder  o.  s.  v.,  fremtidig  fortoldes 
som  Kogechokolade,  hvis  Pladerne  vejer  mere  end 
120  gr,  og  som  Spisechokolade,  hvis  Pladernes  Vægt 
er  mindre. 

Klædningsstykker. 

For  de  Klædningsstykker,  hvori  indgaar  Varer,  der 
falder  ind  under  Luksustoldlovens  Værditoldsatser, 
er  der  nu  ogsaa  fastsat  Værditoldsatser.  For  andre 


Klædningsstykker,  der  hidtil  er  fortoldet  som  det 
Stof,  hvoraf  de  er  fremstillet,  plus  et  Tillæg  af  100, 
60  eller  50  pCt.,  er  der  nu  fastsat  særlige  Toldsatser, 
der  i  det  store  og  hele  svarer  til  det  Beløb,  der  vil 
fremkomme  efter  den  nugældende  Beregning. 

Manufakturvarer. 

Ufarvet  Bomuldsstof,  der  er  imprægneret  med  Olie 
eller  belagt  med  Gummi,  Kridt  etc.,  er  henført  til  en 
Toldsats  af  45  Øre  pr.  kg,  uanset  om  Bomuldsstoffet 
er  ubleget  eller  bleget.  Til  den  samme  Toldsats  er 
henført  Isoleringsbaand,  uanset  om  Baandet  er  farvet, 
eller  om  den  tilstedeværende  Farve  skyldes  Im¬ 
prægneringen. 

Sejldug  af  Hør  og  Hamp,  der  vejer  mere  end  500 
gr  pr.  m2,  foreslaas  nedsat  fra  19  Øre  pr.  kg  til  Told¬ 
frihed. 

Gulvklude  foreslaas  fortoldet  til  30  Øre,  uanset  om 
der  findes  Kædegarn  af  Jute. 

Perlefrynser  undtages  fra  Fortoldning  som  Posse- 
ment  og  foreslaas  henført  under  Galanterivaregruppen, 
hvorunder  Perlebroderi  hører  hjemme. 

Den  nuværende  Toldlovs  Løbe-Nr.  146  og  147,  fløjls- 
vævede  og  trykkede  Varer,  henføres  nu  til  een  Told¬ 
sats  —  96  Øre  pr.  kg,  medens  Tolden  hidtil  har  væ¬ 
ret  henholdsvis  96  Øre  og  1  Krone  pr.  kg.  Ligeledes 
sammendrages  Løbe-Nr.  148,  149  og  150  (flerfarvede, 
mønstervævede  eller  ikke  mønstervævede  og  ensfar¬ 
vede,  mønstrede  Varer)  under  een  Toldsats  —  85  Øre 
pr.  kg,  hvilket  er  Middeltallet  af  den  nuværende  Told¬ 
sats. 

Farvet  Kokosgarn  samt  Asbestgarn  foreslaas  told¬ 
frit.  Toldsatsen  er  nu  25  Øre  og  4  Øre  pr.  kg.  Farvet 
groft  Bindegarn  foreslaas  nedsat  fra  25  Øre  til  4  Øre 
pr.  kg,  og  Fletninger  af  Straa  og  Spaan,  i  Forbindelse 
med  andet  Manufakturstof  end  Silke,  nedsættes  fra 
60  Øre  til  Toldfrihed. 

I  den  nugældende  Toldlov  lægges  Tykkelsen  af  den 
færdige  Vare  til  Grund  for  Delingen  mellem  Garn 
samt  Tovværk  og  dermed  ligestillede  Varer.  Nu  fore¬ 
slaas  i  Stedet  en  Vægtgrænse,  og  alt  enkelttraadet  Garn 
samt  flertraadet  Garn  og  snoet  Tovværk,  hvor  det 
enkelte  Garn  vejer  mere  end  135  g  pr.  100  m,  samles  i 
en  Toldsats  paa  4  Øre  pr.  kg. 

Raa,  ublegede  Jutevarer  (nuværende  Løbe-Nr.  136) 
gøres  toldfri,  medens  Toldsatsen  nu  er  5  Øre.  Synke- 
liner  og  Flydeliner  nedsættes  fra  7,5  pCt.  af  Værdien 
til  Toldfrihed. 

Maskiner. 

Symaskiner  nedsættes  fra  10  Øre  pr.  kg  til  Told¬ 
frihed.  Slaamaskiner  (undtagen  Plæneklippere),  Meje¬ 
maskiner  og  Selvbindere  nedsættes  fra  5  pCt.  af  Vær¬ 
dien  til  Toldfrihed.  Dele  til  de  ovennævnte  Maskiner 
foreslaas  ligeledes  toldfri.  Toldsatsen  er  nu  3  og  10 
Øre  pr.  kg. 

Støbte  Anoder  nedsættes  fra  10  og  70  Øre  til  Told¬ 
frihed. 

Baand-  og  Stangjern,  groveste  Smedegods  og  Pla¬ 
der  med  lokkede  eller  borede  Huller  (perforerede 
Plader  dog  undtagen)  samt  Strækmetal  nedsættes  fra 
1,5  Øre  til  Toldfrihed. 

Endvidere  foreslaas  følgende  Varer,  der  nu  fortol¬ 
des  med  3  Øre  pr.  kg,  gjort  toldfri: 

Kahnjern  o.  1.  Jernstænger  til  Betonindlæg,  Damp¬ 
kedelbunde  med  afrettede  Ender,  trukne,  valsede 
eller  bøjede  Rør  (undtagen  Rørspiraler),  smedede 
og  blødstøbte  Forbindelsesdele  til  Rør,  Aaregafler  og 
Kouser,  Hjul  og  Hjulsæt  til  Jernbane-  og  Sporvogne, 
Symaskinedele  uden  Forbindelse  med  Træ,  samt  sam¬ 
mensatte  Fjedre  til  Jernbane-  og  Sporvogne. 

Ewartskættinger  o.  1.  Kæder  med  pressede  eller 
støbte  Dele  (under  9  mm  Tykkelse)  foreslaas  nedsat 
fra  4  Øre  til  Toldfrihed.  Smedede  Dele  til  Agerdyrk¬ 
ningsredskaber  (af  og  under  2,5  kg  pr.  Stk.)  foreslaas 
nedsat  fra  10  Øre  til  3  Øre  pr.  kg.  Plader,  Traad, 
Stænger  samt  Arbejder  til  teknisk  Brug  af  Platin  ned¬ 
sættes  fra  70  Øre  til  Toldfrihed  og  Lokomotivfyr- 
kasseplader  fra  30  Øre  til  10  Øre. 

Dessertknive,  Frugt-  og  Osteknive  ligestilles  med 
Bordknive,  forkobrede  og  formessingede  Jernblikvarer 
vil  efter  Forslaget  blive  fortoldet  med  20  Øre  pr.  kg. 
Jernblikvarer,  der  kun  er  forsynet  med  Overtræk  af 
en  farveløs,  gennemsigtig  Lakfernis  skal  ikke  betrag¬ 
tes  som  lakerede  Varer. 

Endvidere  indeholder  Forslaget  Bestemmelser  om 
Tariferingen  af  Jernblikvarer  med  paasatte  Dele  af 
overfladebehandlet  Blik  af  andet  Metal  end  Jern. 

Blanchetter  og  Korsetfjedre  —  med  eller  uden  Over¬ 
træk  af  Papir  eller  Manufakturstof  —  foreslaas  fortol¬ 
det  til  20  Øre  pr.  kg. 

Olier. 

Indenfor  denne  Gruppe  er  der  foretaget  forskellige 
Ændringer,  der  dog  næppe  vil  berøre  Produktions¬ 
interesser.  Endvidere  er  Karbolsyre  foreslaaet  toldfri, 
og  det  samme  gælder  Jordvoks  og  renset  Ceresin  og 
Parafin. 

Papir. 

Fluefangere  af  Papir,  der  nu  fortoldes  som  Apo¬ 
tekervarer,  er  henført  under  Papirgruppen  og  fortol¬ 
des  med  30  Øre  pr.  kg.  Garn  og  Tovværk  af  Papir 
er  ført  hen  til  Forslagets  Løbe-Nr.  264,  1  kg  8  Øre. 
Disse  Varer  fortoldes  nu  med  70  Øre  pr.  kg.  Desuden 
er  der  sket  Ændringer  i  Fortoldningen  af  Billedbøger 
og  indrammede  Billeder. 

Den  under  Krigen  som  en  midlertidig  Foranstalt¬ 
ning  indførte  Toldgodtgørelse  for  Avispapir  er  nu  ble¬ 
vet  stadfæstet,  saaledes  at  Tolden  for  Avispapir  er 
fastsat  til  IV2  Øre  pr.  kg,  medens  den  efter  Toldloven 
af  1908  var  5Va  Øre  pr.  kg.  Medens  den  nævnte  Godt¬ 
gørelse  kun  omfattede  Avispapir,  der  anvendtes  af 
Dagblade,  er  den  nugældende  Toldsats  af  lVa  Øre  for¬ 
met  saaledes,  at  hvidt,  uglittet,  mindst  60  pCt.  træhol- 
digt  Papir,  der  er  bestemt  til  Trykning  af  Ugeblade, 
Fagblade  og  Tidsskrifter,  ogsaa  fremtidig  indgaar  til 
denne  Toldsats.  Dette  Papir  er  hidtil  blevet  fortoldet 
med  8  Øre  pr.  kg.  Den  nævnte  nye  Toldsats  skal  dog 
kun  komme  til  Anvendelse,  forsaavidt  Papiret  indkla¬ 
reres  af  den,  i  hvis  Virksomhed  det  skal  benyttes. 
Som  et  Led  i  Statens  Foranstaltninger  til  Støtte  for 
Industrien  har  der  været  ydet  Papirindustrien  Til¬ 
bagebetaling  af  den  erlagte  Told  for  Træmasse  og 


Cellulose.  I  det  foreliggende  Forslag  er  Tolden  paa 
Træmasse  og  Cellulose  helt  ophævet. 

Parfumerier. 

De  nugældende  Regler  gaar  ud  paa,  at  spiritushol- 
dige  Parfumerier  kun  fortoldes  som  saadanne,  saa- 
fremt  de  er  tilsat  Kolokvintekstrakt.  For  det  Tilfælde, 
at  der  senere  skulde  fremkomme  andre  Denaturerings¬ 
midler,  som  maatte  være  bedre  egnet  til  Formaalet, 
foreslaas  det  nu,  at  Toldvæsenet  faar  Bemyndigelse 
til  i  givet  Fald  at  paabyde  Anvendelsen  af  disse. 

Ris. 

Efter  den  nuværende  Toldlov  er  der  samme  Told¬ 
sats  for  Hinderis  som  for  formalede  Ris,  nemlig  2 
Øre  pr.  kg,  idet  der  ydes  visse  Fradrag  for  Blandin¬ 
ger  af  afskallet  og  uafskallet  Ris.  Det  foreslaas  nu, 
at  Hinderis  samt  Blanding  af  saadanne  Ris  og  helt 
uafskallet  Ris  opføres  til  en  Toldsats  af  1,5  Øre  pr.  kg. 

Spisevarer. 

Begrebet  hermetisk  lukkede  Spisevarer  foreslaas 
udvidet  til  at  omfatte  alle  konserverede  Spisevarer, 
som  indføres  i  Flasker,  Glas,  Krukker  etc.  til  Detail¬ 
salg,  selv  om  Lukket  ikke  er  fuldstændig  lufttæt.  End¬ 
videre  sker  der  den  Udvidelse,  at  Reglerne  om  For¬ 
toldning  af  Konserves  ogsaa  kommer  til  Anvendelse 
paa  Varer,  der  indkommer  i  Beholdere,  hvis  Lukke 
er  brudt,  f.  Eks.  vil  Ananas  til  Konfekturefabrikation, 
som  nu  almindeligvis  kommer  her  til  Landet  i  Blik- 
daaser,  der  opskæres  i  Frihavnen,  toldteknisk  set  blive 
behandlet  som  Konserves  og  fortoldet  med  40  Øre  pr. 
kg,  medens  Tolden  nu  er  5  Øre. 

Skind  og  Huder. 

Rensdyrskind,  der  nu  fortoldes  med  20  pCt.  af  Vær¬ 
dien,  foreslaas  fortoldet  med  50  Øre,  forsaavidt  det 
drejer  sig  om  beredte  Skind,  og  Toldfrihed  for  ube- 
redte  Skind. 

Tømmer  og  Træ. 

For  at  opnaa  en  Forenkling  i  Tariferingen  har  man 
i  Forslaget  ophævet  den  nuværende  Deling  mellem 
indenlandsk  Løvtræ  og  fine  udenlandske  Træsorter, 
saaledes  at  alt  andet  Gavntræ  end  Naaletræ  nu  vil 
blive  fortoldet  efter  de  Satser,  der  gælder  for  inden¬ 
landske  Løvtræsorter.  For  Naaletræs  Vedkommende 
er  der  sket  den  Ændring,  at  der  paa  Rundtræ  er  fast¬ 
sat  en  Toldsats  af  155  Øre  pr.  Kubikmeter,  medens 
der  tidligere  var  forskellige  Satser  efter  Drægtigheds¬ 
fortoldning.  Af  andre  Ændringer  indenfor  Trægrup¬ 
pen  kan  nævnes,  at  Tolden  for  savskaarne  Tagspaan 
sættes  til  150  Øre  pr.  1000  Stk.,  og  at  Kapsko  og  Tøf¬ 
felbunde,  kun  tildannet  med  Sav,  samt  Skafter  til  Plove, 
Forke,  Grebe,  Leer,  River,  Spader,  Skovle,  Koste  og 
Økser,  ogsaa  drejede,  henføres  til  en  Toldsats  af  1 
Øre  pr.  kg.  Samme  Toldsats  foreslaas  endvidere  for- 
tilpasset,  mindst  1,5  mm  tykt  Træ  til  Cigarkasser  i 
Stykker  under  50  cm  Længde  og  28  cm  Bredde,  samt 
for  høvlet,  men  ikke  til  Sammensætning  færdige  Stave 
og  Bundstykker  for  Bødkere.  Kehlede  Lister  til  Byg¬ 
ningsbrug  foreslaas  fortoldet  med  0,6  Øre  pr.  kg.  Told- 

satsen  er  nu  350  Øre  pr.  Kubikmeter.  For  Kurvema- 
gerarbejde  foreslaas  den  Ændring,  at  der  ved  Tarife¬ 
ringen  af  groveste  Kurvemagerarbejde  ikke  skal  ta¬ 
ges  Hensyn  til  Samlermateriale  og  Forstærkninger  af 
Jentraad  og  Træ. 

Ogsaa  i  Toldlovens  almindelige  Del  foretages  der 
forskellige  Ændringer,  bl.  a.  foreslaas  det,  at  den  nu 
bestaaende  Toldfrihed  for  islandske  Produkter  bort¬ 
falder,  hvilket  f.  Eks.  vil  have  Betydning  for  de  Virk¬ 
somheder,  der  indfører  Kryddersild  til  Nedlægning. 
Islandske  Kryddersild  har  nemlig  hidtil  været  toldfri, 
men  vil  efter  dette  Forslag  komme  til  at  betale  en 
Told  af  20  Øre  pr.  kg. 

Endelig  skal  omtales,  at  der  foreslaas  en  ikke  uvæ¬ 
sentlig  Forhøjelse  af  Pakhuslejetaksterne. 

□□□□□□ 

Chokoladeindustrien. 

En  Henvendelse  til  Regeringen  om  Støtte 
i  den  herskende  Krise. 

len  Henvendelse  til  Statsministeren  har  Foreningen 
af  danske  Chokolade-  og  Sukkervarefabrikanter  paa¬ 
vist,  hvilke  uheldige  Følger  den  i  1922  gennemførte 
Omsætningsskat  paa  Chokolade  og  Sukkervarer  har 
haft  for  denne  Industri. 

Det  nævnes  i  Andragendet,  at  den  danske  Choko¬ 
ladeindustri  i  Aarene  før  Krigen  dækkede  90  pCt.  af 
det  danske  Forbrug  af  Chokolade,  medens  Forholdet 
nu  er  det,  at  Importen  udgør  to  Trediedele  af  de 
danske  Fabrikers  Produktion: 

Oversigt  over  Produktion  og  Import  af  Spise-,  Koge-  og 
Overtrækschokolade  i  Aarene  1913—1922. 


Produktion  Import 

Mængde  Værdi 

1913 .  3346  Tons  355  Tons  0,8  Miil.  Kr. 

1916  .  4439  -  309  —  0,9  — 

1917  .  4342  —  300  —  0,9  — 

1918  . 3147  —  2  —  —  — 

1919  .  5667  -  748  -  3,3  — 

1920  .  5157  —  1048  —  6,2 

1921  .  4894  —  1172  —  5,0 

1922  .  3497  —  2192  —  5,8  — 


I  en  lang  Aarrække  har  den  danske  Industri  —  bort¬ 
set  fra  periodiske  Svingninger  som  Følge  af  Raavare- 
mangel  og  Rationering  —  befundet  sig  i  en  stadig 
Vækst.  Fra  1905  til  1913  voksede  Produktionen  fra 
2500  Tons  til  3300  Tons,  og  da  Sukkerforbruget  efter 
Krigen  blev  givet  frit,  naaede  den  danske  Chokolade¬ 
industri  i  1921  op  paa  en  Produktion  af  omtrent  5000 
Tons  for  derefter  i  1922  pludselig  at  gaa  ned  til  en 
Produktion  af  ikke  engang  3500  Tons.  I  Løbet  af  et 
Aar  er  Chokoladeindustriens  Produktion  saaledes  gaaet 
ned  med  30  pCt.,  og  Indførslen,  der  i  samme  Tids¬ 
rum  blev  fordoblet,  naaede  op  til  at  udgøre  6  Gange 
saa  meget  som  i  1913.  Forholdene  i  indeværende  Aar 
betyder  kun  en  Fortsættelse  af  denne  Bevægelse;  Im¬ 
porten  er  stadig  af  samme  foruroligende  Størrelse 


—  i  de  første  9  Maaneder  er  der  saaledes  indført  ca. 
1500  Tons  Chokolade  —  og  Produktionen  er  snarere 
mindre  end  større  end  ifjor. 

De  anførte  Tal  vil  vise,  at  den  danske  Fabrikation 
nu  ikke  er  mere  end  godt  halv  saa  stor  som  i  Indu¬ 
striens  bedste  Aar,  og  da  Forholdet  ydermere  er  det, 
at  Fabrikerne  i  1919—1921  ingenlunde  udnyttede  deres 
Produktionsevne  fuldt  ud,  vil  det  altsaa  sige,  at  den 
danske  Chokoladeindustri  for  Tiden  i  Virkeligheden 
ikke  er  i  Stand  til  at  anvende  meget  mere  end  en 
Trediedel  af  sin  Produktionskapacitet.  Chokolade- 
fabrikantforeningen  hævder  med  stor  Styrke,  at  Aar- 
sagen  til  denne  uheldige  Udvikling  i  første  Række  maa 
søges  i  Omsætningsskatten  paa  Chokolade  og  Sukker¬ 
varer,  og  en  nærmere  Undersøgelse  af  Industriens 
Vilkaar  vil  bekræfte,  at  dette  er  Tilfældet. 

Chokolade  var  i  Virkeligheden  efterhaanden  blevet 
en  almindelig  Folkedrik,  og  der  anvendtes  hertil  Koge¬ 
chokolade,  medens  Forbruget  af  egentlig  Kakaopul¬ 
ver  var  forholdsvis  ringe.  Hovedstammen  i  Choko¬ 
ladeindustriens  Produktion  var  derfor  Kogechoko¬ 
laden.  Ved  Omsætningsafgiften  skete  der  en  Ændring 
i  Forbruget.  Chokoladen  blev  nu  altfor  dyr  i  Sam¬ 
menligning  med  andre  Drikke  som  Te  og  Kaffe  og 
gik  over  til  i  højere  Grad  end  tidligere  at  blive  en 
Luksusvare. 

Dette  Forhold  giver  sig  klart  tilkende  deri,  at  Pro¬ 
duktionen  af  Kogechokolade  gik  ned  fra  3000  Tons 
i  1921  til  2000  Tons  i  1922.  Ved  denne  stærke  Ned¬ 
gang  i  Forbruget  af  Kogechokolade  blev  i  væsentlig 
Grad  Grundlaget  slaaet  bort  under  de  danske  Fa¬ 
briker,  og  deres  Evne  til  at  optage  Konkurrencen  for 
Spisechokolades  Vedkommende  er  blevet  formindsket, 
fordi  deres  økonomiske  Livsnerve  er  ramt. 

I  samme  Grad  som  Rigtigheden  heraf  indrømmes, 
maa  det  imidlertid  ogsaa  erkendes,  at  Skattelovens 
Konsekvenser  er  rettet  direkte  mod  den  danske  Indu¬ 
stri.  Det  kan  ikke  være  andet  end,  at  Chokolade¬ 
industrien,  der  endnu  er  forholdsvis  ung,  maa  have 
sin  Hovedafsætning  paa  det  danske  Marked,  og  naar 
Afsætningsmulighederne  her  indskrænkes  ved  Statens 
Foranstaltninger,  maa  Produktionen  gaa  tilbage.  Sam¬ 
tidig  stiger  Produktionsomkostningerne;  Konkurrence¬ 
evnen  overfor  de  udenlandske  Fabriker  bliver  mindre, 
hvilket  igen  fører  til  større  Import  og  en  yderligere 
Nedsættelse  i  Produktionen.  Det  nytter  ikke  herover¬ 
for  at  pege  paa  et  Salg  til  Verdensmarkedet;  de  store 
gammelkendte  Verdensfirmaer  kan  ikke  uden  videre 
fortrænges,  og  i  de  Lande,  i  hvilke  der  ellers  skulde 
være  naturlige  Salgsmuligheder  for  Chokoladeindu¬ 
strien,  saasom  Norge  og  Sverige,  er  Toldsatserne  af 
en  saadan  Højde,  at  det  er  ganske  umuligt  at  opnaa 
noget  Salg  af  Betydning. 

Toldsatserne  i  Sverige,  Norge  og  Danmark. 
Sukkervarer  .  .  100  sv.  Øre  67  n.  Øre  24  Øre. 
Chokolade  ...  50  —  64  —  18 — 24  Øre. 

De  Forslag,  Chokoladeindustrien  fremsætter  om 
Foranstaltninger  til  Afhjælpning  af  de  uheldige  For¬ 
hold,  frembyder  i  sig  selv  en  saa  simpel  og  retfærdig 
Løsning,  som  tænkes  kan.  Industriens  Ønsker  er  nem¬ 
lig  kort  og  godt,  at  enten  bør  Staten  ophæve  Om- 

sætningsskatten,  eller  ogsaa  raaa  den  bære  Følgerne 
deraf  og  stille  Industrien  i  samme  konkurrencemæs¬ 
sige  Stilling  som  Chokolade-  og  Sukkervareindustrien 
i  vore  Nabolande. 

Samtidig  med  at  den  danske  Chokoladeindustri 
arbejder  under  saa  daarlige  Ivaar,  er  det  ganske  ejen¬ 
dommeligt  at  bemærke  en  anden  Bevægelse,  der  i 
tilsyneladende  Modstrid  med  de  her  fremdragne  For¬ 
hold  synes  at  tyde  paa,  at  der  i  Danmark  er  endog 
ualmindelig  gode  Betingelser  for  en  Chokoladefabri¬ 
kation.  I  den  sidste  Uge  har  den  danske  Offentlighed 
faaet  Meddelelse  om,  at  ikke  mindre  end  2  store 
udenlandske  Chokoladefabriker  er  ved  at  etablere 
Chokoladefabriker  her  i  Landet  til  Forsyning  af  det 
danske  Marked.  At  dette  skulde  skyldes  Ønsket  om 
at  udnytte  de  herværende  gode  Produktionsvilkaar 
for  Chokoladeindustrien,  er  imidlertid  en  ganske  for¬ 
fejlet  Antagelse.  Naar  de  Filialer  af  Chokoladefabriker, 
der  anlægges  her,  kaldes  Chokoladefabriker,  er  dette 
da  ogsaa  snarere  et  Navn  end  en  Realitet.  Den  egent¬ 
lige  Fabrikation  af  Chokoladen  foregaar  nemlig  ikke 
her  i  Landet,  men  derimod  i  den  paagældende  Hoved¬ 
virksomhed.  Derfra  indføres  Chokolademassen  (Over¬ 
trækschokolade  m.v.),  og  den  Fabrikationsvirksomhed, 
der  finder  Sted  her  i  Landet,  indskrænker  sig  i  alt  væ¬ 
sentligt  til,  at  Chokolademassen  smeltes  om  og  pakkes 
i  de  for  Detailhandelen  bestemte  Pakninger.  De  For¬ 
dele,  der  opnaas  herved,  er  indlysende:  For  det  første 
spares  der  nemlig  25  pCt.  af  Tolden,  eftersom  Over¬ 
trækschokolade  indfortoldes  til  en  Told  af  18  Øre  pr. 
kg.  medens  Spisechokolade  koster  24  Øre,  og  for  det 
andet  bliver  den  udenlandske  Fabrik  ved  denne  Frem- 
gangsmaade  i  Stand  til  at  berøve  den  danske  Choko¬ 
ladeindustri  dens  eneste  Fordel  i  Konkurrencekam¬ 
pen:  De  her  i  Landet  ompakkedeVarer  kan  jo  nemlig 
sælges  —  og  bliver  ogsaa  solgt  som  dansk  Chokolade 
—  »Dansk  Arbejde«. 

□□□□□□ 

Den  engelske  Toldpolitik. 

Da  Brysselerkonferencen  traadte  sammen  for  tre 
Aar  siden,  blev  det  meget  stærkt  betonet  i  dens  saa- 
kaldte  Principprogram,  at  skulde  Evropa  genopbygges 
rent  økonomisk,  skulde  der  naas  nogle  Resultater,  der 
var  vægtige  og  positive,  maatte  man  væk  fra  alle  kun¬ 
stige  Restriktioner.  Dette  var  som  et  Alfa  og  Omega 
for  hele  Konferencen  og  dens  Arbejde.  Fra  alle  Sider 
var  man  enige  om,  at  den  frie  Handel  Staterne  imel¬ 
lem  var  en  nødvendig  Betingelse  for  at  faa  Liv  i  Lan¬ 
denes  Økonomi,  og  ingen  betonede  dette  med  større 
Kraft  end  England,  og  de  engelske  Repræsentanter 
lod  Gang  paa  Gang  de  andre  Delegerede  forstaa,  at 
de  talte  paa  hele  det  engelske  Folks  Vegne.  Og  i  dette 
Spørgsmaal  stod  Folket  enigt. 

Men  det  gik  med  denne  som  med  næsten  alle  denne 
Konferences  Retningslinier,  de  kom  til  at  staa  paa 
Papiret,  og  der  blev  de  staaende.  Konferencen  raabte 
paa  Fred,  men  endnu  tre  Aar  efter  er  Evropa  i  en 
latent  Krigstilstand;  den  vedtog  at  indskrænke  Rust¬ 


ningerne,  og  Resultatet  er  blevet,  at  de  to  ledende 
Magter  nu  staar  i  Begreb  med  at  indlede  den  store 
Kamp  om  Herredømmet  i  Luften.  Den  forlangte,  at 
Inflationspolitiken  skulde  holde  op  og  Statsudgifterne 
begrænses,  og  i  alle  Lande  er  dette  Problem  endnu 
uløst.  Ser  man  paa  England  nu,  er  der  meget,  som 
taler  for,  at  der  vil  komme  en  ny  Inflation,  og  man 
gør  vel  i  at  regne  med  den,  hvis  man  vil  bedømme 
den  nærmere  Fremtid.  Paa  saa  godt  som  alle  Punk¬ 
ter  har  Udviklingen  negligeret  de  smukke  Grund¬ 
sætninger.  De  destruktive  Kræfter,  som  slap  løs  under 
Verdenskrigen,  har  endnu  Overtaget,  og  det  stort  an¬ 
lagte  Brysselerprogram  er  faldet  i  Stumper  og  Stykker. 

De  Meddelelser,  som  er  kommet  fra  England,  siden 
sidste  Numer  af  dette  Tidsskrift  udkom,  gaar  som  alle 
ved  ud  paa,  at  Regeringen  vil  omlægge  hele  Told- 
politiken  og  derved  fælde  en  Dødsdom  over  alt,  hvad 
man  søgte  at  gennemføre  i  Bryssel.  Det  er  hverken 
Overbevisning  eller  Begejstring,  som  driver  England 
længere  og  længere  over  imod  Protektionismen,  og 
det  er  ogsaa  meget  modvilligt,  at  man  gaar  denne 
Vej.  Da  Baldwin  dannede  Regering,  var  hans  første 
Handling  den,  at  han  tilhød  Finansministerposten  til 
en  overbevist  Frihandler,  og  i  sin  store  Tale  i  Glas- 
gow  sidste  November  pointerede  han,  at  det  paa  in¬ 
gen  Maade  var  hans  Agt,  at  Regeringen  skulde  føre 
nogen  protektionistisk  Politik.  Men  Menneskene  spaar 
som  bekendt  kun,  og  det  er  Gud,  der  raader,  og  de 
sidste  Maaneders  Begivenheder  har  tvunget  Baldwin 
ind  paa  helt  andre  Linier  end  dem,  han  oprindelig 
havde  til  Hensigt  at  følge.  Mere  og  mere  er  han  veget 
over  mod  Beskyttelsen,  og  i  den  sidste  Uge  har  han 
bundet  sig  til  et  Program,  der  i  ganske  udpræget 
Grad  er  protektionistisk.  Han  lægger  ikke  Skjul  paa, 
at  det  er  meget  mod  sin  Vilje,  at  han  har  gjort  det 
—  men  det  er  nødvendigt  nu,  fordi  Forholdene  paa 
det  engelske  Arbejdsmarked  og  i  den  engelske  Indu¬ 
stri  er  saa  fortvivlede,  som  de  er.  Det  er  ikke  en  i 
Principet  omvendt  Statsmand,  som  nu  staar  ved  Eng¬ 
lands  Ror,  det  er  ikke  en  Mand,  som  af  Princip  er 
for  Beskyttelse  mod  Frihandel  —  men  en  Mand  af 
store  Evner,  som  kun  ser  en  Udvej  ved  helt  igennem 
at  drive  en  Konjunkturpolitik  for  at  beskytte  den 
engelske  Industri  mod  Konkurrencen  udefra  og  for 
at  mildne  Arbejdsløsheden. 

Af  det  nye  Program  fremgaar  det,  at  man  vil  gaa 
frem  i  to  Etaper.  Man  vil  indtil  videre  indskrænke 
sig  til  at  udvide  den  nugældende  Lov,  der  beskytter 
Industrien  mod  Dumping  udefra,  og  man  vil  kun 
ganske  gradvis  gaa  over  til  en  almindelig  Toldbeskyt¬ 
telse  for  den  indenlandske  Industris  Vedkommende. 
Dette  er  et  af  de  Hovedpunkter,  som  Vælgerne  nu 
skal  sanktionere,  førend  det  kan  føres  ud  i  Praksis. 

Hvordan  Valget  end  falder  ud,  er  dog  saa  meget 
klart,  at  England  i  den  kommende  Tid  vil  følge  den 
samme  Isoleringens  og  Afgrænsningens  Politik,  som 
har  sat  sit  Præg  paa  Udviklingen  i  de  fleste  Lande  i 
Evropa.  Den  amerikanske  Fordnej'-Tarif  har  hidtil 
været  det  mest  iøjnefaldende  Udslag  af  denne  almin¬ 
delige  Tendens,  og  hvor  galt  det  kunde  være  gaaet 
os,  om  den  ikke  til  alt  Held  for  os  gaar  uden  om 
vore  Eksportvarer,  faar  man  et  levende  Indtryk  af, 

naar  man  ser  paa  den  fransk-amerikanske  Handels¬ 
statistik.  Hvorledes  den  nye  engelske  Protektionisme 
vil  paavirke  vor  Industri,  kan  man  endnu  ikke  sige 
noget  bestemt  om,  men  den  vil  ganske  givet,  efter  alt 
hvad  der  nu  foreligger,  komme  til  at  berøre  os  langt 
mere  end  Fordney-Traktaten.  Dertil  berører  vor  Eks¬ 
port  alligevel  Englands  Marked  for  meget. 

Hele  Stemningen  foran  dette  Valg  viser  Verden,  at 
den  aabne  Dørs  Politik  nu  er  ved  helt  at  gaa  ud  af 
Kurs.  Alle  Lande  dækker  sig  nu  bagved  Toldmure  og 
Bajonetter,  og  Evropa  kommer  mere  og  mere  til  at 
ligne  et  befæstet  Fattighus.  Den  engelske  Protektion¬ 
isme  er  ikke  nogen  Desperados-Politik,  men  snarere 
en  snever  Udvej,  som  man  modvilligt  søger  for  at 
komme  ud  af  en  ulidelig  Nødstilstand.  Gennem  tre 
Aar  bar  Landet  kæmpet  med  en  Arbejdsløshed,  der 
er  større  end  nogensinde,  og  i  hele  England  frygter 
man  nu,  at  den  Vinter,  vi  nu  staar  foran,  skal  blive 
værre  end  de  foregaaende.  De  gamle  Forudsætninger 
for  en  Frihandelspolitik  er  ikke  mere  til  Stede,  og 
for  at  beskytte  de  truede  Markeder  er  det  saa,  at 
man  gaar  til  Protektionisme. 

Efter  det,  der  er  sket  nu  i  England,  maa  Danmark 
mere  end  nogensinde  være  paa  Post  og  paa  det  nøje¬ 
ste  følge  Udviklingens  Gang.  Vi  lever  i  Efterkrigens 
økonomiske  Vendetegn,  og  alle  vil  nu  kunne  se,  at 
det  ikke  gaar  her  i  Verden  at  ville  lede  alt  efter  fast- 
slaaede  Doktriner  og  teoretiske  Grundsætninger.  Saa- 
danne  har  og  bør  have  en  daarlig  Købekurs  i  vore 
Dages  Politik. 

□□□□□□ 

Fra  den  tyske  Industri. 

Ruhr-Problemerne,  Arbejdstid,  Funktionarisme 

m.  m. 

(Fra  en  Korrespondent.) 

Den  tyske  Regering  har  givet  Afkald  paa  den  me¬ 
get  betydelige  Kulafgift,  og  i  Forbindelse  hermed  er 
Kulpriserne  nedsat  med  8  å  10  pCt.,  hvilket  skulde 
sikre  de  tyske  Kul  en  rimelig  Pris  i  Guldmark,  som 
atter  skulde  komme  det  almindelige  Prisniveau  til  gode, 
hvorved  den  tyske  Industri  kunde  blive  mere  kon¬ 
kurrencedygtig  paa  Verdensmarkedet.  Kulpriserne 
tyngede  til  sidst  som  bekendt  i  meget  stærk  Grad  og- 
saa  paa  Eksportpriserne.  Spørgsmaalet  bliver  nu,  om 
Frankrig  vil  forsøge  stadig  at  opkræve  Kulafgifterne 
i  de  besatte  Omraader,  skønt  den  tyske  Regering  alt- 
saa  har  givet  Afkald  derpaa.  Foreløbig  forlanger  de 
franske  Besættelsesmyndigheder  Efterbetaling  af  de 
siden  Ruhr-Aktionen  resterende  Kulafgifter.  Da  disse 
imidlertid  allerede  er  indbetalt  til  Regeringen  i  Ber¬ 
lin,  maa  Værkerne  i  Ruhr  nu  for  anden  Gang  berig¬ 
tige  disse  Afgifter.  Endvidere  kræver  Frankrig  Beta¬ 
ling  for  de  forskellige  Bødestraffe,  Industrien  under 
den  passive  Modstand  er  blevet  idømt.  Det  drejer  sig 
her  om  mange  Millioner  Dollars,  som  Virksomhederne 
i  Ruhr  tilmed  efter  9  Maaneders  Standsning  næppe 
vil  kunne  stille  paa  Benene. 

Hvis  Værkerne  i  Ruhr  overhovedet  skal  kunne  præ¬ 
stere  Reparationsleveringer  til  Frankrig,  er  det  en 


Selvfølge,  at  de  maa  holdes  skadesløse  herfor,  ellers 
vil  de  simpelt  hen  ikke  kunne  betale  deres  Arbejdere. 
Det  tyske  Rige  er  imidlertid  ude  af  Stand  til  at  be¬ 
tale,  og  de  Forhandlinger,  der  finder  Sted  desangaa- 
ende,  er  derfor  saare  vanskelige  og  betydningsfulde. 
Som  bekendt  er  det  endnu  ikke  lykkedes  at  komme 
til  en  Ordning,  og  hele  det  økonomiske  System  i  Ruhr 
tenderer  mod  Sammenbrud. 

(Som  bekendt  er  der,  eftei  at  dette  er  skrevet,  truffet 
Overenskomst  med  Frankrig,  hvorefter  Ruhr-Indu- 
strien  baade  efterbetaler  Kulafgiften  og  indgaar  paa 
fremtidige  Afgifter.  —  Red.) 

Man  anslaar  det  Produktionsminus,  som  er  opstaaet 
under  den  passive  Modstand  i  Ruhr-Distriktet,  til  75 
Miil.  Tons  Kul.  Den  herigennem  nødvendiggjorte  Im¬ 
port  til  Tyskland  af  engelske  Kul  andrager  22  Mili. 
Tons  til  en  Værdi  af  2,5  Milliarder  Guldmark. 

Siden  Opgivelsen  af  den  passive  Modstand  er  baade 
Rigets  og  Industriens  Krediter  blevet  stærkt  indskræn¬ 
ket.  Følgen  er  bleven  en  alvorlig  Krise  med  store 
Driftsindskrænkninger  o.  s.  v.  Mange  Fabriker  arbejder 
kun  enkelte  Dage  i  Ugen,  og  andre  har  forkortet  den 
daglige  Arbejdstid  i  tilsvarende  Grad. 

Overfor  disse  ufrivillige  Indskrænkninger  af  Ar¬ 
bejdstiden  staar  den  Aktion,  som  navnlig  Kulminerne 
har  forsøgt,  med  Hensyn  til  at  fremtvinge  en  For¬ 
længelse  af  Arbejdstiden.  Fra  9.  Oktober  er  denne 
saaledes  i  selve  Minerne  søgt  forlænget  til  81/s  Time 
daglig  og  for  Arbejdet  i  Virksomhederne  ovenfor  Mi¬ 
nerne  til  10  å  12  Timer.  Aktionen  er  dog  stødt  paa 
stærk  Modstand  fra  Fagforeningernes  Side,  skønt  en 
Forøgelse  af  Kulproduktionen  betyder  Liv  eller  Død 
for  den  tyske  Økonomi,  og  har  endnu  ikke  kunnet 
gennemføres.  Endvidere  har  de  franske  Besættelses¬ 
myndigheder  nedlagt  Forbud  mod  en  Bortgang  fra 
8-Timers-Dagen  og  den  endnu  kortere  Arbejdstid  i 
selve  Minerne  (6  å  7  Timer  daglig),  idet  Frankrig  som 
bekendt  gør  gældende,  at  Tyskland  ellers  vil  drive 
økonomisk  Rovdrift  til  Gene  for  de  øvrige  Nationer. 

De  øjeblikkelige  alvorlige  Tilstande  i  den  tyske 
Økonomi  har  nu  klargjort,  i  hvilken  uhyggelig  Grad 
Funktionarismen  har  bredt  sig.  Baade  Stat  og  Kom¬ 
muner  saavel  som  de  offentlige  Virksomheder  er  fyldt 
af  et  Overtal  af  Funktionærer,  som  tærer  paa  Lan¬ 
dets  Skatteevne  og  unddrages  det  produktive  Arbejde. 
Man  regner  nu,  at  af  Tysklands  mandlige  Indbyggere 
over  14  Aar  er  hver  femtende  Person  ansat  i  Rigs¬ 
eller  Statstjeneste.  Hertil  kommer  saa  den  uhyre  Hær 
af  Funktionærer,  der  staar  i  kommunal  Tjeneste.  Det 
vil  blive  en  lige  saa  vanskelig  som  nødvendig  Opgave 
i  Arbejdet  for  det  tyske  Riges  Konsolidering  at  regu¬ 
lere  disse  Forhold.  Den  hastigt  voksende  Arbejdsløs¬ 
hed  i  Industri  og  Handel  vil  selvfølgelig  ikke  gøre 
Problemets  Løsning  lettere. 

□□□□□□ 

Mindre  Meddelelser. 

Lige  for  lige. 

Medens  den  danske  Stat  som  bekendt  er  uhyre  for¬ 
sigtig  i  sin  Handelspolitik,  opfyldt  af  Bekymring  for  ikke 
at  genere  de  fremmede  Nationer,  hos  hvilke  vi  køber 

langt  mere  end  omvendt,  er  Handelspolitiken  i  den  øv¬ 
rige  Verden  blevet  skærpet  mere  og  mere.  Vi  har  ofte 
anført  Eksempler  herpaa  fra  de  store  Lande.  At  ogsaa 
smaa  Statssamfund  følger  godt  med,  viser  Eksemplet 
fra  Island.  Norge  har  nemlig  lagt  Told  paa  islandsk 
Faarekød,  og  der  har  været  ført  en  Del  Forhandlin¬ 
ger  mellem  de  to  Lande  for  at  faa  denne  Told  bort. 
Nu  har  Island,  iøvrigt  gennem  det  danske  Udenrigs¬ 
ministerium,  faaet  at  vide,  at  Norge  foreløbig  har  ud¬ 
sat  Sagen.  Dette  har  ført  til,  at  det  ledende  island¬ 
ske  Bondeblad,  »Timinn«,  aabent  erklærer,  at  saa  maa 
haardt  sættes  mod  haardt  og  Island  revanchere  sig 
overfor  de  norske  Interesser  i  dette  Land  baade  Fi¬ 
skeriet,  Skibsfarten  og  Importen  af  norske  Varer. 

»En  af  Hovedopgaverne  paa  det  næste  Alting,  skri¬ 
ver  Bladet,  maa  være  at  finde  Midler  til  at  lade  Nor- 
mændene  tilbagebetale  den  høje  Skat,  som  de  nu  paa¬ 
lægger  islandsk  Landbrug.  Det  vil  vise  sig  at  være  det 
eneste  Middel,  vore  norske  Frænder  respekterer.  Her¬ 
efter  synes  en  Told-  og  Interessekrig  mellem  Norge  og 
Island  uundgaaelig.  Alene  paa  den  Maade  kan  man 
vente  at  faa  Normændene  i  Tale«. 

Mon  det  ikke  var  heldigt,  om  noget  af  denne  »nor¬ 
røne«  Aand,  som  vort  Broderrige,  Island,  her  frem¬ 
viser,  ogsaa  kom  til  at  præge  vor  hjemlige  Handels¬ 
politik? 

Det  bærende  Erhverv. 

Midt  i  Diskussionen  om  Landbruget  som  det  bæ¬ 
rende  Erhverv  er  det  paa  de  sjællandske  Landmænds 
Delegeretmøde  i  Kjøbenhavn  af  Godsejer  Moesgaard 
Kjeldsen  blevet  oplyst,  at  Landbruget  de  to  sidste 
Aar  intet  Overskud  har  givet.  Det  er  en  overordentlig 
interessant  Udtalelse,  som  vi  kun  kunde  ønske  maatte 
blive  uddybet  nærmere,  saaledes  som  vi  adskillige 
Gange  har  krævet  det  i  dette  Tidsskrift.  Thi  Spørgs- 
maalet  om  Landbrugets  Rentabilitet  er  jo  selvsagt 
Kernepunktet  i  hele  vort  økonomiske  Problem.  Blot 
harmonerer  en  saadan  Paastand,  som  iøvrigt  og¬ 
saa  fra  anden  Side  har  været  fremme,  daarligt  med 
Valutakonferencens  Betænkning,  der  som  bekendt  en¬ 
stemmigt  fastslaar,  at  »Landbruget  arbejder  tilfreds¬ 
stillende«. 

Hvorom  alting  er,  synes  Landbrugets  Forrentning 
at  være  i  høj  Grad  problematisk,  og  dette  i  Forening 
med  den  Kendsgerning,  at  det  er  Byerhvervene,  der 
bærer  Broderparten  af  Landets  Skatter,  synes  da  at 
frembyde  det  mærkelige  Fænomen,  at  Landets  »bæ¬ 
rende«  Erhverv  hverken  kan  beskæftige  Landets  Be¬ 
folkningsoverskud  eller  udrede  Hovedparten  af  Lan¬ 
dets  Skattebehov,  medens  disse  to  Opgaver  overlades 
til  det  »unaturlige«  Erhverv,  Industrien. 

Stabelafløbning. 

En  ny  Lastdamper  til  Dampskibsselskabet  »Heim- 
dal«  (Rederiet  Martin  Carl)  er  sat  i  Vandet  ved  A/S 
Helsingørs  Jernskibs-  og  Maskinbyggeri. 

Ved  Afløbningen  døbtes  Skibet  med  Navnet  »Mar¬ 


tin  Carl«.  Skibet,  der  bygges  helt  af  Staal  til  Bureau 
Veritas’  højeste  Klasse,  er  248'— 0"  langt  i  Hoveddæk¬ 
ket,  38' — 0"  bredt  og  17r — 6"  dybt.  Maskinen  bliver 
Triple-Ekspansion  med  Overfladekondensation  paa  ca. 
750  indicerede  HK,  og  Kedlerne  udrustes  med  Willi. 
Schmidts  Overhedere. 

Paa  den  ledige  Bedding  lægges  Kølen  til  et  Diesel¬ 
motorskib  til  Det  Forenede  Dampskibs-Selskab. 

Fra  Gummimarkedet. 

Det  her  i  »Tidsskrift  for  Industri«  tidligere  omtalte 
Reguleringsforsøg  overfor  Produktionen  af  Plantage- 
Gummi  (rettere  Kautschuk)  har  voldt  visse  Vanske¬ 
ligheder.  Reguleringen  gik  ud  paa  en  Indskrænkning 
af  Produktionen  for  derved  at  øge  Markedsprisen  og 
i  det  hele  stabilisere  Plantageforholdene;  naar  Prisen 
var  steget  til  et  vist  Punkt,  skulde  Produktionen  au¬ 
tomatisk  øges.  Produktionen  er  da  ogsaa  øget:  fra 
22  800  Tons  i  Januar  1923  gennem  20  000  i  Februar 
er  den  i  Marts  naaet  til  23  600  Tons  —  og  samtidig 
noteres  Prisen  til  ca.  1  sh.  4  d.  med  udpræget  Ten¬ 
dens  til  Nedgang.  Man  havde  regnet  at  ville  stabilisere 
den  til  1  sh.  6  d. 

I  Planter-Kredse  er  der  derfor  stadig  en  Del  Uro, 
og  man  erklærer  aabent,  at  der  er  noget  i  den  fra 
Englands  Side  og  fra  Regeringskredse  iværksatte  Ord¬ 
ning,  der  ikke  er  gaaet  ganske,  som  det  var  tilsigtet. 
Dette  betonedes  da  ogsaa  ved  Generalforsamlingen, 
der  sidst  i  April  holdtes  i  London  i  Rubber  Grower’s 
Association.  Her  gav  Formanden,  Sir  Frank  A.  Swet- 
tenham,  først  en  indgaaende  Skildring  af  selve  Regu¬ 
leringsplanerne,  men  gjorde  ogsaa  meget  stærkt  op¬ 
mærksom  paa  de  Vanskeligheder,  der  kom  deraf,  at 
Hollænderne  ikke  vilde  tage  Del  i  disse  Planer,  og 
det  ikke  blot  fra  private  Enkeltmænd,  men  fra  selve 
den  hollandske  Regerings  Side.  Denne  har  fra  først 
af  stillet  sig  meget  forbeholdent  overfor  enhver  saa¬ 
dan  Indgriben  og  har  nu  nylig  ogsaa  betonet  denne 
tilbageholdende  for  ikke  at  sige  afvisende  Holdning. 
Dernæst  har  de  indfødtes  Modstand  eller  Uvilje  over¬ 
for  Planerne  ogsaa  gjort  sig  gældende.  Efter  Swetten- 
ham  er  der  i  Sydøstasien  2  700  000  acres  Gummi-Plan¬ 
tager  i  evropæisk  Besiddelse,  men  ikke  mindre  end 
1  060  000  acres  paa  indfødtes  (og  vel  Kineseres)  Hæn¬ 
der.  Disse  indfødte  er  ogsaa  i  det  meste  imod  Regu¬ 
leringen,  i  hvert  Fald  overalt  hvor  de  er  under  hol¬ 
landsk  Overhøjhed,  og  tappede  løs  og  producerede 
væk,  saa  meget  de  kunde,  overtraadte  vistnok  ogsaa 
Udførselsbestemmelserne,  saaledes  at  en  Skærpelse  af 
Kontrolen  med  Udførslen  var  nødvendig. 

Iøvrigt  betonede  Swettenhain,  at  Prisen,  1  sh.  4  d. 
å  1  sh.  4Va  d.,  kunde  netop  gaa  an  —  men  at  et  yder¬ 
ligere  Fald  vilde  gøre  Produktionen  ulønnende.  Da 
dette  Fald  imidlertid  er  indtraadt  i  de  sidste  Uger, 
er  den  engelske  Regering  betænkt  paa  at  skride  ind 
med  Skærpelse  af  Udførselskontrolen.  Iøvrigt  stiger 
Efterspørgslen  fra  U.  S.  A.,  der  som  bekendt  er  Ho¬ 
vedaftager,  saa  der  er  Mulighed  for  derigennem  at 
naa  en  Ordning  af  Markedsforholdene. 

IR6ANISATI0NS-  06  FORENINGS-MEDDELELSER. 

Estnisk  Forordning  om  Ombytning  af 
Statskassesedler. 

Gennem  Udenrigsministeriet  har  Industriraadet 
modtaget  Afskrift  af  en  fra  Konsulatet  i  Reval  ind¬ 
sendt  Indberetning  af  1.  November  angaaende  en  est¬ 
nisk  Forordning  af  13.  Oktober  vedrørende  Ombyt¬ 
ning  af  de  i  Omløb  værende,  paa  10,  25  og  100  est. 
Mark  lydende,  estniske  Statskassesedler  samt  af  de 
paa  50  est.  Mark  lydende  Banknoter,  som  er  udstedt 
af  Eesti  Bank  paa  samme  Grundlag  som  Statskasse¬ 
sedlerne. 

Ombytningen  skal  foretages  inden  1.  Marts  1924, 
efter  hvilken  Dato  de  nævnte  Statskassesedler  og 
Banknoter  ikke  længere  gælder  som  lovlige  Betalings¬ 
midler;  dog  er  eventuelle  Ejere  berettiget  til  inden 
d.  19.  Oktober  1924  at  forevise  Sedlerne  og  Noterne  til 
Ombytning  i  den  estniske  Statskasse  i  Reval,  forsaa- 
vidt  det  af  visse  Grunde  har  været  umuligt  at  fore¬ 
tage  Omvekslingen  inden  1.  Marts  1924. 

International  Prøvemesse  i  La  Plata. 

Fra  det  herværende  argentinske  Generalkonsulat 
har  Industriraadet  modtaget  Meddelelse  om,  at  Afhol¬ 
delsen  af  den  anden  internationale  Prøvemesse  i  La 
Plata  er  fastsat  til  Oktober  1924. 

Et  Katalog  for  den  første  Prøvemesse,  der  afhold¬ 
tes  i  indeværende  Aar,  henligger  til  Gennemsyn  i  In- 
dustriraadets  Sekretariat. 

□□□□□□ 


613  66. 

Lorange,  O.  Arbeidshygiene  og  beskyttelsesteknik. 

Kria.  1923.  93  S. 

615  (06). 

Dansk  Farmaceutforening,  Pharmaceutisk  Medhjælper¬ 
forening  gennem  50  Aar.  Kbh.  1923.  375  S. 

62  (663). 

Foredrag  under  Nordiska  vag-  och  vattenbyggarmotet 
i  Goteborg.  Stockh.  1923.  32  S. 

63 : 338. 

Hertel,  H.  Hvad  Bybefolkningen  bør  vide  om  dansk 
Landbrug.  Kbh.  1923.  70  S. 

652  8. 

Western  Union  telegrafic  code.  N.  Y.  o.  Lond.  (u.  A.) 

804  S.  (Hb.) 

6551. 

Nielsen,  L.  Boghistoriske  Studier  til  dansk  Bibliografi 
1550—1600.  1923.  164  S. 

657. 

Riis,  H.  C.  Statuslære.  Kbh.  1923.  148  S. 

684  6. 

Muller,  G.  Tegninger  til  Dekupørarhejder.  Kbh.  81  PI. 

685  3. 

Skomagerbogen  udg.  af  Fagskolen  for  Haandværkere 
og  mindre  Industridrivende.  Kbh.  1923.  112  S. 

725  09. 

Plan  til  en  By  ved  Hirtshals  udarh.  af  K.  H.  Chri¬ 
stiansen  og  S.  E.  Rasmussen.  Kbh.  1923.  46  S.  (Tvl.) 
729  4. 

Møller  Jensens,  J.  Mappe  for  Malere.  Kbh.  1923.  I.  ff. 

(Fol.) 

91  (489) R. 

Ravnholt,  St.  Restrups  Historie.  Aalb.  1923.  63  S. 

91  (489)  T. 

Hansen,  M.  Tirsbæk  Gods  og  Ejere  1421—1921.  Kbh. 
1923.  277  S. 


^  Fra  Biblioteket,  fgg 

Biblioteket  er  daglig  aabent  Kl.  10—10,  Søndage 
10—4. 

Følgende  nye  Bøger  er  skænkede  Biblioteket  eller 
købte. 

338  (43). 

Koepper,  G.  Die  Geschichte  der  Krupp-Werke.  Lpz. 
1922.  189  S. 

45  (48). 

Miethers,  V.  Kalk  og  Mergel  paa  Sjælland.  Kbh.  1923. 

80  S.  (Tvl.) 

55  (48). 

Jessen,  K.  En  undersøisk  Mose  i  Rungsted  Havn. 
Kbh.  1923.  18  S. 


□□□□□□ 

Notitser. 

Optøning  af  frosne  Acetylengasværker.  Firmaet  A.  Boas 
beder  os  gøre  opmærksom  paa,  at  Acetylengasværker 
ikke  maa  optøs  med  Blæselampe  eller  (som  det  oftest 
forsøges)  ved  Nedføring  af  glødende  Jern  i  Beholde¬ 
rens  frosne  Vandbeholdning.  Eksplosion  vil  være  den 
sikre  Følge. 

Optøning  maa  kun  foretages  ved  Paafyldning  af 
kogende  Vand  eller  ved  Dampstraale.  Den  stadig  sti¬ 
gende  Anvendelse  af  Acetylengasværker  til  Autogen- 
Svejsning  og  Skæring  gør  Gentagelse  af  denne  Paa- 
mindelse  til  Brugerne  stærkt  paakrævet. 

1923 

Industrien  og  Toldlovrevisionen. 


DET  af  Industriraadet  og  Fællesrepræsenta¬ 
tionen  for  dansk  Industri  og  Haandværk 
nedsatte  »Haandværkets  og  Industriens  fælles 
Toldudvalg«  har  henvendt  sig  til  det  af  Folke¬ 
tinget  i  Anledning  af  den  tekniske  Toldlovrevi¬ 
sion  nedsatte  Udvalg  og  for  dette  forebragt  de 
industrielle  Erhvervs  Ønsker.  Fællesudvalget  ind¬ 
ledede  sin  Henvendelse  med  at  fremhæve,  at 
Produktionen  principielt  stadig  maatle  kræve. 
Toldloven  af  1908  ført  a  jour,  saaledes  at  den 
ved  denne  Lov  hjemlede  effektive  Toldbeskyt¬ 
telse  blev  genindført,  og  man  paapegede,  hvor¬ 
ledes  den  stedfundne  skæbnesvangre  Forskyd¬ 
ning  i  Forholdet  mellem  den  indenlandske  Pro¬ 
duktion  og  Importen  af  tilsvarende  Varer  maatte 
betragtes  som  en  af  Hovedaarsagerne  til  den 
danske  Krones  usikre  Stilling.  Imidlertid  har 
man  overfor  det  foreliggende  Forslag  til  en  tek¬ 
nisk  Revision  af  Toldloven  erkendt,  at  denne 
Sag  bør  behandles  for  sig  og  løses  uanset  de 
Krav,  Produktionen  iøvrigt  maa  stille,  idet  det 
selvfølgelig  er  vigtigt  for  alle  Parter,  at  selve 
Toldlovens  Grundlag  gøres  saa  rationelt  som 
muligt  og  nu  bringes  i  Overensstemmelse  med 
de  mange  ændrede  Forhold,  der  kan  konstateres 
indenfor  Toldlovens  Rammer. 

Fællesudvalget  har  i  den  Anledning  afgivet  et 
udtømmende  Memorandum  baade  om  Toldlovens 
almindelige  Del  (§§  2 — 51)  og  en  Række  Be¬ 
mærkninger  til  de  specielle  Positioner  i  Told¬ 
lovens  §  1,  som  berøres  af  eller  ønskes  revideret 
i  Forbindelse  med  det  foreliggende  Forslag.  Dels 
har  man  i  Overensstemmelse  med  Lovforslagets 
Aand  foreslaaet  visse  Urimeligheder  rettet,  saa¬ 
ledes  Toldgodtgørelsen  ved  Reparation  af  Skibe, 
Fortoldning  af  Cigaretemballage  m.  m.,  dels  har 


man  ønsket  visse  foreslaaede  Toldpaalæg  for 
industrielle  Raastoffer,  saasom  grønlandske  Skind 
og  islandske  Kryddersild,  fjernet,  ligeledes  i 
Overensstemmelse  med  hele  den  Opfattelse,  der 
ligger  til  Grund  for  vor  nyere  Toldlovgivning. 

Med  særlig  Vægt  har  man  dog  paapeget  det 
uheldige  og  uforsvarlige  ved  de  direkte  Told¬ 
nedsættelser,  der  indeholdes  i  Lovforslaget,  idet 
Industri  og  Haandværk  vægrer  sig  ved  at  tro, 
at  det  kan  være  Hensigten  med  en  teknisk  Re¬ 
vision  af  Toldloven  at  forringe  Produktionens 
Beskyttelse.  Dette  vil  imidlertid  blive  Tilfældet 
for  adskillige  Varers  Vedkommende,  hvis  For¬ 
slaget  gennemføres  uforandret,  og  Fællesudvalget 
har  navnlig  fremhævet  Papirindustrien,  Glas¬ 
industrien,  smedede  Dele  til  Agerdyrkningsred¬ 
skaber  samt  endelig  visse  Tekstilvarer  som  Eks 
empier  i  denne  Retning,  overfor  hvilke  man 
følgelig  har  ønsket  en  Ændring  i  Forslaget,  ikke 
mindst  fordi  netop  de  anførte  Industrier  for  Ti¬ 
den  kæmper  med  en  overordentlig  haardhændet 
udenlandsk  Konkurrence. 

Idet  man  iøvrigt  anerkender  Lovforslagets  Be¬ 
stræbelser  for  at  skabe  en  rationel  Fortoldning, 
henviser  man  til,  at  en  saadan  ikke  helt  er 
opnaaet  overalt,  f.  Eks.  overfor  elektriske  In¬ 
stallationsartikler  m.  m.,  hvorom  Forslag  følge¬ 
lig  fremsættes.  I  samme  Retning  gaar  Fælles¬ 
udvalgets  Forslag  med  Hensyn  til  Rismølleindu¬ 
strien,  hvor  Lovforslaget  ganske  vist  betyder  en 
vis  Forbedring  fra  den  hestaaende  negative  Be¬ 
skyttelse,  men  dog  ikke  er  tilstrækkelig  til  at 
sikre  den  paabegyndle  hjemlige  Industri  paa 
dette  Omraade,  der  synes  at  have  alle  Betingel¬ 
ser  for  sig. 

Foruden  den  tekniske  Revision  af  Toldloven 

omfatter  Lovforslaget  som  bekendt  ogsaa  de  i 
de  senere  Aar  vedtagne  Luksustoldsatser,  over¬ 
for  hvilke  Fællesudvalget  har  fremsat  Ønsket 
om  en  Udvidelse  af  Luksustoldbeskatningen, 
herunder  ogsaa  højst  paakrævede  Foranstalt¬ 
ninger  til  Fordel  for  vor  Chokoladeindustri, 
hvis  Vilkaar  er  blevet  væsentlig  forringede  som 
Følge  af  den  indførte  Omsætningsafgift.  Ogsaa 
her  har  Fællesudvalget  stillet  bestemte  Forslag, 
der  vil  kunne  lette  Produktionen  og  forhaabent- 
lig  holde  denne  oppe. 

Haandværkets  og  Industriens  fælles  Toldudvalg 
sluttede  sin  Henvendelse  til  Folketingsudvalget 
med  endnu  en  Gang  at  fremhæve  Produktionens 
principielle  Krav  i  toldpolitisk  Henseende,  men 
samtidig  med  en  Erkendelse  af,  at  en  teknisk 
Revision  nu  gennemføres  alene  af  den  Grund, 
at  en  Toldlov,  der  er  saa  mange  Aar  gammel 
som  den  bestaaende  og  suppleret  gennem  saa 
mange  nye  Love,  maa  virke  forældet  og  irratio¬ 
nelt  paa  adskillige  Punkter.  Fællesudvalget  ud¬ 
talte  tillige  en  Anerkendelse  af  det  grundige  og 
omfattende  Arbejde,  der  iøvrigt  laa  bag  det  fore¬ 
liggende  Lovforslag,  og  erklærede  sig  med  For¬ 
behold  overfor  de  fremførte  Indvendinger  og 
Forslag  beredt  til  at  yde  sin  Medvirken  til  Lov¬ 
forslagets  Fremme  ved  en  hurtig  og  fyldig  Be¬ 
svarelse  af  de  Spørgsmaal,  Rigsdagen  maatte 
ønske  at  stille  de  industrielle  Erhverv. 

Efter  Henvendelsen  blev  det  paagældende  Ma¬ 
teriale  overleveret  til  Folketingets  Toldudvalg, 
og  Udarbejdelsen  af  de  resterende  Memoranda 
vil  blive  fremskyndet  det  mest  mulige.  Haand¬ 
værkets  og  Industriens  fælles  Toldudvalg  be¬ 
nytter  Lejligheden  til  at  anmode  de  enkelte  Fag 
og  Virksomheder  om  at  lade  alle  ønskede  Hen¬ 
vendelser  til  Rigsdagen  ske  gennem  Organisa¬ 
tionerne,  saaledes  at  man  sikrer  Fremkomsten 
af  et  ensartet  og  gennemarbejdet  Materiale,  hvor¬ 
ved  Udsigten  til  at  opnaa  de  ønskede  Resultater 
kun  kan  forbedres. 

□□□□□□ 

Raadmand,  Murermester  P.  P.Gram. 

Den  25.  November  er  et  af  Industriforeningens 
Repræsentantskabs  højtansete  Medlemmer,  Raad¬ 
mand,  Murermester  Gram  afgaaet  ved  Døden 
efter  en  kort  Sygdom.  Raadmand  Gram  hørte 
til  Veteranerne  indenfor  Industriforeningens  Re¬ 
præsentantskab,  idet  han  blev  valgt  til  Medlem 
af  dette  i  Aaret  1896.  Som  den  fremragende  og 


støtte  Haandværkerrepræsentant,  han  var,  har 
Raadmand  Gram  altid  ydet  et  værdifuldt  Arbejde 
indenfor  Repræsentantskabet,  og  da  Industri¬ 
foreningen'  i  1908  nedsatte  et  særligt  Bygnings¬ 
udvalg,  blev  P.  P.  Gram  Medlem  af  dette.  Da 
for  nogle  Aar  siden  de  store  Byggeplaner  kom 
frem,  og  Industriforeningen  omsider  besluttede 
sig  til  at  gaa  i  Gang  med  disse,  blev  derfor 
Raadmand  Gram  ogsaa  Medlem  af  det  i  denne 
Anledning  nedsatte  Byggeudvalg,  der  ofte  har 
nydt  godt  af  hans  store  Erfaring  og  Indsigt  paa 
det  bygningstekniske  Omraade.  En  god  og  varmt 
interesseret  Ven  af  Industriforeningen,  en  dygtig 
og  sympatisk  Repræsentant  for  sin  Stand  er 
gaaet  bort  med  Raadmand  Gram,  hvis  Minde 
Industriforeningen  stedse  vil  bevare  i  taknemlig 
Erindring. 

□□□□□□ 

Toldspørgsmaalet  i  England. 

En  Række  Udtalelser  fra  den  engelske  Valg¬ 
kampagne. 

Ved  det  forrige  Valg  opnaaede  det  engelske  kon¬ 
servative  Parti  et  sikkert  Flertal  i  Underhuset.  Ikke 
destomindre  har  de  Konservative  nu  fremkaldt  nyt 
Valg,  idet  de  har  ønsket  at  stille  England  overfor  Af¬ 
gørelsen  af  Spørgsmaalet :  Toldbeskyttelse  eller  Fri¬ 
handel.  Det  vil  forstaas,  at  der  maa  have  været  tvin¬ 
gende  Grunde  for  den  engelske  Regering  til  at  opløse 
Parlamentet,  hvori  den  havde  sikkert  Flertal,  og  til  at 
gaa  ud  til  Vælgerne  med  et  Forslag,  der  betyder  en 
fuldkommen  Kuldkastelse  af  de  økonomiske  Teorier, 
der  i  flere  Generationer  har  været  ganske  eneraadende 
indenfor  den  engelske  Handelspolitik.  De  Synspunk¬ 
ter,  der  har  været  de  afgørende  for  den  engelske  Re¬ 
gering,  har  saaledes  Krav  paa  almindelig  Interesse,  og 
vi  skal  derfor  nedenfor  gengive  forskellige  af  de  Ud¬ 
talelser,  der  er  fremsat  under  den  engelske  Valg¬ 
kampagne. 

De  frie  Markeder  kommer  til  at  bære  Følgerne 
af  den  økonomiske  Verdenskrise. 

For  den  engelske  Regering  har  det  afgørende  Mo¬ 
ment  været  den  uhyre  Arbejdsløshed,  der  nu  hærger 
England  paa  fjerde  Aar.  1  300  000  engelske  Arbejdere 
er  stadig  uden  Beskæftigelse,  og  Regeringen  kan  ikke 
se,  at  der  er  nogen  Udsigt  til  en  Ændring  i  Udviklin¬ 
gen,  saaledes  at  Arbejdsløsheden  vil  gaa  væsentlig  ned. 
Men  samtidig  med  at  den  engelske  Industri  er  delvis 
lammet,  kan  andre  Industrilande  glæde  sig  ved  langt 
bedre  Forhold.  Hverken  De  Forenede  Stater,  Italien, 
Frankrig  eller  Belgien  kender  en  Arbejdsløshed  af  et 
Omfang  som  den  engelske.  Herudfra  drager  den  en¬ 
gelske  Regering  den  berettigede  Slutning,  at  Aarsagerne 
til  den  store  engelske  Arbejdsløshed  ikke  alene  kan 
søges  i  de  fortvivlede  Forhold  i  Centralevropa  og  Rus¬ 
land,  men  at  en  af  Hovedgrundene  ligger  i  den  økono¬ 
miske  Politik,  England  fører. 

»England  er  for  Tiden  det  eneste  frie  Marked,  paa 
hvilket  den  overskydende  Produktion  kan  sælges. 
Hvad  enten  det  skyldes  delte,  eller  Aarsagen  er  Mønt- 
systemernes  Sammenbrud,  Kursforholdene  eller  billig 
Arbejdskraft,  saa  er  vi  idag  stillet  overfor  den  Forret¬ 
ningstilstand,  at  faa  Industrier  kan  undgaa  en  Import, 
med  hvilken  de  ikke  evner  at  konkurrere.« 

Den  Skæbne,  der  under  de  nuværende  Forhold  ram¬ 
mer  de  faa  frie  Markeder,  er  et  stadig  tilbagevendende 
Moment  i  Premierministerens  Taler,  og  Gang  efter 
Gang  drager  han  dette  frem. 

»Verdensøkonomien  er  brudt  sammen,  og  da  vort 
Land  er  det  eneste  aabne  Marked,  maa  vi  bære  den 
tunge  Ende«.  Det  er  dette,  Regeringen  vil  undgaa,  og 
Premierministerens  Program  er  derfor,  at  England 
skal  stille  sig  paa  samme  Standpunkt  som  de  andre 
Lande,  saaledes  at  »den  Byrde,  der  skal  bæres,  bliver 
ligelig  fordelt  paa  alle.« 

Hjemmemarkedets  Betydning. 

Præsidenten  for  Board  of  Trade,  Sir  Philip  Lloyd- 
Greame,  kommer  i  et  Svar  til  de  Liberale  og  Arbej¬ 
derpartiet  bl.  a.  ind  paa  en  Omtale  af  den  store  Be¬ 
tydning,  Hjemmemarkedet  har  som  Basis  for  den  in¬ 
dustrielle  Produktion.  Han  siger  herom: 

»Den  engelske  Eksporthandel  er  idag  en  Fjerdedel 
mindre  end  i  Aarene  før  Krigen.  Vort  Salg  paa  Hjem¬ 
memarkedet  lider  under  en  Depression,  dels  fordi  en 
Mand,  der  er  uden  Arbejde  og  maa  leve  af  Understøt¬ 
telser,  er  en  daarlig  Køber,  og  dels  som  Følge  af  den 
udenlandske  Konkurrence.  Denne  Konkurrence  fra 
Udlandet  vil  blive  af  stedse  større  Alvor,  hvis  der  ikke 
træffes  Foranstaltninger  herimod.  Næsten  ethvert 
Land  har  forøget  sin  Industris  Produktionsevne,  og 
jevnsides  hermed  er  der  i  de  forskellige  Lande  gaaet 
en  Bevægelse  i  Retning  af  en  Forhøjelse  af  Toldmurene. 

Produktionsomkostningerne  er  i  dette  Land  bøje 
som  Følge  af  to  særlige  Forhold.  Som  den  første  Aar- 
sag  maa  nævnes  de  store  Skattebyrder,  der  er  direkte 
foraarsaget  af  Udgifterne  til  de  Arbejdsløse,  hvorved 
Produktionsomkostningerne  i  høj  Grad  sættes  i  Vejret, 
og  hertil  kommer  som  den  næste  Aarsag  den  Omstæn¬ 
dighed,  at  vi  har  undladt  at  beskytte  vort  Hjemme¬ 
marked,  hvorved  Produktionen  er  blevet  stærkt  for¬ 
mindsket,  og  hvorved  vi  tillige  har  mistet  det  Vaaben, 
der  skulde  skaffe  os  Adgang  til  de  udenlandske  Mar¬ 
keder.  Vi  er  bragt  ind  i  et  dødbringende  Vekselvirk¬ 
ningsforhold,  hvor  den  fortsatte  Arbejdsløshed  forøger 
Produktionsomkostningerne,  og  hvor  denne  Forhøjelse 
af  Omkostningerne  igen  formindsker  vor  Evne  til  at 
konkurrere.  Denne  Vekselvirkning  kan  kun  blive  brudt 
ved  en  Politik,  der  sikrer  et  lønnende  og  rentabelt  Ar¬ 
bejde  til  de  Arbejdsløse,  saa  at  Skatter  og  Afgifter 
kan  nedsættes.  Hertil  findes  intet  andet  Middel  end 
en  Toldtarif,  der  kan  sikre  os  en  større  Andel  i  For¬ 
skningen  af  vort  eget  Marked.  Vi  har  intet  andet  Vaa¬ 
ben  end  en  Toldtarif ,  der  kan  sætte  os  i  Stand  til  at 
fremtvinge  Nedsættelse  i  de  fremmede  Landes  Told- 
værn  og  derved  give  os  et  større  Salg  i  disse  Lande.« 

Den  samme  Opfattelse  af  Hjemmemarkedets  Betyd¬ 
ning  samler  Austen  Chamberlain  i  følgende  Udtalelse: 

»Enhver  Maskine,  der  staar  stille,  enhver  Højovn, 
der  er  slukket,  enhver  Vævestol,  der  ikke  arbejder, 


forøger  Omkostningerne  for  de  Maskiner,  Vævestole  og 
Højovne,  der  er  i  Drift,  og  laminer  derved  vore  An¬ 
strengelser  for  at  komme  ind  paa  de  udenlandske  Mar¬ 
keder.  Af  denne  Grund  er  Beskyttelsen  af  Hjemme¬ 
markedet  af  vital  Interesse.  Beskyttelsen  af  Hjemme¬ 
markedet  maa  sammenlignes  med  Bevarelsen  af  de 
indre  Fæstningsværker,  hvorfra  vi  kan  gøre  Udfald 
for  at  erobre  de  Markeder,  uden  hvilke  Industrien  ikke 
kan  finde  fuld  Beskæftigelse,  og  uden  hvilke  vort  Folk 
vil  mangle  Erhvervsmulighederne  og  derved  Midlerne 
til  Livets  Ophold.« 

Den  tyske  Dumpingkonkurrence  kommer  igen. 

Paa  et  Møde  den  18.  November  fremhævede  Premier¬ 
minister  Baldwin,  at  det  vilde  vare  længe,  inden  Evropa 
kom  ind  under  ordnede  Forhold,  og  at  det  gjaldt  om 
at  gøre  sig  klar  til  at  møde  de  Vanskeligheder,  der  vilde 
optaarne  sig.  »Naar«,  tilføjede  Statsministeren,  »Tysk¬ 
land  igen  begynder  i  stor  Udstrækning  at  producere 
for  Eksport,  vil  den  tyske  Industri  arbejde  under  Vil- 
kaar,  der  gør  en  Konkurrence  med  den  overmaade 
vanskelig.  Som  Følge  af  Møntsystemets  Sammenbrud 
vil  de  tyske  Fabriker  være  befriet  for  al  Gæld,  og  alle 
Anlægsomkostninger  vil  være  afskrevne.  Deres  Om¬ 
kostninger  vil  af  denne  Grund  blive  saa  smaa,  at  en 
Konkurrence  næppe  bliver  mulig,  og  det  maa  yder¬ 
mere  erindres,  at  paa  samme  Tid  vil  Tyskland  være 
tvunget  til  i  endnu  højere  Grad  end  nogensinde  før 
at  anstrenge  sig  for  at  faa  en  meget  stor  Eksport.  Ta¬ 
bet  af  vigtige  Landomraader  vil  nemlig  nødvendiggøre 
en  forøget  Import  af  Raastoffer  og  Levnedsmidler. 
Alene  denne  Import  vil  blive  Aarsag  til  en  større  Eks¬ 
port,  og  naar  den  Tid  kommer  —  og  den  maa  komme  — 
da  Tyskland  begynder  at  betale  Krigsskadeserstatnin¬ 
gen,  vil  vi  blive  stillet  overfor  en  tgsk  Eksport,  der  vil 
overgaa  alt,  hvad  vi  nogensinde  tidligere  har  kendt,  og 
det  Marked,  hvor  Tyskland  lettest  kan  finde  Afsætning, 
er  vort  Land.« 

Den  engelske  Statsminister  slaar  derefter  fast,  al 
denne  Situation  maa  mødes  med  ekstraordinære  Mid¬ 
ler,  og  under  stærk  Tilslutning  hævder  han,  at  der, 
naar  disse  Begivenheder  er  indtraadt,  ikke  vil  blive 
Tid  til  grundig  Overvejelse  af,  hvad  der  bør  gøres, 
og  at  Resultatet  derfor  vil  blive  en  Paniklovgivning. 

Af  denne  Grund  vil  Regeringen  allerede  nu  have 
Midlerne  i  Hænde  til  at  imødegaa  den  Fare,  der  truer: 
og  det  Formaal,  der  tilstræbes,  er,  »at  England  vil  for¬ 
beholde  sig  Ret  til  i  alle  Tilfælde,  hvor  det  viser  sig, 
at  der  er  fremkaldt  Arbejdsløshed  indenfor  Industrier, 
der  staar  paa  Højde  med  Udlandets,  at  lægge  en  saadan 
Toldafgift  paa  de  importerede  Varer,  at  vi  kan  sikre 
Befolkningen  stadig  Beskæftigelse.«. 

Et  praktisk  Eksempel  paa  Toldbeskyttelsens  held- 
bringende  Virkninger. 

Det  synes  ikke,  som  om  den  engelske  Offentlighed 
nærer  nogen  synderlig  Interesse  for  en  abstrakt  Drøf¬ 
telse  af  de  teoretiske  Grunde,  der  kan  anføres  for  eller 
imod  en  Toldbeskyttelse.  Englænderen  forlanger  uom¬ 
gængelige  Kendsgerninger,  der  kan  vise,  hvorledes 
Toldbeskyttelsens  faktiske  Virkninger  viser  sig.  De  af 
Præsidenten  for  Board  of  Trade  fremdragne  Erfarin- 

ger  vedrørende  Motorindustrien  har  derfor  vakt  almin¬ 
delig  Interesse.  Som  Følge  af  en  ruinerende  Dumping¬ 
konkurrence  blev  der  i  sin  Tid  indført  en  33  pCt.  Told 
for  Personautomobiler.  Resultatet  var,  at  Fabrikatio¬ 
nen  heraf  er  steget,  medens  Fabrikationen  af  Lastauto¬ 
mobiler,  der  ikke  blev  beskyttet,  er  gaaet  yderligere 
tilbage.  Herom  udtaler  Præsidenten  for  Board  of 
Trade  følgende: 

»En  Gren  af  Motorindustrien  har  faaet  en  Beskyttel¬ 
sestold,  Følgen  har  været  voksende  Produktion,  sti¬ 
gende  Udvikling  og  fast  Beskæftigelsesgrad.  Og  fordi 
Industrien  har  faaet  en  sikker  Stilling,  saa  at  den  bar 
været  i  Stand  til  at  producere  efter  en  stor  Maalestok, 
bar  den  kunnet  nedsætte  Priserne  saaledes,  at  Prisen 
for  et  Automobil  nu  er  nede  paa  omtrent  samme 
Niveau  som  før  Krigen.« 

Det,  der  er  opnaaet,  er  saaledes  en  større  Produktion 
og  Arbejde  til  flere  af  Landets  Arbejdere,  samtidig 
med  at  Forbrugerne  har  faaet  billigere  Varer.  Det  er 
derfor  intet  Under,  at  Præsidenten  for  Board  of  Trade 
møder  almindelig  Tilslutning,  naar  han  siger,  at  et 
praktisk  Eksempel  er  mere  værd  end  Alverdens  Teo¬ 
rier. 

Og  det  er  ikke  alene  for  Englands  Vedkommende,  at 
dette  Eksempel  med  Motorindustrien  bar  Gyldighed. 
Lord  Birkenhead  nævner  saaledes,  at  for  ikke  mange 
Aar  tilbage  indførte  Amerika  Automobiler  fra  Evropa, 
og  England  var  den  største  Eksportør.  Hvis  nu  Fri¬ 
handelens  Argumenter  var  rigtige,  maatte  Følgen  af, 
at  Amerika  omgav  sig  med  Toldmure,  blive,  at  dette 
Lands  Motorindustri  gik  helt  til  Grunde.  Udviklingen 
fik  imidlertid  et  ganske  andet  Forløb.  I  Amerika  frem¬ 
stilles  nu  lige  saa  mange  Automobiler  i  en  Uge,  som  i 
England  i  et  helt  Aar.  I  1922  blev  der  i  U.  S.  A.  fabri¬ 
keret  2  659  000  Automobiler  og  i  1923  menes  det,  at 
man  naar  op  til  4  Millioner  Vogne,  og  denne  Industri 
giver  direkte  og  indirekte  Arbejde  til  3  Millioner  Men¬ 
nesker. 

Dumpingkonkurrence  fra  den  franske 
Tekstilindustri. 

Under  Hensyn  til  de  daarlige  Vilkaar,  hvorunder 
den  danske  Tekstilindustri  for  Tiden  arbejder,  er  det 
bemærkelsesværdigt,  at  den  engelske  Industri  —  og 
særlig  for  Uldvarefabrikationens  Vedkommende  —  li¬ 
der  under  tilsvarende  Vanskeligheder.  Ifølge  de  af  Pre¬ 
mierminister  Baldwin  fremsatte  Udtalelser  skyldes 
dette  dels  den  amerikanske  Toldtarif:  »Denne  Industri 
(Tekstilindustrien)  er  —  i  Lighed  med  mange  andre 
engelske  Industrier  —  blevet  ramt  af  Fordney-Tarifen 
(den  sidste  amerikanske  Toldlov)«;  men  hertil  kom¬ 
mer  endvidere  en  ganske  ekstraordinær  fransk  Kon¬ 
kurrence.  Premierministeren  siger  herom: 

»Jeg  er  endvidere  blevet  underrettet  om,  at  de  Kla¬ 
ger,  der  er  fremkommet  fra  Bradford-Distriktets  Fa¬ 
brikan  tforeninger,  væsentlig  refererer  sig  til  en  ganske 
bestemt  Del  af  Importen,  nemlig  Indførslen  af  uldne 
Klædevarer.  De  af  Fabrikantforeningerne  fremdragne 
Kendsgerninger  er  blevet  bekræftet  ved  en  af  Board 
of  Trade  foretaget  Undersøgelse,  der  viser,  at  den 
engelske  Industri  har  de  allerstørste  V  anskeliqheder 
ved  at  opnaa  Ordrer  til  Foraarssalget  som  Følge  af 


de  Priser,  hvortil  franske  Varer,  hovedsagelig  paa 
Grund  af  dette  Lands  daarlige  Møntforhold,  bliver  ud¬ 
budt .« 

□□□□□□ 

Sveriges  Eksport  til  Rusland. 

Lederen  af  den  russiske  Handelsdelegation  i  Stock¬ 
holm,  Hr.  A.  Gardenin,  bar  skrevet  en  Artikel  om 
Handelsforbindelsen  mellem  Sverige  og  Sovjetrusland 
i  Perioden  1917 — 1923,  hvori  bl.  a.  gengives  følgende 
Oversigt  over  Sveriges  Eksport  til  Rusland,  inddelt  i 
de  forskellige  Perioder  af  Handelssamkvemmet  mel¬ 
lem  de  to  Lande  og  angivet  i  svenske  Kroner: 


Eksport  fra  Sverige  til  Rusland  1913  (det 

sidste  Normalaar  før  Krigen) .  32  400  000 

I  de  ni  Maaneder  fra  April  1918  til  Januar 
1919,  hvori  Vorovskis  Legation  virkede 
(Direkte  Vareudveksling  paa  Grundlag  af 
Kompensationshandel) .  17  000  000 


Fra  Maj  1920  til  Maj  1921  (Centrosojus  Af¬ 
taler  med  Gunnar  Andersons  Koncern) 
samt  Juni  1921  til  Juni  1922  Handelsdele¬ 
gationens  Virksomhed  i  Sverige  paa  Grund¬ 
lag  af  fri  Konkurrence  med  andre  Lande  59  300  000 
Fra  1.  Juni  1922  til  31.  December  1922.  .  .  .  900  000 

Fra  1.  Januar  1923  til  1.  November  1923  .  .  5  600  000 

Som  det  vil  ses  af  disse  Tal,  er  Antallet  af  de  i 
Sverige  placerede  Bestillinger  gaaet  stærkt  tilbage  i 
Aarene  1922 — 23  til  Trods  for  Sovjetruslands  Uden¬ 
rigshandels  almindelige  Udvikling.  I  ovennævnte  Tal 
er  dog  ikke  medregnet  Jernbanekommissionens  Be¬ 
stillinger,  af  disse  er  Leveringer  til  Værdi  ialt  104  800  000 
sv.  Kroner  effektueret  fordelt  paa  Aarene  1920—23, 
som  følgende  Tabel  viser: 


1920  .  7  000  000 

1921  .  32100  000 

1922  .  51  000  000 

1923  .  14  700  000 


104  800  000 

De  af  Vorovskis  Legation  og  den  russiske  Handels¬ 
delegation  i  Tidsrummet  fra  Maj  1920  til  Juni  1922 
foretagne  Indkøb  er  fordelt  paa  følgende  Varer: 


Frø  og  Kornprodukter .  12  700  000 

Metaller  og  Metalvarer  og  Maskiner  (ekskl. 

Jernbane-  og  elektr.  Artikler) .  47  200  000 

Elektriske  Maskiner .  7  700  000 

Kemiske  Produkter .  3  500  000 

Papir .  1  400  000 

Keramik  og  emaillerede  Varer .  1  000  000 

Læder . 1  300  000 

Andre  Varer .  1  000  000 


Artiklens  Forfatter  fremfører  som  Bevis  for,  at 
Sovjetregeringen  nærer  virkelige  Ønsker  om  at  træde 
i  intimere  Handelsforbindelse  med  det  svenske  Folk, 
at  til  Trods  for  at  Ruslands  Udenrigshandel  i  Sam¬ 
menligning  med  Tiden  før  Krigen  er  reduceret  til  en 
Tiendedel,  er  den  svenske  Eksport  til  Rusland,  i  den 
Tid  Sovjetregeringens  Handelsorgan  har  fungeret, 
endog  steget  i  Sammenligning  med  Eksporten  i  1913. 


TIDSSKRIFT  FOR  INDUSTRI 


217 


Som  det  vil  ses  af  de  anførte  Tal,  var  Handelsba¬ 
lancens  Passivitet  i  1913  0,6  Milliarder  Guldmark. 
Nogen  helt  nøje  Opgivelse  af  Passiviteten  for  Aaret 
1921—1922  lader  sig  ikke  nøje  anføre;  de  tyske  Opgø¬ 
relser  lader,  som  det  vil  fremgaa  af  den  foranstaaende 
Tabel,  Rubriken  Importens  Guldværdi  staa  blank 
paa  Grund  af  den  Forskel,  der  er  i  Papirmarkens  in¬ 
dre  og  ydre  Værdi,  og  som  her  gør  sig  gældende. 
Passiviteten  er  i  Papirmark  ca.  15  Milliarder.  Tyske 
Opstillinger  vil  herudfra  godtgøre,  at  i  Guldmark  er 
Underskudet,  Forskellen  mellem  Udførslens  og  Ind¬ 
førslens  Værdi,  ca.  1  Milliard  Guldmark,  stadig  for  det 
sidste  Aar.  Det  er  nu  maaske  nok  vel  højt  regnet; 
overfladisk  omregnet,  uden  Hensjmtagen  til  Mark¬ 
værdien  i  Tyskland  og  udenfor,  bliver  Passiviteten 
ca.  0,3  Milliarder  Guldmark,  altsaa  mindre  end  før 
Krigen,  men  jo  ogsaa  paa  betydelig  mindre  Poster  i 
det  hele. 

Til  Belysning  af  Tysklands  hele  økonomiske  Elen¬ 
dighed  anfører  »Die  chemische  Industrie«  yderligere, 
at  medens  der  tidligere  tilflød  Tyskland  aarlig  ca.  1,5 
Milliarder  Guldmark  som  Udbytte  af  Kapital  anbragt 
i  andre  Lande,  er  Forholdet  nu  vendt  om:  Tyskland 
maa  til  Udlandet  udrede  0,75  Milliarder  Guldmark 
som  Rente  af  fremmed  Kapital,  der  er  sat  i  tyske 
Virksomheder. 

Til  dette  Minus  kommer  saa  yderligere  Erstatnin¬ 
gerne,  der  i  Henhold  til  Fredstraktaterne  skal  udredes; 
de  udgør,  stadig  efter  tysk  Opgivelse,  for  Aaret  1921 
—22  alt  ialt  ca.  1,37  Milliarder  Guldmark,  hertil  kom¬ 
mer  for  Betalinger  i  Clearing-Omsætning  0,4  Milliar¬ 
der.  Tilsammen  udgør  Passivsummerne  da  for  det 
nævnte  Aar:  Importens  Værdi  4,5  Milliarder,  Forrent¬ 
ning  af  udenlandsk  Kapital  0,75  Miil.,  Erstatninger 
1,37,  Clearing-Udbetalinger  0,4,  ialt  en  Passivside  paa 
7,02  Milliarder  Guldmark,  at  udrede  til  Udlandet.  Her¬ 
overfor  staar  Udførslens  Værdi,  3,5  Milliarder  —  d. 
v.  s.  en  samlet  Passivitet  paa  ca.  3,52  Milliarder  Guld¬ 
mark.  Selv  om  der  mod  Størrelsen  af  en  og  anden 
Post  kan  indvendes  lidt,  saa  bliver  dette  Billede  af 
tjrsk  Økonomi  sikkert  ikke  helt  misvisende. 


Hr.  Gardenin  anfører  derefter  en  Række  specielle 
Varer,  for  hvilke  han  mener,  at  Rusland  har  særlig 
Interesse  for  den  svenske  Importindustri  i  Øjeblikket, 
og  nævner  heriblandt:  Maskiner  og  Værktøj  til  Be¬ 
arbejdning  af  Metal,  Træ  og  Sten,  Landbrugsmaskiner 
og  -redskaber,  Centrifuger  og  Kerner,  Dampmaskiner, 
Turbiner,  Lokomotiver  m.  m.,  elektriske  Maskiner  og 
Materiel,  hydrauliske  Presser,  Husholdningsartikler 
m.  m. 

Artiklen  slutter  med  at  omtale  de  mange  Grunde, 
der  gør  det  naturligt,  at  de  to  Lande  bør  træde  i 
stærkere  økonomisk  Forbindelse  med  hinanden.  Hr. 
Gardenin  lægger  bl.  a.  ikke  Skjul  paa,  at  de  nuvæ¬ 
rende  Tilstande  i  Tyskland  gør  det  nødvendigt  for 
Rusland  at  søge  andre  Handelsforbindelser,  ogsaa  for 
sin  Transithandel,  der  som  bekendt  hidtil  i  væsentlig 
Grad  er  formidlet  via  Tyskland. 

□□□□□□ 

Tysklands  Handelsbalance. 

Tysklands  officielle  statistiske  Opgørelser  for  Om¬ 
sætningen  i  det  seneste  Aar  foreligger  nu;  dog  er  der 
ingen  Opgivelser  for  Tidsrummet  Jan.  til  April  1921; 
det  statistiske  Kontor  meddeler,  at  der  heller  ikke  i  en 
overskuelig  Fremtid  vil  foreligge  nogen,  idet  Kontoret 
er  saa  overbebyrdet  med  Arbejde,  at  det  ikke  lader 
sig  gøre  at  faa  Tid  til  en  Undersøgelse  af  nævnte 
Tidsrum.  Opgørelsen  er  derimod  ført  frem  til  Juni 
1922  (incl.);  i  det  følgende  er  dog  forstaaet  ved  1921 — 
1922  Aaret  fra  Maj  1921  til  April  (incl.)  1922.  En  Sam¬ 
menstilling  for  Aarene  1913,  1920  og  1921—1922  (i  den 
nævnte  Opgørelse)  ser  da  saaledes  ud: 

Eksport 


Aar 

Mængde 

Værdi  i 

Miil.  M. 

i  1000  T. 

i  Papir 

i  Guld 

1913 

73  751 

10  081 

10  081 

1920 

19  810 

69  311 

4  621 

1921-22 

21  826 

Import 

139  495 

3  487 

1913 

72  815 

10  695 

10  695 

1920 

18  837 

— 

— 

1921—22 

26  725 

154  575 

— 

Omregningen  til  Guldværdi  er  udført  paa  Grund¬ 
lag  af  Dollarens  Gennemsnits-Agio  for  hver  Maaned; 
og  derved  fremkommer  f.  Eks.  disse  Tal: 

1  Dollar  =  1  Papirmark  = 

Papirmark  Guldpfennig 


Maj  1921  .  62,37  6,73 

August  1921  .  84,31  4,96 

Decbr.  1921  .  191,93  2,19 

April  1922  .  291,00  1,44 

(Aug .  1134,50  0,37). 


I  Forhold  til  Aaret  1913  er  Eksporten  aftaget,  ud¬ 
trykt  i  Mængde  til  29,6  pCt.,  i  Værdi  til  34,8  pCt.  Over¬ 
for  1920’s  Tal  viser  Værdifaldet  sig  ret  betydeligt, 
først  og  fremmest  naturligvis  paa  Grund  af  det  al¬ 
mindelige  Prisfald,  men  dernæst  ogsaa  paa  Grund  af, 
at  Udførselspriserne  ikke  i  deres  Stigning  har  kun¬ 
net  holde  helt  Trit  med  den  tyske  Mark  i  dens  Fald. 


□□□□□□ 

Mindre  Meddelelser. 

Norges  Toldlovgivning. 

Den  norske  Toldtarifkommission  har  nylig  afgivet 
sin  Betænkning,  hvori  Flertallet  anbefaler  en  For¬ 
øgelse  af  Beskyttelsen  og  vel  at  mærke  med  Bibehol¬ 
delse  af  Vægttoldsystemet,  idet  de  norske  Forsøg  med 
Hensyn  til  Værditold  har  været  meget  utilfredsstil¬ 
lende.  Kun  faa  Dage  efter  denne  Betænknings  Offent¬ 
liggørelse  har  Stortinget  i  et  lukket  Møde  vedtaget  et 
Regeringsforslag  om  midlertidigt  Tillæg  til  Toldsat¬ 
serne,  nemlig  omregnet  efter  Guldværdien.  Efter  den 
norske  Krones  nuværende  Værdi  vil  dette  paa  de  be- 
staaende  Vægttoldsalser  betyde  et  Tillæg  af  79  pCt. 
og  give  en  aarlig  Merindtægt  for  Staten  paa  42  Miil. 
Kr.,  et  Beløb,  som  udgør  ca.  Halvdelen  af  de  samlede 
danske  Toldindtægter. 

Det  er  i  denne  Forbindelse  værd  at  erindre,  at 


218 


TIDSSKRIFT  FOR  INDUSTRI 


Norge  allerede  i  Februar  d.  A.  vedtog  et  midlertidigt 
Tillæg  til  samtlige  Toldsatser  paa  20  pCt. 

Motiverne  for  den  nu  stedfundne  Forhøjelse  skyl¬ 
des  dels  valutamæssige  Hensyn,  dels  Hensynet  til  den 
norske  Produktion,  og  endelig  og  maaske  ikke  mindst 
Hensynet  til  Statskassen.  Dersom  man  i  Danmark 
foretog  et  tilsvarende  Skridt,  vilde  det  efter  den  dan¬ 
ske  Krones  nuværende  Guldværdi  betyde  en  Forøgelse 
af  de  danske  Statsindtægter  med  en  noget  større  Sum 
end  den,  der  nu  indvindes  for  den  norske  Statskasse. 

Aktiv  Handelspolitik  i  Italien. 

Den  italienske  Regering  nedsatte  for  nogen  Tid  si¬ 
den  en  Komité  til  at  gøre  Indstilling  vedrørende  det 
for  2  Aar  siden  udstedte  Regeringsdekret  om  Told- 
tariferne.  Ifølge  Telegram  til  den  engelske  Presse 
indeholder  Kommissionsrapporten  højst  interessante 
Ting  vedrørende  Toldbeskyttelsens  Betydning  for  det 
italienske  Næringslivs  Opblomstring. 

Italien  har  drevet  Beskyttelsespolitik  lige  siden  Ca- 
vours  Dage,  og  Landet  har  med  velberaad  Hu  og  sta¬ 
dig  Held  anvendt  høje  almindelige  Toldtarifer  for  at 
opnaa  særlige  og  fordelagtige  Overenskomster  med 
sine  Nabolande.  Rapporten  omtaler  de  bemærkelses¬ 


værdige  Resultater,  hvortil  man  naaede  gennem  denne 
Politik  i  Aarene  1904  og  1906  ved  Afslutningen  af  Han¬ 
delstraktater  med  Tyskland  og  Østrig-Ungarn.  Fra 
1906  til  1913  fordobledes  Udførslen,  medens  Indførs¬ 
len  steg  med  75  pCt.,  og  det  afgørende  er,  at  Forhol¬ 
det  mellem  Indførsel  og  Udførsel  stadig  ændredes 
til  Gunst  for  Udførslen,  og  at  Indførslen  efterhaanden 
udelukkende  kom  til  at  omfatte  Raastoffer  til  Indu¬ 
strien. 

Komitéen  gør  gældende,  at  det  er  absurd  at  tale 
om  økonomisk  Uafhængighed,  men  at  det  er  Tarif¬ 
systemets  Opgave  at  fremhjælpe  en  industriel  Organi¬ 
sation  til  at  blive  teknisk  fuldkommen  paa  den  Maade, 
at  ethvert  Led  i  Fremstillingsprocessen  smedes  i  Lan¬ 
det  selv.  Paa  den  Maade  har  man  sikret  de  store 
staalforbrugende  Industrier  i  det  nordlige  Italien  Triv¬ 
sel,  og  paa  samme  Maade  er  Tekstilindustriens  Frem¬ 
gang  betrygget. 

Komitéen  udtaler  sig  ikke  for  haardhændet  Be¬ 
skyttelse,  men  erklærer,  at  Italiens  Finanspolitik  nød¬ 
vendigvis  maa  være  realistisk  og  afpasset  efter  Om¬ 
stændighederne.  Komitéens  Rapport  fremtræder  med 
særlig  Vægt,  fordi  den  til  Formand  har  haft  Profes¬ 
sor  Luzzati,  en  kendt  Autoritet  paa  det  finansielle  og 
økonomiske  Omraade. 


©  ©  © 


ORGANISATIONS-  OG  FORENINGS-MEDDELELSER. 


Russiske  Importforbud. 

Gennem  Udenrigsministeriets  Oplysningsbureau  for 
Erhvervene  har  Industriraadet  modtaget  en  Forteg¬ 
nelse  over  Varer,  der  permanent  er  indførselsforbudte 
i  Rusland. 

Fortegnelsen  henligger  til  Gennemsyn  i  Industri- 
raadets  Sekretariat. 

Et  Opraab  fra  Hovederhvervenes  Organisationer. 

Der  er  i  de  senere  Aar  saavel  fra  offentlig  som  fra 
privat  Side  gjort  et  energisk  Arbejde  for  at  bringe 
dansk  Erhvervsliv  ud  af  de  vanskelige  og  uheldige 
Forhold,  som  Krigen  har  medført  for  vort  Land,  og 
efter  at  der  i  Tilslutning  hertil  nu  af  Statsmagten  og 
Hovedbankerne  er  truffet  Foranstaltninger  til  at  sta¬ 
bilisere  vor  Valuta  og  hæve  den  op  til  dens  naturlige 
Leje  for  derved  atter  at  skabe  fuld  Tillid  til  Danmarks 
økonomiske  Stilling,  retter  undertegnede  Erhvervs¬ 
organisationer  en  indtrængende  Henstilling  til  Befolk¬ 
ningen  som  Helhed  om  at  yde  de  nævnte  Bestræbel¬ 
ser  Støtte  ved  endrægtigt  og  forsonligt  Samarbejde 
og  til  Pressen  om  at  medvirke  hertil. 

Det  vil  herunder  være  af  afgørende  Betydning,  at 
enhver  offentlig  Drøftelse  af  Erhvervsforhold  sker  paa 
en  saglig  underbygget  Maade  og  ikke  benyttes  til  per¬ 


sonlige  Angreb  eller  til  Fremme  af  partipolitiske  For- 
maal,  da  dette  vil  være  en  nødvendig  Forudsætning 
for,  at  den  for  Landet  og  de  bærende  Erhverv  for¬ 
nødne  Arbejdsro  vil  kunne  opnaas. 

For  Dansk  Dampskibsrederiforening: 

C  hr.  Sass. 

For  Grosserer-Societetets  Komité: 

Ernst  Meyer. 

For  Industriraadet: 

B.  Dessau. 

For  Landbrugsraadet: 

P.  P.  Pinstrup. 

International  Kunstindustriudstilling  i  Paris. 

Frankrig  har  indbudt  en  Række  Lande,  deriblandt 
Danmark,  til  at  deltage  i  en  international  Kunstindu¬ 
striudstilling:  y>Exposition  internationale  des  arts  déco- 
ratifs  et  industriels  modernes «. 

Udstillingen  afholdes  i  Paris  i  Tidsrummet  April — 
Oktober  1925,  og  den  vil  komme  til  at  omfatte  føl¬ 
gende  Hovedgrupper: 

1.  Arkitektur,  2.  Kunstindustri,  3.  Juveler,  Modeva¬ 
rer  o.  1.,  4.  Teaterdekorationer  m.  v.,  Havekunst  og 
Planer  over  Gadeanlæg,  5.  Undervisningsningsmetoder 
og  Undervisningsmateriel  m.  v. 

Det  er  ikke  Hensigten  at  gøre  Udstillingen  til  en 
retrospektiv  Udstilling,  idet  det  tvertimod  fremhæves, 
at  det,  Udstillingen  skal  vise,  er  den  moderne  Kunst¬ 
industris  Frembringelser,  og  det  er  endog  udtrykkelig 
forbudt  at  udstille  Kopier  og  Efterligninger  af  ældre 
Kunst  og  Stilarter.  De  fremmede  Lande,  der  deltager 
i  Udstillingen,  vil  hovedsagelig  komme  til  at  udstille 
i  »Grand  Palais«.  Det  er  dog  ogsaa  Tanken  her,  lige¬ 
som  paa  Rio-Udstillingen,  at  skabe  en  »Nationernes 
Gade«,  hvor  hver  af  de  udstillende  Lande  har  sin 
særlige  Pavillon.  Arealet  hertil  er  imidlertid  saa  be¬ 
grænset,  at  der  kun  kan  blive  Tale  om  en  repræsen¬ 
tativ  Udstilling  i  disse  Pavilloner,  medens  den  egent¬ 
lige  Udstilling  henvises  til  »Grand  Palais«. 

Den  fra  Frankrig  modtagne  Indbydelse  har  været 
drøftet  i  Komitéen  for  Udstillinger  i  Udlandet,  og  paa 
Grundlag  af  den  herfra  afgivne  Indstilling  har  Regerin¬ 
gen  —  saa  vidt  vides  —  meddelt  Frankrig,  at  Dan¬ 
mark  gerne  ønsker  at  deltage  i  denne  store  interna¬ 
tionale  Udstilling. 

Indenfor  Komitéen  for  Udstillinger  i  Udlandet  er 
der  nedsat  et  særligt  Udvalg  til  foreløbig  at  arbejde 
videre  med  Sagen,  og  i  den  nærmeste  Tid  vil  der  gen¬ 
nem  de  paagældende  Organisationer  blive  udsendt 
Forespørgsel  til  de  Virksomheder,  der  kan  tænkes  at 
være  interesseret  i  Udstillingen.  Henvendelse  vedrø¬ 
rende  Udstillingen  bedes  rettet  til  ovennævnte  Komi¬ 
tés  Sekretariat,  Vestre  Roulevard  18,  Telefon  Central 
8100. 

Konferencen  mellem  England  og  dets  oversøiske 
Besiddelser. 

Gennem  Udenrigsministeriet  har  Industriraadet 
modtaget  Afskrift  af  en  Indberetning  fra  Generalkon¬ 
sulatet  i  London  angaaende  Resultatet  af  den  fornylig 
afholdte  Konference  mellem  England  og  dets  over¬ 
søiske  Besiddelser. 

De  paa  Konferencen  opnaaede  Resultater,  der  nu 
vil  blive  forelagt  Parlamentet,  indeholder  bl.  a.  For¬ 
slag  om  Toldpræference  for  en  Række  Varer,  hvor¬ 
iblandt  af  Interesse  for  den  danske  Industri  kan  næv¬ 
nes:  Frugtkonserves,  Sukker,  Tobak,  konserveret  Hum¬ 
mer,  Krebs  og  Krabber  samt  Frugtsaft. 

Den  nævnte  Indberetning  henligger  til  Gennemsyn 
i  Industriraadets  Sekretariat. 

Beskatning  af  udenlandske  Handelsrejsende  i  Finland. 

Gennem  Handelsministeriet  har  Industriraaadet 
modtaget  Meddelelse  om,  at  der  af  den  finske  Rege¬ 
ring  er  fremsat  Forslag  til  en  Lov  om  Reskatning  af 
udenlandske  Handelsrejsende  i  Finland. 

Ifølge  Forslaget  skal  saavel  Udlændinge  som  finske 
Statsborgere,  der  til  Stadighed  er  bosatte  i  Udlandet, 


naar  de  ikke  har  Ret  til  at  drive  Næring  i  Finland, 
være  forpligtede  til  at  erlægge  en  Afgift  af  1000  Mark 
for  hver  Maaned  eller  Del  deraf,  i  hvilken  de  for  egen 
eller  fremmed  Regning  ønsker  at  sælge  Varer  eller 
indsamler  Annoncer  til  udenlandske  Publikationer. 

Den  omhandlede  Afgift,  der  er  tænkt  som  Erstat¬ 
ning  for  den  Indkomstskat,  der  svares  af  de  i  Finland 
hjemmehørende  Firmaer-,  er,  som  det  vil  ses,  meget 
høj  og  vil  for  de  udenlandske  Virksomheder,  der  øn¬ 
sker  at  sælge  paa  det  finske  Marked,  betyde  en  væ¬ 
sentlig  Forhøjelse  af  Handelsomkostningerne.  Til  Sam¬ 
menligning  kan  anføres,  at  Afgiften  for  udenlandske 
Handelsrejsende  her  i  Landet  kun  andrager  180  Kr. 
aarlig. 

Ombytningen  af  de  estniske  Banknoter. 

I  Tilslutning  til  tidligere  Meddelelse  har  Udenrigs¬ 
ministeriet  oplyst,  at  der  ved  en  estnisk  Bekendtgø- 
relse  af  20.  November  d.  A.  er  truffet  Bestemmelse 
om  at  inddrage  de  i  Omløb  værende  estniske  Bank¬ 
noter  paa  100  est.  Mark,  som  blev  sat  i  Cirkulation  i 
Aaret  1921. 

Banknoterne,  der  er  trykt  med  gul  Farve  og  bærer 
Aarstallet  1921  og  Underskrifterne  E.  Aule  og  J.  Sihwer, 
gælder  fra  1.  Marts  1924  ikke  mere  som  Betalings¬ 
middel. 

Imidlertid  kan  Ejere  af  disse  Sedler,  hvem  det  af 
en  eller  anden  Grund  ikke  har  været  muligt  at  om¬ 
veksle  disse  inden  nævnte  Dato,  faa  Sedlerne  omvekslet 
i  Eesti  Bank,  Reval,  inden  20.  November  1924. 

Efter  denne  Dato  mister  de  inddragne  Noter  defini¬ 
tivt  deres  Gyldighed. 

Udlændinges  Adgang  til  at  drive  Nærings¬ 
virksomhed  i  Rusland. 

I  Tilslutning  til  tidligere  Meddelelser  har  Udenrigs¬ 
ministeriet  tilsendt  Industriraadet  en  Indberetning  af 
8.  November  fra  den  danske  Regeringsdelegation  i 
Rusland,  hvori  denne  har  givet  en  Oversigt  over  de 
Regler,  der  gælder  i  Rusland  med  Hensyn  til  Udlæn¬ 
dinges  Adgang  til  at  drive  Næringsvirksomhed  i  Rus¬ 
land. 

Den  nævnte  Indberetning  tilligemed  Oversættelse 
af  to  sovjetrussiske  Forordninger  om  dette  Spørgs- 
maal  henligger  til  Gennemsyn  i  Industriraadets  Sekre¬ 
tariat. 

Indførselstoldtarifen  i  Letland. 

I  Tilslutning  til  tidligere  Meddelelse  fra  Udenrigs¬ 
ministeriet  angaaende  det  i  Letland  fremsatte  Forslag 
til  en  ny  Indførsclstoldtarif  har  Industriraadet  mod¬ 
taget  Underretning  om,  at  Tarifen  som  Følge  af  de 
forandrede  Forhold,  der  er  opstaaet  ved  den  mellem 

Letland  og  Estland  afsluttede  Handelsoverenskomst, 
ikke  kan  antages  at  ville  træde  i  Kraft  før  i  Maj  eller 
Juni  Maaned  n.  A. 

□□□□□□ 


Ledige  Legater  i  Industriforeningen. 

Af  Kaptajn  og  Malermester  C.  A.  Bruuns  og  Hu¬ 
strus  Rejselegat  vil  der  inden  1.  Maj  1924  blive  uddelt 
2  Portioner  å  800  Kr.  Legatet  kan  søges  af  Haand- 
værkere  og  Industridrivende,  der  bor  paa  Kjøben¬ 
havns  Grund. 

Af  Jacob  Pinquez’  Legat,  hvis  Renter  skal  uddeles 
til  Haandværkere  i  Kjøbenhavn  til  Hjælp  til  Etable¬ 
ring  eller  til  Fremme  af  deres  Bedrift,  vil  inden  1. 
Maj  1924  2  Portioner  å  500  Kr.  blive  uddelt. 

Af  Bankdirektør  H.  P.  Frederiksen  og  Hustru  Dor¬ 
thea  f.  Heerings  Legal  vil  der  17.  Marts  1924  blive  ud¬ 
delt  nogle  Portioner  (200—500  Kr.)  til  Støtte  for  sær¬ 
lig  Videreuddannelse,  her  eller  i  Udlandet,  i  Kunstin¬ 
dustri  og  Industri. 

Ansøgninger  om  disse  Legater  skal  skrives  paa  der¬ 
til  indrettede  Ansøgningsblanketter  (dog  ikke  for  Fre- 
deriksens  Legat),  som  kan  afhentes  paa  Industrifor¬ 
eningens  Kassererkontor,  Vestre  Boulevard  18,  1.  Sal 
tv.,  og  vil  være  at  tilbagelevere  inden  den  15.  Januar 
1924.  - 

□□□□□□ 


Fra  Biblioteket. 


Biblioteket  er  daglig  aabent  Ivl.  10—10,  Søndage 
10-4. 

Jule-  og  Nytaarslielligdagene  samt  Juleaftens-  og 
Nytaarsaftensdag'  er  Biblioteket  lukket. 

Følgende  nye  Bøger  er  skænkede  Biblioteket  eller 
købte. 

523  8. 

Mc  Kready,  K.  Sternbuch  fur  Anfånger.  Ubers.  2  Aufl. 

Lpz.  1921.  159  S.  (Tvl.) 

6  (038). 

Illustrierte  technische  Worterbucher  in  sechs  Spra- 
chen.  13  Baukonstruktionen.  1919.  1030  S. 

6201. 

Wawrziniok,  O.  Handbuch  des  Materialpriifungswesen 
fur  Maschinen-  u.  Bauingenieure.  2.  Aufl.  Berlin 
1923.  720  S. 

621  181. 

Miinzinger,  F.  Atnerikanische  und  deutsche  Gross- 
dampfkessel.  Berl.  1923.  182  S. 

621  3  (0021). 

Vorschriften  u.  Normen  der  V.  D.  E.  11.  Aufl.  Berl. 

1923.  564  S.  (Hb.) 

621  315  4. 

Demuth,  W.  Die  Materialpriifung  der  Isolierstoffe  der 
Elektrotechnik.  2.  Aufl.  Berl.  1923.  262  S. 


621  326. 

Ivnepper,  F.  Die  Fabrikation  und  Berechnung  der 
modernen  Metalldrahtlampen  einschl.  der  Spiral- 
draht-  u.  Halb-Watt-Fullungslampen.  Leipz.  1922. 
158  S. 

621  34. 

Granzer,  R.  Schnellaufende  Verbrennungsmaschinen 
in  Wesen  u.  Verhallen.  Berl.  1922.  408  S. 

621  34. 

Kyser,  H.  Die  elektrische  Kraftiibertragung.  I. — III.  2. 
Aufl.  Berl.  1921-23.  (3.  Bd.) 

621  355. 

Kretzschmar,  F.  E.  Die  Krankheiten  des  Blei-Akku- 
mulators.  2.  Aufl.  Munch.  1922.  184  S. 

621  365. 

Russ,  E.  F.  Die  Elektrometallofen.  Munch.  1922.  161  S. 

621  38. 

Buchner,  G.  Elektrolytische  Metall-Abscheidungen. 
Angew.  Elektrochemie.  2.  Aufl.  Berl.  1923.  319  S. 

621  431  73. 

Heller,  A.  Motorwagen  und  Fahrzeugmaschinen  fur 
flussigen  Brennstoff.  Berl.  1912  (1922).  476  S. 

621  713. 

Kienzle,  O.  Der  Austauschbau  u.  seine  praktische 
Durchfuhrung.  Berl.  1923.  328  S. 

629  118  5. 

Trautvetter.  Der  Fahrrad-Hilfsmotor  und  das  Leicht- 
Motorrad.  Berl.  1923.  107  S. 

638  1  (03). 

Krancher,  O.  &  L.  Lexikon  der  Bienenzucht  u.  Bienen¬ 
kunde.  2.  Aufl.  Lpz.  1908.  508  S. 

662  2. 

Brunswig,  H.  Explosivstofie.  2.  Aufl.  Lpz.  1923.  228  S. 

662  62. 

Wirth,  T.  Brennstoflchemie.  Berl.  1922.  824  S. 

662  761. 

Gwosdz,  J.  Generatorgas.  Grundl.  der  techn.  Brenn- 
stofTvergasung  m.  Beriicks.  der  Nebenerzeugnis- 
gewinnung.  Halle  1921.  191  S. 

662  93. 

Bleibtreu,  H.  Kohlenstaubfeuerungen.  Berl.  1922.  179  S. 

665  6. 

Ahrens,  F.  Scheinwerfer  fur  Kraftfahrzeuge.  Berlin 
1914.  76  S. 

666  26. 

Grunwald,  J.  Chem.  Technologie  der  Emailrohma- 
terialien.  2.  Aufl.  Berl.  1922.  284  S. 

669  14. 

Mars,  G.  Die  Spezialståhle.  Geschichte,  Eigenscliaften, 
Behandl,  und  Herstell.  2.  Aufl.  Stuttg.  1922.  683  S. 

674  4. 

Barfuss’  Der  Bottcher.  11.  Aufl.  bearb.  v.  C.  Rind- 
fleisch.  Leipz.  1923.  242  S. 

681  11  (022). 

Sievert,  H.  Leitfaden  fur  die  Uhrmacherlehre.  12.  Aufl. 
bearb.  M.  Loeske.  Berl.  1923.  427  S.  Tvl. 

